
Kraljevska akademija u Zagrebu i njoj pridružena glavna gimna- 
zija, osnovana god. 1776. za vladanja kraljice Marije Terezije, bila 
je kroz tri četvrt stoljeća, naime do god. 1850., jedini viši nastavni 
zavod u kraljevinama Hrvatskoj i Slavoniji. Ona je bila u neku ruku 
krnje sveučilište, isprva sa tri fakulteta : bogoslovnim, pravoslovnim 
i mudroslovnim. Mjesto da se popuni još lječničkim fakultetom, otki- 
nuta bi od nje za kralja Josipa II. bogoslovija, a onda su preostala dva 
fakulteta postojala do god. 4850., kad bi i filozofski fakultet ukinut 
inauci unjem predavani preneseni u sedmi i osmi razred reorganizovane 
gimnazije. Tako je napokon od akademije znanosti preostao jedini 
pravoslovni fakultet, koji je pod imenom ,,Kr. pravoslovna akademija? 
životario sve do god. 1874., kad je otvoreno današnje hrv. sveučilište. 

Premda je kr. akademija znanosti proživjela kratak vijek (1776. 
do 1850.), i premda je u to razmjerno kratko vrijeme više nazadovala 
nego napredovala : ipak je njezina povijest za nas zanimljiva, već po 
tom, što je ona bila jedini javni viši naučni zavod u našoj domovini, 
u kojemu su stotine i stotine domaćih sinova primali svoje više obra- 
zovanje. Kako je na zagrebačko školstvo područje (districtus studio- 
rum Zagrabiensis), u kojemu je ta akademija bila najviši zavod, spa- 
dala nesamo čitava gradjanska Hrvatska i Slavonija, nego i Medju- 
murje, pa i grad Rijeka s Primorjem, to su se u njoj našli na okupu 
akademičari iz svih tih krajeva hrvatskih. I tako je i akademija dopri- 
nijela već sama po sebi, da se je Zagreb vazda smatrao duševnim 
ognjištem čitave Hrvatske. Po akademiji bila je Slavonija prikovana 
uz Hrvatsku i onda, kad se u Ugarskoj svim silama radilo, da je sla- 
vonske županije otkinu od prave, rodjene sestre svoje. Pa kako je Za- 
greb bio po akademiji duševnim ognjištem, ostao je napokon i poli- 
tičkim središtem. 

Ali povijest kr. akademije u Zagrebu zanima nas i po tome, što 
su u njoj i u gimnaziji njoj pridruženoj djelovali mnogi znameniti mu- 

ževi nesamo iz naše domovine, nego takodjer iz Ugarske. Spominjem 
samo potonjega biskupa Maksimilijana Verhovca, onda Tomu Miklou- 
šića, Josipa Mikoczyja, Adama Baričevića, Pavla Muhića i Antuna 
Mažuranića od Hrvata, a nezaboravnoga za sve vijeke slovačkoga ro- 
doljuba i prijatelja hrvatskoga Stjepana Moysesa iz Ugarske. Na- 
pokon sa stolice akademijske prokrčila si je i hrvatska riječ put u javni 
život hrvatskoga kraljevstva : najprije kroz usta profesora Matije Smo- 
deka, a onda Vjekoslava Babukića, prvoga javnoga profesora hrvat- 
skoga jezika i književnosti (od 46. lipnja 1846.). 

Istaknute činjenice pokazuju, kako bi bilo korisno, da se napiše 
potpuna i suvisla povijest kr. akademije od njezina postanja pa do 
godine 1850. Ovaj put da prikažem bar njezin postanak. 


* 
* * 


Čim se je red Isusovaca god. 1606. stalno nastanio u Zagrebu i 
osnovao u gradu svoj kolegij, stao se najgorljivije baviti poučavanjem 
i odgojivanjem mladeži. Već u svibnju 1607. otvorili su Isusovci u Za- 
grebu u zgradi tik do crkve sv. Katarine i u susjednom manastiru Do- 
minikanaca gimnaziju, koja je.1609. brojila 260 učenika, godine 
1641.-već 300, a god. 1614. čak 330. Kao nastavak te gimnazije raz- 
vila se tijekom daljih decenija, naročito pobudom i darom zagrebač- 
koga kanonika i velikoga prepošta Nikole Dianeševića i filozofska 
škol4,ili filozofski fakultet, koji je god. 1666. za rektorovanja slav- 
noga hrvatskoga spisatelja JurjaHabdđeli ća imao već tri tečaja 
sa tri profesora. Tako se od gimnazije razvila akademija zna- 
nosti, kojoj je kralj Leopold I. dne 23. rujna 1669. svečanom pove- 
ljom podijelio Sva prava i povlasti, koje su tada uživala isusovačka 
sveučilišta i akademije u Kčlnu, Beču, Mainzu, Ingolstadtu, Pragu, 
Olomucu, štajerskom Gracu, i napokon u Trnavi i Košicama u Ugar- 
skoj. Naročito joj je podijelio povlast, da njezin rektor i profesori 
smiju one, koji polože stroge ispite, proglašivati za doktore, licencijate, 
magistre i baccalaureate, pa odredio, da se ovakovi doktori moraju 
svagdje priznavati. Tijekom XVIII. stoljeća još se više usavršivala 
i popunjavala isusovačka akademija u Zagrebu. Darom  zagrebač- 
koga kanonika Tome Augustića, rodom Klanjčanina (+ 1702.), proši- 
ren bi teološki fakultet, kojemu bijaše prvi temelj još god. 
1634. položio zagrebački biskup Franjo Ergeljski ; god. 1714. zapisao 
je protonotar Juraj Plemić isusovačkomu kolegiju 5000 forinti, da se 

prihodom od te glavnice uzdržava profesor kanonskoga prava ; god. 
1746. opet nadopunio je zagrebački kaptol Augustićevu zakladu do 
15.000 forinti, da se od prihoda te glavnice uzdržavaju tri profesora 
za skolastičnu teologiju. Ove godine (1746.) brojila je isusovačka 
akademija već 15 profesora, i to 6 na bogosloviji, 3 na filozofiji, a 6 
na gimnaziji. Premda je bogoslovni fakultet bio najbolje učiteljima 
opskrbljen (jedan ,,professor controversiarum'', dva profesora ,,theo- 
logiae scholasticae seu speculatvae"', jedan profesor ,,canonum'?, i dva 
profesora ,,theologiae moralis seu casuum conscientiae"), osnovao je 
biskup zagrebački Ivan Krst. Paxy god. 1770. još dalje profesure za 
svete jezike i sveto pismo, za crkvenu povjesnicu i za duhovno govor- 
ništvo (in academia Zagrabiensi.... impensis tuis auxisti theologiae 
solidae media ; linguarum scilicet sacrarum magistros: ordinasti in 
eadem scripturae sacrae, historiae, eloquentiaeque lectiones  publi- 
cas ; sine quibus nihil aliud est theologus, quam aut campanae sonus 
aut echo voces reddens, haud nihilominus exprimens), kojima je 
bogoslovija bila povišena na onaj stepen, na kojemu je stajala u 
Sveučilištima. 

Baš u to vrijeme (1769.—1772.) bio je rektorom zagrebačkoga 
isusovačkoga kolegija poznati pisac istorije Srba, umni Franjo 
Žaverije Pejačević (Pejacsevich). U kolegiju živjelo je 25 
svećenika i 5 magistara, koji su gotovo svi bili zaposleni u akademiji. 
Sama akademija brojila je god. 1772. svega 523 djaka, i to 116 bogo- 
slova, 72 filozofa, i 335 gimnazijalaca. U seninariju sv. Josipa (da- 
našnjem kr. konviktu), koji je stajao uz akademiju, bila su 73 pi- 
tomca, poglavito mladi plemići iz svih krajeva hrvatskoga kraljevstva. 
Pored akademije u Zagrebu uzdržavali su Isusovci u ono vrijeme 
imaluakademiju u Požegi, koju bijahu nakon oslobodjenja 
Slavonije god. 1709. osnovali. I na toj maloj akademiji naučao je jedan 
Profesor bogosloviju, dvojica filozofiju, dok je pet profesora pou- 
čavalo u gimnaziji. Suviše su Isusovci od god. 1678. imali gimnaziju 
uVaraždinu,aodgod.1766.u Osijek u, Sva ta učilišta tadanje 
gradjanske Hrvatske i Slavonije bila su podignuta zapisima i daro- 
vima hrvatske duhovne i svjetovne gospode, prinosima varoških op- 
ina i brojnih drugih dobrotvora, tako da je red Isusovaca posjedovao 
Prilično mnogo imanja, kuća i drugih nepokretnina po čitavom kra- 
ljevstvu. Naročito bile su bogate zaklade za uzdržavanje ubogih djaka 


UZ rečene učevne zavode: 


Tako je tijekom XVII. i prvih triju četvrti XVIII. stoljeća bilo 
čitavo više školstvo, i sve što je s njim usavezu, gotovo sasvim u ru- 
kama Isusovaca. Pavlini, koji su u XVI. stoljeću, dakle prije do-, 
laska Isusovaca, nekako od god. 1503. imali svoju gimnaziju u L e- 
poglavi, koju su od god. 1583. po odredbi generala Stjepana Tr- 
navljanina otvorili i za svjetovnjake, bijahu već god. 1637. obu- 
stavili primanje svjetovne mladeži u svoju školu, poglavito stoga, 
što se nijesu htjeli ili mogli takmiti s isusovačkom gimnazijom u 
Zagrebu (eo quod iam inđucti in regnum patres societatis litterariam 
latinitatis palaestram aperuerint). Poslije su doduše god. 1675. nasto- 
janjem protonotara Ivana Zakmardija Pavlini osnovali malu gim- 
nazijuuKriževcima;aliita bila je poglavito namijenjena onoj 
mladeži, koja je ulazila u dido red. Pavlini su u Lepoglavi od god. 
1656. imali svoju filozofiju, a od god. 1683. i svoju teologiju, te su 
pače podjeljivali čast doktora (1674. prvi doktor filozofije, a 1715. 
prvi doktor teologije) ; ali teologiju njihovu polazili su isključivo 

samo članovi njihova reda, dok su filozofiju slušali tek iznimice sinovi 

susjednih zagorskih plemića. Tako je primjerice mladi plemić Lju- 
devit Marić nakon svršene isusovačke gimnazije u Zagrebu učio filo- 
zofiju u Lepoglavi, pa je onda u susjednom gradu grofova Ratkaja, 
u Velikom Taboru, pred brojnom gospodom na svečanoj disputaciji 
branio neke teze iz filozofije. No to je bilo tek iznimno ; redovito 
su i filozofiju i teologiju polazili samo mladi Pavlini. Tako je jednoga 
dana mjeseca srpnja 1774. mladi Pavlin Silvestar Vdlgyi, bogoslov 
četvrte godine, u manastiru Lepoglavi prigodom svečane disputacije 
branio neke teze iz čitave teologije. Tom je prigodom njegov profesor 
Venancije Glavina, doktor filozofije i teologije, koji je takodjer obje 
časti polučio u manastirskim školama, izdao prigodnu knjižicu, u kojoj 
je priopćio odluku crkvene sinode zagrebačke od god. 1574., kad je 
biskup Juraj Drašković osudio nauku i spis medjumurskoga župnika 
Mihajla Bučića, privrženika Kalvinove vjere. 

“Ni u isusovačkoj akademiji u Zagrebu ni u pavlinskoj akademiji 
u Lepoglavi nijesu se predavali pravni nau ci. Oni mladići, koji 
su htjeli izučiti pravo, morali su poći budi u Ugarsku, budi u Beč ili 
Gradac,buđi na koje sveučilište u tudjini (Bologna, Padua, Krakov it.d.), 
Zagrebački kanonik i poslije veliki prepošt Baltazar Dvorničić Napuly 
*(4560—1624.), rodjeni Koprivničanin, koji se je proslavio kao mecena 
učeće mladeži (studiosorum maecenas), ostavivši preko 46.000 forint; 

za osnutak hrvatskoga kolegija u Beču, bijaše nakon položenoga tro- 
strukoga doktorata (filozofije, teologije i prava) u Bologni (1589.) 
u svojim dvorima na Kaptolu otvorio privatnu pravničku 
šk odu, u kojoj je sam predavao gradjansko i crkveno pravo mladi- 
ćima svjetovnoga i duhovnoga staleža. Kao njegovi učenici spominju 
se potonji protonotar hrvatski i kraljevski personal Stjepan Patačić 
(f 1629.) i potonji zagrebački biskup Benko Vinković (+ 1642.) ; 
od ostalih učenika njegovih zapisani su Ivan Somogji, Pin 
Koprivnički, Juraj Čegelj i Nikola Krajačević (Sartorius). Da li je 
tko iza smrti Dvorničićeve nastavio njegovu školu, ne znamo, ali 
jamačno nije, jer ni u polovici XVIII. stoljeća nema Shantićna takovo 
školi. A ipak se živo osjećala velika potreba, da se u kraljevinama 
Hrvatskoj i Slavoniji osnuje viši javni zavod za pravnike. Najbolje 
to dokazuje rodoljubni plemić hrvatski Ivan Bužan, od god 
1761. banovac ili viceban kraljevstva. On je još za života sla m 
pisao oporuku, u kojoj uz ino odredi neku stanovitu svotu kao glav- 
nicu za pravnu školu (pro studio iuridico). No kad je taj plemeniti 
muž nakon dvogodišnje bolesti (valjda rak na licu) dne 5. travnja 
1767. u Zagrebu umro, zagrebačka županija kao ovršiteljica njegove 
oporuke razdijelila je ostavinu medju njegovu djecu. Još 26. 
siječnja 1770. spotiče kraljica Marija Terezija kraljevskomu vijeću 
svome u Varaždinu, što Bužanov zapis za pravničku školu u Zagrebu 
u onom slučaju, ako bi njegovi potomci izumrli, sve do sada nije osi- 
guran onako, kako bi trebalo (quod Busaniana — fundatio — pro 
instituendo in casum defectus descendentium suorum Zagrabiae studio 


: iuridico ad debitam securitatem nec adusque deducta habeatur). Na 
to je kraljevsko vijeće 30. travnja pozvalo zagrebačku županiju, da 


to prema odredbi oporuke svakako učini, da naime od ostavine stvori 
fideikomis od 18.000 forinti, koji će po izumrću porodice pripasti ZA- 
kladi za pravničku školu. 

Dok sve pored prijeke potrebe ipak nije utemeljen pravnički 
fakultet, osnovana bi godine 1769. kraljevska javna škola za p 0- 
litičke i kameralne nauke. 

Sve do kraljice Marije Terezije nije u kraljevinama Dalmaciji, 
Hrvatskoj i Slavoniji bilo nikakve središnje oblasti za upravu zemlje, 
već je upravne poslove vodio ban s banovcem i hrvatskim saborom. 
Marija Terezija zavela je sve preko volje staleža neku vrst zemaljske 
vlade za kraljevine Dalmaciju, Hrvatsku i Slavoniju, koja bi pro- 

zvana kraljevsko vijeće (consilium regium) za kraljevine 
Dalmaciju, Hrvatsku i Slavoniju, te je i po sastavu i po djelovanju 
imalo biti nalik na kr. namjesničko vijeće za Ugarsku. Osnutak kra- 
ljevskoga vijeća za Hrvatsku ustanovila je kraljica konačno dopisom 
na hrvatske staleže od 1. kolovoza 1767., i već 20. kolovoza iste godine 
došao je u Varaždin. kao kraljevski komisar barun Franjo Žaverije 
Koller, koji je namah rečeno vijeće u život priveo. Vijeće sastojat 
će od predsjednika i šest savjetnika, dva tajnika, zatim više manjih 
činovnika (registrator, protokolista, kanceliste, blagajnik) ; predsjed- 
nikom bit će vazda ban, a sjedište vijeća bit će u Varaždinu. Barun 
Koller proglasio je predsjednikom tadanjega bana grofa Franju Na- 
dažda, a savjetnicima već prije od kraljice imenovane muževe : srijem- 
skoka biskupa i opata sv. Petra od Požege Ivana Krstitelja Paxy-ja, 
baruna Aleksandra Malenića od Kurilovca, plemića Nikolu Škrica 
od Lomnice, podžupana požeškoga Antuna Jankovića, i prokuratora 
fiškala Sigismunda Komarony-ja. Poslije bi još imenovan šesti sa- 
vjetnik, varaždinski nasljedni župan grof Ladislav Erdedi. Tajnicima 
postadoše Gašpar Hajnali podbilježnik zagrebačke županije Aleksan- 
dar Szćcsćn, a registratorom i čuvarom arkiva Ivan Mihalković. 
Izmedju muževa, koji su sjedili u novom kraljevskom vijeću, ističe 
se napose Nikola Škrlec od Lomnice, koji je bio podjedno rav- 
natelj kancelarije toga vijeća. Taj Nikola Škrlec. (1731.—1799.) bio 
je potomak turopoljske porodice, koje su članovi (Valentin, Nikola, 
Mihajlo i Martin) god. 1608. u hrvatskom saboru bili priznati za ple- 
miće ; otac mu je bio Sigismund Škrlec, a majka Katarina Despotović. 
Stariji brat Petar, od god. 1756. protonotar kraljevstva, bijaše mu 
umro 30, ožujka 1763. u najljepšoj dobi od nekih 35 godina, osta- 
vivši nedorasla sina Adama. Sam Nikola bio.je tada već kraljevski 
savjetnik, prisjednik kr. sudbenoga stola i vrhovni blagajnik kraljev- 
stva, a po smrti bratovoj zapala ga je čast protonotara. Bio je pri- 
vrženik tadanjih modernih nazora o svemoći vladarskoj, te je naginjao 
težnjama, da se javni život u državi riješi prevlasti crkvene i staleške.! 
Premda ga bijaše hrvatski sabor u travnju 1767. poslao u Beč, da za- 
priječi osnutak kraljevskoga vijeća za Hrvatsku : on je zajedno s banom 
Nadaždom baš protivno radio, da se što prije zavede ta oblast, kojoj 
je bio poglaviti član i prava duša. E 

1 .Nikolu Škrica, kao pisca narodno-ekonomskih studija, prikazao je pokojni 
dr Blaž Lorković u svom rektorskom govoru 19. listopada 1883. (str. 22441.) 

Nikola pl. Škrlec od Lomnice. 
Slika u Narodnom Muzeju u Zagrebu. 


> Baš prigodom osnivanja kraljevskoga vijeća za Hrvatsku poka- 
zalo se, kako malo imađu Hrvatska i Slavonija sposobnih ljudi za po- 
litičku i financijalnu upravu. Stoga jeinovo kraljevsko vijeće smatralo 
jednim od prvih svojih zadataka, da što više valjanih upravnika od- 


io 


goji. Još iste godine, 1767. obznanilo je svim županijama i-drugim mu- 
nicipijima, da će svi oni mladići, koji bi pošli učiti kameralne i poli- 
tičke nauke na sveučilište u Beč, dobivati stipendije, pa da će oni, koji 
te nauke izuče, pri popunjivanju javnih služba imati prednost. Na 
bečkom je sveučilištu naime od god. 1763. bio profesorom državnih 
znanosti glasoviti učenjak Josip pl. Sonnenfels(1733.—1817.), 
pouzdanik kraljice Marije Terezije. Njegovo djelo ,,Grundsitze 


der  Polizei-Handlungs und Finanzwissenschaft (Wien dO 


1776., u tri sveska) doživjelo je više izdanja te je sve do god. 1845. 
bilo kao učevna knjiga na austrijskim sveučilištima i akademijama. 

Nemamo podataka, koliko se djaka javilo za polazak tih nauka 
u Beču, niti kakvim su uspjehom svršili sveučilište. Čini se medjutim, 
da su rezultati bili slabi, jer se kraljica Marija Terezija nakon dvije 
godine riješila, da osnuje posebnu takovu školu za Hrvate. Reskrip- 
tom od 17. srpnja 1769., izdanim u Beču, odredila je kraljica, da se od 
početka slijedeće školske godine imađu i u Hrvatskoj uvesti nauke 
političko-kameralne (studium politicum-camerale). Škola za te nauke 
bit će u Varaždinu, gdje je sjedište kraljevskoga vijeća. Škola bit će 
pod okriljem bana i kraljevskoga vijeća, te će se vazda pod predsjeda- 
njem kojega savjetnika obavljati ispiti. Da se što više polaznika pri- 
javi, ida bude medju njima takmenja, ustanovila je kraljica još i devet 
stipendija. Najbolji djak primat će godišnjih 100 forinti, drugi 80 fo- 
rinti, a ostalih sedam po 60 forinti. Naučat pak će se po knjizi bečkoga 
profesora Sonnenfelsa. Istim dekretom javila je kraljica vijeću, da je 
imenovala i profesora, po imenu Adalberta AdamaBarića 
(Barits), koji je vješt hrvatskom jeziku (croaticae linguae gnarus) ; 
on će primati godišnju plaću od 800 forinti, a suviše i pripomoć za na- 


bavu knjiga. Oni djaci, koji svrše tu školu, imat će prednost pri popu-. 


njivanju javnih služba. 

Tako je u jeseni 1769. započela u Varaždinu škola državoslovnih 
i financijalnih nauka. Novi profesor Adalbert Adam Barić (rodjen 
1742. u Novom Sadu, umro 1813. u Budimu), pokazao je svoje mi- 
šljenje već tim, što je namah slijedeće godine 1770. pristupio slobodno- 
zidarskoj loži ,,Zu den drei Drachen'' u Varaždinu. Kraljevsko vijeće 
upravo je tražilo od mladih ljudi, koji su se natjecali za javne službe, 
da se upišu u tu školu i da ispite polažu. Tako jeban Nadaždi mladoga 
zagorskoga plemića Ljudevita Marića, premda bijaše s odlikom svršio 
pravne nauke u Jegru, gotovo prisilio, da sluša predavanja Barićeva, 

prije nego što će mu podijeliti službu (priusquam officio alicui admo- . 
veret, ad excipiendas scientiarum politicarum praelectiones, quae sub 
id tempus divae Mariae Theresiae reginae apostolicae iussu Varasdi- 
num introductae fuerant, eum inviavit). I tako bi Marić tek nakon dvi je 
tri godine (1769.—17714.) školovanja u Varaždinu imenovan viceno- 
tarom varaždinske županije. Uz Ljudevita Marića polazili su već prve 
godine rečenu školu i drugi mlađići iz odličnijih porodica. Nakon obav- 
ljenoga godišnjeg ispita u srpnju 1770. bili su najbolji učenici od pro- 
fesora Barića i kraljevskoga vijeća predloženi kraljici za pohvalu, do- 
tično za nagradu ili stipendiju. I zaista je kraljica reskriptom od 17. 
kolovoza 1770. grofu Josipu Draškoviću, Ivanu Bužanu,' Ljudevitu 
Mariću, Ignjatu Kišu i Kažimiru Hochenreiteru za njihovu marljivost 
i napredak izrekla svoje priznanje, dok je siromašnijim djacima An- 
driji Lučiću, Josipu Vitezu, Jurju Genddcziju i Mihajlu Lakiću kao 


. petomu, šestomu, osmomu i devetomu po klasifikaciji podijelila na- 


grade od godišnjih 60 forinti. I godine 1770.—1771. nastavilo se nau- 
kovanje ; godišnjem ispitu predsjedao je savjetnik kraljevskoga vijeća 
grof Ivan Patačić, koji je zajedno s profesorom Barićem 24. kolovoza 
predložio kraljici najbolje djake za nagradu. Medjutim je profesoru 
Bariću zadavala velike neprilike okolnost, što mu djaci nijesu imali 
dobre priručne knjige u latinskom jeziku. On bijaše doduše Sonnen- 
felsovu knjigu preveo na latinski jezik, ali je teško bilo toliku gradju 
prepisivati, dotično u pero kazivati. Stoga bijaše kraljica još 29. kolo- 
voza 1770. odredila, da se političko-kameralni nauci predavaju n j e- 
mačkim jezikom, jer će biti djacima od koristi, ako taj jezik nauče ; 
ali je ipak dozvolila, da selatinski prijevod štampa, pa da se njime slu- 
šači služe kao pomoćnom knjigom. Pitanje o štampanju Barićeva prije- 
voda oteglo se ipak još koju godinu ; još u kolovozu 1773. opravdava 
gorljivi profesor slabi polazak svoje škole i loš napredak u njoj time, što 
nema latinskoga učevnika, već se svedjer predaje po njemačkoj knjizi. 

Na koncu školske godine 1774/2 predložio je profesor Barić za 
nagradu samo dva djaka, po imenu Franju Završkoga i Matiju 
Tržića. Kraljica je dekretom od 9. listopada 1772. potvrdila njegov 
predlog, ali jepodjedno obzirom na izvještaj kraljevskoga. vijeća odre- 
dila, da se profesor Barić zajedno sa svojom školom nastajne školske 

1 Teze (Positiones ex universa politia selectae), koje je Ivan Marko Bužan 


prigodom javnoga ispita branio, štampane su iste godine 1770. u Zagrebu. Bužan 
ih je posvetio tađanjemu banu, grofu Franji Nadaždu. 

godine 4772/33 preseli u Zagreb. Kraljevsko je vijeće 19. listo- 
pada o tom obavijestilo profesora, pridodavši, da se kraljica obratila 
i na rektora isusovačkoga kolegija u Zagrebu, da u isusovačkoj aka- 
demiji odredi dvoranu, gdje će se političko-kameralni nauci predavati. 

Ovako je političko-kameralna škola nakon trogodišnjegaopstanka 
u Varaždinu prenesena u Zagreb, te se je prikupila isusovačkoj akade- 
miji. Profesor Barić šalje 20. siječnja 1773. iz Zagreba izvještaj kra- 
ljevskomu vijeću u Varaždin o stanju škole. On javlja, da predaje u 
isusovačkoj akademiji u dvorani odredjenoj inače za spekulativnu 
teologiju, i to dnevice od pol 44 do pol 12 sati prije podne ; slušatelja 
imade samo jedanaest, koje po imenu spominje, a najbolji je Mihajlo 
Palle, inače činovnik tridesetnice. Baš taj Mihajlo Palle i uza nj Toma 
Huzjak, bogoslov, spremaju se ove godine za javnu disputaciju, pa 
mole 24. ožujka 1773. kraljevsko vijeće u Varaždinu, neka dozvoli, 
da smiju teze, koje će tom prigodom braniti, posvetiti rečenomu 


vijeću. Vijeće opet prepušta profesoru, da on očituje o tom svoje mni- | 


jenje. Uspjeh škole mora da je te godine bio ipak povoljniji, jer kra- 
ljica nagradjuje 4. listopada 1773. sedam polaznika. Toma Huzjak 
dobiva stipendij od 100 forinti, Nikola Žbukić 80 forinti, a Izidor Poka, 
Ivan Rogoja, Ivan Krašović, Matija Matošević i Ivan Lupinac po 60 
forinti, Podjedno odredjuje kraljica, da se Barićev prijevod Sonnen- 
felsove učevne knjige točno ispravi i pošlje u Beč, valjda da se ondje 
štampa. No da li je prijevod zaista štampan, nije za sada poznato. 
Pes“ 

Carica i kraljica Marija Terezija bila je sva zadojena težnjama 
prosvijetljenoga apsolutizma, te je naročito nakon sedmogodišnjega 
rata (1763.) živo radila, da svoju monarkiju u tom smjeru preobrazi. 
Jedan od glavnih savjetnika i pomagača njezinih bio je pri tome Ho- 
landjanin Gerhard van Swieten (rodjen 1700. u Leydenu, 
umro 1772. u Schdnbrunu), od god. 1745. njezin tjelesni liječnik, 
poslije predstojnik carske knjižnice i stalni predsjednik medicinskoga 

. fakulteta u Beču. Njegovim nastojanjem reformirano bi sveučilište 
u Beču, a naročito su usavršene medicinske nauke. Van Swieten bio je 
uopće protivnik crkvene samosvojnosti, te je vazda radio, da se škole 
i cenzura knjiga podvrgnu državnoj vlasti, pa da se otmu utjecaju 
svećenstva, naročito pak Isusovaca, koji su oboje gotovo isključivo 
držali u svojim rukama, Inače je Van Swieten bio takodjer i protivnik 

svake slobodne znanosti i literature, pa je stoga od njegova utjecanja 
imala koristi jedino medicinska znanost. 

Pri svome nastojanju, da svećenstvu uopće, a naročito Isusovcima 
izvine iz ruku vrhovni nadzor nad školom, knjigom i znanosti, našla 
je kraljica jake potpore u zapadnoj Evropi, kao u Francuskoj, Portu- 
galskoj i Španiji, gdje su vladari i državnici radili na zator Isusove 
družbe. Da ugodi vladarima, izdao je napokon papa Klement XIV. 
24. srpnja 1773. bulu ,,Dominus ac redemptor noster', kojom je 
ukinuo red Isusovaca. 

Premda je ukinuće isusovačkoga reda bilo uopće u prilog težnjama 
kraljice Marije Terezije i sina joj Josipa, ipak je bila u prvi mah u 
nemaloj neprilici radi brojnih akademija i gimnazija, koje su oni uz- 
državali, i u kojima su oni sami naučali. To je osobito vrijedilo za 
Hrvatsku i Slavoniju, gdje nije dosad bilo drugih: viših škola nego - 


. samo katoličkih, i to pretežito isusovačkih, pa je prijetila opasnost, 


da obje kraljevine ostanu uopće bez viših škola. 

Kraljica i njezini pomagači radili su sada svom snagom, da što 
brže zamijene isusovačke škole drugima. A da bude i sredstava za 
njih, odlučeno bi, da se sav ogromni imetak ukinutoga reda upotrijebi 
za naukovnu zakladu, kojom će se uzdržavati učevni za- 
vodi i plaćati profesori. Dne 20. rujna 1773. šalje kraljica iz Beča 
kraljevskom vijeću u Varaždinu štampanu papinsku bulu i odredjuje, 
da se sastavi povjerenstvo, koje će provesti razvrgnuće družbe, te 
podaje opsežni naputak, šta da povjerenstvo radi i kako da postupa. 
Namah zatim, 8. listopada, izdaje kraljica vijeću naredbu o akade- 
mijama i gimnazijama, kojom javlja, kako je zabrinuta za škole, 
kojima je dosad upravljao isusovački red i namještao u njima svoje 
članove za profesore. Kako su sada rečene škole ostale bez učitelja, 
pozvala jesvedijecezanskebiskupe,da se oni privremeno 
za. buduću školsku godinu pobrinu, da se namjeste profesori, te im 
podjedno odredjuje i plaću. Biskupi neka biraju učitelje po svome 
znanju i uvjerenju. Budući pak da je vrijeme za taj posao odviše od- 
mjereno, odredjuje ona, da se nastajna školska godina ima započeti 
tek 4. prosinca. Neka vijeće to posvuda razglasi, da se mladež prije 
Teda ne okupi i suvišnim troškovima ne optereti. Podjedno prilaže 
kraljica i svoju zapovijed na dijecezanske biskupe od istoga dana. 
U toj zapovijedi i uputi ponavlja kraljica, kako je ukinućem isuso- 
Vačkoga reda zapala nju zadaća, da se brine za školei napredak njihov. 

No budući da uoči nove školske godine ne preostaje mnogo vremena 
za raspravljanje, odredjuje ona, kako da biskupi pri popunjivanju 
privremenih profesorskih stolica postupaju. Neke predmete filozof- 
skoga fakulteta, kao logiku, metafiziku i etiku, zatim sve predmete 
teološkoga fakulteta mogu povjeriti svjetovnim svećenicima i redov- 
nicima, ali nipošto bivšim svećenicima isusovačke 
družbe; ako ima takvih razčlanova toga reda, koji još nijesu 
svećenici, mogu im se iznimice dati gore rečeni predmeti filozofski, 
no samo onda, ako nikako ne bi bilo drugih kandidata. Jednako vri- 
jedi za grčki i jevrejski jezik na bogoslovnom fakultetu. Fizika, ma- 
tematika i opća svjetska historija mogu se povjeriti i svećenicima 
ukinutoga reda. Svi profesori akademije, tako filozofskoga fakulteta 
kao i teološkoga, primat će godišnju plaću po 500 forinti. Namje- 
šteni pak profesori ostaju samo privremeno za nastajnu godinu ; sli- 
jedeće školske godine popunjivat će se profesorske stolice natječajem 


ili konkursom. Što vrijedi za oba fakulteta ili više nauke, stoji i za 


gimnaziju ili niže nauke. I tu neka biraju biskupi po svome znanju 
i mnijenju izmedju svjetovnjaka i redovnika, pače mogu namjestiti 
prema potrebi i svećenike ukinute družbe. Profesori nižih nauka do- 
bivat će u prvi mah samo godišnjih 350 forinti, dok se naime točno ne 
ustanovi imetak ukinutoga reda, dotično naukovne zaklade, iz koje 
će uopće primati plaću. Kako se iz svega razabira, kraljici je bilo oso- 
bito stalo, da u ruke bivših isusovačkih svećenika ne dodju onaki 
predmeti, u kojima bi mogli izlagati svoje nazore u prilog crkvi i hie- 
rarhiji, a protiv državne vlasti. A da se na to osobito pazilo, svjedoči 
činjenica, što je kraljica 26. kolovoza 1774. svim sveučilištima i-aka- 
demijama ponovno zabranila porabu učevne knjige o crkvenom pravu 
od Pichlera, te odredila, da se kroz ono vrijeme, dok se nova učevna 
knjiga ne sastavi (jamačno po nazorima kraljičinim o odnosu crkve 
prema državi), imadu upotrebljavati knjige od Riegera ili od Fleuryja. 

Kraljičinu zapovijed i naputak od 8. listopada 1773. primio je 
takodjer tadanji zagrebački biskup Josip Galjuf, koji se bijaše 
tek nedavno (13. prosinca 1772.) po milosti kraljičinoj uspeo na bis- 
kupsku stolicu. Premda je bio gojenac Isusovaca (izučio je bogoslo- 
viju u kolegiju sv. Apolinara u Rimu), ipak se požurio, da ugodi kra- 
ljičinim nalozima u svakom pogledu. Prema instrukciji namjestio je 
za profesore teološkoga fakulteta bez izuzetka svjetovne svećenike, 
naročito kanonike zagrebačkoga i čazmanskoga kaptola, gotovo 

same takove, koji bijahu svršili svoje nauke na bečkom sveuči- 
lištu ; na filozofskom fakultetu izabrao je takodjer za profesora 10- 
gike i metafizike jednoga bakalaureata bečkoga ; ostale stolice na fi- 
lozofskom fakultetu (za fiziku i matematiku) popunio je bivšim Isu- 
sovcima; na gimnaziji povjerio je neke predmete eksjezuitama, a 
neke svjetovnim svećenicima. Dne 4. prosinca 1773. bio_je čitav 


“zbor akademije i s njom spojene gimnazije već na okupu, te je moglo 


započeti obučavanje. Za teologiju spekulativnu upisalo se je 59 slu- 
šatelja, za crkveno pravo 35, za sveto pismo 99, a za moralku 44 ; 
na filozofskom fakultetu slušalo ih je 29 etiku i fiziku, a logiku, me- 
tafiziku i matematiku 74. Prema tomu je na pravoj akademiji u dva 
fakulteta bi'o u sve 200 slušatelja. Broj djaka na gimnaziji nije za- 
bilježen. Profesori akademije bili su ovi: Popović Franjo, ve- 
liki prepošt zagrebačkoga kaptola i generalni vikar, vršio je besplatno 
službu ravnatelja čitave atađemije ; prvi profesor spekulativne teo- 
logije i podjedno dekan akađemije bio je Taisperger Josip, 
kanonik zagrebački i doktor bogoslovije bečkoga sveučilišta, — drugi 
profesor istoga predmeta bio je Kološvari (Kolosvary) S tj e- 
pan, takodjer kanonik zagrebački i doktor bečkoga sveučilišta. Crk- 
veno pravo predavao je Milašin Franjo, takodjer kanonik za- 
grebački i bakalaureat bečkoga sveučilišta, a sveto pismo Wol- 
gemuth Filip, kanonik čazmanski i župnik sv. Ivana u Novoj 
Vesi, licencijat bogoslovije u Bologni. Moralnu teologiju preuzeo je 
superior zagrebačkoga seminara i rimski doktor Tunković Antun 
kao prvi profesor, a kao drugi Sebastijanović Franjo, župnik 
u Kupčini i prefekt"nižih škola (gimnazije). Posljednji je takodjer na fi- 
lozofskom fakultetu predavao etiku ili moralnu filozofiju, dok je logiku 
1 metafiziku tumačio Kalafatić Vinko, rodjeni Bribiranin iz 
hrvatskoga Vinodola i bakalaureat bečki. Fiziku i matematiku ostavio 
je biskup bivšim Isusovcima ; fiziku je dobio Kukec Antu n, a 
matematiku Sabolović Martin, doktor universiteta u šta- 
Jerskom Gracu. Dok je akademija tako imala devet profesora, na- 
učalo je na gimnaziji njih šest: Šimanović Franjo retoriku, 
Mikoczy Josip poeziju, Vitković Ivan sintaksu, Ze- 
MTer Franjo gramatiku, Dombay Stjepan prve početke 
(Principia), a Posavec Ivan pripravni tečaj (parva). Fro- 
fesorima "bi odredjena i plaća: onima na akademiji po 500 forinti, 
€ onima na gimnaziji po 350 for. godišnjih, koja će se njima namirivati 





16 


od prihoda ukinutoga isusovačkoga reda. Biskup Galjuf odredio je i 
učevne knjige, po kojima će profesori predavati. Za teologiju spekula- 
tivnu odabran bi P. Gazzaniga i P. Bertieri, za crkveno pravo Rieger, 
za sveto pismo Calmet, Cornelius a Lapide, Estius i dr., za moralku 
P. Antoine, za etiku ili moralnu filozofiju P. Jaquier, za fiziku P. Bi- 
wald, za logiku i metafiziku P. Horvath, za matematiku P. Mako, a 
za predmete u gimnaziji P. Alvari. Kako se očito razabira, pridržan 
bi uopće sistem i naučna osnova dosadašnjih isusovačkih akademija 
i gimnazija, jedino je bila ta razlika, što su odsad pretežno predavali 
svjetovni svećenici pod nadzorom svoga diecezanskoga biskupa, koji je 
opet o svemu izvješćivao i za sve odgovarao kraljevskomu vijeću, 
a po njemu samoj kraljici. 

Poput akademije u Zagrebu uredio je biskup Josip Galjuf tako- 
djer malu akademiju u Požegi i gimnaziju u Varaždinu. Ravnateljem 
požeške akademije imenovan bi barun Josip Werneck, kano- 
nik zagrebački i prepošt čazmanski, podjedno i savjetnik kraljevskoga 
vijeća u Varaždinu; vicedirektorom i profesorom moralne teologije 


postao je hrvatski spisatelj Vid Došen, župnik u Duboviku i 


bakalaureat sveučilišta u štajerskom Gracu, a profesorom logike i 
metafizike Toma Grgurović, župnik u Siču. Ravnatelji obiju 
akademija i gimnazije u Varaždinu morali su svaka tri mjeseca pod- 
našati izvještaje o svojim. školama ; te je izvještaje biskup opet 
šiljao kraljevskomu vijeću. Po sačuvanim brojnim spisima sudimo, 
da je biskup Galjuf s osobitim marom i gorljivošću vodio brigu oko 
povjerenih mu zavoda ; čini se pače, da je snovao i o osnutku pravo- 


slovnoga fakulteta, što se je toliko željelo. Životopisac biskupov, ka- 


nonik Juraj Pandurić, koji je nakon smrti njegove (3. veljače 1786.) 
štampom izdao ,,Spomenek činov i življenja g. Jožefa Galjufa, bi- 
skupa zagrebečkoga vu stolne cirkve napervo postavljen", pripovijeda 
uz drugo, kako je Galjuf sagradio ,,visoko vu Nove vesi z veli - 
kimi stroški podignjeno stanje, odredjeno za 


plemenite detce vu pravicah orsaga navuča- 


n jee.) Možda je to ona zgrada, u kojoj je sada vojnička kazniona. 

Uz akademiju u Zagrebu ostala je i dalje tijekom školske go- 
dine 1773/4. političko-kameralna škola sa svojim profesorom Adal- 
bertom Adamom Barićem; samo ta škola nije bila podvrgnuta za- 
grebačkomu biskupu, nego izravno kraljevskomu vijeću. Kad se je 
u toj školi 28. kolovoza 1774. polagao ispit, na kojem su polaznici 

Matija Krčelić i Ivan Smendrović javno branili neke teze iz politike 
i kameralnih nauka, izdali su oni sporazumno sa svojim profesorom 
po običaju onoga doba ispred svojih teza neki spisak, u kojem su 
izbrojeni i ukratko prikazani književnici latinski i hrvatski (slovin- 
ski) stare Slavonije od 14. stoljeća pa do konca 17.1 Taj je spisak, 
koji se može nazvati najstarijom historijom književnosti stare Sla- 
vonije, sastavio znameniti tada Baltazar Adam Krčelić na molbu 
profesora Barića i njegovih slušatelja, izmedju kojih je Matija_Krče- 
lić nesumnjivo bio rodjak odličnoga historičara. U uvodu knjizi obra- 
zlažu izdavači, zašto su baš spis o književnosti slavonskoj svojim 
tezama pridali. Oni drže naime, da svakako spada na po- 
litiku, koja se bavi javnim poslovima, da se takodjer za- 
nima za spisatelje korisnih stvari (Hinc, cum 
pertineret od politicam, rerum publicarum quamvis sollicitam esse 
debere de scriptoribus rerum utilium ; collectionem hanc studiis hisce 
propriam omittere non potui). Suviše nadaju se izdavači i pisac, da 
će i mladež akademijska, čitajući ovaj popis pisaca slavonskih, 
sama pregnuti, da se za njima povede te svojim djelima sebe i domovinu 
proslavi. Osim ove kratke povjesnice literature slavonske zanimljive 
su još i teze (assertiones), koje oglašuju Matija Krčelić i Ivan Smen- 
drović iz čitave politike, spremni da ih javno brane. Po tim teza- 
ma, koje su izvadjene iz predavanja profesora Barića, doznajemo 
lako, kojim je smjerom i duhom rečeni profesor udario. Tako primje- 
rice teza VI. tvrdi, da tortura, koja se je dosada toliko u kri- 
minalnom procesu rabila, nije nikakvo sredstvo zaizn u- 
djenje istine (medium eliciendae veritatis), nego sredstvo silo- 
vito, kojim se radi neizmjernih boli okrivljenik sili na priznanje 
krivnje, bio on zaista kriv ili nedužan. Teza XII. pobija opravda- 
nost smrtne kazni, pa traži, da se zamijeni kaznom (pri- 
Silnoga) rada (poenam laborum), to više, što nijedan čovjek nije 
takov, te se ne bi mogao popraviti. Ali dok se protivi i torturi ; 

* Čitav naslov knjige je ovaj : Scriptorum ex regno Sclavoniae a saeculo XIV. 
usque ad XVII. inclusive collectio, publico et auditoribus oblata, dum  assertiones 
ex universo studio politico excerptas ex praelectionibus perillustris et clarissimi 
domini Adalberti Barits, scientiarum politico cameralium in i. regno Croatiae pro- 
fessoris publici ordinarii, publice propugnandas susceperunt d. Matthias Kerchelich 
et d. Joannes Szmendrovich, earundem scientiarum auditores in academia regia 


Zagrabiensi die... mense Augusto anno 1774. Varasdini, typis Joan. Thomae 
nobilis de Trattner C. S. r. a. m. typogr. et. bibl. 


» Hrvatsko Kolo“ 1912. 

smrtnoj kazni, traži on tezom IX.državnu cenzuru knji- 
ga i spisa. Cenzura treba da pazi nesamo na knjige iz tu- 
djine, nego i na knjige kod kuće štampane, na scholastičke teze, no- 
vine, glume : sve, što udje u štampu, treba pomnjivo pregledati. Pače 
i govori propovjednik a morali bi se od duhovnika cenzu- 
rirati, jer se nerijetko sa propovijedaonice čuju ciničke aluzije i razne 
kritike o političkom vladanju. Te bi prodike trebalo to više cenzu- 
rirati— onda, kad se narod pokazuje nezadovoljan i sklon na bunu; 
puk naime podaje vjeru svemu, što čuje s onoga mjesta, odakle je 
navikao slušati -riječ Božju. (Ne seu quoad religionem, seu probos 
mores, seu statum civilem scandalosae, erroneae, aut periculosae pro- 
pagentur sententiae: censura librorum in republica necessaria est, 
quae omnes invehendos exteros et domi imprimendos libros, theses 
scholasticas, ephemerides, comoedias, verbo: cunctas typis vulgan- 
das paginas sollicite revideat. Imo etiam sermones concionatorum a 
viris discretis ecclesiasticis aut religiosis censurandos esse, multoruni 
politicorum est opinio ; cum e sacris pulpitis non raro allusiones cy- 
nicae, et crises variae circa gubernia politica, res ad doctrinam Christi 
et. munus concionatoris haudquaquam pertinentes, dicantur exau- 
ditae. Haec censura eo magis tum erit necessaria, cum populus vide- 
tur impatiens et ad tumultum pronus; plebs enim  fidem tribuit 
omnibus, quae ex illo audit loco, unde verbum Dei excipere solita est). 
Čini se, da se je na javnoj disputaciji istakao poglavito Matija 
Krčelić, a kud i kamo manje Ivan Smendrović. Na predlog profe- 
sora Barića od 17. rujna dosudjuje kraljica Marija Terezija 30. rujna 
1774. običajne nagrade ili stipendije. Matija Krčelić dobiva prvu 
nagradu od 400 for., drugu od 80 for. prima Ivan Rogoja. Nagrade 
po 60 forinti dobivaju ostali ovim redom: Josip Voltigyi, Thoma 
Antoll, Ivan Smendrović, Ivan Krašević, Ivan Potak, Matija Mato- 
šević i Ivan. Lupinac. Smendrović je dakle po nagradi tek peti. 
Biskup Josip Galjuf bijaše preuzeo brigu za akademije i gimna- 
zije u svojoj biskupiji privremeno na godinu dana. No prilike bile su ta- 
kove, da se je morao posvetiti tome poslu još dalje dvije godine, naime 
1774/5.i 1775/6. U to se vrijeme u kralj evskoj akademiji u 
Zagrebu, kako ju sada počinju zvati, nije dogodila ni jedna zamašna 
promjena ni glede profesora ni glede naučne osnove. Ravnatelj akade- 
mije, kanonik i veliki prepošt Franjo Popović, redovito izvješćuje 
o stanju povjerenoga mu zavoda; tako 31. siječnja 1775. javlja, da u 

čitavoj akademiji imade 546 djaka, i to 124 bogoslov, 82 filozofa, i 
313 gimnazijalaca. I profesor političko-kameralnih nauka Barić svaku: 
najmanju stvar javlja kraljevskomu vijeću, a 7. listopada 1775. na- 
gradjuje kraljica one djake, koje je on za to predložio. Josip Voltigi > 
kao najbolji djak dobiva 400 forinti, Ivan Potak 80 forinti, a Toma 
Galenić, Maksimilijan Rožman, Toma Kemenović, Matija Chavrak, 
Stanislav Ježić, Josip Mileković i Matej Šumić po 60 for. 

I školske godine 1775/6 ostaje sve onako, kao za posljednje 
dvije godine. Čini se samo, da je biskupu Galjufu napokon dodijalo 
privremeno stanje i s njim spojena neizvjesnost. Dne 410. srpnja 1776. 
moli on kraljevsko vijeće, neka poradi, da se jednom naučna osnova 
utvrdi, učevne knjige konačno odrede; a i profesori stalno imenuju. 
Nedostatak učevnih knjiga jedini je razlog, što čitava naučna stvar 
razmjerno ne napreduje onako, kako bi trebalo (dignetur stabilito 
benigne studiorum plano professores quoque clementer stabilire, hisque 
stabilitis auctores etiam praefigere, ex quibus praelectiones schola- 
sticas studiosa iuventus cum fructu haurire posset; defectus enim 


- librorum ex nondum stabilito his in partibus studiorum systemate 


promanans unica videtur ratio, ob quam res litteraria adaequata non 
sumpserit incrementa). 

Zabrinuti biskup nije dugo čekao na odgovor. 

* s * 

Dne 24. kolovoza 1776. primilo je kraljevsko vijeće za Dalma- 
ciju, Hrvatsku i Slavoniju, koje se bijaše nedavno preselilo iz Va- 
raždina u Zagreb, od kraljevske dvorske kancelarije za Ugarsku spis 
od 44 pisanih stranica. Bio je to mandat ili reskript 
kraljice Marije Terezije, izdan u Beču $. ko- 
lovoza 1776. (br. 3873.), kojim se odredjuje sistem 
školstva i obuke u kraljevinama Hrvatskoji 
Slavonijiza buduću školskugodinu. Reskript sastoji 
od uvoda i 26 točaka, a dodano mu je još 9 priloga, većinom napu- 
taka i tabela. 

U uvodu govori kraljica, kako se je već od prvoga časa svoga vla- 
danja majčinom brigom zanimala za valjani školski i naučni red, i 
kako je nakon ukinuća Isusovaca, kojima je bila najvećim dijelom 
povjerena obuka mladeži, još više nastojala, da od toga ne bude štete 
Za znanost i knjigu. U to je ime na kraljevskom sveučilištu u Trnavi E 

*k 

natječajem dala popuniti profesorske stolice najboljim silama u svim 
znanostima, dok je brigu oko bivših isusovačkih akademija i gimna- 
zija u Ugarskoj i pridruženim joj stranama povjerila redovnim dije- 
cezanskim biskupima sve dotle, dok se uredi ostavina ukinutoga reda, 
koju je namijenila jedino potrebama knjige i crkve. Budući da je sada 
ostavina isusovačka pretežitim dijelom uredjena, odlučila je započeti 
konačnim regulisanjem škola i studija, pa u to ime odredjuje, da se već 
dojduće školske godine zavedu i oživotvore neke ustanove, dok će se 
čitav sistem školstva za Ugarsku i pridružene joj strane tek poslije 
u život privesti i utvrditi. Sada izlaže kraljica u 26 točaka potanko, 
šta sve hoće da se u kraljevinama Hrvatskoj i Slavoniji smjesta 
oživotvori. . 

Najprije imade se u krilu kraljevskoga vijeća za Hrvatsku i Sla- 
voniju stvoriti zasebna školska komisija, koja će sastojati 
od predsjednika kr. vijeća, dva savjetnika istoga vijeća, onda od vr- 
hovnoga ravnatelja nauka i škola za kraljevine Hrvatsku i Slavoniju, 
i napokon od kraljevskoga inspektora pučkih ili narodnih škola za 
čitavo školsko okružje ili distrikt, koji obuhvata iste dvije kraljevine. 
Oba posljednja zvaničnika imenuju se smjesta. Školska komisija sastaje 
se svakoga tjedna, priopćuje svoje zaključke i predloge kraljevskomu 
vijeću; a ovo opet podastire sve to samoj kraljici budi na znanje budi 
za potvrdu. Obratno školska komisija šalje sve kraljevske zapovijedi 
i odredbe vrhovnomu ravnatelju škola i nauka, koji ih razglašuje 
i provadja u akademiji, gimnazijama i narodnim školama svoga 
okružja, koje će se zvati zagrebačko školsko okružje 
(districtus studiorum zagrabiensis) radi toga, što je najviši zavod 
toga okružja (akademija) u Zagrebu. Zagrebačko školsko. okružje 
obuhvata po tom čitavu gradjansku Hrvatsku i Slavoniju; na nj spa- 
daju nesamo gimnazije u Varaždinu i Križevcima, nego takodjer u 
Požegi, Osijeku i Rumi. 

Da bi vrhovni ravnatelj nauka i škola za zagrebačko okružje 
ili za kraljevine Hrvatsku i Slavoniju mogao valjano svoje poslove 
vršiti, pridaje se ovoj kraljevskoj zapovijedi privremeni naputak ili 
instrukcija, po kojoj će on raditi. A budući da za tu čast treba oso- 
bito spremna, sposobna, značajna i gorljiva muža, koji će joj i ugled 
podići, to kraljica na posebnu preporuku imenuje prvim vrhovnim 
ravnateljem (superior regius studiorum et scholarum director) N i- 
kolu Škrlca, savjetnika kraljevskoga vijeća, za kojega jeuvjerena, 


24 


da će najvećom gorljivošću raditi prema njezinim namjerama, te da 
će si time još više zasluga steći. Kao pomoćnik vrhovnomu ravnatelju 
škola i njemu podredjen bit će kraljevski inspektor ili nadzornik na- 
rodnih i trivijalnih škola (regius nationalium scholarum inspector), 
koji će te škole takodjer pohadjati i nadzirati, te o svemu vrhovnoga 
ravnatelja prema priloženoj instrukciji izvješćivati; za tu čast imenuje 
kraljica osobito joj preporučenoga kanonika zagrebačkogaAntuna 
Mandića. Vrhovni ravnatelj, koji već imade drugu javnu službu, 
rje će primati plaće, nego tek 300 for. za pisara i još naknadu putnih 
troškova i dnevnice prigodom nadziranja škola; nadzornik pučkih . 
škola dobivat će samo remuneraciju od 400 for., dnevnice i putni 
trošak, sve iz naukovne zaklade (ab eodem studiorum fundo). 

O osnutku naučne komisije, o zagrebačkom školskom ravnatelju 
toga okružja kao i o nadzorniku pučkih škola govori se u prvih osam 
točaka kraljičina reskripta. Nakon tih općenitih ustanova izlaže se 


u daljim točkama sve, što se tiče uredjenja škola viših, srednjih i pučkih, 


naročito kome da se povjeri obuka u njima. Nas zanimaju jedino one 
točke, koje rade o kraljevskoj akademiji i glavnoj gimnaziji u Zagrebu. 

U točci 9. izlaže kraljica, kako je ona s obzirom na pravicu i 
razmjerje odlučila, da se i u kraljevinama Hrvatskoj i Slavoniji osnuje 
jedna kraljevska akademija zajedno s glavnom gimna- 
zijom, da se mladeži rečenih kraljevina podade obilata zgoda izobra- 
zivati se u potrebitim i pojedinomu staležu odgovarajućim predmetima 
(ut per rectam et proportionatam scholarum reparationem in horum 
quoque regnorum parte degentibus fiđdelibus subditis nostris occasio 
uberrima detur, proles suas in spes patriae educandi, ac in necessariis, 
et cuilibet statui convenientibus literarum disciplinis formandi). Da 
bi pak u toj akademiji i glavnoj (capitalis) gimnaziji išlo sve svojim 
redom, i da bi se mogle kraljičine odredbe potpuno provadjati, odlučila 
je takodjer za akademiju i pridruženu joj gimnaziju imenovati za- 
sebnoga mjesnoga ravnatelja (director localis), koji će biti podredjen 
Vrhovnomu ravnatelju nauka i škola, te upravljati povjerenim mu 
zavodom po priloženoj instrukciji. Za to mjesto izabrala je kanonika 
zagrebačkoga Josipa Taispergera, koji joj je radi vanrednog 
znanja i obrazovanosti, kao i radi drugih vrlina naročito preporučen 
(velut ab insigni doctrina et eruditione, ac aliis etiam praeclaris qua- 
litatibus nobis peculiariter commendatum). Mjesni ravnatelj akademije 
Primat će ustanovljenu već godišnju plaću od 800 forinti. Novo ime- 

novani ravnatelj nije zaista bio nepoznata ličnost u znanstvenom 
svijetu ; ta on je prošle tri godine na privremenoj akademiji bio prvi 
profesor spekulativne teologije. 

1 glede popunjivanja profesorskih mjesta na čitavoj akademiji 
odredila je kraljica točkom 4114. posebne ustanove. Profesore ne će 
namještati dijecezanski biskup kao prošlih triju godina, niti će ih 
imenovati kraljevsko vijeće, nego će se sva mjesta na tri fakulte- 
ta (teološkom, filozofskom i novo osnovanom  juridičkom) i na 
gimnaziji popuniti javnim natječajnim ispitom ili 
konkursom, baš onako, kako se je to učinilo prigodom popunji- 
vanja mjesta profesorskih za sveučilište u Trnavi. Natječajni ispit 
obavit će se pred posebnom komisijom, pa će onda ta komisija najbolje 
kandidate, koje je izabrala, po kraljevskom vijeću predložiti kraljici 
za potvrdu. Da bi pak akademija mogla već nastajne školske godine 
djelovati, odredjuje se, da se taj natječajni ispit ili konkurs imade 
već 5. listopada 1776.u slobodnom i kraljevskom gradu Zagrebu 
obdržavati. Predsjednikom komisije bit će kr. povjerenik, a tim ime- 
nuje kraljica grofa Rudolfa Ljudevita Erdeda, kr. 
savjetnika i referendara kraljevske ugarske dvorske kancelarije. Njemu 
će uz bok stajati vrhovni ravnatelj nauka i škola Nikola Škrlec i rav- 
natelj akademije Josip Taisperger, a onda još i oni učeni muževi, koje 
će sam povjerenik: po svojoj uvidjavnosti u komisiju prizvati. Rok 
za konkurs imade se razglasiti po svim  jurisdikcijama i redovitim 
biskupima širom obiju kraljevina; za ispit pak može se prijaviti 
svatko bez obzira na stalež (absque ulla status differentia), 
dakle nesamo svećenici (svjetovni i redovnici), nego i svjetovnjaci. 

Čim je kr. vijeće za Dalmaciju, Hrvatsku i Slavoniju primilo 
kraljevski reskript, namah se je u njegovu krilu stvorila školska ko- 
misija, u koju su stupili biskup zagrebački i savjetnik Josip Galjuf, 
savjetnik grof Stjepan Niczky, netom imenovani vrhovni ravnatelj 
škola Nikola Škrlec i nadzornik pučkih škola Antun Mandić. Podjedno 
je kr. vijeće smjesta (26. kolovoza) razglasilo natječajni ispit za 5. 
listopada, ne obznanivši ipak točno plaće budućim profesorima, već 
obećavši naprosto, da će oni primati najmanje toliko, koliko nastav- 
nici dosadanje privremene akademije. Nova školska komisija zboro- 
vala je prvi put 30. i 34. kolovoza, prizvavši u svoje sjednice takodjer 
tajnika kr. vijeća Gašpara Hajnala, koji je tada bio upravitelj osta- 
vine isusovačke, dotično naukovne zaklade (massae studiorum). Kako 

je prvi dan sjednici školske komisije predsjedao biskup Josip Galjuf, 
bijahu jamačno njegovim utjecanjem izneseni neki prigovori i tegobe 
kraljevskomu reskriptu. Biskupu kao da je bilo do toga, da se oni 
profesori, koje bijaše pred tri godine namjestio, ako ikako moguće, 
još i dalje u službi ostave, pa je stoga školska komisija iznijela neke 


“prigovore naročito protiv roka za natječajni ispit. Isticala je, da se 


za neke nove profesorske stolice ne kaže, šta se od njih traži, pa kako 
će se netko pripraviti za ispit iz ,,nepoznatih predmeta" (pro ignotis 
disciplinis). Nadalje je vrijeme do natječajnog ispita prekratko, tako 
da mnogi, koji su nešto više udaljeni, ne će za nj ni doznati. Suviše 
nijesu u oglasu ispita označene plaće, pa će se gdjekoji sustegnuti 
od natjecanja, jer ne zna za nagradu, koju bi primao. Napokon re- 
dovnici, koji će se natjecati, moraju tražiti dozvolu od svojih pogla- 
vara, a dok njihove molbe stignu do poglavara i opet odgovori 
od njih, promašit će odredjeni rok. Komisija predlaže stoga 
kr. vijeću, neka iznese pred kraljicu, da oglašeni već natječajni 
ispit bude samo privremen (pro interimali), a tek do godine 
da se obavi definitivni konkurs,kad će setakodjer uvesti 
još i nova metoda naučanja,. Ali na odgodu konačnoga 
konkursa nije pristalo kr. vijeće, pa je to i u svojoj predstavci od 
3. rujna, kojom je popratilo zapisnike školske komisije, takodjer ob- 
razložilo. Kraljica je na to reskriptom od 20. rujna 1776. odredila, da 


* ostane onako, kako je već jednom ustanovljeno. 


* # * ; 

Dne 1. listopada 1776. osvanuo je u Zagrebu kr. povjerenik, grot 
Rudolf Ljudevit Erdedi, te se je nastanio u palači grofa 
Ivana Draškovića, u kojoj će se i sam konkurs (literarium certamen) 
obdržavati. Oko povjerenika našli su se na okupu već kraljevskim 
reskriptom odredjeni vrhovni ravnatelj nauka i škola Nikola 
Škrlec, i ravnatelj akademije Josip Taisperger. Po odredbi 
kraljevskoga povjerenika prizvani su u ispitnu komisiju još ovi mu- 
ževi: savjetnik kr. vijeća za Hrvatsku i Slavoniju barun Josip 
Werneck, biskup sredečki (sardicensis), a od god. 1765. kanonik 
zagrebački i od god. 1773. direktor požeške akademije; nadalje za- 
grebački kanonici Matija Petrovići Ivan Škrgatić; 
zatim bivši provincijal hrvatskih: Pavlina Emerik. Smolko, 
jubilar franjevački Pehmius, protonotar hrvatskoga kraljevstva 

Pre dtr Špišić, zagrebački podžupan Matija Bor nemisa, 
i napokon zemaljski vrhovni liječnik Ignjat Verbe ga. 

Konkurs ili natječajni ispit imao se je obavljati 5. listopada 
i daljih dana po naredbi kraljičinoj od 4. ožujka 1774. Po toj 
naredbi sastojao je konkurs od pismenoga ispita, koji će svi 
kandidati zajedno praviti u zatvorenoj dvorani (in conclavi), ne ima- 
jući uza se nikakve knjige (absque libro). Nakon toga slijedio je us- 
meni ispit (oralis declaratio), gdje će se bez ikakve posebne pri- 
prave na stavljena pitanja odgovarati. Prvim ispitom pokazat će 
kandidat svoju vještinu u pisanju; a drugim svoj govornički dar. N a- 
redbakažejošizrijekom, da se kandidati, kojih 
su sposobnosti opće poznate ili koji su već na 
glasu kao učeni ljudi, mogu oprostiti od ispita, ali se pri- 
godom predloga za profesore mora dobro obrazložiti, zašto se je do- 
tičnima polaganje konkursa oprostilo. 

Baš prema toj ustanovi kraljevske naredbe postupala je komi- 
sija i ovaj put prigodom popunjivanja mjesta za novo osnovani ju- 
ridički fakultet. Na ovome fakultetu bile su sistemizovane četiri pro- 
fesorske stolice : jedna za crkveno ili kanonsko pravo; druga za gra- 
djansko pravo i teoretsko domaće (ugarsko) pravo; treće za prirodno 
pravo, za javno opće i međjunarodno pravo (iuris naturae, publici 
universalis et gentium); i napokon četvrto za političke i kameralne 


(financijalne) znanosti. Za ove posljednje bio se već od god. 1769. po- ' 


kazao vrsnim profesorom Adalbert Adam Barić, pa stoga 
je komisija odustala od konkursa za to mjesto, već je predložila, da se 
te znanosti bez konkursa (citra concursum) povjere i dalje iskusnomu 
profesoru. Jednako je komisija odredila, da se za kanonsko ili crkveno 
pravo nema nitko natjecati, već da se i ta profesura dalje povjeri za- 
grebačkomu kanoniku Franji Milašinu, koji je taj predmet 
kroz posljednje tri godine na teološkom fakultetu s uspjehom pre- 
davao. 

Za dalja dva mjesta juridičkoga fakulteta, kao i za sve ostale pro- 
fesure teološkoga i filozofskoga fakulteta, pa i za stolice na gimna- 
ziji provodio se je konkurs. U Zagreb bijahu došla u sve se dam- 
deseti četiri natjecatelja, najvećim dijelom svećenici, a 
samo šest svjetovnjaka, od kojih je pet tražilo one dvije još nepo- 
punjene profesure na juridičkom fakultetu. Bili su toIlgnjat Ga- 
ljuf, Josip Petrović, Franjo Bedeković, Ivan 

LandskronisStjepan Ferk: Sviredom bijahu izučili pravo 
u Beču i Trnavi, te su se dosele bavili odvjetništvom. Za profesuru 
ugarskoga prava natjecali su se prva četvorica, te je pobjedu iznio 
Josip Petrović; za prirodno pravo i javno pravo podvrgli su 
se ispitu svjetovnjaci Ferk, Landskron i Petrović, ali i pet svećenika, 
medju njima i mladi, tek 30-godišnji Vinko Kalafatić (rodjen 
27. lipnja 1747. u Bribiru Vinodolskom od oca Matije Kalafatića i 
majke Margarete Pipinić), koji je za posljednjega trogodišta u filo- 


.zofskom fakultetu privremene akademije predavao logiku i meta- 


fiziku. Izn.=dju svih osam natjecatelja položio je Kalafatić ispit naj- 
bolje, pa tako je njega, mlada svećenika, zapala stolica na juridičkom 
fakultetu. 

Osobito živo bilo je natjecanje na teološkom i filozofskom fakul- 
tetu. Tu su se prijavili gotovo svi dosadanji profesori privremene 


akademije, ali pored njih navalila je sva sila eksjezuita, zatim redovnika 


Sv. Pavla i sv. Franje. Za stolicu dogmatičke teologije bilo je šesnaest 
kandidata, medju njima pet Franjevaca i četiri Pavlina (od ovih pO- * 
znati nam već Venancije Glavina); ali izabran bi dosadanji profesor, 
zagrebački kanonik Stje pan Kolosviry. Za crkvenu po- 
vjesnicu prodro je takodjer dosadanji profesor toga predmeta Franjo 
Sebastianović, dok je za bogosloviju moralnu i pastoralnu 
izmedju osamnaest kandidata pretegnuo župnik zagrebačke biskupije 
i vrsni govornik Maksimilijan Čolnić, koji bijaše nauke 
izučio u Rimu, te ondje i doktorom postao. Za nauku o svetom pismu 
i istočne jezike prijavila su se samo tri kandidata, medju njima do- 
sadanji profesor tih predmeta Filip Wolgemuth, i svećenik grčko- 
katoličke biskupije Atanasije Gvozdanović; ali komisija nije prihvatila 
nijednoga od njih, nego je te predmete povjerila Franji Šima- 
noviću, rimskom doktoru bogoslovije, koji je dosad bio profesor 
retorike na gimnaziji, te se je odlikovao svojim poznavanjem. starih 
i novijih jezika. Uz starije kandidate isticao se prigodom konkutsa 
mladi, tek 24-godišnji Maksimilijan Verhovec (rodjen 23. 
studenoga 1752.), koji je tada vršio službu protokoliste u pisarni du- 
hovnoga stola. On bijaše izučio nauke u Beču i Bologni, te je u posljed- 
njem sveučilištu postao doktorom bogoslovije. Ma da se nije natjecao 
ni za jednu struku teologije, već za opću povjesnicu na filozofskom 


fakultetu, izabrala ga je komisija ipak zaizvanrednoga pro- | 


fesora bogoslovije bez odredjena predmeta, da ili zamjenjuje bo- 

lesne i zapriječene redovite profesore, ili da predaje koju zasebnu di- 
sciplinu, kao nauk o obredima ili što drugo. Značajno je, da su pro- 
fesorima teologije postali sami svjetovni svećenici, a baš 
nijedan redovnik, što se nije slučajno dogodilo, već je jamačno bilo 
udešeno prema nazorima kraljice i njezinih doglavnika. 

I na filozofskom fakultetu trebalo je popuniti četiri stolice. Profe- 
suru za teoretičku i eksperimentalnu fiziku kao i za mehaniku dobio je 
izmedju pet kandidata eksjezuita Antun Kukec, koji je i dosad 
predavao taj predmet na privremenoj akademiji. Stolica nadalje za 
elementarnu matematiku, geometriju, arhitekturu i hidrotehniku, za 
kojuse je natjecalo šest kandidata, povjerena bi Pavlinu I1defonsu 
Karvančiću, podjedno dobromu matematičaru. Za profesuru 10- 
gike, metafizike, etike i povijesti filozofije našlo se najviše (dvadeset) 
natjecatelja, medju njima više eksjezuita, nekoliko Pavlina i deset 
Franjevaca; ali komisija nije izabrala ni jednoga redovnika, nego 
svjetovnoga svećenika EmerikaRaffay-a, kancelistu duhovnoga 

.stola zagrebačke biskupije. I tu je komisija očito radila prema sta- 
rijemu naputku kraljice Marije Terezije od 8. listopada 1773. U ostalom 
bijaše Raffay izučio u Rimu, gdje no je postao doktorom filozofije 
i teologije. Napokon za sveopću povjesnicu (historia universalis et 
litteraria) javila su se samo tri kandidata : spomenuti već mladi sve- 
ćenik Maksimilijan Verhovec, eksjezuita Josip Mikoczy, i svjetovni 
svećenik Matija Kirinić. Posljednji živio je tada u domu baruna 
Pavla Raucha, te je podučavao sina njegova i mladoga grofa Vojko- 
vića (Voikffy); osim toga govorio je izvrsno njemački, francuski i ta- 
lijanski. Možda je i to doprinijelo, da je Kiriniću podijeljena profesura 
za svjetsku istoriju uz obvezu, da onim djacima, koji bi to htjeli, za 
izvanrednih satova predaje numizmatiku, heraldiku, diplomatiku i 
opću bibliografiju. | 

Kirinićev takmac za opću povjesnicu, poslije slavni hrvatski isto- 
ričar Josip Mikoczy, nije polučio mjesta na akademiji, za koje 
je jamačno bio sposobniji od ikojega drugoga. No zato ga ostaviše, 
da uči i dalje na gimnaziji lijepu književnost (dotično poeziju) i 
grčki jezik. Profesorom rječitosti ili retorike (kao i geografije i 
historije) u najvišem razredu gimnazije postao je opet eksjezuita, 
Franjo Žaverije Werneda, koji je te predmete dosad 


podučavao u varaždinskoj gimnaziji. Podjedno bi Wernedi povjerena . 


čast prodirektora za sve gimnazijske razrede. Profesorima gramati- 

kalnih (triju) razreda izabrani su Stjepan Dombay, Ignjat 
Szent-M4rtony i Josip Mihaly. Napokon izvanrednim 
profesorom gimnazije proglasila je komisija eksjezuitu Ivana Vit- 
kovića, da zamjenjuje zakonito zapriječene redovite. profesore, i 
da predaje koji izvanredni predmet, ako to djaci zažele. 

Konkurs trajao je više dana, te se je vršio time, da je komisija 
izabrala devetnaest profesora za akademiju i gimnaziju. K tomu 
je s privolom biskupovom (cum consensu episcopi) imenovala.i dva 
propovjednika : eksjezuitu Martina Sabolovića za akademiju, i dru- 
goga eksjezuitu Franju Volkovića za gimnaziju, u kojoj će biti i ka- 
teheta. Tako je čitav profesorski zbor akademije zajedno s ravnateljem 
Taispergerom brojio dvadeseti dva člana. 

Grof Erdedi radio je za vrijeme konkursa zajedno s vrhovnim 
ravnateljem Nikolom Škricem još i o tom, kako da se zavede re- 
dovna pouka na gimnazijama u Varaždinu, Križevcima, Požegi, Osijeku 
i Rumi. Ravnateljima tih zavoda imali bi postati većinom bivši Isu- 
sovci, a obuka bi se povjerila budi hrvatskim Pavlinima budi Pia- 
ristima iz Ugarske. Sastavljen bi i proračun o prihodima naukovne 
zaklade, kao i o tom, kako da se potrebe škola njime namire. Sav prihod 
bivše isusovačke imovine, a sada naukovne zaklade (massa studiorum) 
iznosit će vjerojatno godišnjih 32.206 forinti i 44 krajcar. Od toga 
bi se za samu akademiju i s njom združenu gimnaziju trošilo godišnjih 
10.650 forinti, a za crkvu sv. Katarine i njezine službenike još daljih 
1333 forinta. Sav trošak za srednje i više škole u kraljevinama Hrvatskoj 
i Slavoniji dosegao bi godišnjih 31.820 forinti i 6 krajcara, uračunavši 
ovamo takodjer 5772 forinta za one članove bivše Isusove družbe, 
koji nemaju nikakva namještenja, pa stoga primaju godišnje mirovine. 

“ Kraljevski komisar grof Rudolf Ljudevit Erdedi zadržao se je u 
Zagrebu do deset dana. Izvršivši sav posao sastavio .je potanki iz- 
vještaj o konkursu, koji bi poslan kraljici zajedno s imenikom novih 
profesora, da ih potvrdi. Šteta je samo, da se taj svakako zanimljivi 
izvještaj negdje zameo. 

ik , * 

Možda nije grof Erdedi Zagreba još ni ostavio, kad je vrhovni 
ravnatelj nauka i škola Nikola Škrlec netom izabrane profesore aka- 
demije sazvao na prvu sjednicu (consessus academicus primus). Bilo je 
to 14. listopada 1776. Sjednici predsjedao je sam Škrlec, a perovodja 

(consessus actuarius) bio je Vinko Kalafatić, jamačno kao najmladji 
redoviti profesor. Nazočni bili su svi osim profesora Barića, kojega 
valjda u taj mah nije bilo u Zagrebu. Izbivao je još kateheta i pro- 


povjednik gimnazije Volković. No zato je pribivao sjednici nadzornik . 


pučkih škola, kanonik Antun Mandić. 

Prva sjednica kr. akademije znanosti zanimljiva je po tomu, 
što joj je Škrlec sam predsjedao i dugim govorom otvorio, koji bi na 
zahtjev ravnatelja akademije Taispergera u ime sviju na vječnu uspo- 
menu u zapisnik unesen. Taj je govor znamenit, jer se u njemu ogleda 
duh onoga vremena i podjedno rasvjetljuje sve, što se je na polju 
nauke i škole u monarhiji kraljice Marije Terezije posljednjih godina 
dogadjalo i stvaralo. Osobito je značajan prvi, općeniti dio govora, 
koji je vrijedan da se priopći u što vjernijem prijevodu : 


,, Otkad je iz nauka izagnano barbarstvo skolastičkih tančina (de-- 


pulsa a litteris scholasticarum subtilitatum barbarie), čim je znano- 
stima blaže svijetlo zasjalo, prevladao je nesamo kod najodličnijih 
filozofa, nego i kod samih političara tajnazor,da jenastojanje 
oko obrazovanja mladeži poglaviti zadatak kra- 
ljevske vlasti. Taj je uzvišeni nazor i naša vladarica tako 
u svoju dušu upila, da je već u prvo vrijeme svoga vladanja, premda 
su ju za teških ratova sustavljali razni dogadjaji promjenljive sreće, 
ipak svu brigu posvećivala, da izvrši taj zadatak, za koji nije sumnjala 
da o njemu poglavito zavisi sreća podložnih joj naroda. Vidjela je 
ona oštrinom uma, kojom se odlikuje, da se obrazovanje mladeži ni- 
kako ne može drukčije popraviti, nego ako se ispravi sam sistem nauko- 
vanja; a da se to postigne, treba da se glavno učilište (caput studiorum) 


ili sveučilište u Beču dovede u bolji red. Budući da se nije pouzda- 


vala, da bi se to veliko i radi zamršaja onoga doba tolikim poteškoćama 
podvrgnuto djelo moglo provesti po nekomu od onih, koji su sami 
“ po staroj i manje okušanoj metodi bili odgojeni, prizvala je za iz- 
vedenje njegovo iz tudjine muža, za kojega je čitava književnička 
republika govorila i priznavala, da bi bio podoban za taj posao. Kad 
to kažem, premda imena ne izričem, vidim ipak, dase u pameti sviju 
vas javlja knjizi drago ime Swietena. I zaista dugujemo sjeni toga 
čovjeka toliko, da kadgod zametnemo govor o načinu studija u 
nas, treba da mu iz zahvalnosti bar ime časno spomenemo. Njegovim 
trudom dobilo je sveučilište u Beču ono lice, kojim sada sjaje; on je 
stavio takove temelje umijeću i znanosti, da se je solidnija znanost i 

savršenost slobodnih umijeća već i po vrlo mnogim pokrajinama ras- 
prostrla. Njegovim je nastojanjem ova (naša): domovina .... Ali 
za takovu nam je sreću usud zavidjao ! Pa ako bi se ipak ikada knjiga 
(litterae) u našim krajevima podigla do nekoga stepena savršenosti, 
ako. bi mi u prosvijetljenoj Evropi kakvo mjesto zapremili, to ćemo 
za sve morati da zahvalimo neprekidnom nastojanju Swietena, koji 
nije malaksao izvršujući blagostive namjere naše vladarice." 
»Nakon obnove sveučilišta u Beču premilostiva je gospa naša 
druge zavode za obrazovanje mladeži nesamo: materinskom pro- 
vidnošću osnovala, nego ih je takodjer kraljevskom. darežljivošću, 
kako se pristoji, opremila. Seminare, konvikte, akademije za svako- 
vrsnu porabu mladeži podigla je nesamo u prijestolnici, nego i u 
velikom broju po pokrajinama, pa su svi ti zavodi isto toliki vječiti 
spomenici kraljevske brige vladarice naše za odgoj mladeži. No to je 
bilo općenito nastojanje njezino za sve podložene joj narode; prema 
Ugarskoj pokazala je zasebnu naklonost, što joj je opremila sveuči- 
lište, kako ga dosad nije imala, tako da za završetak rada oko sve- 
stranoga preporoda studija nije ništa drugo trebalo, nego da se sve- 
učilište iz mraka izvuče na svijetlo, te se podvrgne vrhovnomu kra- 
ljevskomu nadzoru. Ali toj namjeri protivile su se tada prilike ispre- 
pletene zajedno sa sistemom vladanja. Po nedaći naime starijih vre- 
mena bijaše posao obučavanja (munus docendi) povjeren jednoj 
družini tako, da je taj red (Isusovaca), potisnuvši svako natjecanje 
(aemulatione) drugih, škole i što na njih spada smatrao za svoj privatni 
osebunjak (peculium), uzakonjen tako dugim uživanjem. I tako se 
desilo, budući da se taj red bez kršenja stečenog prava nije nipošto 
mogao lišiti te svoje privatne povlasti (praerogativa), da se nije mogla 
tako isto ni samim naucima povratiti ona sloboda, bez kojih nijesu 
nikada one cvale, niti će moći ikada cvasti. Medjutim tek što je taj red 
S različitih razloga ukinut, smjesta je uzvišena vladarica (Augusta) 
očitovala čvrstu volju, da se studijama dade njihova sloboda, pak 
je povjerivši dijecezanskim biskupima upravu škola sve do izradbe 
novoga reda (usque ad elaborationem systematis) proglasila, da se 
odsad (deinceps) sve stolice u akademijama imadu podjeljivati nakon 
natječaja najvrednijima bez razlike staleža i zanimanja. Postavivši 
tako kao neki temelj, dala se je na pretegotni zaista rad oko obnove 
nauka (restaurationis studiorum), pak je u tom poslu, što se Ugarske 
tiče, izabrala takova muža, kojega časti radi imenovati poznata nje- 

gova čednost brani, ali ga vi poznajete. Pa zaista i ne treba dru- 
goga spomenika njemu u pohvalu, dok samo djelo govori, koje će i 
pozno potomstvo. očitom hvalom odobravati"." 

,A sada, da se djelo dokrajči, nije ništa drugo preostalo, nego 
da vladarica sama uzme u svoje ruke vrhovni nadzor nad studijama. No 
budući da se to nije moglo na drugi način ostvariti, nego da se neka 
postepena sveza (gradualis nexus) izmedju nastavnika (docentes) i 
njezina veličanstva sastavi, svidjelo se je njoj taj niz u upravi nauka 
tako udesiti, da je u kraljevsko ime svoje mene na čelo stavila uopće 
svemu školstvu i knjištvu u tim kraljevinama (universae in his regnis 
rei litterariae generatim), a prečasnoga i veleučenoga gospodina 
Josipa Taispergera posebice ovoj akademiji. 1 tako je vas, veleučene 
profesore, podredila njemu, njega meni, a mene putem kraljevskoga 
vijeća za ove kraljevine sebi." 

Očito je Škrlec ovim uvodom, koji zaprema trećinu njegova go- 
vora, udario u hvalospjev kraljici Mariji Tereziji, pokojnomu Van 
Swietenu i barunu Urmenyi-ju. Ali pored toga ističe naumice tadanje 


dvorske nazore o pravu utjecanja državne vlasti u školske poslove, | 


koje je i on prihvatio. On pače pretvara to pravo u dužnost. Suviše je 
vrhovni školski ravnatelj u uvodu takodjer označio svoje stanovište 
o skolastičnim tančinama, proglasivši ih barbarlukom; jednako se 
oborio na monopol, koji su Isusovci uživali u pogledu školstva. On 
brani slobodu nauka i slobodu naučanja, dakako pod vrhovnim nad- 
zorom svemoćne države. : 

I u daljem govoru iznosi Škrlec koješta, što je vrijedno zapamtiti. 
Najprije čestita profesorima, što su »vlastitim . zaslugama" (propriis 
meritis) izabrani za svoje stolice. Izlaže, kako im je kraljica već sada 
osigurala plaće, koje će se i povećati, čim se naukovna zaklada oslo- 
bodi tereta, da uzdržaje razčlanove ukinutoga reda. Kraljica se je 
pače pobrinula, da se onim profesorima, koji bi u radu obnemogli, 
osigura primjerena mirovina. No zato očekuje on i od njih, da će svoje 
dužnosti vršiti. Naročito ih opominje, da, kadgod se uspnu na svoje 
stolice, predavanje svoje tako udese, kao da go- 
vore pred samom kraljicom. Podsjeća ih, da se poko- 
ravaju odredbama svoga ravnatelja, kojega neka smatraju svojim 

1 Nema sumnje, da tu misli na: baruna Josipa Urmenyi-ja (1741. do 


1825.), glavnoga saradnika pri djelu: Ratio educationis totiusque rei literariae 
per regnum Ungariae et provincias eidem adnexas. Vindobonae 1777.“ 

vodjom; medju sobom neka goje ljubav i prijateljstvo, neka se osjećaju 
kao udovi jednoga tijela. Neka se naročito kane zavisti, jer tko 
nije iščupao iz svoga srca te mane, ne može se smatrati uljudjenim 
čovjekom. Mladeži neka ne učine naukovanje tegotnim, nego neka 
pobudjuju u njoj žedju za znanjem (sciendi sitis). 

Škrlec nadalje bavi se i načinom i opsegom obuke, Profesorima 
viših fakulteta preporuča, da se okane svakakih ispraznih tančina 
(ut resecatis  quibusvis inanibus subtilitatibus), pa da samo ono 
s ogromnoga polja znanosti poberu, što bi moglo biti u 
životu za neku porabu (ad aliquem vitae _usum). ,,Po- 
glavita korist od studija i znanosti jest ta, da 
se po njima čestitiikorisni gradjani stvaraju.“ 
Zato neka se profesori okane kojekakvih formalnosti, pa neka preda- 
vaju samo ispravne temelje (genuina fundamenta) znanosti, što će do- 
stajati onima, koji se posvećuju budi svjetovnim državnim budi 
crkvenim službama. Za one pak, koje je priroda nadarila tolikim du- 
ševnim darovima, da mogu prodirati i u nutrinju nauke, bit će po- 
njima (profesorima) otvorena vrata, pa će lako daljim putem stupati. 

Na koncu govori Nikola Škrlec o sebi. On znade, da nije po 
vlastitim zaslugama, nego po milosti vladarice došao do svoga mjesta, 
da bude vrhovnim ravnateljem tolikih veleučenih muževa. Moli ih 
stoga, neka ga smatraju za svoga i književnoga prija- 
telja (vestrum literafiumque amicum). Napokon ih poziva, neka 
svi zajedno s njime porade, da se akademija znanstveno podigne (ut 
res litteraria maiora indies in academia hac incrementa accipiat), pa 
će onda zavrijediti milost njezina veličanstva. 

Vrhovnomu ravnatelju odazvao se je s nekoliko biranih riječi . 
u ime čitava zbora profesor retorike Werneda. Na to je Škrlec dao 
pročitati poglavite reskripte kraljice Marije Terezije počevši od 8. listo- 
pada 1773., koji su svi uneseni u zapisnik. Na koncu raspravljalo 
se o nekim aktuelnim stvarima. Medju inim bi zaključeno, da se škola 
imade započeti 4. studenoga, da se red predavanja onako prihvati, 
kako ga je vrhovni ravnatelj već gotova predložio ; da perovodjom 
profesorskih sjednica bude i dalje najmladji profesor juridičkoga fakul- 
teta, a taj je za sada Vinko Kalafatić ; historičarom akademije, koji 
će pisati njezine zgode, neka bude profesor opće historije Matija Ki- 
rinić, kojemu bi podjedno povjerena akademijska knjižnica. Povela 
Se je napokon riječ i o tom, dali bi se po primjeru sveučilišta u Reču 

i Trnavi broj predavanja pomnožio ili bi se dosadanji broj pridržao. 
Odlučeno bi, da za sada ostane pri starome broju, jedino profesori 
domaćega (ugarskoga) prava i prirodnoga prava neka radi velikoga 
opsega svojih predmeta predaju po osam sati na tjedan. 

i Svečanom sjednicom od 41. listopada 1776. uvedena bi u život 
kr. akademija znanosti u Zagrebu. Nije prošlo mnogo zatim, stiglo je 
vrhovnomu ravnatelju Škricu od kraljevskoga vijeća pismo od 9. stu- 
denoga, kojim mu javlja, da je kraljica milostivo potvrdila sve pro- 
fesore, koje bijaše komisija na akademiji namjestila. Jedino Adalberta 
Adama Barića nije mogla potvrditi, jer je nedavno premješten na 
kr. akademiju u Gjuru. Medjutim će kraljica što prije (proximius) 
imenovati drugoga učenjaka za ispražnjenu stolicu. I zaista je neko 
vrijeme zatim došao na to mjesto Franjo Lehnau, koji je 
onda ostao članom akademije sve do smrti svoje (1814). 


* 
* * 


Protesor Vinko Kalafatić, isprva perovodja akademičkih sjednica 
(consessuum academicorum actuarius), postao je poslije i povjesnikom 
akademije (academiae historicus). Tu je službu vršio svakako već 
od god. 1782. Ali god. 1784., one iste godine, kad je kralj Josip II. 
otkinuo teološki fakultet od kr. akademije, te ga zajedno s njegovim 
profesorima premjestio u generalno sjemenište u Zagrebu, ostavio je 
Kalafatić svoje mjesto u juridičkom fakultetu. Da li je to učinio dobro- 
voljno ili primoran, ne znamo. Od god. 1785. živio je Kalafatić kao, 
župnik u Pokupskom, a 23. ožujka 1792. došao je teško bolestan u 
Zagreb, gdje je sutradan umro u župnom dvoru crkve sv. Marije kod 
svoga najboljega prijatelja Adama Baričevića. Kao mnogogodišnji pero- 
vodja akademijskih sjednica i poslije službeni povjesničar njezin napisao 
je Kalafatić zaista neku povjesnicu akademije (Historia 
academiae Zagrabiensis), u kojoj je potanko bilo izloženo postanje 
toga učevnoga zavoda i zgode njegove za prvih devet ili deset godina. 

Tu je povjesnicu poznavao i upotrebljavao još g. 1805. Piarista i pro- 
fesor matematike na akademiji Franjo Klohammer, kad je sastavljao po- 
smrtni govor na uspomenu svome drugu Matiji Kiriniću. Vječna je šteta, 
što je to djelo zametnuto ili propalo, jer bi bilo lakše po njemu doznati 
sve o postanju kr. akademije, nego po brojnim i suhoparnim spisima. 

O postanku kr. akademije piše ukratko još jedan suvremenik, 
grof Adam Oršić Slavetićki u poznatim svojim memoarima. Ispričavši 

kako je papa.Klement XIV. god. 1773. ukinuo red Isusovaca, nastavlja 
ovako: ,,Isusovačka imanja preuzeo je fiskus, pa je od njih nastao 
fundus studiorum (naukovna zaklada). Iz njega primahu eksjezuite 
godišnje penzije po 300 for., jednako bijahu iz toga fundusa uzdržavani 
profesori zajedno sa studijama. Škole bile su razdijeljene na okružja 
(distrikte), svako okružje dobilo je vrhovnoga ravnatelja, gimnazije i 
akademije svaka svoga mjesnoga (lokalnoga) ravnatelja"... 

»Nikola Škrlec (Skerlecz), podjedno savjetnik banskoga (kraljev- 
skoga) vijeća, postao je vrhovni ravnatelj za Hrvatsku i Slavoniju ; 
on je (naročito za zagrebačku akademiju) učinio dobar izbor profesora, 
i kako je uono vrijeme teološki fakultet bio još sjedinjen s akademijom, 
to su na njemu bili namješteni neki kanonici, a na drugim školama 
eksjezuite ili svjetovni profesori. Natjecanje (die Emulation 
medju njima bilo je živo, te se možespunim 
pravom reći, da bi većina njih (profesora) u svakom 
sveučilištu s čašću mogla zasjesti na svoje 
salu li ce e." 

Vjekoslav Klaić. 





Ivan Kerdić: Grad Zagreb (Plaketa). 

POJILA. 
1. 


Četvrte godine moga samotnog učiteljevanja u selu Tihovu škola 
se proširi u dvorazrednu i namjeste još jednog učitelja. Bijaše dosta 
mladji od mene i ako mi tada bila istom dvadeset i peta. 

Dolazak me njegov obraduje toliko, da mu već prvi dan ponudih, 
neka živemo skupa, a on radosno prihvati poziv tim više, što drugoga 
prikladna stana nije ni bilo. 

Otac mu bijaše Konrad Wolf, rodom Nijemac, kome, usprkos 
male službice, uspije oženiti se prilično imućnom djevojkom. To je 
bilo u nekoj dalmatinskoj varošici u primorju, gdje se i moj novi drug 
rodio. Nadjenuše mu jednostavno i obično ime Petar, a i prezime 
ostade samo na papiru : još oca mu prozvaše Bakota, jer bijaše čovjek 
silovit, pa tako su mu i djecu zvali. Pod imenom Petra Bakote dodje 
ovaj mladi učitelj i u Tihovo. 

Bijaše mladić neobičan, kakva moje oči ni prija ni poslije ne vi- 
dješe, barem medju ljudima naše vrste. Neobično velik, gotovo go- 
rostas, i strašno jak ; lice puno, okruglo, ali ponešto boginjavo i crveno ; 
velike oči modre, a glatko priljubljena kosa i mali brčići sjali se od crnine. 

Razgovarao se. najradije talijanski, kao i majka Albina, samo 
kad bi imao s kim, no i hrvatski i njemački govorio je posve dobro. 

Starija mu braća svršila visoke zavode i postigla dobra mjesta, 
no kad na njega dodje red, ponestade novaca i pone ga u učiteljsku 
školu. 

Spavao je malo, jeo strašno mnogo i uvijek bio zabavljen kakvim 
fizičkim poslom. Gradio je golubinjak, gimnastičke sprave, kopao 
u vrtu, napravio u sjenici golem kameni st6, ali mu zabavne knjige 
ni novina ne vidjeh nikad u ruci. Ako bi što i čitao, bijaše to knjiga 
gospodarske ili trgovačke struke. 

U razgovoru uvijek je nekoga grdio ili hvalio prekomjerno i i vazda 
sa žarom, žestoko. A onda bi najednom zašutio, kao da mu je nestalo 
zgodnih riječi, dišući brzo, kratko, kao iza nenadna plamena srdžbe. 

Opazio sam, da svako čeljade po nekom glavnom svojstvu dijeli 
ljude : na bolježljive i zdrave, zloćudne i dobre, pametne i glupe, ružne 
i lijepe — i takovih razdioba ima sijaset. A Petar Bakota dijelio je 
i stvari i životinje i ljude na korisne i nekorisne, i to najviše prama 
svojim ličnim probicima. 


Ja sam bio gotovo suprotne ćudi, miran i tih, pa najvolio čitati 
romane i maštati, a raditi mi se ne račilo ništa. Ipak sam i svoje ma- 
štanje držao pravim mislima i ozbiljnim poslom. Drukčijeg posla osim 
mišljenja niti sam znao kada. A Bakota bi se uvijek nasmijao, kad 
bih mu god rekao, da radim. a onamo bi ležao ili po sobi šetao, jer 
bi mislio, da tako govorim samo u šali, 

No ipak postadosmo odmah dobri prijatelji, a prva je posljedica 
našeg drugovanja bila, da smo obojica zapustili školu, gotovo sasvim. 

Ali se u Tihovu ne pazilo na to mnogo ; školska vlast daleko, 
pa ne čusmo prigovora s ikoje strane, i to nam je bilo posve dosta. 

Tihovo bijaše selo, ali ne. u ravnici, gdje smo stanovali, već okolo 
po brdima i ispod njih. U ravnici bijaše škola, pošta, dvije crkve i 
dvije župske kuće, žandarska i financijalna postaja te više dućana 
i krčama za putnike. A sve to jedno od drugoga vrlo daleko. 


Selo to dakle nije bilo, a i ne živjelo se tamo po seosku : bijaše 
to neka naselbina civilizovanih i napola civilizovanih ljudi, koji su 
tu živjeli samo na silu i radi dobitka. 

Pripovijedali su mi, da je tamo prije jako veselo bilo: sasta ali 
se i zabavljali svaki dan. Ali baš pred moj dolazak posvadiše se s ne- 
česa ljuto i otada življahu svaki napose. Pa i ja, kroz sve te godine 
boravih najviše sam, kad ne bi došli k meni neki momci iz sela, s kojima 
sam se upoznao već na dolasku u Tihovu. A radi toga sam se dolasku 
Petrovu i obveselio toliko. 

Kad se prvi put sastadosmo, već se pie razgarati ljeto. 

Škola se uzdizala sred goleti i do prvog hlada pć6 ure puta. A kad 
bi tamo došli, vrvjeli po starim raspucanim hrastima mravi, gusjenice, 
a okolo se rojili oblaci muha i mušica svakih. Voda se krila po dubokim, 
zaključanim bunarima, pa je ljeti, kad bi se kamenje usjalo, a uzduh 
počeo da titra i davi, napadao na mene čudan nemir, strah i jaka želja 
Za zelenilom i živom vodom, Bakota je bio mirniji, jer se u primorju 
Svikao i kršu i sunčanom žaru, pa bi samo spomenuo kadikad svoj 
gradić i daleko more. 

A do zelenila i žive vode bilo takodjer dosta. No kad su dugo 
zaredali plameni srpanjski dani, pa izgorjeli i ono malo trave u ka- 
menim škrapama, dali bismo se ranim jutrom na put. Išli bismo na 
Pojila usred daleka polja, gdje su seljaci s Podova napajali blago, i 
gdje su pralje brčkale po vodi cijeli dan. A Podovi se zvala sva sela 
zajedno, rastresena po kamenim ravnicama s desne strane polja i 
rijeke, a medju njima je i naše Tihovo bilo. 

Do toga se polja morale prebrditi dvije kamene kose, no kad 
bismo sašli.u polje, činilo se, da bismo došli iz bolesti u zdravlje, te 
sam više svoga stola objesio tablicu sa Muhamedovom rečenicom : 
Tri stvari vesele srce čovječje: voda, zelenilo i lijep obraz." A on je 
učinio to isto, jer mu se napokon počelo svidjati pravo Zagorje 
i držali smo ove natpise tamo, sve dok ih muhe nijesu pokvarile 
sasvim. 

Čim bismo se spustili niz zadnji kameni brijeg, ušli bismo u sje- 
nate šumice svakakovih lisnatih drveta ; malo niže ledinice bez ka- 
menja, a onda njive, i puste lijepe, sa mekim poljskim putima, kroz 
zlatno šuštavo klasje ili kroz sočne stabljike visokoga kukuruza. Još 
niže ravne, široke livade i tihi kolovozi, sve omekšano vlagom, pak bi 
još jače zamrzili ljuti kamen i očajnička stabla u našoj pustari. 

A kod Pojila jedva se dalo i zamisliti ono prokleto stijenje. 

Tu silazilo s Podova svakakva svijeta i odlazilo, dakako, no bilo 
i takovih, koji i ljetovaše ondje: krčmar u sjenici, što bi je napravili 
za kosce i druge radnike poljske, dva poljara općinska, kovač sa malim 
vignjem, i Guslar, čovjek naoko bez posla. 

Od sjenice se vidjela na tom mjestu jako široka, bistra, no plitka 
rijeka i uvijek tkogod na njoj : sad čobani, sad vodarice ili pralje ; 
a i ribari s jedne ili o strane prolazili polako sa dugim trstikama 
u ruci. 

Odavle ne bismo mržnjom gledali visoke i bijele gomile oblaka: tamo 


su nad našom kamenom pustinjom, rugajući se kazivali, da još zadugo 


ne će biti kiše, dok su ovdje samo krasili tamnomodro nebo. 

A osobito onog ljeta bili su na Pojilima lijepi dani, a večeri još 
krasnije. 

Malo niže, gdje je rijeka bila uža a dublja, bio Prijevoz, kuda se 
išlo u manastir i uopće na drugu stranu, Starodavni manastir poprav- 
ljali sutoga ljeta talijanski majstori i dolazili na Pojila malone svake 
večeri, da se livadama prošeću te odmore u poljskoj krčmi. 

Medju njima bilo i ženskih: jao njnover «slikara žena, nje- 


 zina najmladja sestra i kći. 


Očaralo nas njihovo divotno pjevanje, i toga ljeta, za cijela dia ' 
mjeseca, nijesmo . propustili: nijednoga popodneva, da ne bismo išli 
na Pojila. A kad nastadoše veliki praznici školski, kadikad bismo 
i prespali u daščari za krčmom, ili bismo otišli S njima u manastir. 

Tada sam bezbrižan i radostan bio, pa nijesam slutio ni izdaleka, 
da će Pojila nekad buditi u meni sjetne i tužne misli. 


II. 

Jednom pred večer ležali smo na kupu sijena, nedaleko Pojil4 ; 
bijaše vrijeme, da se dignemo, ali nas neki slatki. umor još držao na ž 
stogu, gdje smo se sneno razgovarali. i 

Bregovi na zapadu već pokriše svojom sjenom čitavo polj je, a mi smo 
još prisluškivali žamor i čudnu mješavinu svakih gl asova : mukanje, | 
blejanje, meketanje i hrzanje; šum rijeke i šuštanje lišća goleme 
trepetljike nad nama. Iz kovačnice dopirali oštri zvukovi bijenog že- 


= ljeza, a s obale razni povici muškaraca, žena i djece. 


U to je doba dana na Pojilima bilo najživlje i ako se po cijelu 
noć nalazilo čeljadi onuda. Samo kroz prve satove iza podneva rijetko 
se što čulo, osim nebr: ojenih cvrčaka na. starim vrbama. 

Čeljad s Podova silazila uvijek k rijeci, o kojoj su oni mislili ao. 
o nečemu, što ih miluje i kazni, pa govorili da buči, da šumi ili muči 
zlokobno : koliko je kada vode bilo u njoj. 

I zbilja, ta je rijeka davala njima radost i obilje, tjeskobu; nadu, 
očekivanje i strah: zato, što je natapala kroz uske prokope njihove 
livade i vrtle, i donosila zemlju crnicu iz šumskih guđura s bosanske 
strane, ili je rušila obalu i pokrivala svilene livade tvrdim pijeskom. 

Pojila ih je, hladila i veselila svoj rn žamorom, ili davila njihovu 
djecu. Preko nje su vodili stoku na hladišta planinska ;.ona im mljela 
žito; išli su preko nje k manastirskoj crkvi i na vjenčanje i na krst, pače 
prevažali ili prenosili, kako je već bila zima ili ljeto, i mrtve svoje. 

A ipak pogradiše sela daleko u vrleti, jer granica je bila blizu, 
pa nekoč upadali često Turci u polje, odgoneći blago i plijeneći ma- 
nastir njihov. 

Kad bi prošao dašak zapadni, začuli bismo i tužan zvuk gusala 
iz krčme, panas je od toga glasa, što se am jednako ponavlja, hvatalo 
još više mrtvilo i drijem. 

Poznavao sam toga gusl ara koga drukčije i nijesu zvali već Guslar, 
nu on ne bijaše ni slika ni prilika starijih guslara naših : ne znadijaše 
nikakve junačke pjesme ili ih, možda, .nije htio da kazuje. On je 
pripijevao uz gusle jedino svoje vlastite pjesme, što ih smišljao o 
suvremenim sitnim dogadjajima i još živućim ljudima, i to često 
baš na Pojilima, gdje je bilo lako doznati svega sa Podova, pa izda- 
ljega još. 

Radi toga je Guslar bio u selikoj cijeni kod svega puka, a znao 
se i okoristiti svojim umijećem. 

Njegove se pjesme učile i širile svuda po krajini, a osobito one 
najnovije, a stare se junačke pjesme zaboravljale sve više, 

Kad bi ga zapitali, što je nova u jednom ili drugom mjestu, 
Prihvatio bi gusle i brzo ispjevao nedavni dogadjaj. 

Kad bi obilazio selima, da kupi vijesti, prilazili k njemu oni, kojih 
bi se ticalo, žureći se da mu prikažu stvar, kako bi žel jeli, da se opjeva, 
i tom prilikom nosili darove. On ih primao od svakoga bez razlike, 
a napokon stao pjevati, ne uvijek po istini i pravici, već kako mu se 
činilo ljepše. I uvijek se golema većina zadovoljila njegovom presudom. 


Zato se osokolio, pa samog načelnika jednoč obručio svojom pjesmom, 
a Pojilima izvrnuo ime. 


Bijaše to ovako. 

Dva sela sa Podova popravdaše se jadi novog puta kod Pojila 
i rasprava se na općini zavukla dugo, a kroz to vrijeme stizali na- 
čelniku nebrojeni darovi s obadvije strane. Napokon, kad seljani 
istrošiše i prestadoše nositi, izjavi načelnik, kad se ne mogu složiti, 
neka se uopće i ne gradi novi put. Ovu seosku prepirku i načelnikovu 
presudu ispriča Guslar pjesmom, u kojoj Pojila prozove Pojela, 
a tako ih i danas ona dva sela zovu. 

Te večeri nije nam se račilo poslušati nove Guslarove pjesme, 
već odlučimo poći k rijeci, da se opličemo hladnom vodom i stresemo 

ono mrtvilo sa sebe. : 

\ Čim se mi pridigli, ugledamo kraj sebe mršava, zamišljena čovjeka, 
gdje ide, držeći u ruci čudan štap, kao biskup svoju palicu. Za njim 
je išao drugi seljak, nizak, okrugla i rumena lica, plavkastih kosa, 
a obrve, trepavice i brkove imadjaše bijele. Imenom bijaše mi nepoznat 
i čim nas ugleda, maknu glavom i nakostrušenim obrvama na druga 


svoga, kao što se učini prama čeljadetu pijanu, suludu, ili uopće mjesnu 
radi čega mu drago. 

Ja sam odmah razumio onaj kret, jer sam već poznavao toga 
neobičnog čovjeka. Zvali ga Bena, dakle isto što i budala ; tako ga 
prozvaše, jer zbilja nijedan njima poznati čovjek nije bio taki. 
=" Poljskog se i svakog drugog rada okanio davno, a sa svojima bio 
u kući malo, već uvijek po grjednua u polju ili uz rijeku, pa bila zima 
ili ljeto. 

— Dobar večer, gospodo, — reče onaj seljak, što je mignuo na 
Beriu, hvatajući ga za rame, Očito htjede da ga ustavi i pokaže Ba- 
koti, koji ga je promatrao radoznalo i -začudjeno. 

Bena otrese ramenom, ali ipak zastade i pozdravi. 

— Bog dao dobro, kume, — odgovorimo i zagledamo se obojica 
u štap, što ga je držao Bena, jer ga ni ja izbliza nijesam razgledao 
još nikad, a djeca ga se i žene strašno bojali. 4 : 

Bila to kvrgasta batina, učinjena od nekakva sa korijenom iš- 
čupana drva i raščlanjenih dijelova. Od toga kvrgastog korijena bile 
su zgodno izrezane životinjske glave, kojima su dti dijelovi sličili 
prije : glava od zmije, patke, konja i jelena, a u sredini glava čovječja. 

Bena je smućeno poglćdao i kao da mu bilo vrlo teško onako 
stati, pa lupkaše nestrpljivo batinom o livadu, 

— Pokaži gospodinu bočicu, Beno! — progovori opet pratilac 
njegov, migajući Petru, kao da mu navješćuje osobito iznenadjenje. 

No Bena se još više smrče i ne htjede da pokaže, ali nemilosrdni 
seljak stade tražiti pipajući oko njega, Mika 

— Pusti me, Solane, Boga ti, ja ću pokazati i sam, — ali što je 
gospodi stalo za ovim ! — poviče srdito, te izvadi ne jednu, već tri 
male staklenke, različite veličine i oblika, no u kojima, po onom su- 
mraku, nijesmo na prvi mah vidjeli baš ništa. Ela 

Ali kad ih primismo u ruke, ugledamo unutra svakojakih ku- 
kaca, kako se penju jedan povrh drugoga. 

— A što će tebi ovo ? — upitam ga, i:ako sam znao, da ovakove 
stvari sakuplja, s česa ponajviše i steče nadimak Bena. 

Svi su ga tako zvali, a on se i odazivao bez srdžbe, jer je po cijelom 
dalmatinskom Zagorju običaj, da svakom čeljadetu prišiju nadimak, 
u kom saberu sve, što misle o njemu. L . 

Sada nam poče Bena nabrajati imena onih životinjica, koje na- 
zivaše skupnim imenom baje, a to su bile one žrtve, koje još 
nije prokušao, da li će im opet narasti pojedini dijelovi tijela, kad ib 
otkine. 

— Racima, guštericama i skakavcima -— tumačio on nama — 
kad im. se otkine rep, noga ili što drugo, osim glave, narastu 
* opet, ali nekima ne, pa ipak mogu živjeti, jer u njih nije krv kao naša. 

Dok je on tako govorio, Solan se jedva suzdržavao, da ne prasne 
u smijeh, i migao nam neprestano, kao da traži, reka sei mi smijemo, 
ili nam. želi reći: Samo poslušajte, o čemu govori! — 

— Tvrde suto baje, — govorio Bena dalje. Gledao sam mrave, 
kako ratuju i kidaju noge jedan drugom, pa opet malo koji mirtav 
ostane. Zimi pak kušao sam i ovo: Nadjem komad sledjene vode u 
kakvu šuplju drvu i u njem zamrznutih mravi, što su po ko zna ko- 
liko dana ondje. Pa čim taj komad primaknem vatri, oni se otope 


i stanu trčati, kao da ništa nije ni bilo; pače bi mei ujeli, gdje bi samo ' 


našli golo meso !' 

Solan se kreveljio iza njega i i gušio u smijehu, pa svakako htio, 
da se smijemo i mi. Bakota je slušao začudjeno i pažljivo, gurkajući 
me laktom kadikad, a Bena kao da je zaboravio, gdje stoji: zanio 
se, i zlovolja iščezla bez traga s njegova lica. Pognuti mu stas oživio 
i činio še veći, bijelo-žutkasto lice, pod novom crvenom kapom, si- 
jevalo zadovoljstvom i nasladom, i ujedno se s njega odražavalo neko 
lukavo pitanje. 

— A cvrčci, — riastavi. govoriti smiješkom na očima i neured- 
nom spuštenom brku — kakvu snagu imaju oni ? Eno tamo Guslar, 
ljudina od 80 oka, igra se gudalom p6 sata i pjeva podglas... oznoji 
se i ne može dalje, već pa vina, da se okrijepi, a onda počiva čijelu 

uru! 
Govoreći tako pokaže rukom na poljsku krčmicu, doli jedva 
dopirala Guslarova pjesma i sumorni zvuk njegovih struna. 


« — A cvrčci! Kolišni su, niti jedu niti piju, a cvrče po cijeli dan. 


A znate li, kako to oni čine? — upita i počeka odgovor. 

— Ne znamo, kaži! — reče Danilo. 

— Ne znamo, — rekoh i ja. 

Bena se osmjehne kao djed unučadi svojoj i nastavi govoriti ta- 
janstveno i važno : 

— Kod glave, na prsima, ima on sa . svake strane, kao po jednu 
turpijicu | — znate li vi, bag jeto?. sa dod Noprpsiama mo jednu 
A vi ste mislili, da on saka iz grla pjeva ? Jest! Struže, struže po 
vazdan i ne umori se, a Guslar — eno počujte, već je prestao ! 

I zbilja, nije se iz krčme čulo ništa do nejasna šuma, a polje tam- 
nilo sve više i odisalo sve žešćim i opojnim mirisima. 

— A čime se onda hrani “aj cvrčak, mislite vi ! Suncem, suncem 
žarkim hrani se on: ono ga i grije i goji i "nagu mu daje — 

— Hi-hi-hi:.... nadre se Solar smijati, sagibljući se i udarajući 
rukama po koljenima, a smijao se i Petar. | 

No, na moje veliko čudo, Bena se i ne obazre na njihov smijeh, 


>. već progovori znova : 


— A kad se počela napr Sa naša crkva, došao ja, da vidim, 
šta se to radi. Hodam po crkvi i opazim u otvorenu fenjeru, što se 
nosi u litiji na Veliki Petak, malog lepura, lepiricu,unasje vještica 
zovu. Zatvorim je unutra.i svaki sam dan dolazio više puta, a kadgod 
i kasno u večer, da vidim, što čini. A ona samo leti i uvijek leti, uda- 
rajući žestoko sad u jedno sad u drugo staklo, i ne stoji nikad, i ne 
počiva nikad, i tako cio mjesec dana! A onda ju netko pustio ... 
nije je bilo unutra ni žive, ni mrtve. I tko zna, dokle bi ona tako uda- 
rala i letjela, letjela i udarala, ne. jedući i ne pijući, u strahu... A 
mi? Što možemo pretrpjeti mi? 


To reče i zamuknu, pa sam jedva 1 u mraku razabrao njegov ZA- 


< gonetn smiješak i pobjednički, upitni izražaj. 


Svako je na Podovima znao njegovu povijest. Još kao mlado, 
sirotno momče, :zaljubi se žestoko u krasoticu Soku, kmeticu kalu- 
djersku, i od same ljubavi klanjao se njojzi kao ikoni kakvoj, sve iz- 


. daleka. Po danu išao na nadnicu posvuda, po noći pleo drugom opanke, 


i napokon mu uspije zaradjen:m novcem sagraditi bolju kućicu sa 
lijepim vrtićem za njom, sebi i Soki, pa cijela zemlja njegova je kra- 
ljevina bila. A Soka, petog mjeseca iza vjenčanja, rodi kćer, a on, sve 


. do zadnjeg časa, ne htjede vjerovati u to, pače na silu vodio Soku svoju 
od ljekara do ljekara, da viđaju njezinu bolest. Što se tada pjesama 


naslušao od seoskih momaka, mili Bože ! I do zore bi koji put sjedio 
na postelji kod Soke i male, i sve slušao, kako mu pred kućom pje- 
vaju.. No kad ga počeše vidjati, kako svako jutro pod murvom, dok 
mu žena u drvima bila, mučke njiše kolijevku,. odmahnuše na nj 
rukom baš kao te večeri Solan, i pustiše ga u miru. Ali on ipak 
ne pridignu više glave visoko kao prije; i dok pomognu Soki odgo- 
Jiti dijete, stade tumarati livadama i lugovima, a otada ga i pro- 
zvaše Benom. > : ' 

Kad je pridižući glavu onako svečano zapitao : ,,Što možemo pre- 
živjeti mi ?“ — Solan se htjede i opet nasmijati, da nam ugodi. No vi- 
deći, da ga u tom ne podupiremo, odustane i reče posve iznenada : 

— Pustite sada, gospodo, jadnika, a dajte nam za vino, da se 
samo napijemo u vaše zdravlje !. 

— Zar ga ja držim ! — zaviče srdito Petar i stade tražiti novac 
u džepu. ki i dug 


Dademo Solanu, no Bena ne htjede s njime, već ravno preko li- | 


vada na Podove, a sa vrata od krčme začujemo onaj isti Solanov zlobni 
smijeh. ' , 


II. 


Začudismo se, što je noć postala svjetlija, kao da se povraća dan, 
nu to se na istoku od mjeseca zasrebrenilo. 

Kako je nastala tišina, rijeka zašumjela jače i zasvjetlucala nje- 
zina nemirna površina i sve kao đa je postalo jasnije, veselije i življe. 

Mislili smo različito o Beni i već započesmo prepirku, kad li za- 
čusmo daleko, dolje kod Prijelaza, jedva razumljivu pjesmu. Nadali 
smo se Talijanima iz manastira i čekasmo ih na večeru, pa stanemo 
prisluškivati. i 

Dolazili su sve bliže, pa sada začusmo jasno i riječi neke lijepe 
ljubavne pjesme. ' 

Poskočismo živo sa sijena, jer je to pjevala Nina, slikareva kćerka, 
u koju smo obojica bili ponešto zaljubljeni. | 

A kako je čudno zujala njezina talijanska melodija, one svijetle 
noći, uz Cetinu i na domaku bosanskih šumovitih planina, kojima 


Nina je sve radila kao dijete i baš smo zato drugovali slobodnije 
s.njome, kao i ona s nama, i prijekora ne čusmo ni onda, kad bismo ga 
zaslužili. Ne toliko da se koješta za djetinjariju uzimalo zbog godina 
njezinih, jer joj petnaesta prošla, već zato, što jeona, i ako ne po stasu, 
a ono po svemu drugom, bila kao da joj je istom dvanaesta. 

Čim nas poznade, zatrčala se k nama: pružila jednu iuku meni, 
a drugu Petru, pa stala brzo izgovarati hrvatske riječi, što ih je na- 
učila od zadnjeg sastanka. 

A tako je bilo svaki put. 

»Maška, srećia, semlja, lijubav, ne ću, usta, 
ne mogu doći!" govorila ona radosno, znajući koliko nas to 











Pred vratima smrti (Triptihon.) 


Mirko Rački: 

veseli,.a ja sam ju gledao zaljubljeno, suzdržavajući se jedva, da je 

ne ogrlim. Bila je visoka, vitka i lagana kao leptir, tamnoputna i žarkih 

očiju. Vrat, ruke i.pAs tanki, tanki, ali ipak sve zaobljeno, živo,'a duge 

. trepavice, nasmješljiva usta i tamne pramove vidio sam posve jasno 
i u mraku: Bit će stoga, što mi je ovo na njoj bilo najdraže. 

Znali smo, da će ostati u manastiru samo do jeseni, ali se radi toga 

nijesmio žalostili nimalo, nue nam se, baš zato, ovi sastanci činili. još 

ljepši. 

: Muškarci, Talijani, ZI su hrvatski prilično, jer šu kroz više 

godina bili zaposleni po Dalmaciji, no ženske jedva koju riječ, a Nina 


kao najmladja istom počela učiti i govorila kojekako, i to više radi > 


zabave, negoli što joj od potrebe bilo. 
Tada mi se činilo; da ona samo zbog mene hr vatski uči i ono što 


nauči radosno kazuje, pa sam joj bio zahvalan od sai srca i na 


tome gradio bogzna kakve nade. 

Majstora Talijana bilo u svemu četvorica, a ženskih koje i za- 
malo se okupismo svi u jednu hrpu. Muškarci, lijepi crnomanjasti 
ljudi, još dosta mladi, osim najstarijeg, slikara, već sijeda no krepka 


čovjeka, s malim pramenom smedje brade ispod donje usnice. Čudilo - 


me najviše; što su bili uvijek neobično veseli # zadovoljni svačim, 


.a onda, što su se odijevali kao prava gospoda. Vidjao sam ih kod: 


rada u zakrpanu odijelu, zamazane bojama i vapnom, ali na šetnji 
i uopće vani, ne bih više rekao, da su to oni isti ljudi. A na prsima 
im svakome po kakav cvijetak. a 
Stadosmo malo, kao neodlučni, što da učinimo najprije, no uto 
mjesec ispuni tananim svijetlom meku dolinu. Postade tako sjajno,“ 
da smo jedno drugom tačno razabirali i najsitnije crte lica i stadosmo 
se gledati smiješkom i ljubavi, kao da nas je ono blago svijetlo pove- 
zalo nevidljivim nitima prijateljstva. 
I samo oštro i mrko lice Petra Hb postalo je umiljato i dobro- 
dušno, ' Ek: 
i Nina je te večeri Gbnkih modru, laganu i oširoku opravicu sa 
“ mornarskim ovratnikom i ta se opravica na mjesecu pričinjala tamna, 
kovna sjaja. .Prama toj opravici, pa crnim obrvama i uvojcima, činilo 
se njezino lice na "mjesečini bijelo i svježe kao mramor. To me je 
začudilo, jer ona bijaše zbilja tamne i zagasite puti, ali i na suncu 
krasna. ' 

— Jesi li to ti? — rekoh joj pod glas, udivljen, no ona me nije 
razumjela. A to mi je bilo i drago, jer sam se i sam prestrašio ovoga 
intimnog usklika, koji mi se i nehote izvio iz razdragane duše. - 

Ljepotica je bila i tetka njezina, materina sestra Ada. Bila je već 
dozrela djevojka i meni se činila odviše spravna na ljubav: puna 
snage i vatre, što .omamljuje, i ja sam se, donekle, bojao nje. Žarki 
joj i oštri pogledi, visoka zaobljena prsa, te svijest o vlastitoj snazi i 
ljepoti, učiniše, da sam je počitao na osobiti način. Ali kadikad, sred 
najživljeg razgovora, žarki bi joj se pogled nekako ugasio, ruke klo- 
nule, a usta pootvarala i udisala vazduh tako čudno, da bi me po- 
padala ježnja i nemir, i nije mi u duši bilo onako vedro i lako kao uz 
Ninu. Bit će da je radi toga, debela i flegmatična gospodja Anna, koja 
je malo marila za naše ludorije, više i pazila na sestru, negoli na kćer. 

Kao što se prije mjesec naglo uspinjao iza tamne gore, tako je 
sada najednom stao i poplavio svojim mirnim svijetlom tamnozeleno 
polje, pa su jedino površina rijeke i lišće nedaleke trepetljike ne- 
mirno titrajući svjetlucali u tišini. 

Ja predložim, da se prošećemo livadama pokraj rijeke, ali se 
Nina ovjesi za ruku Petrovu i koračivši prama krčmi progovori 
svojim zvučnim glasom = velikom pomnjom, da izgovori što čišće: 

— Ne mogu doći! : 

Prva se nasmija ona sima a onda svi za njom, i meni se uči- 
nilo, kao da je ono izgovorila ta meka i svijetla ljetna večer, 

I kao nehotice pokorismo se njezinoj želji, te pobrzasmo u tu 
poljsku krčmicu, gdje smo već postali kao domaći. 

Bilo je, za onako malen prostor, dosta čeljadi unutra ali je nas 
u kutu do vrata čekao poseban stolić, prestrt i na njemu već 
postavljeno jelo: hladna pečena janjetina, kuhani raci, kiselo gusto 
mlijeko i vino, te nekoliko obilatih komada mrka ražena kruha. Unutra 
bijahu sve obični posjetitelji, pa se ne zabuniše nimalo s dolaska 
Našeg, već nastaviše svoj prijašnji posao: piće i razgovor. Jedino 
Solan pridje k nama i poče govoriti o Beni, kao o nečemu, što je 
njegova zasluga, da smo upoznali 

— Sad je u svojoj kućici posve sam, — reče on — a žena mu 
Sa kćeri, još proljetos, čim je opupalo, otišla pod Vještića goru na 
Mmanastirsku kmetiju, odakle je i pošla za nj. Pa znate što! Za 
Malom rastužio se više nego za ženom kao da je njegovo vlastito 
dijete. Ah, Bena, prava bena ! 

A na obližnjem stolu oko Guslara prasnuše u smijeh nečemu, 
što je pripovijedao visok, mršav seljak iz Podosoja sa Podova. 

Talijani su mučke jeli i nekako poštovanjem gledali okolo i slušali, 
što se govori. Samo Nina i Ada nijesu pazile na seljačke razgovore, 
već su nastojale, da udesimo, kako je bilo malo prije, na mjesečini. 

I ja i Petar htjeli smo to isto, ali su seljaci tako vikali i smijali se, 
da moradosmo i na silu umuknuti pa slušati, što govore. 

A visoki, mršavi seljak, pripovijedao je o novome župniku njihovu, 
fra Serafinu, o kome se tada po svim selima govorilo kao o čudovištu 
kakvu. 

————— A sada je sasvim poludio, — vikao dugonja kao 
da se srdi — pa suga većfra Lukaifra Mijo pošli tužiti provincijalu i 
biskupu, da ga sa župe potjera. , 

— Aha, a što to sad čini, de kaži! — zapita neko medju pažljivim 
slušačima. 

— Sad ćete čuti lijepih! Najprije govorio misu svakome badava 
i novaca ne primao od nikoga, nu kad mu biskup zaprijetio, počeo uzi- 


mati po fiorin kao i drugi. Ali otada, svako jutro izlazeći iz crkve, : 


odmah traži očima kakva siromaška, da mu taj fiorin dade. A prosjaka 
sada pred crkvom sva sila, pa kad se počnu svadjati oko njega, razmijeni 
u koga i dijeli, a svijet se smije i ruga. Nu on samo gleda tužno i blago- 
siva kao kakav biskup. A u kući podbogom ništa nema : sve je razda- 
vao, a njemu, ako što tko donese, dobro donese, i sve zahvaljuje i nećka 
se primiti, kao da to nije njegova redovina. 

— A čime onda žive taj ludjak? — zamumlja Petar kraj mene, 
jer je bio dovršio jesti te počeo i on slušati, što se pripovijeda. 

— Eh, lako njemu, gospodine, za življenje. Kakav je to život! 
Mantija ona ista na njemu, u kojoj i došao, a ni onda nije nova bila. A 
evo, kako se on hrani. Još zimus kupio vreću pirinča, dvije vreće krum- 
pira i kotlenicu ulja; u nekakvoj bakrici svari šaku pirinča i nekoliko 
škrilja, ulije žlicu ulja, pa mu je to za vazdan. Vina i mesa ja mislim 
da nije okusio ni na Božić! 

— Pa je li star? — zapita opet netko kod stola. 

— Kako star! Ne će mu biti još ni trideset godina, ali mršav, 
blijed i uvijek tužan. A ljudi moji, kakva smo mi paroka prije imali, 
fra Jozu! Sad jena Baravicama, ali ga ne ćemo nikad zaboraviti. Kakve 
je gospode dolazilo u njega ; sastanu se kadgod i po deset kočija pred 
kućom. Pod brijestima peku se praščići, janjci ili tuke, kakav je zeman 

od čega, — a u kući pjevanje, cika, smijeh — a tko bi vam :pripovjedio 
sve! Držao dva konja za karocu i jednog za jašenje, pravo ata : uzjaši 
na svoga ata, propinje ga na zadnje noge i zapjeva kroz selo, da ga je 
milota slušati bilo. Naše mu cure voljele nego ikakvu momku! A ova 
naša kukavica, gdje ga zvali da zvali, uvijek samo pješice, i bi li mi vje- 
rovali?... Na nogama ima samo nekakve potplate, bez bječava, a 
mogao bi srebrene čizme nositi : tako je u nas redovina jaka. A naš 
je fra Jozo, soko sivi, imao zbilja mamuze od čistoga srebra, a sad, 
kažu, da ih je u Baravicama još i pozlatio. Nu ono je selo i bogatije 
nego naše. i 

Svi za čas ušutješe kao zamišljeni, a orda seiz ugla oču zabrinut 
glas mlada ribara : 

— Abit će, da je taj vaš parok velik grješnik bio, kad taku pokoru 
čini i sama pirinča na ulju jede! 

Na ovu nenadanu opasku diže se Ivan poljar i lupajući čašom o 
sto kao da će zdravicu reći : 

— Vraga vam on sama pirinča jede, — viknu — nego bit će on 
kao naš Jajerac ! 

— Jajerac! A koji je to vaš Jajerac? — oču se iz tamna kuta 
za stolom debeo, hrapav glas, tuponosa, kudrava seljaka sa kratkom 
lulicom u zubima. A da ljudi iz kuta najčešće štogod iznenada zapitaju, 
opazio sam još odavna. 

— Što, ili ne znate? To je Ilija Špoljo, lugar u našem selu. Još 
dok je neoženjen bio, razbili mu na derneku kod svete Ane Viničani 
glavu : pravo mu je stukli bavanicama kao zmiji. Došao i ljekar, pa da 
ga odmah u bolnicu nose, ali njegovi ne dadu, jer da će ga otrovati 
tamo.— Odnesoše ga kući i dozvaše babu Bunu, da ga liječi. Pogledala 
ona njemu glavu i rekla : — Jest mu teško, ali se ne bojte zla. Samo 
ništa ne smije okusiti za petnaest dana, osim pomalo vina s vodom. A 
glavu mu liječite ovako: svarite svaki dan najmanje dvadeset i pet, 
trideset jaja u tvrdo, zgnječite ih dobro, ulijte dosta ulja, i oblažite 
mu tom kašom glavu svaki dan. — Činili oni, kako je Buna rekla, a 
do dvije nedjelje prolazio tuda liječnik i zaželio vidjeti Iliju. 

— Kako ga liječite? — upita on. — A, gospodine, ne dajemo mu 
Ništa jesti, ima već petnaest dana, — kažu oni. — Pa još je živ? — Živ, 
gleda gospodine,ništa mu nije. — Kad liječnik k njemu, a on razdebljao, 
zarumenio se, bolji nego je bio ikad u životu. Čudi se liječnik i sve jedno 
Po jedno pita :— Pa što! Za petnaest dana nije ništa okusio ovaj čovjek? 

— Ništa, gospodine, od hrane ni vidio nije; samo je vina pio...A 
znate, što je bilo? Čim bi Špoljo ostao sam, aon odmah sebi: šakom za 
glavu, pa skidaj pomalo onaj oblog od jaja i s njime u usta! 

— Pa onda ? — upitaše u zboru. 

— Pa onda ? Pa onda ništa! Prozvali ga Jajerac. A ja mislim, 
da je taki i njihov fra Serafin. 

Meni se tie obk: učinila jako zanimljiva i smiješna, pa sam se 
obična stvar, koli nije trebalo ni priperijedati.. 

Pogledam oko sebe i u čudu opazim, da za stolom nema Petra, 
Ade i Nine, niti sam vidio, kad su otišli ; a ostali su još sjedjeli ondje 
i potiho se nešto razgovarali. 

Neki pripiti seljak sa drugog stola već počeo zadirkivati i rugati 
se Talijanima. Dignem se, i ne javljajući se nikome, izadjem. Po- 
gledam brzo svuda naokolo, ali bjegunaca nije tuda bilo. 

U polju se činilo još vidnijeisvjetlije nego prije, a kukurijekanje 
pijevaca, sad promuklo sad jasno, sustižući se dopiralo iz dalekih sela. 

Cetina šumjela življe, kao da se raduje tim dalekim glasovima i 
tome svijetlu,i hladan dašak s istoka pirio preko livada i stao gibati 
večerom umrtvljeno lišće. 

Sve je bilo svježe i mokro od rose noćne. 

Poslušam časkom novi šum, gledajući svijetle livade i tamne 
sjene po njima, kad li mi povjetarac, dolje od stogova kod rijeke, za- 
jedno sa mirisom novog sijena, donese neke čudne zvukove, kao od 
tihog, prigušenog plača. 

Srce mi stade udarati življe i ja se od sjene do sjene, ispod ja- 
blanja, trepetljika i vrba, stanem oprezno primicati k stogovima, 
odakle je dopirao taj nejasni zvuk. 

Tu, napolak pokrivena tankim prućem strmogleda, stajala Nina, 
držeći bijelu maramicu na ustima i jecala, tresla se, od očajna plača. 

Uprepastim se od čuda i pristupim k njoj, hvatajući je lagano 
za onu ruku, što joj nepomično visjela niz vitki, tamni struk. 

Ona podiže maramicu s lica i pogleda me ustrašeno i divlje. A 
kad me poznade, istrgne prihvaćenu ruku i naslanjajući se na glatko 
deblo strmogleda, iza glasa procvili. 

— Ma što se dogodilo? .... Recite mi, Nina! — uskliknem 
tužno, ne usudjujući se prići bliže. 

Ne dobivši odgovora stanem se obazirati posvuda, ne bi li ugledao 

što, da mi razjasni onaj gorki, zagonetni plač. 
Ispočetka nijesam vidio ništa, ali napokon, podaleko u sjeni sto- 


gova, opazim dvije tamne spodobe jednu uz drugu. 
“Zagledam se tamo, kad li Petar i Ada — drže se za ruke, i svako 


. malo vidjelo se, kako im se ruke dižu i kako ih brzo savijaju jedno 


drugom oko vrata, i bit će da su tada izmjenjivali žarke, nečujne cjelove. 

Nijesam nikad ni poslutio, da je medju njima take ljubavi bilo, 
pa ni sada ne znam, što sam pomislio onda. Ali sam razumio tužno 
jecanje Nine, od koga mi je stinula duša i potekle jadovne suze 
razočaranja. 

Ja ju tješiti nijesam imao čime, niti sam joj tada želio utjehe, 
već sam se oćutio posve osamljen i suvišan na onom mjestu. Pa 
šuljajući se malo kasnije, -okolišajući i pognute glave preko mir noga 
polja k daščari iza krčme, mislio sam tužno u sebi : 

— Kako je sretan, kako je divno sretan on ! Jedna ga cjelovima 
obasiplje, a druga gorko plače za njegovom ljubavi. A.kada i kako se 
to zbilo? ... Da, ja bih za ovu njegovu sreću pregorio cio svijet! A 
kada sam kod Vulinih Lijesaka stao da pogledam Pojila i polje, ugledam 
u daljini Talijane, kako se žure u manastir, kraj rijeke k Prijevozu. 

Učini mi se, da ih prati Bakota u hrpi, a nešto straga i sim da 
ih slijedi mladi i vitki lik Nine i kao da hotice zaostaje iza njih. 

> Pratio sam ih očima, dok ne počeše nestajati u te vrbiku kod 
Prijevoza. 

Mora da se već stala javljati rana zora ljetna, jer je žutkasto 
mjesečevo svijetlo na zapadu bilo poblijedilo. Istok takodjer zabijelio, 
a kukurijekanje učestalo -i- postalo jasnije. 

Udišući požudno u nemirna prsa svježi i mirisni vazduh, gledao 
sam mlado svijetlo s istoka i zvjezdice na nebu, koje su blijedile 
i sjetno žmirkale, kao da žale za kr atkom, raskošnom noći, što ne- 
staje u bijelom svijetlu ljetne zore. 


IV 
Kroz. pukotine daščare već je svom silom prodiralo sunce, kad 
sam se probudio. u kojekako sklepanu bukovu krevetu. 
Na drugom, odmah do mene, sjedio Bakota napolak odjeven: i: 
Nečim se zabavljao pažljivo, a ja, i ne javljajući se, stanem pro- 
matrati, što. čini. 

Kao u krčmi, tako i u daščari za njom, bilo dosta muha, koje 
su sada žestoko naliietale na nas, kao da ih razdražilo sunčano 
svijetlo. 

. Bakota u lijevoj ruci držao goruću cigaretu, a desnu držao pri- 
pravnu, da uhvati onu, što ga upekne. Zadubio se tako strastveno 


u taj lov, da nije ni opazio, kako sam budan i kako ga pažljivo . 


gledam. 

Pravo blaženstvo sinulo bi na mrku mu licu, kad bi ulovio koju. 
Držao bi je tada, što mogaše nježnije, da ju ne prignječi svojim 
golemim prstima, a onda bi primakao vatru svoje cigarete njezinoj 
glavi, da joj izgori ticala i prve noge, te isprsne oči. 

Dok bi muha bolno zujala, on bi velikom nasladom i kroz zube 
govorio ove čudne riječi: 

— Zašto bodeš Gospoda Boga svoga, koji će te uništiti ! 

Još sam od sinoć bio srdit i zavidan Bakoti, ali mi se ova nje- 
gova igrarija pričinila tako djetinjasta i naivna, da sam se nasmijao 
od srca i oćutio prama njemu ono staro prijateljstvo i simpatiju. 

— Ah, probudio si se, — reče. — A ja mislio, da ti spavaš. Aaaa 
mogao ni usnuti od ovih vražjih muha. 

— Gledao sam, što radiš, — a kad si — ..... 

— Tražio sam tebe po polju. A prije sam bio s Adom,... koja 
je ono vražja cura! Sama me pozvala iz krčme na šetnju i zamalo 
da nije bilo svašta! Mislio sam, da si ti s Ninom, a ona doletjela 
za nama viriti, vrag je odnio, — ali čekaj...! 

Ja mu ne odgovorim i zaklopim oči, kao da ću opet zaspati. 

— Znaš što, — reče opet on — danas je nedjelja, svijet dolazi 
crkvi, a u kaludjera objed. Hajdemo tamo ! 

Nije mi bilo drago s njime ići, nu još manje ostati samu, pak 
. smo već za p6 sata bili na Prijevozu. 

Sunce sjalo i žeglo, što je moglo bolje, ali sočno zelenilo i vlaga 
oko rijeke blažili njegovu silu i stvarali blago proljeće usred pla- 
mena ljeta. 

Cetina, na tom mjestu, bila duboka i tiha, sva u sjeni, pa joj 
se glaika površina pričinjala gotovo crna. Nikakva šama nije se 
čulo, osm lagana pljuska koje žabe, što bi skočila s obale u vodu, 
medju visoki ševar. : 

Ladja na Prijevozu bila golemo, nespretno korito od hrastova 
debla, te se nije mogla upravljati, jer ne imadjaše kljuna i na oba 


54 


kraja bijaše jednako tupa. Radi toga, preko cijele širine rijeke, medju 
ograncima dviju starih vrba, što se nad vodu nagnule, bilo je rastegnuto 
uže i za nj prikopčana ladja lancem i prostranom gvozdenom viticom, 
koia se mogla preko njega lako micati. 

Smjestimo se u ladju polako, da se ne izvrnemo, a ladjar, hva- 
tajući se za uže sve dalje, potezao nas tako prama drugoj, jednako 
tamnozelenoj, vlažnoj i mekoj obali. 

S obje strane rijeke bilo prostrano, sve samo manastirsko seinijište: 
Dolje nepregledne livade i močvare, malo na višem sipke njive sa 
gdjekojim vrtlom medju crnim plotovima ; na brijegu vinogradi, a 
dalje po planinama sve velika šuma, čak tamo do bosanske medje. 
Sam pak manastir i crkva, dizali se više oveće ravnice, okružene 
stajama, gumnima i vcćnjacima gustim. 

Manastir se pričinjao kao veliko naselje kakvo : osim velika broja 
različitih zgrada bilo ondje i mnoštvo svijeta. Kaludjera ne baš to- 
liko, ali zato slugi, kmetica i kmetova sva sila. Za svaki su posao bile 
posebne sluge: volari, kravarice, konjari, čobani, guščari, tučari, 
kokošari, pa i psara bilo, pače tri. Golemi psi, jaki i žestoki kao vuci, 
trzali se po danu na teškim lancima, a po noći oblijetali režeći i la- 
jući naokolo. Pa i sviju drugih životinja bilo mnoštvo, te bi velika 
sramota za manastir bila, kad ne bi, na primjer, konja bilo makar 
četrdeset, a trebalo ih najviše desetak. Blago se nije ni prodavalo ni 
kupovalo : ždrijebilo se, telilo, janjilo i lego u domaćim stajama, a 
hrane bilo dostatno za sve. 

Manastir je kod Prijevoza dosta blizu. Pa da je i"daleko, bijelim 
putićima medju grmljem, preko crnih drvenih mostića više bistrih 
i veselih vrelašca, te ispod debele sjene starih brijesta i košćela, da- 
ljine se ne bi ni oćutilo. 

Nedjeljom bi, iz dalekih sela, došao silan svijet na liturgiju, pa 
se pred crkvom, po ledinama, u grobištu i u svakom hladu, sve šare- 


nilo od crvenih, bijelih i modrih boja, na kićenim odijelima an 


i seljaka. 

Tako je bilo i onog jutra. 

Jasni, nu ponešto neskladni glasovi manastirskih zvona, ujedno 
sa blještilom sunčanih trakova, šumom svijeta i žuborom vode, oživ- 
ljavali onaj zabitni šumski kraj. 

Ti veseli zvukovi i svježina jutra rastjeraše i posljednje tragove 


. moje sinoćnje tuge : — Neka se ljube, kad su veseli i mladi, a doći će 

i moj čas, — pomislio sam tada, gledajući radosno i Krepko titranje 
i zujanje života oko nas. 

U manastiru smo bili obojica već dobro poznati, te nas dočekaše 
veselo i prijazno kao uvijek. 

Posvuda se ćutio miris jela, što su se pripravljala za objed, pa i 
drugih nekih mirisa, kakovih nijesam više oćutio nigdje : neki osobiti 
zadah hladovine, starine i intimnosti strujao po širokim hodnicima. 
dvoranama i ćelijama manastira i budio ugodan osjećaj nebrige i obilja. 

Čitavo jedno prizemno krilo manastira zapremala kuhinja za 
kmete i služinčad. Bila je jako duga i široka, sa golemim vratima, i nije 
mi moguće zaboraviti onu prostoriju, otkad sam prvi put vidio staro- 
davni običaj Badnje večeri u njoj. 

Osam najboljih bijelih volova manastirskih dovezlo je iz Vje- 
štića gore dvije najveće bukve, što su se tamo našle, da se prilože kao 
badnjaci. Jaki i kićeni momci prilagali su ona golema debla, čim nastade 
snježna, studena noć. Sva prostorija nastrta slamom te ispunjena mi- 
risnim dimom tamnjana, a u sredini žarila se golema vatra. Kaludjeri 
u kamilavkama, dugim brađama i dugim kosama, sa petrahilom oko 
vrata, pjevali prastaru božićnu pjesmu, kadeći, posipljući žitom i po- 
lijevajući vinom silne badnjake. Sva druga lica okolo, svečana, ozbiljna 
i radosna, pa onda gromka jeka puščanih hitaca, kroz prozore i pred 
vratima. Posvuda obilje i miris posnih jela i drugih, što se već priprav- 
ljaju za sutra — a vani bura snijegom vije. Pa neki osobiti osjećaj 
zdravlja i radosna očekivanja, a briga, tuga i zloba, kao da može biti 
svakud, samo ne tada i tu. 

Baš pred tom kuhinjom susreli smo Ninu i Adu. Govorile su nešto 
vatreno u svome zvonkom jeziku, ali zamukoše, kad su vidjele nas. 

Mislio sam, da će se Bakota zbuniti, kad ih ugleda, ali on mirno 
i veselo, kao obično, pridje k njima, da ih pozdravi. A i one, kao da 
ih je svladala njegova nebriga, nasmiješiše se prijazno, samo što se 
Nina, odmah iza pozdrava, brzo odvrne od njih i pružajući mi ruku: 

— Oprostite, — reče talijanski — ali nijesam mogla biti drukčija. 

i oči jo se opet zališe suzama. Njezina me tuga iznova uvrijedi, 
ali sam svakako htio pokazati, kako mi za svim tim njihovim poslima 
nije ni najmanje stalo, pa se hotice začudim, kao da ne znam ni o čem 
govori. 

I odmah stanem koješta veselo brbljati, nastojeći se otresti sjetnih 
misli, a to mi je zbilja i uspielo, Petar je s Adom govorio tako, kao da 

medju njima nije ništa ni bilo, a Nina pazila na svaku njihovu riječ i 
Svaki kret, pa kao da je stala i sama manje vjerovati u ono, što ju 
toliko rastužilo na Pojilima. Zamalo se i meni počelo pričinjati, da je 
postalo sve kao i prije, i stadoh se smiješiti i samom miganju i gur- 
kanju Petrovu, koji mi time htjede pokazati, da je sve ovo samo 
nekakva šala. 

I potraja cijeli dan ovo obijesno poigravanje s ljubavi medju nama, 
a nitko se nije, u vreve mnoge čeljadi, mogao sabrati, da razmisli ono, 
što misli i ćuti. 

Svake je nedjelje u manastiru bilo mnogo gostiju i seoske i varoške 
ruke, muških i ženskih. Od davnina su u manastir sv. Gjurgja dola- 
zile ženske, pa i stanovale koji put ondje, a kmetice, u poslu, dolazile 
i odlazile svaki dan. I tome starome običaju još od turskih vremena 
nije imao tko da što zamjeri, pa ni sam vladika, ako bi došao koji put. 

Radi toga je i veselo u manastiru uvijek bilo, a i stari kaludjeri 
više su govorili o junaštvu nego o molitvi. Spominjalo se, koji je od njih 
na konju bolji binjedžija bio, koji li kamenom odbacio dalje ili mu 
jasno grlo bolje uz gusle ječalo. A po zidovima i uglima, medju mrkim 
portretima monaha, visjelo oružje svake ruke. 

Sunce, vino i pjesme te pogledi lijepih očiju razigrali mi srce, pa 
neka velika, općena ljubav prama životu i svijetu razbuktila u meni 
kao nikada prije. 

A pri kraju samog dana dogodilo mi se nešto u isti mah i nenadna 
i što sam nejasno čekao još odavna. 

Dogadjalo mi se kasnije i više puta, da mi se zgoda sadanjeg časa 
pričinjala, kako se već jednoč isto taka zbila, ili barem da sam ju na 
koji drugi način upoznao prije. Ali mi se ovako toga dana desilo 
prvi put. : 

Iza objeda i gosti i domaći stadoše se razilaziti, i manastirom i 
hladovinom oko njega, pa i ja izidjem. 

Petar je bio čas s Ninom, a čas s Adom ; čas same one dvije, sad 
sve troje zajedno, pa se okupljali i razlazili nekako smeteno, hitro, 
sa smiješkom na ustima, što zovu cjelove, ili nemirnim, srditim pogle- 
dima i prkosnim micanjem ramena. 

Pokazujući nebrigu za njihove ,,djetinjarije", nasmijem se obijesno 
oponašajući Petra, nu dosta slabo ; a onda uputim se prilično sjetan, 
medju gustim dvoredom brijesta, niz strmenitu optiunu k dubokoi 
uvali tik manastira. 

Tom uvalom, punom guste šume, tekao snažan potok, što je kre- 
tao mlinice i stipe, a u nekoj dražici bilo i vrelašce, na glasu sa svojih 
bistrih i mraznih mlazova. 


Osim jednolikog šuma: cvrčaka i vode uvala bijaše posvema tiha. 


Zemlja, išarana  žutkasto-zelenim plohama svijetla, odisala šumskim 
mirisom i svježinom vlage. 

Poviše vrelašca zastanem, da poslušam klopot mlina i stupa, ali 
su i oni počivali šuteći. Sjetim se, da je nedjelja, i podjem niže k vrelu, 
da se napijem i da sjednem. 

No čim se kroz grmlje približim vrelu, ugledam krepku i strojnu 
djevojku, gdje se umiva, prskajući srebrene kapi kroz trakove sunca, 
što su ih propuštale krošnje tamnih jasena k vodi. 

Bila je u samoj snježanoj košulji, stegnutoj šarenom tkanicom, 
i ustraga zavrnutoj pregači crvenoj. Ispod širokih rukava bjelasale su 
se oble ruke, pridižući se svako malo k okrugljastu i rumenkastu licu 
s jamicama u sredini. I obrazi i tamnožuta kosa, bliještili bisernim ka- 
pima, i kod svakoga prigiba zatreptala na njoj svježa mladenačka piit 
i zatalasala se gojna prsa. Na njih se, s oduga vrata, spuštao srebren 
djerdan, a o njem još niže visio na bs vrpci takodjer velik novac 
od teška, blještava srebra. 

Kraj nje, na bijelu pijesku, stajala drvena posuda za vodu i sta- 
klena čaša na njoj, lašteći se mokrinom, pod hladom gusta grma. 

Dugo se tako pljuskala i prskala vodom, na mahove mirovala sa 
ispruženim rukama povrh vrela, kao da zazivlje vodenog duha ili 
nešto čara. No ipak se vidjelo po radosnu licu, da je nikoje misli i brige 
ne more, već da se zanosi sjajem i žuborom nemirnog vrelašca. 

Zanimalo me, kako će se uplašiti i kriknuti, kad me opazi, pa 
otkinem grančicu s jasena i bacim je baš pred nju u vrelo. Nu ona pri- 
hvati grančicu, ispravi se i pogleda mirno prama meni. A kad me ugleda, 
obrne se bez ijedne riječi i stade desnim rukavom otirati mokro lice, 
lijevom rukom priljubljujući glavi razbarušenu kosu. 

Pa kad sam vidio, da se ona poput mačice mirno gladi sve dalje: 

— Djevojko, — rečem — dodaj mi čašu te studene vaše vode. 

A ona i ne gledajući me opere i onako svijetlu čašu, zagrabi i ko- 
rači prignute glave k meni — bez smetnje, i samo što joj se lice jače 
zarumenilo. Ali kad mi je pružila vođu, nije odoljela, već podigne glavu 
i pogleda mi ravno u oči: 


biP"eai 

A taj se pogled više ne zaboravlja ! Bilo je u njemu i ono bistro 
vrelo i tamna šuma, i meka mahovina, što je“ovila kamenje kraj nas, 


i tamnomodro nebo ljetne noći više Pojila. 


Prihvatim nestalnom rukom čašu te požudno ispijem, kao da je 
to bio napitak vječne mladosti, koji mi ona iz sebe pruži. 

Djevojka mi je uzme i podje k vrelu, kad lina neravnu puteljku 
veliki srebreni novac, što je visio na njezinu djerdanu, zanjiše se i 
kucne u čašu. 


Mio zuj stakla i srebra oču se jasno i bijaše u divnu skladu sa 
djevojkom, vrelom i hladom šumskim. 


Ona, od toga zveka ustrepta, pogne svoju lijepu glavu i vitki 
struk, pa stade lagano kucati svojim srebrom o čašu, kao da se čudi 
inasladjuje tim zdravim zujom, a na mene kao da je zaboravila sasvim. 
A onda, nenadno. začujem njezin zvonki smijeh, kao akord zveku 
stakla i srebra. 


I sada oćutim u duši nešto čudesna. 


Učini mi se, da sam ovu zgodu već jednoč proživio i da sam na- 
pokon našao n j u, koju sam bio izgubio ; onu, što mi je dosudjena 
od vijekova. No, da li sam ja, možda, sve ovo negdje pročitao ili do- 
živio u snu ? I jelito zbiljaona?... Da, nema sumnje! — Ovo je 
baš ovako još nekad davno bilo ! Ali kad ? . Plesa se ne mogu sjetiti, 
no ne smijem dopustiti, da mi i sada gutebha: > 1 ne se spremim, da 
razgovorom učvrstim naše poznanstvo. 

— Djevojko, kako te zovu ? 

— Stanojka. 

— A odakle si i čija, jer ja te još nikad ovdje vidio nijesam. 

— Ja sam s majkom Anušom sama i nikad ne dolazim amo: 
imamo mi crkvu bliže, u Trolokvama na bosanskoj strani. No danas 
sam došla kumovati djetetu Andje Subašine s Podova. Ali ću ovoga 
ljeta dolaziti češće. 

— Češće! A zašto ćeš dolaziti češće ? 

— Mi smo na manastirskoj kmetiji pod Vještića gorom. Kad 
se počne kositi i manastirski kukuruz žeti, doći ću pomagati i nositi 
u polje težacima ručak. 

— Bit će i ta voda za težake. 

Ona se začudi i pogleda me smiješkom, od koga joj jamice na 
punom mladom licu postadoše veće, 

. — Kakve težake — ta danas je nedjelja !.Nosim našima iz sela, - 
što su me danas dopratili k crkvi. 


— A jeli ti živ otac i kako se kućom zoveš ? 


Na ovo mi ne odgovori, već spustivši čašu i ruku upre zamišljeno | 


oči u zemlju. A onda pogleda, kao da čeka, hoću li je zapitati još što. 
— Kada ćeš kući, Stanojko ? 
— Večeras rano. Naše je selo daleko. 
— Pa da je i daleko, ja ću ipak doći k tvojoj kući, da te vidim. 
— Pa dodji, — a koji si ti ? 
— Ja sam učitelj ovdje blizu, u Tihovu. No i ja sam od težaka : 
moj je djed kosio, a baba žela. 
— Pa zašto ti meni tako govoriš ? 
— Tako!... A bojiš li.se ti mene ? 
Ona me pogleda onim istim divotnim pogledom i nasmije se : 
— Ta vidjela sam ja i dosad gospode ! 
— Ili ima u vas gore gospode kakve ! 
— Nema, — ali sam ipak vidjela. 


Zamuknemo obojica i stanem promišljati, što bih još mogao reći. 


— A hoće li ti biti drago, da k tebi kući dodjem ? — upitam 
napokon. ' 

— Dodji, nitko ti ne brani! — odgovori ona. 

— A hoće li ti biti drago ? 

.Mučala je, ali se opažalo, da je počela bivati nemirna ; posvuda 
u dolini prijašnja tišina, osim šuma cvrčaka i vode. 

Ustanem s panja, na kome sam dotad sjedio, a ona me pogleda 
prestrašeno i stade se obazirati kao lasica medju stijenjem. - 

— Pa ipak se bojiš! — reknem ja. 

— Ne, ne bojim se ja tebe, nego sam zakasnila ponijeti vodu, — 
reče i potraži modrim očima sunce na plavetnom nebu. 

— No ja ću doći k tvojoj kući pod Vještića goru. . . ali, kako ću 
je naći ? 

— A što bi dolazio ? Daleko je i strmo, .. 
poput ove i lijepa hlada. 

— Ja ću napitati ! 

— Busove staje — zovu se naši stanovi. Ali ti ne treba do- 
laziti. Tamo gospoda ne zalaze nikad... Zbogom ! 

. Pograbivši hitro barda k za ručicu, godeja me letimice i stade 
se brzo penjati nekim drugim puteljkom, kroz šumu uz brijeg. 


. nu ima dobre vode 


N 

Ostanem na mjestu, gledajući kako se bjelasa njezin krepki struk, 
previjajući se gipko u hodu. I uzdahnem radosno, kad sam ugledao, 
da se obazrela još jednom, prije nego iščeznu medju tamnim drvetima 
i grmljem. 

Bilo mi, kao da sam našao zakopano blago i saznao neku slatku 
tajnu, a uvala zažuborila i zatreptala jasnije. 


M. 


Od toga dana manje sam se družio s Petrom, no i njemu kao da 
je to bilo po volji. On je išao na Pojila i u manastir sam, a ja sam še pre- 
zirno smiješio njegovoj dvostrukoj ljubavi. Tim više, kad je stao kasno 
u večer odlaziti u manastir, odjeven u pozajmljeno seosko, momačko 
odijelo, u srebrenoj jačermi, potkoljenačama i sa oružjem. 

Pristajala mu divno takova nošnja, ali se meni prividjao djeti- 
njast i smiješan, pa sam ga pustio neka luduje, a iz inata ne htjedoh 
ga zapitati, kuda i zašto ide, pa što sam i bez pitanja znao. Radi toga 
ne odlažah ni u manastir, da smo što manje zajedno. 

Medjutim, promišljao sam ozbiljno, da zaprosim Stanojku i samo 
čekah željno, neka započne kosidba i žetva, da se sastanemo još . 
put prije nego podjem njezinoj kući. 

— Tai moja je pokojna majka seljakinja bila, — mislio sam češće 
— pami je otac sretan bio s njome.A gdje se može naći druga Stanojka ? 
I kako bi ona ikad bila tudja ? — 

Pa i na samu pomisao, da bi mogla postati žena kakva drugog 
monika, meni se mračilo. 

Manastirske livade i kukuruz bili su podvodni, pa je kosidba i žetva 
počinjala kasno. .Stanem postajati nestrpljiv i u misli spremati se, 
kako ću pod Vještića gorom potražiti Stanojku, u njezinim Busovim 
stajama. I tako prodje još nekoliko dana. 

Bio je već kolovoz i žega u Tihovu postajala sve jača. A izmedju 
mene i Petra počela rasti neka osobita antipatija i ako ne baš mržnja, 
pa nam je bilo u Tihovu sve teže, premda nijedan od nas nije pomišljao 
da ode, uza sve što su bili veliki praznici. Kao da smo mne očekivali 
nešto. 

Sada Bakota ni o čemu ne mišljaše kao ja: počeo se rugati ženskima 
0 i njihovoj ljubavi, pak literaturi i prirodi, te stao pripovijedati, kako 
će ostaviti mrsku učiteljsku službu i nekakvim materinstvom otvoriti 
dućan u svojoj varoši, 

Baš onoga dana, kad sam potajno bio odlučio k Busovim stajama, 
ležali smo u zajedničkoj sobi i mučali, strašno se dosadjujući. 

Bilo je rano popodne, a u toj izbi bijelih, golih zidova, bijaše 
vruće i zadušljivo kao u peći. 

Najednoč Petar, gledajući u sadreno poprsje Komenskoga na stolu, 
poče mi hvaliti varoš i varoški život, koji sam toliko mrzio, samo 
da me rasrdi. Govoraše prezirno o selu i seljacima, kao o simbolima 
gluposti i nečistoće, i opisivati svoju rodnu kuću ,,na najljepšem 
mje tu“ njegove varoši.. 

A ja sam takove kuće poznavao dobro, još kad sam učio. 

I dok je on svejednako i zanosno govorio, mišljah jadovno na 
takovu kuću, ni seosku ni gospodsku, što mi ostavi upečatak nemio, 
a takovih kuća, mišljah onda, da više nigdje nema. No varoške su 
kuće, u kakvoj je i Bakota bio odgojen, posvuda iste. 

U njima naoko čisto, ali se još na ulazu ćutio vonj gnjilih limuna, 
pokvarena masla, ulja i druge začine, nu to je varošanima znak kućnoga 
blagostanja. 3 

A onda bezbroj različnih stvari, što vise po sobama, nu koje bi 
posve lijepo mogle stati i zaklonjene i kakve se drugovdje vide po 
smetištu. No i njih postaviše na vidik, kao biljege ugleda i obilja 
one kuće. 

Dok je Petar sve dalje nešto brojio, ja sam u mašti i gnjušanjem 
razgledao svoju nekadanju varošku sobu, sjećajući se množine sitna- 
rija, što su bile po njoj. 

Pri zidu bez prozora ,,komo"? i na njemu šalice za kavu, svake 
veličine i oblika ; čašice za likere, mali kipovi svetica i svetaca od 
bojadisana porcelana i slične stvari, pak sva sila kućica velikih morskih 


puževa. Na zidu, više toga starog komada pokućstva, izblijedjele foto-. 


grafije žutkasto-mrtvačke boje, u širokim okvirima, oblijepljenim 
bezbrojem sitnih školjčica. Bilo je jako mnogo tih fotografija, a ne- 
 milih kao pojave iz drugog svijeta : lica dugačka, bijelo-žuta, a kosa 
i muškaraca i žena golema, našušurena, čudna. Malo dalje zrcalo u 
raspucanu žutu okviru i s crnim ljagama. Uz staklo opet bezbroj do- 
pisnica svake vrsti, i naslikanih i prostih, te posjetnica i pisama od 
znatnijih ljuđi i zataknutih tako, kako bi se mogla čitati njihova imena. 
Tu je stršila gotovo cijela obiteljska ,,pošta" zadnjega četvrt 
vijeka : pozivi, čestitke i zahvale, osmrtnice i žalovanja,— sve blijedo- 
žutkasto i naštrapano ostacima ljetnih posjetitelja. 





Grad Dis (Iz ,,Božanstvene Komedije“). 


Mirko Rački : 

U kutu slika Bogorodice, jedne od čudotvornih, a pred njom 
uljena svjetiljka, tako zvani 1umin, gdje su se kiselili ugarci žigica 
i mrtve muhe. Oko Bogorodice mnoštvo manjih svetačkih slika, pri- 
čvršćenih k zidu čavlićima ili ljepilom od mrka brašna, te nekoliko 
pari pljesnivih, razdrtih škapulara. 

U kutove sobe ravno su. utisnute trougle daščice, pokrivene vezenim 
krpama i postavljene tako, da se na njih metnu stvarčice, koje drugdje 
ne nadjoše mjesta. Pa svuda papirnate lepeze i raznobojno umjetno 
cvijeće takodjer od papira, — osuto prašinom i zakićeno gdjekojom 
mrtvom muhom o nevidljivoj paučini. | 

Na sjedalima, divanu, po tavanu, uz prozor — svuda prostrte 
ili ovješene vezene krpe, a onda čipke na svim okrajcima, na koje su 
s€ mogle prišiti : sve posao nervoznosti, škrtosti, te dangubnih dosadnih 
dana. I niz stakla malenih“ prozora visjeli pleteni .zastorčići, ras- 
tegnuti čavlićima, pa i tamo zataknuto koješta : kakve suhe biljke ili 
nagnjio plod. 

I po drugim sobama vidjao sam takovih stvari, a onda lončiće 
sa kržljavim bosiljkom, kadifom i sličnim cvijećem. Pa mnoge krletke 
sa domaćim pjevicama, a kanarince su držali varošani napose, u sobi 
za goste. Onda bezočna i sebična. lica tih varošana dodjoše mi i u po- 
lusnu pred oči, kad sam se sjetio svoga; kakvo bih vidio u onom zrcalu: 
razroko, pepeljasto, i na koje bih.se zgadio, uza sve što sam znao, da 
sam ljepušan mladić. 

— Što, ti već spavaš — nui vrijeme je! — zavikne glasnije Ba- 
kota, a njegov glas pričini mi se zao i surov pt se obrnem na stranu 
i ne odgovorim. 


Doskora zaspim čvrsto i kad sam se probudio, njega već ne bijaše 
u sobi, premda je sunce stajalo još dosta visoko. 

Jedak znoj griskao mi tijelo, a kamena pustinja oko škole žarila 
gorku vrućinu i sipala. bodljikav sjaj u suhi vazduh. 

.Klonem na krevet nemoćno, ali trijezneći se pomalo od sna sjetim 
se, da ću te večeri u Vještića goru:k Stanojki, inekakva nutarnja svje- 
žina i radost prože me svega, pa hitro skočim i stanem se oblačiti. 


U selu bio mlad, veseo momak, Danilom ga zvali, i dosta obrazovan; 
svršio -pučku školu, služio. u ratnoj: mornarici i napokon bio kuhar 
kod nekakva popa. Ja sam ga volio i često drugovao s njime, prije 
negoli se upoznadoh s Petrom. ' 

Do pć sata imao je doći k meni, da me prati k Busovim stajama, 
jer je dobro poznavao onaj put. S nama je imao. poći i Luka Gutić, 
nazvan Rakijaš, a on bi i onako često išao pod Vještića goru k svojoj 
djevojci, kojoj već bijaše dao jabuku. 

Prije nego podjemo trebalo im pojesti štogod i napiti se dobro, 
neka veselije putuju. I zbilja, još za trpezom, stadoše popijevati i 
protiv moje volje, a pjevali su malnć za cijelog puta. Izabraše kraći, 
ali teži put, kako su vični bili : najprije preko one dvije kamene kose, 
te poljem, na gaz, preko Pojila, a onda planinom dosta visoko iznad 
manastira. 

Niti su znali niti pitali, zašto ja idem, a ne bijaše im išta začudna 
u tome, jer sam i prije i dosta često sa tihovskim momcima hodio 
po sijelima seoskim, ili lovio gajevima i luzima, s obiju strana rijeke, 
zajedno s njima. 

Odabrani put, iza polja planinom, bio dosta kamenit i strm, a 
sunce još jako, pa su moji veseli pratioci koračali oštro, ali mučeći. 

No čim smo prošli visoki klanac izmedju Gradine i Bata, ostavlja- 
jući za sobom izrovane bregove i stali se spuštati u dubine manastirskih 
šuma, zabrujiše i uzobjestiše se opet, zaboravljajući usjanu strminu, 
što im oduze dah i uduši pjesmu, s kojom se uputiše od vinom na- 
topljene trpeze. 

Ni na planinskim vrhuncima nije bilo više trakova sunčanih, 
pa neki bili tamnomodri, a neki posve crni. 

A kad prodjosmo ispod Visokog sela, nastade mrkla noć, koja 
nešto kašnje postade jasnija. 

Vedro se nebo zabijelilo od mjesečine tako, da su se i zvijezde 
slabo vidjele na njemu, ali je u gudurama, kojima smo prolazili, bila 
još tmina. 

Litice kraj puta, crne od mahovine i vlage, a crna i šuma še 
po bregovima, te sam putić gorski i nebo nad nama, svjetlucali u noći. 

No ipak, medju ovim planinama bilo mi ugodno i pozdravljao 
sam veselo svaku jelu, što se kočila bliže puta, svaki kuk, što se izbočio 
ili nadvio nada nj, isvako vrelašce, koje bi zašumjelo na zavojicama 
duboke kotline. 

Silazili smo tom oputinom gorskom, no kako je bila strma i neravna, 
prestali smo pjevati, te bismo samo kadikad uskliknuli, zavikali, kad 
već ne bismo mogli suspreći unutarnju radost. 

— Hoje, hoj, 1... Aoh, goro, €]1... 

A tada bi se ozvali bregovi i provalije, vraćajući naše glasove, 
ali inačije, kao što govori sama šuma. 

Putić je bio uzak, te nijesmo mogli ići u hrpi, već koračasmo 
jedan za drugim i dosta podaleko, ia smo razgovarajući se vikali, 
da se možemo razumjeti. 

Činilo mi se, da ulazimo u neki kada svijet i da ga otkrivam ja 
prvi, a i morao sam misliti tako : selo Visoko, pa sve dalje i dublje, 
bijaše nešto posve drugo od Podova i od svega, što sam dosad 
ikad vidio. 

— Hoje, hoj!... Aoh, goro, ej 1. 

To je bilo sve, čime sam mogao pokazati ono, što mi je vrelo u 
duši, i ti su mi usklici bili dosta, a moji su drugovi odgovarali s njima, 
kao da me razumiju. 

I začudo, ponoviše mi se osjećaji i misli, koje oćutih hodajući 
ljetos s Bakotom po kamenim kosama s onu stranu Podova. 

Sa vrha kakva brda i preko valovite ravnice pod njim, na zapadu 
beskonačan vidik, pa u silnoj daljini nejasna tmuša, što sjeća na more 
i prostore neizmjerne. — Ovo je ona ista slana voda, koja i u kalifor- 
nijskom zalivu, — pomislih, kad smo ljetos s Majevice gledali daleko 
svjetlucanje mora kroz sunčani žar. No sada već nijesam bio u prostoru, 
što mi raznosi misli, već u kraju, što ga sanjah u srcu i prije no što 
ga vidjeh, i sada je postajalo zbiljom, što je prije bilo samo nejasna 
slutnja. A oni momci, što su išli sa mnom, činili mi se viši, dostojniji, 
jer bijahu domaći u tim brdima, a meni bi trebalo spremati se još 
dosta, da postanem onaki. I sve što smo išli u šumu dublje, kao da se 
dizala neka težina s mene i oklop gvozdeni, što me sape u svijetu, 
pa sam oćutio, kako postajem opet ono, što mi se činilo, da sam bio 
nekad — još prije svoga djetinjstva. 

Busove staje, rekoše mi, da su još daleko, ali već bijasmo u njihovu 
okrugu i na svakom koraku budila mi se u duši to veća radost. Ona je 
bila isto što i osjećanje žara prve mladosti, ali je nijesam mogao oćutiti 
ovako jasno, prije nego sam otresao sve, što se u primorskim varošima 
i u kršu, što ga slani morski zadah stvorio, prilijepilo za me. Tamo 
sam uzalud tražio barem nešto slična sadanjim čuvstvima, uz pri- 
pomoć vina, duhana i crne kave. 

Spuštajući se kroz te duboke šumovite klance, pomalo mi se 
mijenjale misli, osjećaji, pa i sam govor, baš kao što se i nehote pro- 
mijeni obično vladanje, kad se prekorači crkveni prag, 

Kad smo došli na Mali Halan, gdje se uvala suzila najviše, pa 
odjedanput razmakla svoja krila, ugledam pred sobom duboku dolinu, 
punu bjelkaste magle, obasjane mjesečinom. 

Aiznje se dizala, upravo pred nama, Vještića gora, kao zid, icrna : ' 


. jedna od bezbrojnih dolina i planina, po kojima stanuje jezgra naroda, 


živući slično kao što se žive u manastiru sv. Gjurgja. 

A ja sam to znao i ako ne bijah od manastira dalje. 

Taj je vidik bio takodjer prostran, ali nije rasipao moju snagu 
i misli neizmjernim i zagonetnim plohama, već mi je donosio k srcu 
novu silu, okruženu odsvukud, da se ne raspe. 

Da, ovaj kraj imao je čudnu silu, ali silu, što još spava, i snagu, 
daje samo onome, koji ju ondje traži. 

Podno Malog Halana, medju vrhovima tikava i jela, bljesnulo . 
bi kadikad svijetlo, i opet iščezlo, tako da nijesmo pravo znali, je li 
ono i bilo pravo svijetlo ili nam je, u samim zjenicama, sinulo. 

Ta meni se još od ljetos prividjalo koješta, što je sličilo više snu 
nego zbilji, jer sve, što je u životu lijepo, čini se kao san. 

Tako i silna dolina, ispunjena sve tamo do Vještića gore bijelom 
obasjanom maglom, kao čistim snijegom, i opkoljena nejednakim 
vrsima crnih bregova, prikazivala mi se dijelom začaranog svijeta. 

Posjedasmo na rosnu ledinicu, da opočinemo, i gledajući u nejasnu 
dubinu pod sobom i daleku Vještića goru, bio sam uzbudjen, kao da 
čekam nešto izvanredna. I zbilja, ne bih se nimalo začudio, kad bih 
nad tom dolinom vidio s planine k planini preletjeti vile ili vještice 
na metli, kao ni u magli da bih začuo zveket oružja i hrzanje konja. 
Ali začusmo samo jaki lavež mnogih pasa, a gdjekad i šum nekake 
velike vode, kako bi povjetarac zastrujao k nama ili od nas. A 
u polovini šumovite Kozare desno, plovio osamljen pramen sjajne 
magle, kao dugi zračni brod ili sablast noćna, što se digla iz svoga . 
duplja. 

Selašce bilo odmah nešto niže, pod tšlovork šumom, kroz koju 
smo išli. Rakijaš i Danilo stadoše prašiti kubure, da se jave planinarima, 
neka povežu goleme i strašne pse, kojima se ne bi smio približiti ni 
svaki vuk. 

I planine i uvale i šuma uzdrhtaše radosno od gromkih zvukova 
kubura naših, kao da se vesele starim i milim znancima, te odgovoriše 
desetorostrukom jekom iz mnogih gudura i s mnogih blizih i dalekih 
strmina. 

Slušao sam zadivljen ovu čarobnu jeku, kako se pomalo stišava 
i gubi, kad li nam odozdo odgovoriše takodjer puščanim hicima, a 
jeka se ponovi. 


I na taj odzdrav skočim se brzo prvi, kao da mi ga Stanojka šalje ; 


pa kad smo eto tik Busovih staja, činilo mi se, da ni od njezina za- . 


grljaja nijesam daleko. 

— Tamo je zastalno još sijelo, a i do ponoći ima još dosta, — 
reče Rakijaš. A Danilo potvrdi : 

— Ima dosta : pokratio je dan. 

— Svi su još na nogama, pa i Stanojka, — pomislim ja. 

— Hoje, hoj!... Aoh, goro, ej!... 

I spustimo se hitro dolje. 


VI. 


Nu dolje čekaše me strašno iznenadjenje. 

Busove staje, od mrka sedrasta kamena i pokrivene crnim drvenim 
daščicama, bile su sagradjene u okrug, na vrlo položitu, meku brežuljku 
sred duboke doline. 


Od naše strane, medju dvjema niskim kućama, bio ulaz na malu 


poljanicu medju stanovima i prama njoj bijahu okrenuta pročelja. 
Pred svima bila su kamena ili drvena sjedala,a na njima hladovala u 
hrpicama čeljad, a bit će ponajviše djevojke i momci, jer su se od 
raznih strana čule sad diple, sad popijevke kolske, ili pak srdačan, 
radostan hihot. 

Kod samog ulaza na tu obasjanu poljanicu sjedio u Sjeni, u široku 
stOcu sa naslonom, postarikov čovjek, kao da straži. I čim stupismo 
unutra, začujemo njegov glas: i 

— Stanite!... Koji ste vi? 

Začudim se takovu dočeku, no kad ga upoznadolh, još više. 

Bio je to Bena. 

— Nu ti Bene! 

— Beno! — povikaše moji drugovi. 

— A što si ti ovdje ? — poviknem i ja, zadivljen njegovim lićem 
ozbiljnim i mrkim. 

— Ah, gospodine, Vi ste to! Sreća, baš prava sreća, da se na- 
mjeriste ovdje. Što mi je drago, da ste došli ! — usklikne Bena iskrenim 
veseljem. Pa okrećući se k Danilu i Rakijašu : 

— A vi, momci, podjite naprijed, Mi imam gospodinu kazati 
nešto, — reče. 

Moji me pratioci ostaviše govoreći kroz smijeh: 

— Pokazat će vam, gospodine, u bočici svoje baje ! 

— Dakle, što si ti ovdje i što mi imaš reći ? — upitam, kad odoše. 

— Čuvam kćer i gospodina... Neki momci odavle prijete, da će 
ga ubiti ! 

Crna i nejasna slutnja sjekne mi dušom i zatrnem. 

— A koja je tvoja kći ? 

— Stanojka, gospodine... Vaš se prijatelj zaljubio u nju, pa 
hoće, da je uzme za ženu. Dolazi-amo malone svaku večer, ali su naši 
momci na nj strašno kivni. — Ubit ćemo ga, — vele. A i cure su joj 
zavidne: Kmetica manastirska, pa za onakog gospodina, — vele! 

Mučao sam kao stijena, samo mi se bliještilo i šumjelo u glavi, 
kao da će mi doći nesvijest. 

— Vi ste mu prijatelj i kad vas vide skupa, ne će smjeti. Baš mi 
je drago, što ste došli ! 

— A jeli on i večeras ovdje ? 

— Dakako: eno ga sa Stanojkom. Sjede i razgovaraju se kod 
kukuruzane. Odora mu kao i na našim momcima, samo ljepša : čini 
se pravi hajduk, a sa žandarima njemački govori — baš je smiješno ! 
— reče Bena i zadovoljno se nasmije. 

U meni uskipi. 

— Pa neka ga ubiju! — viknem gotovo plačnim Mal zapanje- 
nu čovjeku, i stanem se brzo vraćati istim putem i ne znajući, što 
činim. Ćutio sam jedino strašno bjesnilo u sebi, i stid, golemi stid 
plamtio mi na licu. 

Uz prvi brijeg moji me drugovi stignu. 

— Natrag! Ne idite za mnom ! — poviknem na njih hrapavim 
glasom. 

Oni ustuknu začudjeni, a ja potečem još brže. 

Ne znam, jesam li kasnije išao istim putem ili kojim drugim, 
ali sam morao ići jako brzo, jer sam već u prvu zoru bio na Pojilima. 

Nije me razvedrilo ni danje svijetlo ni jutarnja svježina, a zajedno 
sa prvim žarkim zrakama padoše na me umor i neki mukli očaj, te 
oćutih u tijelu pravu fizičnu bol, kao da me teška nemoć snašla. 

Na veliko čudo krčmara ispijem punu čašu rakije i zavučem se 
u daščaru. | 


uHrvatsko Kolo“ 1912. 

Golema mržnja kipjela u meni i stanem smišljati svakovrsne 
osvetrie čine, nesamo protiv Petra, već i protiv Stanojke i Ade, i Nine 
i Bene, i uopće protiv svih, koji su nas poznavali. 

Htio sam učiniti nešto strašna, pa da im svima nešto po- 
kažem, ali ne mogoh ništa ni smisliti, već sam ležao nemoćan i očajan, 
i bunovan drijem ne htjede se nikako pretvoriti u pravi san. 

U daščari je bilo jako sparno, ali nijesam imao ni toliko snage, 
da se dignem i potražim svježijeg hlada i tako sam se kinjio cio dan, 
uzalud čekajući da zaspim. 

No pred samu večer, kad je ponešto zahladilo i kad mi se činilo, 
kako do sna nije ipak daleko, začujem u krčmi jake usklike i graju 
mnoge čeljadi. 

Malo zatim zakuca netko na vratima oštro. Bio je to Solan. 

— Dignite se, gospodine, dogodilo se zlo! 

—Što?... upitam, a ruke mi i čelo ohladne. 

— Vašega su druga, Petra Bakotu, ubili noćas. Sanijeli su ga 
ljudi u manastir mrtva. 

— Sola UHR? 

— Isprobadali ga nožima gore kod Busovih staja, a sve zbog 
one mulice i ludog Bene ! 

Dignem se i ne zapitam dalje. 

Malo pomalo odlazili vičući iz krčme i svi k Prijevozu, u manastir. 

Bez misli, bez volje i gotovo bez svijesti, išao sam i ja tamo brzim 
i nestalnim korakom. 


Na Prijevozu, tihom rijekom i u sjeni gustog vrblja, vukle se tamo 


amo ribarske ladjice i prevažale seljake, a na drugoj strani stajala 
velika hrpa čeljadi, postavljene u okrug. 

— Nije još umro, živ je; u varoš ga ljekaru nose, — reče mi 
ladjar. 

Prevezem se i ja tamo i pristupim k njima. Vijećali su, kako da 
ga u onako malim ladjicama prevezu. 


U krugu čeljadi na livadi bijelila se nosiljka, i prvo što sam opazio, 
bilo je, kako su se Nina i Ada nagnule nad blijedo Petrovo lice : jedna 
mu držala krvavu maramu kod usta, a druga sušila i hladila čelo. 
Naokolo stajahu jedno uz drugo zbijeni seljaci, seljakinje, dva kalu- 
djera i Talijani ; no kad su opazili mene, razmakoše se na jednom 
mjestu, da me propuste 

Koračim bliže, no iza prva tri, četiri koraka opazim kraj sebe 
Stanojku kraj Bene, gdje stoji i nepomično, natečenih očiju, gleda 
uprto u nosiljku. 

Kad me opazi, trznu se, i odmah začujem njezin reski glas : 

— A vi ste ga ostavili i utekli !... Petorica su navalili na njega - 
sama, nu on je trojicu obalio, a dva su mu pobjegla ! 

Sledenim se od njezinih studenih, suhih riječi, i da ću koračiti 
dalje, no i Bena me ustavi: | 

— Duboke rane na prsima i ledjima od noža teško zacijele, gospo- 
dine, — reče mirno, no pogleda me tako, kao da mu ih ja zadadoh. 

Svi su okolo žamorili podglas, i činilo mi se, da čekaju, što ću 
učiniti. 

Pristupim k nosiljci i spustim se na livadu kod nje. Petar me 
gledao zažagrenim, upaljenim očima, ali nijesam mogao razabrati, 
da li me pozna. 

— Zašto još čekate ovdje? —upitam Adu; ali se ona ne mače i ne 
odgovori, već je svejednako nepomično gledala u Petrovo lice. 

— Čekamo, da Rakijaš i Danilo dovezu veću ladju od mlina, 
i sijeno — odgovori mi neka mlada ženica više nas, otegnuto i plačno. 

— Kako mu je?... Može li govoriti, Nina ?... 

Ali iona kao da ne ču moje pitanje, već primakne svoje lijepo 
djetinje lice k Petrovoj glavi i šapne: 

— Hoćete li se napiti ? 

Bakota pokuša, da je pogleda i lagano obrćući glavu nasmiješi 
se jedva vidljivo na nju, a ona ustrepta radosno. 

Gorka, nemila očajnost zalije mi srce: htio sam mrziti, ali oćutim, 
da ih ljubim sve, da želim njihove ljubavi i da žedjam milovanja kao 
dijete. Ljubio sam onaj čas i Petra i želio, da mu pomognem, ali 
ipak nijesam mogao dulje ostati ondje: bio sam posve suvišan, i 
bolni osjećaj nemoći, prevarenih nada i zgnječena ponosa tjeraše me 
žurno odanle. 

— Viidete?.. 
vikne mi Ada. 

Mnogi zaplaču, a i meni grunu suze, ali nijesam mogao progovo-, 
riti, jer su to bile suze, što mi udariše radi sama sebe. 

Oni nijesu znali, koliko sam taj čas želio i kako bih bio sretan, 
da sam na Petrovu mjestu, onako Joška raujen, ali ljubljen i okružen 
staranjem i brigom sviju 


.Ine ćete ništa reći Petru? ... On će umrijeti! — 


* 

— 1 zašto oni njega tako ljube? ... Ta on nije bio nimalo dobar, 
a ja... počeo sam misliti, ali nijesam dovršio, jer oćutih mješavinu 
u glavi, kao da me trese vatrena groznica. 

Podalje od kruga sjedio prekrštenih nogu Guslar i gundjao u sebi 
nešto, kao da sklanja novu pjesmu. Njegovo lice bilo je bez osjećaja, 
mirno, i činilo se, da promatra jedan posve običan dogadjaj. 

Modrikasta večer dizala se i“ polja lagano k nebu, što je posivjelo, 
a glasovi se nad Pojila množili, ispunjajući mirni uzduh nad livadama 

rijekom. 

Stupim u ladju i vozeći se gledao sam u tihu vodu i mislio. Mislio 
sam o svijetu, o ljubavi i sebi, nastojeći se sjetiti kakve poredbe, kakve 
rečenice ili makar kakve riječi, koja bi me mogla utješiti. Htio sam kojim 
aforizmom, kojom poslovicom označiti svoju sudbu, ali mi ne dodje 
ništa ni pamet. 

Istom nešto kasnije, ne znam, ni kako ni zašto, padoše mi na um 

i čudne riječi Svetoga Pisma : — ,,Nu jer nijesi bio ni vruć ni hladan, 
izbacit ću te iz usta svojih." — I ove riječi kao da nijesam pomislio 
ja sim, već kao da mi ih prišapnuše. 

Uputim se obalom k Pojilima, požudno upijajući hladno odisanje 
rijeke. I gledajući daleke čobanske vatrice u polju začeh skladati u sebi 
pjesmicu i melodiju, koja mi se činila vrlo tužna : 


— Sunce moje ne zalazi 
Tako rano meni... 


— Vozite br-že... vo-zi-te... začujem dubok, otegnut doziv 
dolje kod Prijevoza, ali nijesam mogao pogoditi, čiji je to glas, jer se 
brzo pomiješao medju stotinama drugih, što su se krilili više po- 
tamnjenog polja. 

šk Z *k 

Jesen je već bila prošla i stadoše se javljati prvi vjesnici oštre 
zagorske zime. 

.Te cijele jeseni bio sam jako slab i ako ne baš bolestan, no ipak 
mi dodje u Tihovo majka, da me njeguje i čuva. 

; Talijani su davno otišli, za Stanojku pod Vještića gorom nijesam 
više ni čuo, a Petar Bakota bijaše već ozdravio i njegov povratak u 
selo očekivao sam svaki dan. 

Jedne večeri, zarana, vraćao sam se tužan i zamišljen kući, od sa- 
motne šetnje po Tihovu. 

Slabašno zapadno svijetlo kao da još nije utrnulo sasvim i ponešto 
se razabiralo, kako nejasno strši osamljena školska zgrada iz kamene 
ravnice. 

Pred kućom s desne strane virio iz sumraka zimske večeri ugao 
visoke avlije, a sve ostalo gubilo se iz daljega oku, kao da nestaje u 
dubini. Okolo leden sjevernjak gutala praznina i malo se čulo njegove 
huke, pa bi samo kadikad zašumio, plazeći suhom travom. Išao sam 
neveselo i dodjem bliže. 

Na onom uglu, iz samog zida stršio ogoljeli grm, i svaki put, kad 
bi zamahnuo vjetar jače, zacvilio bi njišući svoje golo i dugo pruće, 
šibajući sivo kamenje. 

Taj je ugao bio najbliži kući, čuvajući je svojim krilima od vjetra, 
a u tjesnacu medju njima nešto bi zadahtalo, zacviljelo čovječjim 
glasom, jer je ondje još živjelo mlado, napolak osušeno deblo, oziv- 
ljući se prijetnjama nove zime. 

U avliji sam i kroz mrak vidio, kako vjetar mota rubljem, što i 
preko noći ostade na sušilu. Trzalo se ono rublje na žicama, koje su 
ljetos služile, da se po njima penju slabašne vitice mlade loze, i jedva 
mi se dalo svratiti pogled s tih sivih barjaka, što vijore u mraku. 

Baš iza onog ugla s grmom svjetlucao prozor moje rasvijet- 
ljene sobice, i ja pobrzam, da se zaklonim i da što prije ugledam 
zabrinuto i ljubezno lice svoje majke. | 

Ona me čekala nestrpljivo, poljubi me i ode, da što pripravi 
za nas dvoje. A ja se zatvorim u svoju sobu, da pričekam razmiš- 
ljajući, te kod prozora, iz tople, prijatno osvijetljene sobe, stanem 
promatrati vjetrovitu noć. 

Odatle moglo se vidjeti savijanje slabašna pruća na uglu, pa 
čuti njegov zvižduk, i nijesam se ćutio zaklonjen od velikih i ne- 
poznatih sila, što vitlaju zemljom. Jer duša mi je lutala van toga 
doma, obnavljajući prikaze onoga, što je prošlo, i stvarajući nove 
zgode, koje bi mogle doći. ; 

I večeri na Pojilima i uvala kod manastirskih mlinova i noćni 
put k Busovim stajama, treptali mi uznemirenom dušom. 

— Sada je zima, no doći će cvjetno proljeće, a za njim žarko 
ljeto, pak će nastati isto onake rumene večeri i isto onake rosne 
mirisave noći. Ali za mene će biti i Pojila i veselo vrelašce kod 
manastira i duboka dolina pod Vještića gorom, sa svojom srebrenom 
maglom i tamnim šumama, zauvijek puste... Za mene nema više 

# 
ni Stanojke — i čija li će ona biti ? Što ona sada radi i na koga 
misli ?.... Gdje li su sada Nina i Ada?... Gdje li će na ljeto, 


za toplih, jasnih noći, pjevati svoje čarne ljubavne pjesme ? —... 
I sjetim se jedne od njih: 
O fior di viole!... 
Er' mi' ciumacco non vo? far le scale, 
Entra per la fenestra come er? sole!...* 


Tu je pjesmicu bila Nina naučila i Petra, i on joj se smijao toliko ! 

Pomislim na njegov skori dolazak i postade mi jako teško : uvi- 
djao sam, kako nije moguće, da drugujemo i živemo skupa. 

Odem od prozora, sjednem i stanem pisati molbu za premještaj. 

. Posljednji, nježni zvuk šestoga udarca sata na zidu, zazuji i 


umre... Kao da sam čuo zveket Stanojkina srebrenog djerdana 0 
staklenu čašu i odmah za njim mio šapat: — Usta — ljubav — ne 
mogu doći —.... 


Tada mi, ujedanput, potekoše na papir krupne suze i bacim “pero 


* Ljubičin cviete!... 
Moj ljubavnik ne će k meni uza stube, 
Već ulazi kroz prozor kao sunce!... 


Dinko Šimunović. 


pa 

PJESME A. TRESIĆA PAVIČIĆA. 
MATERINSTVO. 


Zamalo ršum kobi ne otprhnu crnijem krilom 
Nježnu = ljubljenu majku Branku mojemu milom. 
Nenadno sunu, ko oro za plienom ; naglo je svinu, 
Kano žalosnu vrbu, groba nad bezdanu tminu. 
Dok se je ona polako uspravljala k suncu života, 
Od nas daleko, Branko se snuždi, ko puka sirota. 
Što bi rekao cvietak, koj“ u večer latice sklapa, | 
Da mu ne grane zora, što no ga rosom natapa ? 

I da zadocni sunce, koje mu cjelovom zraka 
Otvara sanene oči > Da čama potraje mraka ? 


Niema neopisna tuga zamagli djetetu lice, 

Vično veselju i smiešku. Praznina sutonske tmice, 
Vječnosti jazna dubina zieva u očićim plavim, 
Kanda se isprazni duša... Ja se u očaju davim. 
Diete ne zna u rieči izliti valove jada: 

Nježno mu srce nabuja i time groznije strada. 
Dršću mu usnice rujne, zjenice suzam se mute: 
Tragičnog vjetra života prve popuhe ćute. 

Meni se čini, u zjenam, prosjanim zrakama boli, 
Kanda se zora sviesti, vjesnica dana, pomoli. 


Ja mu, ko dadilja, pjevam, na rukama nosim i njiham 5 
Žuberkam toplo i tiho, da ga u sanak unjiham. 

U snu on šapuće: mama! Ja ga ljubezno varam, 

I u majčice sopran dubok bariton pretvaram. 

Al kad se probudi, on će majku opeta zvati... 

Kako ga prevarit budna ?... Al drugo ne ostaje tati, 
Nego da postane majkom... S mekanih jastuka, koje 
Vješte majčine ruke izvezoše za lane svoje, 


72 


Dignem ga k sebi na krevet oprezno, lagano, nježno, 


Kano sa cvatuće liehe cvieće liljana snježno : 


Dragam ga, tetošim, grlim, o svačem čarobno bajam, 


Dok mu u nježnom srdašcu radošću tugu osvajam. 
Srce se puni milinom : svu ljubav nestale mame 

I sve uzdanje svoje sada je prenio na me. 

Gladi mi ručicom lice, grli me, toplo cjeliva. 
Čarlija, čakori nešto — ko žubor izvora živa — 
Duboka čuvstva i misli, što, hoteć da postanu rieči, 


Rajskom postaju glazbom, što bolove duše mi lieči: 


Tako se katkada pjesnik muči, da kiticu spjeva, 
Podesnu visokoj misli, i krnju u stihove slieva ; 
Tako treperi krilcem golić na gniezdu i gine 


Žudnjom da okrilje steče i beskrajnim prostorom vine. 


Malog mog filosofa ja pojmim : U očima gori 

Plavi rajeviti plamen, što kano o harnosti zbori. 
Neka nadzemna svjetlost sa očića bljeska po duši, 
Koja sovurine brig4 goni po udesa tmuši. 

Sieva u nevinom smiešku sievak višnje Ljepote ; 
Šapću u gragoru njegovu otajstva višnje Dobrote. 
Ali ko će opisat srhove radosti svete, 

Kada žagorom smieškom ocu govori diete ? 

Ko će izraziti riečju simfonije bezbrojne mora, 
Odsjeve: beskraja, noć kad čador prostre vrh gora ? 
Biće mi prožiže topli dah božanstva i grije: 
Ljubav utjelovljena u mojem se naručju smije. 
Najviše, najčišće, sveto čuvstvo osjećam majke, 
Pram kom su sva druga čuvstva taština, sebičje, bajke. 
Sav se razdajem i topim u zakonu prirode tajnom : 
Dopirem krilom k vrhuncu čovještva divnom i sjajnom. 
Samo onaj visinu žene može da cieni, 

Ko je u dužnosti majke i čuvstvu jednom zamieni. 


ARTEMIDINI HRTOVI. 


Ja bolujem od bola neizliečna ; 

Ja žedjam žarom neugasne žedje : 
Čeznuće bolno, strasna želja vječna 
Ne dopušta mi, da zaklopim vjedje. 

Htio bih bitnost da nadjem jepote 
I dubok izvor ; al ga zalud tražim. 
Je I isjev divni istine-dobrote ? 

Zaludu razum u nedohvat dražim. 


Zalud ga tražim na prirode licu, 

Po cvjetnom vrtu zvjezdanih nebesa ; 
i zalud ronim u beskraja tmicu, 

Jer dublje leži od njeg'vih čudesa. 


Zaludu cvieće obirem po bašti 

Čarobne Maje, jer prividje berem, 

Što vječnom mienom prolazno se lašti ; 
I zalud krila po svemiru sterem. 


\ 


Zaludu okom pijem slike sjajne 


Sa perivoja plavih sinjeg mora ; 
Što ljepše cvatu nego veličajne 
Grimizne zore nebotičnih gora. 


Zaludu srce opijam ljepotom 

I dražestima vječnog ženskog čara, 
Što dušu mednom rastapa toplotom 
I oči jače od sunca izgara. 


Zaludu motrim djela ljudskih ruku 

I mudre knjige pohlepno prekapam : 
U moru rieči topim trud i muku  , 
1 nad prazninom korice im sklapam. 


Prirodo, reci, je li koje oko 
Ikada ljudsko opilo se toli, 
Ljepote vrelo tražeć* ti duboko, 
Ko moje, što se od sjaja razboli, 


Pa okrenu se sa prividja Maje, 
Da potraži te u dubini sviesti, 
Što s pravim bićem uže spojena je, 
Ne bi 1 mu dala iz otajstva viesti ? 

Al ti, ljepote jogunasta vilo, 
Neprisiljena, slobodna, ko ljubav, 
Ne kažeš uviek svoje lice milo ; 
Kad hoćeš, smiešak blisiče ti ubav. 


Tad izvireš iz bezdanih dubina, 

Do kojih uma ne dopire pogled : 

— Bistra je mora plavetna maina, 

Al do dna jaza ne propušta dogled — 


I divnim slikam u mašti mi sievaš ; 
Ko ljetnjom noći s Mosora planine 

Sušnice munje, kojim se odsmievaš 
S pučine mora, pune modre tmine ; 


I! kano žarke meteore, koje 

Sa modra neba naglo se odrube, 

— Izmedju zviezda ko pčele se roje — 
A ne znaš otkud, ni kamo se gube. 


Al nikako ti bitnosti dokučit ! 
Maštu ti vatra iz Sveljublja grije. 
Um ne može te od dobra razlučit. 
Alemski sjaj ti s istine se smije. 


Sa prirode te odrazuje duša, 
Ko ogledalo čarobno, i strielja 


.Na magle sjete, sred neznanja tmuša, 


I zori cvieće milja i veselja. 


I ko te jednom osjeti i vidi 

Kroz magle sumnja i oluje jada, 

Taj kukavnoga očaja se stidi, 

S otajstva zorom smieši mu se nada. 


Vukovi samo i svirepe zvieri, 
Podvita repa od svjetlosti bježe ; 

Al tvoja ruka, Vaselene kćeri, 

Svih bića srca jednim viencem veže. 

Sve stremi k tebi, o Ljepoto sveta, 
Iz špilje travka, a iz blata glista ; 
I u kremenu iskrica sapeta, 

Ko u pjesnika mozgu miso čista. 


Ti čarna sila i svemožna jesi ; 

Što daje izraz ljubavi i slike, 
Jedinstva čuvstvom spaja bića, miesi 
Svu mrtvu narav u života like. 


Za tobom živi u svakom atomu 
Prirode isto vječito čeznuće ; 

Al jače od sveg pram božanstvu tvomu 
Ushitom stremi ljudsko srce vruće. 


O Artemido, moje oči plamne 
Golu ti dražest zagrliše piti ; 

I zato želje progone me mamne, 
Ko Akteona tvoji hrti ljuti. 





Ivan Kerdić: Za spomen (Plaketa). 


MARKOVO POSLJEDNJE PUTOVANJE. 


Kad se Marko Vidulović već naživio, kad je imao već preko osam- 
deset godina, bila je jedna od njegovih glavnih želja, da umre, kako 
Bog zapovijeda. On je sav svoj život proživio prema svojim posebnim 
načelima, pa je tako i glede smrti imao posebnu svoju misao, i kad mu 
ne bi bilo dano da umre onako, kako je on to sebi zamislio, on bi doista 
sasvim nezadovoljan otišao na drugi svijet. Kako mu je Bog bio sklon 
za cijelog života, on je znao, da će mu dati i tu posljednju milost i 
dopustiti, da umre po svojoj volji. 

Marko Vidulović je od svojih malih nogu s Bogom razgovarao 
On doduše nije nikad bio preveć pobožan, u crkvu je išao tek kad i 
tad, ispovijedao se nije nikad, ali je ipak bio stalno uvjeren, da Bog 
njega jako voli i da s njim rado razgovara. Ti su se razgovori vodili u 
tajnosti, u samoći, pod vedrim nebom, za velikih šetnja po nepregled- 
nim ravnicama, ili u tišini šumnih prašuma. 

.Dok je bio mlad i dok mu je bilo stalo, da stiče, ovi su razgo- 
vori bili posve trgovačke naravi. 

— Vidiš, Bože, kad bi Ti meni dao, da ja ovu šumu dobro kupim 
i da iz nje izvučem puno novaca, to bi bilo jako dobro. 

— Pa zašto ti ne bih to dao ? — odgovarao mu je Bog. — Kupi 
šumu, pa ćeš zaslužiti novaca. 

I Marko Vidulović je obišao cijelu šumu, procijenio ju svojim vje- 
štačkim okom, ponudio više od drugih trgovaca, i dobio šumu i zaslužio 
puno novaca. : 

Ali to je bilo davno, on se tih razgovora nije više ni opominjao. 

Kad je trebalo da se ženi, kazao je on Bogu: 

— Meni se svidja Marija Franićeva, pa da mi je dadeš za ženu 
i da učiniš, da me ona voli, ja bih bio veoma sretan. 

A Bog mu je odgovorio : 

— Dobro misliš: otidji Mariji Planiččiki uzmi je za ženu i 
ona će te voljeti. 

I-on je sve učinio, kako mu je Bog kazao, pa su bili sretni, i 
on i Marija Franićeva. Dugo su bili sretni, jer su dugo zajedno živjeli, 

tek prvih dana braka dolazilo je medju njima do nesporazumaka, 
jer se Marija nije mogla naviknuti na sve njegove hire, ali kad je 
razabrala, da on kani biti gazda u kući i da se najprije njegova 
volja mora poštivati, pokorila se svojoj sudbini i svom mužu, i eto 
čuda: odonda u Markovoj kući mir, sreća, zadovoljstvo. Marija 
zdrava i čvrsta, brine se za kuću, nadzire kuhinju i sluškinje, radja 
djecu i diže ih na noge, a Marko stiče, stiče silne novce i izvana 
nosi u kuću hrane za tolika usta i za toliko sreće. I sreća treba 
hrane, pa kad se gdje udomi, treba njegovati je i milovati, jer se 
inače osuši i umre. Marko je znao, da sreća s njim živi uistoj kući, 
pa se.on i te kako brinuo, da joj bude dobro kod njega. Zato mu 
je sreća ostala vjerna sve do dana današnjega, jer je bio jednostavan 
čovjek, kojega je Bog volio i koji je sebe predavao u Božje ruke. 

Marija je umrla prije tri godine, a bila je već prababa. Šta da 
više želi od života 2 Umrla je lijepo. Jednog jutra kazala je Marku : 

— Dovedi danas paroka, da me ispovjedi, jer ja ću skoro 
umrijeti. 

Marko se nasmijao i potreptao ju po ramenu : 

— Babo, babo, što tako ludo govoriš ?.... 

— Samo ti dovedi paroka, jer inače ću poslati djevojku po 
njega, a to valjda vidiš, da će biti sramota za nas oboje. 

Dabome, da je Marko popustio i doveo paroka. Marija ga dočekala 
u fotelju i molila ga, da je ispovjedi i da joj dade zadnju pomast. 

I parok se nasmijao i kazao joj: 

— Ispovjedit ću vas rado, premda znam, da grijeha nemate, 
jer ste uvijek radili dobro i ljudima i crkvi i Bogu, ali zadnju po- 
mast vam ne mogu dati, jer niste bolesni. 

To Marija nije mogla shvatiti, jer je osjećala, da će skoro umri- 
jeti, 41 kad joj parok tako govori, valja da se pokori Božjem čovjeku. 
Ali Božji čovjek nije imao pravo, nego Marija, jer je ona istog dana 
popodne u četiri sata mitno izdahnula, kao da je zaspala. Poradi 
toga nije paroku sama mogla kazati, da je pogriješio, ali on je to 
sam znao, pa mu je za cijelog života bilo žao, što je Marija otišla 
na drugi svijet bez posljednjeg sakramenta. Tu je vrijedni parok 
vidio, da nisu samo oni bolesni, kojima doktori priznadu bolest, nego 
i oni, koji to sami osjete. On je uostalom Mariju preživio samo za 
jednu godinu, siromašni čovjek, umr'o je prije nego što bi trebalo, 
pa tako se nije mogao dugo služiti najposlije stečenim iskustvom. 


78 


Ali ta riječ ,,dugo" posve je neizvjesnog značenja : katkad je i godina 
dana dugo —a u času smrti nije ni preživjelih pedeset godina dugo. 

Marko je imao momenata, kad mu se činilo, da se tek sinoć 
rodio. Koliko puta znao se vidjeti malenim djetetom, kome se čakšire 
odzada zakapčaju (— veoma nespretna nošnja —), kako trči za 
leptirom, ili se penje za ptičjim gnijezdom. Po drveću se penjao 
kao vjererica. Mati njegova zabranila mu, da se penje po drveću, ali 
to mu je bio najsladji grijeh. I sad, u dubokoj starosti, osjetio bi 
drhtaj straha pred majčinom šitom, kad bi se svom dušom prenio 
u djetinjske dane. 

— Vidiš, Bože, — rekao bi on — da si Ti htio, ja bih.se još 
onda skotrljao s najviše grane i ostao dolje na zemlji malen mrtav 
dječak, i svega onoga, što je poslije bilo, ne bi bilo, a ovako si 
Ti ipak dao, da to sve bude. Zašto si stvorio ovakav čudnovat svijet ? 

Ali Bog mu na to pitanje nije odgovorio. 

Marko Vidulović bio je sa smrću svoje žene Marije vrlo zado- 
voljan. Ne zato, što je umrla i što ga je ostavila samca sa. starom 
Julom, koja je već preko trideset godina kod njih služila, već zato, 
što je tako lijepo umrla. On se ljutio sam na sebe, što joj se onog 
jutra nasmijao i što joj je kazao, da ludo govori, jer kad stari ljudi 
govore o smrti, nikad ludo ne govore, ali ta pogrješka nije bila baš 
bogzna kolika, niti je on osjećao ikakvu grižnju savjesti. Samo ga 
je to jako iznenadilo. 

— Otkle mojoj babi to znanje ? Da nije i ona s Bogom govorila ? 

I neka zera zavisti javila se u priprostoj duši Markovoj, jer je 
bio uvjeren, da samo on zna za tajnu, kako se s Bogom razgovara. 
Čudnovato, da za svojih osamdeset godina nije opazio, da Bog rado 
razgovara sa svim priprostim i dobrim ljudima. 

Kad je Marku umrla Marija, znao je, da sad ne će dugo ni on 
za njom ostati. Ali još se nije javio onaj pravi glas, ša bi mu 
kazao: eto dolazi tvoj čas. 

On je imao već gotovu osnovu, kako će udesiti svoju smrt. Čim 
se taj glas javi, spremit će se na putovanje, na svoje posljednje 
putovanje, i obići što više svojih prijatelja i znanaca, s kojima je 
živio na zemlji, pa će im kazati, da je sad došao red na njega, i tako 


se lijepo s njima oprostiti. To je on smatrao veoma potrebnim i molio je . 


Boga, da mu dade snage i odvažnosti, da to prije smrti učini. Kako 
da ostavi ovaj svijet, a da ne pozdravi one; s kojima je ovdje 

prijateljevao, pio čašu rujna vina, pjevao pjesme nježne i burne, 
ljubio djevojke crne i plave. Ta njegov je život bio pun svakakvih 
dogadjaja, a to se zna, da se takvi dogadjaji ne doživljuju kod kuće, 
medju četiri zida. 

_ Većina njegovih drugova već su poumrli. Tko će znati, što su 
se tako požurili poći na drugi svijet > Mnogi su od njih umrli posve 
mladi, jedva pedeset, šezdeset godina stari, neki su bili ubijeni u 
šumi ili u selu, katkada baš zbog tudjih žena. Mogao je i on biti 
ubijen. Jedan je od njih nastradao u lovu, jednog je ubio hrast, 
puno ih se u šumi rashladilo, pa su morali otići kući, da umru. Ta 
bilo je tu svakojakih smrti, a svima je bilo jedno zajedničko, da 
su prerano došle. 

Sad ih zbilja nije već mnogo ostalo, i on je znao, da njegovo 
putovanje ne će potrajati predugo. A ne javi li se onaj odlučni glas 
skoro, ne će uopće trebati nikomu ići: ostat će sam. Malo je dana 
prolazilo, da nije sad odavde sad odande dobio vijest, da se i opet 
koji drug od davnine preselio u vječnost. 

Starac Marko je živio kao ura. Rano je lijegao, ali se rano 
dizao. U šest sati bio je već umiven i obučen, a stara Jula mu je 
dotle morala iskuhati čaj, koji je bez šećera popio. Ljeti je izišao 
najprije u vrt i pregledao svoje ruže, te ih očistio od gusjenica. 
Sam je brao jagode, trešnje, ribiz i maline za objed, Tu se rado 
zadržavao i dulje od dva sata, a onda se obično spremio na šetnju. 
Bilo ih je nekoliko staraca, koji su se redovno sastajali i pretresajući 
dnevne dogadjaje proboravili ugodno dopodne i gladnih se želudaca 
vraćali kući. 

Po objedu je otišao u kavanu, gdje je imao stalnu partiju prć- 
f6rence-a, kod koje se lju.io, kad je gubio, a veselio, kad je dobivao. 

Onda je pohadjao svoju djecu i unučad, čuo njihove novosti, 
pa tako je prošao i dan. 

Sad je taj nepomični red bio donekle poremećen, jer je imao 
bolesnika, starog generala Relju, koga je dnevno pohadjao. Ovaj ge- 
neral nije bio Markov prijatelj iz mladih dana, nego su se pod starije 
dane upoznali i sprijateljili. Relja je bio puno mladji od Marka, a raz- 
bolio se od te proklete kapi, što tako rado pada starim ljudima. 
On je sjedio ukočeno u svom fotelju, jer se nije cijelom desnom stra“ 
nom mogao micati. Jezikom je zaplitao tako, da ga je teško bilo ra- 
zumjeti, pa je često lijevom rukom morao napisati ono, što je htio kazati. 

Premda je general Relja bio lazar, pa bi u njegovoj koži svaki 
pametan čovjek od Boga molio samo jednu milost: da ga oslobodi 
muka, — on se ipak nadao, da će ozdraviti i da će živjeti još puno 
godina. Svaki dan je pripovijedao Marku, kako mu njegov liječnik 
obećaje, da će skoro prohodati i bez štapa, da će moći micati i 
nogama i rukama,:i da će moći jasno govoriti. 

Marko je te razgovore i slušao i ne slušao : njega je ljutilo, što se 
tako star čovjek, pa još k tomu general, tako grčevito hvata života. 

— Šta vjeruješ tom liječniku, — znao bi on Relji kazati — to 
je mlad čovjek, gdje bi on mogao razumjeti nas starce ? ! Istjeraj 
ti njega napolje, pa moli Boga, da ti pošalje smrt u kuću, jem umri- 
jeti je tako lijepo. ... 

— Jest, mene šalješ na drugi svijet, a sam hoćeš da živiš 
možda sto godina, premda si i ovako stariji od mene, — ljutio se 
uzeti Relja. 

— E, šta ću, kad smrt ne če da dodje po mene, a k tebi se 
polako šulja, sad htio ti ne htio.... Ali ne boj se, poći ću ja od- 
mah za tobom... i 

— Ne govori ti to meni, ne trebam jato čuti... 

— Ali ja bih ti rado olakšati smrt, jer teško umire onaj, koji 
nerado umire, a mi kršćani valja da umiremo rado, jer je smrt 
ipak najbolji dar Božji. 

— Brini se ti radije o sebi, a ja molim Boga, da mi dade zdravlja, 
pa da mogu opet hodati po svijetu i gledati njegovu ljepotu. 

Ali badava je general Relja molio od Boga zdravlje i badava 
ga je njegov liječnik uvjeravao, da će skoro prohođati ; iznenada 
pala mu opet kap i on se zauvijek smirio. 

Imao je silan sprovod: izašlo tu soldačije, što je god bilo u 
gradu, izašla i četiri topa i pucali generalu Relji, da je sve orilo. 

Marko je to gledao i slušao i u sebi mislio : 

— Šta vrijedi sve to, kad je tako ružno umro, kao kakva stra- 
šivica ? ! Soldat general, pa se boji smrti — kakav je to novi red 
na zemlji ? 

Jedne večeri sjedio Marko dulje no “obično u svom vrtu. Oblaci 
su. na nebu bili blijedo-crveni, mrak je polako osvajao i dol i goru, 
Ruže su stale jače mirisati, jer ih je večernja rosa osvježila. U jorgo- 
vanovu grmu biglisao slavuj, sad cvrkućući tiho tihano, a sad dajući 
pjesmi svojoj silni i bujni uzmah, kao da je dušu svoju slio u nju. 

— Gledaj, Bože, .čuda od ptice! — pomisli Marko. — Ta nema 
je šta da je primiš u šaku, a grlata je, da ni lava jače ne čuješ. A ko- 
liki je lav ; on se hrani magarcima i devama, a ovaj slavuj crvima i 
gusjenicama. Nije li to neki nered u svijetu, što tolicna ptica ima to- 
liki glas. 

— Nema ovdje nereda ! — zagrmi tajni glas u njemu, 4 on sav 
protrne i znoj mu oblije čelo. J 

— Vidiš, Bože, ja sam samo tako mislio, ali sigurno je sve u dobrom 
redu, kad Ti veliš. 

— Došao je tvoj čas, spremaj se na put ! — zagrmi isti glas. 

— Zar tako naglo ?* — zavapi u prvi tren, ali tad se odmah opo- 
mene svoje žive želje, pa pokorno dodade : — Tvoja volja, ali daj mi 
da obidjem prijatelje ! Daj mi još mjesec dana, da im stisnem ruku, 
da od mene samog čuju, da je Marko otišao, kud treba ići. 

— Idi! — rekne mu glas, a Marko upozna, da je to doista pravi 
glas, na koji je već tako dugo čekao. Osjeti u nogama slabost i teškom 
mukom dodje u kuću. 

Stara je Jula odmah zamijetila neku promjenu kod svoga gospo- 
dara, pa mu u polak prigovori : 

— Nije dobro uveče sjedjeti tako dugo u vrtu. Zrak je hladan, 
pa eto ti groznice iznenada, kao da ju je tko zvao. 

— Šta je groznica prema onom, što me skoro čeka ?... Spremi 
mi u mali kovčeg ruha za četrnaest dana, još sutra moram na put. 
Posljednje moje putovanje, — a onda još samo jedan skok tamo 
pod oblake, gdje se sjaju sunce i zvijezde. 

— Ta idite, gaspodine, što vam pada na um govoriti takve fiječi: 
da se niste uistinu rashladili; kako bi bilo, da iskuham vina s cimeto- 
vom koricom ? 

— Ded ti to iskuhaj, to će biti baš dobro, ali ne radi prehlade, 
nego da se ojačam za sutrašnje putovanje. 

— A šta vas goni na putovanje, sad pod stare dane : nisu puto- 
vanja za stare ljude. i 

— Ti meni samo spremi kovčeg, kako sam ti zapovjedio, a drugo 
je moja briga . . . Šta ova ženska čeljad rado govori, a uvijek koješta . . - 

Pošto je večerao, obukao je svoju spavaću haljinu s velikim crvenim 
gajtanima i crvenom šnorom, metnuo na glavu kućnu kapu s crvenom 
kitom, uvalio.se u fotelj, zapalio čibuk, pa se zamislio, kud sve treba 
da putuje. Uto je Jula donijela i vruće vino i on ga sa slašću popio. 


»,Hrvatsko Kolo“: 1912. 6 

Stadoše mu pred oči izilaziti lica, koja bi.rado obišao, ali sve 
su to bili već mrtvi ljudi. Svi su poumirali prije njega. Oni, koje je za- 
volio, nosio u svom srcu, koji su bili dio njegove duše i njegova života, 
tih sad više nije bilo. Kao da je potonula ladja, na kojoj su se svi za- 
jedno vozili, a on samac da je isplivao. 

— Ali ona haramija Toma, taj mora negdje da živi ! — sjeti se-on 
crnog gorostasa Tome Kvrge, kojega su svi zvali haramijom, jer je 
bio najpustopašniji čovjek na svijetu. I taj Kvrga bio je za mladih 
dana šumski trgovac, pa su njih dvojica puno puta u životu kupili 
komšinske šume: i dok su ih izradjivali, živjeli su kao dva brata, spa- 
vali u istoj baraci, hranili se slaninom i na ražnju pečenim zečevima 
i srmama, odilazili nedjeljom na pustolovine u selo, i Marko jamačno 
ne. bi puno toga doživio, da nije bilo Tome. 

Nitko nije imao toliko sreće i nesreće kao taj Kvrga. Bilo je go- 
dina, kad je zaradio i po stotinu hiljada, a onda je opet sve spiskao, 
pa je trčkarao i obilazio oko svih banaka, ne bi li dobio novaca, da opet 
kupi koju šumu, i to mu je redovno polazilo za rukom, pa se kolo nanovo 
zaigralo. Bio je to lakouman čovjek, ali smion i odvažan : on je slijepo 
vjerovao u svoju sreću i ta mu se nije naposljetku nikad iznevjerila. 

. Kvrga bio je barem deset godina stariji od Marka i zato se prema 
njemu držao uvijek kao učitelj prema djaku. Kad se Marko ostavio 
poslova i pustio svojoj djeci, da se oko njih brinu, izgubio mu se 
trag za Tomom, ali znao je, da Toma još živi, jer su ljudi istog doba 
kao jedna porodica, pa jedan drugomu dojavljuju važne dogadjaje. 
Zato, da je Toma umr"o, morao bi on to odnekuda saznati. 

Tako je Marku ostao jedini taj Toma, kojemu je svakako morao 
otići, kazati zbogom prije svog polaska na drugi svijet. A eto nepri- 
like : sad ne zna, gdje mu taj glavni prijatelj boravi svoje kasne dane. 

— Raspitat ću se sutra za njega, — mislio je Marko u sebi — čut 
ću, gdje živi, pa do večera se mogu spremiti na put. 

Već mu je san sklapao oči, pa ga je minula i volja razmišljati 
dalje o svojoj prošlosti, premda se radilo o tako važnoj stvari. I on se 
spremi u postelju i doskora zaspi čvrstim snom. 

Kad se sutradan probudio, osjeti se svjež i čio, pa se sam zapita, 
je li onaj sinoćnji glas bio uistinu onaj pravi glas, na koji je on već 
tako dugo čekao. Bog mu se nije javio, a on upoznade po toj šutnji, 
kako je njegova sumnja budalasta i kako treba što prije učiniti ono, 
za što je Boga uvijek molio kao za osobitu milost. 

Prva mu je briga bila da sažna, gdje je sad Toma Kvrga. Ono, 
što je čuo, veoma ga je ražalostilo. Taj je Kvrga na kraju svega posve 
propao, izgubio sav imetak i vjeresiju, i sada živi negdje u Dalmaciji 
kao sluga. Ali u Vinkovcima ima nekakva njegova nećaka, udata za 
jednog majstora, i kod nje da će moći tačno saznati, gdje Toma za- 
pravo boravi. 

Nema druge, treba najprije otići u Vinkovce, istražiti stvar, a 
onda dalje putovati. 

Predveče se Marko odveze u Vinkovce i tu nadje Tominu nećaku, 
a ta mu saopći, da njezin stric živi na otoku Korčuli i da je doista ondje 
sluga kod nekog gospodina, o kojemu ona ništa ne zna, a da se k njemu 
dolazi preko grada Velje Luke. 

Odmah s prvim vlakom zaputi se Marko na svoje posljednje pu- 
tovanje. Odvezao se preko Bosne i Hercegovine u Dubrovnik, a ovdje 
skoro našao ladju, koja će ga odvesti do Velje Luke. 

Sjaj sunčani odbijao se od bijelog kamena, kad je ladja pristala 
obali i starac Marko izišao u malenu varošicu. Baš u luci ima jedna 
birtija, a pred njom stalo dvoje, troje magarađi, a na njima pune mje- 
šine crvenog vina. Birtaš iznio škafove, pa u njih lije vino iz mješine. 

Vino pada i pjeni se crvenkastom pjenom, crno kao krv, i vrije 
u škafu, a starac Marko osjeti, što već davrio nije osjetio. Zaželi živo 
i cijelim svojim srcem, dase napije tog vina, osjeti kao neku sreću, 
budne li mu dano, da se tog vina napije. Ali ne iz boce, nego ovako iz. 
škafa, da zagrabi čašom i vina i one rumenkaste pjene, pa da to srče 
i guta polako i požudno kao čovjek, koji još nikad nije pio dobra vina. 
Kakvo li se to čudo dogodi, te sad tako neodoljivo žudi za čašom tog 
crnog vina, što ga seljaci donesoše sa brdina u mjehovima na magarcima? 

Kad je zapitao birtaša, smije li se napiti vina, pruži mu ovaj neku 
kositrenu posudu, pa mu smijući se reče : 

— Pijte, doklegod vas volja. 

I on se napi vina i neko ga blaženstvo podidje svim žilama. Kao da 
se nekakvi novi život rodio u njemu. 

Odmah se stade raspitivati za svog Tomu. I birtaš i seljaci čudno- 
vato ga gledali, i on zamijeti prikrit smiješak na njihovim licima. 

— Pa zar vi baš toga tražite? — zapita ga sumnjivo birtaš. — Zar 
ste baš zbog njega tako daleko putovali. 

— Ta šta ćete — drug mi je iz mladosti; još jedini, koji mi je 
ostao na životu, — hoću da ga vidim prije nego što umrem. 

— Nemojte ga tražiti, sjednite odmah na vapor, pa se odvezite 
kući, bolje će biti, da ga ne vidite. 
— A zašto, zašto? ... Šta je s njim siromakom, da me toliko od 
njega odvraćate? : 
— Tomo je naša seoska luda. U dronjcima se penje po brego- 
vima i lovi nekakve muhe, insekte, što li, za onoga još ludjeg doktora, 
kod kojeg služi. Taj ga ne oblači, i ne hrani, i ne plaća, ali on ga služi 
vjernije, nego pseto svoga gospodara, Ni s kim ne govori, ni koga gleda, 
nego se od jutra do mraka penje po pećinama i razvalinama i lovi te 
muhe. Ko će ih znati, i njega i doktora; poludjeli su obojica i nema im 
spasa. Bog im se smiluj, ja se za njih ne brinem, — objasni mu birtaš. 
Kad sam već došao amo, baš ću:da ga vidim, možda će sa mnom 
htjeti govoriti, jer nas dvojica smo nekoč bili veliki prijatelji. 
Rastumačiše mu, gdje bi mogao Tomu naći, i on podje za njim. 
Put ga je vodio uz more, koje se na lijevu rubu lagano talasalo 
i talasi se odbijali od žala, a nadesno se otok dizao u bregove i tud 
je on okretao glavu i tražio očima, ne bi li smotrio svog starog prijatelja. 
Već je izišao iz grada i posljednje kućice su mu ostale iza ledja. 
Pred sobom, možda kilometar daleko, vidio je lijepu kuću, baš na moru, 
a za tu su mu kuću kazali, da u njoj stanuje zagonetni doktor i njegov 
sluga Toma. 
Sunce je žeglo, pa što od njegove vrućine, a što od crnog vina 
uznojio se Marko, da mu je znoj sve curio sa čela, Kadgod je izvadio 
maramicu, da otare znoj, stao je i potanje pregledao brijeg nadesno. 
Tako mu se jednom prilikom uistinu pričini, da na strmom brijegu vidi 
čovjeka, koji prevrće po borovici i kupinama i nešto pozorno traži. 
On odmah pomisli, da će to biti Toma, pa skrene s puta u brijeg, 
da mu se što više prikuči, Ali brijeg se odmah strmo dizao, a puta nije 
bilo, nego svuda goli kamen, tek tu i tamo grmić borovice, ili kakvi džbun 
korova, i Marko, nenavikao ovakovu teškom putu, usipao se tako, 
da mu je svaki čas bilo da izgubi dah. | 
— Ta kud li se onaj uspeo, da od Boga nadješ! — pomisli u sebii | 
pogleda u visinu, gdje je Toma s lakoćom išao od grma do grma, pom- 
njivo ga pretražujući. [ 
Trebalo je penjati se još više i Marko se opet upre i počne koračati 
oprezno, gledajući na koji će kamen položiti nogu. A sunce žeže i kamen M. CI. Crnčić: kanda ata. 
se upalio, pa ga vrućina bije baš u lice. Ispred njega bježe zmije i guš- Bakrorez iz ,,Albuma grada Zagreba“, 
teri, koji su se grijali na vrućem kamenu. 

Isprebijan i izmučen približi se nakon teške muke i napora 
Tomi toliko, da ga je mogao dobro vidjeti. 

Jest, to je bio doista Tomo Kvrga. Pa nije se baš toliko ni promije- 
nio, samo što je osijedio i što mu se s lica izgubio onaj podrugivački 
smijeh, koji ga nije ostavljao. Ali tijelo mu je bilo nekud vitko, kao 
mlado. Nagnut nad lovorov grm on ga je pomljivo pretraživao, okretao 
svaki list i kadikad spremao nešta u kutiju, što ju kajišem privezao 
preko ramena. . 

— Tomo! — zavikne mu Marko. 

Tomo digne glavu, pogleda ga i podje k njemu. 

— Prepoznaješ li me, Tomo? — zapita ga Marko. 

— Pa ti si Marko Vidulović, kako dolaziš amo? — odvrati mu 
Tomo, kao da se nije baš ništa neobično dogodilo. 

— Zdravo, brate, eto dolazim baš k tebi. Jedva sam saznao, gdje 
živiš, a eto sad te nalazim tako rdjavo odjevena i kod tako teška 
posla. Ta kako si se mogao uspeti tako visoko; ja izgubih dušu, dok 
sam dospio dovle. 

— E, brate, to ti je zato, što si tako utovljen. Za koga se još 
hraniš, kad ti smrt sjedi za vratom ? Zar tako voliš crve, da im tako 
savjesno spremaš što bolju pečenku ? A što sam ja ovako odjeven, 
to se ti ništa ne brini : meni nije ni hladno ni vruće, a to je u stvari 
ipak najglavnije. ' 

— A šta mi radiš, stari pobratime, gdje je ono tvoje veselje od 
nekada? | I 

— Ono suigrarije: sad sam ja veseliji, nego što sam ikada bio na 
svijetu... E, da je tebi znati, kako sam sretan i kako se ne bih ni sa 
carem mijenjao! ... Ali to su moje stvari, a sad zbogom, imam silnog 
posla :.. Bože, već jepodne prošlo, a jasam ih jedva pedeset uhvatio ! 

— Ta idi, zar ne ćeš sa mnom ni ljudski da govoriš? Zar ne ćemo 
otići do birtije, da ispijemo koju čašu crvenog vina i da se porazgovo- 
rimo kao stara braća? Ja sam prošao brda i doline, rijeke i mora, 
dok sam došao do tebe, a ti me sad oipravljaš s dvije tri riječi. 

— Ne mogu ja to, ja imam silnog posla, to se ne da odgadjati. 

— Ali čuj me barem, dok ti kažem, zašto sam došao do tebe. 
Pravo veliš, da mi smrt sjedi za vratom i ne će proći puno dana, a ja 
ću se preseliti na drugi svijet. Ja to znam, jer sam saznao, da mi nema 
duga života. Ali prije nego što zavazda odem, htio sam obići svoje davne 
prijatelje, ali ih više nema na svijetu, svi su poumrli, samo ti još živiš. 


=== 

I eto, spremio sam-se na put, da te vidim i zagrlim, i da te zamolim za 
oproštenje, ako sar te kad uvrijedio, pa da ti velim posljednji zbogom. 

Toma ga je mirno slušao, a onda se zagleda u daljinu ine progovori 
ni riječi. Tad se najednoč okrene k njemu : 

— Pa tko ti kaže, da moraš umrijeti? 

— Tajni jedan glas, koji mi je uvijek govorio, što će sa mnom 
biti i što treba, a što ne treba da radim. 

_— Hm! — zamisli se Toma, a onda opet hitro upadne : 

— A bili ti htio živjeti — živjeti dugo i sigurno ? 

— Ne bi, dragane, ako treba da umrem, ja ću rado umrijeti. 

— To on govori zato, jer ne zna moje tajne i jer je siguran, da 
će skoro morati umrijeti, — rekne Toma kao za sebe, a onda se okrene 
k moru, pa vikne: — Gledaj to more, to nebo, to sunce, tu ljepotu 
svijeta, kako ga je Bog stvorio, zar ti nije žao sve to najednoč ostaviti 
i otići nekuda, gdje se ne zna šta je? 

— Bože dragi, tako govore mladi ljudi, a ne starci kao što smo mi! 

— Kakavsi ti starac? Ja sam stariji od tebe, a što govorim ovako 
kao mladić, u tom baš i leži moja tajna. Jer tko nju znade, taj živi 
tako dugo, kako hoće. Živi veselo kao ptica u gori i raduje se svijetu 
kao da mu je dvadeset godina. No samo se to skupo plaća, — ali šta 
je ovdje vrednije od života? 

— Zanimljivo je, što mi govoriš, ali za mene je već prekasno, 
jer glas mi je kazao, da je došao moj čas. 

— Kakvi glas? Kakvi čas? Nema svega toga, tko pozna moju 
tajnu. To su u tebi slutnje, što salijeću stare ljude, ali te slutnje treba 
prevladati, pa makar bio stotinu godina star, treba se nanovo osoviti 
na svoje noge i smrti prkosno kazati : Hoću da živim ! 

— Lijepo govoriš, vidi; gotovo bi se čovjek polakomio, da čuje 
tu tajnu. Smrt je lijepa, osobito za nas starce, ali život je siguran. 
Stari general Relja nije se mogao micati, pa je htio živjeti, a ja sam se 
eto popeo ovako visoko na brdo, pa se spremam umrijeti. A sve to zbog 
slavuja i lava, jer da nisam opazio, da tu vlada neki nered, zar bih čuo 
glas, da treba putovati? Tko živi, taj se miče iidekud mu drago, atko je 
mrtav, taj nepomično leži i još ga zakuju u škrinju i zatrpaju zemljom. 
Jedanput će doći, ali da kasnije dodje, bilo bi bolje. Bar za mene, 

Sve je to Marko govorio više za sebe, a po svoj prilici mu ne bi ove 
misli sunule u glavu, da ga Toma nije donekle uvjerio o svojoj tajni, 
koja produljuje život. 

— Pabili ja to mogao saznati? — zapita Tomu. 

— Evočuj!... Mene svi drže ludjakom, premda su svi oni puno 
ludji od mene. Tko je pametan? Nitko na svijetu, jer nitko ne zna svog 
početka i svršetka. Ali po ljudskom dohvatu pametan je onaj, koji 
radi-u skladu sa svojim konačnim ciljem. Kad čovjek treba kamena, 
ide u goru. Zar je to pamet, da čovuljak ruši goru? Pa opet nitko nije 
kamenolomcima kazao, da su ludjaci. Moj je cilj dugo živjeti, a 
u mojim se godinama to ne može postići sjedeći u sobi i pušeći čibuk. 
To treba zaraditi, i to teško, i čuj kako. Ja sam, kao što znaš, uvijek 
bio sretan. Ja sam svojoj sreći vjerovao i onda, dok sam mislio, da 
ona može biti u tomu, da služim novaca. I kad sam ih puno zaslužio, 
mislio sam kao i svi drugi, da je to sreća. Ali to su igrarije sreće, koje 
pružaju časovito zadovoljstvo, a osim toga je novac najbolje sredstvo, 
da se čovjek unesreći. 

Prolazile su godine i godine, i jasam dobivao i gubio, bio sam bogat 
i siromak, nauživao sam se svijeta i napatio bijede, bilo je svega baš 
onako, kako treba da bude kod pravog čovjeka. Oni ljudi, koji 
plivaju u lasti, baš su takvi bokci kao oni, koji samo stradaju. Čovjek, 
“koji samo strada, luda je, što si ne zna pomoći, a onaj, koji samo uživa, 
luda je, jer ne pozna svijeta. 

Kao pravi sretan čovjek našao sam svoju pravu sreću na cesti. 
Već sam imao preko sedamdeset godina, kad se na jednoj ladji nadjem 
s ovim čovjekom, kod kojeg sam sada sluga. Vozio sam se u Egipat, 
jer me je davna želja vukla onamo, a on je bio na putu u Indiju. Upo- 
znali smo se kod table-d'h6te-a, pa smo govorili isprva koješta, a 
kasnije o dugom životu, glavnoj sreći čovjekovoj. On mi sve polako 
najprije izdaleka, a onda sve potanje otkri tajnu, koju je naučio od 
jednoga čudotvorca u Indiji, a u kojoj leži ključ života. 

Ima na svijetu jedan kukac, evo ovaj (— Toma izvadi iz kutije 
kao vatru crvenog kukca —), koji živi tek tu i tamo, a ovdje ga ima 
veliko mnoštvo. .U tom kukcu ima čarobna moć, tek ju valja znati 
izvabiti. Ja to ne znam i ne ću nikad doznati, jer mi moj gospodar 
toga nikad ne će otkriti. Od tog se kukca dobiva neki sok, koji u čo- 
vjeku uzrokuje životnu groznicu, a ta traje jedva četvrt sata. Gospodar 
ima jednu čarobnu šibu i dok ta groznica traje, udara te tom šibom 
po golom mesu iz petnih žila i kolikogod te puta udari, toliko ćeš go- 
.dina dulje živjeti. Boli su od tog šibanja neopisive, Svaki udarac osjećaš 
u svakoj žilici, cijelo ti se tijelo previja i grči, vatra ti gori u prsima, 

grkljanu i glavi, misliš da ćeš iskočiti iz kože, sav se treseš i dršćeš, 
ali izdurati moraš, jer znaš, da ti svaki udarac, koji te dobro oplete, 
donaša cijelu godinu života. Nevaljali udarci ne broje ništa, a tako 
ni oni, što te zahvate prije nego što groznica nastupi, ili kasnije, kad 
je već minula. 

On sam, jer se šibati ne može, odilazi svake pete godine u Indiju i 
dade se prošibati od onog svog učitelja, za kojega kaže, da je već preko 
stotinu i osamdeset godina star. A i on ima već više od stotinu godina. 

On ovaj lijek prodaje veoma skupo-bogatašima u Perziji, Tibetu 
i Indiji, kamo odilazi, kad skupi dosta soka. Ali skupljanje tog soka je 
teško, jer eto, osim mene, nije na ovaj otok nikoga mogao dobiti. 
On je naime odredio, da će samo onoga išibati, koji iza toga ostane 
njegov sluga — njegov sluga dovijeka, jer zna, ako ga ostavi, da mora 
za koju godinu umrijeti. I taj sluga nema nikakve plaće, jer ga plaća 
životom, što jamačno više vrijedi nego pare. Sva je ta služba u lov- 
ljenju ovih kukaca, a treba ih svaki dan puno nahvatati, jer gospodar 
ne pozna šale, pa će te izbiti, ako vidi, da nisi bio marljiv. Eto ti tajne, 
a sad razmisli, pa ako ti je volja poživjeti na ovom svijetu, dok te 


bude drago, otidji sa mnom gospodaru, pa ćeš još večeras biti išibani 


Znam, da gospodar ima dosta soka i da će skoro otputovati, a ako jednoč 
otputuje, tko zna, hoćeš li ga živ jošte dočekati. Zato ne oklijevaj, — 
dosta si ugojen, ne će ti šibe mnogo nauditi, a iza toga te čeka dug 
život... 

Marko je to slušao kao kakvu pjesmu, i dok je Toma govorio, sve 
se više uvjeravao, da bi dobro bilo podvrći se tom šibanju, jer će i 
kasnije naći vremena, da lijepo umre. 

Užasno mu je doduše bilo misliti, da još jedanput dobije uistinu 
šiba, kako ih je nekoč dobivao od matere, ali kad se sjeti sigurnosti, 
da će još dugo živjeti, oslabi mu srce i on pokorno izjavi Tomi: 

— Ajdemo gospodaru, ja hoću da živim! 


Ivan Krnic. 


SVEKAR. 


1. 


Jurjevićevi su pošli orati. — 
Preko polja se prostrlo sunčano jutro. Bilo je malo vjetrovito, 


i svježi je zrak udarao u lice Jani, jer je sjedjela s mužem naprijed na 
“kolima. Htjela je još kod kuće da sjedne otraga, ali se svekar okosnuo 


na nju, što već jedanput neide na kola, i tako je sjela kraj Tome na 
šator sijena. Stari Jurjević sjedio je iza njih na lojtri. U kolima je bio 
plug i brana, da odmah i povlače. Zemlja se lijepo presušila. Gotovo 
tjedan dana nije već bilo kiše. Stari je išao još jučer gledati i rekao, 
da će oranje biti kao pjena. 

.Po drveću je lišće požutjelo. Šuma se tamo dolje gotovo crvenila 
u suncu, kao da izmedju granja probija plamen. Taj plamen bio je 
nekako priđušen i težak, valjda od ove magle, što se dizala iz rosnih 
strništa. Kukuruz je napolak dozrio, i listovi su šumjeli u vjetru. 

»Drugi ćemo tjedan slobodno brati kukuruz", oglasi se stari 


. Jurjević. — ,,Ja sam jučer pregledao, ali još je samo negdje nekoji . 


klip, koji ne bi bio dobar. 
Zadnji put je proglašeno kod zapovijedi", odvrati Tomo, »da 


se ne smije do dvadesetoga . . .? 


»Ah, šta oni znadu!" pljune stari preko lojtre. 

Mogli smo odmah uzeti i pšenicu", reče Tomo začas. 

,»Misliš, da saa do podne biti gotovi s oranjem ?" upita Jurjević. 

,Ja ne znam. 

,Ali ja znam, da ne ćemo", stati će malo žešće. 

»Kiše valjda ne će biti ?? okrene se Tomo. 

»Tamo se dolje dižu nekakvi oblaci, odgovori Jana polako. 

»Zato je jesen !" progovori Jurjević. 

Uto su izašli izmedju onih kukuruza, i opet se ukaže šuma. Nekoja 
su polja bila već izorana i posijana. Pokraj jedne medje trčao je zec. 

»Eh, da mi je puška !" ispruži stari ruku. 

,Baš biste ga pogodili !" nasmije se Jana porugljivo.- 


91 


»Misliš, da ne bih ? — Moja draga, nisam ja bio badava soldat ja 

Došli su već i do onoga hrasta na zavoju. Tomo je objesio vojke 
na ručicu, izvadio lulu i baš posegnuo za duhanom, ali nato mladja 
kobila naćuli uši, skoči i stane trčati. On pograbi vojke, ali već se 
pokupila i stara, i obje kobile potrče preko jednoga nasipa ravno u 
polja. : 

»Drži ih #* začuje Jana svekrov glas. Obazre se, a njega već nije 
bilo na kolima. Skočio je dolje i stajao podalje mašući rukama i vičući 
nešto, ali ga nije razumjela. 

Tomo se upr*o nogama o dasku i držao ispruženim rukama vojke. 
Konji su trčali, da je sve zemlja letjela ispod kopita. 

Skoči dolje !' vikne Tomo. 

Jana jedva je razabrala njegove riječi u onome štropotu i buci. 

Dolje skoči !" ponovi Tomo još jače. 

I ona se nekako u strahu digne, ne znajući ni sama, što čini. Stane 
na lojtru i začas je bila na zemlji. Sjećala se samo, da su se vojke u 
onaj čas, kad je skočila, prekinule, i da su konji gotovo odletjeli naprijed. 
Digne se i osjeti u lijevome koljenu bol. Pogleda, ali nije bilo ništa. 
Udarila se samo o nekakav kamen. 

Onda spazi kola, kako su naletjela na jedan brežuljak, kako su 
se prevalila, i kako su konji potrčali dalje. Na onome brežuljku ostala 
je samo gomila lojtra i dasaka. 

Jana začuje iza sebe svekra, kako sav zasopljen trči i kune: 

,Koga vraga radi ! — Evo, konji su sad otrčali, ne će ih ni vrag 
uloviti! — Gledaj, već su kod šume!...? 

Samo da nije njemu što" — promuca Jana. 

»šta bi mu bilo?! — Zašto ne pazi ? !* 

I oboje podju k onome brežuljku. — 

Lojtre, daske, brana, plug i stražnji kotači — sve je to ležalo > 
ispremiješano, a ispod jedne lojtre ispružio se Tomo. 

Jani je bilo, kanda ju je tkogod zgrabio za vrat. Nije mogla disati 
ni govoriti. 

Stari Jurjević baci onu lojtru nastran. Tomo je ležao potrbuške, 
a otraga na glavi vidjela se duboka rana, iz koje se cijedila krv. 

,Daj brže rubac!" vikne stari. 

Jana skine rubac s glave i dade mu ga. Gledajući onu ranu 
postade joj mučno, ali, kanda joj se noge prilijepile, nije mogla ni 
s mjesta. 


Stari je medjutim razderao rubac, zagrabio šakom zemlje, zatisnuo 
ranu i svezao je. Zatim ga okrene na ledja i prihvati mu lijevu ruku. 
Sva je bila krvava i oguljena. 

Jurjević prokune nešto i opet se okrene k Jani: 

»Daj... još... vidiš, kakova je ruka..." 

Ona odveže pregaču i dade mu je. — 

Eno, konji stoje tamo... pod šumom..." digne se stari. — 
»Ostani ti ovdje, ja idem po njih... 

Jana je gledala muža i nije razumjela ništa. Samo je promatrala 
onu krv,.a u ušima joj je šumjelo, kanda melje stotinu mlinova. 

Za neko vrijeme vratio se Jurjević tjerajući konje. Bili su mokri 
i prestrašeni, a nozdrve im bijesno igrahu i podrhtavahu. Vukli su 
za sobom prednji dio kola. Hamovi su bili na mjestima potrgani. 

Stari pograbi mladu kobilu za uzde, kad je opet naćulila uši. 
. Ona se propne, a on ia uzdom tako jako, da su joj žvale okrvarile 

jezik. 

,, Opet ćeš, je li?" poviče, pa je stane nogom udarati u trbuh. 
Kobila se trzala i soptala, ali nije mogla nikuda, jer je on čvrsto držao 
uzde. 

Kad mu se bijes malo staložio, priveže Jurjević konje za jedan 
hrastić kraj živice. Zatim je pregledao hamove, svezao nekako o 

napokon promrmljao : 

»Nije još došao k sebi »? 

Janu je opet obuzeo neki polusan poput omaglice, i taj glas je 
probudi. 

,»Nije", odvrati ona. 

»,Morao se vraški udariti. Sigurno je pao na branu. Koga je vraga 
vješao vojke na ručicu ? 1? 
,,Prekinule su se. 


,,Znam. — Vidim. - — ve ne smije čovjek nikada vjerovati !"? 
Stari je razmetao onu gomilu, izvukao.stražnja kola i bacio šešir 
s glave: 


»Daj ! Pomozi mi! Ne ćemo ovdje čekati do noći !? 
Bio je sav znojan i zažaren. Ćelava mu se glava svijetlila na suncu, 
kao da je nečim namazana. A i po licu mu se cijedio znoj. 
. Kad su složili kola, natovario je stari branu i plug sasvim otraga, 
a zatim razvezao onaj šator i razastr'o sijeno po kolima, 
»sad ćemo ga metnuti gore.? 

Tomo je ležao još uvijek, samo bi mu usne zadrhtale svaki čas, 
kao da je u groznici. 


»Ja ću ga primiti za ramena, a ti za noge!... Čekaj, polako !? 
Stari ga pridigne, a obadvije ruke klonu niz tijelo. 
»Kao da je mrtav! — Prokleti konji !" 


Jana protrne. Pred njom se nenadano pojavilo nešto, čega se 
bojala i spomenuti. A svekrove su riječi zaječale tako nemilosrdno i 
resko, bez bola i bez smilovanja. 

Zapregoše, i stari potjera. On je išao kraj kola, a Jana se vukla 
otraga osjećajući bol u koljenu. 

Išli su istim putem. Dodjoše do onoga zavoja, gdje su se konji 
preplašili, prolazili su izmedju onih kukuruza, i sve se to Jani pri- 
činjalo nepoznatim, kao da prvi put ide ovuda. 

Jurjević uzdahne glasno : 

»Zbogom oranje ! Bogzna, hoćemo li i sijati pšenicu ljetos ?" 

Izmedju drveća ukaže se crkva i nekoliko prvih kuća. Istom sada 
opazi Jana, da je gologlava i da nema pregače, pa pritakne suknju 
i sveže si glavu onim rupcem, što ga je imala oko vrata. 

,»Morat će on valjda i u špitalj !" govorio je svekar dalje. — ,,Tu 
će o. dan trebati doktor !" 

Jana protrne opet. Nije još nikada bila u špitalju, ali uvijek je. 
pomišljala, da je tamo sve puno nečega strašnog, i svi, koji udju unutra, 
moraju da umru. 

Upravo su ulazili u selo, kad je zazvonjelo podne. Morali su proći 
čitavom jednom ulicom, dok su došli do svoje kuće. Ljudi su izlazili 
na prozore i na vrata, Jurjević je svakome govorio, kako se to dogodilo, 
i kad su došli kući, bio je već pun hodnik svijeta. 

Jana raspremi naglo krevet, pobaca jastuke na ladicu, a sve to 
u žurbi i strahu, da ne zakasni. . 

Četvorica ga unesoše unutra. U polutamnoj sobi bio je još bljedji, 
a ona krv po licu osušila se i postala sasvim crna. 

Bogme ga je gadno! zakima netko glavom. — Jana ga bije 
mogla pravo prepoznati. 

,Irebalo bi po doktora..." prošapće jedna susjeda. 

Nato je došla i Janina kuma. Promatrala je ranu, a onda rekla : 

Zašto niste zatisnuli konjskim blatom? — To je bolje nego zemlja !* 

,,Gdje bi se čovjek odmah sjetio !" odvrati Jurjević. — ,I gdje 
bi našao ?...? 

Ja se tu ne ufam ništa“, reče stara — .,Ranu je strašno i po- 
gledati 1" 

,Morat ćete po ja gd opet će-ona susjeda. 

Tomo se gane. 

,,Hoćeš li što 2" didnt se Jana nada nj. 

Ali on samo zadršće i ne odgovori ništa. Jana opazi, da je i plahta 
pod glavom okrvavljena. 

»Ne će on tako brzo doći k sebi", reče kuma. - — Bit će i noć. 

,Bilo bi najbolje, da ga i ne vozimo u varoš do sutra?', Melada 
Jurjević opet Janu. 

Ona slegne ramenima. 


,Pa da !" nastavi on dalje. — ,,Sada je i onako još sav razbijen, 
a da se na kolima tako opet voza ! — si sutra ćemo barem RI 
što je! — Možda će.se i razabrati. 


,Preplašio se... nije to šala.. » sklopi kuma ruke. 

»A kako je to bilo?" zapita susjeda. 

,što ti ja znam ? 1" mahne Jurjević i pljune. — 
s njom naprijed, a ja otraga na lojtri... Onda je objesio vojke i htio 
zapušiti, ali ovaj vrag... mlada kobila, koju smo lane kupili, naje- 
danput. se nečega preplašila, pak bjež! ... Ja i Jana skočili smo dolje, 

. a njemu su se onda morale vojke prekinuti... I kako su ti vragovi 
dotrčali na nekakav kup zemlje, što li, rastavila su se kola... Konji 
su s prednjim kotačima otrčali, a on je dospio pod prtljagu, što je 
bila na kolima... Ja sam. ga izvukao ispod jedne lojtre... Morao 
se udarati na branu, samo ja ne znam... nisam gledao, je li brana 
bila baš kraj njega... Tko bi se sjetio onda ? ! Krv mu je tekla, kao 
da bi tko otčepio flašu. . .' 

Jana je samo stajala i slušala. Sve ovo, što je svekar govorio, 
bilo joj je poznato, sjećala se svake malenkosti, ali joj se pričinjalo, 
da se to nije dogodilo sada, danas, — već nekada davno, možda već 
pred gođinu dana, a možda i prije... 

Svijet se stao razilaziti pomalo. — 

Bila je već otišla i kuma, a nato dodje Janina mati. Brala je grah, 
pa nije odmah znala, što se dogodilo, dok joj nije netko došao reći. 
Jana je spazila, da su joj oči zažarene, i pomisli odmah, kako je to, 
da ona sama sve dosada nije još plakala. I kao da se nešto u njoj streslo . . 

Mati je ostala do večeri kod njih. Onda je pošla, jer je morala 
Skuhati večeru. 


,,On je sjedio 

Jana isprati mater na dvorište, pa se povrati u sobu. Tomo je 
ležao još uvijek, kako su ga metnuli na postelju. Pogledala ga je od 
vratiju i pomislila načas, da je umr*o. Tako je bio blijed i miran. 

Već su napalili i svjetiljku, ali još uvijek je mirovao. Jana je 
metnula nekoliko jastuka na ormar, da mu svijetlo ne smeta, pa je 
tako ležao u sjeni. 

Svekar je legao na svoj krevet i pušio. Šutjeli su oboje, a nato 
je on zadrijemao. 

Jana je sjela kraj peći i spustila glavu na ruke. Nije mislila ništa. 
Samo je sve oko nje drhtalo i vrtjelo se, kao da gori kakav plamen, 
pa je omata, a gusti dim izlazi iz svih kutova i eno — napunio je već 
čitavu sobu. 

Jana se trgne. — 

Začula je nekakav šapat. 

Ustane naglo i podje krevetu. Tomo je ležao široko rastvorenih 
očiju. Govorio je nešto, ali ona nije mogla pravo razabrati svaku riječ. 

;,Hoćeš li što ?" pogladi ga ona po ruci. 

Svekar je na drugoj postelji hrkao... 

Crveno... sve je crveno... šaptao je Tomo. — ,Tamo... 
kraj vratiju... 

»Koga vidiš 2" stisne mu Jana malo ruku. 

,»Tako je crveno... ito boli... veliki, dugački nož... i zabio 
mi ga je u glavu... još je unutra...“ 

Ona je disala sve teže. — 

,, Ugasiti . . . ugasiti sve. . . Ne vidim ništa. . 
Zašto je ne pustite unutra ?...“ 

»Tomo! — Poznaš li me ?* 

,Ugasite ... sve ugasite... to boli..." hroptao je on, kao da 
se davi u krvi. j 
Jana podje i utrne svijetlo. Po sobi se prospe mr ak. Zakim se vrati 
krevetu. 

On je šutio, a začas počeo govoriti opet, ali mnogo mirnije nego prije : 


. A ona stoji tamo .. 


,Sada je poznam... Došla je unutra... Eno!... Zašto ne 
dodje bliže... Ja joj ne ću ništa... Bit ću miran... Samo ću je 
pitati, zašto —" 

On nadje u tami Janinu ruku, pa je uhvati: 

,Opet je tu... onaj s nožem... tamo na uzglavlju... Zašto 


ga ne protjerate ? .. .? 

,»Nema nikoga... Smiri se... 

»A, vidiš... tamo kraj vratiju nema više... Otišla je... i 
nije mirekla... a ja sam je tako molio... 1 sada ne znam ništa . . .7 

,,Hoćeš li vođe ?" upita Jana. 

»Iko je to?" prene se on naglo i ušuti. 

Jana dohvati vrč i prinese mu ga k ustima. Ali on se trgne, i voda 
se prolije po pokrivaču. 

»Iko je?" vikne on glasno i, kao da se preplašio svojega glasa, 
umukne. 

Jana je čula začas samo teško, kratko disanje. 

Svekar je opet počeo hrkati... 


“govorila je ona. 


JI. 


Možda je već prošla i ponoć... 

Jana je opet sjela kraj peći i zamislila se... 

Došla je k Jurjevićevima prije pet godina. Još nije ni prošlo. 
Bit će nekako istom za dva mjeseca. Imala je još tri brata. Ona je 
bila najmladja. Nije joj se baš dalo poći za Tomu, ali otac je obećavao 
samo ral zemlje i dvjesta forinti, pa nije druge bilo. Napokon ni Jurje- 
vićevi nijesu bili baš tako siromašni, a Tomo je bio jedinac. I volio 
ju je, pa i svekrva je bila dobra. 

Imala je i dvoje djece, dječaka i djevojčicu, ali je oboje brzo umrlo. 
Svako je navršilo samo nekoliko mjeseci. 

Pred dvije godine umrla je i svekrva. Uvijek se tužila, da je nešto 
boli u prsima, da ne može disati, i tako je u tri dana bila gotova. Čitavo 
gospodarstvo palo je sada na njena ledja. 

Iste zime umre joj i otac. Išli su u šumu, prehladio se i nije bo- 
lovao ni tjedan dana. Sada je rjedje zalazila k materi. Nevjeste je baš 
nijesu najljepše gledale. Mati je više dolazila k njoj, kad bi mogla. 

Nekako u proljeće iza ženine smrti htio je svekar da se oženi. 
Govorio je svaki dan, kako on bez žene ne može biti, i već je sve bilo 
malone gotovo, pogodio se s Pavlovom udovicom, premda je bila pet- 
naest godina mladja od njega, ali najednoč se to razbilo. Govorili su, 
da je ona imala druge, da je hodala po svim sajmovima, a to se njemu 
nije svidjalo. I zato su se razišli. Druge udovice nije bilo za nj, i tako 
je pomalo prestao o tom govoriti. 

Sve se to javljalo u njezinim mislima, kao da se odmata klupko. 
Gledala je svoj život u ovih pet godina, i bilo joj je, kanda je prošlo 








swe 

tek pet dana. Kad se udavala, mislila je, da će sve biti nekako druk- 
čije, možda i ljepše, ali se prevarila. Bilo je isto, i što dalje, nekako 
je sve postajalo teže. Uvijek je pomišljala, da je i drugima tako, a oni 
napokon imaju dosta za život. Ljetos, eto, nijesu ni kukuruz kupovali, 
a koliki su bili bez njega. 

Ali sada ? 

Tu je najednoč stala, i tu su joj se misli kao presjekle. Što će biti, 
ako on odista umre ? Što će onda ona ? Udati se ?» Već su joj dvadeset 
i dvije godine. Momak ne će nijedan uzeti udovicu, a udovca nema 
za nju. Štogod ih ima, svi su već stari. Gotovo nijedan nije mladji od 
njezina svekra. 

Nato se opet sabere. On će živjeti. Koliki su pali pod kola, pa su 
ostali živi. Eto, i preko njezina najstarijega brata prešla su kola 
s hrastovim panjem, pa je zdravi živ još i danas. I kako je jak ! Nema 
možda u selu čovjeka, kojega bi se on bojao. 

Onda, odvest će ga doktoru, pa ako baš i ostane u špitalju, što 
zato! Kolike su već parali, pak hodaju, kao da im nije ništa ni bilo. 

Jana digne glavu i opazi, da se na pina stalo javljati jutro. 
Stakla su bila siva i zamagljena. 

Ona ustane i podje k njemu. Disao je nešto mirnije, i činilo se, 
da spava. Sav se nekud promijenio. Usne su mu bile izgorene i suhe, 
a oči duboko u glavi. Ispod lijevoga oka imao je zelenkastu mrlju. 
Rubac na glavi slijepio se od krvi i postao sasvim tvrd. 

Jana otvori ormar, da mu izvadi odijelo. Vrata inalo zacvile, i 
Jurjević se probudi : 

Oho, ti si već gore?" 

»Nisam ni legla." 

,Zašto me nisi probudila. Mislio sam malo pridrijemati, pa sam 
i zaspao. Kako je njemu 2 

Jana izvadi kaput i metne ga na stolac: 

,,Sinoć je govorio nešto... nisam ga pravo razumjela... a onda 
je opet zašutio... Samo leži i ne miče se... .? 

Jutro je bilo magleno, ali se kasnije razvedrilo. Tomo nije se osvi- 
jestio ni onda, kad su ga presvlačili. Samo je jednom otvorio oči i nato 
ih opet sklopio. Susjedi im ga pomogoše u kola, stari ošine konje, i kola 
krenu. Ona je sjela otraga kraj njega i držala mu jastuk pod glavom, 

Na cesti je ležala pedalj debela prašina. Provezoše se kraj crkve. 
Stari Jurjević digne šešir, a Jana se prekriži. 


,,Hrvatsko Kolo“ 1912. f 

Pred birtijom stajala su jedna kola. 

Izvan sela htio je stari malo potjerati konje, ali se odveć treslo, 
i morao je opet polako voziti. 

,Ja sam uzela dvadeset forinti', reče Jana. —:,,Hoćemo li morati 
odmah platiti što 2" : 

,Ja ne znam. Uzeo sam i ja nešto. Vidjet ćemo !" 

Izmedju stabalja ukažu se dva tornja. Na jednom se ljeskao križ. 
Čula se laka, daleka zvonjava. 


Prve su kuće u varoši bile malene, a neke i slamom pokrite. Istom 
tamo dalje javljahu se veće, a neke bijahu i na kat. Nekakva je slu- 
žavka, što li, vukla na zdencu vodu, a naokolo po tratini pasle su 
se pure. suba 

Oni zakrenu kraj velike birtije, na kojoj je pisalo crnim, velikim 
slovima ,,Svratište k zlatnom janjetu", u jednu pokrajnu ulicu. 
Kuće su opet bile manje, a oko njih se sterali vrtovi. Na niskom dr- 
veću uz plot visjele su žute i crvene jabuke. 

Gotovo na kraju ove ulice vidjela se mala kapela s tornjićem, a 
uz nju se pružila dugačka žuta kuća s crvenkastim prozorima i vi- 
sokim, lijepim plotom. To je bio špitalj. Oko kapele zelenilo se grmlje 

cvijeće, ali je gotovo sve već ocvalo. 

Pred glavnim vratima ustavi Jurjević konje i pruži vojke njoj : 

»Na, drži! Ja idem pitati, možemo li unutra ?? 
> Jana prihvati vojke, i kao da je nekakav strah počeo ulaziti u nju. 
Promatrala je špitalj i čudila se, kako je sve naokolo lijepo i čisto. 
Ali nijednoga bolesnika nije bilo vidjeti. Ona spazi, kako je svekar 
još pred vratima skinuo šešir, a onda unišao unutra. 


Sunce je bilo toplo i padalo kroz lišće divljega kestena na mostić, . 


što je vodio preko grabe do glavnih vratiju. Iz kapelice izadje jedna 
opatica, zaključa vrata, pogleda prema kolima i ode unutra. 

Jurjević se doskora povrati i reče u pol glasa: 

,Moramo unutra. Bio sam s doktorom. 

Iz špitalja iznesu dva čovjeka nosila, i kad su kola ušla u dvo- 
rište, skinu Tomu dolje, pa ga ponesu unutra. Jurjević metne pred konje 
šator sijena i podje za onim ljudima, a Jana za njim. 

Ona dvojica odoše hodnikom nadesno. Jana stane, ali je svekar 
povuče za ruku : 

»Hajde! Tamo je doktor .. . 

Unidju u bijelu, veliku sobu. Za jednim stolom sjedio je visok 


mršav čovjek, a kraj njega je stajao drugi mladji s očalima. Onaj 


mršavi odmah ustane, podje k nosiljki i primi Tomu za ruku. 

»Kad se.to dogodilo?" okrene se on k Jurjeviću. 

»Jučer prije podne, gospodine doktore !'. 

»Pa zašto niste odmah došli ?? 

»Mi smo mislili, da se ne može popodne. . .? 

»,Ah, šta se ne bi moglo !" zlovoljno promrmlja liječnik i okrene 
se k onome mladjem. Govorio mu je nešto, ali Jana nije razumjela. 
Onda se sagnuo, odvezao rubac i pogledao ranu. Zakimao je glavom, 
stisnuo usnice, pokazivao nešta onome mladom, a onda se opet okrenuo 
k njima: 

»Bit će potrebna operacija, jeste li razumjeli ? Ja ću pokušati 
sve, što se dade učiniti, ali ne mogu obećati ništa. Da nije rana tako 
duboka, i da ste došli odmah, onda bi možda što bilo. Medjutim, vidjet 
ćemo 1 

Jurjević pogleda doktora : 

»A, mi re bismo smjeli vidjeti ? ? ' 

,, Operaciju ? — Ne. Bolje za vas, da ne gledate. Možete pričekali 
vani, dok bude gotovo. 

I svi izadjoše iz sobe. I doktor i onaj mladi i ona dva čovjeka 
s nosiljkom podju dalje nadesno, a Jana i svekar odu na dvorište. 

»Ja sam mislio, da će nas jače psovati", reče on, kad su sjeli na 
klupu kraj zida. 

»Hoće li to dugo trajati ?" upita Jana nakon kratkoga mučanja. 

,Ja ne znam. Možda i ne će... 

»A on će ostati valjda ovdje ?? 

»Pa da! Gdje će ga doktor pustiti sada ? !" 

U hodniku se začuju koraci. Jurjević ustane i pogleda unutra, 
pa opet sjedne i prošapće : 

,»Jedna opatica. Nosi nekakvu zdjelu. 

Čekali su tako blizu podne. Konji su pojeli gotovo svu krmu. 
Napokon dodje k njima opatica i pozove ih unutra. 

Jana nije muža gotovo ni prepoznala. Ležao je na željeznome 
krevetu u dugačkoj sobi, a čitava mu je glava bila zamotana bijelim 
povojima. Samo se vidio jedan dio lica. Kraj kreveta stajao je i doktor. 

»Na lijevoj ruci slomljena su mu tri prsta“, govorio je on. — 
,,Jedan smo morali odrezati. 

»Kako će dugo ostati ovdje ?" zapita Jurjević. 

Doktor se gotovo nasmije : 

»Kako dugo ? ! Ako ostane živ, pitat ćete me to za mjesec dana. 
Medjutim, ako ne dodje upala, možda će ipak biti što. 

,Možemo li ga doći pogledati 2? 

»Ako baš hoćete, svaki dan !" okrene se doktor i podje prema 
vratima. ' 

,Hajdemo i mi! šane svekar Jani. 

Sjeli su opet na kola i pošli kući. Ali pred jednom omanjom bir- 
tijom — tamo, gdje se već izlazi iz varoši, reče Jurjević : 

»Idemo malo unutra. Nešto ćemo založiti. Ja sam već gladan." 

Jana je već htjela reći, da ne idu, ali svekar skrene u dvorište. 

U maloj sobici nije bilo nikoga. Dva stola, prekrivena crvenim 
stolnjacima, bijahu puni muha. Na vratima se pomoli debela birtašica. 
Jurjević reče, neka donese litru vina i štogod jesti. 

»Imamo hladnu svinjetinu", stane birtašica kraj stola. 

,,Dobro. Dajte 1 

Jana je popila samo čašu vina. Jela nije ništa. 

»Zašto ne jedeš ?" upita je svekar. 

»Iako. Ne mogu." 

»Kušaj. Dobro je. 

»Nisam gladna... 

»rebi je sigurno radi toga... Nismo mi krivi. I mi bismo voljeli, 
. dase nije dogodilo. Šta ćemo ? !-— Zato ne moramo od glada umrijeti . . 

On turi pred nju tanjur. 

»Ne... ne mogu ništa !" reče ona. 

Ako baš ne ćeš, onda ću ja! Čemu da ostavljamo! Platiti 
se mora i onako !? 

Na povratku sjedjela je Jana kraj svekra naprijed. Čitavim su 
putem šutjeli. Sunce je pripeklo, a s ceste se dizala gusta prašina, 
kadgod bi on potjerao konje. 

Došli su kući, i Jana je najprije oprala sve ono, što je Tomo imao 
jučer na sebi, da ne stoji onako u krvi. Već s se stala spuštati i večer, 
kad je bila gotova. 

»Hoćeš li sutra u špitalj ?" upita je svekar. Bili su već legli. 


GBA» 54 IMOFU 2 t2.7 
»Dobro je, idi... U ponedjeljak ćemo onda orati... Bogzna, 
kakovo će još biti vrijeme, a čemu da stoji zemlja pusta !.. .? 

Jana ne odgovori ništa. Jaki je drijem stane hvatati, i učini joj 
se, da se vozi na kolima u oblacima prašine, a konji lete po zraku. A 
u onoj prašini se vidi velika kuća, vrtovi, kapela, mnogo kreveta, a 
napokon je prašina postala tako gusta, da je sakrila sve. 

Drugi dan spremila se Jana u varoš. Usput se svratila k materi 
i pripovijedala joj, kako je jučer bilo. — 

Došavši u varoš uputila se prema špitalju. 

U hodniku je stajala jedna opatica. 

,Hvaljen 1sus !" progovori Jana. 

,Uvijeke! Šta je dobro?" pridje opatica k njoj. 

,Ja sam došla pitati... za svojega muža..." 

»Da, to je onaj, što je bio jučer operiran... Umr'o je noćas 1? 

Jana sva zadršće... 

,Dodjite sa mnom, začuje ona iz daljine opatičin glas. 

I kao u nekom mamurluku išla je za crnom, visokom ženom kroz 
dugačke, tamne hodnike, a napokon se rastvore jedna vrata, i ona 
se nadje u malenoj, bijeloj sobi. Na niskome, limenom stolu ležalo je 
njegovo truplo. Bilo je pokriveno plahtom. Opatica odgrne platno, 
i Jana spazi lice, kakovo je bilo i jučer. Zamotano onim bijelim povo- 
jima, samo mnogo bljedje. Oči bijahu otvorene i mutne. 

Opatica klekne i počne moliti. Jana ne znajući ni sama, zašto, 
spusti se takodjer na koljena. 

Napokon se opatica prekriži i digne, pa je upita tiho: 

Hoćete li možda govoriti s doktorom ?*? 

Jana samo kimne glavom, 

I opet se nadje u onoj sobi, gdje je bila jučer. Doktor je odmah 


“prepozna i podje k njoj : 


»A, vi ste to ? — Nije išlo, kako vidite. Rana je bila odveć duboka. 
Bio je ozlijedjen i mozak. — Nego, htio sam vas pitati radi sprovoda. 
Vi ga možete odvesti i kući, ali ja vam ne bih savjetovao. Najbolje, 
da ga pokopate ovdje. Troškovi će biti mnogo manji, a ja znam, da 


.baš nemate suviše novaca. 


,Ja ću pitati svekra', prošapće Jana. 

»Dobro, ali popodne mi dodjite svakako javiti." 

Jana je išla kući, kao da je pijana. Netko je išao s kolima 
kraj nje i zvao je, .da se ide voziti, ali ona je samo gledala u zemlju, 
a u glavi joj je šumjelo, i veliki, žuti kolobari drhtahu joj pred 
očima, 


Svekar je upravo izlazio iz štale i morao je odmah pogoditi, što 
se dogodilo,tjer je prišao k njoj i nakon kratkoga muka rekao : 

»Mrtav ... je li?" 

»,Da!" dahnula je ona. 

A onda je nekako naglo i isprekidano izgovorila ono, što je rekao 
doktor, 

»Ima pravo", odgovori svekar. — ,,Mrtav je čovjek mrtav. Kad 
je Bog tako odredio, šta mi možemo ! — Ja ću popodne tamo, pa ću 
sve urediti. Platit ću i troškove, a oni neka njega lijepo tamo pokopaju." 

I tako je sprovod bio drugi dan popodne. Bila je baš nedjelja. 
S njima je pošla i njezina mati i još nekoliko žena. Išli su pješice. 

Naprijed je nosio jedan čovjek križ, onda je išao svećenik, a za 
svećenikom kola. Na ulicama je Pio dosta svijeta, a na promenadi 
Svirala je muzika. I 

Morali su ići i preko željezničkih šinja, i baš kad su došli blizu, 
zatvorila se rampa. Sprovod je čekao, dok prodje željeznica. Na pro- 
zorima vagona bilo je mnogo putnika. : 

Pred grobljem sprovod stane, svećenik brzo blagoslovi lijes, i 
onda podju izmedju kamenih spomenika sve tamo, gdje su se dizali 
drveni križevi kao i .na njihovu groblju. 

Lijes spuste u jamu, svećenik baci na nj grudu zemlje, a za njim 
ostali. Zemlja je muklo udarala, a Jana, kao da-se u njoj nešto slo- 

milo, stane grčevito i glasno plakati... 
' Kad su se vratili kući, bio je već mrak. 


Nisa 


»To nije lijepo", govorila je susjeda jednoga dana Jani. — ,,Vi 
ste njega mogli pokopati ovdje. Ne bi vas stajalo sto forinti. Ti nemaš 
djece, da moraš za njih čuvati!" 

»Bože moj, što sam ja mogla ?" uzdahne Jana. 

»Mogla si. Cijelo ti selo to zamjera !* 

»Pa, svekar je tu... on je... prelomi Jana suhu grančicu. 
Stajale su kraj plota, tamo iza štaglja. 

»Tako ste ga zakopali', prekine je susjeda, ,,kao da i nije vaš. 
Kao da je sluga! — Svekar je, veliš, tako rekao ? Pitaj ti onda toga 
svojega svekra, gdje je Tomino materinstvo, kad već nije htio ništa 
dati od domaćega !? 

»JA ne znam... 


dador 


M. CI. Crnčić: 





Bakrorez iz ,Albuma grada Zagreba“, 


' Pod zidom, 

»Ti ne znaš, ali ja znam ! Ona je imala dvije rali svoje, a to je on 
dao nekako na se napisati. A-i gotovih je novaca bilo. Nije badava 
uvijek čuvala ! Sve je to on potrošio s drugima. Ne bi se on još ni sada 
uskratio ! Ti sve i ne znaš! — Kako si ti ovdje, malo je mirniji. Stidi 
se valjda! Ali prije! — Poznam ja njega dobro... 

,Ja bih i sama bila dala, ali tako. . .? 

,Reci ti njemu slobodno, što sam ja rekla. Ne trpi on mene, znam 
— Sramota! Jedinoga sina, pa ovako! — A što ćeš ti sada ?"? 
,»Ja? Kako?" digne Jana glavu. 

:,Pa da! Ne ćeš valjda ovdje ostati !? 

»Ovdje ?" šane Jana i zagleda se tupo u grančicu bazga, što je 
izvirivala izmedju starih prutova na plotu. 

»Djece nemaš, pa bolje ti.je da odeš k materi, a onda... može 
setko i naći... ti si još mlada... zašto, da se ne udaš ?? 

»Ja ne znam ni sama... odvrati Jana. z 

Netko vikne susjedu, da dodje kući. — 


— — Idući iz vrta neprestano je Jana o svemu ovom razmišljala. 
Eto, već je mjesec dana, što su ga pokopali, a ona radi kao i dosada. 
Sve je isto, samo što on ne dolazi. I nije joj nekako teško. Čini joj se, 
da je nekud otišao, pa će se možda i vratiti. Da je umr'o doma, onda 
bi je jače boljelo. Ovako, sve ono u špitalju, sve je to, kao da je sanjala. 
Kao da ničega nije zapravo ni bilo. 


ja 


Istom sada, kad joj je susjeda spomenula, da ona ne može ostati 


ovdje, sada se pred njom otvorilo nešta novo, i ona odluči još danas 


govoriti o tom s materom. 


Medjutim, mati je popodne došla k_.njoj. Bile su ssame. Svekar 
je otišao u kovačnicu. 

Jana joj reče, što je namislila, al: mati je samo slušala i kimala 
glavom. Napokon progovori : q 

»Moja draga, to ti je teška stvar. Da je moj živ, još bi nekako 
išlo, ali ovako! — Ti znaš i sama, da ja imam tri snahe, i da me ni- 
jedna ne trpi. A onda, da još i ti dodješ? Pa zašto? — Jer svijet 
govori? Neka govore! Do Božića će i prestati !? 

,Ja sam vam samo rekla!...? 

»Znaš li ti, da sam ja ljetos od Balova kupovala maslo ? — A 
ti ipak imaš ovdje svega pomalo, A i svekar ti nije zločest... 

»Nije zločest, ja ne velim. . 

»Ostani ti samo ovdje! Kad je Bog tako htio, mi ne možemo 
protiv njegove volje ništa... Sve će se to još promijeniti ! Prije nego 
ti i misliš! Može on tebe još i prizetiti. Pa tko zna?! Ne će ni on 
dugo... A da sad odeš, bogme, ne bi ti dao ništa !? 

»Imate i pravo... kimne Jana. 

»A što svijet govori, za to se ti ne brini! Jalni su ti, to je! 

Nato je došao i Jurjević. Nosio je u ruci sjekiru. 

»Hvaljen Bog! Što radite vas dvije 2? 

»Tako, došla sam malo, da vidim. . 

»A tvoji?" metne Jurjević sjekiru u kut. 

»Ništa. Razišli su se kojekuda.. .? 

»Ja sam dao malo sjekiru nabrusiti. Trebat će. Doći će zima, 
pa u šumu. 

»Mogu ti i moji pomoći, ako što budeš trebao... 

,,»Vidjet ćemo !? 

»Zimi i onako ništa ne rade... 

Kad je mati odlazila, reče joj već na uličnim vratima : 

»Tako neka samo lijepo ostane! Bit će najbolje !? 

Jana se vrati u kuću. Svekar je rezao u sobi nekakvo drvo. 

»što ćemo za večeru ?" upita je ne dižući glave. 

sta hoćete ? Ja sam mislila malo krumpira, pa svakomu komadić 
mesa. Ostalo je još od podne..." 

»Dobro je. Ti samo priredi, što te volja 1? 

Ona ode u klijet, uzme nekoliko zrna krumpira, obijeli ga i metne 
u lonac. 

»Imamo već malo drva, je li?" dodje svekar_u kuhinju i stane 
kraj vratiju. 

»Mnogo baš nema. Za kruh imam samo još dva ili triput... .? 

»Kupit ću ja jedan hvat bukovih. . .? 

Jana je htjela da mu reče ono, što je govorila susjeda o sprovodu, 
ali nekako nije mogla. Kao da se bojala, i kanda joj je bilo žao. Ni sama 
nije znala, zašto. 

Vani se spuštala večer, i sve je bilo tiho. Samo je vatra praskala, 
a u loncu je kipjela voda. 

— — Došla je pomalo i zima. 

Jurjević je kupio hvat bukovih drva, dovezao iz šume četiri voza 
hrastovih, pa se nijesu trebali bojati studeni. . Otkako je bio sam s Ja- 
nom, nekako je postao brži i okretniji. Dosta je dugo, kako je ona 

to već opazila. I brije se svaki treći dan, a prije bi znao po čitav tjedan 
hodati neobrijan. I ne psuje više onako kao prije. Svake joj večeri 
pripovijeda, kakove je znao vragolije zbijati, dok je bio soldat. U 
gradu su sve cure za njim ludovale. Jedna mu je dala i srebrnu uru. 

,Pa gdje vam je sada ?" pitala ga je Jana. 

,»Gdje mi je? Treći sam je dan zapio !" 

K njima je rijetko kada tko dolazio. Najviše su bili sami. 1 Janina 
se mati prehladila, pa je nije bilo gotovo tri tjedna k njima. Jana bi 
joj znala odnijeti svaki drugi dan lonac mlijeka. 

,,Odnesi ti njoj samo", govorio je svekar. — »Sta ćemo! Stara je, 
nema nikoga, a snahe je i onako ne gledaju !" 

Jedne večeri zamoli on Janu, da mu opere ledja. 

»Negdje sam se morao i ja prehladiti. Tako mi je, kao da mi 
mravi plaze ispod kože." 

,,Hoću??, odvrati Jana, ,,samo idemo u kuhinju, da tu ne polijemo.' 

On je svukao sa sebe košulju i nagnuo se nad korito. Jana zagrabi 
objema rukama vruće vode i saspe mu je na ledja. 

,Hu 1" strese se on. — ,Baš je pošteno vruće !" 

»Hladno vam. ne bi ni koristilo", nasmije se Jana i stane mu trti 
ledja. 

Imao je široka, jaka ramena, kao da su iz kamena istesana, 

,Samo jače! Ne miluj ništa!" stane si on močiti prsa. 

Jana je osjećala pod rukama, kako su ta ramena još uvijek jaka 
i žilava, mnogo jača, negoli su bila u Tome. Kad je njega prala, uvijek 
joj se činio kao dijete. Tako je bio slab i bijel. A ova je koža zagorena 
i pocrnjela od sunca. 


pšta vam je ovo?" upre Jana prstom o jednu brazgotinu na 


lijevoj mišici. 
»I to mi je dala soldačija! Potukli smo se jedanput u “birtiji, 
a nekativi me zidar ubo nožem. — No, dobro će biti. Ogulit ćeš mi još 
kožu !...? h 
,Rekli ste, neka ne milujem !" 
On se osovi i stane si brisati prsa ručnikom. Zatim se nasmiješi : 
,,Gledaš me, je li?" 
Jana osjeti, kako joj je krv udarila u lice, pa uzme korito i izlije 
vodu na dvorište. 
,Ovakova junaka nisi vidjela", udari se on šakom u prsa, da 
je sve zazvonjelo. — ,,Bit će mene još pedeset godina!" . 

,,Hoćete li čistu košulju ?" upita Jana. 

»Daj 1" 

JOŠ su dugo bili gore. Jana je šivala, a on je pripovijedao, kako 
se jednom namjerio na vuka, kad je bio sa svinjama u šumi, i kako 
mu je vuk odnio jedno prase. 

Na Nikolinje spremila se Jana u varoš na sajam. Morala je kupiti 
nešto za Božić. Dan je bio lijep i hladan. Snijeg se Svijetlio na kro- 
vovima kao bijeli, debeli pokrivač, a sunce se ljeskalo po njem u sto- 
tinu zlatnih iskrica. 

»Ako hoćeš, ja ću upreći", ponudi joj prom 

»Čemu ? Ne ću kupovati bogzna što! A sigurno ću se i namjeriti 
na nekoga, tko će me uzeti na kola. 

,šamo nemoj dugo ostajati !? 

»Ne ću", odvrati ona zamatajući se vetikfin rupcem, 

Bilo je još rano, a svijet je istom kasnije Is40 na sajam, pa je 
tako do varoši morala, pješice. 

Na velikome trgu dizalo se već puno šatora, krcatih svakojakom 
robom. Snijeg su razgrnuli na sve strane, a šareni rupci i vrpce vi- 
jorili su u vjetru poput zastavica. 

Jana je hodala oko šatora i kupila dva rupca i jedan plavi lonac, 
a zatim je spazila crvenkaste, široke čipke za bluzu. Pogadjala se dugo, 
a napokon uzela tri metra. 

Poslije je otišla u onu birtiju, gdje je bila sa svekrom, kad su 
njega dovezli u bolnicu, da malo založi. Prepoznala je odmah one 
slike na stijeni. Na jednoj se vidjela nekakva voda i čamac, a na drugoj 
dvoje mladenaca, kako se drže za ruke. 

Iz druge, veće sobe, dopirala je buka. Sve je bilo zadimljeno, a 
velika peć u kutu ražarila se, da je vrućina sve izbijala od nje. 

Jana je upravo rekla birtašici, neka joj donese juhe, a uto se na 
vratima pojavi Blažićev Bartol i razvali oči: 

»0, zar i ti ovdje ?? 

»,Došla sam i ja malo", nasmiješi se ona. 

,,Udovica, je li?" pristupi on bliže. ,,Ne ideš još kući ?" 

»Zar si ti ovdje s kolima 2? 

»Nego! Vozit ćeš se sa mnom. — Prodao sam tele. Moram ga 
samo predati na kolodvoru, pa ćemo odmah kući... 

»samo ako ne ostaneš dugo 2? 

»Ne ću. Žurit ću se. Ti ovdje čekaj 

Jana je čekala i gledala, kako ljudi dolaze i odlaze, ali Bartola 
nije dugo bilo. Izašla je par puta i na ulicu, i par puta joj se pričinilo, 
da ide. Medjutim, uvijek se prevarila. Htjela je već da podje kući, 
ali u taj čas začuje njegov glas u drugoj sobi. Došao je. 

,Nema mene dugo", stane si on trti ruke. — ,,Morali smo dugo 
čekati. Prokleti mesar, negdje se zadržao !" 

»Idemo ?* ustane Jana. 

,Idemo odmah !? 

Kola su stajala u dvorištu. Bartol skine pokrivače s konja : 

,Sjedni ti samo gore. Pokrit ću ti koljena.? 

Jana se uspne. 

»Bilo bi ljepše na saonama", progovori Bartol, kad su kola već 
bila na cesti, ,,ali nije mi se dalo slagati..." 

Jana ne reče ništa, i tako su dugo šutjeli. Sjedjeli su jedno kraj 
drugoga, pokriveni istim pokrivačem, a koljena im se doticahu. Ona 
najednom osjeti, da se on primakao bliže k njoj, ali ne reče ništa. U 
grlu joj je bilo samo suho, i disala je teže. — Bartol joj je bio rodjak 
po mužu, a prošle se jeseni oženio. Bio je mladji godinu dana od nje. 

»Nije li ti tako čudno samoj ?* upita on odjedared, a stegno mu 
se sve jače pritiskivalo uz njezino. 

»Nije. Priučila sam se već", odmakne se ona malo dalje. 

»Zbilja 2 pogleda je on, nasmiješi se i potjera konje. 

Ona ne odgovori. Ali osjećala. je neprestano, kako joj je u pr- 
sima nekako tijesno, kao da je sapeta. I jedva je čekala, da dodju što 
prije u selo. Govorili su malo. On bi je samo pogledao ispod oka i smi- 
ješio se. A kad je sašla s kola, upita je tiho: 

,Kad ćemo se vidjeti 2? 

,Ja ne znam, odvrati ona i naglo se okrene. 

Sa svekrom je kod kuće govorila takodjer malo. Pokazala mu 
je samo, što je kupila. I on je šutio i odmah poslije večere legao u krevet. 

Negdje u noći osjeti Jana, da netko skida snje pokrivač. Mislila je 
u prvi mah, da joj se tek pričinilo, i spustila je ruku preda se... Ali 
prsti joj se dotakoše vruće, stisnute pijesti. Kao da je prihvatila užareno 
gvoždje, trgne ruku natrag i prestane disati. Nenadana vrućina preleti joj 
čitavim tijelom. A oni vrući prsti spustiše joj se već na lice, pa polako pre- 
laze preko grudiju, i već osjeća usijani dah, što joj pali usne. Ona se trgne 
i pridigne napolak, ali dvije jake ruke zgrabe je za ramena i svale natrag. 
Na njezino lice prilijepiše se u divljem žaru drhtave, otvorene usne... 

u IV. 

Drugi dan šutjela je i ona i on. On je čitavo prije podne cijepao 
drva i samo bi katkada došao. u kuhinju ili u sobu, tražio nešto i opet 
izišao. 

Jana još i sada nije pravo razumjela, kako je ono došlo. Činilo 
joj se na časove sve kao san, a onda bi opet osjetila u glavi kao neki 
mutni bol, i silnom brzinom vraćalo joj se sve u pamet : kako je bila 
na sajmu, kako se vozila s Bartolom, i kako joj je ona vruća ruka 
razgalila grudi u mraku. Gotovo se stresla, kad je na to pomislila. 1 
kako je onda htjela da se odbrani, ali on joj je šaptao nešto u uho. Sve 
je oko nje šumjelo, i nije razumjela gotovo nijednu riječ. Bila je u 
nekoj omaglici, a sa sviju strana obilazio je vrući plamen, i napokon 
joj se pričini, da je sapeta čvrstim konopcima, koji je ne puštaju nikuda. 

Sada je istom razumjela one njegove poglede, što su znali pla- 
ziti njezinim tijelom, i onaj smiješak, što se lukavo verao ispod gustih 
obrva. 

A da mu se ona sada ipak oime, da ode ? — Ali kuda će? K ma- 
teri ne može. — Na kvartir ? — Otkuda će plaćati ? — A odmah bi 
se i govorilo, zašto je otišla. Svijet bi znao, da nije čist račun. 

Ali ni ovako ne može. On sada ne će prestati. Bit će još gori. — 
A stid ju je same sebe. 

Zazvonjelo je i podne. On udje u kuću. 

,»Hoćemo li k objedu ?" 

», Odmah", progovori Jana tiho i ode u kuhinju. Kad se vratila 
sa zdjelom u sobu, on je već sjedio za stolom i rezao kruh. 

»šta imamo ?" pogleda on u zdjelu. 

Jana ne odvrati ništa. 

On si nagrabi i počne jesti. Jana je silom gutala jedan zalogaj 
za drugim i gledala u tanjur. 

»Baš sam se nacijepao ! Imat ćeš do Božića dosta. . .? 

Jana je htjela nešto reći, ali nije mogla naći nijednu riječ. Samo 
je nekako nehotice dignula glavu, i pogledi im se sastanu. U njegovim 
je očima bio onaj potmuli smiješak, što ga je već nekoliko puta opazila. 

»Srdiš li se ?" začuje Jana najednom njegov glas. Bio je nekuda 
tiši i mekši nego obično. 

»srdiš li se 2 ponovi on još tiše. 

' “Ja? — Zašto ?" dahne Jana i začudi se, kako su te riječi izašle 
12 njezinih ustiju. 

,,Pa da", govorio je on dalje, ,,što bi se gela ? Janemami onako 
nikoga, a tebi ne će nigdje biti ljepše.. 

Jana se digne. 

»Kuda ćeš ?" 

pidem... oprati zdjele... 

On se nasmije : 

»Zar ti se žuri ? — Sva si pocrvenila . . . Sramežljiva si kao cura 1? 

Popodne je padao snijeg. U sobi je bilo mračno. Jana je šivala 
kod prozora i razmišljala, što da učini. Ali sve su misli nekamo izmi- 
cale, i ni na što se nije mogla odlučiti. 

“Kraj peći je drijemala mačka. On je još neko vrijeme bio vani, 
a onda došao unutra, stresao sa sebe snijeg i sio kraj peći: 

,Više ne ću. Nacijepao sam se dosta." 

Jani bljesne jedna misao u glavi, i ona odloži švelo : 

,Ja bih morala k materi..." 

,»Po što 2? digne se on. 

Iako. Imam nešto posla. . .? 

,»A da! Sad ne ćeš nikud, Po takovu vremenu! — Znam ja, 
zašto bi ti išla?, pristupi on bliže i nasloni se na stol. — ,,Bojiš se, ha ?? 

Jana ustane i pogleda ga smeteno : 

»Pustite me .-. .? 

,Zašto ?" pridje on još bliže. — ,,Zašto se bojiš ? 

Nemojte 1! ispruži ona ruku. 

To ne će saznati nitko, razumiješ li ?" spusti on glas, što je već 


podrhtayao, : 
Janine se oči napune suzama, a srce je htjelo da joj iskoči iz prsiju. 
,,Ja te ne dam nikomu !" šaptao je on. — ,,Sad ćeš biti moja... 


I samo moja!...? 

,Pustite .. * podje Jana k vratima. 

Ali on je uhvati oko pasa, pa je privuče k sebi. 

,»Ja ću vikati", pogleda ga Jana prestrašeno. 

,Viči slobodno ,.. Ja te ne puštam... 

Sada je gledala prvi put njegovo lice sasvim izbliza. Na čelu se 
usjekla duboka brazgotina, a izmedju rastvorenih usana bijelio se 
red jakih zubi. Oči su se krijesile, crne i velike, a brkovi su prekrili 
čitavu gornju usnu. 

“Pustite me... Ne idem k materi... prošapće ona tjeskobno. 

,Ako ne budeš dobra, ja ću te već ukrotiti 1"? 

t«.Uveče je sam ugasio svijetlo, i Jana više nije mogla da mu se 
otme. Mahnitost njegovih zagrljaja i bestidna, mračna strast slomiše 
u njoj svu snagu. 

Njezine zimske noći prolazile su tako s njim. Bili su već kao muž 
i žena. 

Njemu nije bilo pravo, ako je kuda otišla, i čim bi se vratila doma, 

odmah bi je ispitivao, gdje je bila, s kim se razgovarala, i tome nije 
bilo kraja. 

I Jana se počela bojati svekra. 

»Ti mene samo varaš! Imaš ti negdje drugoga. Da mi ga je samo 
znati, naravnao bih ja njemu ledja!" govorio je on. 

(Ni plakati nije smjela. Odnah je govorio, kako nije zadovoljna 
kod njega, kako bi htjela nešto bolje, i tako redom. 

A dani su odrmicali polako. Snijeg je padao gotovo svaki dan! 
a u sobi je ležao polumrak, mutan i siv, pun mračnoga očajanja. 

Na Badnjak je nije pustio k polnoćki. Malo se napio, obrazi mu 
se zažarili, i ispružio se na slami. 

Jana je prostirala jedan rubac kraj peći, da se malo presuši. Jučer 
ga je bila oprala. 

»»Dodji ovamo 1 pozove je on. 

. Ona se i ne obazre. 

»Ne čuješ li, što ja tebi velim ?" pridigne se on malo. 

»šta ie?" pogleda ga ona preko ramena. 

»Ovamo dodji !" 

»Ne ću", izbaci Jana teško dišući. 

»šta si to rekla ?? ustane oni podje k njojzi prignutih ramena. 
— ,,Ne ćeš, veliš 2? 

»Pustite me! Mira mi dajte !" 

On je uhvati za ruku i potegne na sredinu sobe: 

»»Vidjet ćeš ti, tko je tvoj gazda." 

Jani je bilo, kao da joj se nešto u prsima diže, i pogleda ga s toliko 
mržnje, da je i on sam to osjetio. Krv mu je navalila u glavu, i sav 
je drhtao. 

»Čekaj malo 1? priskoči on k njoj, ali Jana digne obje šake i udari 
ga u prsa. 

On je samo pogleda. Nije sigurno vjerovao samome sebi, da bi 
ona to mogla učiniti. 


»Zar tako ?* izdere se on, a usta mu se zapjene od srdžbe. Po- 
grabi je zatim po drugi put za ruke i baci je preda se na tle. Nato je 
udari nekoliko puta šakom u ledja i jednom je rukom zgrabi za prsa : 

»Hoćeš li još 2?" 

Jana je htjela da se digne, ali on je pritisne preda se na koljena 
i muklo vikne : 

, Odgovori 1 

Pustite . . ** stane se ona otimati. 

» Ubit ću te! Razumiješ li ?* 

,Ubijte! Neka je svemu kraj. 

Ona se napokon izbavi njezotih disa spusti se na klupu kraj 
stola i zakopa lice u dlanove. Onda, kao da se u njoj kidalo nešta teško, 
stane plakati pridušeno, i sva je drhtala pri tom. 

Dugo je tako jecala ne dižući glave, a nato osjeti na ramenu nje- 
govu ruku. 

»Nemoj plakati", govorio je on mirnije. — ,,Zašto si takova ? 
Kriva si sama. U meni je takova prokleta krv, pa se odmah raspalim . 
Znaš dobro i sama, pa čemu me onda srdiš ? — No, ne plači 17 

I on je uhvati za čelo, pa joj stane silom dizati glavu kao djeci, 


kad plaču. 
Eto, kolike suze 1" počne joj otirati lica i uštine je malo za obraz. 
»Ne... htjela je ona da se odmakne. 


Ali on ju je već držao, sio kraj nje i stao je vući sebi na koljena. 

,Jesam li te jako udario, ha ? Gdje te boli ? Više nikada ne ću, 
samo budi dobra. Ne smiješ me srditi. . .? 

Jana je samo uzdahnula i zatvorila oči. — 

— — Nekako poslije Pavlova dotrčala je bratova mala i rekla, 
neka odmah ide k njima, jer da je staroj materi zlo. 

Ona se brzo odjene i podje. 

Mati je ležala na krevetu i sva se tresla ad zime. 

»sto vam je 2" prihvati je Jana za ruku. 

Ali stara je tako drhtala, da nije mogla izgovoriti ni riječi. Zubi 
su joj cvokotali, kao da leži na snijegu. 

Drugi dan nije stara poznala više nikoga, a za tri su je dana po- 
kopali. 

Snijeg je padao gust i mokar, a nosioci su se svaki čas mijenjali. 

Spuštao se već i sumrak, kad su stigli na groblje. Lijes je bio 
prekriven debelom naslagom snijega, a i u grobu ga je bilo gotovo 

do polovice. Grobar je morao lopatom izbaciti i snijeg i vodu napolje, 
onda su istom spustili unutra lijes. ' 

Na karminama nije Jana ostala dugo. Uzela je ono, što je ostalo 
od matere, i pošla kući. 

Svekar je sjedio kod stola i bio smrknut. 

»Mislio sam, da ćeš ostati do ponoći", promrmljao je, kad mu 
je nazvala ,,dobar večer". 

Ona ga samo pogleda i slegne ramenima. 

Nad kućom je zavijao vjetar... 

— — Oko Uskrsa osjeti Jana, da je noseća... 

Mislila je, da će do toga doći, ali ipak sada, kad je znala sasvim 
sigurno, otvorila se pred njom takova mutna pustoš, u kojoj nije bilo 
puta ni svijetla, odakle nije bilo izlaza... Prva joj pomisao bijaše : 
što će se dogoditi, ako svijet sazna ? ai Ka pokazivati na nju, rugat 
će joj se, i bolje za nju, da odmah umre. 

Morala bi i njemu reći, neka vidi, kuda ia to dovelo, ali svaki put, 
kadgod je već namislila govoriti, nešta ju je suzdržavalo, kao da joj 
je jaka ruka stisnula grkljan, i nikako nije mogla započeti... 

A on je bio bestidan kao i dosada. Mučio j€ svojom raspuštenom 
strašću, samo da udovolji svojim neobuzdanim željama. Postao joj 
je odvratan, a duboka, mukla mržnja stala se dizati u njezinoj duši. 
Kadgod bi je pogledao ili spustio na nju svoju ruku, ona se sva stresla. 

On je sigurno osjećao njezinu odvratnost, jer mu se često znala 
i otimati, ali je upravo onda bio jošneobuzdaniji i okrutniji, nastojeći 
se osvetiti za ono, što mu izmiče, i što mu ona želi oteti. 

Ona se u nekom tupom očajanju prepuštala svome udesu, ali to, 
što je živjelo u njoj, sjećalo je svaki čas, da će jednoga dana izaći na 
vidjelo sve, a onda će se dogoditi nešta, što ona ne može pravo još 
ni naslutiti. 

I tako jedne večeri, kad je sve pospremila, dodje u sobu i stane 
kraj stola. On je upravo punio lulu i digne glavu: 

osta je?» 

Ona ne odgovori odmah... 

»No, sa jel ? — Ne znaš govoriti ?. 

»EVO.. ." počne ona po Emog kao da samu sebe optužuje. — 
»Ireba da ea i vi, 

Tu najednom saosiona i spusti glavu... 

»šta 2" metne on lulu na stol. 


Hrvatsko Kolo“ 1914, B 

Ja Sam. e ovaj će 

On se digne i pristupi k njoj : 

»Ti mene varaš, čuješ!... ' 

,Ne varam", digne ona glavu i pogleda ga u oči. Sva ona mržnja 
stala se odjedared dizati, kao da je uzavrela. — ,,Sad više ne pomaže 
varati... Prekasno je..." 

»Zašto nisi odmah rekla I 

»Tako... bilo me je stid 17 

On se nasmije gotovo glasno : 

,Stid ju je bilo... Curica!... 

Jana, kao da nije čula njegove poruge, nastavi jače : 

, Tomu ste svemu krivi... vi | — Što ste uradili sa mnom ni 

»što sam uradio 2" raskorači se on i skrsti ruke na ledjima. — 
;,Jesam li te ja silio:i nagovarao 2 Došao sam k tebi, a ti si jedva do- 
čekala... Sva si drhtala od želje..." 

»Lažeš 1? krikne Jana i digne obje šake. : 

, Udri, ako smiješ 1? isprsi se on i stupi bliže. — ,,Sad bi me tukla, 

jeli?... Aonda... i prvu noć i poslije... znala si me grliti kao 

luda 24. RH j 
»Nisam .. ." zavapi ona. — ,Otimala sam se uvijek, a ti... 

ti si me ubio... KK 
,,Otimala si se 1... Zbilja ? ! — Znam ja to tvoje otimanje! — 


Samo da me jače raspališ, pa da onda..." 

,Stidi se, što mi to govoriš !" izbaci ona promuklim, drhtavim 
glasom. : 

»A sada", nastavljao je on bezobzirno i nemilosrdno, ,Ssada si 
lijepo došla, pa veliš: noseća sam... Što se to mene tiče ? ! Bogzna 
s kim si se ti sve povlačila ? .. .? : 

Jani se zavrti u glavi i zaleti se na nj, pograbi ga za prsa, zapilji 
mu nokte u košulju, a iz ustiju joj izleti samo hrapavi, bijesniuzdah ... 
Ali u isti tren sve se u njoj slomi. snaga je ostavi i padne mrtvo na 


pod...“ ' pi 
Prenula se kasno u noći. Sve je naokolo bilo mirno. Na glavi joj 


leži nešta teško kao veliki kamen. Ona digne ruku i napipa mokar 


ručnik. Strgne ga i baci dolje. Zatim digne glavu, i jednim joj mahom 
preleti kroz mozak sve, što se dogodilo. — On ju je valjda raspremio 
i metnuo u krevet. Što mu je sve samo rekla ? I kako je sve prohujilo 


kao burai.i 


115 


! > Ugnu je pali žedja, ali nema snage, da se digne. Sva je slomljena 
i kao u nekom polusnu. Ali mora ustati, mora naći vode, jer više ne 
može uzdržati. 
Polako se digne i podje u kuhinju. U škafu nadje vode, napije 
se i ne znajući ni sama, zašto, izadje na dvorište i sjedne na Prag... 
. Topla je noć počivala nad čitavim krajem. U vrtu su se bijelile 
jabuke, a mjesečina se blistala po njima, plava i jasna. Nije se čulo 
ništa. Lišće je mirovalo na velikoj trešnji kraj plota, a iz vrta je dolazio 
jak, sladak miris... 
Uto najedared prekine tišinu udarac ure na zvoniku. Jana stane 


brojiti : 
,Jedan . . 7? 
Časak je čekala... 
»Ništa više... Jedan sat... Ponoć je prošla..." 


Izdaleka se začuje mutan šum... 

»Željeznica .. .** dahne Jana i počne slušati... 

Šum je bio isprva nejasan i dalek, ali što je dolazio bliže, to je 
postao jasniji. Čulo se soptanje dima i lomljava kotača, kao da let; 
stotinu kola. Sve jače, sve strašnije, kao da ulazi već u njihov vrt, 
sad će banuti... evo — 

Onda se stalo gubiti polako sve u daljinu, štropot kotača bio je 
svaki čas slabiji, i napokon se čuo samo šum, dok nije i njega nestalo . . . 

I opet se povratio onaj predjašnji mir... 


V. 


...1 da je barem sada on kod kuće !... Da nije otišao u vino- 
grad! Ima tamo vezati, što li? — A morala bi sada nekoga imati 
uza se. Ovamo sama ne može... Da viče, da koga zazove 2... To 
ne smije. Saznalo bi se, a onda... onda bi svemu bio kraj... 


.Čemu se skrivala po kući, da sada — — Ne. Bolje ovako. Čekat će, 


pa što bude ip ' ' 
Leži tako na ovim vrećama u kuhinji već cijeli sat, a bolovi postaju 


.Sve teži. . Da se barem može odvući u sobu !... Više ne može ležati 


Ovako... Mora se okrenuti na drugu stranu... Bit će joj lakše... , 
Svejedno je!... Mjesto da popušta, steže sve jače... 
PA ra RA 
Kao da ju je tko presjekao, tako joj se učini... Žute i crvene 
Pjege zakrijese joj se pred očima, a zatim mrak... 

Kad se razabrala, nije više osjećala takovih bolova, samo je teška 
nemoć obuzimala čitavo tijelo i ulazila u svaku žilu. Znala je, da se 
dogodilo ono, a bojala se samo i pridići glavu. 

Alinije mogla dulje čekati. Mogao bi tkogod doći, a ona je zaboravila 
zatvoriti i ulična vrata. Pridigne se i opazi odista kraj sebe nešta 
blijedo, maleno... Ležalo je posve nepomično . 

Ona ga dirne rukom... 

»Mrtvo je", prošapće zatim i pokrije ga jednom krpom, što je 
ležala u kutu. 

Uhvati se nato za stijenu, zatvori za sobom kuhinju i odvuče 
se u sobu. Tu se spusti na stolicu kraj postelje, uzdahne i pogleda 
prema prozoru. 

Što sada ? Hoće li se to ipak saznati ? A on ? Što će on, kad se 
vrati ? Možda će doći još večeras... Ne smije se saznati. Pripovijeda 
se doduše po selu koješta, ali o kom se ne pripovijeda ? Za kolike se 
zna, da su pile svašta, pa što im je zato ? A tko će i vjerovati, da je 
ona imala štogod sa svekrom ? ! Mogao bi joj dvaput otac biti !. 
Pa... k njima i ne dolazi nitko, a ona se uvijek stegnula, kad bi iz- 
lazila... Nije se moglo opaziti... 

Samo to ! Kuda će s tim ?# — U kuhinji ne može ostati... Valja 
zakopati, ali sad još ne... Kad se smrači, onda. 

Sve se tako Habitat brka njom, drhtalo je, gorjelo i gasnulo, 
i nije mogla naći početka ni kraja.. 

Onda se opet sjeti, da ulične rita nijesu zatvorena. Popravi 
si rubac na glavi i izadje na dvorište. 

Predvečerje se šuljalo iz vrta. : 

Ona zatvori vrata, vrati se u sobu, legne onako odjevena na krevet, 
čekajući, dok dodje noć. 

Dugo se nije htjelo smračiti. 

A kad je napokon svuda naokolo nastala tišina, i u sobi se sve 
prevuklo tamom, onda se digne, otvori ormar, izvadi bijeli rubac 
što ga je još kao cura nosila, i podje u kuhinju. 

Nije htjela zapaliti svijetlo, jer se bojala, da još jednom ne ugleda 
ono malo, blijedo tijelo, već ga samo onako u mraku zamota u rubac, 
uzme motiku i ode u vrt. 

Iza štaglja, pod šljivama, bila je zemlja pješčana i meka. Tamo 
metne zavežljaj na tle i zasiječe nekoliko puta motikom. Onda naglo 
prestane i stisne se u sjenu!,.. 

Pričinilo joj se, da se netko naslonio na plot. Čula je, kako je nešto 
zaškripalo... 

Ali — prevarila se... Sigurno je bila kakova ptica. Na staroj 
jabuci imale su sove gnijezdo. 

1 počne kopati brže. Razgrnula je zatim rukama zemlju, metnula 
onaj zamot unutra i opet zasula jamu. Poravnala je humak, zagazila 
nogama, obazrela se još jednom svuda naokolo i pošla... 

Radila je brzo, a u mozgu joj je bilo sve jasno, i ništa nije za- 
boravila. Sama se sebi čudila, kako je brzo zgotovila sve. 

I nešta kao zadovoljstvo. počne je okupljati, ali samo načas. Kad 
je ušla u hodnik, spazi u kutu nešta crno i veliko. Kriknula je glasno 
i bacila motiku preda se. A ono crno samo stoji i ne miče se. Strah 
je spopane tako, da je malone pala na zemlju. Morala je zatvoriti oči i 
tako se odvući u sobu. 

Legla je i pokrila se preko glave čekajući, da se otvore vrala, 
i da netko nahrupi unutra. Velike, grozne oči... i samo gledaju... 
a u njima je krv i plamen... 

Jedna se misao naglo pojavi... 

— — Tako je i on ležao i vidio nekoga, gdje stoji kraj vratiju, 
4 ona je bila ktaj njega i čula svaku riječ. Ležao je na istom krevetu 


i bio sav krvav... Nije se micao, samo je govorio... Kao da ga i 
sada čuje... 
»Io i ja umirem... progovori ona glasno i ušuti. — 


I evo, već pada na nju crni, krvavi oblak... prekriva je... i 
sve je teži... ne može nikud... nema zraka! —... 
. Probudila se — 
Već je dan. Sunce gori na prozorima, zlatno i jasno, i čitava je 
Soba puna svijetla. Jedan veliki trak žari se tamo na škropionici kraj 


. vratiju. Stakleni andjeo, što drži na krilu posudicu s posvećenom 


vodom, pretvorio se u sjajnu mrlju na stijeni, bijelu ka plamen 
svijeće... i 

Sve ono, što se dogodilo jučer i noćas, čini joj se kao san. A umorna, 
slatka nemoć silazi nad nju. Da nema ovoga svijetla, najvoljela bi 
Opet sklopiti vjedje... 

Ali najedared se začuje vani kravarev Tog... Valja pustiti krave 
na pašu... Ona se digne, ali stupivši u hodnik protrne i prihvati 
Se za stijenu... 

Pred njom je ležala motika... 

Tomislav Krizman : Portret (g. VI. Š.). 


Stajala je samo tren kao bez duše, a tada se naglo prene. Rog 
se čuo bliže. Nato uhvati motiku, što joj je zakrčila put, baci je u 
klijet i ode u štalu. Odveže krave i pusti ih na ulicu. Nije dojila ni jednu, 
jer su obadvije bile bredje. 

Kad je bila gotova, podje u vrt. Kao da je tkogod vuče tamo, 
a ona se ne može oteti jakim, gvozdenim rukama... Mora da vidi, 
barem izdaleka... i 

Još se poznalo, gdje je kopala sinoć. Naokolo je sve bilo natru- 
njeno slamom, a samo se ondje vidjela mala čistina. Ona uzme metlu, 
pa namete malo slame i na ono mjesto. [I 

Sada se ne pozna više. Sve je jednako. Nitko ne će spaziti, da 
je ovdje — — 

Na uličnim se vratima čulo 1 dk 

Jana protrne kao i sinoć, kad je mesa, da se netko naslonio na 
plot... u; : 

»Otvori !* začuje svekrov glas. 

»On je... zadršće nešto u njoj; — ,,Sad će saznati..." 

Ona se uputi polako k vratima, a noge su joj se jedva vukle po . 
zemlji. Mislila je svaki tren, da će pasti... 

»No, hvala Bogu, da već jednom ideš!" mrmljao je on izvana. 
— , Već pol sata stojim pred vratima 1!" 

Jana potegne zapor . 

On stupi u dvorište, pogleda je i stane... Problijeđio je jednim 
mahom, i crno lice prelilo se nekakvom žućkastom bojom... Zatvori 
zatim vrata i prošapće tiho : 

Hajdemo unutra 1? 

Ulazeći u sobu zavrtjelo joj se u glavi i naslonila se o dovratnik. 
On je prihvati, da se ne sruši, i posađi je na stolicu. 

Oboje su šutjeli. On je još uvijek imao na sebi torbu i štap u ruci, 
kako jei došao... Nijedan se nije usudio započeti. Samo su disali 
teško, a njegovo se čelo orosilo znojem. 

I nakon dugoga muka, kad je ona digla glavu i gledala ga, kao 
da traži pomoći i smilovanja, progovori on dubokim, muklim glasom : 

NO go SKA 1022.2 21 f 

Ona odgovori ko dne da je sama jedva razabrala svoje riječi. 

Jučer... jučer je. 

Tu joj se glas Pog. de 

On je stajao nepomičan, a licem mu se opet prosulo ono tamno 
rumenilo . 

SA «rje Edje ih amo 

,»Zakopala sam. 

Njoj se zamagli u pom i gotovo je pala na zem) ju, Ali svijest je 

nije ostavila, i nastavi plasi 


»Bilo je mrtvo .. 

»A kako ?... Gdje e 

Ona opazi u njegovim očima nešta kao strah. Pogied mu je 
bio nemiran i nije se mogao nigdje pravo ustaviti. Lutao je i tražio 
nešto... 


»što ćemo sada ?" metne on palicu i torbu na stol. 

»Ništa... Gotovo je.. odvrati ona tupo i sklopi oči. 

»A da se sazna ?? 

»Pa bi se saznalo !* odahne ona duboko. 

Kroz stisnute vjedje gledala je mnoštvo crvenkastih piknjica, 
kako se vrte i motaju, a sve ih je više, ne može ih ni pregledati... 

»šsta to govoriš ? — Pomisli samo, da —? 


Sinoć sam mislila, ali sada... sad mi je svejedno. . .?? 
»? 2 
»Ii si slaba... Legni... Ja ću ti pomoći na krevet. . .? 
»Ne 1" rastvori ona široko oči. ,,Još sada ne... Poslije ću leći. 


,»Ovdje ne možeš sjedjeti .. 

,»Zašto ne 2? 

»»Blijeda si kao stijena. , .? 

Jana se digne. Učini joj se, da se kuća uzdiže i spušta, a u ustima 
joj se javljao mučan, bljutav okus. Ispruži ruke preda se i uhvati se 
Za Ssvekra. 

On je počne svlačiti. — 

,Ja znam sve", šaptala je ona, ,, vidim vas, ali u glavi mi se 


miješa... Znam, da nisam smjela, ali sam ipak uradila... i da će 
se naći... 

Svekar je odvede do kreveta: 

»Miruj! — To je groznica... .? 

»Nije groznica... Ali jučer me je netko dočekao u hodniku, 
vidjela sam ga... crn, velik... imao je krvave oči... i došao je 


poslije k meni. . .? 

»Budi mirna... spavaj 1? 

,sagriješila sam... i Bog mi to ne će oprostiti nikada... To se 
ne oprašta ,, /? -- šaptala je sve tiše... 

Onda se spustio na nju nekakav polusan. Sve je vidjela i čula, 
ali čudne, neobične slike javljale se pred njom ; gledala ih je i nije 
se mogla maknuti. 

Najprije se vraćala s polja, a na ledjima je nosila motiku. Svuda 
je peklo sunce, zemlja se užarila i raspucala, a trava se osušila i ležala 
mrtvo po livadama. 

Došla je u neki vrt, pust i dugačak, a na šljivama i jabukama 
vidjelo se mnoštvo velikih, zelenih gusjenica. Jedna joj padne za vrat, 
i ona ćuti, kako gmiže, hoće je stresti, ali nikako ne može. Ruka joj 
se ukočila držeći onu motiku, 

I sada vidi štagalj... To je njihov vrt !... Kako ga nije odmah 
prepoznala ? — Ali kraj štaglja se nešto bijeli... Pridje bliže, a to 
u jami leži nešta živo, prekriveno rupcem . . . Miče se, ruke se dižu... 

Ona počne brzo bacati zemlju u jamu, ali nikako ne može zatr 
pati... Kolikogod zemlje nabaca unutra, jama postaje sve šira, a 
one ruke rastu, dižu se, sad će joj uhvatiti motiku, pa će je povući 
k sebi... 

Kraj štaglja se pojavi žena u crnini, blijeda kao smrt. Izdaleka 
joj maše rukom, neka udari ono bijelo, neka samo udari... I ta žena 
dolazi bliže, ali kraj plota stane, nasloni se i opet mahne rukom. ., 

I motika se digne, sama od sebe, udari — i više nije bilo ni jame 
ni žene... Samo se digao takav vjetar, kanda hoće sve srušiti i raz- 
valiti... ' 

Ona bježi, ali za sobom čuje korake i zveket lanaca, netko je 
hvata za suknju, a kuća je još daleko... Sve joj se pred očima za- 
crvenilo, ne može disati, a topot koraka svaki je čas jači... To je 
ne progoni više jedan, već stotinu njih, a svi pružaju ruke... 

Evo, tu je kuća, ali vrata su zatvorena!... 

Ona udara bijesno motikom i napokon razbije ključanicu, uleti 
u sobu i zatvori za sobom vrata ,.. Sada je više ne mogu naći. 

Mir je. On spava... 

I ona, još uvijek prestrašena, ide k njemu... Legao je nauznak, 
vidi mu lice . , . Jedna ruka leži na pokrivaču . . . Ona prihvati tu ruku, 
a on otvara oči, smije se... Srce joj udara, kako je bježala kući, i 
strah je, da oni ipak ne provale vrata i da ne udju... 

I prigne se k njemu... A on je hvata objema rukama i pritište 
k sebi... Ona uto prepozna u njegovim očima onaj krvavi plamen, 
hoće da se otme, ali on je ne pušta... Dah mu je vruć kao oganj, 
a ruke je stežu kao kliješta... Zapiljio je oštre zube u njezin vrat, 
pregrizao žile i pije polako krv... Ona ga hvata za prsa, za vrat, 
zaderala mu nokte u meso, ali on ne pušta, već je sve bjesnije i okrut- 
nije muči... 

Sad će je pustiti... Sigurno misli, da je već mrtva... Ali ona 
se samo pritajila . . . Zatvorila je oči i tako leži... On se polako diže, 
gleda je još časak i odlazi od nje... Zatvorio je za sobom vrata... 

uje se sasvim dobro, kako je zakrenuo ključ... 

Ona otvara oči, ali soba je puna jakoga, crvenog svijetla. Negdje 
gori ! Čuje se praskanje plamena, a ispod vratiju vuče se u sobu dim. . . 

Ide k njoj i pretvara se u živoga čovjeka s rukama i glavom... A 
za njim drugi, za njim treći!... Mnogo ih je... To su oni izvana, 
što su je progonili... Opkoliše već krevet, a na glavama im se viju 
dugački vlasi, sivi kao magla... Nijedan nema oči, ali je ipak svi 
ogledaju... Zašto stoje? ... Zašto se ne miču?... 

Plamen praska sve jače... To gori kuća nad njom... Već pu- 
caju stakla na prozorima od vrućine, grede se žare, past ćena nju!... 

I jedan užareni komad drva leži joj već na prsima... Digla je 
ruku, da ga baci sa sebe, ali svi oni, što stoje naokolo, zgrabiše tu ruku 
ine daju... 

A grede plamsaju, iskre padaju po njoj, sve je u jednom plamenu, 
postelja gori pod njom, gore i one ruke, što je drže, i sada se rušisve... 
tama... sad je grobu... 

> =Šta je toi 

Zar se probudila * — 

Nije. Još uvijek sanja. Samo što je soba mirna i tamna kao i 
nekada. Nema plamena, ni onih sa sivim vlasima.... 

Da se digne ? — Da pogleda tamo ? — Sada je noć... Nema nikoga. 

Samo tiho. Da je on čuje, ne bi je pustio nikud... 

Tako. Sad je pred kućom. Sjest će na prag. 

Čuje se i ura sa zvonika... 

,Jedan, dva, tri... još... još udara... Dvanaest, kad je tako 
puno. . .? 

Neprestano bi htjela da se još nečega sjeti, ali nikako ne može . . 

Sav je vrt u mjesečini, samo tamo kraj štaglja, tamo jesjena... 
Ne vidi se ništa... 

Eno, tamo je živica... Onuda mora ona proći... Prije će biti 
na mjestu... A zakasniti ne smije... 

Dospjet će, nije to daleko... Koliko puta je išla ovuda u 
polje!... 

Ali sada je ipak nekako drukčije oko nje... Staza vodi izmedju 
žita, samo je mnogo šira... Mogla bi i kola prolaziti po njoj... 

Evo i šume !... Kako je brzo došla ! — Čas prije bila je još pred 
kućom ... 

Koljena joj stanu klecati... 

»Ne smijem sustati .. . Samo još malo... Tamo za onim uglom, 
tamo je... dalje ne ću trebati... 

— — Evo... to je... 

i Nasip je sasvim nizak... A dva dugačka, crna traka vuku se po 
nasipu kao dvije dugačke zmije... Daleko za šumom zavijaju se 
nekamo drugud... 


Zašto se tako smračilo odjednoč?... Morao je oblak prekrit 
mjesec... 1 zašto je sve tako tužno ?... 
,»Ah 1? 


Eto ga!... Čuje se šum... Još je daleko... iza šume... 
Samo da ga vidi, da — 
Eno!... Pojavio se... 

' Dva crvena, velika oka upališe se i gore... A crna neman digla 
se i dolazi sve bliže... Ona prepoznaje tu crnu, strašnu prikazu... 
Vidjela ju je u hodniku, kako vreba. ..isteoveoči...iprije negdje... 
samo gdje i kada? — Na glavi joj se vije duga, siva kosa, vije se kao 
u vjetru... To je onaj, što je došao ispod vrata, ali sada ima oči... 
gleda je... grozne, krvave oči!... 

Štropot prilazi sve jače... nasip se već trese, kao da će se sve 
srušiti nekuda.. 

Šta je? — Da li doista sanja, ili — 

Oči | Već su tu... A u njima krv, mnogo krvi... i plamen, na 
dnu... 

Sada... sad će! — 
A I u njenome mozgu bljesne jasna misao, da to više nije san, da 
e to — 
Ali u jednom se trenu sve zauvijek zamračilo... 


Fran Galović. 


BEZ SJAJA U OČIMA. 


Ljudmila se ispričavala svojim roditeljima, da poradi glavobolje 
ne će s njima na soareju k Vukićevima. To im je rekla još pred tri 
sata i ostala kod svoje odluke i nakon upornog nagovaranja. 

— I Alfred će tamo biti... rekla joj mati, jaka žena s prosijedom 
glavom. 

— Ništa zato... odgovarala Ljudmila s izražajem, kao da bi 
se ovim motivom još dala nagovoriti, ali da je glavobolja tako jaka, 
da joj je upravo fizički nemoguće otići iz osame. 

A njoj je bilo baš zato nemoguće ići na soareju, jer je ondje 
imao biti i Alfred. Baš poradi njega ne će da ide k Vukićevima. 
O tomu njezini roditelji, dakako, i ne sanjahu. Dosad je ime Alfred 
bilo dovoljno za svaku akciju. Zato su joj to ime i spomenuli. 

Onda, kad je pred tri sata bilo govora o soareji, nije Ljudmilu 
glava boljela upravo ništa. Bio je to samo izgovor. A sada eto kao 
da je ta glavobolja odista nastupila. Sve ne može da vjeruje, ali 
istina je. Osjeća eto posve dobro, da je glava boli. Čelo joj je do- 
duše hladno, ali medju očima osjeća neko stezanje i kao neko ku- 
canje. Razmišljala je o tome, nije li to možda prehlada ili od pro- 
maje, ali je morala zaključiti, da nije. Preostaje jedino duševni 
razlog ovoj boli. A toga ima dovoljno. Kad se samo sjeti — — ah, 
bilo bi najbolje i ne misliti na to! Kad bi se to dalo napraviti kao 
da nije ni bilo ! Onaj interval vremena od sinoć — od šest do sedam 
sati uvečer — trebao bi nestati iz prošlosti... Da je moglo sinoć 
poslije 6 sati odmah biti točno 7 sati. I sve ono, što se dogodilo 
za to vrijeme, da se nije dogodilo ; ili da se bar dade nekako uništiti 


u sjećanju... Kako bi ona svoga negdašnjega dobrog Alfreda sa , 


sjajem u očima dočekala kod Vukićevih... Kako bi joj srce zaigralo 
kod sastanka!... ' 

— DA, — ali poslije šest sati, pa sve nekako do sedam dogo- 
dilo se nešto, što se nije smjelo dogoditi. Nekaka sramota, neko 
poniženje, što li... Ah — ni misliti ne smije. ,, Tek što se u to 

zamisli, odmah je jače zaboli glava... najviše medju očima... A 
pred očima joj se nekako zamagli, kao da gleda u dim ili tako nešto 
slično... um 

Ne, ne će ona k Vukićevima, pa makar je roditelji ne znam ko- 
liko na to nagovarali. Zna, da oni idu onamo najviše baš poradi 
nje, i da su sada već obavezani onamo poći, ali bilo što bilo, ona | 
ne ide. Ne će da ga vidi. Ili bar ne će, da je on vidi. To — toi 
jest ono glavno. Ona bi ga rado gledala, ali ne može da podnese 
njegov pogled. On bi neprestano gledao u njene oči, a to bi je smelo. 
Sinoć joj je rekao, da su joj se oči zamaglile, da je nestalo onoga 
sjaja, koji ju je doonda resio. Sad, kad bi došla preda nj, jamačno 
bi se on zagledao u te oči, i mislio bi o tome, da li su još onako bez 
sjaja i mutne. A to nemože ona da podnese... Čini joj se, kao 
da je sva njezina duša u tim očima. Tako je stid podilazi, kad 
pomisli, da se netko u tu dušu zagledava. Kao da je tko golu 
promatra... 

Eto sad dolazi otac. Sad će je i on nagovarati, da ide k Vu- 
kićevima. Vidi mu se: već na licu, što je odlučio. Gle — već se i 
obukao .za soareju. Ljudmili se taj čas sažalio, jer je znala, da je 
ljubi i da se samo za nju žrtvuje. 

— Dakle, što je s tobom? — počeo otac tobože ozbiljno i jačim 
glasom, koji je ipak odavao dobro njegovo srce. Zašto ne ideš? 

— Tata, glava me silno boli... odgovarala ona samilosno. - 

— Proći će, proći će ; samo podji na zrak... 

— Ne mogu. 

Otac se okrenuo po sobi, umuknuo, onda se opet okrenuo k njoj 
i sa strahom je pitao : 

— E pa, što je to s tobom odjedared? Je li to prkos ili što drugo? 
Ljudmilo, to tako ne ide. Eto, ja sam se obukao — i mama se oblači, 
pa što ćemo sada? 

— Idite sami... 

— Sami? Mi, sami? Što to govoriš? Što ćemo mi sami tamo? 
Kakva glavobolja? To nije istina... . 

— Tata, istina je... 

— Nije istina! Gdje te glava boli? 

— Tu — medju očima... 

I Ljudmila je ocu pokazala mjesto, gdje ju najv še boljelo. On 
je popipao to mjesto i otišao bez riječi, 

A njoj je došlo da zaplače. Pomislila je na mater, na oca, na 
sve moguće i nemoguće, što će slijediti, ako ne podje k Vukićevima, 
i u srcu ju zaboljelo kao da joj se nešto kida. Da podje?... Da 
se dade gledati od Alfreda? Da joj ove oči promatra? 

Ne — ona ne će ići, pa dogodilo se što mu drago. 

I ona odista nije otišla. Otac i mati morat će sami otići i ispri- 
čati Ljudmilu, da je poradi glavobolje morala ostati kod kuće. 

— Ne će nam vjerovati... govorila mati. 

— Ne trebaju vjerovati, dometnula Ljudmila. 

— A što ćemo reći Alfredu? pitao otac. 

— Ništa. Što bi mu rekli? 

— Što ćeš raditi kod kuće? pitala mati. 

— Ništa. Što bih radila? 

Roditelji su otišli. 

A ona se zavukla u svoju sobu, sjela u viddlonijać i zagledala se 
nekamo daleko. Oči je uprla u strop sobe, jedan čas vidjela na stropu 
nekake slike, što ih je slikar naredio, a za čas su i te slike pred 
njenim očima nestale. Gledala je svoje roditelje, kako idu ulicom, 
i kako zabrinuto govore o njoj. Znadu oni, da je bol glave samo 
izgovor, i da se tu krije neki veći i važniji razlog. Ali jamačno još 
i ne slute onaj pravi razlog. I koliko bude u njenoj vlasti, ona će 
nastojati, da ga što kasnije saznadu, ako ga uopće budu morali 
saznati. Prelomila bi srce dobrog oca i matere, kad bi im tako naglo 
ispovjedila svoju nezgodu. Eno otac neprestano sada putem pita mater : 

— Što je to zaboga? Znadeš li ti? 

— Otkud bih znala! odgovara zamišljeno mati. 

— Mora da joj se što dogodilo. 

— Da se nije porječkala s Alfredom? 

— Lako za to, pitat ćemo ga... 

— Sirotica ! 

I tako dalje, jamačno zabrinuto govorkaju putem otac i mati. 
A nemaju pojma, što se dogodilo. 1 dobro je, da ne slute. Alfred će 
se valjda znati ponašati, kao da se nije ništa dogodilo. A sam do- 
gadjaj se ne će ni usuditi ikom ispričati, najmanje njima. 

I dolaze eto sada negdje u kuću k Vukićevima. Svi se čude, što 
nema Ljudmile. Gdje je Ljudmila? Što je s njom? Bolesna ! Zaboga, 
što joj je? O, sirotica! Prehladila se valjda ! Ili da je od ljubavi 
možda ne boli glava, — primijetit će Vukićka šaljivo po svojem obi- 

čaju. A kad to reče, ne će ni slutiti, kako je blizu istine. Ah — 
od ljubavi! Od stida, od stida, draga gospodjo Vukićeva ! 

. Ljudmila se malo stresla kod ovih svojih misli i ovog svog 
umišljenog dijaloga s gospodjom Vukićevom. A Alfred? Što će on 
reći, ili što će misliti, kad bude vidio, da je nema? Reći valjda ne će 
ništa, ali će misliti ovako : Dakle se uvrijedila? Je li to za me znak, 
da je svršetak .na početku? Ne trpi me više! — Oh — trpim te, 
kako te ne bih trpjela ; volim te, ali samo reci, čemu je ono bilo? 
Ono sinoć? Zar si baš morao to učiniti? Mislila sam, da si drukčiji 
od drugih, da si onakav, kako si mi uvijek govorio. A eno sinoć — 
sinoć si bio baš onakav, kakvi su svi. Ja sam te smatrala iznimkom, 
junakom u našoj ideji, a ti si svagdašnji čovjek, muškarac kao svi. 
I zašto si mi rekao, da sam izgubila sjaj u očima ? Zašto si to uopće 
opazio ?... I sada, da sam došla onamo, sada bi se opet zagledao u 
te moje šiBt& oči i gledao bi, i gledao bi — da li su još... mutne... 

Teško je uzdahnula pri ovoj pomisli. . 

A kako on sada negdje izgleda 2 Ono njegovo svijetlo, plavo ice 
zastrto je jamačno maglom, ili je potamnilo. I brci, i sva kosa mora | 
da je potamnila. Tako si bar Ljudmila zamišlja. U njenim je očima 
Alfred oduvijek bio sav čist, bijel, nevin, kao janje, i to je bilo ono, 
što je nju oduševljavalo, što je ona u njemu ljubila. Sad je po svoj 
prilici sav mrk kao očadjavio, i pogled mu je nesiguran, oko tamno, 
a bijaše uvijek plavo kao nebeski uzduh. Već se sinoć, odmah poslije 
onoga dogadjaja, pričinilo Ljudmili, kao da je nastala u tili čas pro- 
mjena u njegovoj fizionomiji. I nekakav grč oko usana mu se spleo, 
a smiješak, koji je u njega vazda bio otvoren i topao, postao je tvrd, 
uglast, bez žara... 

Oh, — a kaki je Alfred prije bio ! Kao djevojka je izgledao. Umi- 
ljat, nježan, fin, obazriv : od časa do časa bi se zarumenio kao da je 
ulovljen u nepoštenu djelu. Kad bi ga malo bolje pogledala, zarumenio 
bi se malo po čelu, a onda sve dalje preko obraza, preko ušiju, sve 
do vrata. A ona je to tako voljela. U nje se onda smiješala samilost 
sa štovanjem prema ovom dobrom čovjeku. I samo takova: čovjeka 
bi ona vazda ljubila, i samo od takova bi čovjeka htjela biti ljubljena. 
Osjećala je, da je s njim kao sa sestrom. Ne kao s bratom, nego upravo 
kao sa sestrom. A od-sinoć se iz njega pojavilo nešto, što krade, otimlje, 
robi, a.nema prava na to. Pojavio se u njemu neki plamen, koji ne: 
grije, nego spaljuje ; nekakav dah, koji ne ozdravljuje nego truje, .. 

Inače je uvijek sjedio uz nju i pričao priče bez kraja i konca s ve- 
selim uzvikom smijeha, bez drhtanja i uzdisanja. Sinoć je samo šutio, 
tek dvije-tri riječi izgovorio, blijedio, drhtao i uzdisao, kao da plače 
nad nečim izgubljenim... 

Pred dvije godine, kad se je s njim prvi put srela kod Vukićevih, 
i kad ga je u razgovoru pitala, čime se zabavlja preko dana, nije znao, 
kud bi očima od neprilike, a tek nakon nekoliko časova sabrao je ne- 
koliko riječi za odgovor. I to je njegovo djevojačko, to nježno, lijepo 
vladanje potrajalo sve do sinoć. 

Ona je vjerovala čvrsto, da je u njemu našla mlada čovjeka, koji 
je jedinstven, kojemu nema premca u finoći duše i čistoći srca. Znala 
je, da su muškarci većim dijelom nekaki prostaci, ljudi bez srca prema 
ženi, — ali Alfred je iznimka. Njegova plava kosa, plave oči, bijelo 
lice — sav je kao djevojka. A kad se rumenilo prelije preko toga. lica, 
onda je dijete, i ona, Ljudmila, kao da je u tom času pokvareno če- 
ljade prema njemu. 

To su jamačno i njezini roditelji primijetili, jer su ga od prvoga 
časa zavoljeli i nikada joj nisu zabranjivali biti s njim u društvu. 
Često su oni tako bili zajedno nasamu po čitave sate. I njegove ri- 
ječi padale su u njenu dušu kao proljeće nova života, kao obeća- 
vanje sreće... A ona je slušala te riječi, preko obraza joj se samo 
prelijevalo srebro blaženoga smijeha, a u očima se caklio biser vedre 
mladosti . . . 

Na dan, kad su proslavili svoje zaruke, bili su blijedi kao djeca, 
kojima se nešto dogadja, a ne znaju, što se dogadja. Začudjeno su 
gledali oko sebe, očekujući nešto neslućeno, što medjutim nije došlo, 
ali je svakim časom moglo doći. 

Otac mu je rekao: 

— Dragi Alfrede, ti si plemenita srca, i ja sam uvjeren, da ćeš 
znati čuvati moju jedinicu... 

A Alfred se je kod toga držao kao dijete, koje ne pojmi, da se 
taj čas odigralo nešto, što se više nikada ne može odigrati. Za nju, 
za Ljudmilu je taj čas i taj dogadjaj bio prvi i posljednji, koji 
je imao osobito veliko značenje za odnos medju njima u čitavoj bu- 
dućnosti. 

Tek ono sinoć — ah, ono sinoć — izmedju 6 i 7 sati — bilo je ipak 
od jače snage i većega zamašaja po njihovu budućnost... Pripovi- 
jedali su medjusobno baš o Vukićevima. On je tvrdio, da je Vukićeva 

sestra ponešto ograničena, ili ako nije, da se tako bar ponaša, kao 
da je ograničena umom. Ljudmilu to nije vrijedjalo, i ako su odavno 
znanci, a možda i neki rodjaci, — ali se nije mogla s tom tvrdnjom 
složiti. Što više, nešto se bila uzrujavala. I o drugim članovima Vu- 
kićeve obitelji sudio je Alfred prilično nisko, a Ljudmila je uvijek u 
njima gledala ljuđe, kojima se valja duboko klanjati. Ova rasprava, 
i ako je ponešto uzrujala medju njima čuvstvo jedinstvenosti u shva- 
ćanju i naziranju svijeta i ljudi, ipak nije bila kadra potresti ma i na 
čas sklad duša i srdaca, što kucaju samo jedno za drage Tek poslije 
se ovaj sklad poremetio. 


Sjedjeli su u maloj sobici sami u sumraku. Alfred je Završio svoj 
iskaz o Vukićevima i sretno uzdahnuo : 

— Pustimo to, draga Ljudmilo, jer nam je napokon svejedno, 
kako je s njima... Meni je samo užitak, da si ti kraj mene, 
Beti. 

I zagrlio ju kao u vatri velikoga čuvstva. Ona mu se nasmije- | 
šila, i na zagrljaj odgovorila jednim poljupcem, kao kad rosa padne 
na list.. 

Nekoliko časova je prošlo u tome snatrenju, iz kojega se pro- 
budiše uzdasima netom proživjele sreće. 


— Ti si mi sve... sve... govorio joj on sretan i blažen, a 
ona se opet smiješila, i taj je smijeh imao biti odgovor: ,,Istina 
je!" Nije se tome čudila, niti ju je to iznenadilo, jer večer je vazda 
bila onaj čas, kad je dolazilo do takoga tepanja i do riječi za izlijevanje 
ljubavnoga čuvstva. 

— Jesi li ti tako sretna, kao što sam ja? pitao ju on. 

— Jesam, odgovarala je ona. 

— Uvijek ću te ljubiti, uvijek, Ljudmile... 

— 1 ja, Alfrede, uvijek... 

I eto od toga časa, sjeća se ona, da je počeo ne.to drhtati. Lice 
mu je problijedilo, i usne su mu problijedile, a ruke drhtaše kao da 
je sav u groznici. Pitala ga je: 


— Što je? 
— Ništa, ništa, — odgovarao je on, a u glasu je čula groznicu. 
— Moja si, moja... govorio je kao bez svijesti i ia ju 


Oko pasa čvrsto, čvrsto, kao nikad doslije. 
Bilo ju malo zaboljelo, ali je šutjela. 


».Hrvatsko Kolo“ 1912. 7 

— Moja si, Ljudmilo... dršćući govorio je dalje, a rukom se 
lako dotakao njenih grudi. 

Ona se trznula kao da joj je neka nepoznata struja proletjela 
kroz žile, i odmakla se od njega. Činilo joj se u prvi mah, da je to bila 
zabuna, nespretnost, bez volje, bez nakane. Odmakla se. A on joj se 
primicao i onom istom rukom grčevito je hvatao. 

— Ljudmilo!... 

Ona je ustala i gledala ga smućenim pogledom. I on je ustao i 
dalje grčevito tražio: 

— Ljudmilo!... . 

I začas ju je opet onako dotakao. A pri tome je kao jecao: 

— Ljudmilo, jedina, draga... 

Ona se istrgla, gleda a ga oštro, koliko je smogla oštrine, i samo 
izustila : 

— Alfrede? Što .je to? 

I oh se zagledao u njene oči i odgovorio : 

— Ljubim te, Ljudmilo!... Zašto su ti oči mutne?...... 

Odmah poslije toga se udaljila. 

Rekla mu je: ,,Idi sada !? 

On je otišao...... 

I od toga je časa ušao nemir u njenu dušu. Staložilo joj se nešto 
u srcu neugodno i teško. A u njegovoj slici se sve promijenilo. Sva 
bjelina, koja ga je dosad resila, potamnila je. Prestao je biti onaj 
jedinstveni, fini čovjek, kojemu nema premca. Nije više onako ple- 
menit, nije više bolji od nje. Sad je ona bolja. Ne može više da joj 
bude ideal. A ona je ideal ljubila... Ljubila je onu jedinstvenost, 
koju nemaju drugi ljudi... Postao je eto običnim, svagdanjim čovje- 
kom. A to ona ne treba. 3 

I zato ne će ići k Vukićevima. Roditelji su jamačno mislili, da 
će se ona već predomisliti, da će već doći k njima, makar i malo 
kasnije. A i ne će. Ne da mu gledati svojih očiju, u kojima se nešto 
smutilo, kako on ono reče. Nestalo je u njima sjaja... Ostat će 
ovdje i čekat će oca i mater, dok se vrate. A poslije, neka bude, što 
se Bogu svidi. 

Samo onamo ne će. 

Tužno je doduše ovdje nasamu sjedjeti. I suza bi eto silom htjela 
na oko, ali će se ona svladavati. Proći će i suze.., Doći će čas, kad 
će se smiriti... Sve će jedared proći, pa i suze. 

Ove dvije tri suze, što se eto kotrljaju niz lice, obrisat će ma- 
ramom. Drugih više ne će biti. Ne, ne — ne će više biti... Može 
ona biti tvrda i okrutna prema samoj sebi. To se već mnogima do- 
godilo, pa su se mučile i trpjele su. Trpjet će i ona... 

Samo da nema i opet suza u očima. Mogao bi netko slučajno doći, 
pa da je vidi ovakovu, sažaljevao bi ju. A to bi bila sramota. Mora 
ih obrisati — sve suze se moraju brisati, pa bilo ih kolikogod ... Sve 
po redu eto treba brisati... 





Roditelji su se povratili kući brže, negoli se Ljudmila nadala. 
Mora da im je bilo neugodno bez nje. Znalo se, da su pozvani samo 
za to, jer je ona pozvana, a kad ona nije došla, ponešto je ne- 
prirodno, da su se oni pozivu odazvali. Ali nije bilo druge, morali 
su otići. 

Vrativši se našli su Ljudmilu gotovo u istom položaju, u kojem | 
su je ostavili. Ona ih je pogledala samo jedan tren i vidjela, da su 
neraspoloženi i nekud zamišljeni. Otac je uz to bio nešto i srdit. 

— Dakle, tu si ti, bila je prva njegova riječ. I nisi baš nikako 
htjela doći? 

A kad nije dobio odgovora, otišao je iz sobe. Mati joj se pri- 
bližila samilosnije od oca, bar joj se tako činilo. Rekla joj je: 

— Plakala si... 

— Plakala !? Tko? Ja?... čudila se tobože Ljudmila, a taj 
isti čas je morala jednu novu suzu progutati. 

— Vidim na očima. Plakala si. 

— Nisam... 

— Jesi, jesi, Ljudmilo. Samo priznaj. Žao ti je, što ga nisi 
vidjela. 

— Nije... 

— Bio je i on. 

— Znam, da je bio... 

— Pitao je za te. 

— Dobro. Sutra ćeš mi dalje o tom pripovijedati. — Mama, idemo 
spavati... 

Ljudmila je osjetila, da se ondje kod Vukićevih nešto dogodilo 
I da je mati za uvod počela ovako govoriti. Zato ju je na ovaj 
način htjela odbiti. Činilo joj. se, da je bolje, ako večeras još ne 
sazna, što se dogodilo. Možda je dogadjaj velik i težak, možđa bi 

Ed 

bio kakav nenadani udarac. Bolje će biti, ako ova noć prodje bez 
udarca. Bar ova noć neka još bude mirna, makar i puna suza. Suze 
su ipak sladje od udarca, od kojeg se pada... 

— Ali ti ćeš meni ipak reći, što je s tobom. Ja si ne mogu 
predstaviti, što se dogodilo, — nastavljala je mati gledajući joj duboko 
u oči. 

— Bolesna sam... 

— Glava te boli? 

— Da. 

— I ništa više? 

— Ništa više... 

— Hodi u krevet, dat ću ti oblog... Gle, — i oči su ti nešto 
mutne... 

Ljudmila je poslušala mater i pošla za njom. Dakle i ona kaže, 
da su joj oči mutne! I ona to vidi. TA — što je s tim njenim 
očima? Što su se tako te oči promijenile? Zar se to odmah sve u 
očima čita? ... Ili joj je Alfred pripovijedao? Ne zna se, što je manje 
vjerojatno. 

U sobi, u kojoj je trebala leći Ljudmila, odvažila se ona, da ipak 
zapita, što je Alfred govorio. No ono, što je htjela saznati, nije 
saznala. Po pričanju majčinu pitao je Alfred, što je s njom, i kad 
je čuo, da je bolesna, otišao je za nekoliko časova iz društva. Mati 
je mislila, da je on došao ovamo, k Ljudmili, jer je taj odlazak iz 
društva udario dosta u oči. Više nije ni riječi s njim govorila. 

— Ni riječi više? — čudom se čudila Ljudmila. 

— Ne, odgovarala mati. ; 

Onda se ipak sve vidi u njenim očima, mislila Ljudmila. Zašto 
ih nije bar pogledala u zrcalu? 

— Mama, nagovorila je ona mater poslije nekoliko časova, jesu 
li mi odista oči mutne? 

— Jesu, dijete. Od plača. Plakala si, vidi se... 

— Nije to od plača. Zašto bih plakala? 

Onda je stala pred mater i gledala ju čvrsto u oči. 

— Kako je to mutno? Daj mi reci. 

Mati joj stala tumačiti. Pomalo još su joj oči i vlažne. Ali su 
joj mutne bile još i prije negoli su otišli k Vukićevima. Nekako ne- 
maju više onoga sjaja, što su prije imale. Mora da je poradi nečesa 
žalosna ili zabrinuta. | 


133 


Ljudmila se čudila materinom oku. Kako ona to odmah opaža. 
Ali i otac je tako nešto opazio. Zar se to uopće opaža? Eto — svi 
opažaju, da je mutnih očiju, bez sjaja... Što će to biti, ako svatko, 
koji je bude odsada gledao, bude vidio, da su joj oči mutne? 

I poslije, kad je ostala sama u svojoj sobi i spremala se u 
postelji, nije se mogla riješiti straha, da će svatko odsada gledati, 
kako su joj oči mutne. Samo što joj to valjda ne će nitko tako iskreno 
reći, kao što je otvoreno rekao Alfred i eto sada roditelji. Drugi će 
ljudi samo u sebi potajice misliti: Gle, gle — i ova ima mutne oči, 
I ova se zaljubila, a njen ljubavnik ili zaručnik (ili što bilo), zagrlio 
jui... dotakao se — — To će svi vidjeti i svi misliti i svi znati.., 
I svi će se rugati u sebi njenoj ozbiljnosti i držanju kao da je stroga. 
I reći će opet: Što se tako držiš, znamo mi, kako je. Eto — ima 


mutne oči... 


Taj se čas sjetila, da u jednom ormaru ima zrcalo. Izvadila ga 
brzo, pošla k svjetiljci i stala se gledati. 

I jest, istina je. Ona ima mutne oči! Posve su mutne. Kao da 
se maglica slegla po zjenici...» Ili kao da je sve puno dima... 1 
svejedno je, da li ona zjenice raširila ili skupila, oči su uvijek bez 
sjaja. A nekada, još jučer je posve drukčije izgledala. Sve nešto 
pliva po očima. I to, što pliva, nekako je ljubičaste boje, a samo oko 
je nekako zamazano, sivo ili posve neodredjeno... Ovo pod očima 
plavo, ovaj okvir, što se protegao dosta daleko, ovi podočnjaci, da- 
kako, to je od suza, i od trenja, od brisanja. 

Bacila je zrcalo. 

Dobro je, da nije otišla k Vukićevima. Nesamo Alfred, nego svi, 
Svi bi je gledali i vidjeli, kako ima mutne oči. A kako će to sutra biti ? 
Zar će se odsada morati osamiti pred svijetom ? Što će se sada do 
goditi ? Je li to nastalo sada za nju vrijeme opće sramote ? Zar je 
grijeh bio tako velik, da čitav svijet mora za nj znati? A zašto ona 
ništa ne sazna o drugima ? Pa ne će možda svatko gledati u oči. Ta 
— eto kako ona još nikome nije gledala u oči, pa se uopće i ne sjeća, 
da li je u koga vidjela mutne oči. To valjda gledaju samo stariji ljudi, 
koji su to sami već proživjeli. Ili roditelji, koji se za sve brinu. Ali 
otac, pa mati ? Što oni sada misle o njoj ? Mati je rekla, da je to od 
plača. I otac je rekao: Plakala si! A on i ona jamačno misle: Vidi, 
Vidi, i ona ima mutne oči. Već sada ! Samo što je nisu htjeli raskrin- 
kati, pa su kazali: Plakala si!.,. Razumije ona to sada sve dobro. 

Sad će ona morati pred njima skrivati oči. I pred drugima, na- 
ravno. Ali najviše pred ocem. Jer on je strog prema drugima. Sebi 
dopušta štošta, ali prema drugima se ponaša kao da je svetac. I od 
nje on to zahtijeva. Morat će uvijek spuštati oči pred njim, ako 
medjutim možda do ujutru ne bi iščezlo ovo“mutno u očima. Tko 
bi znao, možda je to ipak samo od plača. Čudno je odista, da se u 
očima mora sve ogledati. Otkuda to dolazi, da onaj dodir od sinoć 
dolazi kroz oči i na oči, i da rastjerava sjaj i pravi maglu i dim ? 
Kako jeto?. 

Ujutru, kad se probudila, bila je Ljudmila sva pod utiskom 
neobičnog sna. Bila je na livadi usred dana zajedno s mnoštvom 
svijeta. Nije se čudila, što se taj svijet skupio, jer su svi gledali 
prema oblacima. kao i ona. Ondje se je odista i moglo što vidjeti. 


Medju oblacima stajala su dva velika oka. I ta dva oka nisu ničija 


bila, nego baš njezina. Jedno jei drugo bilo ogromno kao dva sunca, 
*ali mutno i bez sjaja. Ko da je bilo u njima kao i u oblacima nago- 
milana sva sila vode, i kao da bi.kiša mogla pljuskom iz njih da udari. 
A oblici tih očiju bijahu, upravo kao u njenih očiju. I ona je to 
znala, ali se čudila, da to nitko drugi nije opažao. Svi su gledali 
prema oblacima i tim očima kao u kakav rijetki nebeski pojav, ali 
su svi držali, da je to nešto, što je u savezu s nebeskim dogadja- 
jima, kao što je kakova pomrčina ili što slično. Samo je ona znala, 
da su ovo njezine oči, mutne, s velikim tamnim kolobarom, 

Što je to ? I u san joj eto dolazi. Ne znači li to, da će od danas 
svi promatrati njezine oči, kao one u snu, jedino s razlikom, što će 
svi znati, čije su, a ondje se u*snu to nije znalo ? 

Prvi susret, što ga je imala ovoga jutra, bio je sa služavkom. Došla 
joj javiti nešto o stanju u vrtu, za koji se Ljudmila mnogo zanimala. 
Ljudmila ju je.saslušala gledajući kroz prozor, samo da sakrije oči. 
U jednom času, kad se malo i nabrzo okrenula služave , opazila je, 
da. se ona nečemu začudila, da je raširila zjenice i kao da je uzdah- 
nula. Ali nije ništa kazala. Ljudmila je mislila, da zna, što to znači, 
Jamačno je i služavka primijetila ono mutno... 

Kasnije je razgovarala s materom.' Mati ju je uzaludno tješila, 
ne znajući o čemu se radi. Rekla joj je pri kraju 

— Ići ćemo napolje. 

— Kuda ? zapitala Ljudmila. 

— Malo u šetnju. Ne smiješ neprestano sjedjeti u sobi. 

Ljudmila je odgovorila materi, da joj sene da napolje. Kao uzrok 
je navadjala jednostavni dogadjaj: glavobolju. Ovom se nesretnom 
glavoboljom nadala vazda pobjedjivati. 

— Onda si bolesna, pa moramo liječnika dozvati, rekla mati. 

— Ne, ne treba... uskliknula Ljudmila od straha. Pomisao, da 
bi je liječnik vidio ovakovu, s ovakim... očima, ulila je u nju više 
straha od ikojeg drugog dogadjaja. Pogotovo liječnik ! On, koji sve 
razumije, sve brzo vidi i shvati! Ne, ne treba liječnika ! 

— Moramo ga pozvati, ponavljala mati, jer bi mogla ozbiljno 
oboljeti. Neprestana se glavobolja ne smije olako shvatiti. 

— Ne treba, mama, kad ti kažem... Proći će., 

— Gdje te boli ? Daj pokaži ! 

— Evo ovdje. 

I Ljudmila je materi pokazala na čelu mjesto, gdje je najjače 


osjećala bol. Pokazala je nisko na čelu, gotovo medju očima. 


Tu se ovaj čas sjetila, da će se mati jamačno zagledati u njezine 
oči. | ona se odista posve približila Ljudmili, da joj opipa čelo. A 
Ljudmila je taj čas sklopila oči. Slutila je, da mati ovo sve razgo- 
vara s njom pod izlikom, da joj što bolje vidi oči. Ali se ona ne će 
dati prevariti. Sklopit će ih ovako i ne će ih otvoriti, dok se mati ne 
odmakne. 

Mati ju je poljubila medju oči, baš na onom mjestu, gdje je imala 
bol biti najveća. 

— Što si sklopila oči, pitala ju je zatim. 

— Ljudmilo, nastavljala je odmah opet, otvori oči. Dijete moje, 
ti mene strašiš. Što ti je? Otvori oči! 

A Ljudmila se samo smješkala licem, a u duši je osjećala gor- 
činu i drhtavicu. Otvorila je oči, ali ih je brzo stidljivo zakrenula 
u stranu. Nastala je mala borba izmedju matere i kćeri.: I mati je 
primijetila, da se u kćeri stvara neki stid pred njom. Nešto se do- 
godilo. Samo ako nije već pročitala. Eto sad će Joj dati te svoje oči, 
neka ih gleda. 

— Što ti, mama, hoćeš od mene? 

— Da ti vidim oči... Zašto ih skrivaš? 

— Ja? Skrivam? Zašto bih skrivala? 

I samo da sakrije svoju zabunu, zagledala se ona majci oštro 
u oči. Uz to je mislila; da će se pri oštrom gledanju razviti u očima 
nešto sjaja, 

— Eto, gledaj, šaptala je Ljudmila kroz prisiljeni smiješak na 
drhtavim usnicama. Gledaj, mama! 

A u isti čas se pokajala, što je šaptala, jer se tim mogla odati. 

Materi je bilo ovo jamačno sve vrlo čudno. Pogotovu glas Ljud- 
milin, najprije drhtav, pa onda kao promukao, a napokon posve kao 
. da šapće. I eto, ona gleda u njene oči, eto već nešto oko njih briše. 
Vidi ona, sve ona vidi, već je i jučer vidjela. Kako ne bi vidjela ! 
Samo se pretvara kao da ne vidi. Kako ona ne bi znala, što je to? 
Svaka mati bez sumnje zna, što znače take oči. I ona eto zna, pa 
sada samo tobože nešto oko njih briše. 

No reci mama... tiho je progovorila Ljudmila, gotovo 
s užasom očekujući materinu osudu. Osjetila je, da je problijedila, a 
srce udaralo naglo i nepravilno. 

— Što? pitala mati. 

— Reci, — što vidiš? Kake su mi oči? .. 

— Ništa, srce moje, ništa. Malo su ti mutne... 

Ljudmili je došlo da zatetura. Istrgla se oprezno od matere i 
sjela na stolac. 

Mutne ! 

Eto mati posve jasno vidi. 

Njezine su oči mutne ! Samo što je materino srce kao dragi kamen : 
tvrdo kao kamen za prigovor, a meko kao sjaj dragulja za pohvalu. 
Da je trebalo pohvaliti, ne: bi ona snašla dosta riječi za to, a sada, 
kada bi trebalo vikati, proklinjati, i opet nema riječi... 

Poslije toga dogadjaja nestalo je matere iz Ljudmiline sobe. Za 
njom je ostala samo jeka u Ljudmilinim ušima : ,,Mutne !" Činilo 
joj se kao .da iz svakoga ugla sobe nešto muklo odjekuje: ,,Mutne !'? 

Nekoliko časova poslije odlaska majčina, povratila se ona opet 
k Ljudmili zajedno s liječnikom. Taj je susret s liječnikom bila jedna 
bol za Ljudmilu, koja nije ostala. bez posljedica. Dršćući po svemu 
. tijelu sjedjela je prednjim i čas blijedeći čas crveneći gledala je u 
njegovo zadovoljno lice, iz kojega se jasno moglo čitati, da dobro 
shvaća i razumije, o čemu se radi. Bio je to za Ljudmilu udarac, od 
kojega se još dugo tresla poslije liječnikova odlaska. Bila je uvjerena, 
da je pronicavim svojim očima. opazio, u čemu je bolest. Naravno, 
da -nije.smio reći, što je konstatirao, pa je zato jednostavno odredio, 
da Ljudmila ima leći u postelju. Živci su nešto poremećeni, rekao 
je, i za to treba mira, 

U postelji ležeći mislila je Ljudmila samo na svoju nesreću, što 
ju je doživjela. Dakle svi, svi već znaju, o čemu se radi: i otaci 
mati, i služavka i liječnik. Naravno, i on... i Alfred zna... Ah — 
Alfred... taj lijepi, mili dječak, onako sav bijel, čist, nježan. .. Onaj 


ideal... koji jebolji od nje... čišći... bjelji... On sve zna, on je 


to učinio... on... Sad samo treba da dodju ljudi iznapolja, sa ulice, 
da je gledati 

Ovako, dakle, prolazi mladost njezina! Do zaruka je bilo sve 
dobro, sve je oko nje skakalo od veselja, i u njenoj je duši bio 
čitavi ples, sjajni ples s mnogo vesele, raskošne i divlje glazbe. A sada, 
kad je Alfred došao, izmijenila se ta glazba, iz dura nastao moll... 
akordi gude pjesmu tuge, straha, užasa... Prošlo je proljeće... 
Došlo je vrijeme, kad se u kutu svoje sobice plače, sakriva se pred 
svijetom, jer je taj svijet pronicavih očiju, jer sve vidi, sve opaža, 
promatra. sudi, zaključuje. A zaključak je sveopći: ,Mutne oči... 
oči bez sjaja... bez tračka sunca... sve blijedo kao u mjeseca 
oko ponoći..." Ona kula, u koju je prije zajedno s Alfredom gle- 
dala s nasmijanim usnama, ruši se, pada, i kad posljednji ka- 
mečak padne, čut će se njezin uzdah, kojim je prije dočekivala svoga 
lijepoga, maloga, nježnoga Alfreda... 

Čini se, da bi mogla zaspati. Samo ovu suzu, što se ovdje iscije- 
dila iz oka, izbrisat će. Ne treba suza ! I ako zaspi, bolje je, da su suhe 
oči. Mogao bi tkogod doći i vidjeti ih. 





Probudila se uz šum i tutanj u ušima. Malo je trebalo, i već 
bi bila pomislila, da je ovaj šum u svezi s onim dogadjajem od 
preksinoć. Već je bila zaključila: dakle sve po redu, ovo mutno 
u očima, šum u ušima... Kuda će to još dospjeti? Ali je brzo 
odvratila misao od toga, jer je opazila, da u sobi stoji uz mater 
Alfred . 

Alfred ovdje! Što će on ovdje? . 

. Gle, sad se u isti čas sjetila, da je o njemu sanjala. Baš malo 
prije negoli se probudila sanjala je, da je došao k njoj ovako kao što 
je u istini ovdje. Njih je dvoje zajedno plakalo i uzdisali su nad 
svojom sudbinom. On se neprestance zagledavao u njene oči i govorio 
kao kroz tihi, veoma tihi šapat: 

— Mutno je, sve je mutno! Oh — Bože, kako jesve mutno!... 

— Pomozi, Alfrede ! uzdisala je ona. 


138 


— Kako bih ti pomogao, kad je sve mutno !? 

— Poljubi me! Ovamo me poljubi uoči... uoči... u mutne 
moje oči... Da, da, ne čudi se, baš u oči me poljubi ti...da, baš 
ti... baš ti... Alfrede moj jedini. 

A ovo je jecanje, ovo naricanje popratila prignutim koljenima, 
kao da se Bogu moli. I kad ju je on poljubio, pogledao ju u oči i ve- 
selo kliknuo :: 

— Veseli se, Ljudmilo! Tvoje su oči opet sjajne ! 

A Ljudmila je osjetila, da su joj se oči pročistile, da je nestalo 
svega, što je dosad bilo u njima mutno. Od veselja je glasno viknula 
i u času toga usklika se probudila. 

Samo šum i tutanj u ušima ostade znakom minuloga dogadjaja 
u snu. , 

I eto — Alfred je odista ovdje... Možda se onaj sjaj povratio, 
koji je nekada resio njezine oči .. . Što će reći mati i Alfred ? 

Mati joj se približila riječima : 

— Ljudmilo, spavala si, je li 2 Evo je došao Alfred... 

I kad je to kazala, otišla je iz sobe. 

Alfred je stajao podalje od nje i ondje ostao i onda, kad je mati 
otišla. 

Stojeći i dalje na onom mjestu i godna je s velikim zani- 
manjem, prošaptao je Alfred : 

— Ljudmilo, ti si bolesna ? 

— Ja sam bolesna... odgovarala je ona čudom ga gledajući 
kao da ga pita, što je s njezinim očima. 

— Što ti je, Ljudmilo? 

-— Ne znam, bolesna sam... 

— Zašto sinoć nisi došla? 

— Bolesna sam. 

I onda su dštujalic duu je slušala šum u svojim ušima, a on ju 
je promatrao. Opazila je, da je promatra, i da je gleda kao čovjeka, 
koji se mora požaliti. I baš neprestano gleda u oči. Vidi li promjenu, 
ili još uvijek ono mutno? 

— Ti me promatraš? Što vidiš? 

— Slaba si! I oči su ti —> — 

— Mutne? jedva je dahnula Ljudmila. 

— Da — i umorne. 

Mislila je, da je u snu injeeštojsta krizu, ali eto nije. 

— Molim te, obratila se k njemu s pouzdanjem, čuješ li šum? 

— Kakav šum? Ne čujem ništa. 

— Šum u mojim ušima... 

— Kako bih ja to čuo, Ljudmilo: 

— A vidiš, da su mi oči mutne? 

— Da. 

— Pa kako to vidiš, a šum ne čuješ? 

— Proći će to sve, Ljudmilo. Samo budi mirna. Nemoj se uzru- 
javati. 

Osjetila je, da je on tješi. Što će proći? Ništa ne će proći. Sve 
će ovako ostati kao što jest. Ili ako ne ostane, doći će još gore. Kad 
omaglica pane pred oči i pred dušu, što je bolje: ovako, kako jest ili 
onako, kako bi moglo biti? 

Ali onaj san ! Što je to došlo njoj u san, a onako slatko i ugodno! 
Kao da je se nebo taklo, tako je osjetila u času onoga poljupca. Bog 


bi znao, bilise to i na javi dogodilo... Možda je san ipak slika 
istine, ako nije sama istina. Možda će seipaknešto dogoditi, što će 
okrenuti dogadjaje . 


I gledajući i jedi Alfreda samo na mahove mislila je o tome, 
kako bi bilo, da ga-upita, je li on što slično sanjao, ili bar sanjario 
na javi. Ali joj se činilo, da bi bilo nezgodno o tome govoriti. 

Eto sada on tu stoji pokraj njezina kreveta kao pokraj bivše 
sreće, koja se počela odmicati od njega i jamačno gleda za njom, 
kao da se već daleko, daleko odmakla. On, onaj isti, što je preksinoć 
onako usplamtio u njenu zagrljaju, i ne znajući što čini... 


dirnuo... 


Sami su. Ona leži bez prave bolesti, tek po nalogu liječnikovu. 
Pod pokrivačem katkada malo zadršću grudi, kao da se tresu od plača 
poradi dogadjaja od preksinoć . : . Ništa ne govore. I on šuti kao za- 
liven. Jamačno osjeća krivnju. Osjeća, da se ono divno nebo, u kojemu 
je uživao najsladji čas svojega života, odmaklo od rijega, i da se više 
ne će povratiti. 

Onda se u njemu nešto najedared kao trgnulo, uzdahnuo je go- 
tovo glasno i rekao s prizvukom velike boli : 

— Oh, Ljudmilo ! Što se to s nama dogodilo ! 

A malo poslije približio joj se nešto više, i zapitao : , 

— Zašto si me odbacila? Zašto si se promijenila? 

— Nisi li se ti promijenio? pitala ga ona skrivajući svoje oči. 

— Ja? 
— Da, ti. 
— Nisam li te ljubio? Nisami li gorio, čeznuo do izgaranja ? 
Nije dobio odgovora. Ona se nekuda daleko zagledala, kao da 
gleda u onaj plamen, u kojem je on ono preksinoć izgarao. I kao 
da ga sada vidi : sav pocrnio, upravo očadjavio, a ova njegova ruka 
dršće, primiče se k njoj... I dotiče je se... A njoj se oči pomu- 
HSE 
— A moje oči ? bolno je zavapila. A moje oči, Alfrede ? 
— Stroga si, Ljudmilo... I u isti si čas slatka kao dijete. ..i 
luda kao dijete... 
Htio ju uloviti za ruku. 
— Kao dijete si... ' ž 
— Pusti me, pusti... Ne diraj me... 
Ona ga je gurala od sebe. 
— Jatenemogu... gledati... Idi! 
On je zadrhtao u nogama. 
— Zbogom... i pružila mu ruku. Dugačko mu ispružila ruku. 
On ju je naglo prihvatio, a ona je opazila, da se u njegovim očima sjaje 
biseri suza. 
—I...ti... plačeš ? 
— Da, Ljudmilo... 
— Zašto plačeš ?... Za prošlošću ? 
— Ne. Za onim, što bi bilo, da nije bilo one prošlosti . . . Zbogom | 
On je okrenuo da podje. 
A onase pridiglaiopet daleko, daleko se zagledala. Lice joj oblila 
bljedoća. Mirno je gledala u daljinu, samo su se usnice tresle, 
— Čekaj ! pružala je za njim obje ruke. Dugačko ih je ispružila. 
On je stao. 
Bljesak nade zasjajio je njezinim licem. Sjetila se svoga sna. 
Onoga — o cjelovu. 
On se primicao. 
-— Bliže... 
Došao je k njoj. 
— Gledaj ove moje sirote oči ... Pogledaj ih, Alfrede :.. Dodji 
bliže, još bliže... 
Ona ga je posve k sebi privukla. 
— Daj, poljubi... ovdje... 

I privuče njegovu glavu nad svoje oči. A on je utisnuo u svako 
oko jedan poljubac. Kad je podignuo glavu i u čudu promatrao, što 
se to zbiva, zateklo ga nespremna njezino pitanje ? 

— A sada? 

— Što, Ljudmilo ? 

— Jesu li sada mutne ? 

On ih je pogledao i odgovorio : 

— Kaoiprije... 

Vrisak iz njezina grla šiljasto je prostrujio sobom. Mahnula mu 
je rukom, da ide. Onda je pala u krevet. 

A on je otišao. Izlazio je iz sobe kao čovjek, koji je uvjeren, da 
pred njim stoji samo bol. 

Adam Kostelić. 





x 


Tomislav Krizman : 


U aleji. (Iz Dalmacije.) 

Da nadvičem hoću tvoj olujni huk 

I nebesku vatru da pijem ! 

Visina se tvojih ja hoću da vinem, 

I s lica ti mrka da magle ti skinem 
I gustu ti koprenu trgnem, 


PLANINSKE PJESME. | Da kidam i pletem to lagano velo 
I stršeć vrh bila na tvrdo mi čelo 
I. BIJEG. ' K6 krunu ga blistavu vrgnem ! 


Oh primi me, majko, u kameni dvor, 
Medj svoje kremene krši, 

Gdje klokoće potok, gdje šdimori bor 
I vjetrina gudurom prši. ; 

U dvore me primi, što munje ih biju, 
Gdje jastrijeb krešti i vukovi viju, 
Gdje psiče ljutica zmija : 

Kad vjetar se digne u oblačnoj noći, 
K6 strašilo crno na hrapavoj ploči 
Kreštiti, tulit ću i ja... , 


Oh primi me, majko, u kameni dvor, 
Gdje vječne se stihije biju, 

Gdje klokoće potok, gdje šmori bor, 
Gdje vukovi tminama viju. 

Iskaliti srdžbu u gnjevu ću tvom ; 
Popustit će ljuta mi muka ; 

Ter iznova niknut u srcu će mom, 

Što čovječja iščupa ruka, 

... Sad jazbinu daj mi kraj kamena tvrda ! 
Pa olujnim krilom nek lupne me srda, 
Nek mutne mi izmlati oči... 

Ja iz srca srest ću sve ljute gorčine ; 
Jed hoću da rigam, što žile mi steže ; 
Žuč hoću da pljunem, što usta mi veže: 
Na vuka ću nalik sred debele tmine 

Na gorskoj zatuliti ploči!.. 


Oh primi me, majko | — Sred užasa tvog 
.I zvjerinja strah mene nije. 

Ja pobjegoh jutros iz kaveza svog, 

I sad sam ljući neg? prije. 

Za mojim je tragom sto jurilo pasa 

I tutnjilo polje od konjskoga kasa, 

I kliktali biesni hajkači ; 
Ja ostavih pit si na glogovoj drači, II. VILA RAVIJOJLA, 


Iz nogu mi tekla dva potoka krvi, 

Al pasjad je ona tu lokala krvcu, Na providnom tkivu sja rosica čista ; 

Al čeljad je ona tom srtala drvcu, R Mlijčko se bielo na tratini blista ; 

I k tebi dotfkah ja prvi. : A : Od bora na bor, od smreke do liti, 
Sve do vrška oštra na tananoj jeli 

Oh primi me, majko, jer sinak sam tvoj Kroz prstiće lake sto ručica bielih 

I brat sam tvojih zvjerova. Trepeću srebrne niti. 

Pod hridinom ležaj iskopat ću svoj šk: ... Uštap je gorske začarao dvore: 

U sjeni trošnih zidova. A Dvie veljć stiene, dva kamena lava, 

Al doš6 ti nisam ko ranjeni vuk, ' ' | ko Čuvaju stražu, gdje čarne sred gore 


U svojoj da jazbini mrijem : Planinska carica spava... 

Potočić bruji u sporome trku ; 
Šutljive sjene na izvor mu sjele ; 
Do neba plava se pružile jele, 
A zviezda im dršće na vrhu. 


Uz potok je zelen :avnica. 
Gle, plešu lagane vile ! 
Okreće kolo 

Sve naokolo 

Do devet sestrenica. 

U očima zviezde im sjaju, 


-I usne se šećerne smiju ; 


I rukama drobnim u mjeseca sjaju 

S.o srebrnih iskrica siju. E 
— Oj vile vi naše, oj sestrice biele, 
Još dakle na zemlji vas ima!? 

Još vodite kolo, gdje šimore jele 

U planinskim luzima tima. 

A meni su rekli, da rod vam se utr'o, 
Jer prosvjete sunce nas obasja žarko, 
Jer ne jaše više u proljetno jutro 
Kroz planinu Kraljević Marko; : 

Jer druga se borba medj nama sad vodi 
I drugih se hoće junaka: 

Vi bajka ste prazna iz djetinske dobi, 
Kries lažni sred crna mraka. 

U rukama našim sad pale se zublje, 


-Pa utvare gone ti blistavi traci: 


Mi letnusmo više, mi prodriesmo dublje, 
Mi — čovječje misli junaci! ' 
... Ded potrči k meni, Ravijojlo sele, 
Po sagu zelenih traka, 

Pjev novi da čuješ, i ruke ti biele 

Da zagrle novog junaka! — 


I kolo se prosu, i zašušnu krila, 

I huknu planina ; i tanke se jele 
Povijaju ; grane k6 mlieko su biele: 
Jak trzaj ih dignu put plavetna neba. 


. 
Pa 

... Preda mnom sad stoji Ravijojla vila 
I sjajnim me očima gleda. 
— Ne! Pjevati nemoj... U žilam' ti teku 
Tri rieke zelene žuči. 
Ne! Zboriti nemoj... Jer usne te: peku: 
Još gore žigovi vrući. 
Znam, što te sve tjera u kršne nam strane : 
Ti tražiš bistro nam vrelo, 
Da vidaš u njemu te krvave rane 
I crno opereš čelo. 
Ne, pjevati nemoj! U dolac se vrati, 
Gdje čopor čeka te siv ; 
] ondje:se s njime i nadalje klati 
Ni.mrtav ni živ. — 
...] jato se lako put mjeseca vinu. 
Niz sjajnu modru vedrinu 
Pramičak varnica sinu, 
Iskara kiša se prosu 4 
Na blistavu ponoćnu rosu. 
Od bora na bor, od smreke do liti, 
Sve do vrška oštra na tananoj jeli 
Kroz prstiće lake sto ručica bielih 
Trepeću srebrne niti. 
... Uštap je gorske začarao dvore: 
Dvie velje stiene, dva kamena lava, 
Čuvaju stražu, gdje čarne sred gore 
Planinska carica spava. 

ll. MAGLE. 
I duboki ponor i vrletni kuk 
KO velji vulkani se puše ; 
Na litici sjedi duh planinski, Mdk, 
I straži sred olovne tmuše. 
Po šuškoru gnjilom k6 zgažene zmije 
Šutljivi potoci puze ; 
Po goloj se grani niz kapljica lije 
K6 mutne čemerne suze. 

»Hrvatsko_Kolo“ 1912. 10 

I buljuci magle se valjaju, strše 

K6 kule mrkih gradova ; 

Gle ogromnih konja i zmajeva ljutih 
I povorke grdnih divova ! 


— Ej, bolani Dojčine, ti sjediš još 

Na sedlu debelom doru, 

Al ne mariš više za udes nam loš 

I za plač u bielom ti dvoru, 

Još Petar potkovač za ženom ti kliče: 
»Andjelijo, potkov mi plati ! 

Daj, tanana snaho, te oči ti crne 

Da ljubim, dok pobro se: vrati p 

Pred vratima gradskim još Arapin kleti 
Šatore bijele penje. 

I udara porez i seke nam grli 

I naše usjeve ženje. 

K8 ti što si davno, znaj, skočismo i mi, 
Naljutismo, bogme, se dosti, 

Al pod krpom tad se razminuše rebra 
I prosuše naše se kosti. 

Ej bolani Dojčine, kazuj nam ti, 

Kako se može bolovat? 

Sto dugih viekova, pa skočiti svi 

I novu sreću si kovat“! — 


Huk vjetra se začu. Kam pećinski puče. 
Krik jeknu gromkoga glasa. 

Niz strminu kršnu crn pramen se vuče 
Uz topot oštroga kasa. 

— Ej ti si to, Marko, naš junače slavni! 
I ti se napokon trznu ! 

Iz kamena tvrda tvoj odbio mač se, 

Tri puta Šarina rznu. 

Zašumite, gore, i kliknite, polja ! 

Sini nam, sunašce žarko, 

Jer istinom tvrdom -se pokaza priča : 
Ustade Kraljević Marko ! 


Što mi nismo htjeli, što mi nismo znali, 
I ako smo znoj i krv lili, 

To stvorit će Marko, kad zaigra konja, 
U trenut, u časak tili. 

Al mnogi će reći: ,,Gdje bijaše dosad ?" 
I oni će da zbore pravo, 

Jer rabota kakvih mi vršili nismo, 
Dok on je u pećini spavo!? 

Po zemljama stranim smo čupali korov, 
Buntovnu krvcu smo lili, 

Pred dvorištem tudjim smo lajali snažno, . 
Stup, sidro i batina bili. 

... Da, Marko je znao da šakama guši, 
Kad bies bi ga spopao grubi, 

U pjanoj mehani da iz lule puši 

I silom krčmaricu ljubi. 

Al podnieti šutke svoj crn udes zao 
K6 mučenik pravi, k6 patnik, 

K6 mi što to znamo, je 1 ikada znao 
Taj surovi i divlji ratnik ? 

Oh, lako je ispit“ tri mješine vina 

I čareve drumove krčit', 

Al teško je, teško sred olujnih tmina 
U blatu se valjat', i. grčit“! 

... Od Prilipa Marko, što uradi, bolan : 
Prespavao horu si pravu, 

Sad obrni Šarca, u spilju ga vrati, 

Mač & kremen turi i odsedlaj konja 

I legni na zelen-travu. 

Na pećinski otvor kam velik povali: 
Bit će ti hladnije, tiše ; 

I tvrdo nam spavaj pet stotina ljeta : 
Tvoj narod te ne treba više! — 


Prohujio vjetar kroz studenu goru ; 
Zašumjela krošnja na visokom boru ; 
Navalila tmuša još gušća... 

Ko ugušen zamr'o je huk. 

Duh mračan je opet na liticu sjeo, 
Kroz oblake gleda, gdje bila su pusta, 
I lagano, tiho prst stavlja na usta, 
— To straži planinski Mdk. 


IV. TANKOPRELJA, 


Sad vjetrina magle na čuperke kida, 
Vije ih okolo grana. 

KG preslice velje se pružila stabla 
Krcata sivkasta lana. 

Po gluhom se lugu roj aveti vuče 

I s preslica onih sve pramove suče ; 
U duge žice ih rede ; 

A tanana moma na zlatno vreteno 
U srebrn-niti ih prede. 


Ja znadem to čedo, tankoprelju mladu ; 
Ja znadem te ručice lake... 
..Čuj poziv mi, djevo, i kaži, kad si 
Iz hladne ustala rake ? 
A da li se sjećaš, kad za mene cviet si 
Vezla na bielome platnu ? 
I sreće ti puste, kad donieh ti, dušo, ' 
Malenu preslicu zlatnu ? 

. Ded, prekini žicu i do mene skoči, 
Sjedi na koljena moja ; 
Nek iznova rečem, što kazah ti davno, 
Kad šanu: Zauviek tvoja ! 
Ja ne ću te korit', što pobjegnu od nas 
Na ove gorske vrhunce, 
Što ne htjede, dušo, da potrčiš sa mnom 
U život, na žarko sunce. 
Ti pobjegnu naglo s kričca mi mlada, 
K6 na smrt ranjena ptica, 
A bielom na tkivu, što za me ga satka, 
Ostala crna je žica. 

. Oj, prediljo mlada, što sretna si vezla 
Moj prvi od zlata sanak, 

Pokloni sad meni to srebrno velo, 

I milje ću davno da osjetim cielo, 
I tebi će opet na grudima ovim 
Tvoj sjajni svanuti danak. — 


Tužnim se posmiehom smiješ : 
što bje, to se ne vraća više!" 
Turobnim oččma me glediš: 

,što sahnu, sve slabije diše!" | 
I roniš u oblak tanak 
I kao jutarnji sanak 

Tihano, lagano bliediš. . 


V. NA VRHU. 


I ja te gazim, gorski vrše, 

Što u dG strmiš tvrd i mrk! 

Visoko želje moje strše : 

Kula si slavno osvojena, 

Tvrdjava u prah oborena, 

Grad predan, nasip strt. 

A mene dalje i uvis još vuče 
Kroz snieg, što vije, i vjetar, što huče, 
Moj smjeli noćni trk... 


Izranih koljena svoja, 


Na krš je briznula krv, 


Al udara nogom na prsa tvoja 
Taj sitni čovuljak, taj crv. 

. DA, slaga, tko reče, da priroda majka 
Ko mora nas tišti, dok biesi nas biju, 
Da za nas je samo raj plavetnih bajka, 
Po kojem se utvare viju! 

Laž reče, tko viknu: Od maćuhe krij se, 
Jer vazda te bije, k6 zvjerku te ganja, 
I okolo stuba mog ognjenog vij se 

K6 bršljan okolo panja! 

. O, planinski vrše, na koji se digoh 
U vijanju sniega i vjetra ljutini, 

Ja osjećam, glavom u oblak da stigoh, 
A noge da moje kroz kremeno stienje, 
K6 stoljetna hrasta još krepko korienje, 
Po tvojoj se šire dubini... 


Urliče vjetra huk 

Na bilu na visoku, 

I tutnji voda buk 

Kroz guduru duboku ; 

Daleko more sinje srditu pjesmu pjeva ; 
Ore se oko mene usklici puni gnjeva... 

... Oj divlji noćni biesi, jurnite, dodj'te samo, 
Pa da se ogledamo, pa da se pohrvamo ! 
... Ja vaše se srdžbe ne bojim, 


Jer od vas će snagu da žile mi piju, 


Te usmrtim jednom i strahotnu zmiju. 
Što nosim u njedrima svojim. 

Visoko se popeh na gorski taj vrh, 
Da dielimo ljute megdane, 

Kroz žile moje da proleti srh, 

I vjera mi iznova plane. 

...Ja vjerujem, Bože, da čovjek je stvor, 
Al tvrdji od gorskoga kama 

I jedriji neg? je taj planinski bor 

I žarči od sunčeva plama. 

... Ja vjerujem, Bože, da vihor i mrak 
Kroz noć nas tjeraju hudu, 

Da sjajniji sine liep sunčev nam trak, 
A bokovi jači nam budu ; 

I valova rika i vjetrine gnjev 

I srdžba velikih voda 

Da čovjeka prate k6 okrepni pjev, 

Dok tvrdom zemljicom hoda. 

Ti kličeš nam: ,,Dodj'te na gorski taj vrh, 
Vi, što vas je pritislo breme ! 

U hrvanju sa mnom da mine vas trh, 
Te iznova vidite mene. 

I table mi nove da primite vi 


Iz mojih čudotvornih ruku, 

Jer otrovni dolje su izvori svi 

I ljutu mi trpite muku..." 

... Ja vjerujem, Bože, da čvrsto ću stati 
Pred tobom uz pećinu tvrdu, 

I zorom da novom k6 sunce ću sjati 
Na ovome visokom brdu. 


VI. BLAGOSLOV. 

Na istoku sviće... Ko ljubic4. gaj 
Gore se modre u jutarnjoj slavi ; 
Vrhunci se žare, živ razli se sjaj ; 
Daleko more se plavi. X 

Po plavetnom nebu projurio oblak 

Ko velja ognjena kola ; ' 
Pred vratima zlatnim svoj prostire sag 
Zorica blistava, gola. 

... Granjiva sunce. Probliedio ruj , 
Svemirom prosu se sjev ; 

U grudima zemlje zašumio bruj 

K6 mukli utješni pjev. 

Krv stinutu grije sunčani mi div, 

U bolne me poljubi oči, 

A iz srca moga ko jastrijeb siv 
*. Ditiramb pod nebo: skoči. 


Blagosiljem suzu i čemer mi grk, 
Sto sam ga do sada pio! 
Blagosiljem patnju i udes mi mrk, 
Štono me do krvi bio! ' 
. < “Gle, tmora se dignu, i. blista na vrhu 
Zavjeta našega ćivot, 
I krkoči more u gromkome: psalmu : 
,Čovječe, divan je život 1 
| Blagosiljem napor, taj čarobni vrt, 
Gdje medeni izvor se toči ! 
Blagosiljem muku i sestru nam smrt, 
Što trudne sklapa nam oči! 


VII. JUTARNJA PJESMA. 


Talata! Talata!.. Ko velji val 
Propinje duša se mlada, 

Udara niz brieg, na morski žal 
KO rieka pomamna pada. 

... Talata! Talata!.. Slava ti viek 
Oj vječno more nam širno ! 

Sto dugih viekova tvoj grmio jek, 
Al mi smo ležali mirno. 

I dalje smo preli svoj stoljetni san 
O vili, o slavnom junaku, 

I ležeć' na piesku nov čekali dan, 
Da grane u crnom mraku. 
Pučinom noćnom je gonio bies 
Bjelogrive konje uz urlik i rz, 

Uz šim i kričanje jata ; 

U očima mrkim žut gorio kries, 

A stokraki polip crn, potajan, brz 
Hvat6 nas okolo vrata. 


Talata! Talata!... Sunčev je plam 
Kristalne obasj6 dvore. 
S proplanka brdskog sav rosan i sam 
KG iz Ika perce svoj bacam ti krik, 
Oj sinje vječno nam more ! 
.. . Gle, gomila još je na pustome žalu ; 
Al srdžba tvoja i tvoja snaga 
Kroz srca udre, u žile prodre: 
Tjelesa prenula naga, 

. Vi, skučena braćo, što čekate noć 
I vatre varave njene, 
Gle, još je na prudu liep nasukan brod 
U srebru bijele pjene! 
Još jarbori strše i blista se kljun 
I napeti konopi zuje, 
A uz strmu krmu i rebrasti bok 
Valovi šime i bruje 


153 


Granulo. sunce i jeknuo glas 

S visoke klisure gorske — 

Oj, mladi mornari, obuzdajmo sad 
Bjelogrive konjice morske ! 

Jurnimo k brodu !.. . .Skočimo svi 

Na tvrdu palubu slanu : 

Nek sindžir. zvekne, nek škripne križ 
I jedra na suncu planu ! 

Valovi buče, galebi kriče, 

Mirišu haluge trave, 

Jato međuza uokrug niče: 

Zlatčkosih ženskinja glave. 

Pod nama tutnji, klokoće, vri: 

To ključa duboka česma ; 

U vjetru grmi dj&čdova poj 

I brenča vilinja pjesma. 

Plovimo samo !.. Ne pitaj kud! 
Daleko, k oblaku niemom, 

Što nad morem leži k6 od srebra grad 
S kulom i visokim triemom ; 

K ružičnoj magli, što zlatom se bljeska, 
K otoku na dnu zrenika : 


* Tu jaganjče naše od iskona spava 


Na cvieću sred zelen-hrastika. 
Naprijed samo!.. Morski nas bog 
U čelo krilima dirno. 


. Talata! Talata!.. Slava ti viek, 
Oj vječno more nam širmno! 


VIII. ,AVE MARIS STELLA !“ 
(EPILOG) 


Dokonča borba... Sklopi se vir... 
Olujno nebo se vedri... 

Na moru pokoj i mir... : 
Nevidljiv i gust metuljev se roj 

Po niemim vodama prosu ; 

Otočić blista ko ljubičast cviet, 
Što čeka večernju rosu. 

Po zatonu rujnom i uz drage sve 
Bruj ječi tajnih romona ; 

Sladjano, tiho — a ne znaš gdje — 
Brenčaju srebrna zvona. 

.. . Dokonča borba. Lešine leže 
Gore na razboju plavom. 

Sunce, što tone, vjenčava čelo 
Blistavom krvavom slavom. 
Umiru borci ; daleki vjetar 

U vječnost nosi ih, gona... 


Sladjano, tiho, u vodi, u zraku 


Brenčaju srebrna zvona. 


Velebna, sjajna iz modra vala, 
Svietlo dok večernje mrije, 

Očiju punih blistavih suza, 
Prosutih kosa, sklopljenih ruku: 
Prikaza uvis se vije. 

Diže se — a bojno polje 

Blijedi, i krvca tamni ; 

U tankoj kopreni plavoj 

Gase se odsjevi plamni. š 
Diže se. Tjemenom nebu 
Kristalne svodove tiče, 

Pod petom mladjak joj sija, 

U. oku zviezda joj niče. 

+... Oj, kućo zlatna, oj zviezdo morska, 
Oj, kulo bjelokosti, 

Ostani burnim nad morem našim, 
Ti Majko od milosti ! 

Izmori rat nas, vihor nas skrši, 
Slični smo zgaženoj travi... 

Sini nad tmorom naših oluja, 

Ti Majko od ljubavi! — 


Sladjano, tiho, — a ne znaš, gdje — 
Brenčaju srebrna zvona, 

Dubok i tajnen žalom i vodom 
Prosu se akord romona. 

Valovi tamne, zviezde blijčšte, 
Mrak pada na bila gorska ; 
Svjetlosti blage s nebeske ceste 
Valovljem pramene baca 
Zvijčzda blistava morska. 


Vladimir Nazor 





Ivan Kerdić: Spomen I. sveslavenskog sokolskog 
sleta (Plaketa). 


LAŽ. 


Gospodja Ristić bila je vrlo uzrujana. Eto već je četvrt na šest, 
a njene Mirice još nema iz škole! ' 

Stajala je kraj prozora, tapkajući prstima PO staklu, i svaki čas 
bacila bi pogled na uru, a činilo joj se ko vječnost vrijeme njena išče- 
kivanja. Bila je sva zažarena u licu, oči joj sjahu, srce joj je tuklo 
neizmjerno brzo, a žile na čelu bile su nabrekle. 

: Njezina uzrujanost rasla je sve više, od časa do časa. Svaki živac 
njezina tijela bio je uzdrman, a prolazila joj tijelom sad vruća, sad 
opet mrz'a struja. Obično dolazi Mirica već deset časaka poslije pete, 
d evo, sad se kazalo primiče već i na pol šestu, a nje nema. 

Da joj se nije šta dogodilo ! 

Ova je misao bila tako mučna, da je Ristićka pobrzala u drugu 
sobu, otvorila ormar, uzela šešir i htjede upravo da ide pred malu, 
kadno zvonce. vani zazvoni i odmah iza toga Mirica stupi u sobu. 

Bilo je to osobito lijepo dijete. Bjelina njezine puti bila je u velikoj 
opreci sa crnim, velikim i sjajnim očima, oko kojih se ovile uzane 
crne, fine obrvice, a niz oči spustile se tamne, baršunaste gepavke. 
Obraščići bili su crveni, užareni. A gospodji Ristić, tek što baci pogled 
na malu, bude odmah sve jasno. Oko rumenih ustašca opazila je cr- 
vene i smedje mrlje, a poljubivši je, odmah oćuti miris čokolade i 
maline. Ona je oštro pogleda i reče : 

— A gdje si ti tako dugo bila ? 


— U školi, — odgovori mala oborenim pogledom. 
— Šta, zar u zatvoru? 
— Ne, mama. 


— Pa, kako to, zar si ti pol sata išla taj komadić puta iz škole 
do kuće ? 


— Ma, jesam, mamice. 


E Ne, dijete, to nije istina, ti si se negdje zadržala. Reci mamici 
posve iskreno, gdje si bila. 


* — Ali, mama, išla sam s malom Šteficom ravnim putem kući, 


vr 

Gospodju je Ristićku upravo prenerazilo, kako mala u obraz 
laže. Ona je znala, da je jela bonbona, a znala je i to, da nema ni 
jednoga dućana na putu, kojim je imala Mirica da prodje. Ona je dakle 
otišla kroz druge ulice i tamo u jednom dućanu kupila šećera. Ne 
promišljajući dugo uze Ristićka torbicu, izvadi knjige, i tu, medju 
knjigama sakrito, nadje ,,corpus delicti", preostale bonbone. Mala 
je dakle Mirica lagala ! i 

Rasplamti se Ristićka, i stade psovati malu, pače uze i šibu, pa 
je prošiba. rk AK: 

— Nije li te zar stid, tako lagati ? Ne znaš li ti, da dragi Bog 
sve zna i sve vidi, i da je laž smrtni grijeh. Pogledaj svoga taticu-i 
mamicu, oni nikad ne lažu! : 

Kod tih riječi zagrize se Ristićka za usnice, i nije dalje govorila. 
Zamislila se. Mala je Mirica gorko plakala. Sve se treslo malo tijelo, 
a niz zaprljane obraziće oborile se sitne suzice, perući one zlokobne. 
mrlje, crvene i smedje "AT 

Već je nastalo i sumračje, a mala se Mirica zavukla u kutić, i 
od časa do časa uzdahnula i zajecala. : 

Ristićka je sjediela kraj prozora i buljila u onu tamu... Mislila 
je o životu i o laži, i o onim riječima, što ih je svojoj Mirici rekla : 

— Pogledaj taticu i mamicu, oni nikad ne lažu. A s tim riječima 
izrekla je veliku laž. Ta, što je njezin brak, što je njezin život ? Ništa, 
nego laž, velika i teška laž. Njezin muž i ona, oni se vole i žive u naj- 
većem skladu i ljubavi, a ljudi im zavidjaju, jer su tako sretni u braku, 
Na oko! 

Uistinu je to posve drugačije. On i ona potpuni su kontrasti. 
On — krepak, jak, zdrav i snažan ; ona — visoka; vitka, prozirna 
i slaba. On, praktičan, lukav ; da postigne svoje namjere, latio bi se 
svakoga sredstva ; ona strogih nazora, skroz i skroz idealna, sanjarske 
ćudi, sudi svijet po svome nepokvarenu srcu. Što je ona, gotovo bi 
rekao, pretjerano ćutljiva, njega rijetko kad što gane, a njegov humor 
ne da se potisnuti, ma ni u najozbiljnijim momentima. On sve shvaća 
lahko, površno, pa ako ga se jednom nešto tužno dojmilo, za čas dva 
već mu je smiješak na licu, a šala na ustima. I tako se nikako ne 
shvaćaju, ni on nju, ni ona njega. Hodaju jedan uz drugoga putem 
života, ko dva putnika, koja se tek sretoše, i razgovaraju o vremenu 
i vrućini, tek tako, da im vrijeme prodje, a za čas rastat će se i za- 
boraviti jedan drugoga. 

Nije bilo uvijek tako. Bila je i kod njih ljubav, velika i jaka; 
— prve dvije godine ona ga silno voljela, i on nju, ta uzeše se rad 
ljubavi. Ona je stupila u brak, ne poznajući svijeta ni zla, što se u njem 
krije; njezina je duša bila čista i nevina, ko u djeteta, a mislila je, 
da je i svijet takav. U svome mužu vidjela je ideal, kakova si je sa- 
željela za život, misleći da je i on tako nevin i čist, idealan kao ona, 
Kako li se prenerazi, kad joj stiže vijest, da je vara. U početku nije 
. vjerova'a, dok se i sama o tom ne uvjeri. I da nije bilo djeteta, njene 
male Mirice, Bog zna, što bi učinila u času spoznaje i očaja. I tako 
se priljubila sve više i više uz dijete, odnemarujući muža, i konačno 
je potpuno ohladila prema njemu. Da li je on vara ili ne, da li očijuka 
s drugima — n u to ne boli, ne ljuti je više, njoj ie to svejedno, njezino 
srce kuca za svoje dijete, i za — još nekoga, za čovjeka, koji joj je 
iza djeteta najbliži, koji je učinio za nju više, puno više, negoli njezin 
muž. U času naj'juće muke i bo'i, najvećeg očaja, kad im se dijete 
borilo sa smrću, njezin je muž pograb o šešir i otišao u kavanu, s rije- 
čima : ,,Ne mogu da gledam, kako se dijete muči." A tad je došao 
on, dr. Latić, i sio uz krevet Mirice i ostao ovdje dugo, dugo, i žrtvovao 
svoje slobodno vrijeme, slušajući kucaje maloga srca i brojeći bilo, 
i operacijom spasio dijete, a bila je bolest jaka i duga. I od to doba 
ona je muža gotovo prezirala, a zaljub'la se svom snagom mlade duše u 
dra. Latića. Ta on 'e joj spasio dio njezina života, njezinu malu Miricu. 
Bio je ružan, neizmjerno ružan, tek pogled bio mu je pun vatre 
i sjaja. Nju je upravo ta njegova ružnost priv'ačila, i bila joj simpa- 
tična, jer je znala, da se u toj ružnoj vanjštini krije duša velika i 
snažna, koja ljubi sve ljude jednako, spremna svakome na pomoć. 
I evo, sad je već peta godina, što ga ljubi. uvijek jednako, silno 
i vruće, ita ljubav nalik je obožavanju. Rijetko, rijetko ona š njime 
govori, gdjekada, kad je Mirica bolesna, a i onda samo o bolesti dje- 
teta. On valjda i ne zna, i ne sluti, da ga ona ljubi — — — — 
Njezin muž običava poslije objeda leći na kanape. I tad ih 
doziva k sebi, nju i Miricu, i reče im: ,,Vi ste moje dvije. Ti si 
Mirica moja mala beba, a ti si moja velika beba, ti moja jedina.“ 1 
stišće joj ruku i gleda je dugo, dugo. I tad je pita: ,,Ljubiš li me ?“ 
— a ona odgovara: ,,Ljubim te, — ko nikada“, i sva se zastidi. 
Laž je, što joj je on rekao, a laž je njezin odgovor. 
Iza nekoliko časaka pograbi on šešir i ode, tobože na šetnju, 
a ona znađe, da ide k njoj, k onoj drugoj — — — ći 


159. 


A na večer, kad šeću sokakom, ona se nestrpljivim iščekivanjem 
već veseli, da će ga vidjeti, njega, koga ljubi već dugo, a ljubit će ga 
do svoje smrti, njega, dra. Latića... I kad ga vidi, i on pozdravi, 
a ona sva protrne i pocrveni, i sva joj se krv stisne oko srca, Jednom 
je on to i opazio, njezin muž, i pitao je: ,A zašto si tako pocrvenila, 
kad si ugledala dra. Latića ??" A ona u zabuni u prvi mah nije znala, 
što da kaže, a potom propenta: ,,Ma znaš, ne mogu ti reći, otkako 
je Mirica bila bolesna, i doktor je Latić morao rezati — ma, ne volim 
da ga vidim, strašno mi je..." 1 šapćući doda: ,,Mrzim ga." I u tim: 
riječima izrekla je valjda najveću laž, što je može biti... a na licu 
njezina muža pojavi se smiješak zadovoljstva i samosvijesti ; ta bio 
je on uvjeren, da ona ljubi samo njega... 

Mala se Mirica iza one kazne ipak pomalo smirila, tek su joj oči 
bile nabrekle i crvene, a i obrazići žarili se od uzbudjenja. Majka ju 
je sada spremila na počinak i š njome po starom običaju pomolila 
se Bogu. I kad je već mala Mirica usnula bila, ona je još dugo, dugo 
sjedjela kraj maloga kreveta i promatrala to andjeosko, milo, nevino 
lišće, misleći u sebi: ,,Eto ovdje toliko suzica, za tako sitnu, ne- 
vinu laž!“ 

"Koliko bi tek suza trebalo, da operu veliku i tešku laž, laž našega 
života ! 


Marija Žagar. 


LET U UZDUHU I STROJEVI ZA LETENJE. 
1. 


Ide priča od davnih vremena o Dedalu i njegovu sinu Ikaru. 
Dedal, velik umjetnik atenski u arhitekturi i rezbarstvu drva, kojemu 
Grci prišivahu izum najkorisnijega orudja (sjekire, svrdla, okomila i 
t. d.), ubije od zavisti svoga vrsnoga učenika i nećaka Ta1la, pa kako ga 
areopag odsudio na smrt, pobježe kralju Minosu na Kretu. Tu sagradi 
ženi Minosovoj Pasifaji glasovitu drvenu kravu, a Minosu još glaso- 
vitiji labirint, u kojem je kasnije Minos njega i sina mu Ikara zatvorio, 
jer je Arijadni pomogao, da spasi Tezeja. Obojica pobjegoše pomoću 
umjetnih krila, sagradjenih od voska i perja. Ikar se približio toliko 
Suncu, da se vosak otopi ; on pade u more (Ikarsko kir“ i a 
se, a otac sretno dospije na Siciliju. 

Lijep relijef u villi Albanskoj u Rimu prikazuje Dedala i Ikara, 
gdje grade umjetna krila. 

Nije čudo, da se već iz pradavnih vremena javlja ovaka priča. 
Ta čovjek je neslomljivim verigama sile teže vezan na koru zemaljsku 
i na čvrsto tlo njezino, verigama, koje ga na svakom koraku smetaju. 
A ipak je oko sebe gledao odvajkada životinje, koje se dizahu posve 
lako s tla i posve slobodno letijahu u uzduhu, a danas se 
zna, da tri četvrtine svih životinja kopnenih mogu letjeti. 
Gledao je i ribe u vodi, kako se u njoj po volji dižu i spuštaju, 
kako u njoj plove, kud ih volja. Pa kako su to sve životinje, 


niže od njega, sa snagom kud i kamo manjom od snage njegovih 


mišića, je li čudo, da se i u njemu rodila odavna želja, da se i on 
digne u uzdušni ocean, kojemu na dnu mora da boravi sve dane 
života svoga, pak dai on u uzduhu leti, kud ga volja? Ta on se 
drži kraljem medju stvorovima na Zemlji, pak će jamačno on 
to znati načiniti bar kao životinja ili možda i bolje od nje! Ali 
daleki su putovi od želje i nade do uspjeha ! Pa kad obični smrtnik 
ne uzmože, da izvede tih krila, bar ih mašta prišila umnicima — pa 
bilo i u priči. 

Od Ikarovih vremena, od doba mitskoga, pa sve do dana današ- 
njega ta se želja neprekidno javlja i najrazličnije nam se legende sa- 
čuvaše o pokusima, da se ta misao izvede. Za Arhitasa iz Tarenta 
kazuje priča, da je već 400 godina prije Isusa sagradio, goluba, koji 
da je letio. U doba se sv. Petra spominje Šimun magik, čarobnjak 
na glasu, koji da je letio po uzduhu, a iz novijih:se istraživanja razbira, 
koliko se oko toga bavio i slavni slikar i fizičar Leonardo da Vinci: 
(1452.—1519.), da sagradi umjetna krila čovjeku. Iz toga vremena , 
pače imamo po savremenim kronikama vijest, da je matematičar 
Dante iz Perugie oko godine 1500. zaista sagradio spravu, s kojom 
se duže vremena mogao držati u uzduhu. Na Trasimenskom jezeru 
izvodio je svoje pokuse. U proslavu vjenčanja slavnoga generala 
Alviana pozvao je svoje sugradjane, da budu viđioci jednomu 
njegovu pokusu letenja u uzduhth-Odletio je s vrha najvišega tornja 
u gradu i letio je visoko iznad glavnoga trga, uz burno povladjivanje 
gledalaca. ,,Najednoč se razbije željezo, kojim je upravljao jedno svoje 
krilo. Dante pade na krov crkve sv. Mavra i slomi nogu." Nakon te 
nesreće Dante svojih pokusa više nije nastavio. 

Umjetna krila dati čovjeku bio je glavni cilj svih tih pokusa, 
koji se gube u prošlim vijekovima. Svi jamačno nisu ni zabilježeni, za 
mnoge tek znamo nesretni završetak njihov. Svaki je radio sam za 
sebe, ne znajući za nedaću svojih predšasnika, pa tako nije ni moglo 
da bude uspjeha. Htjedoše oponašati let ptice, ali nitko nije znao 
zakone ptičjega leta — tek naši nam dani, prvi XX. stoljeća, do- 
niješe pravu istinu o tom. Godina 1908. ostat će bez sumnje u kul- 
turnoj historiji čovjeka preznamenita godina: od toga se tek doba 
smije reći, da je i pitanjeplovidbe u uzduhui pitanjeletenja 
u uzduhu, koje se držalo nerazrješivim, usvom principuzaista 
riješeno. Što se bude dalje radilo, bit će tek popravljanje i usa- 
vršivanje danas još posve primitivnih uredaba za taj posao. 

Golema li napretka, kad se bude čovjek nesmetano dizao po 
volji svojoj s dna uzdušnoga oceana i po njem sigurno putovao, kud 
ga je volja! Najkraćim crtama putovali bismo s jedne točke 
našega svijeta k drugoj, ma gdje ona bila, usred pustinje kojega 
kopna ili usred najvećega oceana, a ne treba za to putovanje ni 
cesta ni šinja željezničkih. Na pragu smo takim putovanjima, a kad 


* budu toliko usavršeni strojevi letenja, da putovanje u uzduhu ne 


bude manje sigurno od današnjega putovanja po kopnu i po moru, 


»Hrvatsko Kolo“ 1912. kul 

doživjet će koljeno čovjekovo takovu revoluciju u svom živovanju, 
da je danas ni najbujnija mašta ne bi pogodila da opiše. Sve gra- 
nice izmedju država padaju, sve prirodne i umjetne utvrde gube 
svu svoju vrijednost, hidra rata kao da će onda ipak gubiti glavu, 
a konture se vječnoga mira na Zemlji već crtaju na horizontu 
nove više kulture čovjeka! — — — — 

Je li doista tako ? Može li se od ove velike društvene revolucije 
koljeno čovjeka nadati i većoj sreći svojoj na tom planetu ? 

Ne će li se možda poradi mnogo življega saobraćaja izmedju ljudi 
i naroda odnošaji njihovi još više zamrsiti i život još više oteščati? 
Nemaju li možda pravo oni, koji tvrđe, da novovjekiizumi 
sreću čovjeka na Zemlji umanjuju ? 

Teško je već danas odgovarati na ova zamašna pitanja, jer su 
svi ti novovjeki izumi zapravo mladi, a zna se, da svaka kultura i 
društvena preobrazba u prelazno doba ište i svoje žrtve — često 
puta i velike i brojne. 

Jasno je tek ovo: svi ovaki novovjeki izumi uvećavaju m o ć 
čovjeka. Je li mu od njih koristi ili štete, to u prvom ređu ovisi o tom, 
kako će ih čovjek upotrijebiti, dakle o moralnoj vrijednosti 
čovjeka. Hoće li uvećana moć čovjeka sobom donositi i uvećanu mo- 
ralnu vrijednost njegovu, a tek s ovom u svezi i veću sreću čitava ko- 
ljena ljudskoga, o tom se danas jedva može i nagadjati. 

No ona otmjena garda učenih ljudi, koji cio svoj život posvećuju 
tomu, da uhode tajne prirode — i danas još goleme — tražeći u prvom 
redu istinu o njoj, pa tek onako usput daju čovjeku u ruke i novoga 
oružja i novih sprava za rad, ne može ni u kojem slučaju da bude od- 
govorna za to, što čovjek ra di s tim novim, blistavim oružjem. Ako 
je on još dijete, zlo će raditi ; ako je muž na mjestu, na dobro će ga 
upotrebljavati ! 

Istraživači prirode tek uvećavaju imutak čovjeka svojim izu- 
mima ; do njega jea dasnjim razborito gospodari! 

Vjerujemo, da će i velika kulturna revolucija, koju sobom donosi 
plovidba i letenje u uzduhu, kad mine prelazno doba, učiniti svoje, 
da moralna vrijednost čovjeka uopće poraste. 

U toj živoj vjeri idemo dvojakom radosti na posao, da ovdje 
izložimo osnove, na kojima stoji današnje letenje čovjeka i da 
opišemo najvažnije strojeve za taj posao. 

II. 


Sila je teže čovjeka učinila plošnim bićem?t.j.on svoju 
težinu može da prenosi tek po površini Zemlje tamo i amo, a i ta povr- 
šina treba da bude pod njim čvrsta, jer inače tone sve dublje i dublje. 
Kuda? Pomislite, da nam se pod nogama najednoč otvori osovan kanal 
kroz središte Zemlje sve do suprotne točke na zemaljskoj kugli. Nemilo 
bismo sve brže padali k središtu Zeml je. Tamo bismo prispjeli, sužasnom 
brzinom od 14!/, kilometra u sekundi, već nakon 19 minuta padanja. 
Zemlja nas je privukla svome središtu. Ali nema ni tu ostanka ! Po 
zakonu ustrajnosti idemo u kanalu s potpunom stečenom brzinom 
od 14!/, kilometara u svakoj sekundi dalje i, ako nema ni otkuda kakve 
zapreke našemu gibanju, naše će sirotno tijelo na drugoj strani iz 
kanala izletjeti s tom užasnom brzinom, spram koje se brzina kugle 
iz topa sa svojom brzinom od pol kilometra posvema gubi, i poletjeti 
ravno u svemir, dok ne udari o kakvu zapreku ! Veoma je zanimljivo, 
da do toga ne bi došlo: Zemlja nam ne da tijelu u svemir ni u tom 
slučaju! Taman što smo na našem padu prošli kroz središte Zemlje, 
javlja se opet privlačna sila Zemlje — teža — ali sada vuče naše 
tijelo natrag k središtu umanjujući time sve više stečenu brzinu, pa 
kad bismo nogama došli na drugom kraju kanala do površine Zemlje 


“nakon ponovnih 19 minuta, brzina bi naša bila baš jednaka ništici, 


i kad bi nas tko tamo dočekao, mi bismo mogli sasma mirno stati na 
kopno. Ne uspije li nam to, onda nema druge, nego naglavce opet 
padati k središtu Zemlje kroz kanal, nakon 19 minuta opet biti tamo 
sbrzinom od 14:/, kilometara u sekundi i dalje ići usporenim gibanjem 
baš do točke, s koje smo pošli ; i tako bi naše tijelo išlo neprekidno 
amo tamo od jedne točke na površini Zemlje do suprotne — ne i z- 
lazeći nikada iz Zemlje — baš kao što ide kuglica prive- 
zana na koncu tamo i amo oko srednjega položaja ! Fizičari bi rekli, 
čovjek se n ji š e oko središta Zemlje tamo i amo, a ako na tom nji- 
hanju nigdje ne udari o što, ne bi mu se ništa ni dogodilo : za 38 bi se 
minuta živ i zdrav svagda povratio do svoga ishodišta ! Baš nas voli 
Zemlja ! Zanimljiv je još ovaj slučaj. Da nas privežu o konop i polako 
spuštaju kroz spomenuti kanal baš do središta Zemlje, tako da 
budemo tamo bez spomenute brzine, pak da u tom času prerežemo 
konop, čudne li pojave: tijelo bi naše ostalo u središtu Zemlje i leb- 
djelo bi tamo posve slobodno, kako lebdi kaplja ulja u zgodnoi 
smjesi vode i alkohola, — tijelo je naše bez težine! 
* 

Da se dakle očituje težina našega tijela, treba da postoji 
drugo tijelo, koje ga privlači. Nema li toga, nema ni razloga pa- 
danju, nema ni težine. Kad bismo na pr. mogli naše tijelo otkinuti 
od Zemlje i poletjeti ravno k Mjesecu, došli bismo na tom putu u 
točku, u kojoj Zemlja naše tijelo privlači k svomu središtu baš 
tolikom silom, kolikom ga Mjesec privlači k svomu središtu. U toj 
bi točki lebdjelo naše tijelo posve slobodno u svemiru — opet bez 
ikakve težine! 

Bit će dobro, da čitatelj pojam ,težine tijela? uoči s ovoga 
stajališta. 

Obrnimo sada stvar na drugu stranu. Čovjek na čvrstom tlu 
zemaljskom rob je svoje težine ; ova mu ne da, da se digne u uzduh, 
pa kad na pr. hoće, da se samo 1 kilometar visoko digne penjući se 
uz brijeg visok 1000 m., živo osjeća, koliku radnju treba .da 
izvrše njegovi mišići, kako bi na tom putu svladavao sveudilj svoju 
težinu: kod svakoga koraka diže svoju težinu (oko 70 kg.) samo 
: po nekoliko centimetara i koliko je koraka do vrha učinio, toliko 
je puta na čas dizao svu svoju težinu. Ne bi bilo odviše teško 
izračunati svu izvršenu radnju. Umor tijela na cilju medjutim mu 
jasno kazuje, da je ta izvršena radnja prilično velika. Teško njemu, 


da mu se pod nogama izmakne sada brijeg: jedva bi nabrojio 14 . 


sekunda, pak bi se našao. na dnu brijega i lupio bi o tle brzinom 
od 140 metara. 

Da ostane u onoj visini lebdjeti, očito bi trebalo, da mu na tijelo 
djeluje neprekidno druga sila, koja je baš jednaka njegovoj 
težini, ali ga vuče vertikalno u vis. Kako susada te dvije sile 
jednake i suprotne, tijelo bi naše bilo kao bez tež ine: lebdjelo 
bi u svakoj visini iznad tla zemaljskoga ! Evo prvi problem letenja : 
naćisilu, koja će težinu tijela uništiti, da može 
lebdjeti kao tijelo bez težine. Kad bi to uspjelo, problem je letenja 
na polovinu riješen. Druga polovina stoji u tom: tijelo, koje sada 
lebdi u uzduhu kao bez težine, u horizontalnom (vodoravnom) pravcu 
kretati na stranu, kuda hoćeš da letiš, tijelo goniti, bilo u 
tihom uzduhu, bilo s vjetrom, a i proti njemu — bar do neke granice 
njegove jakosti. Jasno je još i to, kad bi ova dva glavna dijela u pro- 
blemu letenja bila sretno riješena, ne bi bilo teško dizati i spuštati 
svoje tijelo koso gore i dolje. — Red je dakle, da ona dva glavna 
pitanja iz bližega uočimo. 

HI. 


Prvo je pitanje: otkuda nam sila, koja će tijelo teže od uzduha 
dignuti s tla i držati ga po volji dugo u slobodnom lebdenju ? 

Posve je prirodno, da je čovjek, nastojeći odgovoriti na to pitanje, 
u prvom redu pomišljao na životinje, koje umiju letjeti: ta one rje- 
šavaju pred našim očima svaki dan to pitanje, one zaista sam e iz- 
vode onu silu, koja im tijelo uzdiže s tla i ne da, da pada natrag na tle. 

Kako lete životinje ? To je pitanje na dlanu. No premda ih je 
čovjek gledao pri tom poslu od pamtivijeka, odgovor je pouzdan našao 
tek u naše dane na osnovi mučnih studija s pomoću časovite fotografije. 
Kolo vodi francuski fiziolog M arey,t a iza njega dolaze drugi, 0so- 
bito Nijemac Anschitz | 

Na tom temelju možemo nato reći i našim čitateljima. 

Medju životinjama, koje umiju letjeti, u prvom su redu insekti. 
O njihovu smo letu još razmjerno veoma malo obaviješteni. Čini 
se, da su gorostasne libele bili gusari uzduha već u doba kamenoga 
ugljena, kad hrpteničnjaci još nisu ni umjeli letjeti. Baš libele lete 
različno od svih drugih insekta: gibaju svoja krila mišićima, koji 
sjede na korijenima krila, dok svi ostali insekti svoja krila dižu i spu- 
štaju tek posredno t. j. prsni kolut, na kojem sjede krila, čas se splosne, 
čas opet nadme, a tim se korijen krila postavi naizmjence više hori- 
zontalno ili pak više osovno. Na taj način izvodi pčela 190, a muha 
domaća 330 treptaja svojih krila u svakoj sekundi. Zamjerna radnja 
tih sitnih životinjica ! 

Medju hrpteničnjacima susrećemo se već kod riba saživotinjama, 
koje umiju bar donekle letjeti : repom se koso bace iz vode u uzđuli ; 
prsne se peraje rašire i uvećaju u zastor, pak tako mogu da se kroz 
uzduh odskliznu 400 m. i više. Peraje se gotovo ništa ne gibaju, tek 
se nešto koso namjeste spram vjetra, a riba ne može da se ugne za- 
prekama. ' 

Ova vrst letenja zapravo i nije letenje nego tek ,skli- 
zanje? kroz uzduh (Vol planć, der Gleitflug); narod kaže, da 
taka životinja uzduhom ,,plo vi", a ne ,leti". Uvodimo za taj let 


ime ,let sklizanjem.? 


I medju kopnenim životinjama ima primjera takovu letu, tek nema 
primjera onomu bacanju u vis kao kod riba. Let sklizanjem izvršuju 


1E. Marey, Le vol des oiseaux. Paris 1890. 

samo hrpteničnjaci, koji se penju. Popnu se za čas na vrh stabla, 
pak se koso spuste kroz uzduh na tlo. Pri tom razapnu svoje kožice, 
kao kakav zastor, ali kožice (krila) miruju. 

Kod leta se sklizanjem: dakle zapravo ne dogadja ništa drugo, 
nego da se brzina padanja znatno usporuje razapetim zastorima, 
kao kod padobrana. Tek padanje neide oso vno dolje, nego koso. 
Do pravoga je letenja još daleko, no i to je istina, da svaka životinja, 
koja leti uz stalno gibanje krilima, može da prekine taj pravi 
let svoj na neko vrijeme i da se jednostavno skliže uzduhom, ali uz to 
se sklizanje svagda veže i polagano padanje k Zemlji u kosom pravcu. 

Posve je druge vrste let, što ga već u doba triasa imadjahu, kako 
pouzdano znamo po okaminama, neki gušteri, a u doba tercijera, 
kad su izumirali leteći gušteri, jedini zastupnici letećih sisavaca : šišmiši 
i letipsi. Kožica za letenje znatno je raširena i seže do stražnjih 
nogu, obuhvaća pače i rep. Ramphorhynchus iz gornje jure 
ima slobodan rep i na kraju njegovu jadro za kormilarenje. U tih 
se životinja krila već pravilno dižu i spuštaju — životinje lete ,,l e- 
pršanjem'" (njem.: der Flatterflug). Za taj let treba već mnogo 
snage, jer se kod dizanja krila protutlak uzduha umanjuje tek djelo - 
mičnim slaganjem krila u nabore. U ovom su ,letu lepršanjem'" 
osobito majstori neki letipsi, koji u jednoj noći znadu odletjeti i 
90 kilometara daleko po hranu, a da se još prije dana i povrate do 
svoga. ležaja, lepršeći krilima dosta polagano poput vrana. 

Najveći su umjetnici u letu svakako ptice i u tom se razredu 
hrpteničnjaka umjetnost letenja razvila do najveće savršenosti. U 
svihkopnenih ptica opažamo ,let veslanjem? (francuski : 
vol ram€ ; njemački : der Ruderflug). Kako se mornar veslima upire 
o vođu u pravilnom tempu, tako se ptica pravilnim gibanjem krila 
upire o uzduh, da sebe u uzđuhu drži i ujedno naprijed giba. Veći 
dio krila ostaje nepomičan, no krajevi krila izvršuju pravilno i iz- 
mjenično veslanje, pak tim načinom daju ptici brzinu gibanja i ujedno 
ju drže u istoj visini lebdenja. Ovaj je let dakle u neku ruku usavršen 
let sklizanjem : ptica se u glavnom skliže uzduhom, ali postoji i pogon 
naprijed. Ovako lete u glavnom daleki putnici medju pticama na pr. 
divlja patka. Mislilo se prije, da ptica u ovom letu bolje leti protiv 
vjetra, nego s njim. To ne stoji. Suprotnoga vjetra nešto treba tek 
kod dizanja, a inače ptica bolje leti veslajući s vjetrom. Što je veća 

ptica, to je manji broj udaraca u jedinici vremena. Vrebac izvršuje 

u sekundi 13 udaraca, patka 9, golub 8, vrana 3—4, labud (pjevač) 


| 3 i pol, roda4i tričetvrti, a pelikan tek 4 i četvrt udarca. Usred leta 


zna ptica na čas raširena krila posve ustavi ti, pak se let veslanjem 
pretvara za neko vrijeme u let sklizanjem, za kojega ptica nešto pada, 
da se opet digne, kad krila ponovno rade. U tim prilikama postaje 
let ptice valovit (sjenica, crvendač, konopljarka). Dobre ptice vesla- 
čice, kakove su ptice selice, većinom ne počivaju na putu. Najzna- 
menitiji je primjer tomu amerikanski dažđevnik : on se gnijezdi u La- 
bradoru, a prezimi u sjevernoj Braziliji, pak po svoj prilici prevali 
taj put od 5500 kilometara u jednom letu. Naša bi roda do južne Afrike 
prevalila još veći put, ako se uzme, da ne počiva, a sva je prilika, da 
nigdje ne počiva. 

Pored ovoga najobičnijega leta u ptica kopnenih razvila se u ci- 
jeloj hrpi njih osobita vrst leta, kojemu dajemo ime ,let jadre- 
njem. To je jadrenje, kao ina moru, moguće samo u uzgibanom 
uzduhu, dakle u većim visinama, gdje se uzduh gotovo uvijek 
giba, i iznad mora. Taj let izvršuju prema tomu, uz predjašnji, samo 
velike kopnene ptice, koje se dižu visoko, i nada sve morske ptice 
(galebi, albatros i dr.). Krilo je kao cjelina gotovo ukočeno i mišići 
nemaju drugoga posla, nego da ga drže razapeta. Let je jadrenjem 
gibanje u kružnicama (kruženje): polovinu kruga opisuje ptica 
protiv vjetra, au drugoj ju polovini puta nosi vjetar ; u prvoj ju polovini 
kruga vjetar diže, a u drugoj ptica nešto pada ubrzujući let; no ptica > 
ne pane u drugoj polovini toliko, koliko se digla u prvoj, pak se poradi 
toga može u zavojnicama po volji visoko dizati. No ona može drugu 
polovinu kruženja, naime let sklizanjem niz uzduh po volji produžiti, 
pak tako izlazi horizontalan letuistom smjeru isprekidan 
kratkim zavojima, koji izjednačuju, što je ptica sklizanjem izgubila. 
Krila su kao cjelina na miru, tek mijenjaju dosta svoj položaj 
spram vjetra, pak se i nehotice nameće misao, da samo gibanje krila 
ne utječe mnogo na letenje ptice. Sličnost ovih manovra ptice sa ja- 
drenjem u brodarsvu udara u oči, i otud ovomu letu ime. Neznatna 
gibanja vrhova krila i repa omogućuju ptici svaki zaokretaj, pak se ona 
sate i sate može držati u uzduhu, a da ne mahne krilima ni jedanput. 
No prestane li vjetar, smjesta ptica prelazi u let veslanjem! Albatros 
je medju pticama najveća jadrenka: razapeta krila imaju 4 metra. 

Iz ovoga kratkoga nacrta o ptičjem letu razbiramo, da gibanje 
krila nije nipošto toliko jednostavno, da bi ga čovjek umjetnim nači- 

nom mogao lako oponašati: letenje umjetnim krilima, 
koja mašu poput ptice, stvar je daleke buduć- 
nosti. Naši su današnji strojevi osnovani na drugom principu, ako 
i ima nešta od njega i kod različnih letova ptičjih. 


IV. 


Princip je svih današnjih strojeva za letenje igračka, poznata 
od davnih vremena: zmaj papirnati. Znamo ga i mi svi iz 
dječjih dana, pa ne treba, da ga opisujemo. Tek ističem ovo : ako se 
zmaj koso postavi spram pravca, kojim uzduh na površini Zemlje 
struji, može se postići, da se zmaj u uzduhu diže, pri čem se konac, na 
kojem je privezan, odmata, i on se može u uzduhu držati: on lebdi u 
odredjenoj visini. Slika nam 1. to prikazuje. ABCD neka bude četvero- 





" SL g. Shematičan leteći zmaj. 


uglasta ra vn a ploča jakoga papira, koji je napet na drvenom okviru 
(oblik može biti i drukčiji ) ; ugli su ploče koncima svezani s točkom 
O, a od nje ide konac k čvrstoj točki M na tlu zemaljskom. U O neka 
visi na koncu osovnom još i utega P. Smjer vjetra pokazuje strjelica. 
Tri sile djeluju u točki 0+::4. napetost konca OM u smjeru OM ; 2. 
težina utege P-u smjetu OP i 3. tlak vjetra na plohu ABCD u smjeru 
OR. Ako je taj tlak vjetra dosta jak t. j. ako je vjetar dosta jak, 
on će svladati suprotne mu dvije sile i zmaj će se dizati tako dugo, 
dok ne budu sve tri sile u ravnoteži ; od toga časa zmaj u stalnoj visini 
»Leb di". Nemali dosta jakog vjetra, djeca ga načine: jedan drži zmaja 
koso protiv vjetra, drugi trči držeći u ruci konac kod MM. Točka M sada 
nije čvrsta, ali učinak je isti kao prije : kad se postigne dostatan tlak 
vjetra na plohu ABCD, zmaj se diže i ostane u odredjenoj visini leb- 

djeti ; dodje li zmaj u vrstu uzduha, gdje je dosta vjetra, ne treba 
više trčati, pa se vrpca može privezati u točki M. Osnovni princip 
dizanja u uzduh već jasno izbija: da se tijelo odredjene težine diže 
uuzduhuiu njem lebdi, treba daonj udaraju 
čestice uzduha odredjenom brzinom. To je prvi 
razvio Englez Cayley već g. 1809.1 Ustavimo se časak kod ove 
prevažne spoznaje, pak si nastojmo razložiti, što ovdje diže tijelo, 
koje je po sebi teže od uzduha, pak mu evo posve uništi težinu ? 

Nekoliko jednostavnih pokusa neka nas uvede u stvar. Zmaj, 
ako pravo uzmemo, nije ništa drugo, nego ravna ploha, kojoj 
možemo oblik dati po miloj volji. “Odabiremo četverouglast oblik, 
na pr. kartu razglednicu, pak izvodimo s njom nekoliko pokusa. Ona 
ima odredjenu težinu, te pada po .Galileijevim zakonima (1638.), 
čim ju ispustimo, ako je iznad tla. Spomenuti nam zakoni kazuju, da se 
svako tijelo na površini Zemlje, uzdignuto i ispušteno, giba oso v- 
nim (vertikalnim) smjerom prama Zemlji i tomu gibanju tijela dajemo 
ime ,padanje?. Svako tijelo paneu prvoj sekundi 5 metara, 
udrugoj 15 metara it. d., u svakoj slijedećoj sekundi za 10 metara 
više. Jednostavna zbrojidba daje nam kod padanja put tijela za 
2, 3, 4, 10, sekunda. Ako je na pr. tijelo padalo baš 5 sekunda, palo 
je 125 metara. Pokusi sa željeznom kuglicom, koju puštamo da pada 
iz visina od 5, 20, 45 metara na kamenitu ploču, mogli bi nam te za- 
kone i potvrditi. Brzina, koja je u početku bila jednaka nuli, do 
koncajeprvesekunde već narasla na40m., do konca drugena20m.it.d., 
dakle i ona raste u svakoj sekundi za 10 m. Još treba istaknuti, da 
ovako padaju sva tjelesa na Zemlji, velika i mala, teška i lahka, bila 
od ma kakve tvari, ako na njih ne djelujepored sile 
teže još koja druga sila, suprotna teži. Jasno je, 
da bi ova druga sila morala padanje tijela usporiti, a ako je baš 
jednaka teži, morala bi padanje posve uništiti t. j. tijelo bi u uz- 
duhu lebdjelo kao da nema težine ; ako je pak ta sila još jača od sile 
teže, tijelo bi se pače moralo dizati osovno u vis. Ovaj posljednji 
Slučaj na pr. vidimo, kad iznad željezne kuglice na stolu namjestimo 
pol jaka magneta: kuglica se zaista diže osovno u vis, dakle 
baš nasuprot sili teži — tijelo je kao bez težine ! 

Izvedimo sada pokus s razglednicom, koju držimo točno h or i- 
zontalno iznad tla sobe, u kojoj je uzduh posve miran, pak ju 


1 Journal de Nicholson. ' 

ispustimo iz ruke, pazeći pri tom pomnjivo, da se ne bi na koju stranu 
nagnula. Ona će padati, ali ne će u prvoj sekundi pasti 5 m., nego mnogo 
manje, a i brzina njezina padanja ne raste ni s daleka tako brzo, kako 
bi moralo da bude po Galileijevim zakonima. To bi nam lijepo po- 
tvrdila željezna kuglica, koju u istom času ispustimo pored razglednice. 
Što je to? Očito na razglednicu djeluje neka protusila, koja joj 
padanje znatno usporuje. Ta protusila, koja našu razglednicu 
donekle nosi, potječe očito od uzduha, u kojem razglednica pada. 
To potvrdiše i mnogobrojni pokusi : ako razglednicu pustimo padati 
u praznom prostoru t. j. u cijevi zatvorenoj sa svih strana ne- 
produšno, ona pada točno po Galileijevim zakonima. Naš uzduh iz- 
vršuje dakle na svaki način na tjelesa, koja u njem padaju, neku pro- 
tusilu teži, kojoj možemo dati ime ,sila nosilica" uzduha ; 
ta se sila javlja u uzduhu, čim čvrsto tijelo stane u njem padati. 

Ne smijemo se ugnuti pitanju, otkuda ta ,sila nosilica" 
našemu uzduhu? Ta mi znamo s druge strane, da uzduh izvršuje 
na svako tijelo na površini zemaljskoj dosta velik tlak ili pritisak : 
4 kg. na svaki kvadratni centimetar (tlak jedne atmosfere). Na gornju 
stranu razglednice (dužina = 14 cm., širina = 9 cm.) taj je tlak već 
126 kg., a da se razglednica pod njim nimalo ne savija, uzrok je u tom, 
što isto tolik tlak djeluje i na donju stranu razglednice, pak se ti su- 
protni i jednaki tlakovi unište, i mi držimo kartu na dlanu ne osje 
ćajući, da postoji taj veliki tlak uzduha, a karta pada samo svojom 
vlastitom težinom, kao da na nju ne djeluje nikakav tlak uzduha. 

No što onda, ako bi tlak uzduha s donje strane razglednice 
kojim slučajem postao veći od tlaka uzdušnoga s gornje strane ? 
Preostaje očito odozdo suvišak tlaka, koji kartu goni u vis, 
dakle baš nasusret sili teži, i umanjuje težinu razglednice. No kako 
da dodje do toga suviška tlaka odozdo > Uzduh je tvar, kojoj su 
čestice vanredno lako gibljive, kaoiu vode, ali je uzduh ujedno 
i tvar, koja se već veoma malenim silama dade stlačiti, tako da postaje 
gušći ; u tom je sličan gumiju ; no čim tlak popusti, uzduh se opet 
sam rastegne na predjašnji obujam — on je dakle i tijelo savršeno 
elastično. Ova dva svojstva uzduha razjasnit će nam smjesta 
postanje većega tlaka uzduha s donje strane razglednice. Dok je dr- 
žimo horizontalno u uzduhu, tlak je uzduha u svim točkama njezinim, 
gore i dolje, posve jednak. Ispustimo li razglednicu, ona pada poradi 
svoje stalne težine, izvršuje time na čestice uzduha ispod sebe neki 





bo 


tlak, uzduh pod razglednicom postaje nešto gušći; no time se budi 
elastični protutlak od strane uzduha na don ju stranu razglednice. 
Ali se još nešto dogadja. Stlačene čestice uzduha ispod razglednice 
poradi veoma lahke svoje gibljivosti izmiču razglednici sa strane i 
teku u rastanjeni prostor iznad nje itu nastajusada vrtlozi u uzduhu, 
koji izjednačuju razliku u gustoći uzduha ispod razglednice i iznad 
nje. I tako evo kod padanja razglednice neprekidno nastaje odozdo 
suvišak tlaka, koji djeluje nasusret sili teži. Budući da se on javlja 
samo onda, kada se karta giba spralh. mirnoga uzduha ili ako. se 
uzduh giba spram mirne karte, dajemo tomu tlaku ime ,,tlak vjetra? 
ili takodjer ,,otpor ueduha", Ta sila hvata u sredini razglednice 
i djeluje osovno u vis. Njezinu hvatištu dajemo ime ,središte 
tlaka vjetra", a njezin je pravac okomit na plohi razglednice. 
Sila teža pak hvata u težištu karte i vuče ju osovno dolje. 

Središte se tlaka i težište karte u našem slučaju podudaraju, 
pa imamo ovdje slučaj, da na kartu djeluju dvije sile suprotnoga 
s jera (komponente), koje hvataju u istoj točki ; one daju r e- 
zultantu, koja je jednaka razlici obiju komponenta i 
djeluje pravcem jače komponente. Ako bi na pr. tlak vjetra bio 
jednak 5 grama, a težina karte 9 grama, karta bi padala težinom 
od 4 grama. Ako bismo mogli učiniti, da tlak vjetra odozdo naraste 
na 9 grama, bila bi sva težina karte uništena i karta bi slobodno lebdjela 
u uzduhu. Ako bi nam pak uspjelo, da tlak vjetra još dalje uvećamo 
na 44 grama, imali bismo prizor, da nam se karta sima diže osovno 
u vis! 

Zaista dakle može uzduh postati silom nosilicom za teška 
tjelesa, koja inače u njem padaju na tle. Da on to postane, ne treba 
ništa drugo, nego da se tijelo giba protiv mirnoga uzduha do- 
voljnom brzinom ili obrnuto, da se uzduh giba protiv mirnoga _ 
tijela tom istom brzinom. Tlak je vjetra u oba slučaja sila nosilica_za 
teško tijelo i let je njegov u uzđuhu moguć, čim tlak vjetra dosegne 
ili presegne težinu tijela. 

Očito je dakle za let odlučno pitanje: o čem zavisi veličina toga 
tlaka vjetra > Kako treba stvar udesiti, da dosegne nužnu veličinu ? 
Iscrpljiva istraživanja i mjerenja pokazaše ove rezultate: 

1: Tlak je vjetra na plohu to veći, što je veća ploha, koja se giba 
u uzduhu, i dvostrukoj plohi pripada i dvostruki tlak, Želimo li dakle 
imati na čelu plohe što veći tlak vjetra, upotrijebit ćemo što veće 


172 


plohe. No što su veće plohe, to su i teže, treba dakle paziti, da težina — 


ne raste previše. 

2. Tlak je vjetra to veći, što je veća brzina, kojom se tijelo 
giba spram uzduha ili uzduh spram tijela, ito dvostrukoj brzini 
pripada već četverostruk tlak na istu plohu. Razbiramo dakle, da je 
za uvećavanje tlaka vjetra izvrsno sredstvo što veća brzina gibanja 
plohe. Ako je na pr. na plohu od 4 m. tlak vjetra 5 kg., kada se ta ploha 

F giba brzinom od 4 metra, bit će 
tlak vjetra na tu istu plohu već 
20 kg., ako se ona giba spram 

: uzduha brzinom od 8 metara. 

3. Tlak vjetra djeluje svagda 

kao sila okomita na plohu, 

koja se giba, i hvata u jednoj točki plohe — u ,središtu 
tlaka", ma koji bio smjer vjetra. (Sl. 2.) 

Razumjevši ove izvode, čitatelj je već uhvatio glavne fizikalne 
osnove stroju za letenje. Primijenimo ih najprije zmaju! 

Kod zmaja je ravna ploha ABCD svagda koso postavljena 
spram vjetra, i vjetar nastoji, da prodje kraj te plohe, ali se na njoj 


— Ravna ploha 


SL 2. Tlak vjetra i središte tlaka. 


“donekle ustavlja (sl. 3), izvršuje na nju tlak vjetra, tare se o nju i 


tvori na .na_drugoj strani vrtloge u Tastanjeu prostoru. , 
NESTAT No sađa ni tlak vjetra 
= nije jednoliko razdije- 
no, ljen po čitavoj plohi AB, 
udi (sl. 4.) koja se giba u 
smjeru strjelice brzinom 
v spram uzduha, nego 


se dosta brzo umanjuje 
od prednjega ruba A 




















Sl. 3. Strujanje uzduha pokraj plohe zmaja, 


spram stražnjega D, kako pokazuju strjelice okomite na plohi AB. 


Posljedica je tomu, da tlak vjetra ne hvata više u sredini plohe 0, 
nego mu se hvatište pomakne nešto naprijed u D (od prilike jedna 
trećina od 4B). U toj točki hvata plohu cjelokupni tlak vjetra kao 
jedinstvena sila i djeluje smjerom okomitim na plohu. No ne smijemo 
ni to smetnuti s uma, da čestice uzduha, udarajući o plohu i tarući 
se 0 nju kod obilaženja, nastoje i ploču sobom povući ; to daje (sl. 5.) 
silu R, koja se opet slaže S tlakom, okomitim na plohu W u rezul- 
tantu, pak izlazi, da konačna sila, što ju izvodi uzduh na kosu plohu, 


A 


"ia 
I 


£ 

nije ni točno okomita na plohi, nego nešto malo nagnuta spram 
stražnjega (nižega) ruba. Ta se rezultanta obična zove ,tlak 
vjetra. 

Ako ploha, koja ide protiv uzduha, nije ravna ploča, nego 
ploha ugnuta kao tanjur, pokazaše mjerenja, da je tlak vjetra veći 
nego kod ravne plohe, ako je ugnuta (konkavna) strana u smjeru 
gibanja ; on je pak manji nego kod ravne, ako je izbočena 
(konveksna) strana u smjeru gibanja. Nad 
Krila su ptice doista na donjoj strani perki, 
konkavna, pa kad ptica njima mahne 2 , 
dolje, tlak je vjetra mnogo veći, nego 
kad krilom mahne gore. I umjetni će 
strojevi za letenje dakle s uspjehom 
upotrebljavati nešto malo ugnute plohe 
mjesto rame plohe zmaja | = Stog šredke U oudst ije 

Ako sve ujedno saberemo 0 si- tlaka, 
lama, što djeluju kod zmaja, možemo 
reći (sl. 4.): u točki.O hvataju ponajprije dvije sile: tlak vjetra R 
u smjeru strjelice, i težina P čitavoga zmaja (težina se plohe ABOD 
gubi spram utege P utočki 0). Te dvije sile slažu se u rezultantu, 
pa ako hoćemo, da zmaj lebdi u uzduhu na svom mjestu, treba da 
djeluje u smjeru suprotnom toj rezultanti 
treća sila, ata je napetost konca 
OM, koju dječak. u M trčeći izvodi. 

Ravna ploha ABCD u ovom je slu- 
čaju ,nosilica" čitavoga zmaja i te- 
žine P, koja je s njim u svezi, ali ujedno 
i gonilica njegova, ako se uzme, da . 
se konop u M može odmatati, dok vjetar SI. 5. Tlak vjetra 77 i trenje 2 
puše smjerom strjelice. U mirnu pak uZ- = daja nešto kosu rezultantu. 
duhu treba da. na M djeluje pogon, 
koji će uzdignutom zmaju dati odredjenu brzinu u horizontalnom 
smjeru. Naravno je, da želimo imati što manju silu za pogon. Ve- 
ličina pogona zavisi o priklonu plohe nosilice A BCD spram uzdušne 
struje: što jemanji taj kut, to je manja sila nužna kao pogon. 
Izlazi dakle praktično pravilo : plohe nosilice stoje gotovo hori- 
zontalno. Kod zmaja privezana uz konopac (,,kabel") to je vrlo 
važno, jer se može uzeti tanak konac, 4 da se ne riskira, da će se zmaj 

otkinuti od kabela. Treba li da zmaj leti visoko odmatanjem konca 
OM, važno je opet da bude konac što tanji, kako nebi njegova velika 
težina postala zaprekom visokom dizanju. 

Ovakove zmajeve, vezane kabelom uz Zemlju, u veoma je zgodnu 
obliku — u obliku ormara — sagradio Australac Hargrave, pak 
su ih, snabdjevene aparatima u naučne svrhe meteorologijske puštali 
mnogo u vis, da ispitaju prilike naše atmosfere u: velikim visinama. 

Ovaki se zmajevi digoše već do 4000 metara, a u brodici s njim 
spojenoj digao se Saconney do 200 m., a drugi i do 800 metara, 
navlastito u Rusiji. 

No ma kako dobro djelovali ovakovi zmajevi — oni još uvijek 
nisu strojevi za letenje — jer ostaju u Svezi sa Zemljom. Te se sveze 
mo.a zmaj da oslobodi. I to je danas, uspjelo. 


V. 
Povratimo se našoj slici zmaja (sl. 1.). On se je već digao do 
. odredjene visine i u njoj lebdi, jer je napetost konca baš u ravnoteži 
s ilakom vjetra Ri težinom P. Pomislimo, da u tom času netko pre- 
reže kabel OM ! Zmaj je postao slobodan i u njegovu težištu O djeluju 
sada samo dvije sile: tlak vjetra, koji ga nosi, i težina P, koja ga 
vuče k Zemlji. 


Ali on je sada predan na milost i nemilost hirovitim silama naše | 


atmosfere. Mala promjena u smjeru vjetra mijenja tlak R na plohu 
nosilicu, udarac sa strane ju nagne desno ili lijevo, vjetar od stražnje 
strane mijenja priklon plohe spram struje uzdušne i za čas se je ploha 
nosilica izvrnula, tlaka vjetra na nju uopće nema i ona se ruši čitavom 
težinom P u dubinu, da se o tlu razlupa na komade! 

Nije doduše isključen ni slučaj, da slobodni zmaj još neko vrijeme 
poleti s vjetrom i dalje u visinu, ali konačan je rezultat ipak njegova 
— katastrofa! Nastaje pitanje ne bi li joj se mogao oteti? 

Neumrla je zasluga njemačkoga inžinira Otona Lilienthala, 
da je izveo sustavnim pokusima u tom smjeru nužne predradnje, iz 
kojih je nikao današnji stroj za letenje. On je i bio prvi čovjek, koji se 
sam doista uzdigao s tla i neko vrijeme letio u uzduhu. Let se je nje- 
gov povodio za onom vrstom ptičjega leta, koju okrstismo imenom ,,let 
sklizanjem"', kod kojega se ptica raširenih i nepomičnih krila u pravcu 
veoma malo nagnutu polahko spušta k tlu. Umovao je ovako: Da se 
zmaj digne do odredjene visine i onda u svom smjeru dalje leti u mirnom 

uzduhu, treba da u točki O djeluje sila, koja mu daje dovoljnu brzinu 
spram uzduha i tu brzinu stalno podržaje. Neka se zove ta sila ,,p 0- 
g on. Obično je to dječak, koji leti držeći uzicu u M. Jasno je: kad 
bismo uzicu pretrgli iu U mogli smjestiti kakav drugi pogon, koji zmaju 
dajeistubrzinu spram uzduha, kao čas prije dječak, zmaj bi slo- 
bodno letio baš onako, kako je čas prije letio na uzici. No kako u O 
smjestiti taki pogon? Lilienthal je problem veomajednostavno riješio. 
Našao je, da ploha nosilica od 14 m? dostaje, da nosi čovjeka normalne 
težine u uzduhu, pa je načinio najprije jednu plobu (monoplan) ; 
no da tom plohom u uzduhu lakše i sigurnije ravna, razdijelio 
ju je kasnije u dvije plohe jednu iznad druge i popeo se tim zmajem, 





SI 6. a i b. Lilienthal se spušta niz brežuljak, 


* 
teškim jedva 20 kg., na brežuljak i držeći ga: u rukama nad sobom 
poletio je niz brežuljak sve većom brzinom. (Sl. 6. i 7.) Dosegavši 


nužnu brzinu osjetio je, kako gubi tlo ispod nogu i on je letio 


pravcem u uzduhu spuštajući se pomalo tlu baš kao ptica u letu 
sklizanjem. Da bude uspjeh što bolji, on je svagda letio niz bre- 
žuljak protiv vjetra. Ruke bi položio medju dva jastuka, dok je 
čitavo tijelo inače bilo slobodno. Kad bi vjetar dosegnuo brzinu od 
6—7 metara, nije ni trebao letjeti niz brežuljak : njegove dvije plohe 
nosilice od 18 m? digle bi ga odmah, a da se nije ni zaletio, i nosile bi ga 
gotovo horizontalno od vrha brežuljka. Godine 1896. osjećao se već u 
ravnanju svoga aparata protiv nepogoda u atmosferi toliko siguran, 

da seusudio poletjeti s brda visoka 80 m, pak je tako znao odletjeti i do 
350m. daleko prije nego bi pristao. No usred tih pokusa i kad je već bio 
stekao priličnu sigurnost u ravnanju aparata, uhvatio ga dne 12. augusta 
te god. u letu nepravilan vjetar, sastavljen od valova i vrtloga, 
i prije nego što je dospio, da se tim valovima i vrtlozima brzim ravna- 
njem odhrva, aparat mu se izvrnuo, on se sruši iz relativno male visine 
i poradi teške ozlede dan poslije umre. 

Ovdje je mjesto, da se iz bližega osvrnemo na uzroke ove katastrofe 
i na to nadovežemo način, kako joj se možemo oduprijeti. Od aparata 
za letenje ištemo dakako u prvom redu, da lebdi u uzduhu, no to očito 




















S1. 7. Lilienthalov uzdušni sklizač dvoplošac u letu. (Straga i odozdo.) 


a 


nije dosta. On se ne smije ni izvrnut i, a čim se na koju stranu 


nagne, treba da se odmah povratiu pravi položaj ! A nije ni to dosta. 


Da postane aparat potpun, treba da ga mogu skretati u sv ak i smjer 
letenja t. j. po volji ravnati. Ako uočimo plohu nosilicu, gdje lebdi 
slobodno u uzduhu, kao da visi na osovnoj niti, jasno je, da su glavna 
tri smjera, u kojima može da mijenja svoj položaj. 4. Čitava se ploha 
nosilica može najprije da vrti kao cjelina oko osovne osovine 
i može da se zakrene okolo na okolo. 2. Njezina je prednja strana nešto 
uzdignuta iznad horizontalne ravnine, a stražnja se spušta nešto pod 
nju; nosilica se može dakle njih atiioko svoje poprečne 

osovine, spuštajući se na prednjoj i dižući na stražnjoj strani. 3. Na- 

pokon joj se može spuštati desna strana, a dizati lijeva t. j. nosilica se 

njihati i izvrnuti oko svoje uz dužn e osovine. ' 
Kako bi se izravnala njihanja oko poprečne osovine, 


sastavlja se s nosilicom iza nje namješteno horizontalno ,kormilo 


za visinu? (sl 8.), (franc. : gouvernal de profondčur ; njem. : Ho- 
hensteuer), koje obično stoji horizontalno u smjeru gibanja, pa na 
njega ne djeluje nikakav tlak vjetra (gornja slika); digne li se nosilica 
nešto u vis, tlak vjetra djeluje na kormilo odozdo gore (srednja slika) i 
kormilo potiskuje prednji rub nosilice dolje. Spusti li se prednji rub 
nosilice previše (donja slika), digne se kormilo nešto, tlak vjetra djeluje 
na gornju stranu kormila smjerom dolje, i prednji se rub nosilice uzdiže. 
Ako je to kormilo za 
visinu pomično namje- 
šteno, moći će letilac 
s pomoću poluga sa 
svoga mjesta po volji 
prednji rub nosilice di- 
zati i spuštati, a po ve- 
ćem ili manjem  pri- 
klonu nosilice može se ——> 

čitavi zmaj nešto dizati 

i spuštati. Neki su na- pra 

mjestili dva kormila za a 
visinu : jedno straga — 
nepomično, da smo iz- 
jednači manja njihanja oko poprečne osovine, i drugo ispred no- 
silice — pomično, kako bi po volji dizali i spuštali prednju stranu 
nosilice. ' 

Njihanje nosilice oko uzdužne osovine izvodit će udarci 
vjetra sastrane. Ovakova se manja njihanja sama utišavaju s velikom 
dužinom nosilice na jednu i na drugu stranu uzdužne osovine, a 
i time, da se mjesto jedne nosilice upotrijebe dvije, jedna iznad druge ; 
sada se naime mora i čitavi uzduh izmedju obje nosilice zanjihati oko 
uzdužne osovine, a time se uvećava otpor protiv njihanja oko uzdužne 
osovine. Napokon se opire letilac ovim postranim njihanjima svoje 
nosilice i tim, da joj desna i lijeva polovina ne čine ravninu, nego su 
u malom kutu nagnute jedna spram druge. Postrani udarac vjetra 


Sl. 8. Kormilo za visinu. 

izvršuje sada na obje polovine nejednake tlakove, pak se zmaj sam po- 


vraća u svoj predjašnji položaj. 

Kako bi se napokon vrtnja nosilice oko vertikalne osovine izjedna- 
čila, namješta se iza nosilice joši ,kormilo za smjer" (gouver- 
nal de direction, Seitensteuer). To je ploha, koja stoji vertikalno u 
uzdužnoj osovini aparata (sl. 9.). Dok aparat ide smjerom svoje uzdužne 
osovine, na kormilo za smjer PR ne djeluje nikaki tlak vjetra. No čim se 
aparat nešto zakrene na desno, djeluje vjetar na lijevu stranu kor- 
mila i izvodi tlak vjetra na desno, koji čitav aparat povraća u predjaš- 
nje stanje. U ovoj je slici shematični prikazan čitav aparat Lilienthalov. 
ABCI je nosilica, EFGK jedno kormilo za visinu, ZXLNM drugo 

kormilo za visinu, a PR je kor- 
milo za smjer.“ U slici 7. vidimo 
c  Lilienthala u letu sklizanja i oba 
pr kormila za visinu i za smjer. — 
Ako se kormilo za smjer PR na - 
čini pomično oko vertikalne oso- 
vine, pak se s pomoću poluga 
spoji sa letiocem, jasno je, da 
sada i letilac sam može po volji 
namještati kormilo PAR spram 
vjetra i time po volji mijenjati 
smjer svoga leta. ' i 
Opisani dodaci glavni su po- 
magači letiocu u borbi protiv 
promjenljivih prilika u atmosferi, 
ali se ište znatna vještina i vježba letioca (pilota) u ravnanju, velika 
hladnokrvnost i uporaba kormila u pravom času, jer koja sekunda 
zakašnjenja donosi mu katastrofu. 








SI. 9. Kormilo za smjer. 


Ovaj Lilienthalov aparit, premda posve osnovan na principu 


zmaja, ipak nije više zmaj poradi opisanih dodataka. On nije ni stroj 
za letenje, jer mu je praktična uporaba veoma stegnuta na spuštanje 
S visine. Kako oponaša let sklizanja kod ptica, dajemo mu ime ,,u z- 
dušni sklizač'" (franc. : planeur; njem. : Gleitflieger). 


VI. 
"* "Od Lilienthalova uzđušnoga sklizača do pravoga stroja za le- 


tenje još je samo jedan korak. Lilienthal dao je svojoj plohi nosilici . 

nužnu brzinu spram uzduha tim, da je sam poletio nizbrdo. On 
je bio zmaju pogon! Na dlanu je misao, ne bi li mjesto 
čovjeka tu nužnu brzinu mogao dati kaki umjetni motor ? 

Da se povratimo našoj slici 4. U točki O neka bude težina P, 
a čitava je sprava na tlu. Ta težina P sastavljena neka bude od 


oletioca i od motora. Kad taj počne djelovati, poletjet će 


ploha nosilica najprije na Zemlji, ako je namještena na kotačima 
ili glatkim Ššinjama, nesamo nizbrdo, nego ipo ravnici. 
Čim dosegne nužnu brzinu spram uzduha, tlak će vjetra dignuti 
plohu nosilicu, letioca i motor s tla, i aparat se najprije sve više 
diže do odredjene visine, a 
u toj visini onda hori- 
zontalno leti — dok 
ga motor tjera istom 
brzinom. Svako uvećanje 
brzine motora nosi so- 
bom dizanje, svako uma- 
njenje spuštanje stroja. Već 
je Lilienthal bio pri tom, 
da tu misao izvede, ali ga 
je zatekla smrt. Njegovim 
tragom podjoše Pilcher 
u Engleskoj, Ferber u 
Francuskoj, Chanutei 
Glerring u Americi, ali 
sve druge daleko pretekoše 
braća Wilbur i Orville SL 10, Uzdušni sklizač braće W. O. Wright. 
Wright iz Daytona (Ohio, 

. S. A.J. Kod njihova se stroja ustavljamo najprije. — I.njihov 
aparat bijaše najprije zmaj privezan uz kabel, na kojem ponmjivo 
iskušavahu sve pojedinosti gradnje, navlastito njegovu stalnost po- 
ložaja (stabilitetu). Našavši ovako najzgodniji oblik povjeriše se sami 
svomu aparatu. Pokuse izvadjahu isprva (od god. 1900.) potajno I 
nitko im ne vidje aparata. Poradi toga se njihovi uspjesi u Evropi 
označivahu često američkim humbugom, dok se napokon ne odlu- 
čiše, da se u Francuskoj pokažu sa svojim aparatom. Prvi njihov aparat 
bijaše juzdušni sklizač" bez ikakva motora poput Lilien- 
thalova (sl. 10). Oni odmah upotrijebiše dvije plohe nošilice, jednu 

iznad druge, od 28% m*: dugačke 101% m, široke 144 m. Na donjoj 
plohi leži potrbuške letilac i odonud ravna mala kormila za visinu, 
smještena naprijed, te kormila za smjer, smještena iza ploha nosilicA. 
Tek g. 1903. se odlučiše, da u svoj aparat ugrade još motor, uvećavši 
plohu nosilicu do 58 m*. I tako postade g. 1903. od uzdušnoga sklizača 
Prvi stroj zaletenje?ili ,aeroplan". Bijaše težak 273 kg. 
Već god. 1904. doprije u Evropu glas, da braća Wright u septembru 
s njime znadijahu letjeti u zatvorenim krivuljama i da 
dne 5. oktobra 1904. 
prevališe 40 km. za 
38 minuta i 3 sek. 
Ovdje je mjesto, 

. da onovom dodatku. 





tek načinio pravi 
,»Stroj za letenje? ili 
»aeroplan", —o 
motoru — upletemo 
nekoliko riječi. 
Motoru ili po- 
gonu je svrha, da 
plohi  nosilici dade 
spram uzduha nužnu 
brzinu, ili kraće da 
plohu nosilicu pogne 
horizontalno, To se 


postigne tim nači- 


SI, IZ. Wrightov stroj za letenje (odozgo); zmajevac nom, da se na kra- 
dvoplošac, Ž 





pipa 


III“ 











TI 
BERNIE 
| 





Tr 





ju vretena namjesti 
»uzdušni šaraf". Tosu zapravo dva drvena vesla, pričvršćena 
Svojim ručicama nasusret na vretenu. Smjer vretena kazuje smjer 
letenja. Ta se vesla vrte u ravnini okomitoj na vretenu. Dok su 
listovi vesala u ravnini vrtnje, ne opažamo na njima nikakva tlaka 
vjetra. No čim listove vesala nešto okrenemo iz te ravnine u istom 
smjeru i za jednak kut, opažamo da njihova vrtnja sada ište mnogo 
veću radnju, a okomito na oba lista djeluje sada tek tlak vjetra, koji se 
ovdje rastavlja u dvije komponente: jedna pada u ravninu vrtnje, 
a druga u smjer vretena; ova tjera i s njim spojeni aparat na- 


koji je od sklizača. 

prijed, dok je prva komponenta zapreka gibanju naprijed, pak treba 
vesla tako konstruirati, da ta zapreka bude što manja. Iskustvo je po- 
kazalo, da vesla treba da budu na obje strane što gladja i svagdje 
zaokružena. Što je bolja konstrukcija toga ,uzd '. no ga 
šarafa“, to je veća brzina, koju može da dosegne aeroplan. Čini 
se, da je uzdušni šaraf najbolje sredstvo, da se dodje do što veće br- 
zine stroja. No tu je još veliko polje istraživanjima, da se dodje do 
najboljega oblika. i 

Uspjeh uzdušnoga šarafa zavisi o njegovoj neprekidnoj i stalnoj 
vrtnji oko vretena. Takovu vrtnju može da dade samo pomnjivo 
izradjen motor (parom, benzinom, elektricitetom), koji mora 


* da s pouzdanim radom svojim spoji svojstvo što manje težine. I tu 


je još veliko područje istraživanju. : 
Wrightov stroj za letenje pokazuju priložene slike. Slika 44. ga 
pokazuje odozgo, a slika 42. sastrane. T, i 7, jesu plohe nosilice, jedna 
iznad druge. D, i 
D, dva su uz- 
dušna šarafa, sva- 2, 
ki sa dva lista (ve- g, 
sla), koji se vrte u 
suprotnom smje- ==: "r Z : rm 
ru. — Danas se i 
Wrightovi  aero- 
plani — medjutim : 
grade s jednim uzdušnim šarafom na stražnjoj Strani nosilic4. 
Motor M i sjedalo za vodju (pilota) jesu iznad donje nosilice. Kor- 
mila za smjer St i St, i ploha 71, protiv njihanja oko uzdužne oso- 
vine aparata namješteni su iza nosilica, dok je kormilo za visinu Fl, 
na prednjoj strani nosilice. Slika 13. pokazuje Wrightov aeroplan 
u letu i ne treba daljega razjašnjenja. Tek jednu osebinu treba još 
da spomenemo, a to je način, kako se taj aeroplan na tlu zaleti. 
Slika 14. pokazuje Wrightov aeroplan na trkalištu Champs 
d' Aurora kod Le Mansa u Francuskoj g. 1908. On nema kotača nego 
stoji na saonama, pa se posadi na dvokolicu (kotači kao u tandema 
jedan iza drugoga). Kotači teku po drvenoj šinji dugoj 20 m., koja 
Stoji na podlogama, te je ispod nje mjesta za konop, kojijednim krajem 
hvata aeroplan ; konop se vodi preko kolotura na krajevima šinje 
do treće koloture na skelama visokim 6 m. i drugi kraj konopa nosi 





Sl. 12. Wrighfov siroj za letenje (sa strane); zmajevac 
; dvoplošac, 

utegu od 700 kg. Kad ju ispuste, povuče sobom kod padanja aeroplan 
tolikom snagom i brzinom, da se on već nakon 10 m. puta digne sa 
Zemlje. S ovim aeroplanom izadjoše braća Wright godine 1908. pred 
širu publiku: Orville u Americi, a Wilbur u Francuskoj. 
Orville je dne 9., 10., 14. i 13. septembra ostao u uzduhu 57 i pol 
minuta, 62 minuta, 70 i 72 minuta, ali se dne 18. septembra srušio s vi- 
sine od 25 met., pri čem se teško ozlijedio, dok mu je suputnik ostao 
mrtav. — Brat mu Wilbur izveo je iste godine kod Le Mansa od 








SI. 12. Wrightov zmajevac-dvoplošac u letu. 


septembra do decembra cio niz sjajnih letova što sam, što s jednim 
suputnikom, popevši se najviše do 115 m., a baš na staru godinu 
1908. uspjelo mu je, da izvede do tada najdalji let, naime 127 kilo- 
metara za 144 minuta: 

U isto su doba živo radili u Francuskoj. Prvi, koji je tamo letio 
na aeroplanu naše vrste, bio je Santos-Dumont g. 1906. Njegov 
aeroplan. pokazuje sl. 15. Bio je i to aparat sa dvije plohe nosilice, 
kao i Wrightov, ali je imao kormilo za smjer naprijed. Zajedno s vo- 
djom (Santos-Dumontom) vagao je 360 kg., a plohe nosilice zapremahu 











SL TA. Wrightov zmajevac-dvoplošac s aparatom, da se zaleti. 





SI. 15. Zmajevac-dvoplošac Santos-Dumonta, 

60 kvadrainih metara u dužini od 12 m. Motor od 50 PS (= 50 | 


konjskih snaga ; PS = Pferdestirke ; engl. HP = horse power) imao 
je 8 cilindara, a sagradio ga je Antoinette u Parizu. Aparat je 
bio namješten na kotačima velocipeda, pa kad uzdušni šaraf (pro- 
peller) radi, aparat se zaleti najprije po tlu i digne do 200 m. visoko. 
U ono je doba ovaj stroj za letenje pobudio veliku senzaciju, jer je 
.Santos-Dumont letio do 200 m. daleko. Slika 16. ga pokazuje u letu. 

Najuspjeliji francuski aeroplan bio je u to doba Farmanov. 


I on ima dvije plohe nosilice, osnovan je takodjer na principu zmaja, 











SI. I6. Prvi let Santos-Dumonta. 


pak mu možemo dati pored općega imena Farmanov ,,aeroplan"' za 
bližu oznaku ime ,zmajevac" (njem.: Drachenflieger), a kako 
je ploha nosilica razdijeljena u dvoje, dodajemo mu ime ,,dvop1o- 
šac' (biplan). Slika 17. pokazuje Farmanov zmajevac dvoplošac 
u letu. Gradila ga je tvornica braće Voisin u Parizu. Trup mu je 
.u obliku obeliska složen od drvenih štapova, unakrst spojenih kao 
mreža skele, i još bolje učvršćenih čeličnim žicama, koje napete unakrst 
prepliću štapove. Oba krila donje plohe nosilice razapeta su opet na 
drvenim štapićima, spojenim kutovima od aluminija. S pomoću osovnih 

drvenih štapova stoje iznad donje plohe nosilice oba krila gorje pa- 
ralelno s donjom, Kormilo za visinu namješteno je naprijed na vrhu 
trupa i vrti se oko horizontalne osovine. Kormilo za smjer (takodjer 
»,f € p'') namješteno je pomoću dugačkih motaka, koje izlaze od ploha 
nosilica daleko otraga. Oblik je tomu kormilu ormar, na kojem se 
osnovne plohe mogu vrtjeti oko vertikalne osovine. Trup stroja je 
na kotačima velocipeda postavljen ; dva su kotača ispod repa. Motor 
je namješten na stražnjem kraju donje nosilice i tjera uzdušni šaraf 























SL. I7. Farman u letu. 


sa dva krila (lista). Motor je gradjen posebno za aeroplane kod firme 
Renault frćres u Parizu. Ispred motora je sjedalo vodje, a pred 
njim kotač zaravnanje" kao kod automobila. Kad se kotač 
okreće, ravna se kormilo za smjer, a kada se motka s kotačem naprijed 
ili natrag turi, ravna se kormilo za visinu. 

Plohe su nosilice velike 48 kvadratnih metara, kormilo za vi- 
sinu 4 kvadratna metra, a kormilo za smjer (rep) 9 kvadratnih 
metara. Čitava je težina 360 kg. Motor radi sa 50 PS. Plohe nosi- 

lice nisu ravne, nego parabolično zavinute i nagnute spram vodo- 
ravne ravnine (horizontale) pod kutom od 8 stupanja. Stroj se za- 
leti samo pomoću uzdušnoga šarafa; najprije se dignu horizontalne 
plohe repa i aparat leti dalje na prednjim kotačima. Kad dosegne 
nužnu brzinu od 15—18 metara u sekundi, digne vodja nešto kormilo 
za visinu i zmajevac se digne s tla. Po tlu leti-samo 50—100 metara. 





SI. 18. Voisin-Paulhanov aeroplan-dvoplošac (1909.). U 








Sl. 19. Dvoplošac (biplan) Sommerov (1910.). 


U tom je zmajevcu Farman dne 30. oktobra 1908. preletio 30 km. 
od Chalonsa do Rheimsa za 17 minuta. — Iz tvornice braće Voisin 
(Pariz-Billancourt) izišao je cio niz sličnih zmajevaca dvoplošaca, 
koji su svi osnovani na istim principima. Neka ovdje nadju mjesta : 
Paulhanov iz godine 1909. (sl. 48.) i Sommerov iz g. 1910. 
(sl. 19.), kojima ne treba sada više posebnoga razjašnjenja. “ u 

Spomenimo još najnoviju konstrukciju ovakova zmajevca dvo- 
plošca, kako je izišla ove godine (1912.) iz tvornice Louis Bre- 
guet u Do ai-u (Francuska), jer se odlikuje nekim osebinama. 











SI. 21. Breguelov dvoplošac (biplan) složenih krila. 


Slike 20., 24. i 22. pokazuju taj dvoplošac. U trupu ima mjesta za 
3 osobe. Motor je Renaultov sa 8 cilindara od 60 do 70 konjskih snaga, 
a vreteno šarafa se okrene 1800 puta u minuti. Gornje su nosilice 
duge oko 14 m., a donje oko 9 m. ; široke su podrug metra, 

Čitavi je dvoplošac dugačak 8:5 metara, a čitava ploha nosilica 
ima oko 33 kvadratna metra. Težina mu je (bez putnika) oko 
600 kg., a leti brzinom od 85—90 km. na sat. Hrane za motor 
i ulja ponese za 500 kilometara puta, ako se dvije osobe voze, 
Aparat je sav gradjen od čeličnih šipka i žica, pa je zgodan i ga 
telegrafiju bez žica. Stoji na 3 kotača s jakim gumama, pa može 
da izdrži i jak udarac o tle. Osebina mu je, da 3 čovjeka mogu plohe 
nosilice složiti uzduž trupa za četvrt sata, pa aparat u tom stanju 
nije širi od 3:60 m. spram 9 m. dužine. Može se u tom stanju lahko 
prevoziti i ne treba posebnih spremišta (hangara) za njega. Slika 











Sl, 22. Breguetov dvoplošac u punom letu sa 3 osobe. 


20. pokazuje stroj sa strane, slika 24. stroj sklopljenih nosilica, gdje 
ga automobilom prevoze, a sl. 22. ga pokazuje u letu sa dva putnika 
i vodjom (pilotom). Tu se vide i oba kormila. . 


VII. 

Zmajevcijednoplošci (,monoplani") Načelo, da 

+ se ploha nosilica rastavi u dvije paralelne plohe, ima svoje dobre strane, 
no ipak se ne može tajiti, da je zmajevac jednost ava iji, ako 
ima samo jednu plohu nosilicu, koja se dijeli u desno u lijevo krilo, 
a oba su krila u istoj ravnini. Tako postadoše ,zmajevci-jedno« 


plošci“ (monoplani), koji se povratiše bliže k prvobitnomu zmaju 

Vodja je u tom nastojanju, da sagradi što staln iji i jedno- 
stavniji jednoplošac (monoplan) danas bez sumnje francuski 
aviatičar Bleriot. Njegovi su jednoplošci danas u čitavu Svijetu 
na najboljem glasu. On je mnogo mijenjao tipove svojih aparata. Da 
postigne što veću stalnost (stabilitetu), mijenjao je sredstva za to, 
premještao je mjesto vodji (pilotu) i putniku ; čas ih je smještao 
iznad, čas ispod nosilice ; premještao je težište itava stroja, 
kušao je umnožiti broj šarafa i motora. Ovdje opisujemo samo je dn o- 
plošac Bleriot br. 10. (sl. 23.). Ima jednu nosilicu, razdijeljenu 
u dva krila, koja je u smjeru leta jako savita. Na krajevima je nosilice 
još namjestio po jednu trouglastu pomičnu plohu za stalnost, 
koje su s kormilom za smjer, nam ještenim straga, s pomoću žica tako 








SL 23. Jednoplošac (monoplan) Bleriot br, Io. 


svezane, da se kod kormilarenja na lijevo lijeva ploha stabilitete 
sa stražnjim rubom digne, a desna spusti. Vodja tu manovru izvodi, 
kad mu se aparat hoće da izvrne na desno ; hoće li aparat da se 
izvrne na lije vo, učini obrnuto, a isto tako radi, kad hoće da sam 
kormilari aparat na desno. Kormilo za visinu sastoji od dvije uspo- 
redne plohe, namještene ispred repa, koje se vrte oko horizontalne 
osovine. Slika nam ga pokazuje spremna, da se zaleti. Uzdušni je 
šaraf sa 4 vesla (krila) naprijed, cijeli je aparat namješten na kota- 
čima. S njim je Bleriot izveo mnogo veoma znamenitih letova, medju 
njima kružni let iz jednoga mjesta u drugo preko 30 kilometara 
daleko i natrag. Preletio je i kanal La Manche izmedju Francuske i 
Engleske g. 1909. 

Od znamenitijih konstrukcija jednoplošaca prikazujemo ovdje 

čitateljima jošjednoplošac Antoinette (sl. 24.)iz £. 1910., 

i jednoplošac R. E.P. br. 20d Esnault-Pelterie-a od g. 1908. 

| (sl. 25.) s osobitim njegovim motorom sa 7 cilindara, razmješte- 



































Sl. 26. a i b. Jednoplošac Etrich (u Welsu) odozgo i ša strane, 





nim kao lepeza, s uzdušnim hladjenjem, koji uz težinu od samo 


SI. 2 , i br. autičkoj izložbi : 
SL. 25. Jednoplošac (monoplan og REP br. 2 u aeron j HE dara a: PŠ | 
1 I u našoj se monarkiji u zapadnoj polovini, navlastito u Beču, 


u najnovije vrijeme nešto razmahala industrija aeroplana, pak je ova 

godina (1942.) donijela Bečusnedjunarodnu aviatičku izložbu ,,l fa“ (in- 
ternationale Flug-Ausstellung)i veliko natjecanje na trkalištu u Aspernu 
kod Beča. Uspjesi su ove utrke svima u pameti iz dnevnih listova. 

Od domaćih oblika aeroplana iznosimo ovdje samo jedno- 
plošac Ettičh &1 26 a i 26 b). U slici 26. ga gledamo odozgo 
(gornja slika) i sa strane (donja slika), a u slici 27. ga vidimo u letu ; 
nadjenuli su mu ime ,,Etrichov golub". 

U slikama znači : B je trup aparata u obliku dugoga čamca; 7, 
T, su obje polovine nosilice, u trupu je motorM sa hladiocem i e okn 
za benzin, sjedalo S za vodju 
(pilota) i suputnika ; na čelu 
je dvokrilni šaraf Z. Kormilo 
za smjer St, razdijeljeno je u 
dvije trouglaste plohe (St, i 
Ste) jedna ispod druge, a kor- 
milo za visinu ZH je horizon- 
talna ploha. Ne vrti se oko 
osovine, nego je elastično na- 
činjeno, pak mu se prednji 
dio može pomoću konopaca 
dizati i spuštati. Stalnost u 
uzdužnoj osovini daje ploha 
FI na repu. Stalnost u smjeru 
letenja daje ploha E, i E na- 
mještena ispred kormila za 
smjer ; stalnost u smjeru 
poprečne osovine daje savijanje pojedinih krila nosilice ili njezinih 
dijelova L, i La. Trup je na kotačima ; prednji dio nose 2 kotača h, 
l ; rep se upire kod Etricha na šinju. Stroj se zaleti na ravnici. Nosilica 
ima 35 kvadratnih metara, motor 50 PS. Šaraf je neposredno na mo- 
toru namješten, a težina je goluba 350 kg. ; može da leti brzinom 
od 20m. u sekundi! 

I u Hrvatskoj se miče. M er ć e p u Zagrebu gradi svoj aeroplan, 
pomorski časnik Mažuranić (unuk banov) stekao je glas smionoga 
vodje aeroplana, a Radošević u Sarajevu gradi siroj za letenje 
na novoj osnovi. 








Sl. 27. Jednoplošac Etrich (Etrichov 
»golub“) u letu, 


1 Na velikim jesenskim vježbama naše vojske u južnoj Ugarskoj u rujnu 0. g. 
(1912.)služilojeu vojničke svrhe 14 ovakvih aeroplana s veoma dobrim uspjehom. 

VIII. 


Iz ovoga se pregleda jasno razbira, kako sedoista može reći, da je pi- 
tanje o letičovjek u! godine 1908. riješeno, pak jeipravo, da tu 
godinu zapane u kulturnoj historiji čovjeka znamenito i osobito mjesto. 
Nije doduše pitanje riješeno u onom smislu, da čovjek može letjeti kao 
ptica snagom svojih vlastitih mišića, kako se od vajkada žel jelo, nego na 
posve drugom temelju, na temelju zmaja. No ako i nije to ono savršeno 
rješenje, ostaje ipak za sva vremena istina, da su ljudi godine 1908. prvi 
puttrajno letjeli po uzduhu u smjerovima, kako su htjeli, i u kri- 
vuljama povrativši se na mjesto polaska, što sami što sa suputnicima. 

Od tog se doba pokret za letenje čovjeka u velikih kulturnih 
naroda silno razmahao. Kolo vodi danas bez sumnje Francuska. No 
za njom žurno idu Amerika, Engleska, Njemačka i Italija, a u najnovije 
vrijeme i Austrija. I vojne se uprave velikih država živo zanimaju za 
aeroplane : naručuju ih za svoje vojske. Države i posebna društva, 
da potaknu aviatičke tehničare na što življi rad, sazivaju svake godine 
velike medjunarodne utrke za aeroplane i dijele velike n a- 
gra d e, pak doista svaka godina donosi lijepo napredovanje u dotje- 
rivanju zmajevca dvoplošca i jednoplošca, ako i nema do danas nikakva 
novoga osnovnoga izuma. U tim se utrkama radi poglavito : 
1.otrajnom letu, 2. o dalekom letui3.ovisokom letu, 

Dok se Wright koncem godine 1908. znao uzdržati u uzduhu 
2 sata i 20 minuta, prevalivši pri tom 150 kilometara, proletio jeTa- 
buteau g.1910. već 4647 km držeći se 6 sati uuzduhu. Farman 
je pače ostao 8 sati 12 minuta 47 sekunda u uzduhu, aL ega gneux 
prevalio je 546 km u jedan mah. 

Za daleki let preko kopna stoji u g. 1910. na prvom mjestu 
glasoviti ,circuit de 1 Est":  Paris-Troyes-N ancy-Mzičres-Douai- 
Amiens-Paris. Tih 800 kilometara preletješe dva letioca Leblanci 
Aubrun uz nezgodno vrijeme u neprekinutim dnevnim putovanjima 
po 165 km na dan sretno ! 

I let Paris-Bruxelles i natrag je u toj godini izveden. Englez 
R o11s preletio je kanal La Manche g. 1940. iz Dowera u Calais i 
natrag u Dower, da se nije taknuo tla. 

Veoma je važan let našega zemljaka Bjelovučića iz Pariza 
pravcem u Bordeaux — do tada najduži let — na etape od 1. do 


* Letičovjek == der fliegende Mensch, i" homme volant prema riječi leti- 
pas == der fliegende Hund. 


»Hrvatsko Kolo“ 1912. 13 

3. septembra 1940. u svemu 540 km. za 6 sati i 17 minuta 
s etapama Orćans, Chattellerault, Angoulčme, Bordeaux. 

Letom u visinu i daljinu odlikovao se nesretni Chavez, koji 
se je 23. septembra 19410. digao u Brigu (u Švicarskoj) u tanki uzduh 
Alpa, da na putu u Milan preleti preko Simplona. Sve je strahote 
ove užasne vožnje svladao i osjetio slatko čuvstvo triumfatora, ali 
živci mu gotovo na cilju ipak popustiše i tek nekoliko metara iznad 
tla srušio se iznemogao i poginuo ! 

I let je u visinu te godine silno napredovao. Dok je Farman rijetko 
išao preko 20 m. u visinu, pokazao je O. Wright već na Tempel- 
hofu kod Berlina g. 1909. let do 200 m. u visinu kružeći po tom polju 
kao golema ptica. Latham se je u g. 1910. popeo do 1000 m. visine, 
Drexel dne 141. augusta 1910. preko 2000 m. Johnstone 
je 341. oktobra 1910. odletio čak 2960 m. visoko, a nesretni je 
Hoxsey pod konac godine dosegao čak 3445 m.! 

I pitanje.o brzom letu je žalibože sportu za volju na dnevnom 
redu. S prvine se letjelo sa 60 km. na sat, no već g. 1910. prevalio je 
Radley 122 km., a Barriet čak 144 km. na sat. 

Francuska je imala g. 1910. već 200 izučenih pilota, a Njemačka 
50. Zna se, da su aeroplani samo u augustu te godine već preletjeli 
45.000 kilometara ! Letilo se dakle već u godini 1910. veoma mnogo. 
A tek g. 19144. i 1912.1! 

Uspjeh je dakle velik, ali su i žrtve bile velike. Ništa manje nego 30 
je ljudi izgubilo glavu u samoj g. 1910. To su mučenici novoga izuma. 
No koliko ih morali žaliti, treba priznati, da broj smrtnih slučajeva 
izučenih vodja s iskušanim aparatima nije velik. Pain- 
levć-BorelL pokazuju statistički do aprila 1940., da je vjerojat- 
nost smrtnoga pada onda bila 4 : 100.000. Ta je vjerojatnost prilično 
velika i daje zanatu aviatičara mjesto uz jockey-a, torera, krotioca 
životinja i ribara. On isporedjuje pogibelj od aeroplana pogibelji s 
automobilom od 60 konja. | 

Nadajmo se, da će usavršenje aparata i opreznost spremnih vodja 
ovu pogibelj vožnje s aeroplanom naskoro umanjiti na isti broj, kao 
kod vožnje željeznicom i parobrodom. Velikomu broju žrtava bez 
sumnje su uzrok amateuri, koji se bez nužne teoretične spreme daju 
na konstrukciju ovakih aparata, a bez dovoljne vježbe i na vodjenje nji- 
hovo. S te bi strane gotovo trebalo načiniti neka zakonska ograničenja. 


!P. Painlevć-Borel, Laviation, Paris 1911. str. 19—20. 

INAČE die 


Janku Dobraniću jednoga je lijepoga svibanjskoga dana njegov 
stari liječnik dr. Dužić kratko i odrješito izjavio, da ove godine bezu- 
vjetno mora na liječenje u Marijine Lazni, jer inače... 

Ta izjava bila je Dobraniću vrlo neobična, jer nije bio navikao, 
da njegov doktor bolesti liječi drugačije negoli ljekovima iz ljekarne, 
a i sasvim neočekivana, jer mu je to rekao onako iznenada, bez svake 
priprave, baš kano kad koga u noći probudi potres ili zvonjava na 
vatru. No ipak ga u prvi mah nije jako dirnula, jer je mislio, da se te 
Marijine Lazni nalaze negdje medju Krapinskim Toplicama i Roga- 
tačkom Slatinom. Ali kad mu je konačno stari doktor rekao, da misli 
ono glasovito kupalište u Češkoj, sav se je prenerazio, gotovo oka- 
menio. Široko otvorenih ustiju, raskolačenih očiju gledao je Dužića 
kano kakvu sablast, a da se nije ni maknuo, već jesamo laki drhtaj 
njegove donje usne pokazivao, da je živi stvor, a ne kip. 

Marijine Lazni u Češkoj ! I u taj mah u njem potone, izgubi se 
svako čuvstvo, svaki osjećaj, svaka druga misao i svega zaokupi ga samo 
jedna jedina misao, da je to daleko, silno daleko, preko rijeka, gora 
i dolina, i da se tamo ne može kolima, već samo željeznicom. 

A otkada stoji svijet i imade Dobranića od Stare Dubrave, nije 
se nijedan od toga plemena vozio željeznicom, pa kako da to učini on, 


koji je zadnji tog slavnog imena. Šta bi u svojim grobovima svi oni 


veliki župani, generali, biskupi i onaj kardinal i onaj ban, jednom 
riječi sva ona velemožna, presvijetla i preuzvišena gospoda, te onaj 
uzoriti i onaj svijetli gospodin od plemena Dobranića Starodubrav- 
skih ? Šta bi rekli dusi svih onih lijepih, dražesnih, zamamnih gospoja 
i gospojica, njegovih odličnih i plemenitih baba i prababa, tetaka i 
pratetaka ? Kako bi mogla da ostane mirna sva ona čista i plemenita 
krv, kad ki njezin zadnji odvjetak sio tamo u ona kola, koja za plaću 
voze sve ljude bez razlike, a Dobranići su se uvijek vozili samo u svo- 
jim kolima i sa svojim konjima i s njima su u njihova kola sjedali samo 
oni ljudi, koji su im po ćuđi bili i koje su oni pozivali. 

No kao što ovi, za Dobranića tako zamašni razlozi, jednako nisu 
vrijedili ni svi drugi, što ih je redom iznosio. Kod druge prilike je dr. 
Dužić s drage volje bio pripravan po želji svog odličnog bolesnika pre- 
pisati pilule mjesto prašaka ili kapljice mjesto uvarka, ali ovaj put 
nije ništa promijenilo ni obećanje, da jes drage volje pripravan, da 
se kod kuće podvrgne svakom, pa i najneugodnijem liječenju. Nije Du- 
žića dirnulo ni njegovo očitovanje, da ništa ne drži do liječenja u tim 
svjetskim kupalištima, baš kao ni do svih tih drugih modernih novo- 
tarija i ludorija. Nisu koristile ništa ni molbe ni pozivanje na mnogo- 
godišnje prijateljstvo, a nije smekšalo Dužića ni kada se Dobranić 
gotovo razbjesnio, te se zagrozio, da će razvrći staro prijateljstvo i 
uzeti drugoga liječnika. Nije popustio stazi Eskulap, ni kada mu je 
Dobranić počeo nabrajati sve prijateljske usluge, što mu ih je učinio, 
kako mu je pribavio jevtin zajam, da može graditi kuću, ikako je nje- 
govu sinu priskrbio stipendij, koji bi zapravo morao dobiti sin ko- 
vača Baltekovića. A tada je Dobranić, u svome očaju i razjadjen radi 
doktorove tvrdoglavosti, stao da mu izbraja sve piliće i purane, sve 
patke i guske, što mu je u kuću poslao, i konačno gotovo sve čaše 
vina, što ih je u Dubravi popio. Bio je to čin sasvim nekavalirski, što bi 
ga on svakako smatrao sasvim nepristojnim, gotovo podlim uvijek, 
kadgod bi mogao mirno i trijezno razmisliti i rasuditi. No sada je bio 
sasvim zaslijepljen, sasvim preplašen, pa mu ništa nije bilo preslabo 
i prezlo, da postigne svoju svrhu, da preokrene svoga doktora i da se 
spasi od tog zlosretnog putovanja u kupalište. Ali sve uzalud, u oku 
dra. Ružića se doduše zacaklila jedna suza, lice mu se lako zacrve- 
nilo, kad je Dobranić postajao sve življi i sve strastveniji, ali ipak je 
uza sve to ostao miran i uvijek samo ponavljao, da on smatra, da je 
bezuvjetno nužno, da podje na liječenje u Marijine Lazni. On da nije 
te odredbe samo onako naprečac izrekao, kako to njegov milostivi 
prijatelj i zaštitnik misli, već je to plod dugotrajna opažanja. Više je 
godina, da on na to misli, ali se uvijek bojao to izreći, jer je slutio, kako 
će se to Dobranića dojmiti, ali sada je nadošao čas, gdje bi svako kr- 
smanje moglo imati nedoglednih posljedica. On pojmi sve one nepri- 
like i neugodnosti, što taj put prouzročuje nekomu, koji nije navikao 
putovati, ali njegovo prijateljstvo i njegova savjest mu ne dopušta, 
da sada popusti. ' I 

Ita stalnost, ta energija, koje nije poznavao u svog starog doktora, 
taj njegov ,,inače", prenerazi ga, i on se sav izgubi u strahu i očaju. 

Ali tada starom juratušu iznenada sijevne velika misao i za čas 
ga digne iz njegova ništavila. 

Apelacija ! 

Ne obazirući se na staroga doktora stane Dobranić smjesta da- 


vati odredbe i sva se kuća užurbala brzinom, kakova inače nije bila ' 


običajna u Staroj Dubravi. Ali nije ni bio običaj, da bi ,,gospodin'“, 
toliko vikao i zvao, lupao i zvonio. Imao je pune ruke posla inuš Ivek 
i kočijaš Miško, špan Marko i ključarica Margareta. Sve je bilo tako 
živo, da je pače stari napola slijepi i gluhi, te na sve četiri noge hromi 
Lord izašao iz svog kuta, te se stao ogledavati i njuškati. Samo ku- 
harica Julika ostala je mirna, svijesna svoje velike zadaće, da kuha 
večeru za svog ,,gospodina" i za njegova gosta. 

Fe Slijedeće jutro zibala se Dobranićeva stara ali široka i udobna 
kočija na cesti prema Zagrebu. Janko je bio veseo i razgovorljiv, za- 
bavljao se s Miškom i Ivekom, sustavljao poznate seljake, što bi 
ih putem susretao. U Stubici je kod prijatelja slasno i obilno obje- 
dovao, malo počivao i mnogo razgovarao, onda još nešto za južinu 
založio, tako da je u Zagreb stigao tek pod večer. Mnogo godina ga 
nije bilo u glavnom gradu, pa ga sada zaslijepilo ono blistavo more 
svijetla, zaglušna ona buka, zaplašila ona vreva. I svu noć nije mogao 
da zaspi od tog neobičnoga dojma, a možda i od uzbudjenosti, što 
će sutra biti. ' 

Izgubio je parnicu! Bio je kod tri prva liječnika, nijednomu nije 
rekao ni što mu je kazao stari Dužić, ni što su mu drugi liječnici 
preporučili. A ipak su svi izjavili tako jasno i suglasno kao da su 
se dogovorili, da treba poći u Marijine Lazni, inače. .... ž 

Inače ! Istina, on je na tom svijetu proživio već lijepi broj go- 
dina, jer će sad na doći pedeset i osma, užio se do mile volje svega 
blaga i dobroga dara Božjega. Nikada nije štedio, da si pripravi ka- 
kovo veselje ili da si ugodi duši i tijelu. Nije se brinuo niti 
si tro glavu kakovim poslima, već je živio dobro i udobno, kako 
se pristoji za zemaljskoga gospodina. I taj život mu je do nedavna 
bio lagan, veselio ga i dobro ga je snosio, ali od nekoga vremena, 
od jedne ili dvije godine počeo je pomalo osjećati, da već šezdeseta 
nije daleka. Opažao je i sam, da već nije, kakav je bio, pomalo 
se javljali svakakvi znaci, da bi mogle doći kojekakve tegobe. Sam 
je došao do uvjerenja, da mu život više ne će biti, kakav je bio, da 
uopće od života ne imade ništa više da očekuje, ali za ,inače" bi 

ipak još prerano bilo. Ta on još nikada nije bio bolestan, osim što 
je kao dijete imao ospice i što si je prije trideset godina slomio 
nogu, kada se noću vozio kući od svog prijatelja Grabarića, gdje. 
se slavio ujedno srebrni pir roditelja, vjenčanje sina i krštenje 
unučeta, kojem je život dalo njegovo milo .kumče Ankica. To je 
sve bilo davno, ali i to sada nije nikakova bolest, što ga gdjekada 
malo uštine u desnom nožnom palcu, što se zapuše, kad nešto 
brže hoda, ili mu se zamagli, ako je velika sparina. Ta to je sve sa- 
mo zato, što se malo ugojio, pa bi se sve dalo popraviti, da jedno 
vrijeme dijetno živi i marljivo purgira, a pogotovo da si dade u 
Stubici pustiti nešto te zločeste krvi. Ali ti liječnici ni da bi slu- 
šali, kano da su svi izgubili govor i zapamtili samo tri riječi: Ma- 
rijine Lazni, inače.... 

Inače sada jeu najboljimili barem u dobrim godinama, jer naj: 
kasnije svaki je čovjek tako star, kako se sam osjeća, a star je samo 
vrag, koji ne ima krsnoga lista. Ta eto njegov župnik Ivanić pre- 
valio je već sedamdeset i petu, a brz je i živ kao kakav mladić. A 
njemu da u pedeset i osmoj prijeti ,inače?... Ne, ne, to nikako ne 
smije da bude. A opet, poći u Marijine Lazni, ostaviti rodnu gruđu, 
sjesti u ona nesretna kola, drgljati i voziti se u njima sate i dane, do- 
laziti u dodir sa svakojakim ljudima... 

Stari inuš Ivek jednako je mislio kao i njegov gospodar. 
No ovaj put nije bio suglasan samo iz poštovanja prema svom gospo- 
daru, prema svom ,,zemaljskom gospodinu", već je govorio iz čistog 
i punog uvjerenja. Ivek bio je dostojan sluga svoga gospodara i on 
se nije još nikada vozio željeznicom i on je prezirao sve te novotarije. 
A u tom je preziru išao pače mnogo dalje od svoga gospodara, bio 
mnogo dosljedniji, jer nije znao čitati, pa stoga nije ni tražio, da mu 
željeznica svaki dan donese novine, u kojima će brzojav i telefon točno 
izvijestiti o svim važnim dogadjajima širom velikoga svijeta. A kad 
je Dobranić sav sretan, da mu netko povladjuje, ipak još spomenuo 
onaj strašni liječnički ,,inače', nije imao Ivek drugoga odgovora do 
li onaj tako značajni kajkavski ,,ne bu?, protiv kojega ne imade ni- 
kakva priziva i koji se ne dade pobiti nikakovim razlozima, jer je 
izliv neke gotovo fatalističke predaje u sudbinu, u božanstvo, koje 
ne može i ne će učiniti zla. 

I ovaj dogovor sa starim slugom još je više uzbunio Dobranića, 
još je većma istakao onu protimbu izmedju vlastitog osjećaja i miš- 

ljenja i naslijedjenih nazora, te onih gotovo besvijesnih, ali ipak 
tako moćnih poticaja želje za životom, kojima se konačno ne može 
da otme nijedan čovječji duh. I on bi u isti mah htio da podje u Ma. 
rijine Lazni, da si uščuva život, i da se opet preda sudbini, da može 
vjeran ostati svojim vlastitim osjećajima i plemenskim predajama- 
Mučio se, a da se nije mogao odlučiti ni za jedno ni za drugo. Pritiski- 
vale i sapinjale su ga one spone, kojima ga je vezala ova gruda zemlje, 
na kojoj se rodio on i svi njegovi djedovi, i ovaj stari dom; zvale su ga 
one djedovske slike, ono staro pokućtvo i svi oni osjećaji, sve one pre- 
daje i oni pozivi prošlosti, a pobudjivao ga je kucaj srca, ono zlatno 
Sunce i ona sjajna priroda, sav ovaj život u njemu i oko njega. U tom 
času je gotovo zavidjao ljudima, kao što je njegov stari sluga Ivek, 
koji u svojoj ograničenosti i neupućenosti mirno i bez otpora puštaju, 
da ih nosi val sudbine, da njima po svojoj volji bije o hridine ili da 
ih lako ljulja po nekoj pučini. 

I kako nije nikako mogao da razabere, što je pravo, i da stvori 
odluku, to nije bilo druge, nego potražiti drugdje savjeta, a to nije 
mogao nigdje bolje, negoli kod svog cousina Marka Dobranića, koji 
je čovjek od svijeta, zna sve te moderne uredbe, sve te novotarije, 
koji se kano zvrk vrtio po toj zemaljskoj kruglji, nosio svoj lijepi i 
dobri novac Nijemcu i Talijanu, Englezu i Francuzu. A plemić je 
od glave do pete, prava i dobra, vjerna dobranička krv, pa će ga si- 
gurno, pošteno svjetovati i bratski pomoći. 

Obitelj se Dobranića prije tristo godina razdijelila i tada se ne- 
daleko dubravskoga grada sagradio novi dom,-da mogu obje grane 
ostati na rodnoj grudi, pa da svaka imade svoj krov. I na veliko čudo 
nije se dogodilo, da bi odonda koji član obitelji Dobranića od Starog 
grada uzeo koji odvjetak obitelji novogradske, a ipak su članovi jedne 
linije zvali cousinima one od druge grane i smatrali se blizim krvnim 
rodjacima. Nije ih vezala toliko ona kaplja krvi, koja im je kroz sto- 


ljeća još zajednička ostala, već ih je očito više vezala rodjena gruda, I 


na kojoj su zajedno živjeli, vezalo ih je njihovo ime. Dok je krv ista, 
dok nepomiješana pa makar skrovito u žilama struji, ona ima ipak 
veliku, neodoljivu moć, ona privlači i spaja, ona drži na okupu protiv 
svih protivština i zapreka. Ali što više pridolazi tudje i što manje 
biva one krvi jednog plemena, to manja postaje i njezina snaga, 
pa tada više ne može. krv učiniti, da dva srca sama od sebe kucaju 
jedno za drugo, da dva bića stoje čvrsto jedno uz(drugo, Ali tada može da 

to još učini ona gruda zemlje, na kojoj su se rodili i koja ih je zajedno 
nosila i hranila i koja im je dala ime. A nada sve može da to učini za- 
jedničko ime. Ime nosi se na čelu, sav ga svijet vidi i svi se njegovi 
nosioci trse, da taj paladij uščuvaju sjajan i čestit, da ga uzveličaju, 
svi se njime diče i ponose. Zato i svi oni, koji nose isto staro i slavno 
ime, koji imadu isti svijetli grb, pa ma ih i ne vezala više krv, istoga 
su roda, pogotovo kada svi sjede na istoj djedovskoj zemlji. 

U Novom gradu sve se od veselja užurbalo, kad je došao Janko. 
Dječaci su već izdaleka prepoznali starogradsku kočiju, te potrčali 
da pozdrave miloga onkla, a Marko i njegova žena pred dvorom su 
dočekali dragoga cousina. Prvi pozdravi bili su veseli, ali ubrzo ih 
zabrine Jankovo ozbiljno lice, a svi se upravo preplaše, kad je za- 
tražio Marka, da imade s njime važna razgovora. 

Za čas sjedili su u Markovoj sobi, a kad je inuš Štefić donio Janku 
lulu, a Marko zapalio cigaretu, značajno se pogledaše. 

Janko duboko uzdahne, potegne nekoliko jakih dimova, tako 
da je bio sav zavit u dim, te se nije vidjela njegova velika uzbudjenost» 
a onda saopći svom cousinu, što su mu liječnici odredili. 

— Vidiš, to sam već dugo mislio, — odgovori mirno Marko. 

— Et tu, Brute, mi fili! — usklikne Janko, kad se oporavio od 
preneraženja, jer ove riječi gotovo da su ga još mnogo jače iznenadile, 
negoli one starog doktora. I nije smogao drugih riječi, već je gledao 
svog rodjaka, pun straha, ali i prijekora. 

— Pa nije to čudo, dragi Janko, ta ti si sav svoj život dobro živio, 
jeo i pio sve, što je najbolje, te mnogo pušio, a malo hodao. To onda 
nije čudo, da te štipa u nožnom palcu i da ti salo pritiskuje pluća 
i srce! 

— Ne znam, zašto da sam pogriješio, ako sam dobro živio. Ta 
baš tako su živjeli i moji stari; ni moj otac, djed ni pradjed nisu 
drugo radili, pa su dosegli 70, pače i 80 godina, a da nisu trebali ići 
u Marijine Lazni. Ali da, moj dragi Dužić najedanput je pod stare 
dane osjetio potrebu, da i on bude moderan... 

— Ta nemoj, dragi Janko, — prekine ga Marko — ti činiš 
krivo našem starom  Eskulapu, on je dobar, pošten, požrtvovan, 
ali moderan zaista nije. 

— Molim, dosada je on uvijek groznicu liječio kininom, a ne- 
davno mi je prepisao nekaki aspirin, i to ni u prašcima, ni u pilulama, 
već u nekakim kolačićima, ili kako je on rekao tabletama. To ti 

dodje iz ljekarne u papir zamotana papirnata škatulja, koju ne znaš 
gdje bi otvorio, u ovoj je opet u papir zamotano stakalce, koje ne 
ima čepa, već nekakav limeni pokrovac. Koliko si se namučio, dok 
si sve to otvorio, a onda izvadiš kolačić, koji je tako velik i tako 
tvrd, da ti oguli sve ždrijelo, dok ga progutaš. Prema tome je kinin 
bez hoštije prava slast. I tako eto naš preporodjeni dr. Dužić naj- 
prije mi prepiše aspirin, a onda me pošalje u Marijine Lazni. Naši 
stari, ako su bili bolesni, lijepo su legli u krevet, pa pili medicinu, 
a ako to nije koristilo, onda su išli u naše Toplice, pa si dali žilu pu- 
stiti, i sve je bilo u redu. A sada najedanput, da ja, zadnji Dobranić 
Starogradski, tom Dužiću za volju... 

— Ali nije to rekao samo Dužić, već su ti isto kazala i tri prva 
zagrebačka liječnika. 

— Pa što to dokazuje ? Ništa, nego da naši liječnici uče ustra- 
nom mjestu, pa da zato ne poznaju naše prilike i našu narav, naš 
život i naše jade. Zato se oni i nama smiju, kad hoćemo, da si da- 
demo krv pustiti, zato oni preziru naše domaće Toplice. Eto vidiš, 
tu imademo pred nosom Stubičke, Sutinske i Krapinske Toplice ; 
nije daleko do Varaždinskih Toplica ni do Rogatačke kiselice. Ali 
da, nije nego još nešta ! Ne smijem ja tamo, kamo bih mogao svojim 
konjima i na svojim kolima, gdje bih bio kod kuće medju svojim 
ljudima, već moram tamo daleko medju strane i nepoznate ljude, 
kamo se ne može drugačije, nego tom nesretnom željeznicom. Ali 
čekaj ! Zašto da se ne odvezem kolima u Marijine Lazni ? 

— Kuda to misliš? 

— Pa zašto ne, ta ja imadem vremena, meni se ne žuri ni najma- 
nje... Kad dodjem, dodjem. 

— Da, da, to je sve lijepo, ali mislim, da bi do Marijinih Lazni 
istim konjima trebao barem četrnaest dana. 

— Pa to nije tako strašno, ta ja se i sada svaki dan vozim, do- 
metne Janko. 


— Voziš se jedan ili dva sata, a to je drugo negoli se dan za danom 


neprestano drgljati po prašini i vrućini. To se može dva, tri dana, ali 
četrnaest dana, to ne bi podnio ni mladić, a nekmoli til 

— Pa nisam ja tako star. 

— Star baš nisi, samo što malo dulje pamtiš, ali zato ipak nisi 
za takav napor, odgovori Marko. 

— Zar se zbilja ne bi moglo svojim kolima u Marijine Lazni ? 

— Bi, da kupiš automobil. 

— Za pet rana Božjih, klikne uplašeno Janko. Marko moj dragi, 
što je to od tebe učinio taj svijet, kako li te je promijenio! 

— Mene promijenio? — nasmije se Marko. 

— Pada! Ta stari hrvatski plemići sjedili su lijepo mirno u svojem 
domu i obradjivali svoju zemlju, primali goste i polazili susjedima 
u posjete. Na dulje nisu nikada od kuće odlazili, van ako je trebalo poći 
u Zagreb ili u Požun na sabor ili za kakvim drugim važnim poslom. 
Tako su živjeli naši Jurice, Lujčeki i Štefeki, asada Georges, Louis, 
Etienne mora da je već bio na bijelom Nilu i na vrhu Montblanca, 
te da si je slomio barem jednu ruku i jednu nogu kod automobilske ili 
željezničke nesreće. 

— Ta ja još, žalibože, nisam bio ni na bijelom Nilu ni na Mont- 
blancu, a, hvala Bogu, sve su mi kosti cijele. 

— Za sada, dragi Marko, za sada ; ali što još nije, može da bude. 
Ti se još uvijek vrtiš po svijetu, a ide i automobil. 

— Pa to bar nije ništa, što ne bi bilo gentlemanlike. Priznajem 
doduše, da je mnogo dičnije pasti na bojnom polju negoli se strovaliti 
S vrha Konigspitze; ili si skrhati vrat, kad pukne zavor na automobilu, 
ali efekt je konačno isti. A ekskluzivnost ti nije nigdje garantovana, 
jer puščano tane i sablja ubija isto tako plemića kano i seljaka, a s gor4 
se strovaljuju trgovački pomoćnici i vitezovi, s automobilima se pre- 
valjuju burzijanci i grofovi. 

— Da, da, to su ti novi nazori, taj novi duh, koji hoće da izjednači 
sve ljude, baš tako kao da bi rekao, da je isto ono cigansko kljuse i moj 
lipicanci, jer su oboje konji. Gospodin se rodi, baš tako kano što od 
plemenita konja bude opet čistokrvno ždrijebe. 

— Jedino što je to pravilo kod životinja stalnije, jer slaba pasmina 
daje opet slabu, a dobra dobru, dok se kod ljudi i u kukavnoj kolibici 
kao i u plemićkom dvoru može da rodi čovjek, koji će si svojim duhom 
i umom kao neodoljivom moći sve podvrći. A proizadje li takav ve- 
liki duh iz neznatna i siromašna roda, to je on u mojim očima veći od 
onoga, koji je već od kolijevke imao toliko toga, što ga je pomagalo. 

— Dopuštam, da će možda u sposobnostima biti jednaki, ali 
isto ne će biti nikada, usprotivi se Janko. Jedno je kroz stoljeća istan- 
čani i izgladjeni duh, a drugo velika i krupna snaga, blagi miris cvijeta 
i nametni zadah umjetnog parfuma, stara mala i mila ljubica i nova 
moderna blistava violetta, koja ne imade mirisa, već je moraš par- 

fumirati. A kako volim stare naravne cvjetove, tako volim i stara 
pravila i stare ljudske pravice i sloboštine, koje napuštate i vi mo- 
derni, demokratski, crveni plemići. 

— Ne napuštam ja ništa, nikakva prava, ali priznajem svakomu 
njegovu valjanost i vrijednost. I ja se dičim svojim starim i čistim 
rodom i meni je prvo čast moga grba, ali mislim, da čovjek mora imati 
još i drugih prednosti, osim lijepog i slavnog imena i da ne smije da 
ima samo prava, već i dužnosti. 

— Ti si demokrat, modrokrvni socijalist, dragi moj Marko. Ali 
pustimo to, već mi radije reci jasno i otvoreno, da li bih zaista morao 
da podjem u te Marijine Lazni? 

— Kad su ti liječnici rekli, onda mislim, da bi svakako morao. 

— Ne pitam ja za mnijenje tih Eskulapovića, već za tvoje kano 
pametna čovjeka i kano mog dragog rodjaka. 

— Mislim doduše, da je u tom liječničko mnijenje glavno, ali 
kad me pitaš, to po svemu kao pametan čovjek zaključujem, da bi 
ti to liječenje nužno bilo, a kao odanu rodjaku meni je dužnost, da 
se brinem za tebe, pa ti zato usrdno savjetujem, da učiniš to, što je 
nužno za tvoje zdravlje. 

— Ruku na srce? — upita Janko, 

— Ruku na srce, odvrati Marko ozbiljno. 

— Onda, čini se, da mi je sudjeno, da podjem u to kupalište, 
reče sumorno Janko, te se duboko zamisli, a tada progovori gotovo 
za sebe: ,,Taj moderni Moloh, koji se zove napredak, neumoljivo 
obara redom sve naše stare običaje, pravice i sloboštine, naše nazore 
i osjećaje. Kano lišće u jeseni padamo jedan za drugim, koji prije, 
koji kasnije, ali neminovno svi, koji smo strogo čuvali život i obi- 
čaje naših otaca bez svake natruhe i bez svake koncesije tom novom 
vijeku. 

Nekoliko je časaka vladao muk. Janko je sjedio i sav zaronio u 
svoje misli, a Marko nije htio prekinuti šutnju, jer je znao, da svaka 
riječ, svaka utjeha može samo da otešča prijegor i da pojača bol ovom 
zanosnom predstavniku davnih vremena. Ali tada se Janko sam sa- 
bere i progovori svom rodjaku : 

— Znam, da si me savjetovao pošteno i kako najbolje znadeš, 
ali time mi nije dosta pomoženo. Nisam nikada bio u svijetu, pa ne bih 
mogao da se snadjem na putu, zato okruni svoje djelo, ne ostavi 
starca, već podji sa mnom. 

— Ja u Marijine Lazni? — začudi se Marko. Šta bih ja tamo, koji 
sam mršav kao štuka. Ta ne bi me ni unutra pustili od straha, da im 
ne pokvarim posao, jer bi ljudi mislili, da sam i ja došao na liječenje, 
pa da se u Marijinim Laznima može i udebljati. 

-— Pa neka podje koji od tvojih dječaka. 

— Od mojih ti dječaka ne bi bilo nikakove pomoći, oni su još 
premladi, pa se ne bi znali na putu snaći. Ali predložit ću ti nešta drugo. 
Moj je sluga Štefić spretan i otvorena glava, mnogo je sa mnom prošao 
svijeta, pa zna sve, što treba na putovanju. Ako hoćeš, dat ću ti ga, 
da ide s tobom. 

— Vjerujem tvojim riječima, da je Štefić dobar i vješt, ali mislim, 
da ipak ima veliku pogrješku. 

— Da, da, on se jedanput ili dva puta na godinu opije do be- 
svjestice. 

— Ne mislim ja t0, ito tim manje, što se to kod mog Iveka dogodi 
jedan do dva puta na mjesec. Znaš, tvoj Štefić objesi nos, ako mu se 
veli ,,ti", a svom gospodaru on veli ,,Vi". 

— Ne boj se, ja ću ga poučiti, da ćeš mu govoriti ,,ti', a on 
da ti mora reći ,,0ni". 

— Tako je pravo, jer tako mora da bude. Današnja služinčad 
možda je vještija i pametnija od naše stare, ali ne ima u nje one velike 
odanosti i poštovanja prema svom gospodaru i ne da si ništa reći. 
Imao sam ti i ja jedanput takvog modernog i finog slugu, pardon ko- 
mornog slugu, ne znam ni sam, kako sam do njega došao. Istina, bio 
je lijep dečko, brz i spretan, ali nije htio da se obrije, već je imao ne- 
kakove kefice pod nosom, a meni je govorio ,,presvijetli gospodine“, 
Je li to kada svijet čuo, da bi sluga svom zemaljskom gospodinu dru- 
gačije govorio nego ,,gospodin''? A bio je osjetljiv kao kakva usidje- 
lica, te kada mi je jednoga dana zlo očistio cipele, pa sam mu to spo- 
čitnuo, zahvalio se na časti, da me dalje služi ; der isionirao je 
kao da je veliki župan. 

— Ne trebaš da se bojiš, Štefić bit će tako dobar, da ćeš mi ga 
još htjeti preoteti. 

— No ne, ja ću ti ga čuvati kano povjereno blago, odvrati smije- 
šeći se Janko, a onda pruži Marku ruku. A sada, hvala ti od srca ; 
nisam se u tebi prevario, ta krv ne može da ostavi svoju krv. 

I sada skrene razgovor na to, kako je vožnja na željeznici, da li 
tu treba kakove prijave ili smije svaki čovjek, kad hoće i kamo hoće; 

da li svi ljudi zajedno sjede ili su razdijeljeni po staležima. Dalje je 
Janko pitao, nije li vožnja neugodna i može li je svaki čovjek pod- 
.nijeti, ne imade li možda kakva bolest, što se dobiva na željeznici, 
kao na moru morska bolest. Marko mu je na sve opširno odgovarao 


i u svem ga upućivao, a ponajpače mu nekoliko puta ponovio, da do-: 


duše ne imade posebnog odjela za velikaše i plemenitaše, ali da se 
u prvom razredu voze ipak samo bolji ljudi. Dugo su razgovarali o 
putovanju željeznicom, a konačno zapita Janko: 

— Sve bi to bilo lijepo i lako, da nema te neprilike sa željez- 
nicom. Od moje se obitelji nije nikada nitko vozio željeznicom, pa 
kako da se vozim ja, koji sam zadnji svoga roda. 

— Tvoji se stari baš tako nisu mogli voziti željeznicom, dok 
je nije bilo, kao što nisu pili šampanjac prije nego što je pro- 
nadjen. 

— Šampanjac je vino, a toga su i prije dosta pili. 

— A željeznica su kola, odvrati Marko. 

Napokon se Janko odluči, da će sutra odmah pokušati, da vidi, 
da li to može podnijeti i naročito da vidi, kakvi se to ljudi voze na 
željeznici. Kako Dubrava leži baš izmedju dvije željezničke postaje, 
to će se u jutro kolima odvesti uB.,a dok bude čekao na vlak i 
vozio se željeznicom, poći će njegova kola u Z., odakle će se vra- 
titi kući. Prodje li to sretno i bude li sve tako, kako želi, to će u 
ime Božje poći u Marijine Lazni ; ako li ne, to će strpljivo čekati 
taj doktorski ,inače" .... Marko je znao, da bi mogao samo što 
pokvariti, ako bi ga još dalje nagovarao, pa je prekinuo razgo- 
vor, ali je obećao Janku, da će ga sutra na tom putu pratiti. 
Janko je svaki dan vidio vlakove prolaziti nedaleko svoga dvora, po 
njima se ravnao kao po satu, ali je ipak nekoliko puta Marka pitao, 
kad polazi vlak i da li je zbilja sasvim pouzdana ta knjiga, u kojoj 
mu pokazuje, kako idu vlakovi. 

Janko nije htio čekati objeda, već se požurio kući. Kad je došao 


kući, dade spremiti u jednu košaricu svu svoju krasnu špargu, što je - 


danas vrtljar narezao i koju je tako rado jeo, te pošalje slugu na ko- 
lodvor, da lijepo pozdravi gospodina glavara postaje, te ga upita, u 
koliko sati polazi sutra u jutro vlak iz B. uZ. Jedva je Jankov sluga 
zamakao, kad dojaši Markov i donese pismo i košaricu lijepih jagoda. 
No Markov se sluga ne vrati ravno kući, već odnese pisma još u Jal- 
šovac i u Zabrdje. 

Vlak je jutrom polazio u devet sati. Janko je redovito ustajao 
ljeti u šest, a zimi u sedam sati, ali te noći jedva je što spavao od straha, 
da ne zakasni. Jedan sat prije dolaska vlaka prispio je na kolodvor i 
odmah poslao slugu pitati, nije li zakasnio. Tek kad mu je sluga donio 
odgovor, da još imade sat vremena, umirio se i ogledao, da se iznova 
uznemiri, jer još nije bilo Marka. Odmah pošalje kolima slugu u blizu 
Novu Dubravu, neka bi se požurio i bio je sav preneražen s lakoum- 
nosti svog cousina, kad mu je ovaj odgovorio, da još imade mnogo 
vremena, pa neka dodje k njemu, da mu pomogne pojesti bošpor. 
Janko bi se od srca rado odazvao tom pozivu, jer je novogradski boš- 
por bio glasovit, a i njegov se želudac javljao, gdje jutros od uzruja- 
nosti nije mogao zajutrakovati kao obično, ali se nije usudio ostaviti 
kolodvora. 

Sa satom u ruci očekivao je dolazak Markov, svaki čas pitao 
glavara postaje ili stražara, da li još imade dosta vremena. Napokon 
dodje Marko, kada je već Jankov nemir postigao gotovo vrhunac, jer 


.je samo još dvadeset minuta bilo do dolaska vlaka. Malo iza Marka 


stignu na kolodvor susjedi grof Jušinski i barun Pavlović, te odmah 
započnu živo razgovarati s Jankom. To ga je društvo i taj razgovor 
u toliko umirio, da mu se nešto neobično činilo, što se nitko ne čudi, 
da se on vozi željeznicom, gdje su njegovi nazori općeno poznati bili, 
ali ubrzo opazi, da ima još samo nekoliko minuta do dolaska vlaka. 
Njegova uzrujanost počne sve to većma rasti, a kad je vlak ušao u po- 
staju, stade gotovo drhtati od onog lomota i trešnjave. Najradije bi 
još sada odustao od puta ; lako bi to još učinio, da je iu samo 
Marko, ali nije mogao radi onih drugihsusjeda. Uto ga Marko 
prihvati za rame i povede do vlaka, .a on onako preplašen i bez 
volje popne se u kola. Napokon je u željezničkim kolima, sjedi 
nepomično u kutu i grčevito se lijevom rukom drži naslona. Kad 
vlak krene, problijedi, čas gleda one brzojavne stupove i one 
krajeve, što lete mimo prozora kano oblaci, čas opet svoje 
suputnike, koji mirno razgovaraju i puše. On sluša taj jedno- 
mjerni lomot i osjeća tu neprestanu trešnjavu i najedanput stane se 
sve oko njega mutiti, kano da ga okružuje sve jača magla, a kad je 
vlak stao u Z., trgnuo se iz sna. I kad je izašao iz vlaka, duboko 
uzdahne : " j 

— Hvala Bogu, da je prošlo. Nije bilo baš tako strašno, samo je 
malo dugo trajalo. 

— Šta dugo, ta nije bilo nego dvadeset minuta, odgovori Marko, 
a uz to mu je lijepi brk podrhtavao od pritajena smijeha, jer mu nije 
htio pokazati, da su opazili, kako je spavao. 

— Dakle misliš, da bih mogao putovati? — zapita potiho, da ne 
čuju susjedi, 

— Ta naravski. 

— Znaš šta, dodji večeras k meni, lijepo ćemo večerati, o svem 
se razgovarati i stvoriti konačnu odluku. 

Večerali su tako dobro, kako se u Staroj Dubravi uvijek večera, 
a onda započeše razgovor. Marko je upotrijebio svu vještinu, grozio se 
ilaskao, plašio i tješio, dok senije konačno Janko ipak odlučio, da podje 
da si nabavi odijela i svakojake putne potrepštine. Prvi je tu novost 
saznao inuš Ivek i prvi put jeu svom životu stari sluga svog zemaljskog 
gospodina pogledao s nekim omalovaženjem, gotovo prezirom, da je 
ovaj nehote poniknuo. 
!' > Napokon je prošaoitaj mjeseci Janko je sa Štefićem pošao na put. 


Sretno i bez velikih neprilika stigao je u Marijine Lazni, savjesno se — 


tamo liječio i izgubio osam kilograma. Vratio se kući svjež, gotovo pre- 
porodjen,i odmah priredio sjajan i bogat objed u slavu svog oporavka. 
Kod te je slave dr.Dužić sjedio na počasnom mjestu i Janko je izrekao 
zanosnu zdravicu svom milom starom doktoru, koji mu je spasio život. 
Tada su se redale zdravice, nosile se zdjele i boce, pjevalo se i vese- 
lilo, užinalo i večeralo kod istoga stola, kod kojega se i objedovalo, 

A kada su pod noć otišli gosti, ostao je Marko Dobranić od Stare 
Dubrave sam u svom starom domu. I poslije ove slave, priredjene po 
primjeru njegovih starih, neminovno ga opet zahvaća stari duh i stari 
običaji. One slike njegovih predaka po stijenama i ono staro pokuć- 
tvo po niskim sobama s malim prozorima, sav ovaj stari dom na ovoj 
staroj dobraničkoj grudi privlači ga i sapinje. Pred očima zaredaju 
mu lica svih njegovih odličnih predaka, prikaže mu se sva dobranička 
prošlost u neobičnom zamamnom sjaju. On opet ćuti svu snagu tih 


uspomena i predaja, tog doma i te rodne grude, i on znade, da ne . 


može drugačije, no da živi dalje svojim starim životom, onim životom, 
kojim je staro-dubravski rod uvijek živio. I u čas požali, što je odustao 
od svojih nazora i običaja, što je prekinuo stare tradicije i što je pošao 
usvijet— pa ma si time iprodužio život. Ta on je zadnjiod svoje grane, 
pa je svejedno, đa li će živjeti jednu ili dvije godine manje ili više, gdje 
jesudbina odlučila, da njegove grane nestane, gdje je došlo veliko umi- 

ranje na starogradske Dobraniće. On mora da se pokori, a ne može 
ni da što zapriječi ni zaustavi. Preplašio se bio onoga,,inače',što sumu 
rekli ljudi, a da nije mislio na onaj veliki, moćni ,,inače ?, što ga je rekla 
sudbina, 

S njime će nestati oni od Stare Dubrave, oni koji su se vjerno 
i strogo držali rodne grude i dobraničkog pradoma, starih običaja 
i starog mišljenja, ali zato će ostati oni lijepi, krepki i zdravi 
Markovi sinci iz one grane, koja si je na rodnoj grudi načinila 
novi dom. Stare grane i stari dub će izginuti, a u ovom nara- 
štaju iz Nove Dubrave doći će novi duh i nove misli; nova, bujna, 
krepka grana nadomjestit će usahlo staro de lo. I tako će ostati 
dobranička krv čista i živa, dobraničko ime sjajno i časno. 

I Janko Dobranić od Stare Dubrave podje mirno spavati. 


"Ladislav Ladanjski, 





Tomislav Krizman : Sa Save, 


oHrvatsko Kolo“ 1912. i 14 


ŠEVA. 


Upravo je zazvonilo podne, kad je Milan Ivanović zatvorio za 
sobom velika vrata zgrade, u kojoj se nalazio njegov ured, i izašao 
na trg. Trg nije velik, ali njemu se uvijek, kad preko njega prelazi, čini, 
kao da ide preko vojničkoga vježbališta. Na tom je trgu rijetko vi- 
djeti vojničkih odora, zatvoren je sa svih strana samim zgradama, 
ali upravo to, što.iz tih zgrada gleda mnoštvo prozora na trg, doimlje 
se Ivanovića kao polje, na kojem vježbaju vojnici. Iza svakoga onoga 
prozora gviri i pilji barem jedan par očiju, a pogledi, što iz tih očiju 
padaju, nijesu ništa manje opasni od puščanih tanadi. 

Kao da ideš kroz šibe... 

Danas Ivanović na to ne misli. 

Ne hoda kao obično, plaho i nesigurno, ne brza, ne leti. Izgleda 
više kao da nosi nešto nevidljivo i teško na plećima. Ruke je zabio u 
džepove, i njemu su se samom činile tako teške kao od olova. Nogama 
se odupirao, kao da hoda u snu, po nekoj daski, koja se pod svakim 
njegovim korakom uvija. Ne gleda ni lijevo, ni desno. Na pameti mu 
je samo jedna briga : da što prije stigne do ugla i zakrene u pokrajnu 
ulicu, a ipak ne može brzati, žuriti se kao obično. Kako je to ludo... 
šapće već po stoti put ovoga pretpodneva . . . I svaki put, kad je došao 


do toga zaključka, učinilo mu se, da je danas, upravo ovaj čas, tako , 


neizrecivo smiješan, kao što je bio, koliko se sjeća, samo dva puta 
u životu. Prvi put (bio je tada još dječakom), kad je u njihovo mjesto 
došao neki ,,švarckinstler*, pak je i on s ostalom djecom išao pogle- 
dati predstavu. Usred predstave pozove ga čarobnjak, da nešto na 
njemu pokaže. Stao je na podij i prije nego što se okrenuo, stađe onaj 
vaditi iz njegova nosa, uha, iz ustiju novac, pa neka jaja, a onda mu 
stane turati u usta neki dugi štap, neobično velik i šaren. Kad mu je 
cio štap strpao u usta, stade iz njih izvlačiti papirnate vrpce i lance, 
iz kojih se konačno iščahurila grlica. 

On je samo gledao, što je taj čovjek iz njega izvadio, a kako se 
začudio, vidio je.po tome, što je na koncu, kad mu se onaj zahvalio 








211 


i on se okrenuo, sva publika prasnula u grohotan smijeh. U prvi čas 
nije taj smijeh razumio, kao da ga nije pravo ni čuo, toliko bijaše za- 
okupljen čudom, što ga je čarobnjak učinio; ali kasnije, drugi, treći 
dan i još nekoliko godina poslije toga, on se samo trebao sjetiti toga 
smijeha, toga časa, i njega nije samo oblila rumen, on je osjećao, kako 
mu se cijelim tijelom razlijeva vatra. Ako se kadgod toga sjetio na 
večer, niie mogao od stida i uzrujanosti zaspati po nekoliko sati. 

Drugi put je bilo, kada je već b'o odrastao, gotov čovjek, ali i 
sada plah i nedruštven, a napose što se tiče žena. Pa ipak je malo ljudi, 
koji bi toliko sanjali i snatrili o ženi, kao on. Znao je, da je to njegovo 
snatrenje o ženi bolest, koja ga čini smiješnim u očima žena. Stoga 
i nije nikada kušao, da se približi bilo kojoj, za koju mu je oko za- 
pelo. A ipak nije prestao o nioj misliti, sanjariti i tumačiti si sve, što 
je na njoj vidio ili slučajno o njoj doznao. To su bile njegove ,,ljubavi.?? 
I opet se tako jednom ,,zaljubio.? Nosio je u srcu svoju ,,ljubav"? već 
nekoliko godina. Nije imao za nju nikakve podloge, nikakva temelia, 
osim slučajnih susreta na ulici. Pa i ti susreti nijesu bili u vezi sa 
bilo kakv'm očijukanjem. Djevojka je, bit će, zapažala, da je on 
rado pogledava, ali sigurno ni'e već čas kasnije ni mislila na to. 
Tek njemu je bilo i to dosta. Njemu je bilo dosta, da je vidi. U 
samoj slučajnosti susreta, u tome, kada i gdje su se sreli, našao je 
gradje, da se time bavi do slijedećega susreta. I tako su prolazili 
dani, mjeseci, godine. Konačno jednoga proljetnoga dana, kad je 
sunce djelovalo kao vino na njegove oči, na mozag, ruke i cijelo ti- 
jelo, pristupi on djevojci, pozdravi je i upita, da li znade adresu 
neke njene prijateljice ! Djevojka se, čini se, smela — ne stoga, što 
je moguće očekivala, da će joj reći što drugo, nego tako uopće. 
Nešto je kao buncajući progovorila i svaki podje na svoju stranu dalje. 
Ovaj susret, ne, — on ga ne će nikada zaboraviti. Kako joj je pri- 
šao, kao pijan, pozdravio, ne, ne... Dva časa kasnije bilo mu je 
da propadne u zemlju od stida. Došlo mu je, da se zatrči u zid 
prve kuće, i udari glavom o nj, kao ljetne muhe što se bacaju o 
suncem obasi'ani zid za ljetne zapare... 

Što mu je došlo, što mu je bilo... Kako je mogao... I upravo 
kao muha, kojoj su otkinuli glavu, letio je bezglavo nekoliko sati grad- 
skim ulicama, dok se konačno nije smirio negdje daleko izvan grada. 

Sunce je još uvijek jednako vruće sjalo, a on je pribirao pojedi- 
nosti onoga susreta. Tumačio si svaku sitnicu, našao tisuću isprika, 
* 

zaključio konačno, da — na cijeloj stvari nije ništa, upravo posve 
ništa, da to uopće ništa ne znači, ali u dnu duše bio je uvjeren, da je 
on u onom času bio isto onako smiješan, kao i onaj put, kad mu je 
onaj čarobnjak tiskao. u usta štap i izvlačio papirnate vrpce, papir- 
nate lančiće, novce i jaja. 

Još je dugo poslije proležao daleko izvan grada u nekoj jami, iz 
koje nije vidio ni polja, ni šume, ništa nego komadić neba i kako u 
njemu kao crna, mala točka titra ševa. 

Diže se i spušta, kao da hoće doprijeti do samoga Boga, a Bog 
joj ne da, potiskuje ju natrag nevidljivim rukama — a ona pjeva, 
moli i zaklinje, slijepa od sunčanoga sjaja ; pjeva i moli, dok ju ne 
izda snaga, pa klone i stane naglo padati... 

Taj mu se prizor zasjekao već davno u pamet... I prije je već 
često gledao i slušao ševu, gledao, kako se diže, i slušao, kako pjeva, 
ali nikada mu nije bila tako draga, kao onaj put. Više nije mislio na 
svoju ,,ljubav" i nije mislio na grad, sramotu:i ulicu. Sav bijaše za- 
okupljen svojom boli, tako neodredjenom, a ipak u nekoj vezi s letom 
i pjevanjem one ptice... 

Dignuti se, dignuti ska ine manu ni zašto, pjevati sebi i ob- 
lacima, i onda makar i pasti. . 

.. Koliko je vremena sra izmedju ovih zgoda. 

On je ostavio rodno mjesto, pošao na više škole, zakoračio u život, 
našao službu. 

Službu ! Kako je to gadno poglavlje. Dok je bio dočekao te 
sate i sate boravio na poljima, dok je onako sam lutao po liva- 
dama i šikarama, nigda nije pomišljao na to, da će morati služiti. 
Pa još kako! U službi, u kojoj mu se ne će nigda pružiti prilika, 
da dulje boravi u poljima, da se provlači šikarama i leži na liva- 
dama; da gleda, kako se ljeska na sunčanu sjaju površina široke 
rijeke, a oko njega daleka ravan i mir, veliki, beskrajni mir... 

Ništa. Od svega ništa. 

Nema ptičjih gnijezda, nema široke rijeke, nema zlatnih polja. 

.. Iz dana u dan prašne ceste, hladna uredovna soba, još hladnija, 
uredska lica, uredsko posoblje.. 


Dok gleda te kuće i ljude, koji u njima živu, čini mu se, da. 


su robijaši, osudjeni da jedan drugoga pomalo, ali sigurno — pojedu. 
Jedan drugoga grize, dok mu ne pregrize kao konac tanku hrptenjaču, 
va žilu, koja hrani srce, i tako sve redom. I ti ljudi još hodaju, 

živu dalje s pregrizenom hrptenjačom, sa zamrlim srcem i praznim 
grudima. Ružno je sve to i najbolje je i ne misliti o tome. 

I jučer ga je tako uhvatilo. Da svisne. Izašao predvečer iz stana 
i ne zna, kuda bi. Kiša sipi, kao da kani vjekovati, a on bi nekuda 
pobjegao, sakrio se. 

Ide tako ulicom, zaustavlja se pred izlozima, čita natpise, Cijene, 
a misli su mu rasijane, pa i ne zna, što gleda. 

Ipak mu tako kraj jednoga izloga zapne oko 0 veliki oglas orfeuma 
i on ne razmišljajući ni čas odluči ući. Ondje će i večerati. Danas je 
podigao plaću, potrošit će nešto više, ali ne smeta. 

Dok je bio djakom i boravio u većim gradovima, rado se svraćao 
u ovakove lokale i gledao orfeumske predstave. Njemu je bilo drago 
gledati one odlomke, što ne traju dulje od nekoliko časaka, a nijesu 
ni u kakvoj svezi jedan s drugim. Pjevačica, ekvilibrist, plesačica, 
komičar, trupa, žongler, pa opet kakav gombač, plesačicai t. d. i t.d. 


Sve je tako, baš tako i u životu: razbacano, poiskidano, iskrivljeno, 


iznakaženo — daleko od prirode i istine. Pa kad već ne može vidjeti 
i gledati ono, što bi mu bilo najdraže, gledat će ono, što mu je naj- 
dalje, najoprečnije cijeloj njegovoj naravi, ali u biti svojoj istinsko 
1 ispravno... 

U orfeumu bijaše malo ljudi. Nekoliko mladića, na kojima se 
vidjelo, da se žele jevtino zabaviti, i dva, tri društva kod većih 
stolova. 

Ivanović sjedne za jedan stolić kraj stijene i naruči večeru i nešto 
vina. Predstava je već započela. Neka Nelly Klingston s upalim gru- 


dima i dugim mršavim rukama upravo je pjevala engleske pjesmice. 


Ivanović ne zna engleski, ali mu je drago slušati one reske i čudne 
grlene zvukove. Vazda se onda prenosi u Englesku (u kojoj nije nigda 
bio i koju pozna samo po slikama !), pa si ,,živo? zamišlja, kako bi 
bilo, da je sada u kojem engleskom gradu (ne u Londonu) ili gdjegod 
u Americi . 

Poslije Nelly Klingstonove .- je neka plesačica s ,,interna- 


*: cionalnim programom. 


Tačka se redala za tačkom, već je prošla i pauza, a Ivanović je 
već mislio, kako treba da prodju još tri tačke, a onda će i on kući. Nije 
se doduše smirio, nije našao ništa, na čemu bi se mogao zaustaviti, 
čime bi se mogao baviti u mislima. Ali ne smeta. Prošlo je nekoliko 
sati, primaklo se bliže doba, kad treba poći u krevet. 


2414 


Uto izadje na pozornicu neki trubljač u salonskom odijelu. 

. Na pozornici bilo je još nekakvih instrumenata za sviranje i za 
čas je trubio, svirao na frulu, zatim na nekakovu malu usnu harmo- 
niku, na kojoj je imitirao različite instrumente (napolitanskoga gaj- 
daša, pokvareni ariston i slično). 
> Ivanović ga je slušao tek s pola uha. Čovjek mu se učini u prvi 
čas dosta zanimljiv, ali onda opazi, da imađe nekako čudno, upravo 
ružno formirana usta, da su mu noge kratke, a ruke duge, i prestade 
ga promatrati. 

Zagledao se u duge i uske slike, kojima bijahu urešene stijene. 
Na jednoj je bila prikazana šumska scena s nimfama i satirom. Nije 
se vidjelo mnogo stabalja, ali Ivanoviću se ipak učinilo, da je na ono 
malo prostora slikaru uspjelo uhvatiti nešto od onoga, što se zove 
zadah šume. Slika bijaše kao u polumraku, s blijedim i hladnim sjen- 
kama, a ljudska je pit izgledala, kao da osobe leže u zastajaloj vodi, 
a ipak tako voljko i spokojno, kao na najljepšoj mahovini. 

Ovako je i on znao često ležati na rubu šume u visokoj travi, koja 
bijaše izmiješana s lišćem niskih i rijetkin grmova, sa žiljem i gra- 
nama okolišnih stabala. A sunce se lagano spušta i polijeva sav kraj 
tankom crvenkastom koprenom, pod kojom titraju prvi koraci mraka. 
Zujanje i brujanje upravo se stišava i lijepo se čuje, kako dolazi kao 
po debelom sagu mahovine veliki šumski mir, 

Kako je sve to daleko .... 

Ivanoviću se učini, kao da ga je nešto još jače pritisnulo, 
kao da gleda, kako mu tone jedna lijepa ladja, koju mu ne može 
nitko vratiti. 

Uto začuje ševu; pravu ševu! Javlja se najprije izdaleka, 
a onda iz bližega, glasno, sve glasnije i za čas sve šumi od njena 
glasanja. 

Ivanoviću bude, kao da se otvorilo samo nebo. Kako je dugo vćć 
nije čuo. Kako dugo nije čuo onoga glasanja, kad se ševa spušta na 
zemlju, gnijezdu, kuda li. 

S pozornice pada crvenkasto svijetlo, a predstavljač u salonskom 
odijelu maše crvenim džepnim rupcem, imitirajući ševino prhanje, 
kad se spušta. Časak postoji, a onda je opet imitira, kako se diže. Naj- 
prije glasno, užurbano i kričljivo, a onda lijepo, skladno, sve ljepše 
i ljepše, meko i zvonko. Kad je mašući i lepetajući rupcem došao do 
kulisa, čulo se samo još na mahove, kao iz velike daljine, tiho i slabo 

Fra Grga Martić. 


Tomislav Krizman : “ 


oglasivanje. Tiše, još tiše i — ništa... Ivanović gledaše. Zaboravio 
je na sve, a u srcu mu se razlijevala samo neka blagost... 

Kako je to čudno. 

Poslije toga je predstavljač imitirao još nekoje ptice i životinje, 
ali Ivanović ne bijaše više sposoban, da prati. On je još uvijek čuo, 
kako se negdje iz visoka javlja ševa. 

Već su se davno izmijenile daljne dvije i treća tačka programa, 
a on je još jednako bio pod istim dojmom. Mislio je o onom pred- 
stavljaču imitatoru i o sebi, i bio mu je u dnu duše tako zahvalan, 
kao što nije bio nikada ni jednome glumcu u kazalištu... . Sigurno je 
i taj koji put slušao ševu, ležeći na rubu šume i čekajući sumračno doba. 

Ivanović ostade do konca predstave. Znao je, da predstavljači. 
dolaze poslije programa medju posjetnike i čvrsto je odlučio upoznati 


.imitatora ševe. 


Čim je program dovršen, stade se dvorana brzo prazniti. Neki 
su otišli kući, napolje, a drugi se povukoše s plesačicama i pjevači- 
cama u pokrajne sobe. 

U dvorani ostadoše samo dva društva. Kod svakoga je bilo ne- 
koliko gospodja. 

Osim njih bijahu se kod jednoga stola sakupili predstavljači i 
predstavljačice, koji za sada ne nadjoše društva. Medju pjevačicama se 
jedna učinila Ivanoviću neobično bijednom. Imala je plave oči i iz- 
razito sušičave, crvenkasto-nahukane obraze. Ma da joj je lice bilo 
okruglo, sve je u nje izgledalo šiljato, uglato i oštro. 

Ivanović poruči po konobaru, neka dodje k njegovu stolu, a kad 
su se već rukovali, te ona sjela, upita je, bi li joj bilo po volji društvo 
njena kolege imitatora ? Ona prihvati i za čas su svi troje sjedili raz- 
govarajući o različnim glupostima. Sušičava se pjevačica rado i slatko 
smijala, a Ivanović je uživao, gledajući njene čudno svjetlucave oči, 
kako se mijenjaju, dok se smije. Imitator je pravio loše dosjetke i vi- 
ceve, a uza to je još uvijek dospio savjesno i marljivo zalijevati 
večeru svojoj družici i sebi. 

Ivanović ga je kradomice promatrao i na mahove mu se priči- 
nilo, da je sličan nekoj ptici ; nije razmišljao kojoj, tek mu je bilo jasno, 
da ima ptica sa sličnim izražajem lica ili glave. Saznao je, da mu je 
pravo ime Konrad i da je sin šumara iz sjeverne Češke. 

Kod treće boce stade mu sušičava pjevačica (zvali su je Mery), go- 
voriti ,,ti*, a kod pece nije Ivanović više osjećao potrebu, da dulje šuti 
o razlogu, s kojega je pozvao k svome stolu Konrada. On je još uvijek 
mislio na ševu i ako nije o tome ništa govorio. Njemu je još jednako 
zvučalo u ušima ševino glasanje i on je samo čekao čas, da se ono ponovi. 

Poslije maloga uvoda, u kojem je polaskao Konradu, kako umije 
krasno. svirati, zamoli ga, da ponovi neke imitacije, naročito ševu. 

Konrad se čas protivio, Mery se smijala, ali kad vidješe, da Iva- 
nović ne popušta, Konrad pristane. 

— Ali znaš, — Ivanović će — moraš otići na pozornicu i moraš 
to učiniti isto onako, kao dok je bila predstava. 

— Kako? — začudi se Konrad. 

— Moraš onako mahati crvenim rupcem, kao da ševa prše, i 
mora biti crveno svijetlo na pozornici, a svagdje drugdje mrak ili ba- 
rem polumrak. 

— Ne, to ne ide. 

-— Zašto ne ? 

— Ma zato, jer eno još dva stola, ljudi se ondje zabavljaju, oni 
ne će dopustiti, da se svijetla u dvorani ugase. 

— Hoće, samo im reci, da će to trajati tek nekoliko časaka. 

— Ali onda ćemo piti šampanjac, — dosjeti se Mery. 

— Jest, onda ćemo piti šampanjac. Samo ne smiješ prestati, 
dok ti ja ne viknem : dosta ! 

— Dobro, kušat ću. Ali ako oni ipak ne pristanu. 

— Pristat će. Reci im, da sam imao ševu, koja je... ne — 
predomisli se Ivanović. — Ne: reci im ništa, valjda su ljudi, ra- 
zumjet će. 

Konrad se popne na pozornicu, ma da nije ni on razumio, što je 
došlo ovom čovjeku, izadje pred zastor, a u taj čas upita Mery Iva- 
novića: na što mu to? 

— Ostavi me, — otrese se [vanović. 

Mery zašuti, a Konrad javi, da će na molbu jednoga gosta po- 
noviti neke imitacije. 

— Nije potrebno, — javi se neki gost od stola. Mi se i bez toga 


dobro zabavljamo. 

Ivanović mu htjede nešto doviknuti, ali samo ustane, promjeri 
ga i opet sjedne. 

Konrad nestane za zastorom, zastor se rastvori, pozornica ostane 
časak prazna, po njoj se prospe crveno svijetlo, a odmah zatim na- 
stade u dvorani tama. 

Onda izadje na pozornicu imitator, izvadi iz džepa rubac i stane 
imitirati ševu, dok je visoko, visoko... 

Časak je bila šutnja. : 

Ivanović osjećaše, kako se po njemu razlijeva neka ugodnost. 
Stijene, stolovi, gosti, sve je to nekud nestajalo, gubilo se kao u da- 
ljini, a pred njegovim očima stala se rastvarati druga slika, ona što ju 
je on doživio ležeći onako, dok nije vidio ništa osim komadić neba i 
na njemu ševu, kako kao sitna crna tačka dršće visoko u zraku 
i pjeva jednu pjesmu beskrajno lijepu, beskrajno veliku, daleko 
veću nego što su. malene i slabe grudi, iz kojih izvire. Pjesma se 
talasa, diže sve više, zahvaća šire i šire . . . pjesma o ljubavi, pjesma 
Suncu, Bogu i Nebu... 

Još čas, još čas samo, i on će... ne, njemu nije jasno, ali nešto 
tako veliko, tako silno zahvatilo ga je, i on lijepo osjeća, kako u njemu 
nešto oživljuje, kako biva dobar, mekan, kao kruh svagdanji... 

Ševin glas još uvijek dršće, još ga je puna sva okolina; zrak, sunce 
sve sija... proljetni, lijepi dan... 

I u taj čas drekne netko: 

— Upalite svijetla ! Dosta je te ludorije ! 

Ivanović protrne. Kao da ga je bacio s najvećih visina, kao da 
ga je nešto ubolo, skoči i krikne: 

— Budala! Šuti ! 

Krv mu udari u glavu i htjede poletjeti k stolu, odakle je 
dolazio onaj tupi glas, i uhvatiti onoga čovjeka za gušu. 

Nastade tajac. Onda se glasovi uskomešaše, začuju se pitanja, 
poklici: Tko je taj! Pijusni ga! Prostak! — i koješta. 

Ivanović osjeti, kako ga je netko potegnuo na stolac. Pogleda : 
bijaše Mery. Oči joj bile široko rastvorene i on joj htjede nešto reći, 
ali u taj čas začuje, kako se stolci ondje pomiču, netko prilazi k njemu, 
on se okrene, pred njim stajaše zažareno lice mladića, koji se izazovno 
kesio i nešto pitao. : 

Ivanović nije razumio, što pita, samo mu je bilo jasno, da mu 
nešto prijeti. U njemu ponovo uzavrije, pruži ruke, ščepa momčića 
i prije no što ga mogoše spriječiti baci ga spram prozora. Stakla puk- 
nuše i mladić izleti napolje. 

Nastade krika, drečanje, urlanje; strčaše se konobari i gostioničar 
i svi potekoše spram Ivanovića. U isti čas sine svijetlo u punom sjaju 
i Ivanović ugleda sva ona gnjevom, strahom i srdžbom iznakažena 
lica. Njemu bude u isti čas žao, što je učinio, poleti spram prvoga, 
koji mu se najviše približio (bit će, da je bio gostioničar), zagrli ga snaž- 
nim rukama i rekne gotovo plačućim glasom : 

— Ali, dragi, ja ga nisam htio i ja ću ga moliti za oproštenje, 
ja ću platiti, sve ću platiti, štogod sam učinio. 


Usnice su mu drhtale, rukama je stiskao pleći gostioničareve, a 


noge mu stadoše klecati. . 

— Nisam ja takav — nisam — ponavljao je prepuklim glasom, 
kao da moli oproštenje. 

Gosti se smiriše, čulo se, kako samo još nekoji mrmljaju : pijan 
je, pustite ga u miru. Bijes ih je minuo. Sve ih zahvatila neka klo- 
nulost — iznenadio ih taj preokret. Velik, silan čovjek, pa.tek što 
ne plače... 

— Neka ide kući, ako je pijan, — treba ga odvesti na stražarnicu, 
u bolnicu, on je lud... primjećivali su s drugoga stola oni, koji se 
još ne bijahu smirili. 

— Da, ja sam pijan, lud sam, posvema sam pijan ! Oprostite, 
i neka mi oprosti onaj, koga sam uvrijedio — mucao je Ivanović gle- 
dajući po sebi, kao da ga je tko po 0. Pipao se rukama po kaputu, 
namještao kravatu i pomalo se smirivao. 

Sjedio još časak, a onda ustane, zovne konobara, plati večeru i 
piće, i zamoli, neka mu zovne gostioničara. Piati razbijena stakla ne 
pitajući, kako mu ih zaračunavaju, a onda izadje na ulicu s nekoliko 
preostalih kruna u džepu. — 

Već je stalo svitati. Grad se lagano budio, ulicom su prolazili prvi 
prolaznici, a Milan Ivanović se brižno stiskao uza zid i odmicao uli- 
com. Bojao se, da koga od poznatih ne sretne i da ga bilo tko štogod 
upita. U njemu je još uvijek nešto odjekivalo i on se osjećao bogat 
kao nikada. A da ga tko štogod upita, sve bi u njemu zamrlo i on ne 
bi imao opet posvema ništa. 

Toga dana nije Ivanović oka stisnuo. Kada je došl; doba, pošao 
je ravno u ured i istom ondje je uvidio, da je te noći bio smiješan, 
beznadno smiješan, upravo — lud. 


Andrija Milčinović. 


IZ KNJIGE ,SAN I JAVA“. 
TO JE TRENUT SAMO... 


To je trenut samo, ali bolan tako, 
iznenada mrtvih kad se sjetim dana — 
a u trenut ovaj ja sam često plako, 
kao da sam živih dotako se rana, 


Tko u trenut ovaj — tko to mene zove, 
ko da sjetan zasto, a na mojoj stazi, 
ko da prošlost budi, a u dane nove, 
pa u mene gleda — gleda i prolazi ? 


Tko to mene zove ? Šapat usna svelih, 
vapaj duše puste, dodir ruke meke ? 
Ljupki osmieh — mutni pogled neveseli 
iz davnine gluhe, maglene, daleke ? 


Tko to mene zove ? Zamućeno oko, 
koje suzom mnogom prosuzilo za me, — 
ili srce, koje uzdahlo duboko, 
ko da, svijetla žudno, doziva me s tame ? 


Tko to mene zove ? Tko se mene sjeća, 
ko da nešto prosi i ko da me kara ? 
Pogažena ljubav — proigrana sreća, 
ko iz svietlog pjena razlita pehara ? 





To je trenut samo, ali bolan tako, 
ko da s rake kopam svoje mrtve dane — 
a u trenut ovaj ja sam često plako, 
kao da u žive dirnuo sam rane... 

ON I ONA. 


ON: 
Ti sve si meni — tielo i duh dala, 
i, mladost svoju nudeć' mi ko cviet, 
sa kućnog praga i sa rodnih žala 
u tudji hrliš kao: neva sviet. 


I sve pregaraš. Ko da svud se patiš 

. za slatki trenut, što iščekaš svud — 
za divnom sanjom ko da svud me pratiš, 
a, za mnom iduć', nit me pitaš kud. 


A kada trudna na bespuću kloneš, 
u neznan još ćeš da pogledaš kraj — 
ko mrijuć okom drhtavim da toneš 
u sanje one nedohvatni sjaj... 


ONA : 
Ah, sve sam tebi — sve sam dala mlada, 
sve, što sam mlada tebi mogla dat — 
i s tobom idem, kud se smrtno strada, 
i ne ću, smrtno stradajući, stat. 


-Na put sam ruke pružila ti svoje 


i s tobom idem, kud me vodiš ti — 
i već ne pitam — život ovaj što je 
i što su moji u životu dni. 


nešto ištem i za nečim hrlim, 

što tvoja samo — tvoja duša zna — 
i tebe ljubeć' onu sanju grlim, 

što S tvojeg oka dubokoga sja... 


SVE SU NOĆAS S NEBA ZVIEZDE... 


“ Sve su noćas s neba zviezde A u mojoj noćas grudi 


zatreptale toli tije — spokojno se duša širi — 
a pod nebom gora šušti, ko da s onim diše cvietom, 
toli lako, ko da snije ! što iz rosne bašte miri. 

Trepte zviezde — gora šušti... Progovori, ko da šapćeš, 
A ti ruku pruži svo,u, tihim glasom, koji sjeća, — 
ko da svojom nekud dušom — al ne budi mrtvog plama, 


* 


nekud pratiš dušu moju. al ne budi mrtvog cvieća. 


I poljubi, ko da gladiš, Ko u noći da me pratiš, 
čelo ovo, koje gori — a na putu na dalekom — 
i polako ko da šapćeš, i u carstvo sjena niemih 
i polako progovori. da me rukom vodiš mekom. 


I ja idem — ko da s njima 
ustao sam s groba pusta, 
i na tihom zviezde sjaju 
ona ljubim mermer-usta ... 


MJESECU. 


Što me budiš iz sna moga, — što me budiš, zrako biela, 
kao nekud da me u noć mamiš druga nevesela ? 


Sa dušeka mekanijeh, gdje sam zalud sanak čeko, 
ja se dižem, ko da noćas nekud poć mi predaleko. 


I rastvaram u noć okna — i rastvaram vrata širom, 
da zagazim drumom pustim, da zabluđim noćnim mirom... 


Šute ravni — brda šute — šuti tihi zaton plavi, 
a daleko, a visoko zvjezdano se nebo plavi. 


A ti juriš putem svojim i s vedrine plave siješ, 
ko da tužnim od vjekova iznad zemlje okom bdiješ. 


A ti juriš putem svojim — sjetno gledaš u noć tiju, 
ko da ti je zviezda žao, što po širnom nebu mriju. 


I ko svojih da se sjećaš u nepovrat zašlih dana, 
kad po tebi budila je život svaka zora rana ; 


Kad su cvale grudi tvoje — a života s toplog daha, 
i kad nikle klice nove istrunulih klica s praha... 

Vjekovi su dugi prošli, a ti siješ, blieda zrako, 
umrloga jednog svieta — pusta, niema, hladna rako. 


Siješ ovom rodu žurnom, što se svietlim nebom vrti 
i života barjak vije pored oštre kose smrti. 


I života barjak vije — i života vatru piri, 
koja stare žile grije, koja stare grudi širi. 

I života barjak vije, neugasnog žudan sjaja, 
i na ovoj prašnoj mrvi neuvelog žudan raja. 


I života barjak vije, ko da hoće rukom smjelom 
da dohvati s neba zviezde, što nad gorđim siju čelom — 


Ko da hoće s niskog kala, kojim gmiže, sitan crvak, 
da podigne glavu svietlu — vaselene širne prvak, 


I ko junak, koji vienac neumrle slave spleće, f 
vaseleni s mrve ove javi zoru vječne sreće... 


III. 
A ti juriš putem svojim — i ti siješ, blieda zrako, 
umrloga jednog svieta — pusta, niema, hladna rako. 


A ti juriš putem svojim i s vedrine plave siješ, 
ko da tužnim od vjekova iznad zemlje okom bdiješ. 
Ko da brojiš dan za danom, što će ovom zemljom proći — 
dok posljednji dan joj mine, a spred mrkle vječne noći. 
Pa će ova da se zgasi od vjekova zublja sjajna, ' 
rod čovjekov što ju vije poput stiega veličajna. 
Pa će ova da se stiša gromka jeka ljudskog glasa, 
kao mrmor sitnog vala, s kog se morska grud talasa. 


Pa će svojim putem starim da i ova mrva juri, 
kao sjetna za životom, što već prošo, da se žuri ; 


I u svietloj vaseleni da ko blieda dršće zraka — 
umrloga jednog svieta — pusta, niema, hladna raka... 

SJENA. 


U jesenje ovo veče otkuda si meni došla, 


ti, što niema pokraj mene poput nieme sjene stojiš, 
pa me gledaš ko da mojim stazama si davno prošla, 
pa me gledaš, ko da mojim suzama se žedna pojiš ? 


Što si stala pokraj mene, a ne šapćeš niti rieči ? 


Što si šute nadvila se a nad moju glavu trudnu — 


ko da čuješ dušu moju, iz dubine kako ječi, 
a ne možeš da utažiš tužnjavu mi uzaludnu ? 


U sumračje ovo gluho nikog ček6 nisam .. Tko si ? 
Jesi I seka, koja pita, gdje to brata rana boli, . 


a u mekoj ruci bieloj nevidimi melem nosi 


i u čista kupi njedra svaku suzu, što se proli ? 


Duboke su tvoje oči... Što me gledaš? Jesi 1 Tuga, 
koja staze boli znade, a nečujnim krokom prati ? 
Jesi 1 ona bezutješna i beznadna vjerna driga, 
što za bolnim ide srcem — samo sobom kad se pati ? 


Što me gledaš i što šutiš ? Jesi P Sreća, sjena pusta 


s koje oko umrličko mnogu vrelu suzu lije, 
pa si došla s kupe pune da napojiš suha usta, 


kad se meni sreća druga s onih vječnih zviezda smije?... 


JA ŽEDJAM ROSE, ŠTA SA ZVIEZDA ROSI... 


Ja žedjam rose, što sa zviezda rosi, 
i cviet zalieva, što iz duše niče, 
i gledam okom, koje bolno prosi, 
i vapim glasom, koji bolno kliče — 
i žedjam ro e, što sa zviezda rosi. | 


- 


žedjam rose, koja dušu poji, 
ko s neutažne da izgaram žudi, 
i hoću žudne da utažim grudi, 
što život ovaj još ne upokoji — 
i žedjam rose, koja dušu poji. 








I žedjam rose, koja dušu pere. 
kad dvoumice bespućem se muti, 
i srće tamom, što se nebom stere, 
ko niti zviezde jedne da ne sluti — 
i žedjam rose, koja dušu pere. 


I žedjam rose, koja dušu puni, 
ko da joj nebo rastvara široko, 
i sjajem one pučine je kruni, 
kud umrličko ne zaplovi oko — 
i žedjam rose, koja dušu puni. 





Ja žedjam rose, što sa zvieda rosi, 

i cviet zalieva, što iz duše niče, 

i gledam okom, koje bolno prosi, 

i vapim glasom, koji bolno kliče — 
i žedjam rose, što sa zviezda rosi... 


 ZALUD, MOJA DUŠO... 


Zalud, moja dušo, drhtava si stala : 
pred bezdanom mutnim, što ko more vre = 
kad ja vidim zviezdu, što mi negda sjala, 
i pučine hoću da pregazim sve. 


Zalud na bespuću sve mi kidaš predje, | 
s kojih zlatne sanje šarni život tke, | 
kad ja hoću svieta da prevalim medje — 
i zemliu i nebo da ogrlim sve. 


Zalud očajnički dvoumiš i šutiš, 
ko u tebi svaka da već vjera mre — 
kad ja hoću okom, što mi suzom mutiš, 
.da u Boga gledam i vjerujem sve... 


Marin Sabić. 


u»Hrvatsko Kolo“ 1912, 


SAKRITI ŽIVOT. 
I. 


On fićuka. To je njegov običaj. Ako ne fićuka, a ono pjevuca. 1 
to čini i onda, kad hoda ulicom. Pri tom mu se čitavo lice smiješi. 
On je zadovoljan, zadovoljan je on sa svojim životom. Po tom ga 
ljudi poznaju. : = 

Upravo se vraća iz ureda kući u svoj ljetnikovac. Uspinjući: se 
tuškanačkim brežuljcima upire se o štap. On se uvijek upire o štap 
i onda, kad hoda ravnicom. To doduše nije nužno, jer jeon još mlad 
i krepak, pa oni stupa mladenački. Ali njegov je običaj, da se upire 
O štap. : 4 ' 

Putem ne sastaje nikoga. Jedan sat o podne, ljeto je i velika 
vrućina ; šumica je pusta. On rado susreće ljude, jer voli pozdrav- 
ljati i odzdravljati. Duboko skida šešir i prijazno se smiješi. To 
. čini pred svakim, jer to je njegov običaj. Kroz šumicu je strujao la- 
gani vjetrić. Sitna je travica titrala, a S njome i šumski cvijetak 
medju suhim lišćem. Pa i tanane su grančice te punozeleni listići 
stabalaca medju visokim snažnim hrastovima drhturili. Nepomično 
osta suho lišće na tlu i vršci hrastova ; ovi su se kočili ponosno, oba- 
sjani punim zrakama sunca, a ono je turobno ležalo bez života u 
sjeni. Ovaj mu-je vjetrić godio, i to je povećalo njegovo zadovoljstvo. 
Veselo je stupao, i što dalje, to je postajao veseliji. Znao je, da će mu 
ususret doći njegova devetgodišnja kćerka i njezina guvernanta. 


* 


On je predstojnik ureda. Još je mlad, četrdesetih godina, i već je 
zapremio visoki položaj. Sposoban je, vrstan činovnik, to mu ne po- 
riču. Ipak, da se tako brzo uzdigao u činovničkoj ljestvici, zasluga 
jei njegove žene : po njoj i po njezinim roditeljima došao jeu društvo 
moćnih". A da se u tom društvu umio snaći, njegova je zasluga. 

< Njegovi su roditelji bili siromašni i neugledni, pa ipak on je 
osjećao, da bi mogao zauzeti i mjesto medju onima, koji su se tada 

smatrali višima od njega. Zato, čim je stupio u ured, umah je spoznao, 
da je njegov pretpostavljeni cilj njegova života. Bio jeradin kao 
crv, od jutra je do mraka sjedio u uredu. Mislio je: ovako kao on 
morat će raditi i njegovi podredjeni, kad im on jedanput postane | 
pretpostavljenim, pa se tješio time, da onda ne će trebati ništa 
raditi, baš kao ni sada njegov pretpostavljeni. Bio je poslušan 
i pokoran u uredu, pače i onda je povladjivao svome pretpostavlje- 
nomu, kad je taj — a to se zbivalo često — grunuo kakvu glupost : 
ta što zato, kad on jednom bude predstojnik ureda, pokoravat će se 
drugi njemu, a on bar ne će govoriti gluposti. I u neslužbenim se po- 
slovima obraćao na svoga pretpostavljenoga za savjet i s najdubljim 
ga počitanjem primio i poslušao. Dakako, on mu se ulagivao, gdjegod 
je mogao. Napokon to ne stoji ništa — napose kad zato drugi ne 
znaju; — a opet se ulagivaju i drugi i te kako, a naročito takvi, 
koji su potpuno nesposobni — i to s uspjehom, pače, — znao je 
on, kakvi su ljudi, naročito njegovi drugovi; — dao se i on zavesti 
na koju malu denuncijaciju, samo što joj je on_umio dati posebni 
oblik, prikazavši je čas kao nedužnu šalu, čas kao odanost i iskrenost, 
koja se mora cijeniti. Nije on bio tako nespretan, kao oni drugi, što 
ih je on morao u prisuću svoga pretpostavljenoga žigosati kao proste 
denuncijante. A da se vidi, koje su u njega sposobnosti, napose, da 
saznai vidi njegov pretpostavljeni, koliko ga on kao svoj uzor 
Cijeni, primao je stranke sa hladnom učtivošću, shvaćajući u pot- 
punom opsegu tajnost službe, pritiskao je niže činovništvo, a grdio 
podvornike i sluge. A sve to — donosi mu iskustvo, koje će trebati, 
kad on jednom bude predstojnikom ureda. 

I on je uspio, njegov ga je pretpostavljeni zavolio. On se osmje- 
lio, načinio mu posjet, poljubio ruku njegovoj ženi, odredio nužnu 
distancu prema njegovoj kćeri — i njegov je pretpostavljeni bio odu- 
ševljen. 

Sam ga je uveo u društvo. 

I tako je postigao svoj cilj. Ali on Sada nije Sasvim onaki, kaki je 
bio njegov negdašnji pretpostavljeni. On doduše ne radi u uredu 
ništa, već sve tovari na ledja svojih podredjenih činovnika, čuva 
službene tajne, luči strogo dnevne razrede; — ali on nije S činov- 
nicima neprijazan ; on ne grdi ni sluge, ne prima denuncijacija, od- 
bija ulagivanja, — jer mu se sve to gadi. Ali u jednom je isti za 
Sve ljude bez razlike: on pokazuje, da se za sve, što je lijepo i 

* 

dobro, interesira, a uistinu se ne interesira baš ni za što; on je svima 
prijatelj, a uistinu nije prijatelj nikomu; on svima na oko vjeruje, a 
uistinu ne vjeruje nikomu. 


I tako on živi udobno! To je sad jedini cilj i Sadržaj njegova: 


života, tome on sve podređuje, bolje reći, s tim nastoji on sve dovesti 
u sklad. On uvijek fićuka ili pjevuca, smiješi se; on je zadovoljan. 


I. 


Kako mu je kćerka trčala ususret, lepršao je njezin crveni ha- 
ljetak i odugačke svilene crne vlasi zrakom, pa se iz daljine priči- 
njala kao veliki crveni mak, kojim vije vjetar. 

- A kako je uistinu dunuo vjetrić, priljubio je uz tijelo guvernante 
crno odijelo, kao da miluje .i cjeliva milovidne i tople, pune i oble, 
a gotovo savršene forme njena tijela. Ona je išla polagano, ponešto 
nagnuvši glavu naprijed, kao da se protivi vjetru, njegovim potajnim 
željama i indiskretnoj igri sa dražima, koje se ne otkrivaju bezraz- 
ložno, na svakom mjestu i u svako doba. Uistinu, godilo joj 
ovo milovanje, smjelo i neprekidno, nemirno i pustopašno, gotovo 
razuzdano, njegov tihi šapat, u kom se gube pojedine riječi, rečenice, 
te u njemu struji samo neka zavodljiva i slatka melodija, koja omam- 
ljuje sjetila ; i njenim se tijelom razlijeva sladjahna želja, koju ona 
sada ne odredjuje. .Ali sve to ostaje tajnom, sakritom u njenu SICU, 
u preslatkim oblinama njezina tijela. I nitko ne zna, dali je ona 
svijesna svemu tomu ili nije; bar svatko neka zna, da ona toga ni- 
komu ne kazuje. Ali ako to tko naslućuje, to se nje ne tiče i na 
to se ona ne će da obazre. A ako ona idući njemu ususret obara oči 
— to neka on sebi tumači, kako hoće ; ona samo osjeća, da je to 
nužno, da bude sada takova ; napokon — što je glavno — ona zna, 
da će to djelovati na njega... 

On je svoju kćerku podigao i poljubio u čelo, a onda je guver- 
nanti pružio ruku gotovo nehajno, smiješeći se. Ali njezin ga je 
pogled, — u njem je bilo nešto čudno — naveo nato, da je još jednom 
pogleda i zatim da pogledom prodje njezinim tijelom. Ona je to 
opazila, ali je: još smjelije izrazila ono ,,čudno“ u svom pogledu. 

On shvati. : 

— Kćerkice, deder uberi onaj, vidiš, crveni mak tamo u polju, 
— reče svojoj kćeri. 

Ona veselo zaplješće ručicama i pobrza da ubere onaj cvijet. 





A na to se obrati ka guvernanti šuteći, pitajući pogledom. 

Pridušenim glasom reče guvernanta : 

— Ona sluti... 

On se trgnu; na njegovu se licu posve jasno odrazi osjećaj 
neugodnosti. Ali ubrzo to nestade, on se nasmiješi i mahnu rukom. 

— Ah! 

— Pa ipak — uvjeravaše ga guvernanta, gledajući ga pri tom 
pogledom punim tajne, ali strastvene vatre. 

On pograbi njenu ruku i stisnu je. 

— Možda je tko od služinčadi ... govoraše ona. 

— Umiri se | 

— Vidiš, što si učinio, kamo si me zaveo ? +! 

— Ali; kad ti velim, da se umiriš .. I 

— Najbolje bi bilo, da ja odem... 

Ona uzdahnu kod tih riječi, ali tako te se jedva opazilo, kao da 
se nastoji svladati. Obori čas oči i prekri ih vjedjama ; stisnu usne, 
kao da pregara. — On je sve to opazio i odvratio jo. — začudo 
mirno : 

— To su ludorije... 

Zatim šapnu : 

— Ako ona:i zna, o čemu ja sumnjam, — ona će šutjeti... 

Onda opet nakon kratke stanke : 

— Umiri se, ponavljam... Ona ti: ne će praviti neprilika. 
Ti je znaš, napokon... ; 

Guvernanta ne odvrati ništa, ali ne promijeni «izražaja .svoga. 
lica, držanja svoga tijela. Ona — tobože— nije uvjerena o tom, što 
joj je on govorio. Zato ie samo časovito umirena. Ali sve da ju je on 
uvjerio o onom, što je tvrdio, nikako ne može posvema utišati onaj 
njezin nemir, uzrujanost, nezadovoljstvo te eventualno i pomisao na 
rješenje svega toga, makar uz veliku — cijenu. .To je bilo odveć 
duboko u njoj... Tako treba da on to shvati i spozna ! 

Ali u njem je bilo potpuno uvjerenje, da taj dogadjaj za nj, 
za njegov život ne znači mnogo. Poznavao je svoju ženu. A- čim 
guvernanta“ uvidi, da je uistinu tako, kako joj je on rekao, nestat 
će i ovog: njezina nemira. Naravno, da on nije ni pomislio na to, 
je li taj dogadjaj u njoj izazvao uistinu duboki nemir, razmišljanje, 
dilemu... Prema svemu tome, suvišno: je dalje i govoriti o tom, 
zaključi on u sebi. 

Njegova je kćerka ubrala veliki crveni makov cvijet i veselo dotr- 
čala do svog oca. 

I tako oni sad ulaze u ljetnikovac. U sredini on, s lijeve strane 
kćerka — on je drži za ruku, — s desne strane guvernanta. Straga ih 
zahvaća vjetar, koji je porastao, čini se, da ih goni pred sobom, 
da ih nosi; a vjetar dolazi s one strane, gdje se čiste gore kupaju u 
suncu i gdje se jasni plavetnilo neba. Tako sad leprša i crveni ha- 
ljetak kćeri i velike latice crvenoga maka, što ga ona u ljevici drži. 
I kako je jasno plavetnilo neba, tako je jasno i crvenilo odijela i maka. 
A on fićuka, pjevuca i smiješi se naizmjence, a njegovo bijelo odijelo 
ne leprša, — on je ugojen — i tako on kao neka stalnost daje ton, 
umirujući ton svemu, što je uzbibao vjetar, a združuje ugodno u su- 
glasje nemirno plavetnilo i crvenilo. Samo crni haljetak guvernante, 
kao crna jedna točka, smeta to suglasje, unašajući u te boje, u taj 
život i njegovo raspoloženje nešto, što u to ne spada, htijući podati 
završetak nečemu, što se još dalje sili i razvija. 

Oni su ušli u samu zgradu. Sad je vjetar stao snažno vijati dr- 
većem... Dočekala ih je žena njegova, mati njegove kćeri, sjedeći 
u nasijačti. 

Njeno je lice blijedo i mršavo, nepomično. Na njemu kao da 
je jur davno uminuo svaki izražaj. Možda je to samo časoviti utisak . 

Jer, ona je slijepa. 

Jur pet je godina minulo, otkako je u njenim očima ugasla 
snaga vida. 

Nekad, dok je još bila mladjom, onda, dok je još bila djevojkom, 
sjalo se njeno lice i rumenilo, — tada su se sjale njene oči. A veselje 
sa života blistalo u njima, zadovoljstvo. s njime odisalo iz njih. 
Još i onda je to bilo, kad ju je upoznao njezin sadašnji muž, možda 
onda u najvećem opsegu. Na jedan jedincati mig svoga pretpostav- 
ljenoga on joj se — rječiti, mladi, ljepušasti perovodja kr. zemaljske 
vlade — približio. I odmah je stekao njezine simpatije. A kad se 
s njome zaručio, uvećaše se simpatije, što ih je za njega gojio njegov 
pretpostavljeni, a po njemu njegovi prijatelji. I tako je on na dan 
svoga vjenčanja bio unaprijedjen. 

Ona ga je ljubila, kad su se uzeli. I kasnije, za četiri godine brak. 
noga života, u to je vjerovala, tek joj nije bilo pravo jasno, zašto to 
više nije tako i sada. Uistinu ona si to nije umjela protumačiti. On 
je bio dobar, brinuo se za kućanstvo, nije tratio vrijeme izvan kuće, 

nije mario za druge žene, radin je bio. Ali o tom se nije varala, da joj 
je postao dosta irelevantan. I često je s nekom: brigom ili lakom bo- 
jazni pomislila na budućnost. 

Kad je pako oboljela na očima i onda iznenada oslijepila, nastao 
je potpuni preokret u njenu životu. Isprva osjećala je to kao veliku 
nesreću, kao tešku nepravdu, i često, prečesto tražila krivnju u sebi; 
mozgala i razmišljavala o tom, da bar jednu točku nadje, s koje bi 
mogla ma kako shvatiti taj grozni dogadjaj, jer tada bi ga laglje sno- 
sila. Ma da je njena krivnja kako malena — ma da je u izričnoj opreci 
spram te kazni, ona bi se smirila. Ali uzalud, tama, koja ju je ne- 
prestano okruživala, kao da se prostrla i nad prošlosti, kao da je bila 
već u njenu djetinjstvu, od prvih časova njena života. 

Uzalud je njezin predživot bio miran, nepomućen s nijednog 
većeg dogadjaja, s nijednog velikog djela, blijed i jednostavan. I tako 
je nekriva kažnjena, i trpjela je, trpjela iz dana u dan, mjesec za mje- 
secom, i godine su minule, sve pune i zasićene njenim trpljenjem, od- 
nijele ga, i opet se ono povratilo, kao da je nepresušan izvor njezinih - 
boli, kao što rijeka brzajući odnaša zamućenu vođu i opet je donaša.: 

U prvo doba on ju je tješio i ona je rado primala utjehe. Napokon 
je on više nije tješio, a ona nije toga od njega ni tražila; zbilo se to 
ne najedanput, već polagano, malo pomalo, kako se i ona malo pomalo 
uživjela u to, da joj je tako sudjeno i kako je malo pomalo odijelila 
svoj život unutarnji od vanjštine, od muža svoga i ostalih ljudi, kako 


ga je sakrila u sebi — — — — 


I tako ona ne govori gotovo ništa, ne traži gotovo ništa, ne smije 
se, ne plače, ne obazire ni na koga. Samo kćer svoju obuhvata cijelom 
svojom nutarnjošću. S njome i razgovara, kadikad se i nasmiješi 
njenim riječima, a njezin zagrljaj razblaži crte njena lica. 

— Dobar dan, kako je? — pozdravi on jasnim sigurnim glasom, 
ušavši prvi u sobu. Pristupi do nje i zagleda se u njeno lice. Ona mu 
pruži ruku, koju on poljubi — jer tako je njegov običaj — no ne reče 
ništa, tek kimnu glavom. 

Njeno lice osta nepomično, blijedo, bez izražaja. Nato se on okrenu 
ka guvernanti i značajno je pogleda, kao da joj je htio reći: No dakle, 
što sam ti rekao, nemam li pravo? Ona obori oči — pogled je njegov 
shvatila, ali onaj mu učinak, što ga je on htio postići, nije htjela po- 
kazati. 


to 
jes 
[šo] 
* 





* Tomislav Krizman: 


Pr raji 


Tad je kćerka priskočila do matere i pružajući joj veliki makov 
cvijet rekla : 

— Evo majčice cvijeća ! 

Njeno se lice maknu, na njemu se odrazi neobičnom snagom život 
dubokih osjećaja; ureže se u.nj, iznenada, zabljesnu došavši iz ne- 
znanih i neslućenih dubina, gdje je bio pokopan, gdje je gotovo zamro, 
zaboravljen od svih; uskrsnu pun mladosti i sjaja, posve nov za ostale, 
dosele nepoznat, Tko zna, koje želje, koja čeznuća, koje strasti mi- 
rdju u njem; nitko i ne pomišlja, da li je u njem revolucionarna snaga. 
SE AI iznenada nestade, iznenada potpuno bez traga, kao da 
je pao u rondr, gdje u gluhom mraku i dubokom miru za sva vre- 
mena stoluje propast, vlažnim svojim stijenama zastrta, pokrita, 
stisnuta; ali to oko vara, propast zja, još dublje siže ona tama, .,, 





233 


Izlazeći iz jedaće sobe, na hodniku, u kojem je mirovalo hladno 
polusvijetlo, znajući, da ih nitko ne vidi, on je guvernantu uhvatio 
oko pasa, a ona ga je obujmila oko vrata objema rukama, prelivši u nj 
u cjelovu, u stiskaju, čitavim svojim tijelom neobuzdanu strast... 


III. 

Ponovo je ona osjetila neobičnom snagom težinu Peck sudbine. 

Oboljela je njena kćerka. 

Liječnik je rekao, da je bolest djeteta opasna. Nije on toga njoj 
rekao, niti je ona čula, kad je on o tom govorio njenu mužu; ali ona 
je to naslućivala, ne bi sama znala reći po čemu, da li po onom nekom 
šaptu izmedju njena muža i guvernante, da li iz prečestog dolaska 
liječnikova, ili iz njegove šutnje, ili iz njegova glasa — ili iz 
prevelikoga mira, koji je zavladao u njihovoj kući, a koji bijaše 
tako čudan. 

I odsele se nije dala otkinuti od kreveta svoje kćeri. Svaki čas 
se nagnula nad nju, pipajući joj čelo, lice, tijelo, prislanjajući blijeda 
svoja lica k upaljenom crvenom licu njezinu, slušajući pomnjivo 
njezin disaj i kucaj njezina srca, pitajući je za njene boli. 

Nemirno bi tada vrludale njene oči u očnim jamama, trzale se, drh- 
turile — svesilna je bila težnja, da probiju tu stalnost tmine, 4 svesilna 
je bila nemoć pred vječnosti njezinom. Kako bi sve bilo drugačije, 
da ona može da vidi svoje dijete, da ga gleda, promatra! Kako bi 
ona veću brigu mogla posvetiti svome djetetu, brigu, kakovom nijedan 
drugi čovjek ne može obujmiti njeno dijete, kako li bi ga ope ! 
I u nje je bilo čvrsto uvjerenje, da bi tada ono brzo ozdravilo. 
Ali ovako. 

Zaitatije li kćerka, zaplače li, uzdahne li, srce njeno stisne duboka 
bol. koja zareže i licem, živce potrese bojazan. I ona ga:tad tetoši, 
miluje i cjeliva. ; 

—Štotije?...Zlatomoje,... boli lite?.., Reci... gdje.. 
reci svojoj majci. 

A tada bi i ona sama potajno dačlanidta: potajno otrla suzu. 

Spava li dijete, umirila bi se ona, nepomično postalo bi opet blijedo 
lice. Ali opaža se na njemu laka tuga ; kao laki bijeli veo prekrila 
je lice njeno, priljubivši se uza nj, mjestimice, tamo oko usna i.obrva. 
Smirili bi se tada i dugi koštunavi blijedi prsti njenih bijeli ruku, 
koji su i u svojem miru i nepomičnosti, medjusobno isprepleteni 

a položeni na krilo njeno, jasno i glasno zborili, kolike su boli hara- 
čile njezinom nutarnjošću i kako su razornu te groznu snagu svoju 
usredotočili u tom biću nježnosti i finoće... A kako je glava njena 
bila uvijek ponešto natrag nagnuta, mirovale bi u zakutku očnih 
jama dvije suze i lako zasjenjene vidjele bi se mutnima, kao da 
dodjoše iz zamućena vrela... A toliko su pristajale u te zakutke, za- 
sjele u njih, kao da im je oduvijek mjesto tamo bilo, gdje su ga 
sebi same izduble... I one se pričinjaju kao nametnici, koji sišu neko 
duboko, duboko vrelo, kao uzročnici tmine, kao trovatelji svijetla, 
razornici života, koji svoj posao vrše potajno, polagano, ali nesme- 
tano i slobodno, rađujući se svomu vlastitom životu i uspjehu. Ali 
kako se njezin sluh izoštrio — tako te bi i naimanji štropot čula, 
prenula bi se iz svog mira, zadrhtala tijelom, a nutarnjošću prošla 


bi laka bojazan, čim bi se njezina kći ma samo maknula u krevetu. | 


I kad bi se dijete smirilo, smirila bi se i ona... A taj je mir bio samo 
prividan, jer ona je uvijek i neprestano pomišljala na to, da se ne 
bi što zbilo, što se ne da čuti ni opipati, što se može samo opaziti: 
Napokon je taj mir posve nestao i nju je stala mučiti bojazan, strah 
pred nečim neizvjesnim. Prvi put je sada osjetila, da i sama ona vječna 
tmina, koja se oko nje širi, ovo ništa, u koje sve tone i u čem se 
sve gubi potpuno i zauvijek, ovo što u svom bezgraničnom, potpu- 
nom, savršenom izjednačenju donosi zadovoljstvo čovjeku, kad ga 
snadje umornost sa života, — da i to krije u sebi prijetnju, kojoj se 
nikada ne otmeš i od koje se ne odbraniš. 

I dok je jednom sjedila uz krevet djeteta svoga.i dok je napetih 
živaca spremna bila do najveće mogućnosti, da dočeka svaki štropot, 
pao je sumrak i nadošla je smrt... Ona ih nije opazila... Oni su je 
zaskočili i prevarili, došli su nečujno za ljudski sluh. Sumrak je do- 
mamio smrt, doveo ju do zipke i pokazao joj dijete, kad je ono spa- 
valo ; izdao ga i smrt mu ugasnu luč života... Ali jei njega stigla 
kazan, svladala ga tmina. I tako se nadjoše uz nju, a da nije ni 
slutila : smrt sa svojim plijenom i tama sa svojim plijenom, kao da 
su jedno isto... 


IV. 


Dugo je trebalo, dok se pomirila donekle s pomišlju, da ona živi, 
živjeti može, a i mora, premda njene kćeri više nije na životu. Dugo 
je trebalo, a došlo je tako bez njezine volje, pače i protiv njezina 

uvjerenja — jer ona je čvrsto vjerovala, da ne će pregorjeti gubitka 
svoga djeteta, da će i nju jednoga dana pohoditi smrt... 

A kad se to nije zbilo, «hvatila je, da je tako sudjeno... 

Ali sad se stala osjećati posve osamljenom. Opazila je neku praz- 
ninu u svom životu. Kađikad se javljala u njoj želja, da tu prazninu 
ispuni. Isprvice bilo je to samo nešto neizvjesno, što ju poticalo, da 
nešto radi, nešto pothvati. A ona sama nije znala, što i kako ? 

I ona se stala zanimati za svoju okolinu, za služavke, za guver- 
nantu, za svoga muža. O svem tomu stala je razmišljati, stala sve 
to istraživati. I što je više razmišljala i istraživala, to je veći 
bio interes njezin za okolinu. Odjedared se probudila u nje želja, da 
sazna istinu, ono, što se oko nje zbiva. I nekako joj se čudnim pri- 
činilo, da ona nikada prije, otkad je izgubila vid, nije to željela. 
Postala je prema tome opreznija, pazljivija. I kad je što ustanovila, 


“ poveseli se, ali to ju je još više podstreknulo, da posegne za daljnjim. 


U vječnoj tmini, koja ju je okruživala, ukazivala joj se koja u:ta- 
novljena činjenica kao svijetla točka, koja tu tminu probija, koja 
u njoj radja svijest njezina života i sveze njezine sa životom oko nje« 

Uporedjivajući svoj život sa životom ostalih ljudi niie opažala 
nikakve razlike. Zato je stala taj život voljeti, svoje pravo na nj 
potencirati, napose prama trećima. Ona hoće da živi upravo onako 
kao i drugi, njoj je taj život baš tako dragocjen, kao i drugima. I u 
njoj se rodi kao neki prkos spram ostalih ljudi, ona osjeti u sebi kao 
neku mržnju na sve one, koji-bi htjeli istaknuti s vo j život; ona bi 
bila kadra i zlobnom biti spram njih. : 

I tako joj jednom sune na pamet odnošaj njezina muža spram 
guvernante. I umah joj se to ukaže kao nešto posve novo, novo 
uistinu po svojoj veličini i po svom znamenovanju. Kao da ona prije 
nije znala, da izmedju njih dvoje što postoji, da je oboje vara — on, 
njezin .muž, ona, namještenica u njezinoj kući. Ona“ih nije nikada 
opazila u intimnom razgovoru ili zagrljaju, — ali ona je znala, da 
o tom nema sumnje, već po njegovu držanju. A onda, guvernanta je 
ostala u kući, premda je dijete umrlo ! Doduše njezin'joj je muž umah 
iza smrti rekao, da bi bilo zgodno, da guvernanta ostane u kući ; 
ona da već njihovo kućanstvo pozna, pa će ih pomagati u kući, te da 
će to i za nju biti zgodno. Moguće, da joj setada to pričinilo razumlji- 
vim ; danas toga više ne podnosi. I sad je nastojala nekako sebi predo- 
čiti njezin lik ; o nečem je bila na čistu : da je ona strasna žena ; to 

. je zaključivala iz zvuka njena glasa i iz načina govora. A napokon 
njezin muž zacijelo ne voli gadne. Počela ga progoniti ljubomorom, 
koreći ga zbog ovog i onog, sumnjičeći ga s ovog i onog, dok napokon 
ne stavi na nj odlučan zahtjev (ponavljajući ga svaki dan): 

— Ona mora iz kuće..: 


V. 

A.on? 

Kad mu je umrla kći, prestao je fićukati i pjevucati, nestao je 
smiješak s njegova lica. Priznao je u sebi, da ga nijedan dogadjaj u 
njegovu životu nije ovako zatekao, kao smrt njegova djeteta. Kako 
se to moglo zbiti 2! On nije nikako shvatio taj dogadjaj, domašaj 
njegov i njegovo znamenovanje po njegov daljnji život. — On je to 
osjećao kao neku silu, u isti mah kao neku nepravdu spram sebe. Da 
je takav udarac zahvatio baš njega ! To je upravo ono za nj bitno: 
baš njega je to moralo zadesiti. Što smrt djeteta, što obiteljska.ne- 





bilo: život tako normalan i udoban. A sad jeonoravnovjesje u njegovu 
životu poremećeno, a kako da se opet uspostavi ? Ni otkud nade ! 

Tu je promjenu sasvim dobro na njemu opažala guvernanta. Ona 
ga je posve dobro poznavala. Znala je ona, koliko za nj vrijedi. Nije 
nikada ni pomislila na kakvu njegovu ljubav, ona ga.nije ni držala 
sposobnim za to, pa toga nije nikada ni tražila. Nikada —a na to je 0so- 
bito pazila — nije mu ni natuknula što o ljubavi. Pa ipak je znala, 
da mu je potrebna, da ispunja neku prazninu u njegovu životu. Na- 
pokon je njoj bilo svejedno, ako ju je on smatrao predmetom svoje 
životne udobnosti. Ta on nije bio spram nje zao, nasuprot dobar, 
prijazan, pjevucao je, fićukao, smiješio se. Zatim, često Joj je štogod 
i povjerio, a onda ju kadikad i čime darovao. 

Kad je ona iza smrti njegova djeteta opazila, kako je izgubio 
svoje prvašnje duševno ravnovjesje, umah je stvorila odluku, da 
to uspostavi. Ali joj nije izmaklo, da se i žena njegova promijenila. 
Nju je sad stala pozornije promatrati. Njezin je pronicavi pogled 
ubrzo otkrio pogibelj, pa bila ta i kako malena ! Bude li pako njegova 
žena tražila njegovu ljubav, tko zna — on je slabić — ne će li po- 
pustiti... A tada su osujećene njezine osnove, možda zauvijek. Tada 
ona nikad ne će postati njegovom ženom. Tko zna, hoće li se ikad 
više pružiti zgoda, kakova je ova. Treba je dakle izrabiti : ta je zgoda 

zove, upravo mami. I ona je stvorila odluku pothvatiti sve, te njegova 
žena ne smije za njegov život imati nikakvo značenje. Valja ga od 
nje posvema odijeliti tako, te ne će biti veze, koja bi ih vezala... 

I neobičnom se ustrajnošću prihvatila svoje zadaće. Kadgod je bilo 
moguće, bila je uza nj, a uvijek vedra, čavrljava, vesela. S velikim je 
umijećem isticala sve svoje draži. U nježnosti bila je zamamna, u 
strasti velika, bezobzirna, nesavladljiva ... 

Napokon ga je posvema privezala uza se. | 

I on je opet počeo pjevucati, fićukati, smiješiti se. 

A to, što mu žena dosadjuje, nije smatrao nimalo važnim. 


On je bio uvjeren, da će se već umiriti — to nije drugo, nego maleni 


potres živaca povodom smrti djeteta. 

Kad ga je ona onako izdaleka prekorila radi guvernante, on se 
nasmiješio : i 

.— To su ludorije, ženice . .. Kuda misliš ? | 

Kad mu je pako izravno rekla, da je vara, on se grohotom smijao : 

— To ti se pričinja... Naravno, tebi se to pričinja... 

A kad mu je rekla, da guvernanta mora iz kuće, odvratio je posve 
nehajno : 

— Dobro... Otići će... 


VI. 


Ona ne može vidjeti svoga tijela ni svoga lica. Ali po Opipu zna, 
da je jur minula mladenačka svježina s njena tijela i s njena lica, da 


«je spala i oblina njezinih crta. I neko se vrijeme još nadala, da će se 


to povratiti, njegovala je svoje tijelo i svoje lice više nego prije. No bi- 
jaše uzalud . ... Njeno je tijelo bilo još mršavije nego prije, a zacijelo 
je i'lice njeno blijedo... 

Ona ne može izraziti dubljinu svojih osjećaja, ona ih ne može 
saopćiti drugomu, njemu, neposredno, snažno, privlačivom moći. 
Ugasle su njezine oči. Može li tako zboriti lice samo ? 

Još je ostala bujna crna kosa. Njena je kosa lijepa, svilena, 
sjajna i meka. Ona je gladi sa smiješkom zadovoljstva na usnama. 
Odjedared je spopane bojazan, da ta kosa nije jur prosijedila. Sobarica 
je uvjerava, da nije ; ali zbori li sobarica istinu ? 

Još je u nje onaj meki, zavodljivi glas, kao i prije... To je onaj 
glas, koji se toliko prilagodio svakom unutarnjem njezinu uzbudjenju, 
da je ona govoreći sama osjećala onu ugodnost, koju osjeća, kad gladi 


238 


svoju bujnu crnu kosu. Ah, kako je taj glas umio da miluje i draška ! 
Ali da li je taj glas još uistinu onaj isti kao i prije ? Njoj se pričinja 
da jest. Ona, kad je sama, cituje onu svoju pjesmu ljubavi, pjesmu 
svoje mladosti, cituje ju polagano i prisluškuje napeto. Tko zna ? 
Ako je tijelo omršavjelo, kosa prosijedila, zar je glas ostao mladenački? 
Ako i jest, zar on sam djeluje onako ? Pa koliko riječi uzalud nastoje, 
da izraze ono, što može da izrazi jedan pogled — govoraše sama sebi. 

A onda ona je kroz godine živjela za sebe, sakrila svoj život u sebi, 
prekinula je sama gotovo svaku vezu s vanjskim životom, pa i snjim, 
sa svojim mužem. Kako će ona sada da to uspostavi ?.Pa nije li ju taj 
njezin život promijenio 2 Može li ona da mu pruži sve ono, što bi 
mu pružila prije ? ! 

Po čitave je satove sjedjela nepomična u naslonjaču razmišlja- 
vajući o svemu tome... 

A kad je uvidjela, da je uzaludno svako njezino nastojanje, da 
ona ne može više nikada zadobiti ljubav svoga muža, gorčina zali 
njeno srce. Njoj je bilo kao da je sada istom, i to iznenada, oslijepila, 
da je gorčina, koja ju zalila, tako bezgranična, tako stalna, vječna i 
tako nemilosrdna, neumolna, tvrda, kao ona tnina, koja se rasprostrla 
oko nje. 

A umah iza su nadodje spoznaja, velika i potpuna, sudbonosna, 
da ona toga ne može podnijeti, da ona mora ma kako odvaliti sa sebe 
. tu gorčinu. Ni jednom joj ne dodje pomisao, da ona to breme ostavi 
na sebi, da pod njegovim teretom trpi uvučena u se, da trpeći snosljivo 
umire polagano i tako umre. 

Ne, nikada, — njena bi se nutarnjost neslomljivom otpornošću 
digla i uzbunila protiv toga. Nikada i nikada ! 

Ona ne može da pregara, ona ne će da pregara, dok drugi živu 
u slasti i nekažnjivo počinjaju svako djelo. Ona voli svoj život, ona 
hoće da živi! 

Ali kako ? 

I kad je jednom o svemu tomu razmišljala te potrošivši v već malo 
ne svu svoju eneržiju gotova bila da očaja, pade joj na pamet njezino 
pokojno dijete. Ali ovaj put kao putokaz k njenu miru, njenoj tihoj 
sreći. 

Mati... 

I bijaše jedan čas, kadno je vulkanskom snagom iz dubljina nje- 
zine duše provalila želja, da postane materom. Bijaše to osjećaj, koji 

ju je svu potresao, nosilac nove potencije ner dani uskrsnuće 
njezino. ; ; 
Ona je napokon u tom našla jedino rješenje sei Bori“ svoga 
života, spoznala u tom njegovu istinu. 

I sad je svoga muža smjerno molila, tiho zaklinjala, skromno 
mu se približivala, spremna zaboraviti sve njegove nepravde spram. 
sebe i onda priznati mu potpunu slobodu u njegovu životu, kako 
mu ju je priznavala i prije. . 

Ali on toga ne čuje i ne vidi, on se na nju uopće ne obazire, on 
je ostavlja samoj sebi. 

Tako hoće guvernanta .. 


VII. 

A guvernanta je jednog od slijedećih dana pošla ususret njemu, 
kad se vraćao iz ureda. t 

Bila je uistinu blijeda ; bila je i umorna. Lice je njeno omršavjelo, 
a u oči joj se slegla neka težina. Izgledala je, kao da je priroda u nju 
zatisla biljeg svoje hotične promjene, promjene protiv volje nje same 
i ona to nije kadra da makne. I tako ona hoda teško, vuče se lijeno, 
gura se naprijed, polagano, kao da nosi neki teret, koji je s njom 
usko srastao, koji je dio nje same. 

Sastavši se s njime reče mu: 

— Ja se osjećam materom — — 

A on kao da nije htio vjerovati u to, odvrati: 

— Znaš li to stalno ? 

—-. Znam, velim til ! — ona će opet odlučno, pogledavši ga umornim 
svojim očima. 

Šuteći pošli su zajedno dalje. 

Njegova ju je šutnja iazdraživala. On bi joj ipak morao svjeto- 
vati,,što da učini. Ali nesamo to, on bi joj morao reći, što će biti 
sa budućnošću njezinom i njezina djeteta. To je ono glavno. Treba 
da on zna, kako je u nje željezna volja, da brani sebe i svoje čedo, 
da ne popusti ni za vlas ; kako i ne, kad je ona to sama htjela. To, dr- 
žala je, bit će vez, koji će ih jedno uz drugo vezati zauvijek. 

A on je šutio. Izgledalo je, da razmišlja. Uistinu pako nije bio 
zavezen u duboke misli, nije mislio na daleku budućnost. Toga on 
uopće nije volio. Čemu to, kad je glavno jedino to, da sadašnjost i naj- 
bliža budućnost ne sadrži velikih briga. Ono, što mu je saopćila gu- , 

vernanta, nije mu bilo ugodno. On priznaje u sebi, da ga je to prene- 
razilo, .jer on na to nije nikad pomislio. I sada je razmišljavao samo 
o tom, kako bi se dala urediti, te bi on-i opet mirno dalje živio. 

— Tja — stane on, igrajući se batinom — ponajprije to ne treba 


nitko saznati, bar za sada ne. Ostat ćeš dakle u kući, dok se ne bude - 


vidjelo... A onda ćemo se dogovoriti, kud ćeš otputovati. 

Ona je takodjer stala. Bila je preneražena njegovim držanjem i 
njegovim riječima. Ta to prijeti upravo uništiti njezine osnove. Zar 
je tako malo unapredovala u tom, da ga osvoji potpuno za sebe ? ! 
Nije moguće. Ovaj ga je čas gotovo prezirala. Onda pomisli, da se radi 
možda o njegovoj udobnosti, kojoj je privikao. Povrh toga nije ni- 
kada vjerovala u njegovu eneržiju. 1 tako ga poče izazovno proma- 
. trati i govoriti mu uzbudjenim glasom : 

— I ti misliš, time je sve u redu, zar ne?! 

Videći nju uzrujanu i on se uznemiri. 

— Ma, čekaj, — odvrati joj — ti si me krivo shvatila. 

— Varaš se! — Ne ćemo mi ovako! Mislim, ti me znaš ! 

— To su ludorije. 

— Razmisli dobro, što činiš. Pamti : ja ne ću da umirem s tuge, 
ja ne ću da očajavam. Ne a ti, nije nužno. Pa ipak tvoje djelo, 
moja volja ! Ili — ili. 

On je zaćutio, mad se, gotovo uplašio. I prvi put je u svom 
životu za jedno svoje djelo vidio jasno, da nije bilo zgodno, da je za nj 
nepovoljno. I prvi put je bio spreman, da se zbog toga pokaje. A ovo 
ga je pokajanje bacilo u neugodnu neizvjesnost: nije znao, što da 
reče i kakovu odluku da stvori. Ali dojmu njezinih riječi nije se mo- 
gao nikako oteti... 


VIII. 


Na zapadu zamire sunce te svojim tracima obasjava njezino lice 
i nemoćne oči. Ona sjedi uz prozor. Pred njom je bijeli prozirni zastor, 
koji se spustio čak do poda i rasprostr*o se po njemu. I tako sunce pro- 
lazi kroz zastor, da obasja oči joj i lice. A kroz zastor ispred otvo- 
rena prozora dopire i mirisavi zrak i lako nagiba zastor k njenu blije- 
dom licu. Pričinja se, kao da je miluje i draga, cjeliva i posiže za 
njom. A kako se dižu njezine grudi u redovnom polaganom disaju, 
dotiče ih se često bijeli i čisti zastor. Eto zlata sunca sa zapada, ruja 
neba, eto baš njoj nasuprot. Ali lice njezino ostaje blijedo. U njemu 

su duboko urezane neke oštre crte, i ono izgleda kao kip, nepomično, 
gotovo zamrlo. Te crte, to su tragovi boli; ona ih je rezala. To je spo- 
menik njezin, živi spomenik svladane mrtve boli. On zbori, da je bila 
velika, dugotrajna, duboka bol ljudske duše, da je to bila bol, koja u 
zatišju i samoći harači onima, što su ostavljeni.samima sebi bez sami- 
losti, bez utjehe, bez potpore ičije, koji joj se otimaju u teškoj i mučnoj 
borbi, bez ufanja, bez nade, bez vjere. 

Ona siedi nepomična. Mir je oko nje. Zamire sunce. A jesen je, 
zamire i priroda. I vjetrić je dunuo s umirućih poljana i šuma. Tuga- 
ljivo se naginje k njoj bijeli zastor, a kanda se tugaljivo vuku i zraci 
sunčani njime. A tamo iza brda pomalja se jedan tamni oblak. 

Ona sve to ne zna, ona to i ne sluti. Čini se, da je u njoj sav život 
zamr?o, utučen, uništen, smrvljen. I kao što čitava okolina njezina 
i ona je samo jedan predmet, stvar, koju drugi miču amo tamo, postav- 
ljaju kao stolice, stolove, kipove — onamo, kud hoće. Ona se čini samo 
kao jedan dio beživotne prirode. 

Pa kad zadješ u tu izbu, uvidjaš, osjećaš, da je ljudska ruka sve, 
što je u njoj, jur upotrijebila, privela k odredjenoj svrsi. Sve je ostar- 
jelo, istrošeno, sad se još trpi radi svojih uspomena, radi starosti. 
Još se samo trpi — jer nije odredjeno, da njime lizne sjaj mladosti, 
trak veselja, da se ustali nada i ljubav, da ovdje zavri poklič 
uskrsnuća. Tek se na divanu tamo zavalila guvernanta... 

Najednom, iznenada, ustala je ona sa naslonjača. Kako je naglo 
ustala, razvezala se njena bujna crna kosa, lako vezana, i spala joj 
niz ramena. Zapalo je baš sunce, i njena se kosa ukaže još tamnijom ; 
prodro je u sobu jači zadah vjetra, njena je kosa zalepršala. Onda 
se ona okrenu, pruži ruke naprijed, kao da nešto traži. Sama nije znala 
što. U njenoj svijesti nije bilo, što je ono, što je naprijed tjera. Ona 
samo osjeća, da joj je nešto potražiti. Nemirno titraju trepavice, ne- 
mirno igraju usne. Ona hoda nesigurno, klecaju i koljena, drhtne kad- 
ikad i čitavo tijelo. Ona traži i traži, posiže — svagdje još uvijek samo 
zrak, hladni večernji, jesenski zrak, koji je okružuje. Svagdje, kudg d 
segne, još samo praznina, pustoš, ništa. A ona traži i opet, traži i dalje. 
posiže neumornije, jače, raskriljenim rukama. Sad je upravila korak 
baš ravno ka guvernanti. I sad postaju trepavice, usne, ruke, čitavo 
tijelo nemirnije. Iz grudi prodire laki pridušeni stenjaj. Ona se žuri, 
ona bi da trči, da zaskoči, da pograbi snažno, bijesno, okrutno. Ona bi 
da dohvati nju, guvernantu, svojim hladnim, mršavim, bijelim, drš- 

ćućim rukama. I kad joj se približila, riknu. Riknu kao zvijer, kojoj 
je netko zatjerao vruće željezo u srce, baš ravno u srce. Dovle ju je 
vodio instinkt, odavle dalje spoznaja. Guvernanta joj je otela muža, 
ona joj je otela, uništila, pogazila i onaj život, koji je htjela odije- 
ljena od ostalih, sama za sebe, skromno i čedno da poživi : ona joj je 
je otela materinstvo. 

Krik je njezin porazio guvernantu i ona je sva uprepašćena po- 
bjegla iz sobe, A ona bi, da je zgrabi, da je guši i davi. Ona je traži, 
ne znajući gdje i kako. Spctače se o stol, pade. Ustane i opet podje 
naprijed. Tad udari glavom o ormar tako, te joj krv obli lica. Pade 
ponovo. Ali ponovo ustade. Sad više ne zna izlaza, ne zna pravca. I 
kao mahnita udara lijevo, desno, grize usne, čupa bujnu kosu, viče, 
plače. I onda plače... Napokon sva ogrezla u krvi pada iznemogla 
na tle. ' 


Milo Mistra, 





Tomislav Krizmna : i X Čekanje. 
; (Skica za radirung.) 


DMITRIJE SERGEJEVIČ MEREŽKOVSKI. 


I. 


Poslije smrti Lava Tolstoja u evropskoj se javnosti potaklo pi- 
tanje, tko će dostojno zamijeniti toga velikana 1 zapremiti mjesto pr- 
vaka u savremenoj lijepoj ruskoj knjizi. Tom su se prigodom pominjala 
imena: Andrejev, Gorki, Korolenko, Nemirovič-Dančenko, Merež- 
kovski. Jedan dio evropske i ruske kritike bio je složan u sudu, da 
to časno mjesto s pravom pripada Merežkovskomu radi izrednog i sve- 
stranog pjesničkog dara, srodnih religiozno-filozofskih misli i znatnih 
umjetničkih djela, napose radi čuvene njegove romanske trilogije 
»Hrist i Antihrist?, koja se općeno ubraja medju remek-djela svjetske 
književnosti. I doista, izmedju Tolstoja i Merežkovskoga ima više 
dodirnih točaka. : 

Merežkovski u više navrata zove sebe učenikom Tolstoja i Do- , 
stojevskoga, o. kojima je napisao znamenito književno-kritično djelo 
pod natpisom ,,Tolstoj i Dostojevski". U njemu je sjajno osvijetlio 
misli vodilje i umijeće ovih dvaju velikana i pokazao, da je njihov 
učenik nesamo po irhenu, nego i po duhu i srcu. Ta se dubokoumna 
studija i danas drži jednim od najboljih tumača Tolstoja i Dostojev- 
skoga, pa je prevedena u više jezika. Da je Merežkovski vjeran učenik 
i srodan duh Lavu Tolstoju, vidi se po tom, što poput svoga uzornika 
neprekidno pretresa religiozno-filozofska pitanja i u pjesničkim dje- 
lima i u kritičkim studijama i što se sve više pretvara u propovjednika 
svojih religioznih i filozofskih nazora. Na Tolstoja podsjeća i time, 
što je u njega u skladnoj cjelini plodan duh, mnogostruk dar i duboka 
naobrazba. On radi s jednakim uspjehom u više književnih grana : 
Piše pjesme, historijske romane, novele, drame, kritičke studije, filo- 
Zofske i političke rasprave, a odlikuje se i kao vrstan govornik i sjajan 
Predavač. Pojavi li se u ruskoj javnosti koje iole znatno pitanje, vrlo 
je vjerojatno, da će o njem reći svoju i Dmitrije Sergejevič Merež- 

kovski, kako je to redovno činio i Lav Tolstoj. A nerijetko se zbiva, 
da prvi potiče koje aktualno pitanje u ruskoj javnosti. Merežkovski 
.je sada u naponu muževne snage i već je napisao cijelu knjižnicu, u 
kojoj zaprema bez sumnje prvo mjesto pomenuta trilogija. Kao u 
Tolstoja u njega se snažno doima uz izredan pjesnički dar — duboka 
i svestrana naobrazba, koja se najsjajnije ogleda u njegovu remek- 
djelu ,,Hrist i Antihrist". Kao što je Lav Tolstoj pomnjivo proučio 
dogadjaje Napoleonove provale za roman ,,Vojna i mir?, tako je i Me- 
režkovski temeljito proniknuo tri znamenite epohe u svjetskoj po- 
vijesti : sukob kršćanstva sa poganstvom, renesansu i reforme Petra 
Velikoga za svoju trilogiju : ,,Julijan Odmetnik'?, ,,Leonardo da Vinci? 
i ,Petar Veliki i carević Aleksej". Poznati njemački poznavač:. po- 
vijesti umjetnosti Rikard Muther nije bez razloga nazvao drugi 
dio trilogije ,najboljim radom o Leonardu“, a jedan drugi njemački 
kritik tomu dodao : ,,Man darf das Urteil dieses Kunstgelehrten wohl 
dahin erweitern, dass dieser Roman des genialen Russen die beste 
Arbeit iiber jenen ganzen Zeitabschnitt ist. Eine Unsumme rastlosen 
Fleisses und eiserner Arbeit steckt in diesem Buche.' Merežkovski je 
srodan Lavu Tolstoju i time, što je u svom sudu vanredno iskren, 
neumoljiv i bezobziran, pače i prama Svojim istomišljenicima. Kad 
su g. 1908. poslije neuspjele revolucije neki njegovi radikalni drugovi 
“ (Bulgakov, Berdjajev, Struve, Izgojev, Kistjakovski, Heršenson, Frank) 
izdali zbornik ,,Vehi" (medjašnja motka), u kojem su oštroj kritici 
podvrgli odnošaj inteligencije prama narodu i veći dio krivnje za 
neuspjeh slobodarskog pokreta svalili na inteligenciju, digao se protiv 
njih Merežkovski i stao u člancima i javnim predavanjima odlučno 
pobijati njihovo naopako i natražnjačko mišljenje. Merežkovski se 
poput Tolstoja nerijetko bori protiv općene struje i t. zv. javnog 
mnijenja. U tome valjada i leži jedan od razloga, što ga većinom prati 
i sličan uđes: Merežkovski nalazi dosad malo priznanja i razumije- 
vanja u Rusiji i kao njegov veliki učitelj Tolstoj nerijetko se osjeća 
posve osamljenim u svom narodu. Jednomu njemačkomu piscu, koji 
ga je prije nekoliko godina posjetio, potužio se Merežkovski, da u do- 
movini ništa ne mare za nj i da mu ne posvećuju nikakve pažnje. 
Njegova se djela prevode na sve jezike, iz svih zemalja stižu mu izjave 
hvale i priznanja — samo u Rusiji nitko se ne miče, da svrati pozornost 
na djela njegova. Tomu je očito od velike česti uzrokom — dodaje 
isti pisac — njegovo odlučno liberalno mišljenje, koje je Merežkovski 

i u razgovoru s tim piscem naglasio riječima : ,,On peut trčs bien ćtre 
en m&me temps libćral et rćligieux : moi j? aime la religion". — Isto 
drugim riječima priznaje i noviji ruski kritik K. Čukovski, koji u osvrtu 
na predavanje Merežkovskoga o Lermontovu (u dnevniku ,,R€č*) 
ovako označuje njegovu osamljenost: ,,Sva djela Merežkovskoga 
pratio je u nas smiješak nehaja i ravnodušnosti. Pisao je o svojim 
vječnim ,,pratiocima"' (Puškinu, Dostojevskom, Korolenku, Calderonu, 
Ibsenu it. d.), — u nas su se nehajno smiješili. On se s neobične, u neku 
ruku, svoje visine osvrnuo na svjetsku povijest (u ,,Trilogiji"), — u 
nas su se ravnodušno smiješili. On je zamišljao za nas svojega Go- 
golja, svojega Dostojevskoga, svojega Tolstoja, a ljudi su se u nas 
smiješili, smiješili bez kraja i konca. Užasna je osamljenost potro. 
gradskog proroka (Merežkovskoga) !" — Na to se može odgovoriti, da je 
to zajednička sudbina svih pravih i velikih umjetnika. Svjetina po- 
vladjuje i uznosi ono, što ugadja svjetini, a dragulji ostaju zatvoreni 
pod sedam pečata sve dotle, dok ih koji slučaj ne otkrije i iznese na 
površinu života. ,,I nijesu li upravo zato tako osamljeni — nastavlja 
Čukovski — svi junaci Merežkovskoga, — i Leonardo i Dostojevski, i Ju- 
lijan i Petar Veliki, — što je pjesnik u njih uložio nešto od svoje rodjene 
osamljenosti? I nije li zato — ako u njegovim romanima uopće ima 
psihologije, to psihologija duševne osamljenosti?. Nije li on upravo 
zato pjesnik ,,samotnih ljudi"? Posljednja poglavlja njegova ,,Leo- 
narda? diraju upravo do suza. Ne čuje li se tu lirika ispod historičke 
kronike? Lica, što se ravnodušno smješkaju Leonardu — kao Fran- 
cisco, Moro, Cezar, Soderini, Medici — ne živu.li za Merežkovskoga 
u Petrogradu i ne nose li ruska imena? Kao i većina propovjednika 
on je osudjen, da vječno nosi na sebi taj krst općenoga ravnodušnog 
smješkanja. Merežkovski već dvadeset godina obilazi po Petrogradu 
i viče u sav glas: ,,Mi smo na rubu propasti 1" i pita: ,, Kako ćemo 
se spasti?"', a za odgovor pruži sada Hercena, sada Gogolja, pa Pu: 
škina ili Lermontova. Nije li sve to smiješno? — pita Čukovskij i pri 
tom misli na obične ljude i nazovi-inteligenciju, dok za sebe izrijekom 
ističe, da se nipošto ne slaže s tim ravnodušnim. rugaocima. No čini 
se, da u novije doba ta ravnodušnost. počinje. iščezavati i da ustupa 
mjesto zanimanju i uvažavanju. Prošle je godine počeo u ,,Russkoj 
Mysli" izlaziti najnoviji roman Merežkovskoga ,Aleksandar Le 
i ruska je kritika s nemalom simpatijom i živom pažnjom: pratila iz- 
laženje pojedinih poglavlja toga na veliko zasnovanog djela, 

IN. 


Dmitrije Sergejevič Merežkovski rodio se g. 1866. u Petrogradu, 
u starinskoj maloj kući nedaleko od carskoga Zimnjeg dvorca. Ta 
mala kuća leži na Fontanki (pritoku Neve) i pripadaše nekoč Petru 
Velikomu. Otac njegov bio je visok činovnik na carskom dvoru. Uz- 
rastao medju dvorskim ljudima i u kući Petra Velikoga stao se već 
u ranoj mladosti oduševljavati za Petra Velikoga, kojega je kasnije 
tako majstorski ocrtao u trećem dijelu svoje ,,Trilogije". Više je nauke 
svršio u historičko-filologičkom -fakultetu petrogradskog sveučilišta. 
Kao mladić doživio je umorstvo Aleksandra II. i taj se dogadjaj ja- 
mačno snažno dojmio njegove duše. Sa nihilizmom nije doduše stajao 
u izravnoj svezi, ali je vazda živo prianjao uz misao slobode i na- 
pretka ; stoga se njega bolno kosnulo, kad je državna vlast u povodu 
toga atentata strpala u tamnicu neke njegove lične prijatelje i jedno. 
mišljenike. Kao slobodouman mladić teško je snosio kruti despotizam 
u prvim godinama carevanja Aleksandra III., što se jasno vidi na 
njegovim pjesmama iz toga doba, koje odišu, kako sam pjesnik pri- 
znaje, ,gotovo pukim pesimizmom". Rano je počeo pjevati i kao 
petnaestgodišnji mladić stao je priopćivati pjesme u raznim časo- 
pisima. Prva zbirka njegovih pjesama izišla je g. 1888. Oduševljavao 
se za klasičnu starinu, osobito za grčku književnost. Plod te zanosne 
ljubavi jesu mnogi njegovi prijevodi iz grčkih i latinskih pisaca. Uglednj; 
liberalni mjesečnik ,,V&stnik Evropy" donio je godina devedesetih 
velik broj njegovih prijevoda iz Eshila, Sofokla, Evripida, Platona. 
Njegov prijevod Longova djela ,,Dafnis i Hloja izišao je g. 1896. 
u posebnoj knjizi. To pomnjivo proučavanje klasične starine nije 
ostalo bez utjecaja na njegovo pjesničko stvaranje i u misaonom i u 
formalnom pogledu. Kad čitamo njegovu ,,Trilogiju", neprestano 
nailazimo na reminiscencije iz klasične starine, osobito iz grčke mito- 
logije, i na mahove podilazi nas slutnja, da se srce pjesnikovo zanosi 
za starim helenskim idealima i da je on u duši svojoj više poganin 
negoli kršćanin. I u formalnom pogledu vidljivi sutragovi dojma izstarih 
klasika u djelima Merežkovskoga. Jezik i stil njegovih djela zrelo j je pro- 
mišljen i pomnjivo izradjen, više je umjetan negoli prirodan, i u teh- 
ničkom pogledu često podsjeća na njegove klasične uzore, napose u 
ponavljanju istih fraza i opisa. Poput Homera Merežkovski ponavlja 
više puta jednim te istim riječima istovetne ili slične misli i situacije 


(na pr. u karakteristici cara Petra, carevića Alekseja, Tihona, Doku- 

kina, Tolstoja it. d. u romanu 
,,Petar Veliki i carević Aleksej"). 
Pored pjesništva rano se počeo 
baviti kritikom i njegove studije 
o ruskim i stranim piscima, kao 
o Dostojevskom, Puškinu, Cal- 
deronu, Korolenku, Ibsenu, fran- 
cuskom neoromanticizmu. izila- 
zile. su u raznim časopisima, kao 
u ,,S€v. Vestniku", ,,Rus. Obo- 
zreniju", ,Trudu?i dr. U tim 
kritičkim studijama propovijeda 
ista načela, kojih se drži u svojim 
pjesničkim prvijencima. Sadržaj 
tih prvih pjesama odaje, da se 
najviše ugledao u pjesnika Nad- 
sona. Premda nije pripadao gra: 
djanskomu staležu, ipak je već u 
to doba — kako ističe jedan ruski 
.kritik — vrlo rado obradjivao općene demokratske i etične motive, ia 
na pr. idealno značenje ljubavi bližnjega (,,Sakja Muni"), slavio ju- 
naštvo stradanja za uvjerenje (,,Avakum*)it. d. Napose velik je uspjeh 
postigao u tom prvom periodu pjesničkog stvaranja pjesmom » VEra'", 
koja se po sudu istoga kritika odlikuje izredno jednostavnim sujetom 
i sjajnom obradom. U njoj je vrlo živim bojama naslikao duševni 
život ruske mladeži u početku osamdesetih godina .i tako podao pjesmi 
značenje ozbiljna pjesničkog djela. Pjesma je puna mladenačke badrosti 
i završuje se pozivom na rad u korist narodnoga društva. Isto se tako 
i u njegovim prvim kritičkim studijama jasno odsijeva struja ruskoga 
,narodničestva? godina sedamdesetih i na početku .gođina osam- 
desetih. Naročito se.to vidi u studiji o Korolenku. . 

Poslije toga Merežkovski se počeo otudjivati ,,narodništvu" i pri- 
grljivati općenitije i šire ideale. Od svršetka godina: osamdesetih. njega 
zahvaća val simbolizma i ničeanstva. Duboko ga se. kosnuše djela 
Fridrika Nietzschea, koga zove ,,sinom Dostojevskoga". Njemačkomu 
je piscu iskreno priznao Merežkovski: ,,Moji su bogovi Dostojevski, 
Tolstoj i donekle Nietzsche, premda moram priznati, da je Nietzsche 
u mnogom zastranio." Njegovu sobu rese slike Nietzschea, Leonarda, 





. Dmitrije Sergejevič Merežkovski 

Tolstoja i jedna zanimljiva rezbarija Petra Velikoga. I u ovom drugom 
razdoblju bavi se pjesništvom i kritikom. God. 1892. izdaje u Petro- 
gradu drugu zbirku svojih pjesama pod zvučnim natpisom ,,Cum- 
Boas!" (Simboli), koja se gotovo bitno razlikuje od prve zbirke, jer 
je zadahnuta simbolizmom, misticizmom i ničeanskim »nadčovještvom'. 
Vele, da se Merežkovski ponosi time, što je prvi u Rusiji upotrijebio 
riječ ,,simbolizam" i tu pjesničku vrstu uveo u rusko pjesništvo. S tom 
zbirkom pjesama stoji u nekom duševnom srodstvu njegova isto- 
dobna kritička studija ,,O' npuuunaxr ynajka ćoupeMeHHvit pyeck, 
JurepaTypei", koju je god. 1893. izdao u posebnoj knjizi. Ruska 
kritika priznaje, da je to djelo pobudilo veliku pozornost koje radi 
novih književnih pogleda, koje radi vrlo uspjelih karakteristika 
nekih  znatnijih savremenih ruskih pisaca, premda općena njegova 
tendencija nije bila posve jasna, jer se Merežkovski ovdje koleba i 
ne zagovara još posve odlučno svoju omiljelu temu o spasonosnoj 
moći simbolizma. 

= Ruska kritika ističe, da se već na prvim njegovim radovima jasno 
opažaju neke značajne crte njegova književnog dara. Tako je jedno od 
glavnih obilježja njegovih prevaga trijezne umne sposobnosti nad čuv- 


stvom : on radi više razumom nego srcem. Iz tih radova nadalje očito- 


izbija, da je opširno literarno obrazovan, da pomnjivo prati evropske 
literarne pokrete i da je gibivi njegov duh pristupačan dojmovima 
stranih savremenih književnosti (simbolizam i ničeanizam). Stih je 
njegov umjetan i formalno dotjeran, ali mu nedostaje slikovitosti i odu- 
ševljenja. Stoga njegova poezija uopće ne govori od srca k Srcu, nego 
bliješti smionim mislima i iznenadjuje novim pogledima. Njegovi 
protivnici tvrde, da je prijelaz od ,,narodništva" k simbolizmu ne- 
povoljno utjecao na njegovo pjesničko stvaranje. U njega je, vele, 
jasan i trijezan pjesnički temperamenat, koji je po prirodi svojoj ne- 
sklon misticizmu i romanticizmu ; stoga njegovi simboli prelaze u 
krivi patos i mrtvu alegoriju. Uz to je moral Nietzscheova »Nadčovjeka?? 
porazio njegovu dojmljivu fantaziju i on je postao ravnodušan prama 
svojim. predjašnjim narodnim i etičkim idealima. U kritičkim studi- 
jama zagovara čisti estetizam, tvrdi, da etika nema nikakva posla 
sa umijećem, i odlučno pobija tendencioznu i utilitarnu školu ruske 
kritike posljednjih četrdeset godina. Protivnici mu spočitavaju protivu- 
rječje: odbija tendenciju u književnosti, a njegove su kritičke studije vrlo 
tendenciozne, jer u njima gorljivo brani i zastupa svoje omiljele misli, 





249 


HI. 


Poslije pomenutog preokreta odabrao je Merežkovski novo polje 
pjesničkog rada, na kojem je sjajno uspio i stekao časno mjesto. u 
svjetskoj književnosti. Dao se na pisanje historičkih romana i već 
g. 1895. izlazi u ,,S€ver. Vestniku* prvi njegov historički roman »Ot 
verženny jj", koji je iste godine izdan u posebnoj knjizi. Životopisac 
Merežkovskoga u ruskom konverzacionom (Efronovu) rječniku sudi 
o tom romanu ovako : ,,Otverženyj? zaprema odlično mjesto u nizu 
ruskih historičkih romana po tome, što je autor. prožet duhom he- 
lenizma i što u tom djelu nema šablone ni običajne tehnike. To je 
rezultat pomnjivoga proučavanja stare i nove literature o Julijanu 
i putovanja piščeva u Grčku." — Te se riječi očito odnose na roman 
0 ,Julijanu Apostati (odmetniku)"?, koji tvori prvi dio njegove ču- 
vene ,,Trilogije'. Po tome se čini, da je taj roman prvobitno nosio 
natpis ,,Otveržennyj' (odvrženik, odmetnik) i da je tek kasnije kao 
prvi dio ,,Trilogije' dobio sadašnje ime,,Julijan Otstupnik*ili ,,Gibelj 
bogov'' (Smrt bogova). Glavno lice toga romana jest car Julijan (g. 
361.—363.), koji je u mladosti svojoj bio na silu odgajan u kršćanskoj 
vjeri, a kad je postao vladarom, odrekao se kršćanstva i htio da vjeri 
u grčke i rimske bogove pribavi stari Sjaj i moć. Toga radi dobio je 
ime ,,Apostata" (odmetnik). Drugi općeniji natpis ,,Gibelj bogov"? 
(Smrt bogova) nosi taj roman zato, što je smrt Julijanova (u ratu 
S Peržanima) bila ujedno propast starih bogova. Julijan bijaše ,,po- 
sljednji Helen" na prijestolu rimskih careva. Drugi roman ;,Trilo- 
gije" ima glavni natpis ,,Uskrs bogova", a sporedni : ,,Leonardo da 
Vinci" ; treći roman nosi glavni natpis ,,Antihrist", a sporedni 
»Petar i carević Aleksej". Cijela pak Trilogija ima natpis: 
»Hrist i Antihrist", jer je osnovna .misao »»Ifilogije' borba 
medju Hristom i Antihristom u povijesti čovječanstva, t. j. sukob 
konservativnih vjersko-prosvjetnih struja kršćanstva u izvjesnom 
Povjesnom razdoblju sa naprednim težnjama velikih umova ili 
t. zv. ,nadljudi", koji hoće da preobraze svijet i stvore novu 
Prosvjetu. Takvi su ,nadljudi" po sudu. Merežkovskoga rimski 
Car Julijan, veliki umjetnik renesanse Leonardo da Vinci i refor- 
mator Rusije Petar Veliki. Premda su ova tri duševna velikana 
djelovali u tri posve različne epohe, ipak stoje po svojim idealima 
i težnjama u uskoj duševnoj svezi, koja u obliku trilogije nalazi 
podesan' spoljašnji. izražaj: 

U prvom romanu prikazuje Merežkovski vjerno i potanko značaj. 
Julijanov, mladost i odgoj njegov, uzroke njegove neutažive mržnje 
na kršćanstvo i razvoj gorljiveljubavi za stare grčke i rimske bo- 
gove, napose njegovu upornu borbu sa kršćanstvom ; a uza to po- 
daje dugi niz živih i sjajnih prosvjetno-povjesnih slika o postepenom 
propadanju poganske prosvjete i pobjedonosnom napredovanju kr- 
šćanske vjere. Tako odmah u prvom prizoru romana slikovito pre- 
dočuje trulež i iskvarenost u rimskoj vojsci. U krčmi Jermenina Si- 
raksa na Kapadocijskoj cesti razgovara rimski vojni tribun Skudilo 
sa satnikom Akvilom o svojoj karijeri: i dolazi do uvjerenja, da će se 
zločinom i nasiljem domoći carske milosti i visoke časti. U toj ga misli 
utvrdjuje laskavo gatanje perzijskoga vrača, koji mu nejasno na- 
viješta sjajnu budućnost. Carsku se milost nada steći, ako makne 
mladiće, Julijana i Galla, bratučede cara Konstancija, koji čame zarob- 
ljeni u nedalekoj tvrdjavi Macellumu. Kad je Konstancije stupio na 
prijestolje, dao je iz straha pred suparništvom umoriti svoga strica 
Julija Konstancija, oca Julijanova i Gallova i brata Konstantina: Ve- 
likoga, i više potomaka carske porodice. Poštedio je jedino pomenuta 
dva najmladja Konstancijeva sina. No da i u njima uguši svaku težnju 
za carskim prijestolom i volju za osvetom, dade dječake odvesti u 
taj samotni dvorac u Kapadociji. Julijan i Gallo bili su tu pod strogom 
paskom i živjeli u vječnom strahu za svoj život. Dječaci su morali 
mnogo moliti, postiti, ponadjati grobove kršćanskih svetaca i u cr- 
kvama vršiti službu čitača. Bili su nejednake ćudi: Gallo razmažen 
i kukavan materijalist, a Julijan sanjarski i odvažan idealist. Razlika 
njihovih značajeva jasno se pokazuje u času pogibli: Gallo se ku- 
kavički uplaši, kad ugleda Skudila, koji je provalio u njihovu ložnicu, 
da im odrubi glave, a Julijan se namrgodi kao vuk i držeći balčak jata- 
gana u ruci gleda ubojici ravno u oči. Medjutim ih domišljatost nji- 
hova odgojitelja izbavi od očite smrti. Zatim pjesnik potanko opisuje, 
kako se mladić Julijan sve više odvraća od kršćanstva zbog .njegova 
tadašnjega oporog i nesnosljivog duha i istodobno sa zanosom _pri- 
grljuje staru pogansku vjeru. Pri tom mora da se pretvara, jer careve 
uhode budno paze na svaki njegov korak. Iz kršćanske crkve, gdje 
mora kod mise dvoriti, potajno zalazi k svećeniku božice Afrodite i u 
njegovoj porodici zanosno vrši obrede u čast poganskih bogova. — 
Medjutim je car Konstancije, koji je preostao jedini od: braće, 
sretno svladao suparnike Vetroniona i Magnencija i zavladao sam 

rimskom državom. Nemajući nikoga svoga pozove k sebi svoje bra- 
tiće i starijemu Gallu dade naslov cezara. Oženi ga svojom sestrom 
Konstantinom i povjeri mu upravu istočnih provincija. Pjesnik opi- 
suje živo i slikovito ljubavne pustolovine iskvarenoga Galla u luci 
grada Seleucije i ujedno jarkim bojama crta trulost tadašnjega društva. 
Majstorski taj opis drži se remek-djelom pripovjedačkog umijeća i po 
sudu nekih kritika (na pr. dra. E. Ackerknechta, pisca književnog 
portreta ,, Dmitry Mereschkowski", Leipzig, Schulze et Comp.) ima 
mu malo ravnih u svjetskoj književnosti. Gallo je lakouman čovjek 
i okrutan vladar, pa podanike nemilice globi i ubija, a žena mu u tom 
pomaže i podstrekava na nasilje. No njegova vlast traje kratko vrijeme. 
Uhode ga ocrne kod cara Konstancija, i ovaj posumnja, da se hoće 


proglasiti carem. Lukavo ga domami u Pulu, gdje ga dade na okrutan 


način smaknuti. U opisu toga smaknuća pjesnik je opet pokazao ve- 
liku pripovjedačku vještinu. Julijan je prikazan kao izrazit kontrast 
bratu Gallu. Dok ovaj lakoumno srlja za tjelesnim užitkom i lju- 
bavnim pustolovinama i živi od nasilja i grabeža, dotle Julijan teži 
za višim idealima i živo nastoji, da udje u trag istini i čistoj spo- 
znaji o božanskom biću. U. Efezu pobožno sluša »požankoga Jam- 
bliha", ali ga novoplatonska nauka ne može potpuno zadovoljiti. 
Od njega krene k čuvenomu Maksimu, velikomu mistagogu, koji je 
vršio snažan dojam na njegovu ćutljivu i idealnu dušu. Maksimo 
mu namjenjuje veliku zadaću, da spoji istinu duševna Titana sa 
istinom Galilejca Isusa, t.j. da izmiri staro helensko i kršćansko 
naziranje. Ali toj zamašnoj zadaći nije Julijan dorastao. On prianja 
svom dušom i srcem uz stari helenski ideal i mrzi na kršćanstvo, 
koje mu silom nametnuše ubojice njegova oca, njegovi neprijatelji 
1 progonitelji. Kad je: Konstantin pogubio njegova brata Galla, 
odluči, da i Julijana makne s puta, ali na drugi način. Naloži mu, 
da stupi medju kaludjere. Dok se Julijan u Ateni spremao za re- 
dovničko zvanje, upozna se s krasoticom Arsinojom, koja mu se 
čini živa slika i prilika. njegova helenskog kulturnog ideala. No ta 
idealna ljubav bila je kratkotrajna. Car Konstancije iznenada ga 
pozove na svoj dvor u Milan. U to vrijeme vijećao je ovdje crkveni 
sabor, na kojem su se žestoko pobijali Arijanci i pravovjerni Ata- 
nazijevci. Pjesnikov opis tih vjerskih raspra pripada medju naj- 
sjajnije stranice ovoga romana, koji je tako bogat pjesničkim ljepo- 
tama. Uto bukne buna u Galiji i car odabere Julijana, da uguši bunu 

i zemlju umiri, nadajući se, da će slabašni Grčić u bojevima s rato- 
bornim Galima ili zaglaviti ili se porazima osramotiti i tako sebi pre- 
sjeći put do carskog prijestola. No dogodi se upravo obratno : Julijan 
izvojšti više sjajnih pobjeda i srećno dovrši ratovanje. Ali time po- 
budi zavist u cara, i ovaj htjede da Julijanu uzme najbolje legije. 
Protiv toga digne se sva vojska i u Luteciji (Parisu) proglasi Julijana 
carem. Tu je pjesnik upleo prizor, kako Julijan ciničkom brutalnošću 
sili ženu svoju Helenu, da prekrši redovnički zavjet. Pomenuti nje- 
mački kritik spravom drži, da taj odvratni prizor kvari umjetnički 
dojam romana. Jer taj prizor nije niti historički vjerojatan, ako se 
i pominje medju anegdotama o Julijanu, niti odgovara Julijanovu 
duhu i značaju, kako je poznat iz povjesne predaje i historički vjernog 
orisa-u ovom romanu. — Julijan krene sada s vojskom protiv Kon- 
stancija i g. 364. dopre do balkanskih klanaca. Konstancije podje mu 
ususret i dopre s vojskom do Monsukrene, gdje umre od groznice. 
Sada svi priznadu Julijana carem, i on otvoreno prijedje na pogansku 
vjeru. Da pribavi poganskim bogovima stari sjaj i čar, počinje otva- 
rati do tada zatvorene hramove, vraćati im oteto blago, obnavljati 


njihov ures i snovati preustrojstvo starog svećenstva. Tako dade oči- | 


stiti Dionisov hram u Carigradu i obnoviti sliku poganskog božanstva, 
koju su kršćanski kalugjeri nakazili, izvadivši safirske oči. U tom, 
hramu priredi Julijan Bakhov ophod i navlaš se gradi oduševljenim, 
ali sa gorkom žalošću opaža, da jeosamljen i da ne nalazi razumije- 
vanja za poganske svetinje ni medju prostom svjetinom ni medju 
obrazovanim svojim prijateljima. Ostavlja ga na cjedilu i njegov ve- 
liki učitelj Maksimo, koji se oprašta s njime ovim mističkim riječima : 
,,Moje vrijeme još nije došlo. Nisam ja jedanput samo dolazio na 
svijet ine ću doći još samo jedanput. Ljudi se mene boje, nazivaju 
me čas velikim mudracem, čas zavodnikom, čas vračem — Orfejem, 
Pitagorom, Maksimom Efeškim. Ali ja sam — Bezimeni. Ja prolazim 
nijemih usta i sakrivena lica mimo svjetinu. Jer što mogu ja da kažem 
svjetini? Ne razumiju oni moje riječi. Tajna ljubavi i slobode moje 
za njih je strašnija od smrti. Nije Julijan onaj, koji će moći da ,,uje- 
dini istinu okovanoga Prometeja s istinom raspetoga Galilejca. Onaj 
nepoznati Mirilac dvaju svjetova javit će se kao munja iz oblaka, 
smrtonosan i takav, da sve obasjava. On će biti strahovit i blag. U 
njemu će se sliti i dobro i zlo, smjernost i oholost, kao što se stapaju 
svjetlost i sjena u jutarnjem sutonu. I ljudi će ga blagosiljati nesamo 

radi milosrdja, već radi okrutnosti: u njega će biti snage i ljepote nad- 
čovječne". — Julijan se bori protiv kršćana dvostrukim oružjem : 
kao car ukazima, oduzimajući kršćanskim biskupima sudsku vlast 
i zabranjujući kršćanima javno učenje, a kao učenjakperom iknjigom, 
gorljivo pobijajući evangjelje i nauku kršćanskih bogoslova. Premda 
u toj borbi ne poseže za brutalnim sredstvima, ipak ne postižeželjena 
uspjeha. Kršćanstvo sve se više širi i pobjedonosno napreduje. Uza 
to se Julijan iz dana u dan sve više uvjerava, da je sa svojim zanosom 
za stare bogove gotovo posve osamljen. U očaju s te nedaće zaplete 
se u rat s Peržanima. No i na bojnom polju ostavi ga sreća. Time se 
uskoleba njegova vjera u olimpske bogove i sav duševno slomljen 
traži i nalazi smrt u odlučnoj bitki s Peržanima. Umire mirno i bla- 
ženo s ,,predosjećanjem vječnog odmora". Znao je , očuvati dušu ne- 
okaljanu, težeći za višim ciljevima''. Na samrti sjeti se Galilejca:: 
,»Neka se vesele Galilejci. Mi ćemo pobijediti — kasnije, i — nama 
je sunce". Time pjesnik na usta Julijanova naviješta ,,uskrsnuće? 
starih bogova i klasične prosvjete. Roman ,,Julijan Apostata? ili ,,Smrt 
bogova" nalazi u zapadno-evropskoj kritici mnogo hvale i priznanja. 
Po sudu te kritike Merežkovski je posve vjerno prikazao sliku glavnoga 
junaka (Julijana) i u tome daleko natkrilio samoga Ibsena (u ,/Trećem 
carstvu"). Isto je tako istinito i dramatski živo naslikana sva kulturna 
i historijska pozadina. Uza to je djelo bogato dubokim i đuhovitim 
mislima i širokim kulturno-historijskim pogledima. Zato se vanredno 
zanimljivi roman duboko i trajno doima čitaoca i jednakom snagom 
napinje njegovo zanimanje da posljednjeg poglavlja. Općeno se ističe, 
da je to kulturno-historijski roman višeg stila i neosporive literarne 
vrijednosti. 


IV. 


Još sjajnije je Merežkovski uspio u drugom romanu ,,Trilogije', 
u ,Leonardđu da Vinci? ili ,Uskrsu bogova", koji 
neki drže vrhuncem pjesnikova stvaranja. Glavni junak toga romana 
jest čuveni umjetnik renesanse, dakle čisto kulturna ličnost. Stoga u 
ovom romanu prevladava kulturno-umjetnički elemenat, a povjesni 
dogadjaji potisnuti su u pozadinu. Time se ,,Leonardo' razlikuje 
od prvog romana, u kojem je pretežan kulturno-politički elemenat, 
što je posve razumljivo, jer mu je glavni junak car Julijan, dakle kul- 
turno-politička ličnost. 248 

U početku romana prikazuje pjesnik Leonarda u naponu muževne 
i umjetničke snage, na vrhuncu slave, kad su mu bile četrdeset i dvije 
godine, a poslije toga s rijetkom vještinom osvjetljuje njegovu mladost 
i umjetnički razvitak. U ,,Julijanu postupa pjesnik obratno : po- 
činje s dječačkom dobi junakovom i kronološkim redom niže doga- 
djaje. Radnja romana ,,Leonardo da Vinci" zbiva se najprije naizmjence 
u Fiorenci i Milanu. Budući da je u Firenci u isto vrijeme živio gla- 
soviti revnitelj Savonarola, pjesnik prihvaća tu priliku, da nam u 
vjernoj i potresnoj slici prikaže njegov fanatički značaj i reakcionarno 
djelovanje (propovijed Savonarole, dječju vojsku spasa, spaljivanje 
umjetnina i svjetovnih knjiga, pa smaknuće Savonarole). Jednako je 
zanimljiv i živ opis Leonardova boravka u Milanu. Tu nam pjesnik 
predočuje, kako veliki umjetnik stvara čuvenu sliku ,,Posljednja ve- 
čera'?, kako se kreće u krugu svojih učenika i dolazi u uži doticaj sa 
vojvodom Luđovikom Morom i njegovim dvorom. Poslije toga Leo- 
nardo prijedje u službu Cezara Borgie (g. 1500.) i time dolazi u druge 
društvene krugove i političke prilike. Medju ostalim sprijatelji se 
s glasovitim političkim umnikom Nikolom Macchiavellieni. Pjesnik 
slikovito crta podmukli i krvoločni značaj Cezarov i vješto ističe, 
kako različno sude o njegovu zvjerskom postupku s neprijateljima 
umjetnik Leonardo i politik Macchiavelli. Snažnim bojama slika iza 
toga život u Rimu u vrijeme renesanse i krajnju moralnu iskvarenost 


tadašnje kurije. Poslije toga Leonardo se vraća u Firencu, gdje radi na > 


slici Mone Lise isastaje se sa znamenitim umjetnikom Michelangelom, 
pak u Milan, gdje bjesni inkvizici ja. Napokon boravi kratko vrijeme 
na dvoru novog pape, Lava X., ali sada već posve skršen kao ,,pobi- 
jedjeni, oboreni Prometej, a zatim krene sa Franjom I. u Francusku. 

U samotnom dvorcu Cloux kod Amboise proživi nekoliko go- 
dina u dubokoj rezignaciji i umire gotovo posveosamljen i zabo- 
ravljen. Karakteristika genijalnog umjetnika Leonarda u romanu 
Merežkovskoga umjetničko je remek-djelo prvoga reda. Leonardov 
lik tako je istinski vjerno i svestrano ocrtan, da se čitaocu 
čini, da gleda živog čovjeka, a ne umjetnu tvorevinu pjesnikove 
mašte. Pored Leonarda sjajnim su bojama ocrtani svi glavni pred- 
stavnici velikog preporoda, kao Savonarola, Cezar Borgia, Nikola 
Macchiavelli, Michelangelo, Raffael, Ludvik Moro i njegova žena 
Beatrice, Gian Galeazzo, Karlo VIII. i Franjo I., pape Aleksandar VI. 
i Lav X. i mnogi drugi. Isto je tako i slikanje 'bujnoga i bogatoga pre- 

porodnog života vanredno zorno i jasno. U tome je Merežkovski 
daleko natkrilio poznatoga francuskog pisca Gobineaua, čija ,,Rene- 
sansa" po sudu pomenutog kritika dra. E. Ackerknechta zaostaje 
toliko za ruskim djelom, koliko kopija za originalom. Evropska je 
kritika jednođušna u sudu, da je ovaj roman izredno umjetničko djelo. 
Engleski ,,Spectator" tvrdi u ocjeni ovoga romana: ,,Knjiga je to, 


koja osvaja i koja stoji na većoj visini, nego i najbolji. romani novog 


doba, više nego bi se itko usudio reći? 

Francuski list ,,L' Independence Belge" sudi, da ,,Leonardo"? 
Merežkovskoga ,,stoji na beskrajno većoj visini negoli Sienkiewiczev 
»» Quo vadis ?" Sud njemačke kritike o tom romanu pravi je slavospjev 
autoru. Tako dr. Siebert veli (u ,,Paed. Worte"), da je pisac sjajno 
riješio zadaću: napisao je »najbolje djelo o ,,Leonardu' i prikazao 
bujnu kulturnu sliku renesanse. Časopis ,,Deutsche Kunst und Deko- 
ration" tvrdi, da je to znamenito djelo? .i ,,monumentalan spomenik?? 
umjetniku, koji se tek sada pravo cijeni. Časopis ,,Monatsberichte 
liber Kunstwissenschaft" piše : ,,Samo tko apsolutno umije da vlada 
vještinom prikazivanja, mogao je tu knjigu pokazati svijetu. Ona 
otvara svome piscu dostojno mjesto pored najvidjenijih pisaca. 
C. Busse hvali u ,,Deutsche Monatsschrift"" roman ovako : »Divnih 
epizođa ima tu, dostojnih velika pjesnika. Svima misaonim čitaocima 
neka je taj roman najtoplije preporučen; on je i spjesničke i kulturno- 
historijske strane jednako zanimljiv. i 


V. 

Treći dio ,,Trilogije?, roman ,Petar Veliki icarević 
Aleksej"ili »Antihrist", stojis prva dva dijela u svezi samo 
po osnovnoj misli o-svjetsko-povjesnoj borbi medju Hristom i Anti- 
hristom, a inače je prilično samostalno književno djelo i može se 
posve lako s razumijevanjem čitati bez poznavanja prvih dvaju ro- 
mana. Duševna sveza medju Petrom Velikim i Leonardom nije ni 
izdaleka tako tijesna, kao što je medju Leonardom i Julijanom. Petru 
nedostaje helenski elemenat i prometejski duh svijetla i slobode. On 
je bez sumnje duševni Titan, junak nadčovječne energije i čovjek 
velikih osnova i izrednih djela, ali u etičnom se pogledu ne razlikuje 
mnogo od onih vladara, koje svjetska povijest zove okrutnim tira- 
nima i podmuklim despotima. Ta negativna crta u značaju Petrovu 
ne slaže se pravo s osnovnom misli ,»Trilogije'* o nadčovjeku Prome- 

tejeva duha i helenske ,,kalokagatije". To je jamačno razlogom, što 
pisač. tu misao u ovom romanu slabije ističe, negoli u prva dva 
dijela ,,Trilogije''. 

Pomenuti njemački kritik spravom veli: ,,Pjesnik je zasvje- 
dočio svoju pjesničku snagu i istinoljublje baš time, što nije nigdje 
za volju osnovne svoje misli ništa poljepšao. On riše svoga strašnog 
junaka (Petra) unatoč udivljenju za njegovu titansku volju bezob- 
zirnim realizmom. U svjetskoj književnosti nema knjige, u kojoj 
bi biće ruskoga naroda bilo prikazano s tolikom pjesničkom praved- 
nosti u svijetlu povijesti.“ 

U prva dva dijela ,,Trilogije" pjesnik se kretao na tudjem tlu 
i opisivao dogadjaje davne prošlosti i strane nepoznate zemlje i narode. 
Tomu je bio potreban pomnjiv studij kulturne i svjetske povijesti 
i putovanje u zemlje, u kojima se zbiva radnja ovih romana. I doista, 
Merežkovski je u tu svrhu pohodio Grčku i dulje vremena boravio 
u Italiji. U trećem romanu pjesnik ostaje na rodjenoj gruđii obradjuje 
dogadjaje nedavne prošlosti, s kojom je sadašnjost Rusije vrlo usko 


vezana. Petar Veliki tvorac je nove Rusije, koje bez njega ili ne bi . 


bilo, ili ona ne bi bila tako velika i snažna, ako bi se održala. Stoga tko 
hoće da pravo poznaje i razumije suvremenu Rusiju, mora da pom- 
njivo prouči život, reforme i značaj Petra Velikoga, a u tom može da 
bolje od ikoje povjesničke knjige posluži ovaj roman Merežkovskoga. 
Historijskom vjernosti i dotjeranom umjetničkom tehnikom ovaj se 
roman uspješno takmi s prva dva dijela ,»Irilogije', ako ih možda 
i ne natkriljuje u nekim kolosalnim prizorima i gotovo nedostižnim 
opisima, kao: što su opisi poplave Petrograda, mučenja i pogreba 
carevićeva, crvene i bijele smrtiit.d. Glavnu pomnju posvećuje pjesnik 
karakteristici cara Petra i carevića Alekseja i prikazivanju njihova 
medjusobnog odnošaja. Značaj Petrov pun je oštrih kontrasta : pored 
sjajnih vrlina i odličnih svojstava u njega se kao naizmjence javljaju 
veliki poroci i provale najnižih strasti. No sve te oprečne crte služe 
pjesniku tomu, da može što plastičnije prikazati osnovno obilježje 
Petrove individualnosti : nadčovječnu težnju za radom i stvaranjem. 
Petar u prikazbi Merežkovskoga nije čovjek ,,pozemljar", već gOr0- 
stasna ljudeskara, ,,nadčovjek'' u Nietzscheovu smislu, kojega ne 
možemo suditi po običnim etičnim mjerilima. Prama njemu njegov sin 
Aleksej izgleda kao izrod i kukavelj, kao tjelesni i duševni patuljak. 
Stoga pjesnik svoje simpatije poklanja ocu i na više mjesta neizravno 

odaje misao, da je okrutni postupak Petrov sa Aleksejem razumljiv 
i iz viših državnih razloga potreban. Što bi bilo od Rusije, da je lutka 
Aleksej naslijedio gorostasa Petra na ruskom prijestolu ?... To se 
pitanje nehotice nameće čitaocu ovoga romana. Pored Petra i Alek- 
seja pjesnik je naslikao dugi niz sjajnih portreta iz slavne Petrovske 
epohe. U toj se galeriji ističu živom plastikom i historijskom vjernošću 
carica Katarina, macchiavelistički diplomat Tolstoj, ministar Menj- 
šikov, Aleksejeva ljubovca Afrosinja, arhimandrit Fedoska. Zanimljivi 
prizori iz dvorskoga i državnog života zgodno se izmjenjuju sa živim 
slikama iz pokreta vjerskih sljedba, kojima i danas obiluje Rusija. 

U yječnom putniku Tihonu, nesretnom sinu smaknutoga strijelca 
buntovnika, ocrtao je pjesnik snažnim potezima predstavnika neumor- 
noga sektarskog revnovanja. I pisar Dokukin sjajno je prikazan kao 
fanatički pristalica stare vjere i djedovskih običaja. Duboko se doimlju 
vanredno realistični prizori vjerskog lud la: obredno zajedničko ,,samo- 
sažizanje" u šumama Vetluge i divlje orgije ,,bijelih plesača" u mos- 
kovskom predgradju. Ta poglavlja, kako ističe pomenuti njemački 
kritik, pripadaju medju najbolje stranice ovoga romana. Merežkovski 
ljubi istinu tako gorljivo, da je za ovaj roman proučio historijske iz- 
vore Petrovske epohe. Tragovi toga studija vidljivi su u romanu, jer 
na više mjesta susrećemo doslovne navode iz državnih isprava i drugih 
historijskih izvora. Tako se u »dnevniku'? na četiri mjesta navode 
ulomci iz pisama carevne Šarlote, što su izdana u posebnoj knjizi. 
Iz izvora su prepisana pisma Petrova sinu Aleksiju i bečkomu cesaru, 
nadalje pismo Aleksejevo senatorima i izvješće Pleyerovo. 

Roman se odlikuje finom psihološkom analizom i bogatstvom 
dubokih filozofskih misli i novih pogleda na svijet. Velika vrijednost 
,»Trilogije' Merežkovskoga stoji u tome, što pruža čitaocima impo- 
zantne kulturno-historijske panorame, bogatu riznicu dubokih misli 
i novih svjetovnih nazora. Baš poradi tih vrlina romani se Merežkov- 
skoga prevode na mnoge tudje jezike. U tome su braća Srbi pretekli 
Hrvate. U ,,Brankovu Kolu" godine 1904. i 4905. izišla su prva dva ro- 
mana, ,Julijan* i ,, Leonardo" u prijevodu Nikole Nikolajevića. Sada 
izdaje ,,Matica Hrvatska? prijevod trećega romana s dva razloga : u 
jednu ruku hoće, da naš obrazovani svijet dobije potpunu ,,Trilogiju?? 
na našem hrvatskom ili srpskom jeziku, a u drugu želi tim romanom 
iz povijesti Rusije proširiti u hrvatskoj inteligenciji poznavanje rus- 
koga narodnog života i prosvjete. 


»Irvatsko Kolo“ 1912. 17 

VI. 

Osim ,,Trilogije"  Merežkovski je do sada napisao čitav niz što 
beletrističkih, što literarno-kritičkih djela. Od starijih beletrističkih 
knjiga mnogo se hvali zbirka pod natpisom »Michelangeloi 
druge novele iz renesanse", koja je prevedena i na njemački jezik. 
Kritika napose ističe sjajnu karakteristiku Michelangela. Od literarno- 
kritičkih studija mnogo se spominje njegovo opsežno i dubokoumno 
djelo ,Tolstoj i Dostojevski kao ljudi i umjet- 
nici", koje je takodjer prevedeno na njemački jezik. U zbirci kri- 
tičkih studija pod natpisom »V&€čnije sputniki"? raspravlja o 
Puškinu, Gogolju, Ibsenu i drugim predstavnicima moderne književ- 
nosti. U novije doba veliku je pozornost pobudio originalnim kri- 
tičkim raspravama o Lermontovu i Glebu Uspenskom. U Lermon- 
tovu je Merežkovski otkrio pjesnika »nadčovještva" i ustvrdio, da 
se ruska literatura ima povesti za ovim pjesnikom, odbivši se od 
zavjetnih misli Puškinovih. Puškin je sa svojim kontemplativnim 
elementom unio u rusku knjigu načelo mira i pasivna života. Idući 
po stopama Puškinovim sva je ruska književnost prožeta mirom. 
Kušali su, da se bune Gogolj, Dostojevski i Tolstoj, ali su se ipak 
smirili. Jedini se Lermontov nije smirio. Lermontov bio je ,,nad- 
čovjek" u Nietzschevu smislu, ali nije bio pravo svijestan o tome 
Svom pozivu. — To predavanje izazvalo je živahnu diskusiju u 
ruskoj javnosti. Tim povodom izrekao je ruski kritik K. Čukovski 
U ,,R&Či" ovaj zanimljivi sud o kritičkim studijama Merežkovskoga : 
»,Merežkovski izradio je masku pokojnoga Lermontova, metnuo ja 
na sebe i rekao : ,,Evo, gledajte, kakav je bio Lermontov ! Oči su 
i usta od Lermontova, ali glas i manire kao u Merežkovskoga. 
Sveudilj se čuju poznate fraze Merežkovskoga. Merežkovski vazda 
tako postupa : i Puškin, i Leonardo, i Tolstoj, i Avrelij — pisao on 
o komu mu drago, — odmah se pretvara u njega samoga i odmah 
počinje razmišljati o omiljelim njegovim temama, rješavati omiljela 
njegova pitanja, posve zaboravivši sami sebe. — Svoje nove kritičke 
studije Merežkovski obično najprije čita na javnom zboru i svojim 
duhovitim predavanjem polučuje dubok dojam. To mu priznaje i pro- 
tivnik V. Rozanov u ,,Novom Vremenu", gdje je u povodu njegova 
predavanja o piscima zbornika ,,Vehi" ovako ocrtao njegovu preda- 
vačku vještinu: ,,Njegovo predavanje bilo je tako darovito, tako bli- 
stavo, tako oštroumno i ironično, da je općinstvo neprestano preki- 

«dalo čitanje pljeskom,u čemu nijesam ni ja, grješnik, zaostajao. Merež- 


kovski je tako sjao, da su same ruke neprekidno pljeskale.?? 

God. 1910. izdao je Merežkovski knjigu ,,Boljnaja Rossija??, 
u kojoj je skupio niz članaka i kritičkih studija, što ih je napisao u ' 
vrijeme revolucije. God. 1909. Merežkovski je napisao i predao cenzuri 
tragediju, Smrt Pavla1I.",nakojoj je radio više godina.Kad je ruska 
cenzura djelo zabranila, poslao ga je pjesnik u Berlin, gdje je prevedeno 
na njemački i izdano u posebnoj knjizi. U isto je vrijeme napisao kri- 
tičku studiju o Leonidu Andrejevu pod natpisom ,,V obezjanyh 
lapah''. Ustao je protiv smrtne kazne raspravom ,,Bog ili b€s? u isto 
vrijeme, kad je Tolstoj napisao svoj glasoviti prosvjed ,,Ne mogu 
da šutim". ' 

U najnovije vrijeme Merežkovski radi na velikom historijskom 
romanu ,Aleksandarl.?,koji je počeo izlaziti lani u svibanjskoj 
svesci ,,Russke Mysli''. Ruska kritika priznaje, da je to sada najznat- 
nija ruska literarna novost. Značajno je po njegov način stvaranja, 
da je prije izradbe pojedinih poglavlja romana priopćio u ruskim novi- 
nama poziv s molbom, da mu stanovnici krajeva, koje u romanu na- 
mjerava opisati, pošlju pouzdanih podataka, fotografskih snimaka, 
točnih opisa. Tako evo postupa pisac, koji je poznat kao gorljiv ljubitelj 
i istraživalac istine. Roman počinje sa g. 1824. i prikazuje vjerno duh 
historijske epohe, kako s pohvalom ističe ruska kritika. Taj roman 
izlazi i u poljskom prijevodu, a naskoro će se pojavitii u drugim jezi- 
cima, jer Merežkovski uživa dobar glas u svjetskoj literaturi. 


Josip Pasarić. 


NEZNANI KRAJ. 


PRIPOVIJEST IZ PROŠLUGA VIJEKA. 


Ovo je moja posljednja noć, Ivano! 

Ne ćeš da mi se smiluješ i da se bar na čas odonud vratiš, da se 
sad razgovorimo. 

Sad nisam više onakav, kao one noći, koja je ubila tebe i mene; 
drugi sam nakon smrti tvoje. 

»Nisi me volio ljubavlju, koja prašta, pa zato nisam oprostila 
ni ja tebi, nego odlazim, da me poželiš“ — doviknula si mi, 4 jasam te 
poželio odmah onoga časa i nemam otad mira, dok se ne sastanemo. 

Uzet ću ove papire i rasuti ih morem na onom mjestu, kud si otišla 
u neznani kraj. 


U valu ću te ugledati i past ću ti u naručaj preporodjen... blažen PE 


Ivano, noć posljednja moja je ovo! 


I 


Ovo je moja posljednja noć, Ivano! 

Tu na zemlji naime. U more ću zaroniti svoje tijelo, kao što si 
učinila ti, a onda ću te tražiti nad valovima, ako te već onoga časa ne 
nadjem, jer te tako blizu sebe osjećam. Evo sasvim blizu — tek ne 
vidim te. ' 

Ali vidjet ću te doskora, dok mi još ova tanka mrena spane s očiju 
i dok se ovaj mutež zemaljski razbistri. 

Lupi se s mene sve zemaljsko. Ostale su još samo misli, ali ni one 
me više ne muče kao ono prvih dana iza tvoje smrti. Mrtve su i bez 
snage. Pohvatat ću ih sve i pribiti ovdjena papir, da ih se sasvim oslo- 
bodim. 

Onda ću biti potpuno čist, jednak tebi i onda ću doći tebi. 

Ne spavam i ne ću da spavam, samo da zaboravim sve ono, što se 
dogodilo. Ne ću da budem sprema misli, koje me muče. Hoću, da ono, 
što se dogodilo, bude kao da se nije dogodilo — da bude ili san ili ma- 
kar da poludim, samo da me više ne dijeli od tebe taj jaz. 

Zato sam i uzeo u ruke pero i njemu jedinom povjeravam sve ono, 
u čem sam uživao i što me je boljelo. Tako ću po peru skidati sa sebe sve 
uspomene — samo da budem bliže tebi. Ništa sa zemlje ne ću da imam, 
kad idem u naručaj tebi. 

A kad budem u nutrini svojoj nag, bit ću ravan tebi i ti ćeš doći 
meni, Ivano — zar ne ? — da me povedeš sa sobom preko valova u ne- 
znani kraj. Zar ne, da ćeš doći? 

Ta sjećaš se, kad smo se prvi put sastali na samotnoj obali stranog 
mi grada. More je bilo mirno i oči su tvoje bile mirne. Galebovi su le- 
pršali nad nama, a sunce je skretalo za goru. 

Kad sam zapanjen s tvoje ljepote gledao u te kao u neku nadze- 
maljsku prikazu, vraćala si mi poglede — ali ne kao druge žene (> 
ne s obiješću, ne s prijetvornim stidom, nego s onim zagonetnim 
mirom, koji mi je prodirao u dušu i privlačio me sebi. Ja sam odmah 
spoznao, da si ti moj udes. 

Tad si sjela na pust kamen i zagledala se daleko u pučinu. Ja sam 
došao tebi i upitao te — tek da nešto pitam — što gledaš. Ti si jedan 
čas šutjela, a onda plaho rekla : ,,Onu ladju, što odlazi!" 

Naša je ljubav bila kao ta ladja. Ona je već odlazila, tek što je 
nastala. Ja to onda nisam osjećao, ali ti si već znala. U svakoj je tvojoj 
riječi bio neki daleki strah, a u očima svedjer onaj kobni mir. Čas je bio 
jači strah, čas mir. Mutni neki vir bio ti je kao tajna na dnu zjenica 
tvojih. ' 

Nemojte me ljubiti, jer će vam to donijeti nesreću, — govorila 
si ti nekoliko dana kasnije. — Kanite se te ljubavi, dok je još vrijeme. 
Kajat ćete se. 

— Ja se ne kajem ni za što, što učinim. 

— Vi ne znate, koga ljubite! 

— Zar sam možda došao prekasno? Niste li već kome poklonili 
svoje srce? 

— Nisam nikome... drhtnula si ti. 

— Onda znam, koga ljubim —i vidim to...iosjećam... Samo, 


(ako... samo, ako se smijem nadati... 


— Možete se nadati, ako ste jak. 

— Nikakovih se zapreka ne plašim, samo ako imam ljubav vašu. . « 

— Imat ćete je, ako je budete znali uzdržati. 

Uvijek si tako govorila i pripravljala me na svoju tajnu, a ja se 
«nisam pravo znao snaći, no nije me to mučilo više, kad sam svaki dan 

sve većma spoznavao tvoju ljubav. Mislio sam, da sumnjaš o mojoj 
vjernosti i stoga da tako katkad govoriš. Ja sam ti dokazivao, da su 
moje namjere ozbiljne i želio sam, da što skorije budemo svoji. 

Ne mogu nikad zaboraviti prvog cjelova na toj istoj obali, kad sam 
nakon mjesec dana opet dojedrio u tvoj grad od žive želje, da te vidim 
i da te tu uz more o zalazu sunca vjerim. 

— Hoćeš li mi uvijek biti dobar? — govorila si ti i gledala me u 
nekako izgubljeno. 

— Pa kako možeš i sumnjati? 
> — Ne ćeš! Ne ćeš! Ti ćeš zamrziti na me, kad me upoznaš... , 

— Ivano, ne govori tako! — zatvorio sam ti cjelovom usne. — Ništa 
me više ne može od tebe rastaviti ! 

— Ništa!!... viknula si ti jače i pogledala me, da sam se 
uplašio... 

I otad si bila mirna. Nisi više onako zagonetno govorila, a i nemira 
kao da već nije bilo u tvojim očima. Vir se umirio. 

Tek onda, kad sam spomenuo, da ću te zaprositi u tvojih, opet si 
se uznemirila, 

— Zaprosi me u oca! — rekla si naglo. 

— U oca i u majke! 

— Ne... u majke ne... 

— Kako? 

— Ne pitaj me ništa, ali ja svoje majke ne volim, kao ni ona 
mene... Ni otac je ne voli: Oni živu zajedno tek pred svijetom i zbog 
mene, ali — — 

— Dobro! Ja se ne ću miješati u vaše porodične stvari. Te me se 
napokon i ne tiču. Za mene postojiš samo ti, a upros i sve ostalo to je 
nuzgredno. Ta, napokon i vjenčanje je tek formalnost, a ljubav je naša 
glavno. 

— Hvala ti. Samo mi i dalje ostani tako dobar... Najbolje je, 


Hi 


oč 


da pišeš ocu, onda da na dan vjenčanja dodješ po mene. Prije ne. . 


Ne ću da dolaziš u kuću, kad je tako... Mogao bi koješta vi- 
djeti, pa — — ' 

— Imeni je draže, jer i inače ne volim ljudi. Ocu ću tvomu pisati, 
da od svojih posala ne mogu dolaziti i sve će biti u redu. 

— Da tako!... Ali ne budi za to nemiran! ... 

— Ni najmanje, dušo! 

— Ipak, ipak!... Vidjela sam na tebi kao neki oblačak... 

— Samo na prvi mah, jer je to sve .nešto malo neobično .... 
aliti znaš, da si meni glavna samo ti, a sve, sve drugo neka bude kako 
mu drago. 

— Uistinu? I — sve? 

— Kad ćeš prestati sumnjati o meri, Ivano ? 

— Onda, kad mi budeš potruno vjerovao ! 

Dugo smo se tako uvjeravali, dok se i opet nije sve raspršilo i 
smirilo u cjelovima. Samo si mi na rastanku rekla: ,,Nikad — nikad 
se ne ćemo ovako ljubiti kzo sad !“ 

— A u braku ? — upitao sam ja. 

— To će ovisiti o tebi. 

— lo tebi! 

Kod kuće se kao u malom mjestu pročulo kod mene sve. I prije. 
su me neki već pitali, zašto ja to sa svojim brodom idem uvijek u 
isti kraj, a ja sam odgovarao redovno ,,po poslu. No sad su napokon 
doznali, a ja sam bio ponosan, kad su oni, koji su te poznavali, govorili, 
da si ljepotica. ,,I majka joj je lijepa... dodao je jedan značajno 
se smiješeći. Poslije sam čuo još koješta, dok nisam dobio onaj 
— sjećaš se — ancnimni list, koji je govorio o ljubavniku tvoje 
majke, o smuinjama u kući i svršavao s riječima : ',Kakva mati, 
takva kći. 9 

Nisam se ljutio na taj list, ma da se u njem govorilo i to, da si 
ti valjda i kći toga ljubavnika, već naprotiv bilo mi je drago. ,,To je 
ono, što je moju Ivanu mučilo i zbog česa je bila često tako čudnovata 
i zagonetna u razgovoru. To je dakle njezina tajna ?" Kao da mi je 
pao kamen sa srca. Sjećaš se, kako sam ti poslao taj list, da ga raz- 
dereš, — jer i onako je potekao valjda od koje zavidne moje mještanke 
— i kako sam ti pisao, da te odsad još više volim, jer da ti nisi tome 
ništa kriva, sve i ako je što istine u tom o tvojoj majci. 

Ti si mi odgovorila : ,,Sve je istina —-ijoš više — (ovo je bilo 
potertano), — ali ako je tvoja ljubav jaka, ništa nije istina." Divio 
sam še tvojoj iskrenosti i bio sam miran. ' 

I tako sam potpuno sretan i oslobodjen.od svih sumnja plovio 
one noći u oči vjenčanja put tvojega grada. Brod je moj bio iskićen, 
mjesečina je titrala na moru, a ja sam na krmi ležao sanjareći o steći 
s tobom i gledao u daleko nebo. Ljudi su moji tiho veslali kroz noć, 
a lahor je nečujno hladio moje vruće čelo: ,,Sutra, sutra će ona biti 
ovdje uza me 1? 

I bila si drugu noć uz mene i jedrili smo mome domu kao muž 
i žena — onim istim morem, što će nam biti obodvoma grob. Zagrljeni, 
bez riječi gledali smo pučinom prema jugu, kud nas je tihan vjetar 
nosio, a ti si tek katkad ponavljala one riječi: ,,Nikad — nikad ne 
ćemo biti tako sretni kao sad.? 

A ja od same sreće nisam vidio u tom skrivene tuge. Privinuo 
sam te sebi i gladio ti kosu. Ti si zaklopila oči i rekla : ,,Sad sam pot- 
puno sretna" — sjećaš li se? 

I zaspala si meni na krilu — a ja sam neprestano gledao tvoju 
lijepu glavu, osvijetljenu nešto mrkim mjesečevim svijetlom. 

O jai sad gledam tu glavu. Znam i kad se podigla opet i nasmiješila 
mi se, te mi kao iza sna govorila najljepše riječi. 

Nasmiješi mi se i sad, Ivano! Reci mi bar jednu od onih milih 
riječi! Smiluj mi se, dodji! Ponoć je. Razgovarat ćemo, kako nikad 
nismo. Sjeti se svih ovih nezaboravnih časova, koji su ipak bili naši 
i vječito su naši, i — dodji ! Dodji u šumu valova, što mi mrmore pod 
prozorom, vrati se iz svojih tajnovitih krajina. Smiluj se! 

... Ništa! Nema te! 

Ne ćeš, da mi se smiluješ i da se bar na čas odonud vratiš, da se 
sad razgovorimo. as 


II. 


Saddase razgovorimo, da se bar na čas odonud vratiš, da mi se 
smiluješ, Ne ćeš! 

Tvrda si, kao i one noći, kad si otišla od mene. 

Ali ja više nisam onakav. Sad gledam drugim očima nego onda. 
Sad vidim samo duh tvoj, jer tijelo su izvukli iz mora i pokopali. I 
taj duh si ti, moja Ivana, kao što ću i ja biti tek duh, kad se riješim 
Svega ovoga. 

Već se rješavam, već se oslobadjam, I ne krivim te više kao onda. 
Ne, ti nisi kriva, nisi ništa kriva. 

Ja sam svemu kriv: Bio sam odviše čovjek, kad sam onda planuo 
na te, kad sam ubio ljubav tvoju. Sebičnost i krivi ponos odrinuo 
te je od mene. Ne, nisam bio ono ja; Ne... ' 

Ja sam bio još ono predvečerje tvoj, a noć mi te je otela. 

Sjećaš li se, da smo istoga dana pred večer kroz redove radoznalih 
mojih mještana uspeli se puteljkom do one klisure, s koje si se — 
osam dana kasnije — sunovratila u more. Kao da si to već unaprijed 

slutila, jer si mi govorila : ,,Drži me čvrsto za ruku ; odovud bi se čovjek 
mogao lako poskliznuti u dubinu." 

— Ja bih za tobom... govorio sam ja već onda i smiješio se, 
kao što se smiješim sad, kad pomislim, kako ću još noćas na tu klisuru 
i tebi. 

— Ako me ne budeš ljubio, bacit ću se sama odovud. 

— Ako me ne budeš ljubila, bacit ću te ja sam, — šalio sam se ja. 

— Ne, uistinu, — uozbiljila si se ti — večeras ću iskušati tvoju 
ljubav : prvi i posljednji put. 

— Kakovi su to još uvijek tajni razgovori, Ivano ? 

Ti si stajala kao kip u mraku kasnog predvečerja i tvrdo rekla : 

— Večeras više ne će biti tajne! ' 

Tad si me uzela za ruku i povela natrag kući, a ja sam se smrknuo 
prvi put i osjetio, da te gubim, Ipak nisam ništa pokazivao, već sam 
čekao noć. 

Dok sam se prije uvijek veselio prvim časovima braka i u mašti ih 
oslikavao, sad su mi — ma da još ništa nisam znao — postali teški. 
Ti si bila hladna i mirna kao nikad dosad. 

Vrata naše ložnice bila su otvorena ; trebalo je, da udjemo u nju, 
ali ti si se u sobi pred njom zaustavila, sjela kod stola i pokazala meni 
rukom na stolac, da sjednem. Poslušao sam. 

Ti si pokrila rukom oči i govorila si — ja se sjećam svake riječi 1 
— lagano i nešto drhtavo : 

— Slušaj me dobro i pažljivo, da me uzmogneš suditi... Go- 
vorila sam ti, da ne znaš, koga ljubiš, ali sad moraš znati, koga uzimaš 
za ženu. Ne ću da pred tobom imam ikakvih tajna... Kazat ću ti 
sve kao na ispovijedi ili, još bolje, kao na smrti, pa ako bude tvoja 
ljubav jača od svega onoga, što me može osuditi, bit ću ti nesamo 
vjerna nego i zahvalna do smrti... Samo nas tvoja vjera može spasiti. 

— Ivano, što je to za Boga ? Ta, ti simi rekla, da svoje srce nisi 
nikomu — — 

i — I nisam. Ja uopće nisam kriva, a ipak je to kadro razbiti svu 
našu sreću zauvijek. ' 

— Ne će! Ne smije. .. vikao sam ja, ali glava mi je bila puna 
najernjih slutnja. 

— Vidjet ćemo — nastavila si ti sabranije. Onoga predvečerja, 
kad smo se prvi put sastali na samotnoj obali, odlučila sam bila stalno 
da se bacim u more. 

— Ivano! 

— Da se bacim u more! — zakrijesila si očima. 

— Ali ti si bila sasvim mirna onda. 

— Da, sasvim mirno bih se bila bacila. 

— I zato si gledala u ladju, koja je odlazila. 

— Da! Samo sam još razmišljala, da li je baš vrijedno, da idem 
u more ili — 

— Ili? 

— Hi — u zabavište koje! 

— Ivano !! 

— Da, upravo tako. Smrt je jedno kao i drugo. Znala sam samo 
to, da:kod kuće dulje ostati ne mogu. 

— Zašto ? 

— Mati me je mrzila i progonila. 

—Azarotac?.. 

— Otac je slabić i izgubljen čovjek... . 

— A zašto te je mati?... 

— Ljubomorna je bila... 

— Kako?... Ah! Zar za onoga — — 

— Da, na onoga, na ljubavnika! 

— On te je ljubio? 

— Ljubio! Ovu svetu, ovu našu riječ daješ ti njemu. .Želio 
me je u svojoj gnjusnoj požudi, u svojoj pjanoj strasti — drugo ništa! , 

Zamuknula si, a ja sam se zapanjio. 

— Kako to znaš? Čim ti je pokazao? 

— Kako znam! — nasmijala si se čudno, da sam se sav uprepastio, 
a onda si provalila u grčevit plač i pala mi do nogu : ,,Oprosti mi, za- 
klinjem te Bogom, oprosti mi... ali nisam kriva!" 

— Šta? On je... nisam izgovorio, nego kao lud klonuo u nasla- 
njač. Osjećao sam u glavi omaglicu, a ruke tvoje, što su mi obuhvatale 
noge, činile mi se dolje negdje daleko u bezdanu, a ja da sam u kladama, 
pa se ne mogu nikud maknuti. 

— Da, to je ta moja grozna tajna — — govorila si ti očajno i 
neiskazano tužno . . Mjesec dana, prije negoli sam upoznala tebe, 
bila je kod nas gozba, večera ... On je bogat, on je — ogavno je to — 
platio očeve dugove, (edrživag nas sve i gostio. Zato je otac na sve 
šutio i sve dopuštao... Ja sam vidjela, da mati krivo gleda svaku 
njegovu riječ sa mnom, za to sam se uklonila u svoju sobu odmah iza 

večere i čitala... Oni su bučili dugo... Mora da su bili pjani svi, 
jer je mati dugo poslije došla po me, da idem plesati, ali ja nisam htjela. 
Njoj je glava gorjela, smijala se razuzdano i silom me vodila u plesnu 
dvoranu, ali ja sam se branila. Onda su opet bučili, a ja sam umorna 
zaspala. Ne znam, koliko sam spavala, ali najednom se prenem, stresem, 
—i kako je slabo polusvijetlo pred zoru dopiralo u sobu, opazim na svoj 
užas kraj moje postelje — njega... Nešto sam viknula, ne znam ni 
sama što, a on je kleknuo, stao mi ljubiti ruke i zaklinjati me, neka se 
umirim, da mi je došao reći ,,laku noć", da je nesretan, što nisam došla 
tamo na ples... da me ljubi... 


— Ovu svetu, ovu našu ciječ. , 
jame. 


. dahnuo sam ja kao iz grobne 

— Ja sam ga turala od sebe, plakala sam, borila sam se s njim 
čitav sat valjda... već je i zora prodirala u sobu... vikala sam, on 
mi je čepio usta, grebla sam ga, tukla, a onda sam — klonula ... 

— Fuj, fuj! ... viknuo sam ja, skočio i odgurnuo te nogom. 

Još sad te vidim, kako si glavom udarila o pod i ispružila ruke, 
kao mrtva. 

— Fuj! — smogao sam još jedanput i otišao u ložnicu zaključavši 
vrata za sobom. Obučen sam legao na krevet i plakao prvi put u ži- 
votu — ne nad tobom nego nad sobom. 

A to, to je bilo ružno, Ivano, — ova sebičnost moja. Nisam razmiš- 
ljao, što si ti imala podnijeti, nisam vidio, da si žrtva, već mi je 
bilo do toga, što sam ja izgubio, u čem me je život prevario... 

A takav sam ostao u duši sve do onoga časa, kad si otišla zauvijek 
od mene. Ja sam te osudio i ta je osuda moj najveći grijeh protiv tebe, 
Ivano moja! Nisam krivio glupost života nego — tebe. 

U neko doba noći digao sam se, otključao vrata i ušao opet tebi. Ti si 
jednako ležala onako, kako sam te ostavio i grcala se od pridušivana plača. 

— Promislio sam sve... počeo sam, da govorim mirno, a glas 
mi je drhtao. Ti si se naglo digla kao utopljenik, koji pom posl, ednji 
spas, i pogledala me samilosno. 

— Nakon ovoga svega, što se dogodilo, ne može biti ni govora 
o kakovu našem zajedničkom životu ili — ljubavi kakvoj. Pred svije- 
tom, zbog mog dobrog glasa, možemo biti muž i žena — onako kao tvoj 
otac i mati, — ali inače ostajemo tudji jedan drugomu. 

Ja se sad stidim tih riječi, Ivano, i stresam ih sa sebe na papir, da 
ih se: oslobodim zauvijek. 

Ti si opet natrag klonula, ali nisi više plakala. 

— Fuj! — rekla si ti sad muklo i mrtvo — 

— To li je dakle ljubav tvoja? ' 

— Da, prema onoj Ivani mojoj, ali prema ovoj... nisam dovršio, 
nego sam mučke otišao u ložnicu. | 

A trebalo je, da kažem : ,,Na moje grudi, moja Ivano, ti nisi ništa 
kriva, Ti si ona moja ista, koju sam ljubio... 

I koju sad ljubim. Ne, nisam više onaj, koji sam bio onih groznih 
dana, prije nego si se bacila u valove mora. Drugi sam. Vjeruj mi, jed- 
nom mi vjeruj! 

Sad nisam više onakav kao one noći, koja je ubila tebe i mene ; 
drugi sam nakon smrti tvoje. 

III. 

Nakon smrti tvoje drugi sam. Nisam više onakav kao one noći, 
koja je ubila mene i tebe. 

Sedam je noći bilo još do one noći, noći tvoje smrti — kao sedam 
godina... mračnih i teških. 

U njima si umirala ti, a one su potresle cijelim mojim životom 
i učinile me onakovim, kakav sam sad... drugim: mrtvim za sve, 
a živim samo za te. U njima sam kao u sedam odjela proživio muke 
očistilišta. Svi su moji prošli dani pali u zaborav pred ovim časovima, 
što su se odigravali u najdubljoj dubini moje dotad neraskrivene nu- 
trine. Oni su bili moj pravi život i moja — smrt. 

Prvidan bila je nedjelja. Bili smo zajedno u crkvi — zbog svijeta, 
ti si se putem ćali smiješila — zbog svijeta. Samo si blijeda bila i upalih 
očiju — baš kao da si iz groba ustala. Neke moje rodjakinje, koje nisu 
dospjele jučer doći, čestitale su ti danas. Ti si se i opet smiješila i prvi put 
me iza prošle noći u oči pogledala, da mi kažeš svu gorčinu toga smiješka. 
Jedna je moja stara tetka značajno primijetila, da si blijeda, i nešto ti 
u uho šanula, a na to su se sve druge indiskretno nasmijale. Ti si me i opet 
onako pogledala. 

O, kako smo se varali svi skupa! I tetke i jai — ti! 

U večer smo se i opet našli u onoj istoj sobi, koja je bila od to doba 
našom tamnicom; tako mi se bar činila. Ti si kanda očekivala, da ću ja 
nešto reći. Sjela si za stol kao i sinoć i pogledala me sasvim mirno. 
Ja sam već htio bez ijedne riječi poći u drugu sobu, ali sam se zaustavio 
i bacio pogled na tvoj divni lik. Sve ono na tebi —s česa sam ludovao 
i za čim sam čeznuo — što je već počivalo u mom zagrljaju sasvim 
blizu mene — miris tvoje kose i svježina puti tvoje — sve me je to pro- 
strujalo i ja sam na vratima stao s pitanjem u duši: Zar to sve da iz- 
gubim ? A ipak moja samo jedna riječ, jedan kret ruke — da sad lagano 
podjem do nje, pa da joj pogladim kosu — povratio bi sve. Ona bi bila 
opet moja ! 

Ali ponos neki i slika onoga čovjeka, kako je došao noću tebi, 
suzdrža me i ja sam ti tiho samo rekao : ,,Laku noć!" 

— Laku noć! — vratila si ti isto tako tiho. 

— Ivano!... Ja ne znam, ali nešto se mora učiniti. Ovo ipak ne 
može ovako dalje svaki dan... počeo sam iza kratke borbe. 

— Mora se vjerovati! 

— Ali to je baš ono grozno : vjerovati, da je sve ono istina... 

— Ono nije istina! 

— Šta, zar se nije dogodilo? Ti si me varala, iskušavala sime... ! 
poviknuo sam radosno i pošao tebi. 

— Nisam te varala. Istinu sam govorila, ali ono se ipak — nije do- 
godilo. Za me je, kao da se nije dogodilo, a po gotovu bi to moralo biti 
zate. Šta sam ja kod toga svega kriva ? 

— Kriva si, što mi nisi priznala sve prije vjenčanja. 

— Nisam znala, da si takav malomještanin i da se toliko toga mora 
u tvom mjestu činiti ,,zbog svijeta". A nisi li mi i sam govorio, da je 
vjenčanje tek formalnost, a ljubav da je glavno. Pa napokon to nitko 
ne zna osim tebe i onog nesretnika, koji me je htio poslije oženiti. Saču- 
vala sam njegovo pismo, gdje mi predlaže, da pobjegnem od oca i majke 
idaidem snjim. Nisam mu ni odgovorila, niti sam ga ikad više pogle- 
dala. On ne će govoriti nikomu, dakle se u.tvom ,,svijetu" ne bi nikad 
o tom ništa znalo... Čemu dakle da ti govorim to prije vjenčanja ? 

Ako ti je sve bila formalnost, nije li to napokon svejedno ? 

— Nije svejedno ! 

— Ah... kriknula si najednom ti, jer si pogodila moju ružnu 
misao. — Tako zar ?... Da sam ti priznala prije, ti me ne bi bio ni 
uzeo ! Ti bi me ostavio 2! Jeli?... Oči su ti divlje sijevale, 

— Ne znam.... Vidiš, u ovom ovdje gradu dogodila se začudo 
slična pripovijest, samo se riješila drukčije. Takova jedna nesretnica 
priznala je onaj čas, prije nego će ići u crkvu na vjenčanje, svomu 
budućemu mužu svoj grijeh... 

— A o? 

— Okrenuo se i otišao zauvijek. 

— Nisam trebala ni pitati, kad je iz tvoga mjesta, — rekla si 
ti ujedljivo. 

— Ivano... nemoj me još i vrijedjati ! Zamisli se malo i u moj 
položaj. Nije li to užasno ? Ljubiti djevojku, vjerovati, da je djevojka, 
vjenčati je, a onda... Ne, to je ipak prijevara ! 

— A nisam li ti ja toliko puta htjela sve reći, dok smo bili za- 
ručeni ?... Nisam li te molila, da mi budeš uvijek dobar ?... Nisam 
li te poticala, da budeš jak u ljubavi ?... Da, samo tvoja ljukav 
u koju sam vjerovala, zadržavala me je, da ti to ne rečem, jer sam 
držala, da ćeš i ovo moje priznanje u oči prve bračne noći uzeti 
za formalnost i razumjeti me, jer ljubav, ona velika ljubav, prašta 
sve. Ali ti si me odgurnuo ! Sasvim onako, kako bi učinio po- 

.sljednji tvoj sumještanin. Nije me pogazio onaj čovjek one noći 
nego ti sinoć ! 

— Ivano ! 

— Ti, ti si mene prevario svojom vanjštinom, svojim govorom i 
uopće cijelim načinom, kojim si mi pristupio i zavolio me. Učinio 
si mi se najboljim od svih ljudi, koje sam poznala. Znaj, da sam mogla 
odabirati. Vrzlo ih se oko mene dosta upravo u ono nesretno vrijeme iza 
moga pada. Ali pomisao, da bih morala pričati=svoju nesreću svakomu, 
da bi me redom ostavljali — kad bih im, kako sam ja i sama htjela, 
kao zaručnica sve priznala — ta mi je pomisao bila grozna i ubijala 
je svaku ljubav u klici. Zamrzila sam posve muškarce, Kod udovica 
i rastavljenih žena ne pitate ništa ... tu vaš muškarački ponos prašta 
sve... Samo mi, mi moramo biti netaknute ili bar glumiti, da to 
jesmo ...Jedan Englez, pomorski kapetan, bio je upravo lud. za mnom. 
Bio je i lijep i stasit, i donekle bi mi se bio svidio, ali mi je i on stao 
odviše govoriti o mojoj čistoj duši i kako bi bio sretan, da utrgne taj 
tako krasni i ujedno tako nevini cvijet i da se sa mnom zakiti. Zar 
sam mu mogla reći, da sam već omirisani cvijet * Ne, pisala sam niu, 
neka me se kani, jer ga ne bih mogla nikad ljubiti. Drugi dan se ustrijelio. 

— Vjerujem... dahnuo sam ja gledajući za ove pripovijesti 
u tvoje lice, koje se zažarilo od uzrujanosti i bilo neiskazano lijepo. 

— I zato, vidiš, samo zato sam htjela baciti se u more, jer sam 
strepila pred tim časom, u kojem bi me muškarac ponizio i... 
odgurnuo ! 

— Ivano! 

— Ili u more ili u zabavište! Tamo bar ne pita muškarac za 
prošlost . . . jer bi bilo smiješno, noda!... Tamo ne treba priznanja, 
ne treba ovih muka, ovakih razgovora... 

— Ovi su razgovori potrebni, Ivano! Oni pročišćavaju duše... 

— Vidiš, — govorila si ti dalje, kao da me nisi čula. — Da si ti 
bio razbojnik, da si čovjeka ubio i da si učinio ne znam što, pa da 
si mi priznao ili nisi, ja te ne bih za to ni pitala — jer sam od onoga 
časa, otkad sam te zavoljela, sva tvoja djela odijelila od tebe, kao što 
bi bio trebao učiniti — ti. Za mene si postojao ti, i samo ti, zapravo 
ljubav tvoja, ljubav, koja sve shvaća, sve prašta... 

— Ta ljubav još nije umrla, Ivano ! 

— Umrijet će, ako ne odijeliš mene od onoga, što se dogodilo, 
jer ono se — nije dogodilo. U onoj tvojoj velikoj ljubavi, koja je 

u meni probudila jednaku ljubav kao za nikim dotad, sasvim sam za- 
boravila sve. Osjećala sam potpuno, da nisam ništa učinila, pa li 
zato nisam ništa ni otkrivala. Ti znaš, kako bi naši cjelovi razbili 
sav mrak s moga lica. U tebi sam gledala svoga spasitelja, pa sad 
možeš misliti, kako mi je grozno, gdje sad u tebi otkrivam sasvim 
obična muškarca... slična onima, što su oko mene oblijetali... 
pače još nižega, jer — onaj se Englez za me ubio, a ti si, kako mi 
veliš, izgubio me, pa ipak ostaješ u životu, da me mučiš... 

— Ivano, ja nisam htio i ne ću, da te mučim, Ja se samo sim 
mučim... 

— Znam ! Ne znaš, šta bi počeo, ali ne zbog sebe ili mene, nego 
zbog svijeta. Da me otjeraš — šta bi onda svijet rekao * Kakva mati, 
takva kći! Pogodili bi svi, i na tebi bila bi sramota i — uvrijedjeni 
ponos. Za to je tebi! 

— Za to je bilo meni možda još jučer, ali danas... kad sam još 
ovo ostalo čuo... mislim drugačije i molim te, da ti o meni takodjer 
drugačije misliš... 

— Što misliš ? 

— Mislim, da treba da se razgovaramo... još mnogo. Ovakove 
su oluje potrebne, jer čiste zrak. Možda se u ovim razgovorima ipak 
približimo jedno drugome i — zaboravimo sve. 

— Ako vjeruješ u to, bit će! —rekla si čvrsto i odlučno. — Ali tu 
treba mnogo razmišljanja, udubljivanja, onoga nutarnjeg izgaranja, 
po kojem čovjek izlazi viši i bolji. Zato — razmišljaj i ostaj mi za 
danas zbogom ! 

— Laku noć! . 

Meni nije bila laka noć, jer su mi navrle sasvim nove misli, od 
kojih nisam mogao zaspati. Započelo je preporadjanje. Dodirali su 
me prvi traci novoga života. Stao sam te opravdavati i — liječiti 
svoj ponos. 

Drugi dan sam jedva čekao večer, da se nadjemo zajedno. 
Bilo mi je kao bolesniku, koji se oporavlja. Ovaj put nismo sjedili 
za stolom kao osudjenici nego na divanu. Ja sam uzeo tvoju ruku 
u svoju i od vremena je do vremena ljubio. Odlučio sam, da te iznova 
osvajam onako kao onda, kad smo se imali zaručiti. Pa to su i trebale 
da budu nove zaruke — mislio sam ja. 

Ti si mi pustila ruku, ali mrtvo i bez ikakvih osjećaja. To me 
ipak nije poništilo. Htio sam te osvojiti svojim riječima. 

— Ivano! Ja sam noćas opet silno trpio, ali ovaj put ne zbog 
svijeta i sebe nego zbog tebe. Kušao sam seuživjetiu sve ono, što ti 
se dogodilo i ti si mi sinula u sasvim drugom svijetlu. Pokazala si mi 
se mučenicom, žrtvom, koja nije bila ničemu kriva. Zgadio sam se 
sim sebi, kako sam postupao proti tebi... Oprosti mi!... Bila je 
to prva provala uvrijedjenoga ponosa, bilo je razočaranje i upravo 
to, što sam te silno ljubio, uzjarilo me onaj čas na te. Ljuto sam noćas 
okajao sve i — Ivano — ja ne vidim nikakva drugog izlaza, nego da 
se smirimo oboje... da se ne mučimo ni ti ni ja...nego da budemo 
zbilja muž i žena, kojima će vrijeme izliječiti sve rane... da se Zagr- 
limo kao onda na brodu, kad smo polazili ovamo i kao toliko puta 
prije... Šta možemo drugo ?* Učinjeno je učinjeno, a treba da mi 
zaboravimo. Ja ti obećajem, da ću od ovoga časa prevući preko svega 
koprenu, koju nikad ne ću ni jednom riječi odgrtati. A ljubav će se 
ona stara sve malo pomalo vratiti — je li tako Ivano ? — uzeo sam 
te za obje ruke i stao pritezati sebi, a sav sam drhtao — je li tako ? 
Reci! Ti se i ne mičeš. Ti si jednaka kao prije. Reci što, Ivano!... 
Govori ! Govori, zaklinjem te. Ne budi mi tako grozno mrtva. Šta ti 
je?... Ii mi ne vjeruješ ? 

— Ne vjerujem. 

— Da sad nisam govorio istinu ? 

— Ti si htio, silom htio, da to sve, što si sad rekao, bude istina, 
ali to ona ipak nije. 

— Dakle sam te htio obmanuti ? 

— Ne mene nego sebe hoćeš obmanuti. Ovakova časovita odluka 
šta znači za naš budući život 2 Uzmimo, da se sad i pomirimo, da pa- 
nemo u zagrljaj i da se poljubimo... tračak bi ti neke sreće na čas 
sinuo, ali samo na čas, jer već tu, na ovom putu do ložnice, još prije 
negoli bismo na vrata stupili, taj bi tračak ugasnuo, jer bi ti se najednom 
u duši javio onaj dogadjaj, a istom kasnije... u času milovanja, 
baš u tom samom času... moralo bi ti doći na um sve. Zar bi me 
mogao tako snažno ljubiti, da se otmeš i najsitnijoj misli o tom ? Reci, 
ali reci iskreno ! 

— Ne znam! 

Ba. Ali ja znam, da ne bi. Pa onda poslije, svaki put... Istina, 
ti mi ne bi možda, kako obećaješ, spominjao ni jedne riječi, ali ja i 
ne trebam riječi. Dosta mi je pogledati u tvoje oči i vidim sve. To još 
š0re boli nego riječi — oči! 

— Zar ne vidiš u njima oproštaja i — ljubavi, Ivano — zagrlio 
sam te i privijao sebi. 

— Vidim strast, koja hoće da bude ljubavlju. Kad se udovolji, 
rasplinut će se, a ostat će ona ista pustoš, koja je u tebi od preksinoć. 
Pustoš i beznadje. 

— Ne, ne, Ivano ! Ti se varaš. Sve su to, što mi govoriš — oprosti 
— tek riječi neke i vlastita mučenja. U zbilji to ne bi bilo tako. Sve 
bi to bilo drugačije, da kušamo jednom. 

— Pa dobro; evo — ustala si ti — ja idem, slušam te. Hajdemo, 
da kušamo i — vidjet ćeš, da govorim istinu, da je vidim unaprijed ! 
Hajde, vjereniče ! Vrata su ložnice otvorena. ' 

— Ne, Ivano, ja tako ne ću. Ne ću ie mrtvu i takovu. Onakovu, 
kao kad si mi na brodu u naručju rekla : ,,Sad sam potpuno sretna g 
— onakovu hoću. 

— Te više nema. Ja nisam potpuno ni nikako sretna. 

— I ne ćeš biti? 

— Ovisi samo o tebi. Kad budem u cijelom tvom biću vidjela 
potpunu promjenu, kad mi ti toga i ne budeš rekao, ni trebao reći... 
kad ti bude ljubav tolika, kolika je u meni sad i od početka prama 
table; 

— Ne — prekinuo sam te — ne, Ivano, ti me ne ljubiš i nisi me 
nikad ljubila. 

— Nikad te više nisam ljubila što sad! To je najveća istina u 
cijeloj ovoj našoj tužnoj pripovijesti ! 

Ja nisam onda ovih tvojih riječi razumio, kao što ih razumijem 
sad. Slegnuo sam ramenima i otišao u svoju sobu. Počeo sam te držati 
ludom i nisam više mislio ništa. 

Trećiđan sam se od očaja opio. S bocom i s čašom došao sam 
u večer u našu ,tamnicu? i silio te, da piješ. Nisi htjela. Onda sam 
te silom privukao sebi i ljubio te u lice, u oči, u usta : ,,Ha, ha, sad 
smo se pomirili. Sad je sve dobro. Sad smo muž i žena." Ti se nisi 
ni branila, samo si mi rekla : ,,Tako li misliš steći ljubav moju?... 
Tako li misliš pročistiti dušu ? — Alkoholom ! Onda otidi u zaba- 
vište 1... 

— Ti, ti idi u zabavište, kao što si i htjela. Tamo bi valjda 
našla tu svoju nekakvu ljubav — vikao sam ja na te, da se i sad 
stidim .. . i turao sam te i tukao, a ti si ostala mirna, kao da ti je 
to godilo ! : 

Hermina pl. Ferić: Seliakinja iz Posavine, (Plaketa).. 


— Kriva si, kriva svemu. Mogla si se obraniti onda od njega 
ali nisi, ti si ga voljela . .. Eto to je ono, što ti ne mogu nikad oprostiti. 
Htjela si zgriješiti! Pristala si. 

— Ah, da tako jesam! Da sam bar takova, kao što mi veliš ! 
Bila bih za ovaj svijet, bila bih i za te... Govori, govori mi samo 
sve, što ti je u srcu i što treba istom da vinom izadje... Na, i tuci 
me... udaraj me, pograbi me za ruku, odvedi me na klisuru i baci 
u more! Da znaš kakvo ćeš mi dobročinstvo učiniti... Svršimo 
već jednom ! 

— Ivano, zašto si takova, Ivano? Ne budi tvrda kao kamen, 
Ta, ljudi smo, živimo još ovo nekoliko godina na zemlji, pa zašto 
da ne budemo sretni ? Zašio da se mučimo. .. Vidiš, sad sam te uvrije- 

dio... ružno, ali nisam mislio ono, što sam govorio... Oprosti m! 
Ivano, smiluj mi se, evo na koljenima te molim — ja sam ti pao do nogu 
i plakao. — Ja sam nesretan čovjek od svoje mladosti. Nikoga svoga 
nisam imao. Na svijetu već nemam nikog nego tebe, Ivano... Ivano!.. 
Vjeruj, da ću te uvijek ljubiti žarko... bezumno... 

A ti si se sagnula meni i poljubila me u kosu. Suze su navrle bile 
i tebi. Ja sam te podigao i odnio u ložnicu. 

Četvrti dan bio je najsretniji u našem kratkotrajnom braku. 
Gdjegod smo se u kući našli, zagrlili smo se i dugo I ubili. Sunce je 
došlo iza noći. Sretno smo gledali u oči jedno drugomu, da se uvjerimo 
o potpunoj sreći. Iza nas je bila noć, u kojoj su se proživjele godine. 
Svake sumnje, svega, svega je bilo nestalo. Ja sam se još i više Silio, 
da se smiješim, samo da te uvjerim, kako je nastao preokret u meni. 
Sam i sebe sam silom uvjeravao, da je taj preokret tuda sam drugi 
čovjek. 

Ali u tebe je bilo oštro oko. Što je dan više naginjao zapadu, 
ti si stala sve više sumnjati i ne vjerovati momu pogledu, koji više 
nije bio isti. Na večer si mi rekla: ,,Reci mi iskreno... osjećaš li, 
da je ova naša veza trajna i da je došla pravim putem . 


— Onim putem, kojim si ti govorila . . . mislim, govoreći iskreno , .. 
da nije... 

— Zar ti nisi osjećao, kad si sinoć pao preda me? — pitala si 
ti i gledala me bijedno. 

— Jesam... ali za ono drugo, za zaborav .. trebalo je još 
nešto ! ' 

— Vino! Zar ne? 

— Da! Nažalost !... 

— Hvala ti na iskrenosti. Mi smo svršili. 

I ja sam tad osjetio, da sam te sasvim izgubio. Spoznao sam, 
kako je to jadno, da za zaborav onoga, što je bilo, trebam — vina... 

Peti dan nismo progovorili ni riječi. 

Šesti dan zamolila si me, da sjednem uza stol kao ono naiprvi 
put i da te slušam. Samo što ovaj put nisi prekrila rukom očiju, nego 
si me hladno i nepomično gledala. Oči su ti bile bez ikakva izražaja, 
kao staklene — onakove, kakve sam vidio poslije, kad su te izvadili 
iz mora. 

Učinilo mi se, da je to mrtvac preda mnom, a ja da sam lud. 

— Slušaj — počela si ti kao grobnim glasom — ovo posljednje, 
što se dogodilo izmedju nas, bilo je nedostojno i mene i tebe. Glumili 
smo, i ako to nismo htjeli. Ja sam se uvjerila, da ovakvi, kakovi jesmo, 
ne možemo imati potpune i nepomućene sreće. 

Možemo se na čas zavarati, ali trajno to ni je ine može biti. 

— Pa zašto da bude nepomućena sreća? — prekinuo sam te ja. — 
Pustimo, neka se zasad uspomene i slike iz prošlosti javljaju posred 
naše ljubavi. One će, što se budemo više ljubili, slabiti i pomalo nestati 
sasvim. Zaborav će doći, a da ne ćemo ni osjetiti. 

— Ne radi se sad više o tom, dragi moj, nego o nečem drugom, 
višem, O našim dušama. Ako ovako nastavimo, mi ćemo ih utapljati 
i ljubavi prave, one velike i vječne, ne će izmedju nas biti. A po tom 
ni sreće. Živimo dalje onako, kako smo snatrili one noći na brodu 
polazeći ovamo, kad sam osjetila potpunu sreću bez ikakvih drugih 
želja... U ljubavi s onoga svijeta, 

— Ja te razumijem, Ivano, ali ja to ne mogu. Što da ti lažem ? 
Ne mogu... 

— Onda se moramo rastati, dok se opet ne sastanemo.. , negdje 
daleko... 

— Gdje? 

— U neznanom kraju. 

— Ti ćeš zar u smrt? 

— To se samo zove smrt, a zapravo bi se moralo zvati oslobodje- 
nie, oslobodjenje od tijela... Kao kad leptir odleti u zrak iz gusjenice, 
što je plazila. 

— I ti držiš, da se tamo život tako nastavlja? 

— Pa to i jest tek pravi život. Ja sam ga osjetila već prvi put, 
kad sam se ono onda... kad si ti došao na samotnu obalu... htjela 
baciti u more, Onda se iz temelja pokrenuo moj život. Drugi put je bilo 
one noći, kad si me odgurnuo. I onda sam već vidjela pred sobom 
valove, kako me još jače zovu. Ali nisam imala prave snage, jer me je 
nešto vezalo uza te... tvoji zagrljaji i cjelovi. Ali sad me ne veže ništa. 

— Ni ljubav prama meni! 

— Ta veže tebe uza me i mora te jednom privući, 

— Zar u valove? — Nikada! To je ludo! 

Kako se sad smijem tim riječima, gdje vidim, da je vno, što si mi 
govorila, bila istina ! Da, istina je, privlačiš me, Ivano, i još noćas ćemo 
se sastati. Još noćas. 

— Došla sam te pitati, hoćeš li me pustiti u more. To je sve, što 
ti još imam reći. 

— A da te ne pustim? 

— Ostala bih uza te onako, kako sam rekla. Čekala bih, dok ne 
spoznaš i ti tu veliku istinu i ne budeš kao ja. i 

— Ne, ja to ne ću nigda, a ti radi, što hoćeš. 

— Ti me dakle puštaš? 

— Idi! 

Sedmi dan zaogrnula si pod noć rubac i rekla mi mirno: ,,Ja 
sad idem!" 

— A nemaš mi ništa reći na rastanku? 

— To nije rastanak. Ti ćeš doći za mnom. Poželjet ćeš me. 

— Ti si poludjela. Ja tako nikad ne ću poludjeti. Idi samo, idi! 

I ti si otišla. Kao sjena. Na vratima si se okrenula : ,,Nisi me volio 
ljubavlju, koja prašta, pa za to nisam oprostila ni ja tebi, nego odlazim, 
da me poželiš" — doviknula si mi, a ja sani te poželio odmah onoga 
časa i nemam otad mira, dok se ne sastanemo, 


IV. 


Dok se ne sastanemo, nemam mira, jer sam te poželio odriah onoga 
časa, kad si mi doviknula : ,, Odlazim, da me poželiš; nisam ti oprostila, 
jer me nisi volio ljubavlju, koja prašta“ 

Da; nemam mira, otkad sam te drugi put poželio. 

Nemir “i želja za tobom to je bio rmoj život iza tvoje smrti. 
Ne znam, kako sam onaj čas ostao, da nisam poh lio za tobom. Valjda 
sam još uvijek mislio, da ćeš se vratiti, da ne ćeš izvesti svoje odluke. 

Ali ti si je izvela. Sutradan su te izvukli iz vode. Ne tebe, nego 
ono :lijepo i bijelo tijelo tvoje. Imala si oivorene oči i raspuštenu 
mokru: kosu. 

Ja nisam upravo ništa osjećao, kad sam te gledao. Bio sam posve 
miran. Taknuo sam se samo prstima tvoga čela. Bilo je ledeno i tvrdo. 
Ne, ne, to nije Ivana. Ona je bila izvan toga tijela još onda, kad se sa 
mnom razgovarala o našim dušama. Samo je dijelak nje bio ostao u tom 
tijelu, dok ga nije taj dijelak bacio u more, a onda je Ivana pošla morem 
i zvjezdama u neznani kraj, 

Ili = još nije otišla! Još je tu uza me, na stolcu ovdje, na divanu, 


uz prozor; u šumu mora, što mi dolje pred prozorom mrmori zovući * 


me sebi, njoj. 

Ne znam, ni kad ni gdje su je pokopali. Mora da sam ono vrijeme 
spavao ili bio lud. Ništa ne znam, niti pitam koga. 

Prve dane htio sam ti se iznevjeriti, Ivano! Probudilo se u 
meni ono ljudsko. Htio sam izići iz kuće, zaći medju ljude i tražiti 
drugu ženu. 

Ali tad sam te osjetio kraj sebe. Čutio sam tvoju ruku na svojoj. 
U kasnoj noći čuo sam jasno tvoj glas : ,,/Ti ćeš doći za mnom 1" [ odgo- 
vorio sam : doći ću, dok se kao ti otresem svega, što me još drži sa zem- 
ljom, dok ne budem više kao gusjenica — kako si govorila ti. 

Još su me samo mučile i izjedale misli — misli na našu ljubav. 
Sve su se one slike vraćale : od prvena obali do posljednje u ovoj sobi. 
One su me najprije zvale natrag u život, odsudjivale tebe, podizale moj 
ponos, prikazivale tebe ludom — dok nisu došle one druge, nutarnje, 
koje su mi uzdigle tebe kao čistu i vjernu dušu, s kojom: se moram sjedi- 
niti. A nisam se mogao na to nikako odlučiti, d« k se nisam otresao svih 
misli i prosuo ih evo na ove papire,,što su mi prikrili stol. Pišem ih-i 
pišem... same riječi naviru... sama se slova nižu silazeći po peru, 
s mene i domala ć . biti sasvim bez njih, nag, ravan tebi. Ne ću više na 
sebi imati ništa do tijela, što ću ga dati moru. 

Ovi su papiri odjeća moja zemaljska, moje lupine, u kojima sam 
živio, dok sam te na zemlji ljubio. Ne smije ih nitko čitati, jer ih nitko 
ne bi raumio kao ti. Kao što ih nije nitko ni napisati mogao nego ja! 
Oni su veza izmedju tebe i mene. Sveta, tajnovita veza. 

Zar da ih spalim? Da ih uništim? Ne! 

Uzet ću ove papire i rasuti ih morem na onom mjestu, kud si otišla 
u neznani kraj. 


V. 
Kud si otišla u neznani kraj, na onom ću mjestu rasuti ove papire. : 
Jer ti me tamo čekaš. Na onom istom me mjestu čekaš, u šumu 
mora i u.mrkoj mjesečini. Ti ćeš me voditi dalje u neznane kra- 
jine i odgonenuti mi posljednje tajne bivstvovanja. . 
Nisi li to sad dahnula u me ? Nisi li se taknula moga duha? Javi mi: 
Se, Ivano, pokaži mi se. Vidiš, da sam sad.sasvim oslobodjen, da sam. 
potpuno tvoj. Pruži mi ruku, pa da idemo! Što mi se skrivaš, Ivano, 
kad te osjećam posve blizu sebe, tu na koljenu svom. Evo, uhvatila si. 
Mi ruku, držiš pero i pišeš ove retke. Jesi, tu si... Eto, sklopio sam 
oči i kroz vjedje te gledam,.a kad ih otvorim, opet mi se izgubi tvoja. 

slika! Kamo to iznikneš, gdje si? ... Ili ja ovo ludujem? Ili sanjam 
i ne pišem ovo? Ili sam već umr'o? Šta je ovo? 

Zašto me mučiš Ivano? Zar još nisam sve učinio, da se oslobodim 
zemlje? Što, što još moram? | 

Timinešto govoriš? Kako? Reci jasnije. Ja čujem samo: ,,Dodji. . . 
dodji!" Doći ću Ivano, još prije zore. Danas je nedjelja kao i onda, 
kad si amo došla, kao i onda, kad si se sunovratila u more.. Šta? 
Šta veliš?... Da ne spominjem više prošlosti. Ne, ne ću. ,»Prošlosti 
nema!" dovikuješ mi. Dakako, da je nema i — ništa se nije dogodilo. 
Ništa nije postojalo nego samo ja i ti. Zar ni to? »Oboje zajedno!? 
Da, oboje zajedno kao jedna misao, jedan ja... jedan! 

Čujem te sad sasvim jasno, premda si mi kao u nekoj dalekoj, 
jako dalekoj daljini. Ipak sam te dozvao. Nemoj mi se izgubiti, Ivano! 
»»Ne ću!" Ne ćeš? Ali daj da te još i vidim. Bar jedan dio od tebe! Jedan 
tračak... Na, evo ga, pao je kroz prozor. Da nije to trak zore? Ne, Nije, 
jer je tako siv, zelen . . , tajnovit. Da, to si ti, Ivano, jesi... evo puziš 
do mene i obasjavaš me sivo-zeleno. Osjećam te. 

Ali gdje ću te potpuno ugledati... gdje? ... Kako? Ne čujem do- 
bro. ,,U valu*. Da, u valu! Tamo idem. 

U valu ću te ugledati i past ću ti u naručaj preporodjen . . . blažen. 


VI. 


Blažen, preporodjen u naručaj ću ti pasti i ugledat ću te u valu. . 


Tvoj trak me evo podiže s moga mjesta i nosi kroz prozor. 

Papiri se dižu sa stola svi i polaze za mnom. Na onom posljednjem 
stoji pero i samo piše dalje... Piše moju sreću i blaženstvo, moj pre- 
porod u tebi. O neka samo dalje piše i nek pohvata sve slasti moga 
sastanka s tobom. 

A gle, kako to brzo idem, ja sam već na klisuri našoj. Kako je 
čudna! Kao okamenjena bol u mrtvoj tišini. I more je čudno. Ono se 
cijelo nekako pomiče kao veliko nečije gorostasno oko, a u njem je odraz 
od stotinu glava, stotinu svijetova... Šta je to? Sad se izgubilo sve, 
potamnilo je oko, a šumi, kao da se bregovi ruše. I ruše se eno... 
pomiču se gore... okreće se nebo... sve je jedna magla od prašinaste 
pjene, a u njoj til — Dolaziš meni, širiš mi ruke, a ja sam evo izgubio 
oči, nemam više očiju, ni ništa nemam; ipak, ipak ti si uza me, sasvim 
si uza me —tisi.., ja... Mi smo jedno! ... Ivano! 

Još jedan trzaj natrag! Vratile mi se oči i vidim. Opet more i mrka 
mjesečina, a pod mojim nogama klisura. Dolje u valu ti, smiješ mi se. 
Evo, održao sam riječ. Došao sam tebi. Kamo to pokazuješ? Na 
istok 2 Kažeš, da zora sviće, odlazi noć, ali ne boj se, ne će me do- 
čekati dan. Ne! 

Skačem tebi, Ivano, s posljednjim pogledom prema noći, koja 
odlazi : ,,Ivano, noć posljednja moja je ovo!" 


* 


Ovo je moja posljednja noć, Ivano! 

Ne ćeš, da mi se smiluješ i da se bar na čas odonud vratiš, da se 
sad razgovorimo. 

Sad nisam više onakav kao one noći, koja je ubila tebe i mene; 
drugi sam nakon smrti tvoje. 

»Nisi me volio ljubavlju, koja prašta, pa zato nisam oprostila 
ni ja tebi, nego odlazim, da me poželiš . . . ! doviknula si mi, a ja sam 
te poželio odmah onoga časa i nemam otad mira, dok se ne sastanemo. 

Uzet ću ove papire i rasuti ih morem, na onom mjestu, kud si otišla 
u neznani kraj. . ' 

U valu ću te ugledati i past ću ti u naručaj preporodjen... 
blažen... 

Ivano, noć posljednja moja je ovo! 


Milan Ogrizović. 


NATKO NODILO. 


1. ŽIVOT. 


Natko (Sperato) Nodilo rodio se u Spljetu 31. augusta 1834. 
od oca Petra, rodom s otoka Mljeta, i matere Ane Cvitanić iz Bola 
na otoku Braču. Potekao je dakle od radišne pučke obitelji, čiji su čla- 
novi u moru gledali svu svoju zaradu i napredak. Osnovnu školu, 
a tako i gimnaziju, dovršio je Nodilo u Spljetu, gdje je kao pitomac 
tamošnjega biskupskog sjemeništa položio ljeti god. 1853. ispit zrelosti, 
Na jesen pošao je u bogosloviju zadarsku s namjerom, da se posveti 
svećeničkom zvanju. Još kao gimnazista u spljetskom sjemeništu 
upoznao se sa starijim drugom svojim Mihovilom Pavlinovićem, s kojim 


nastavi drugovanje i u Zadru. No već 1854. bi Pavlinović zaredjen 


i onda poslan na župu u Drašnici, otkuda 1855. dodje u rodno mjesto 
Podgoru kod Makarske, gdje ostade do 1870. Drugovanje s Pavlino- 
vićem, tini izrazitim narodnim čovjekom, uvelike se dojmi mladoga 
i bistroga Nodila, a naročito bješe Pavlinović onaj, koji je prijatelja 
svoga upozorio na Vukov ,,Rječnik" (4852.) i na ,,Narodne pjesme", 
kao i na prečisti izvor narodnoga štokavskoga govora u dalmatinskoga 
težaka. Ne znamo, što je razlog, dase Nodilo na jesen 1856. — dakle 
nakon dovršene treće godine bogoslovlja — odlučio (ostaviti sveće- 
nički stalež i prihvatiti poziv ravnatelja spljetske gimnazije popa 
Franceschi-Ferinovića, da primi mjesto pomoćnoga učitelja na 
gimnaziji u svom rodnom gradu, kojim je odlučnim korakom život 
svoj posvetio učiteljskom zvanju. Na gimnaziji spljetskoj ostade kroz 
čitavu školsku godinu 1856.—1857., a onda podje na jesen u Beč, 
gdje je kroz sedam semestara (1857.—1861.) slušao predavanja iz hi- 
storije i geografije, a naročito kod ondašnjega čuvenoga profesora 
opće historije Josipa Aschbacha. Nakon svršenih nauka Nodilo se 
u martu 1864. podvrže u Beču državnom ispitu, te ga položi na nje- 
mačkom jeziku s ocjenom, da je ,osposobljen predavati historiju 
i geografiju na cijeloj gimnaziji, a talijanskim kao nastavnim jezikom." 
Vrativši se potom kući, bi 34. augusta 1864. — dakle ravno u dvadeset 
i sedmoj godini života — imenovan suplentom na spljetskoj gimnaziji, 





Natko Nodilo. 


U to se doba Dalmacija nalazila u velikoj uzbudjenosti.. Poznato. 
je, da je nesrećni rat.od 1859. učinio kraj apsolutizmu. Prvo je “bilo, 
da je car Franjo Josip I. sazvao u Beč tako zvano pojačano državno 
vijeće (verstirckter Reichsrath), u koje su pozvani iz: Hrvatske 
Ambroz Vraniczany, iz Slavonije biskup Strossmayer, a iz Dalmacije 
conte Frano Borelli. Ovo je državno vijeće zasjedalo od 34. maja do 
27. septembra 1860. u Beču pod predsjedanjem nadvojvode Rainera, 
pa se konačno iza podulje debate izjavi većinom glasova, da ,,ojačanje 
i razvitak monarhije traži, da se prizna historičko-politički 
individualitet pojedinih zemalja, unutar kojega 
da se razne narodnosti primjereno razvijajui 

napreduju, ali u savezu s potrebama i intere- 
sima cjelokupne monarhije", to jest državno se vijeće 
izjavi za neke vrste federalizam s centralnim parlamentom. 
Dne 12. septembra naglasi biskup Strossmayer, da se nada, da će se 
Dalmacija i opet sjediniti s Hrvatskom, kako je to negda bilo, što je 
potom 25. septembra ponovio još i Ambroz Vraniczany. Sjutradan 


26. septembra osvrne se na to conte Borelli i reče, da priznaje, da 


Dalmaciji ima kud i kamo više Slavena negoli Talijana, no za sjedi- 
njenje s Hrvatskom da sada još nije vrijeme. Nato se diže biskup 
Strossmayer, i uze historičkim podacima dokazivati, da je Dalmacija 
sastavni dio ,,kraljevina Dalmacije, Hrvatske i Slavonije, a onda 
dodade : ,,Ako tko tvrdi, da u Dalmaciji nitko nije za združenje s Hr- 
vatskom,.to ja ovu tvrdnju poričem. Malen je dakako broj stanovnika 
Dalmacije, koji hoće da se združe, a što nijesu svi za združenje, tomu 
se ja ne čudim, jer tamošnji Talijani, premda ih je manje, imadu ipak 
inteligenciju na svoju ruku. Tko dakle da bude za združenje s Hrva- 
tima? Zar ova ista inteligencija, življu slavenskome sasvim protivna ??? 
Ovim čuvenim govorom svojim udarioje biskup 
Strossmayer temelje hrvatskoj narodnoj stranci 
u Dalmaciji, dok je conte Borelli smatran začet- 
nikom autonomaške talijanske stranke. Nakon 
raspusta državnoga vijeća izišla je 20. oktobra 1860. poznata ,,okto- 
barska diploma", kojom je Ugarskoj i Hrvatskoj ustav vraćen, a 
ostalim zemljama u monarhiji obećan, đok je državno vijeće u Beču 
imalo da bude centralni parlamenat za zajedničke poslove svim 
zemljama. Tim povodom sastala se 26. novembra u Zagrebu banska 
konferencija pod predsjedanjem bana Josipa Šokčevića, koja je vije- 
ćala sve do 17. januara 1861. Odmah u početku (28. novembra) za- 
ključiše nazočni hrvatski rodoljubi, da se ima car Franjo Josip za- 
moliti posebnom predstavkom, koju će mu lično predati svečana de- 
putacija, da se ,Hrvatskoj pripoji čitava Dalma 
cija aodlstrekvarnerski otoci (Krk, Cres i Lošinj) 
kao i tri od starine hrvatska kotara, Volosko 
Labini Novigrad (Podgrad); ove zemlje neka budu 
većnaslijedećem saboru hrvatskomu zastupane 
po svojim zastupnicima. Već 2. decembra predvede ban 
Šokčević deputaciju caru Franji Josipu, koji je vrlo ljubazno primi i 
onda 5. decembra upravi na bana ručno pismo, u kojem se glede Dal- 

macije izjavio pripravnim udovoljiti predloženim željama, pa zato 
naredjuje, ,da se poradi potpunogaispitanjaisve- 
strano zadovoljujućegarješenja ovoga pitanja 
takodjer pozovu i poslaniciiz Dalmacije u ban- 
sku konferenciju." Dne 10. decembra pročitao je ban Šok- 
čević carevo ručno pismo u konferenciji. Dok je ono kod većine iza- 
zvalo burno oduševljenje i pljesak, bilo je i takih, koji nijesu zatajili 
svoga nezadovoljstva, bistro uvidjevši, da ručno pismo ne daje 
izgled jasne i sigurne budućnosti. Tako je primijetio Ljudevit 
Vukotinović: ,Ako Njeg. Veličanstvo ne bude našemu banu 
dalo faktičan upliv na Dalmaciju, onda Dalmacija ne će birati ljude, 
koji potrebe naroda poznađu i koji uz narod stoje, dosljedno, ne će ni 
doći do sjedinjenja, koje svi želimo i koje je vladar u principu jur od- 
redio" ; zato drži Vukotinović, da bi se uz zahvalnicu mogla caru 
izjaviti i prepokorna nada, da će se i toj želji konferencije, odnosno 
hrvatskoga naroda, što prije udovoljiti. No konferencija konačno 
primi zahvalnošću ručno pismo carevo bez ikake primjedbe sa 29 protiv 
13 glasova. Sada bi Dalmacija pozvana, da pošalje na bansku kon- 
ferenciju u Zagreb svoje pouzdanike, koji će vijećati o sjedinjenju 
Dalmacije s Hrvatskom. Ali do toga nije došlo. Činovništvo dalma- 
tinsko, na čelu mu sam carski namjesnik feldzeugmeister barun M a- 
mula, — dakle ličnost, koja je stajala s bečkom centralnom vladom 
u tijesnom dodiru, — potajno je nagovaralo Dalmatince, da ne idu u 
Zagreb, a one, koji su svakako htjeli da podju (kao Spljećani conte 
Buraiti, Ivičević i Milinović), zavaralo je porukom, da treba da kod 
kuće čekaju, dok im ne stigne službeni poziv ; u tom pak čekanju bi 
i banska konferencija zaključena (17. januara 1861.). Ovo djelovanje 
austrijskih oblasti u Dalmaciji bijaše posljedica promjene ličnosti u 
vodećem državnom ministru; grofa Agenora Goluchowskoga naime 
zamijeni 14. decembra 1860. Anton vitez Schmerling, od- 
lučni protivnik svakoga federalizma u interesu centralizma, 
dapače i germanizacije po uzoru Josipa II. Uza sve to Strossmayerov 
govor u državnom vijeću, pa tečaj banske konferencije u Zagrebu, 
snažno se dojmiše Dalmacije. Sve se uzbuni ; Hrvati i Srbi izjaviše 
se za sjedinjenje, dok su mu se Talijani žestoko protivili, tražeći za 
Dalmaciju autonomnu upravu. Grad Spljet protestirao je da- 
pače 23. decembra pod vodstvom svoga načelnika Bajamontija protiv 
Svakoga, koji bi ga bez izrične punomoći htio da zastupa u Zagrebu 

u pitanju sjedinjenja, a tako se izjavio i najveći broj inteligenata po 
Dalmaciji (naročito u Primorju) govoreći, da je upravo uvreda za Dal- 
maciju, kad banska konferencija u Zagrebu traži od cara sjedinjenje, 
a Dalmaciju i ne pita, je li joj to pravo, pa ipak je ona u čitavoj stvari 
glavni faktor ; dapače mnogi se od njih zalijetahu i medju prosti puk, 
odgovarajući ga od pomisli sjedinjenja s Hrvatskom. Svašta se go- 
vorilo : Hrvati su gladni, evo tek nedavno kupili smo milodare za njih, 
pa šta ćete s gladnim ljudima ! U Hrvatskoj već je od kolijevke svako 
muško vojnik, tamo stoji svakomu čovjeku za ledjima kapral i t. d. 
U dubrovačkom opet kraju (a tako je zacijelo bivalo i po ostaloj Dal- 
maciji po nalogu namjesnika baruna Mamule), izdade okružni kapetan 
dne 40. januara 1864. svim općinskim načelnicima svoga okružja po- 
vjerljivu instrukciju, da puk odgovaraju od sjedinjenja s Hrvatskom, 
jer da im je bolje biti ravno pod carem, negoli pod banom, a osim 
toga imali su nagovarati svijet, da podje u deputaciji u Beč. I odista, 
25. januara 1864. pošla je autonomaška deputacija u Beč, gdje za- 
moli 4. februara ministra Schmerlinga, da pitanje sj edinje- 
nja Dalmacije s Hrvatskom učini ovisnim o za- 
ključku dalmatinskogasabora. Schmerling privoli nato, 
pa tako izdade car Franjo Josip 21. februara ručno pismo na ministra 
Schmerlinga i na bana Šokčevića, kojim im naloži, da se pobrinu 
da se budući sabor Dalmacije ima prije svega baviti zadaćom, da 
odašalje poklisare, koji će s priuzdržanjem mojega odobrenja ras- 
praviti pitanje o sjedinjenju Dalmacije s Hrvatskom i Slavonijom 
na predstojećem saboru ovih posljednjih kra 
ljevin a". Pet dana docnije, 26. februara 18614., izdan je tako zvani 
februarski patent", kojim je ustanovljen centralni par- 
lamenat (državno vijeće) s velikaškom (gornjom) i zastupničkom 
(donjom) kućom, u koju posljednju imat će sabori pojedinih ze- 
malja birati odredjen broj zastupnika (tako Dalmacija pet, a Hr- 
vatska i Slavonija devet njih). Glede Dalmacije glasio je februarski 
patent izrijekom ovako : Pošto još nijesmo izrekli konačne odluke 
o državopravnom položaju naše kraljevine Dalmacije spram kralje- 
vina Hrvatske i Slavonije, ne može zasada još da potpuno stupi u 
krepost onaj po nama izdani zemaljski red (Landesordnung) za našu 
kraljevinu Dalmaciju." Tako se dakle zgodi, da dok je hrvatski sabor, 
što se sastao 45. aprila u Zagrebu, stvarao zaključke o sjedinjenju 
s Dalmacijom i pitao za njezine poslanike, sabor dalmatinski 

— prvi od vijekova — složen nastojanjem Schmerlingove vlade od 
trideset i jednoga autonomaša i dvanaestorice Hrvata i Srba, za- 
baci dne 18. aprila onaj carski prijedlog, da se iza- 
beru poslanici na hrvatski sabor, koji će onda u 
Zagrebu raspraviti pitanje o sjedinjenju s Hr- 
vatskom i vladaru podastrijeti izvještaj, već 
naprotiv izabere samo petoricu zastupnika svojih u bečki Reichs- 
rath, dok obratno hrvatski sabor zaključi velikom većinom glasova, 
da se u bečko državno vijeće nema nitko poslati. Potom odašalju i 
dalmatinski i banovački Hrvati i Srbi posebne deputacije u Beč caru 
Franji Josipu u pitanju sjedinjenja, no sve to nije bilo od koristi, da- 
pače u brzo-se razidju i dalmatinski i hrvatski sabor, a tako i ugarski, 
ne opravivši zapravo ništa, jer nijesu (osim dalmatinskoga) stvarali 
zaključaka u onom smislu, kako se to u Beču htjelo. Povodom toga se 
krajem 1864. opet povrati u suštini svojoj apsolutizam, te potraja 
do 4865., odnosno 1867., kad se konačno Beč našao prinuždenim, da 
monarhiju udesi u dualističkoj formi, koja zadađe najteži udarac 
upravo Hrvatima i Srbima, a naročito ideji sjedinjenja Dalmacije 
s Hrvatskom. ; 

U ovakim eto prilikama došao je mlađi Nodilo u Spljet kao gim- 


-nazijski učitelj. On se odmah jasno izjavi uz Luku Botića, kao i od- 


vjetnika Kostu Vojnovića za sjedinjenje s Hrvatskom, te mu i postade 
gorljivim apoštolom. Kako je to nesamo Talijanima i autonoma- 
šima (Slavo-Dalmatima), nego i vladi i njezinu šefu barunu Mamuli 
zazorno bilo, Nodilo bi nakon petmjesečnog službovanja krajem februara 
1862. od službe otpušten. U to su se doba odlučili prvaci stranke za 
sjedinjenje s Hrvatskom, a to bijahu u prvom redu Dr. Miho Klaić i 
Mihovil Pavlinović, da će u Zadru izdavati svoj organ, pa kako je prije 
svega trebalo predobiti otudjenu inteligenciju, sasvim je prirodna 
stvar, da se odlučilo izdavati ga na talijanskom jeziku. Tako na- 
stade ,[1 Nazionale" s pučkim prilogom na hrvatskom jeziku, 
zvanim ,Narodni List". Općenito se znalo, da je Nodilo, komu 
je tada bilo oko dvadeset i osam godina, osobit poznavač talijanskoga 
jezika, a pored toga još i obrazovan i značajan muž. On bi dakle oda- 
bran urednikom ,,Nazionala', dok je hrvatski prilog bio na brizi popu 
Ivanu Danili i popu Pavlinoviću. Prvi broj ,,Nazionala? izišao je u 
Zadru 4. marta 1862. u subotu ; list je uopće izlazio samo dva puta 
nedjeljno, srijedom i subotom predveče. Odmah prvi članak s nat- 

pisom: Program ,,Narodnoga Lista" (Programma del ,,Nazionale?) 
bješe iz Nodilova majstorskoga pera, a i po njemu kao uredniku pot- 
pisan (,,Sperato Nodilo, redattore'"). Klasičnom  talijanštinom  iz- 
djeljan ovaj članak, koji je i prvi poznati nam literarni produkt No- 
dilov, glad u hrvatskom prijevodu ovako : 

»Tko prouči kroz razna stoljeća historije razvitak evropske civi- 
lizacije, naći će, da svaka mijena njezina s nizom novih ideja otkriva 
i nove potrebe, što pristupaju ljudskom društvu. Redovito se dogadja, 
da starija generacija uskraćuje mladjoj ispunjenje ovih potreba, jer 
navade i stoljetni običaji ne dadu se promijeniti u jedan dan, ali plod 
novoga vremena, premda trudno i mučno zori, ipak najzad dozori 
svakako. Današnja generacija iza duge maloljetnosti konačno se Opro- 
stila skrbništva i zahtijeva toliko slobode — a da se kroz to ne pore- 
mećuje poredak stvari — koliko treba, da bi joj isklijali svioni pupoljci, 
iz kojih se, kad se sasvim usavrše, razvije cvijet ljudske civilizacije. 
Duga navika apsolutističke vlasti protivi se toj želji, no stoga ipak nije 
sumnjati u budućnost umjerenih vladA u civilizovanom svijetu« Ne da 
se zatajati, da se u ovo doba, u kome mi živimo, po svoj Evropi širi, 
ne izuzevši ni udaljene Rusije, neki pokret, koji dnevno bostaje sve jači 
i opsežniji, a povodom kojega svi narodi, kojim savjest kaže, da mogu da 
jednoga dana zasjednu uz trpezu civilizacije, trepte od nestrpljive 
požude, iščekujući došašće političke, religiozne i nacionalne slobode. 
U tom općem pokretu bilo je očekivati, da će se iu Dalmaciji po- 
javiti glasilo, nadahnuto isključivo interesima našega puka, a koje će 
zanj zatražiti zraka i svjetlosti, istaknuvši javno boje narodnoga bar- 
jaka. Slaveni po rođu, po srcu i po nikad neporečenoj ljubavi spram 
domovine, hoćemo da javno izjavimo naše osjećaje, da u novinama 
otkrijemo onim poštenim Dalmatincima, koji drugačije misle negoli 
mi, naše misli onakve, kakove jesu, te da raspršimo onu nečistu svjet- 
lost, kojom je nama protivna stranka nastojala da obavije malne svako 
naše djelo, svaku riječ, svaku namjeru našu. Stoga će dobro biti, da 
bistro izrečemo temeljne točke onih načela, koja će biti osnova našega 
lista i koja će sačinjavati našu političku religiju. 

Sloboda je za nas ono pravo, koje svaki čovjek ima, da se potpuno 
razviti može, pa prenijevši to pravo na ljudsko društvo, sloboda je to 
isto pravo ograničeno dužnošću, da se i pravo drugoga poštuje. Ose- 
bujne pak slobode, koje nazivamo religioznom, političkom i nacio- 
nalnom, svekolike izviru iz toga vrela, pa su kao posljedice, što slijede 

iz onoga vrhovnoga načela. Potpuna sposobnost kretanja i razvijanja 
rodila je sve ono, što ima veličajna u historiji ; uz žar slobode oplodio 
se i genij slobodnih država stare Grčke.i Rima, a kad je pomrčao, po- 


tamnila je za mnogo vijekova u Evropi i luč literature, umjetnosti i 


civilizacije, dok se opet ova dobra pod utjecajem istih uzroka ne uzeše 
vraćati, da razvesele obrazovani svijet. Mi želimo našoj domovini, 
da radom plodonosne slobođe i ona oživi na nov život, te da ona sloboda, 
koju nam je navijestila carska povelja, po egzekutivnim organima 
postane pravom zbiljom. Onda više ne će biti nacionalni značaj naše 
pokrajine prijeporan, već će i opet kao zakoniti gospodar doći do svoga 
neosporivoga prava. Slavensko pleme, svezano nerazrješivom vezom 
zajedničkoga jezika i krvi, pa teritorijalnom neprekidnošću (a to je ono, 
što dijeli narodnost od narodnosti), stvara najveću množinu žiteljstva 
dalmatinskoga ; dajte mu dakle potpuno uživanje ustavnoga prava, 
slobodnoga sastajanja, slobodne riječi i slobodne štampe, pa koja će 
se sila onda oprijeti potpunom razvitku slavenskoga življa u našoj 
zemlji 2 Stoga ,,Nazionale'" ne će drugo ni tražiti nego potpunu slo- 
bodu za svakoga.i da se ukloni svako potiskivanje štetno po nas ili po 
bilo ma koga. Jednakom mjerom neka se mjeri svakomu, — to će vazda 
biti naše geslo. 

»,Branit ćemo stoga u ovom našem listu svaku slkodu gdjegod 
ne prijedje granica, dakle i religioznu slobodu, ili da drugačije kažemo, 
branit ćemo apsolutno gospodstvo, koje pristoji svakomu čovjeku nad 
njegovom savjesti, bez umješavanja u tudju. Budući pak, da nam se 
u Austriji ne treba više bojati nasilja, već samo gorljivoga državnoga 
skrbništva nad raznim vjerskim općinama, zalagat ćemo se vazda za 
Svaku uredbu, koja ide za tim, da se crkva oprosti pokroviteljstva 
svjetske vlasti, uvjereni, da će tako nestati svake mržnje izmedju ka- 
tolika i pravoslavnih, sjedinjenih u ljubavi spram zajedničke domo- 
Yine, i da će slobodno ispovijedanje raznih vjeroispovijesti biti od 
koristi istraživanju istine. 

»Carskom poveljom od 20. oktobra začelo se u Austriji javnom 
političkom i nacionalnom slobodom, pa se nadamo, da duh životvorne 
slobode, koji provejava cijelu Evropu, ne će dopustiti, da ona omlo- 
havi, već će je protiv svakoga otpora uzgojiti i sazoriti do žudjena 
ploda. Reakcionarnih težnja, kojih se mnogi plaše, mi se ne bojimo, 
jer smo uvjereni, da se Evropa, prožeta živom željom za napretkom, 
a u ovim stranama već više od šezdeset godina, ne će primiriti, dok 

ne utvrdi temelje svoje na granitu slobode. Mučno životarenje ustava 
u Austriji već od godinu dana amo, doista nas žalosti, ali ne gubimo 
srca, niti se čudimo, jer nije laka stvar, da se odmah nagode i izravnaju 
izmedju sebe razvraćeni interesi tolikih naroda, što prebivaju u ca- 
revini. Medju tri stranke, centralističkom, dualističkom i federali- 
stičkom, koje sada dijele polje nutarnje austrijske politike, mi, sve u 
interesu iste Austrije, koja će biti srećna i napredna jedino onda, kad 
zadovolji sve svoje narode, a tako i u interesu naše narodnosti, stajat 
ćemo vazda u opsegu zakona, uz posljednju (federalističku). Vrijeme, 
koje sve izravnava i izjednačuje, nadamo se, izgladit će dugim utje- 
cajem sve ono kod Madžara s jedne strane, a kod stranke njima pro- 
tivne s druge, što je odviše hrapavo u njihovim zahtjevima, a to kad 
se jedni odreknu jednostavne personalne unije, a drugi okane vjero- 
vanja, da se carevina dade ujediniti centralizmom onako strogim, 
kakav se daje provesti samo u zemljama, gdje stanuje jedan isti narod. 
U interesu je Slavena, da Austrija bude ujedinjena i jaka, ali podjedno 
i takova, da ispuni pravedne želje raznih plemena, koja u njoj žive, 
i to bez prevlasti jednoga naroda nad drugim. Onda će i nama Slave- 
nima u Dalmaciji biti dopušteno, da stegnemo tješnjim uzlom onu 
vezu, koja nas sada veže s našom braćom u Hrvatskoj samo po jeziku 
i po krvi. Naumice rekosmo s braćom, da pokažemo, da nam ne zastire 
istine nerazborita mržnja protiv imena onoga naroda, koji je poštovan 
od svakoga, komu kuca rodoljubno srce u grudima. Hrvati govore 
i pišu jezikom, koji je i naš, a kojemu je, kako se čini, providnost božja 
odredila sjajnu budućnost ; oni su nekoč dijelili s nama u sreći i ne- 
sreći dobro i zlo ; oni su očuvali nepovrijedjenu pradjedovsku slobodu, 
za kojom je ugasio i samu čežnju u dalmatinskim srcima za dugo 
vremena onaj, koji je htio, da Dalmatinci ne budu prosvijetljeni ljudi, 
nego samo željezne mišice, koje će vojevati za tudju korist; oni su 
sa Srbima od koljena do koljena ostavili u junačkim pjesmama spomen 
na staru slavu i na staro ime, koje nam je svima jamstvo bolje buduć- 
nosti ; oni nam konačno sada pružaju bratsku desnicu, da s nama 
zajedno posiju sjeme civilizaciji po varvarskim istočnim zemljama, 
po onom groblju živih ljudi, s kojega kao da je iza pet tamnih vije- 
kova Zapad naumio skinuti mrtvačku koprenu otomanskoga var- 
varstva. A za sve to, što traže Hrvati u zamjenu od nas? Traže, 
da se povratimo k matici, okrijepivši se u osjećaju naše narodnosti, 
i mole nas, da zamijenimo sadanju dalmatinsku vladu s dugovječnim 

slobodama narodnoga ustava. Ne traže oni, da zabacimo naše običaje, 
da porušimo naše uredbe, da zaboravimo onaj drugi jezik (t. j. tali- 
janski) u Dalmaciji, koji je u kulturi zacijelo prvi. Ona manjina od 
kakih petnaest ili dvadeset tisuća žitelja u našoj zemlji, koja govori 
talijanski, bit će poštovana ; njihova su nam prava sveta, a bila bi 
nam sveta i onda, kad bi ih još manje bilo na broju, jer visoko po- 
štujemo slobodu i tvrdo vjerujemo u nju. Mi zahtijevamo samo to, 
da bude kraj svim privilegijama na štetu koga mu drago. Slaveni 
dalmatinski, plemeniti po slavnom izvoru zajedničkomu i ostalim 
velikim civilizovanim narodima (t. j. podrijetla indoevropskoga), 
ojačani cjelovitom masom braće preko brda, posjednici jednoga od 
najmilozvučnijih jezika u Evropi, potražuju natrag nezastarjelo pravo 
slobodnoga razvitka svoje narodnosti. Zato zahtijevaju jednakost 
u pravu za oba jezika, no ne jednakost platonički odredjenu na saboru, 
već uistinu danu u školama, te rukom u ruku, u koliko se to podudara 
S interesima samima, u sudu i u upravi. Zar da gleda jedan narod od 
400.000 duša, da mu prekrasni jezik vazda ostaje sirota ? Uztu cijenu 
i jedino uz tu cijenu, blagodarni talijanskoj kulturi za naš duševni 
uzgoj, pa s ljubavlju većom negoli je itko i zamisliti može spram 
one naše pomatere (t. j. talijanske kulture), pružit ćemo lojalno ruku 
protivnoj strani, da započnemo kao sinci jedne iste zemlje rad oko 


civilizacije našega narođa. Zaboravit ćemo srdžbe, mržnje i sve nepo- 


dobnosti, na koje se dadoše protiv nas zavesti neki naši politički pro- 
tivnici (a što se sve nije izreklo i napisalo u Dalmaciji na pogrdu imena 
slavenskoga ?), nemajući pred očima drugo, nego samo korist za- 
jedničke domovine. Šta više, u ovom ćemo listu dati primjer uljudne 
i mirne polemike, kako se dolikuje ljudma, koji temeljito vjeruju u svoja 
načela i pouzdano gledaju u budućnost. 

»Naš list kao predstavnik svih poglavitih interesa ove zemlje, 
pored političkoga dijela, u kojem će uz originalne dopise iz slavenskih 
Strana biti govora o glavnim dnevnim pitanjima, donosit će redovito 
i književni prilog, koji će stopimice pratiti intelektualni pokret naše 
zemlje, ocjenjujući vrednija novoizišla djela budi zarad sadržine, 
budi zarad nutarnje vrijednosti njihove. ' 

,Ekonomski interesi napose će okupiti našu pažnju, tim više, 
što se razumijevanje u sticanju u mnogim točkama dotiče morala i 
politike. A tako će okupiti našu pažnju i porast kao i najpravičnije 
razdjeljenje sredstava za život i udobnost, što oslobadja sve to veći 


* 


292 


broj gradjana od nevolje i brige, diže im svijest i čini ih to vrednije 
u izvršivanju političkih prava, što su ih nova vremena već dala ili 
će ih još dati našoj domovini. U Dalmaciji još smo daleko od toga, 
da otvorimo sva vrela bogatstva, pak bi bilo vrijeme, da i ovdje zr- 
mijeni žurna radinost slobodnih vremena privatnu lijenost i vladinu 
 omlitavost. Kad ne bude štogod književna ili ekonomična, prevodit 
ćemo iz tudjih jezika, što su savjesniji pisci pisali o južnim Slavenima, 


ili ćemo upoznati široke krugove čitatelja s najboljim djelima naše ' 


narodne literature. | 

,Izlišno je i naglasiti, da će nam svatko milo i drago učiniti, a 
navlastito naša omladina, kojoj srce gori za slavensku domovinu, 
ako nas podupre perom svojim u ovom listu. Razlika u mnijenju, 
ako ne bude zasijecala u načela, po kojima se ovaj list naziva ,,na- 
rodnim, ne će biti zaprijekom, da članci izidju na javu, jer premda 
smo sklopljena falanga, ne robujemo nikomu, a iz slobodnoga sudara 
raznih misli očekujemo, da kresne jasnija svjetlost našim načelima. 
Oni, koji će suradjivati oko našega posla, imat će savjest čistu, da 
su ispunili strogu dužnost slobodna gradjanina, pa će osjetiti onu slast, 
što je kuša svaki čestit čovjek, kad drugome učini dobro, jer budućnost 
narodne snage i napretka jeste, koliko budućnost snage i napretka 
svih. 

I tako zače veliko djelo hrvatskoga narodnoga preporoda u Da!- 
.maciji s programom političkoga sjedinjenja s Hrvatskom, pohrvaćenja 
škola, uprave i sudstva, kao i čitava javnoga života, dok mu je 
kao najkrepče oružje služilo hrvatsko historičko državno pravo. ,,Dr- 
žavno pravo pruža jaku pomoć narodnom pravu i pruža mu temelj 
i način izveđenja', reče Lovro Monti. Borba bješe upravo gigantska, 
a konačni uspjeh njezin možemo mirno nazvati Heraklovim djelom. 
Premda je i narodni pokret ilirski u Hrvatskoj imao da održi borbu 
na dvije strane, protiv domaćih madžarona, kao i protiv Madžara i 
njihove vlade, ipak je borba. u Dalmaciji bila neisporedivo teža. 
Dok su u Hrvatskoj madžaroni (izuzevši Turopoljce) stvarali šaku 
ljudi, te jenajveći dio naroda pristajao uzsvoje vodje Gaja i Draškovića, 
a bečka vlada od časa do časa u interesu svojih političkih ciljeva po- 
.magala Ilire protiv Madžara, u Dalmaciji bješe najveći dio inteligencije, 
a u početku i prosti puk (naročito u Spljetu) u protivničkom taboru, 
koji je dobivao krepke pomoći iz Beča, odnosno od njegova činov- 
ništva dalmatinskoga. U Dalmaciji trebalo je tek predobiti i puk 

i inteligenciju za ime hrvatsko, dok su upravo madžaroni vazda isticali, 
da su baš oni ,pravi Hrvati", pa dok je madžaronska inteligencija 
bila i malobrojna i slabo obrazovana, autonomaška inteligencija bješe 
nesamo golema brojem, već i snažna kulturom. Šta više, nijesu bili 
rijetki oni od vodja hrvatskoga pokreta u Dalmaciji, koji su dosta 
slabo, da ne kažemo baš nikako, znali hrvatski, ali talijanski znali 
su vrlo dobro upravo svi, dok su kod madžarona upravo rijetki bili 
oni, koji bi bili vješti madžarskom jeziku. U Dalmaciji dakle uhvati 
se u koštac s drevnom i velikom kulturom goloruk narodni čovjek, 
dok su u doba ilirskoga preporoda Madžari tek sami postavljali 
osnove svojoj narodnoj kulturi. 

Zadaća Natka Nodila kao urednika ,,Nazionala' bijaše dakle 
vrlo teška i upravo golema. Puštajući s vida i samu činjenicu, da je 
u to doba bilo upravo pogibeljno priznavati se Hrvatom u moru za- 
darskih talijanaša — još i danas na žalosnom glasu s potajnih uličnih 
napadaja, — teža bijaše borba na duševnom polju. Izlazile su brošire, 
koje su svim mogućim razlozima odbijale sjedinjenje s Hrvatskom 
i naglašivale srećni autonomni život Dalmacije. Talijanašima priskoči 
u pomoć sam čuveni naučenjak i državnik Nikola Tommaseo, 
rodom Šibenčanin. Pravom zlobom i jetkom ironijom, dapače i 
dubokim prezirem okosio se na misao sjedinjenja, te se zegrijao 
nesamo za autonomiju Dalmacije, već i za posebnu narodnost dalma- 
tinsku. Na to odgovorio je Nodilo u svom listu od 44. maja 1862. 0so- 
bitim člankom, u kojemu reče : ,,Narodnost dalmatinska može da bude 
izvrsno otkriće: primjerice, za jednu saborsku većinu, koja u težnji, 
da postavi svoje autonomne ciljeve na nacionalnu bazu, a ne nalazeći 
nijedne pozitivne baze, stvara umišljenu naprosto za svoju porabu. 
Ali za onoga, koji štuje kao narodnost veliku ljudsku zadrugu, koja će 
slavno po djelovanju, po knjizi i po velikoj individualnoj misiji u na- 
prednom razvitku ljudske zajednice živjeti životom vijekova, — 
za onoga će onaj naziv vazda ostati smiješnim. Ako Dalmatinci hoće 
da zauzmu mjesto izmedju naroda, sada, kad se Evropa narodnosno 
preustraja, ne će ga nikad zauzeti kao Dalmatinci, već treba da se 
sliju s onim plemenima, koja su im po jeziku i podrijetlu najbliža. 
Konačno zapita Nodilo : ,,Zašto slavni Tommaseo hoće da nas dijeli 
više nego nas je podijelio sam Gospod Bog ?" Ovaj je članak Nodilov 
teško ujeo za srce Tommasea, pa je na nj odgovorio u talijanaškom 
zadarskom listu ,,Voce Dalmatica" jetkim tonom spočitnuvši piscu 

anonimnost. Nato mu odgovori Nodilo ovako : ,,Izjavljujem, da sam 
navikao, premda zazirem od smiješne gizde, gledati u lice svakomu, 
neisključivši ni nepogrješivoga Tommasea, i da ja — koji nijesam 
napisao u mome života ništa, pa niti jedne brošire s posvetom, već 
samo nekoliko novinskih članaka, koji se danas radjaju, a sutra umiru, 
a ne bih ni sada pisao uopće, da me ono, što ja smatram gradjanskom 
dužnosti, nije pozvalo, da preuzmem uredništvo ,,Nazionala', — 
ne težim nipošto za besmrtnošću, stim više, što smatram, 
da rad vrijedi više od svih riječi izrečenih i napisanih, pa makar ih 
bilo toliko, da se uzmogne od njih sastaviti čitav rječnik. U ,,Nazionalu? 
saradjuju mladi ljudi, kojih riječ gdjekada iz nabujala osjećaja može 
i da prijedje pravu mjeru, pa nije u skladu s koncepcijom misli, radi 
čega se pričinja osobito starijima kao retorika ; ali fikcija ta prestaje, 
kad se uvaži, da mladost redovito ne izmišlja osjećaja, kojih nema. 
Može da bude prkosna, ali je ispričavaju godine. Može da bude ujedljiva, 
ne budalasta, kako kaže slavni Tommaseo, jer se u tom slučaju on 
zacijelo ne bi razjedio, ali joj diže oštrinu želja za dobrim i slobodom, 
kojom je i po priznanju samih nezadrtih protivnika prožet ,,Nazio- 
nale.? 
Ova je čuvena polemika jedna od glavnih 
zasluga Nodilovih po narodni preporod u Dal- 
maciji, jer je dala povoda manifestaciji solidarnosti narodne omla- 
dine, kao i osnivanju prvih narodnih čitaonica. Autonomaši naime 
bili su bijesni, kad vidješe, kako Nodilo nesamof da pobija stvarnim 
argumentima Tommaseove izvode, već se čak usudjuje, da ironijom 
zadire u toga giganta, pa su stoga digli po čitavoj zemlji veliku graju 
na Nodila i na ,,Nazionale?, tražeći od pojedinih općina i društava, 
da izbace list iz ,,casina? i ,,gabinetta di lettura?'. Kod toga računali 
su, da je upravo sada najzgodniji čas, da već u zametku ubiju narodni 
pokret i ,,Nazionale"', pokrivši ga teškom pločom Tommaseove slave 
-i popularnosti. No zgodilo se baš protivno. Na graju njihovu odgovori 
Nodilo : ,,Tko smatra, da u slobodnim vremenima nije meni dopušteno, 
da raspravljam o političkim razlozima bilo čijim, i da branim u mome 
listu protiv autoriteta i većega imena negoli je sam g. N. Tommaseo, 
prava naroda, kojemu pripadam, podlac je, nedostojan imena slobodna 
gradjanina. * Sada zaredaše javne izjave prvaka narodnih Gjorgija, 
Klaića, Ljubiše, Pavlinovića, Pulića, Radulovića i Sabljića uredniku 
Nodilu, koji se proglašuju s njime solidarnim: ,,Samo slijepo i 

interesirano strančarstvo, pišu mu 14. juna 41862., može iz polemike 
nastale izmedju Vas i g. Nikole Tommasea stvoriti pitanje o njegovoj 
i vašoj ličnosti, a ne izmedju grditelja Slavena i ,,Nazionala', kojemu 
je sveta dužnost, da odbija iste grdnje. Zahvaljujemo vama u ime 
naše i Slavena Dalmacije, koje mi zakonito zastupamo na pokra- 
jinskom saboru. Nastavite hrabro istim putom ; branite prava našega 
naroda i jednakom energijom odbijajte svaki napadaj na njegovu 
čast, pa dolazio ma s.koje strane, i vi ćete steći zasluga za slavensku 
domovinu." Uz zastupnike šalje Nodilu zanosne izjave omladina 
djačka iz Beča i Padove.. Padovanska izrijekom se izjavi ovako : 
,Dižite visoko narodnu zastavu, koja neka drži budnom svetu vatru, 
što plamti u našim grudima i koja će nam donijeti pobjedu nad našim 
dušmanima.? Doskora se oglasiše i pojedine općine, narodna društva, 
kao i pojedine ličnosti, tako da se eto već u prvoj godini Nodilova 
rada oko ,,Nazionala'' pokazao golem uspjeh narodnoga pokreta. 
Razumije se, i u Hrvatskoj pozorno su svi pratili dogadjaje dalma- 
tinske, pa tako šalju pouzdanice Nodilu županije riječka, varaždinska, 
križevačka, a grad Zagreb ga izabere svojim začasnim gradjaninom. 

No ubrzo došli su dani teške kušnje. Kao što je ilirski na- 
rodni pokret bio prikazan buntovnim i veleizdajničkim, tako je sada 
bilo i s dalmatinskim. Prvo je bilo, da je vlada u maju 1863. otpustila 
od službe gimnazijske profesore zadarske Dr. Mihu Klaića i popa 
Ivana Danilu, urednika hrvatskoga ,,Narodnoga lista, a gimnazijskoga 
ravnatelja zadarskoga D. Pulića premjestila je u tirolski Trento (Trient). 
Potom se pokušalo posijati razdor u redovima narodne stranke s tež- 
njom, da se odvoje Srbi od Hrvata. U tu svrhu začeše izlaziti u novo- 
sadskom ,,Napretku" članci tobože poslani iz Dalmacije, u kojima 
se upozorivalo Srbe, da se čuvaju Hrvata, jer oni da hoće da podignu 
Veliku Hrvatsku na štetu Srba, šta više, poslužiše se i rusko-poljskim 
tadašnjim ratom, ne bi li razđdražili pravoslavne na katolike. No- 
dilo je dašto odmah prozreo tu infamnu igru, pa je ovako progovorio 
u svom listu: ,, Svakoga iskrenoga Slavena, nazivao se Srbinom ili 
Hrvatom, bio katolik ili pravoslavni, zaklinjemo vjerom i poštenjem, 
pred Bogom i pred svijetom, da se opre svakom vragu, koji bi htio 
pretrgnuti narodnu slogu, što se složila u Dalmaciji, kojoj se vas sla- 
venski svijet divi 1" Konačno se započelo sudskim progonima. U martu 
1863. vodila se u Beču rasprava protiv urednika časopisa ,,Ost und 
West", dr. Imbra pl. Tkalca, poradi nekih članaka prenesenih iz 

zagrebačkoga ,,Pozora *, galičkoga ,,Slova'', praškoga ,,Hlasa"? i za- 
darskoga ,,Narodnoga lista", u kojima je državno odvjetništvo vidjelo 
veleizdaju. Inkriminiran bješe članak Pavlinovićev ,,O narod- 
nosti". Tkalac bi osudjen na osam mjeseci teške tamnice i 1400 for. 
gubitka kaucije. Na ovoj raspravi bilo je pročitano izvješće zadarske 
policije od 31. oktobra 1862., u kojem se kazalo, da je ,,po svoj prilici? 
autor inkriminiranoga članka, a potpisana naprosto sa M. P., ,,poznati 
emigrant i panslavistički agitator grof Orsat (Medo) Pozza (Pucić), 
jer da on običava potpisivati svoje propagandističke članke pismenima 
M. P.ili P. M." Onda se kaže: ,,Politička tendencija ,,Nazionala?? 
izazivno je federalistička na osnovu narodnoga načela. Potajice pak 
(a katkad i otvoreno) ide za stvaranjem jugoslavenskoga kraljevstva 
na čisto nacionalnoj bazi. Da izmedju M. P. i-uredništva ,»Ost und 
West? ima odnošaja, nema sumnje, jer je P. M. u tijesnom saobraćaju 
s vodjama slavenske propagande i češće dolazi u Zagreb, Beograd, 
Rijeku, Beč it. d.? Na ovaj izvještaj posla zadarska policija drugi, u 
kojem javlja, da je saznala, da onaj M. P. nije Medo Pucić, već Mihovio 
Pavlinović, koji se već i sam priznao autorom. Potom se opet bavi 
,»Nazionalom" i kaže za nj, da otvoreno zagovara ujedinjenje Slavena 
na Balkanskom poluotoku, medju koje da ubraja i Kranjsku ; nadalje, 
da u raznim člancima i dopisima iz Beča oštro piše protiv Reichsratha 
i ministara, te da potiče na mržnju i na prezir. Svi ovi članci pojedi- 
nački uzeti nijesu doduše od štetna utjecaja, ali kad seuvaži 
tendencija lista, onda oni uza sve to daju po- 
voda procesu za veleizdaju i bunjenje. I zbilja, 
državno je odvjetništvo nato na zahtjev policije podiglo optužbu 
protiv Nodila, i to poradi jednoga dopisa s Rijeke, u kojem se hvalilo 
gimnazijsku onamošnju mladež, što je štrajkovala zahtijevajući, da 
se natrag postavi slika biskupa Strossmayera ispod slike cara Franje 
Josipa, a onda i poradi drugoga nekoga opisa svečanosti, što je pri- 
rediše češki rodoljubi u Pragu Gregru, kad je izišao iz tamnice nakon 
desetmjesečnoga zatvora. Rasprava protiv Nodila vodjena je u Zadru 
9. novembra 1863., a svršila je tako, da je Nodilo bio riješen zločina 
bunjenja, ali osudjen radi zanemarene pažnje na 41C0 for. globe i €0 
for. gubitka kaucije. Prizivni sud riješio je potom Nodila i globe, no 
državni odvjetnik utekao se vrhovnom sudu u Beč, koji je potvrdio 
Prvu osudu, snizivši tek globu na 50 for. No vlada nije mirovala. Slije- 
deće godine 1864. naime podiže državni odvjetnik optužbu protiv 

Pavlinovića i Nodila poradi onoga članka ,,O narodnosti", štampanoga 
još 1862. Ipak do rasprave nije došlo, jer je prizivni sud (u fe- 
bruaru 1865.) naredio, da se svaki progon obustavi radi zastare. Me- 
djutim je Nodilo pomnjivo pratio irazvoj političkih prilika u Hrvatskoj, 
zagovarajući financijalnu samostalnost njezinu u eventualnom spo- 
razumu s Ugarskom. ,,U pravu sastavljanja proračuna, kaže on, sa- 
držane su sve moći parlamenta, jer onaj, koji može da raspolaže novcem, 
kojim še podržavaju i vojska i uprava i škole i nastava i mornarica, 
može da raspolaže svime u državi. Čime su Englezi očuvali svoje slo- 
boštine pred pohlepom Stuardovaca za vlašću ? Braneći uz cijenu 
tamnice i smrti ovo dragocjeno blago ! Zašto se u Pruskoj vodi žestoka 
borba izmedju kralja i naroda ? Za ovo isto pravo. Zašto će dalma- 
tinskom saboru vazda biti nemoguće, da materijalno preporodi našu 
pokrajinu 2 Jer raspolaže samo zemaljskom zakladom od kakovih 
70.000 for, i njegova su porezna prava veoma ograničena." No u ja- 
nuaru 1865. opet podiže državno odvjetništvo dvije parnice protiv 
Nodila poradi nekih dopisa iz raznih dalmatinskih mjesta. Nodilo 
ih je popratio u listu ovim riječima : ,,Dobro je previdjeti sve mo- 
gućnosti. Ma što se dogodilo današnjem uredniku, morao on ostati 
na političkoj pozornici Dalmacije ili iščeznuti s nje, mi možemo obećati 
Dalmatincima. trajni opstanak jednoga liberalncga narodnoga i ne- 
ovisnoga organa." Uto pade ministarstvo Schmerlingovo, a s njime 
iščeznuše Nodilove parnice, kad je na prijedlog novoga ministra 
Belcredija car Franjo Josip rezolucijom 0d341. jula 1865. proglasio opću 
amnestiju za delikte počinjene štampom. Skoro zatim umirovljen je i 
dalmatinski namjesnik barun Mamula, te imenovan 17. oktobra 1865. 
general Josip barun Filipović. Sada svanuše mirniji dani po narodnu 
stranku, a dr. Miho Klaić opet bi reaktiviran na zadarskoj gimnaziji. 
Prekuživši ovako najteže doba i sudjelujući krepko u izgradnji temelja 
oko narodnoga preporoda u Dalmaciji, Nodilo se povukao s uredništva 
,,Nazionala'* i vrati se učiteljskom zvanju. Dne 25. novembra 1866. 
opet bi imenovan suplentom na zadarskoj gimnaziji, ali je još do 
kraja februara 1867. list potpisivao i suradjivao u nj sve do godine 
1873. Razlog, što je Nodilo ostavio redakciju ,,Nazionala"', bile su 
neke nesuglasice. U ono doba vodila se u Italiji najžešća borba oko 
narodnoga jedinstva, kojemu je nakon rata god. 1866. ostala još jedinom 
zaprekom papinska država. Borbu ovu pratili su najvećom pažnjom 
i osjećajem i talijanskoj kulturi tako blizi Dalmatinci. Laici bili su 

najvećim dijelom protiv papinske svjetovne vlasti, a klerici od reda 
za nju. , Nazionale" uredjivao je Nodilo u duhu nacionalno-liberalnom, 
pa se morao i on doticati ovoga škakljivoga pitanja, ma i koliko 
nastojao, da izbjegne svakoj nesuglasici s klerom, koji je bio upravo 
glavna potpora narodnoga preporoda u Dalmaciji. Tako se zgodi, 
da je Nodilo češće ublaživao neke članke, a naročito Klaićeve, u kojima 
bi se suviše oštrim riječima osudjivala politika rimske kurije. Uza 
sve to nije pop Mihovio Pavlinović, kao jedan od vodja pokreta i prema 
tome ugledna ličnost kod ,,Nazionala'", još uvijek bio zadovoljan, 
zbog čega je došlo izmedju njega i Nodila do nesuglasica, koje ko- 
načno navedoše ovoga po temeljitoj obrazovanosti i ugladjenu stilu 
upravo idealnoga urednika, da je od svoga odgovornog mjesta odstupio. 
Sve se to zgodilo bez buke i izliva mržnje, sasvim u prijateljstvu. 
O tom se Nodilo sam ovako izrazio : ,, Nemojte misliti, da sam ja bio 
kaki lični protivnik don Mije. Svojim čeličnim karakterom, svojom 
nesebičnošću i svojim znanjem, on je šta više meni imponirao. Rječnik 
Vukov i naše narodne pjesme ja primih njegovim posredovanjem. 
Kad sam bio djak, nas dvojica izmjenjivasmo pisma pisana ćirilicom. 
Ako se don Mijo u nečemu izmijeni, on to učini po glasu savjesti, te 
mu od mene nema prikora." Iste godine 1867., kad je posve ostavio 
uredništvo ,,Nazionala'*, Nodilo bi izabran zastupnikom u dalmatinski 
sabor u korčulanskom kotaru, kuda je pripadao i njegov djedovski 
otok Mljet. U saboru ostao je Nodilo sve do 22. maja 1870., kad je 
raspušten. Kao zastupnik izrekao je 1869. govor protiv vladina upli- 
tanja u šibenički izbor. Slijedeće godine 1870. konačno je Nodilo do- 
živio plod svoga teškoga političkoga rada kod ,,Nazionala" ; izbori 
obavljeni 4., 7.19. jula, svršiše pobjedom narodne stranke, 
koja je predobila 25, dok su autonomaši spali na 16 kotara. U tim 
izborima Nodilo nije sudjelovao ; on se već počeo poglavito baviti 
školom i knjigom. : 

Kazali smo, da je Nodilo 25. novembra 1866. imenovan suplentom 
na gimnaziji zadarskoj, pa se tako i opet povratio učiteljskom zvanju. 
Dne 6. augusta 1867. imenovan bi pravim učiteljem, dok je profe- 
sorski naslov dobio 19. novembra 1874. U to doba pada i srećni brak 

“njegov sa Spljećankom Julijom pl. Paitoni, od kojega mu je potekla 


1 Za djelovanje Nodilovo kod ,,Nazionala“, kao i u javnom životu gledaj 
jubilarni broj ,,Narodnoga Lista“ str. 5, 7, 97—105. U Zagrebu nema nigdje 
kompletne serije ,,Nazionala“ od 1862—1870. 

jedinica kći Marija, udata za dra. Thierryja. Dne 24. februara 1872. 
imenovan bi od kralja Franje Josipa članom pokrajinskoga školskoga 
vijeća, pa je onda u oktobru iste godine delegiran, da predsjeda kao 
vladin povjerenik na ispitu zrelosti u spljetskoj gimnaziji. Medjutim 
se u Zagrebu otvaralo novo sveučilište, na kojem je trebalo popuniti 
i stolicu svjetske historije. Dr. Franjo Rački ponudi je Natku Nodilu, 
koji je i prihvati uz uvjet, da mu se uračuna i službovanje na zadarskoj 
gimnaziji. Kad hrvatska vlada na taj uvjet pristade, Nodilo bi riješen 
službe na zadarskoj gimnaziji 19. septembra 1874., te imenovan od 
kralja javnim redovitim profesorom u kr. sveučilištu zagrebačkom 
iz opće historije dne 20. septembra. Pred odlazak poruči u ,,Narodnom 
listu" od 14. oktobra prijateljima i drugovima ovako: ,,Vrijeme gradi, 
a vrijeme i razgradjuje, ali za svoga života ne ću nikad zaboraviti, 
da, kad u neko doba ljudi bjehu uzrujani proti meni, Kaštela mi po- 
kazaše izvanrednu ljubav, te sada pri rastanku hoće da mi je nanovo 
zasvjedoče... Da sam političan čovjek, želio bih mu (zavičaju) 
valjda uz strogo ujedinjeni rad političku slogu: ali budući po svom 
zvanju, kakono se kaže, teoretik, želim, da Bog naspori, te moja do- 
movina postane složna u onim naporima, koji uzvisuju čovječji duh, 
a imadu naplatu ispunjene dužnosti; složna u gojenju neodvisnijeh, 
plemenitijeh, sjajnijeh misli, bogata čilim i uzoritim sinovima, na ovom 
najskrajnijem rubu evropske živanosti, u nesretnom dodiru s moralnom 
trulošću Azijata. Bez blaga etičnog, bez ove moći od pomoći, narodi 
i ako namnoženi, tonu u bezdan vječita zaborava ; a kad se ulazi 
u hram povijesti ljudske, od njih ni traga.? 

Preselivši u Zagreb Nodilo se bavio. jedino sveučilištem i 
naukom. U javnom životu nije se više nikako isticao ; niti je kan- 
didirao, niti pisao novinskih političkih članaka, no uza sve to bio je 
općeno poznat kao odličan rodoljub, koji je u raznim prigodama 
vazda stajao u redovima narodnih boraca. Poradi toga i ne sadrži 
dalji život Nodilov sve do smrti mu nikakih izvanrednih zgoda, već : 
se sav okreće oko mirnoga rada na katedri ili kod pisaćega stola. Ovaj 
stalno utrti put života donekle prekidaju školske godine 1878.—1879. 
te 1889.—1890., kad ga je profesorski zbor filozofskoga fakulteta iza- 
brao svojim dekanom, te 1890.—1891., kad ga predstavnici svih fa- 
kulteta izabraše rektorom. Prigodom instalacije dne 18. oktobra 1890. 
izreče svečanu besjedu, u kojoj se izrijekom obratio i na sveučilišnu 
mladež ovim krasnim riječima: ,,Hrvatska mladeži, gospodo sveuči- 

lišni gradjani ! Vrijede li štogod moje riječi pred vama, ovo dovle 
govoreno hoće da vas ohrabri, hoće, kad bi toga trebalo, da vas još 
tvrdje priveže živoj našoj domovini. Mi stojimo u sjenovitom klancu, 
ali je gore nad nama savito plavo nebo naših nezatomljenih nada. 
Ne koleblje se, ni vaša, ni moja vjera u naš narodni opstanak. Nego 
mi zato ne smijemo biti bezbrižni, niti ćemo neoprezno dati, da nas 
mekani san uljulja, da nas prevari lijeno maštanje, da, pošto smo 
narod kršćanski, niko ništa nama ne može. Što ja rekoh, to nije nikakva 
istina naravi geometrične ; nije to kakav slijed neospornih propozicija 
i strogih dedukcija, već je to induktivno, a u neku ruku i divinatorno 
nagadjanje, kome pristaje vrijednost tek relativna. Kad se god o pouci 
historijskoj radi, vi zacijelo ne zaboravljate jednu primjedbu vašega 
prijatelja iz škole, mislioca Tacita, koji kaže: ,Što ja više novijih 
ili starijih zgoda promišljam, sve se meni to većma u svim poslovima 
* ukazuje varava igrarija ljudskih stvari." — Još je nešto. Kad pro- 
matramo, štono danas vele, demografijsko naše stanje, prilike nisu 
nam nipošto takove, da bismo mogli posve zadovoljni, pa i mirni 
biti. Prirodom plodovita, zgodna, raznolika nam je zemlja ; klima 
nam je gdje povoljna, a gdje blagosti u Evropi ne baš najobičnije, 
te punim pravom pjevamo : ,,Lijepa naša domovino !" Ali vi, sve- 
učilišni moji gradjani, znate, da se tom samom mjerom ne mjeri eko- 
nomna moć jednoga naroda. Da se narodna snaga pravo procijeni, 
treba uz ono blago od Boga nam mukte darovano, uz onu tromu ma- 
teriju, još progledati rabotu, kojom se sve ono množi. A pošto narodna 
imovina nije sva ni u obradjivanoj materiji, u proizvodu poljskom 
ili industrijalnom, valja se dalje obzirati na ženidbe, na radjanje i 
na pomiranje u puku. Ovdje, dakako, nije mjesta, da se to ispita, 
no je dosta reći, da u tim pogledima nije sve glatko u našem narodu. 
Stavimo li na čelo evropskoga čovječanstva na: pr. Francusku ili En- 
glesku, a na dno Tursku, izmedju tih dviju krajnosti ekonomna se 
snaga naša pomiče tek po sredini, naginjući u to više amo dolje, nego 
li tamo gore. Bolest nije opasna, ali ekonomno bolujemo. Mi se ne smi- 
jemo raspavati. — Nego, vi mladi ljudi, naši bolji zamjenici, a naša 
uzdanica, vi ćete sve to ispraviti vašim budnim duhom i vašim radom. 
Plemenita kao što je, naša omladina bez šumnje u sebi misli : ako mi 
je narod od koje rane bolan, ja ću onu ranu vidati ; ako narod nije 
brojem golem, ja ću gledati, da bude dušom velik i plodovit. Radljiv 
jedan poslenik vrijedi dva neradljiva, hrabar vojnik dva nehrabra. 

Budete li umni i srčeni, vi podvostručiste snagu narodnu. A ta djelo- 
tvorna vaša ljubav k domovini bez vike će biti, jer je duboko osjećana. 
Živo, a skromno radeći, vi ćete u tišini bolje slušati domovinske glasove, 
koji nas vazda ne pozivlju na časovito bučno veselje, već nam katkad 
nameću i tešku dužnost junačkoga prijegora.? 

Još se jednom Nodilo istače u javnosti. Kad je 1897. ujedinjena 
hrvatska i srpska omladina izdala ,,Narodnu Misao", odazva joj se 
on ovim biser-riječima : ,,Vi, naraštaj bolji od starijega, spor hrvatsko- 
srpski eto rješavate plemenitim nadahnućem vreloga srca. Mimo 
sićušna povoda prepirci i svadji, pregoste gojiti ljubav medju sobom, 
a baš u toj ljubavi leži cijelorješenje. Ako vjera ima da dijeli, to rav- 
nalo, negda uobičajeno, sad kod novijih naroda ne važi. Čini li se dioba 
zbog historijske prošlosti, onda bi Hrvate i Srbe trebalo mekanom 
rukom i dužnim poštovanjem položiti u muzej starina na tihi vječni 
počinak.?? 

Kao profesor bijaše Nodilo jedan od najodličnijih predstavnika 
hrvatskoga sveučilišta. Predavanja su njegova imala nešto čarobno 
u sebi. On je umio prikazati onaj drevni egipatsko-asirski svijet, kao 
i grčki prije perzijskih ratova, ili rimsku republiku, pa doba seobe 
naroda i doba krvavim mačem stvorenih državnih tvorevina plavih 
Germana, pa po nas toliko važne početke Islama i njegove kulture, 
a tako i doba križarskih vojna, njemačke reformacije, talijanske re- 
nesanse i razloge francuske revolucije! — tolikom bistrinom, jezgro- 
vitošću i otmjenošću, da su svi bivši njegovi slušači ne jednom na- 
prosto stali s običajnim djačkim bilježenjem, te se posve predali 
rijetkom duševnom užitku, koji će im svima ostati nezaboravan. 
Nijesi znao, na što bi više pazio, da li na sam prekrasni način prika- 
zivanja ove ili one zgode, da li na onaj muzikalni romon jezika hrvat- 
skoga, koji mu je tako ugodno i lako izlazio iz ustiju u biranim rije- 
čima i u đdivotnom slogu, a sve to u nekom upravo neobičnom 
savršenom skladu. Tko nije Nodila predavača slušao, taj teško da 
može i sama zamisliti elegantnost, gipkoću i čarobnost našega je- 
zika. U predavanju se inače ne bi nikad upuštao u suhoparno ni- 
zanje vladara i njihovih pojedinačkih djela, niti bi umarao, kažimo, 
podrobnim raspolaganjem vojske ili flote u ovoj ili onoj bici, sve na 
način, s kojega bi slušač izgubio onu napetu pažnju, te zaželio, da pre- 
davač što prije prijedje na nešto novo. On je dogadjaje i ideje pojedinih 





! To je otprilike bio opseg njegovih kolegija. 

epoha čovječanstva sintetizirao u jezgri njihovoj. Tek prigodice on 
bi spominjao po koji izvor, kad je htio da dade misli svojoj osobiti 
akcent. Isto je tako bilo i s naučnom literaturom. Nodilo predavač 
i profesor bješe zapravo majstor slikar, koji je pred slušačima crtao 
i risao slike iz minulih vremena, i to u takom skladu prekrasnih boja, 
da je ono, o čem je predavao, izišlo kao živo svima pred oči, a pored 
toga još i ostavljalo neizbrisivi trajan dojam. Baš u tom bješe on 
dostojni učenik zapadne romanske Evrope, naročito francuskih hi- 
storičara, tako da smo mi, koji smo bili prije toga još i na bečkom 
ili kojem drugom sveučilištu, osjećali, kako nas je njegovo predavanje 
uvelo u jedan hram znanosti pun svjetlosti i privlačive ljupkosti 
naspram jedne tamne i jedva pregledne goleme gotske gradjevine, 
u kojoj se poglavito briga vodila o onome, što se sigurno ne zna. U tom 
slikanju i crtanju minuloga života čovječanskoga, naročito grčkoga i 
rimskoga, koliko li nam je puta s nekim naglašivanjem, koje se dalo 
samo osjećati, i to duboko osjećati, izrekao riječ ,,libertas" kod ovoga 
ili onoga pisca, koga smo u taj par s njime zajedno čitali, pa nam 
potom razlagao čar njezin i poimanje njezino u onom društvu, što 
je živjelo i dvije tisuće godina prije nas. Ono naglašivanje idealne 
Livijeve i Tacitove republikanske ,,libertas'', pa onodobne naše javne 
prilike u devedesetim godinama prošloga vijeka, bješe jedan kontrast, 
koji je u našim dušama vazda ostavljao osjećaj, skojega bismo toliko 
puta znamenovno zašutjeli sagnutih glava. U takim nam je časovima 
postajala razumljivom čuvena Ciceronova krilatica : Historia magistra 
vitae. 

Kako Nodilu nije hrvatska historija bila gradja predavanja, on 
bi nas tek prigodom historičkih analogija, ili kod nekih drugih zgodnih 
momenata upozorivao na ovo ili ono. U pitanju vjerodostojnosti 
cara Konstantina Porfirogenita, tako važnom za drevnu historiju našega 


naroda, on je držao, da car ponajvećma crpe iz bistroga vrela, < 


pa se tako nije slagao s teorijom Diimmler-Račkoga. Kako je poznato, 
danas se donekle napušta i ta teorija, naročito nakon studija En- 
gleza Buryja i našega Manojlovića (u ,,Radu' Jugoslavenske aka- 
demije), a drži je još u punoj cijeni poglavito autoritet Konstantina 
Jirečka i Vatroslava Jagića. U pitanju spora hrvatsko-srpskoga još 
prije godine 1897., Nodilo se vazda, i u najkritičnije doba, uzdizao 
na vidovito bistro gledište nesamo bratske zajednice i ljubavi, već 
na ideal narodnoga jedinstva, pokazujući kod toga naročito na krepču 





>. 

srpsku narodnu individualnost i čišći slavenski značaj njezin ; ,,Srbi 
jesu što i Hrvati, a Hrvati što i Srbi", reče. Inače resio je Nodila još 
i osobito istančan osjećaj pravde i pravičnosti. Znam, da njegova 
predavanja o počecima francuske revolucije, ili bolje reći o njenim 
strahotnim uzrocima, još i danas svaki onaj koji ih je slušao, duboko 
ima usadjene u pameti. Kolike li objektivnosti, a opet kolikoli je prikaz, 
što ga je pred nama razvio, pobudio odvratnost spram onih nevjero- 
jatnih nepravda. Osjećaj pravde, a ne osvete, javljao se unama, pa 
tako nam i ostade taj, kako Nodilo reče, treći najznatniji dogadjaj 
u historiji cjelokupnoga čovječanstva, usadjen u srce; prvi mu naime 
bješe postanak i proširenje kršćanstva, a drugi seoba naroda. 

Da je ovakovo predavanje snažno djelovalo na nas, Nodilove 
slušače, sasvim je prirodna stvar. Ono je bilo posve originalno, nje- 
govo, Nodilovo, tako da nam ga nikakova knjiga, ma bila još i kako 
vrijedna i priznata u nauci, nije mogla nesamo da zamijeni, nego ni 
da nam ga dopuni. Ma čitao što si htio i mogao, vazda si osjetio, 
da to nije ono isto, ma da je ova ili ona knjiga o istom predmetu go- 
vorila. Onda kao slušač njegov nijesam još mogao te pojave pravo 
shvatiti, ali danas znam, da je to bio zreo plod njegove rijetke inteli- 
gencije, opširnoga i stručnoga znanja i samostalnoga shvaćanja u go- 
lemoj nauci opće ljudske historije. 

No i ličnost Natka Nodila bijaše u punom skladu s njegovim ži- 
votom i radom. Ljubazan, blag, upravo mio, pored sve one fine ironije, 
koja ga je osobito karakterizovala, sastajao se sa svakim, skim bi 
dolazio u doticaj. Tu nije bilo ništa neprirodno, ništa vještačko, ništa 
usiljeno. Skromnost, jasnoća i otvorena muška sa- 
mostalnost glavne su oznake Natka Nodila. Kad bi ga tkogod 
upitao za ovo ili ono, odgovarao bi vrlo spremno i rado ; ako pak na 
upit možda nije potpunom sigurnošću uzmogao jasno odgovoriti, 
on bi to odmah i naglasio. Na predavanja dolazio bi vazda s nekim 
prijaznim smiješkom, koji je izazivao u njegovih slušača iskrenu pri- 
vrženost, te ih vazda ugodno raspoložio na one riječi, što bi čas docnije 
zaromonile s katedre. 

Aktivnim sveučilišnim profesorom ostade sve do 13. decembra 
1901., kad bi na vlastitu molbu umirovljen. Otada dalje Nodilo se 
intenzivno bavio samo naukom, unatoč toga, što su ga visoke godine 


stale teretiti. U maju 1912. shrva ga nenadano teška bolest ; dne 13. 


začeše mu naglo oticati noge uz velike boli, koje nikako ne prestaše, 

ali ih je stoičkim mirom podnosio. Kad se oko njegova kreveta sabraše 
liječnici u nedjelju 19. maja u konzilij, okrene se k njima i reče im onim 
svojim toli simpatičnim smiješkom : ,,/Ta niti za Napoleona se nijesu 
lječnici toliko brinuli, koliko za mene !? Sjutradan njegovo je stanje 
već toliko krenulo na gore, da se nije više pravo ni maći mogao, no 
«nije se tužio. Zorom u utorak reče kćeri svojoj jedinici, kad mu je pru- 
žila lijek: ,,Hvala ti, draga kćerko !? i pade u agoniju. U pola devet 
u jutro istoga dana 24. maja izdahnu plemenitu svoju dušu. Sahra- 
njen bi velikim učešćem svih staleža u četvrtak dne 23. maja popodne 
na zagrebačkom centralnom groblju. 

Pred mrtvačnicom oprosti se s njime u ime sveučilišta i akade- 
mije, kojoj je pravim članom bio još od godine 1883., njegov nasljed- 
nik na sveučilišnoj katedri i tajnik akademije Dr. Gavro Manojlović, 
a nad grobom u ime književničkoga društva, kome je predsjednikom 
bio kroz neko vrijeme, sveučilišni profesor Dr. Gjuro Šurmin.. 


2, NAUČNI RAD. 


Natko Nodilo radio je kroz punih četrdeset godina na polju opće, 
a tako i naše narodne historije. Za taj je dugi niz godina stvorio 
djela trajne vrijednosti, na koja će učeni svijet, a naročito slavenski, 
vazda svraćati pažnju svoju. Nodilo je uopće jedini naš historik, 
i hrvatski i srpski, koji je na izvorima prve ruke pristupao k rješa- 
vanju nekih pitanja i partija iz opće historije. Osobit vještak u grčkom 
i latinskom jeziku, a tako i potpuni gospodar pored materinjega je- 
zika još i talijanskom, francuskom, njemačkom i ruskom, on je svojim 
pronicavim umom, savršenom metodičkom spremom i oštrim pogle- 
dom u zakučaste mijene političkoga ljudskoga života i bio pozvan, 
da se s uspjehom dade na obradjivanje onoga prostranoga polja, na 
kojem ni svjetska literatura ne poznaje veći broj majstora. Jer ne 
valja zaboraviti, da je za njemačkoga, engleskoga, francuskoga ili ta- 
lijanskoga historika izučavanja odnosnih historija, domaća pro- 
šlost, u kojoj se rodjeni sin kud i kamo lakše i pozvanije kreće, negoli 
na onom golemom prostoru, što ga primamo pod univerzalnom histo- 
rijom. Medju takove rijetke majstore, i to po uzoru francuske histo- 
riografske škole, ponosno eto ubrajamo našega Natka Nodila. 

Prvi njegov rad pada u doba, kad se opet vratio učiteljskom zvanju. 
ostavivši redakciju ,,Nazionala". To su tri male knjižice s natpisom 

»L' uomo primitivo", ,Storia degli Egižiani 
»Storia degli Assiri". Nodilo ih je sam u Svom ličnom iskazu, 
što ga je predao sveučilištu, karakterizovao ovim riječima : da je u 
njima ,,sabrao najnovije rezultate stručnih istraživanja drugih uče- 
njaka na polju predhistorijske arheologije, egiptologije i asiriologije??. 
Razumije se, sada su te knjižice već davno zastarjele, jer ove nauke 
upravo od godine do godine smjelo kroče naprijed. Iza ovih triju knji- 
žica slijedila su onda djela ,,u vlastitom istraživanju", kako reče Nodilo. 

Kao sveučilišni profesor napisao je oveću raspravu: ,Posta- 
nje svjetovne papinske vlasti, ili pedeset go- 
dinatalijanske historije" (724.—774.). U Zagrebu 1878. 
Kako je poznato, pitanje političkoga ujedinjenja Italije nije se počevši 
od vremena Machiavellovih (+ 1527.) skidalo s dnevnoga reda, dok 
konačno nije kao eminentno evropsko pitanje druge polovice XIX. vijeka 
uporedo s identičnim njemačkim riješeno. Kad naime Francuzi, za- 
štitnici svete stolice, udjoše u nesrećni rat s Njemačkom, pa kad Se- 
danski dan prodrma njihovom dotadanjom evropskom premoći, onda 
udjoše talijanske čete u vječni Rim (20. sept. 1870.), a opći plebiscit 
od 2. oktobra (130.000 glasova za, 1500 protiv) dade novoj kraljevini 
Italiji (od 1864.) sankciju za aneksiju papinske države. Tada se op- 
ćenito po Evropi pitalo, kako je papinska država po- 
stala, dakle se svijet zanimao pitanjem legitimiteta svjetovne pa- 
pinske vlasti. I Nodila zaokupi to pitanje ion stade odrješito na liberalno 
stajalište protiv klerikalnoga. ,,Hoće li iz mrtvih podignuta Italija 
ostati cjelokupna sebi i svoja, ko što je ona sada, il ne će se valjda opet 
rastrgati na droptinice, na prnjad narodnu, iz koje bi bilo rimskome 
papi nanovo istesati svjetovni prijesto ; ovo živo pitanje na- 
šega doba, ako i ne drma svijetom, a to uznemiruje posvuda u 
svijetu mnogo čeljadi, a i mnogu savjest. Stranka, koja se gradi 
jedinom ovlaštenom nositeljicom religiozne 
misli, te bezbožnjakom nazivlje svakoga, što 
neće da vadigudalaigudi po njezinu napjevu; 
stranka, koja iz tamnoga arkiva srednjega vijeka rada bi bila izvući 
sve povelje, sve svjetovne povlastice, što ih sveštenstvu plima po- 
vjesnih zgoda donese, a osjeka odnese; velika klerikalna 
stranka u ništa drugo toliko ne upire, koliko u 
tezuovu: posjed jedne države nesamo je papi posve potre- 
bit za vršenje uzvišenoga mu zvanja, nego i kraljevina, koju je on 

uskoro posjedovao, a liberalci je raznijeli, jest, po svome sa- 
mom postanju, izmedju sviju najneporočnija, 
najzakonitija:nju ne zbuba pučka strast ili gruba sila, već je 
sabra i načini pitomo pra vo. Zdušno, etično pravo, što se najčistije 
zrcali: u prošlosti, kadno sveštenstvu obilovaše i ugled i upliv zemalj- 
ski, klerikalci rado protustavljaju pravoslovnim načelima, koja su- 
kljaše ko crni dim iz peći francuske revolucije ; sukljaše, da razvrate 
društvene, političke i medjunarodne odnošaje i da-otrovnim dahom 
zaguše novovjeko nesretno ljudstvo. Strankastarogaprava, 
konzervativna stranka, tim imenom najvole sebe dičiti 
ljudi, što tražeći u davnini zatomljeno pusto svoje blago, osudjuju: 
načelo pučke suverenosti, pa žigošu narodnu sa- 
moodluku kano teško bezakonje. 

,,Bogumrske ovakove pljeve, koju. je živim ognjem spaliti, valaj 
nema u čistome zvanju papinske svjetovne vlasti. Sasma naravno 
postade ti ova! Postade troamom nebrigom- i. zapuštajem bizantskih 
od Italije odaljenih careva, pa franačkom obranom protiv navala: 


đivljih Langobarda ! uzvikuju odvjetnici politike i uče- 


njacihistorije klerikalne. — Nije moje, pa niti ide u ovu 
knjigu, rasuditi prvi dio na više pomenute teze, to biva: eda li je po- 
trebit poglavaru katoličkoga svijeta posjed komada talijanske zemlje 
za obezbijedjeno vršenje duhovne njegove moći. Moja je nakana oba- 


zreti se ovdje jedino na drugi dio teze ove, te ispitati legitim- 


nost postanja papinske države. Obratih s€ ieprigo- 
vornim u tom pogledu izvorima, ko što su sami papinski li- 
stovi iz osmoga vijeka, pa papinski historici, ili bar klerici historici, 
iuvjerihse, daseonadržava doduše složi u puč- 
kome smislu redovito, ali ipak djelovanjem po- 
sverazvratnim (revolucionarnim). Suho zlatolegitim- 
nosti ja potražih, no nigdje ga ne nadjoli. Nadjoh 
tomu naprotiv, da pape osnovatelji kraljevine biše oštri novotari, da 
oni biše čak i demagozi, dašto u zdravome prvobitnom značenju ove 
riječi, prije neg joj smisao izopačiše grčki aristokrati. Vodje i pobornici 
puka, nošeni na krilima milosti talijanskih žitelja, odrekoše pape po- 
sluh legitimnim, ali usilnim svojim gospodarima, carevima. rimskim 
u Bizantu. Digla se na ove ustrajna buna, a pri toj buni bilo svega, što 


je sada i najzazornije strani &tičnoga prava : uskratio se porez, na-- 


srnulo se oružanom rukom na organe eksekutivne vlasti, pala obilata 

krv, uspjela revolucija, pa se napokon išlo ća do toli mrženoga p 1 e- 
biscita. Ne izostadoše carigradski na opstojeće pravo naslonjeni 
prosvjedi ;. svakome, htio ili ne. htio, rimsko carsko veličanstvo. po- 
kaza svoje isprave, vijekovima posvećene. A zbilja o državnome prasu 


tađanjemu ne bješe niti najmanje sumnje; no gotov čin bude 


ipak podlogom drugoj pravnoj tvorbi: fait ac- 
compli pozakoni novu državu, državu papinsku. 
Da bi se pak smiono ono pređuzeće sretno kraju privelo, dabi.se obra- 
nio dom nove suverenosti, napusti papinska politika sve medđjuna- 
rodne dotadanje obzire. Ona.uzruja Franke varvare ; pače ne žacnu 
se bar za jedan čas, tražiti naslona protiv pitome rimštine u najdivljih 
Germana, u Langobarda. Začudo je, kako u povjesnoj daljini od. ti- 
suću i sto godina djeluju skoro jedni te isti faktori, pri postanju i pri 
razoru kraljevine rimskih papa. Što pomoću: došavšom ispreko Alpa 
sagradi volja talijanskoga naroda, ta.ista volja. istom pomoću i raz- 
gradi, zgazivši.u jednome i drugome slučaju prepreke legitimne gotovo 
jednake. Poglavita je razlika tek u tome, što u naše dane mjesto su- 
rovih Franaka sidjoše u padsku ravnicu Francuzi izobraženi, a ne pri- 
više danas pod svoje pazuho krasnu Italiju pape omiljene narodu, 
već je prokleše pape omrazite.?? 

Samo je po sebi razumljivo, da je u redovima klera ovaki rezultat 
Nodilovih studija izazvao nepritajen bijes. Protiv. njega dakle diže se 
zadarski pop Anton Frankiu ,Katoličkoj Dalmaciji"? u člancima 
pod naslovom ,Kakovatoknjiga? Kakov to povjes- 
ničar" (1878.), nakon što je ponajprije donio puni naslov Nodilove 
rasprave. Franki kuša da oprovrgne argumentiranje Nodilovo, kao i 
njegovo tumačenje izvora, a onda ne poštedi Nodila ni ličnim napa- 
dajima. ,,Gosp. Nodilo bio jedosad bar u Dalmaciji rad svoje 
učenosti i marljivosti štovana osoba, piše Franki. Nije _ mi bilo ni na 
kraj pameti nijekati mu učenost. Ja bih bio volio ovdje hvaliti No- 
dila, nego ga ispravljati ; to bi nam bilo svim na diku. Nisam ja krivac, 
nego je krivac Nodilo, što sam mogo dokazati Nodilovu 
ševrdljivost, Nodilovu vjeronedđostojnost. Ža- 
lim Nodila, što se onom knjigom osramotio! Iz 
lažem ga sudu naroda, što nam je literaturu povjesnu, učenu, njom 
opoganio.Historički pamfleti, historija falsifikovana ne ide u čast 
literaturi nijednoga naroda. Narodnu čast dužan je braniti svatko, 
Govorio sam na sva usta, bio sam krupan, ali sam bio, a doista sam 

nastojao biti istinit, pa sam bio osvjedočen, da knjizi onako 
bahatoj, onako preuzetoj, kakova je Nodilova, 
koja već na prvih stranicah neopravđanom i u nas nepojmljivom 
svadljivosti izazivlje ,,učenjake historije klerikalne', — da takovoj 
knjizi treba odgovoriti istinski, ali krupno. 

Uistinu pak, kad ogledamo radove najčuvenijih njemačkih, fran- 
cuskih, engleskih ili talijanskih historika o tom istom pitanju, a koji 
su svi sasvim samostalno radili poslije Nodila, vidjet 
ćemo, da su i oni došli do istoga rezultata, naime, da se kod postanka 
papinske države u VIII. vijeku badava traži ,,suho zlato legitim- 
nosti". Napadaj Frankijev dakle zgusnu se u zanimljiv momenat iz 
života liberalnoga i demokratskoga Natka Nodila. 

Medjutim se Jugoslavenska akademija spremala, 
da izdade drevne dubrovačke ljetopise, napisane talijanskim je- 
zikom. Redakciju ovoga teškoga posla povjeri ona — za pokrovitelj- 
stva biskupa Strossmayera i predsjedništva Franje Račkoga — No- 
dilu, izabravši ga 24. novembra 1883. pravim svojim čla- 
nom. Kao predradnju objelodani Nodilo ponajprije odličnu studiju: 
»Prvi ljetopisci i davna historiografija dubro- 
vačka“ u 65. knjizi ,,Rada? (Zagreb 1883.), u kojoj dokaza, pro- 
učivši razne rukopise, da najstariji ljetopis dubrovački nije napisan 
prije druge polovice XV. vijeka (oko 1463.), pa da ga ,,trebačitati i rabiti 
istim opazom, kojim se rabe izvori za povijest Helade prije olimpi- 
jada, ili za povijest Rima prije poloma na Aliji." Ovom je radnjom 
Nodilo udario osnov kritičnom izučavanju starije dubrovačke historije 
na osnovu dubrovačkih ljetopisa. Potom izdađe kritične tekstove ovih 
ljetopisa: ,Li annali della nobilissima republica 
di Ragusa, aggiuntovinellafineuntrattamento 
dimoderniannalioveramentecronache",,Annali 
di Ragusa del magnifico Nicolo di Ragnina? (obje 
su u zbirci ,, Monumenta spectantia historiam Slavorum meridionalium?? 
knjiga XIV. Scriptores knj. 1. Zagreb 1883.), ,CronichediRagu- 
sa opera di Giugno Resti, senatore di Ragusa? i 
»Croniche ulteriori di Ragusa probabilmente 
opera di GiovannidiMarino Gondola? (u istoj zbirci 
knjiga XXV. Scriptores knj. II. Zagreb 1893.), dakle pored najstarijega 
ljetopisa nekoga nepoznatoga pisca, još i one Nikole Ranjine, Junija 
Restića i valjda Ivana Marinova Gundulića. 

Već se iz rasprave o dubrovačkim ljetopisima vidi po nekim mje- 
stima, da se Nodilo jur tada bavio i drevnom vjerom Hrvata i Srba, 
pitanjem vrlo tamnim, pa stoga i osobito zakučastim. Plod njegova 
dugogodišnjega rada izlazio je u deset knjiga akademičkoga ,,Rada" 
(knjige 77, 79, 81, 84, 85, 89, 91, 94, 99 i 101) kroz šest godina (4885 
do 1890.). Ovoj opsežnoj radnji jeste naslov ,Religija Srba 
i Hrvata na glavnoj osnovi pjesama, priča i 
govora narodnoga", koji u ,,Ispravcima? (Rad, 104) Nodilo 
ispravi u ,Stara vjera Srba i Hrvata". 

Kao jasno historičko svjedočanstvo o staroj vjeri Južnih 
Slavena u drugoj polovici VI. vijeka zabilježio nam je bizantinski hi- 
storik Prokopije (f0. 562.) ovo: ,,Jednoga boga gromovnika, 
gospodara ovoga svijeta, jedinoga pripoznaju, njemu žrtvuju volove 
i svake vrste žrtve. Poštuju i potoke i nimfe i druga neka božanstva 
i žrtvuju svima njima, a za žrtvovanja čine razna gatanja." Eto, ovo 
nekoliko dosta nejasnih riječi sve je, što nam izvori historijski znadu 
O vjeri naših praotaca prije krštenja, pa stoga svi oni, koji su se bavili 
ovim pitanjem, i ne kažu više, dapače, najveći dio slavista i danas 


još posve zabacuje svaku sistematsku mitologiju slavensku, dosljedno 


i hrvatsko-srpsku. Protiv ove tako zvane mitofobske škole ustade 
Nodilo. ,,U Srba i Hrvata imade li mitova, gatnja bogovskih ? — pita 
on. Ako naizred pitamo ponajznamenitije strane mitologe, nema 
ih. Stvaratelji legenda jesu Indi i Eranci, Heleni i Germani ; ali nisu 
ni Kelti, ni Latini, ni Slaveni. Vjerski cvijet mita raste na epskoj 
liji ; no epa svečani duh, koji slavi zajedno bogove i junake, malo 
kad uznese hvastavog mutljivca Kelta, kao što ne zagrija ledenog 
formalistu Rimljanina. Pa i Slaveni, makar oni izvedoše, poimence 
Srbi i Hrvati, lijepih pjesama junačkih, opet ne mogoše epa složiti, 
a još manje stvoriti Olimp, sazdati sjajno sijelo duhatih i hitrih bogova. 
Slavenima bogovi su šturi, neplodni ; ono su djetinjom rukom na- 
crtani obrisi, a nikakove žive prilike sprama slike čovječje. Ti bogovi 
niti se žene, nit vesele, nit boja biju ; prijesto im nije na purpuri i na 
zlatu oblaka, niti im juri hod po tananom ajeru. Riječju, ovaki bo- 
govi nisu antropomorfi. Ovo je mnijenje o tromosti i neprikladnosti 
slavenskih bogova toliko uvriježeno, da i sam učeni slavista L. Leger 
tu nedavno prosudi ovako: ,,Koliko mi znamo. za bogove slavenske, 
oni su od grčkoga antropomorfizma posve različiti. Osim izuzetaka, 
Niti imaju porodice niti genealogije." A naš čovjek, svijetli filolog 

F. Miklošić, još oštrije osiječe, izrekavši : ,,Iz početka Slaveni PO Svima 
vijestima historičkim, vršahu religioznu prirodnu službu bez bogova, 
a i sam pozniji Olimp njihov mučno da imadijaše bogova dovoljno, 
da ovi imenima svojim ispune sve dane u nedjelji." Konstatovavši 
ovakovo stanje u nauci, Nodilo odredi zadaću svoju ovako: »Kakva 
bijaše slavenska religija iz početka pa i docnije, ne kanim ovdje navlaš 
ispitivati. Moja je postat druga, a i tješnja. Ja sam rad učiti 
samo srpske i hrvatske bogove, po uputi još 
živog pučkog vjerovanja, te ondai vidjeti, je li 
opravdana tvrdnja, da u naših otaca ne bijaše 
uzleta, pa ni tvorbe mitične. Ja mislim, da je oboje 
u njih bilo,.a nastojat ću, da o tome i dokaza iznosim. O va studija 
ide ovako na ponovljeni uvid cijeloga našega 
mita. i š 
Metoda, kojom se Nodilo poslužio, bila je ona komparativne mito- 
logije, što se razvila iz komparativne filologije, danas nauke općeno 
priznate s posve stalno utvrdjenim naučnim rezultatima. Jer se kaže 
ovako : ako su arijski narodi nekoč imali zajednički jezik, onda su 
imali i zajedničko vjerovanje, pa kao što su jezici odruživši se jedan 
od drugoga ipak ostali srodni, tako je i s mitom, kojem se zajedničko 
podrijetlo vazda dade utvrditi analogijom. Nodilo je dakle uporedio 
suštinu sadržaja naših narodnih pjesama, priča, gatka i tako redom 
dalje s mitskim blagom starih Inda, Eranaca, Helena, Latina i Ger- 
mana, pa je onda izvodio svoje rezultate, to jest sazdao zgradu stare 
vjere Srba i Hrvata, vjeru dualističku, poput eranske, s vrhovnim 
Svijetlim bogom Vidom i tamnim zlim Crnobogom. Pored ovih nižu 
se onda redom razna niža božanstva, svijetla i tamna, dobra i zla, te 
konačno svršava Vilama i religijom groba. Po učenosti svojoj, oštro- 
umnosti i neslućenim rezultatima, ova studija ide u red najboljih 
radova, što ih pozna cjelokupna naša historiografija. Istina, ona još 
nije stekla općenita priznanja, ali ne toliko s razloga, što bi rezultati 
njeni bili naprosto promašeni, već više stoga, što je vrlo teško iznositi 
stvarno obrazložene prigovore, to jest rezultate njene oboriti. Ima 
partija, koje je teško bez neke skepse slijediti, ali ima ih i takovih, 
kojim se uopće ne xa ništa prigovarati, kao ona o Vidu, ili ona o vilama 
io religiji groba. Otale se i zgodi, da ove toliko važne studije Nodilove 
nikad nijedan stručnjak nije ocijenio iznijevši budi stvarnihpri govora, 
budi ispravaka. Dašto, za taj se posao hoće omašnoga i temeljitoga 

poznavanja komparativne mitologije, kao i uopće sveukupne one 
gradje, kojom je Nodilo radio. Svakako je tcm studijom Nodilo utvrdio, 
da se u našoj narodnoj pjesmi i priči ima tražiti glavni izvor za staru 
mitologiju, a tako i metodu, kojom se ona treba da proučava. 

U rektorskom svom govoru , izrečenom 18. oktobra 1890., raspravljao 
je o tezi talijanskoga filozofa Vinka Giobertija: kršćanski 
narodi boluju, aline umiru. Oko mu zape kod ove stavke, 
reče, jer: ,,Mi pripadamo narodu, koji od mnoge rane boluje, pa ne- 
živi na velikome prostoru, niti je velikcga tijela, na lik evropskih po- 
gdjekojih naroda, jakih opsegom zemlje i brojem duša. Naš zlopatni 
narod hrvatskog i srpskog imena hoće li rane preboljeti zato, što je 
narod kršćanski, ili je veća prilika, da on umre ?* Prošavši u prekrasnoj 
sintezi historiju čovječanstva, Nodilo izreče vjeru, da će narod naš 
preboljeti svoje rane, jer ga ,,krijepi unutrašnje osjećanje, da je on 
u žici svojoj najdubljoj zdrav, pa zna i to, da se u prosvijetljenoj Evropi 
sve to dalje pronosi riječ: Pravo je jače od sile !? 

Dovršivši studiju o ,,Staroj vjeri Srba i Hrvata! Nodilo se uze 
spremati na glavno svoje djelo. To je: ,Historija srednjega 
vijeka za narod hrvatski i srpski. Zamislio ga u osam 
knjiga (od god. 476 do pada Carigrada 1453.) uz suradnju dvojice 
trojice sveučilišnih kolega svojih, i to poglavito s razloga, .,,;što naš 
narod ovako razradjene historije za srednji vijek nema, a drugo, jer 
pripovijedanje sredovječnih zgoda u tudjim književnim djelima, na- 
ročito njemačkim, našem općinstvu najpriručnijim, češćese udešava 
krivim smjerompo nas Slavene,a i po Romane. 
Taka djela, inače i vrsna, nehajnim ispuštanjem ili tendencioznom 
napravom, ne kazuju uvijek, osobito o Slavenima, histo- 
rijsku punu istinu." Izraditi naumio ga Nodilo samostalno, na 
osnovu izvora, dok bi mu literatura imala biti tek pomoćno sred- 
stvo. No od ovoga djela izišle su samo tri sveske ; prve dvije izdala je 
Jugoslavenska adakemija o svom trošku (1898. i 1900.), dok: je treću 
izdao Nodilo sam (1905.), a tek onda ju je od njega preuzela akademija 
u svoje vlasništvo. Dašto, time je bilo dalje izlažćnje znatno oteščano, . 
a sve poradi nedostatka potrebnih sredstava akademijinih. Od ove 
tri izišle knjige, prva jeste kao pristup k izlaganju sredovječnih 
dogadjaja, te obradjuje ponajprije uzroke propasti zapadno-rimske 
države, a onda redom prikazuje barbarske Germane, Slavene i Turane: 
Drugom knjigom, kojom počinje sama sredovječna historija, upozna-. 

jemo se s bizantskim carstvom do Justinijana, istočno gotskom dr- 
žavom, počecima franačke države za prvih Merovejevića i vandalskom 
državom, pa propašću njenom, kao i propašću državne tvorbe Teo- 
dorika Velikoga. Treća knjiga nastavlja bizantskom historijom do 
smrti cara Heraklija, prikazuje početke langobardske, zapadnogotske 
i anglosaske države, te nam konačno iznosi seobu Hrvata i Srba. 

Majstorsko ovo djelo, jedino u našoj historiografiji na polju opće 
historije, plod je Nodilova rada od više decenija. Odlikuje se pored 
prekrasnoga jezika i sloga, naročito još potpunom samostalnošću i 
originalnim autorovim shvaćanjem. Ono ne zaostaje nimalo ni za 
najčuvenijim sličnim djelima ostale evropske literature. Iz svakoga 
retka odsijeva razlaganje čovjeka umna i osobita poznavača predmeta, 
o kome govori ; tu je svaka riječ promišljena, a svaka metafora ili 
epiteton na mjestu. To je rad čovjeka, koji je još prije negoli bi sio 
da piše, točno poznavao svu materiju, koju obradjuje ; otale nema 
kontradikcija, nema praznina, nema mjestimične dekadanse ili umor- 
nosti. Prikazivanje teče vazda jednim istim tokom duševne snage i 
bistrih misli. Nodilo izlazi pred nas kao pravi historik, a ne kao 
pabirčar, koji tek s nekoliko veznika niže gole parafraze izvora, bez 
shvaćanja, bez suda, bez samostalnosti. On stavlja u sredinu svoga 
prikazivanja nutarnju historiju države, te traži glavni izvor dogadja- 
jima u socialnim prilikama, pa stoga mu nijesu državne organizacije 
ona sila, koja sve pokreće ; one su mu samo izliv socialnih prilika 
i pogleda. Malo ima takovih historika, koji bi umjeli kao Nodilo nutarnji 
život Rima ili Vizantije onako realistički pred naše oči iznijeti, kao 
on što je to učinio. Stoga i nema u njega retoričko-patetičke dikcije 
tendencioznih historika. Pa baš zato, što je Nodilo vazda očuvao 
svoje prikazivanje od suvišnih filozofskih floskula, ipak se ono doima 
kao djelo kojega velikoga filozofa. On nas naime vodi od pomisli stvari 
do bitnosti njezine, i ruka dubokoga mislioca djelomično podiže velo, 
što nam sakriva pravu zbilju. Pa tako je Nodilo po svim tim odličnim 
osobinama svoga rada dostojan drug Francuza Tocqueville-a i Fustel 
de Coulangesa, tih osnivača socialne historiografije. 

Natko Nodilo bio je kao izrazita književna pojava, i radi svojih 
nazora, svoje duboke. naobrazbe i osebujnoga stila osobita simpatija 
mladom književnom pokoljenju, koje i u borbi protiv ,,starih" nije 
nikoga tako voljelo,kao ovoga odličnoga starca. Najljepši je izraz 
ovih simpatija toplo pisan essay Janka Koharića ,Natko No 

dilo". Ali i Nodilo je volio novo pokoljenje. God. 1906. u prvom 
godištu ,,Savremenika' javio se Nodilo kao essayist, a slijedeće go- 
dine izabra ga Društvo Hrvatskih Književnika svojim predsjednikom 
(1907.), pa i kad se posve povukao u zabit, javljao se još uvijek u ,,Sa- 
vremeniku" sa svojim essayima izrazito liberalne i demokratske boje. 
Ti su essayi, — jedini ove vrste u našoj literaturi — ovi : »Ime na- 
rodno i imperialistički dim (Savr. 1906., 448—455). 
»Klerikalizam i liberalizam" (Savr. 1907., 3—14). 
»Još o herezi liberalizma" (Savr. 1907., 257—269), ,,D r- 
žavna vjera“ (Savr. 1907., 385—396), ,Slobodna volja 
u književnika" (Savr. 1908., 1—8 i ,Artizam'" (Savr. 
1908., 321—327). — Matica Hrvatska umolila ga ponovo u posljednje 
doba, da napiše djelo o Mlecima, ali on kao da nije htio pjevati slavu 
»kraljici mora" na Jadranu, i nije se odazvao, već je htio, da za Ma- 
ticu napiše ,,Religiju Hrvata i Srba, po čemu se vidi, da tada već i 
sam nije bio posve zadovoljan s nekim rezultatima svoga djela, 
pa ga je htio preraditi, a vidi se još i to, da mu je ovo djelo bilo 
osobito srcu priraslo. 

Po odličnom i u nas neobičnom radu, Natko Nodilo vazda će 
zapremati jedno od prvih mjesta u našem literarnom Panteonu. 





Dr. Ferdo Šišić. 


GLADAN I ŽEDAN LJUBAVI. 


I. 


God. 19... bio je Uskrs kasno ; osvanuo je obasjan sjajriim sun- 
cem, iskićen zelenim listom i šarama cvijeća. Slavujev se poj mi- 
ješao u zvuk uskrsnih zvona toga sjajnog proljetnog jutra ; cio obzor, 
tamo sve pod modro nebo, bio sit sreće i blaženstva. Tako se to 
činilo ocu Evemoviću, starcu čvrsta koraka, sijede brade i onižeg 
stasa sa širokim plećima. Prošao vrtom, nadvio se nad potok, što 
je tekao uz njegov vrt, zagledao se u brežuljke, gdje mu je vino- 
grad i bijela klijet, pa odsvukud mu dovikivala sreća svoju pjesmu, 
a u biglisanju slavuja i glazbi zvonova čula se jeka tog dovikivanja 
sreće. Otac Evemović nije znao, što mu je u tom jutru ljepše, pa se 
obazirao sad na svoj vinograd, sad na voćke, sad opet na potok. 
Imao je on i lozi i voćkama i potoku nešto da reče, a i oni njemu. 
Nekoje upita, kako im je prijala njegova njega u tom proljeću ; 
jedan orah nazva lopovom, jer da se je jogunio i ne htio dugo 
da pupove pokrene ; žalio malu i nježnu jabučicu, nazivajući je 
siroticom i ogledavajući mjesto, gdje su je zimus ranili zečji zubi, tješio 
je, da ne će ni uginuti, ni ostati nakazna. 

— Bašbimižao bilo, da te moram iskopati ! — govorio on odi- 
lazeći od nje i sve se na nju obazirući. I tako bi on dalje ogledavao, 
razgovarao, tješio i korio, da ga ne pozva njegova gazdarica na 
,,»plagoslov?. Starac udje u sobu, a ona donese jaja, luk i kruh, 
što upravo donesoše iz crkve. 

— Sretan Vam Uskrs! —- reče starica prostirući za troje. 

— I tebi Božji mir i blagoslov! Misliš, da će doći na blagoslov 
i sin moj ? On ima svoju porodicu i ženu; bit će, da 1.01. .oa 


— Ne vjerujem ! Mladi su to ljudi, a ti danas ne očekuju sreću 


od ovoga, kao mi.... 
— Pusti, pusti! Gledaju oni na drugi način domoći se Sreće, a 
Bog je milostiv, pa eto nadju.... 

— Nadju, dok ide sve dobro. Ali ja i Vama velim uvijek, pa 
i danas.... 

— Danas je dan pomirbe i sreće, a ti se hoćeš da svadjaš 
sa mnom .... 

— Bože sačuvaj! Ali hoćemo li počekati mladoga gospodina ? 
I onako je vani neka gospodja. Hoće da se zahvali za darove, što 
ste i njoj poslali za Uskrs. 


— Bože moj, čudna li si ti ženska. Kano da si u kući od jučer. 
Ne znaš li.... 


— Rekla sam joj, ali se ne da otisnuti. Pa napokon, pustite 
je, kad je to veseli. I sami tako uvijek velite. Vas veseli darovati, 
a nju zahvaliti se. [| onako ih malo dolazi barem da reku: Dobili 
smo, veselilo nas je! No, eto je!— reče starica čuvši kucanje, pa 
izidje iz sobe. Na ista vrata udje u sobu najprije starija gospodja, 
odjevena oskudno na gradjansku, sa šeširom na glavi, a na mršavu 
licu s poniznim i ljubeznim posmijehom. Iza nje ušla je dje- 
vojka od kojih osamnaest godina, pristojno odjevena, lijepo izrasla 
tijela, fina lica, obrubljena sjajnom kestenjavom kosom i gologlava. 
Žena ta bila udovica nekog nižeg službenika, što se odavna već od- 
selio po službi iz svoga rodnoga mjesta i umr'o. Nedavno se eto 
povratila njegova porodica u zavičaj i naseli se u blizinu Eve- 
movićevu. 

Djevojka se obazre po sobi, pogleda starca i smiješila se stojeći 
ravno pred njim, pa je starac i nehotice gledao to lijepo i mlado 
tijelo, a do ušiju mu dopirala silna zahvaljivanja, jecanje, blagosli- 
vljanje, tužba na tešku sudbinu i nada u milosrdje plemenitih ljudi, — 
sve to sipala gospodja bez oduška. 

— Pa sam Vam evo dovela moje janješce! — završi žena 
tiho stojeći po strani kraj Evemovića i svijajući svoje suho tijelo do 
njegova uha. 

Na djevojčinu licu javi se strah neki, postade nešto smetena 
i svrne pogled na stranu, metne ruke na lice, pa je kroz raširene 
prste gledala na Evemovića. Starac se lecnu i širom otvorenih 
očiju gledao u djevojku. Nije vjerovao svojim ušima, da je pravo 
čuo one riječi, a ni očima. Ta je djevojka htjela držanjem svojim 
da zamami starca, a žena je eto nudi! Sve je to jasno pred njim, 
a ipak mu je tako čudno i nevjerojatno. 

— Nevina je, kao od majke rodjena, — šaputala žena nekako u 
strahu. Bojala se, da Evemović motri djevojku kao već pokvaren, 
istrošen stvor. 

Na te riječi svrne on pogled polagano na ženu. Čas je u nju gledao, 
a onda kano da se tek domislio pravoj misli — umoli je, neka otpravi 
djevojku iz sobe. 

— Da ste vi meni to učinili još pred desetak godina, bacio bih vas 
iz kuće! 

Starac zašuti nastojeći da savlada uzbudjenost. 

— Ja nikad nijesam bio živina i moje tijelo i strast tijela raspiri- 


valo je srce i stišavalo srce. Vi ste barem žena i majka, pa to mora da 


poznate, kad eto imate djece. Ili ja danas izgledam kao životinja, kojom 
tijelo vlada, da me vi s tim uznemirujete, ito upravo na današnji dan ? 

Žena ga gledala najprije u čudu, a onda zaprepašćena i kano da 
je nešto izgubila, ili se nečesa boji, zaplače ogleđavajući se oko sebe. 
Kad je Evemović stao miriti, pade ona pred njim na koljena, poče mu 
ljubiti ruke i moliti, da joj oprosti i da je ispriča. Starac se trznu, kad 
je razabrao iz njezinih riječi, da jei to kći njezina i silom se oteže od 
žene, pa podje k prozoru, kano da se hoće što dalje da odmakne od 
nje. Žena je razumjela starca, pa iskreno i gorko zaplače. 

— Nijesam ja— govorila je kroz plač— to učinila poradi sebe. Evo 
me pogledajte, kako sam izmršala i kako sam odjevena, a nju ste vi- 
djeli i gojnuiodjevenu. Gladovala sam i slala sam je u školu; sada gla- 
dujem, a njoj ništa nije nedostajalo, No eto, sad se je našao ne- 
kakov mlad čovjek, pijanac je, jer danas su svi pijanci, pa što je s njim 
čeka, ako je zamami ? Hranit će ga morati svojim tijelom, dok je 
mlada, a onda trudom, samo da je ne bije. Jesam li se zato ogulila i 
na ovo spala, na što sam ? 

— A ovamo ste je doveli po tom poslu ? — upita starac u čudu. 

— Mislila sam, kad ste poslali one darove jučer, da Vam je za- 
pelo oko za nju, kao što je mnogima, otkad smo ovamo došli. Uzet 
ćete je k sebi, mislila sam, a ona bi, znam to, bila i u dobru pametna; 
pa ćete je zavoljeti i udati. A od vas bi se bolje udala, nego će od mene ! 
Ima danas pismenih ljudi, službenika, koji bi sretni bili, da iz vaših ruku 
dobiju ovaku ženu, koja se ne bi klatila s drugim, dok je uz vas i vas 
dvori, a znam, da je ne bi otpravili ni praznih ruku. A ja bih dvorila 
i Vasi nju, kaošto se Bog dvori, i sretna bila, da nju, svoje dijete, dvo- 
rim kao gospoju ! 

Seljak iz Posavine. (Plaketa). 


Hermina pl. Ferić: 


Stari je Evemović jedva stizao te misli ženine, tako su mu bile 
tudje i čudne. Napokon, kad je razumio, što je žena htjela, i pogledao 
nju blijedu, mršavu, postom i patnjama istrošenu, a sjetio se lijepoga 
tijela njezine kćeri, bi mu žene žao, i on se začudi velikoj mateririskoj 
ljubavi i kako ju je iznakazila bijeda i želja za boljim životom. Njim 
ovlada vanredno neko čuvstvo, neka posebna sreća, nad tem silnom 
materinskom ljubavi, i on nehotice poče sebi da predočava djevojku, 
koja je toliko ljubljena. M 

Pred očima mu sinu krasni lik djevojčin, kako je čas prije 
pred njim stajala, i starac oživje muževnim životom s pomisli, da 
mu se daje taj lijepi stvor. On se nehotice zagleda u vrata, iza kojih 
je stajala djevojka. 

— Ništa mine smeta, da usrećim sebe tom djevojkom! — pomisli 
on. Eto će, veli joj mati, biti i ona zadovoljna, dakle me ne će smetati 
njezina nesreća, nego ona će me ljubiti, jer sam joj... Starac se pre- 
straši sam pred svojim mislima, pa mu pred oči dodjoše posljedice 
takova koraka. 

— Najprije bih uništio ja nju! — reče nehotice glasno, a onda 
nastavi hotimice ženi tumačiti, da bi to bila propast njezina djeteta. 

— I ja sam — govorio starac — bio siromak, veliki sitomak, pa sam 
radio, mučio se i patio; oteo sam se sirotinji i, hvala Bogu, sretan sam 
nad onim patnjama. Ali ja sam uvijek i svagdje služio samo sebi, pa 
se nijesam nikad ogadio sam sebi. A vaša bi kći -brzo postala sama 
sebi ogavna i što bi starija bila, sve bi više prezirala sama sebe. A onda 
bi došao na me red. Mene bi mrzila radi toga, što je ogavna sebi, pa 
bi mojom mukom gledala, da to u sebi utiša. Na mojem bi zlu ona tra- 
žila utjehu! Eto, nas oboje unesrećila bi vaša ljubav materinska ! 
Vidite li Vi to ? ; 

Žena muče kimnu glavom, da vjeruje, no uistinu nije vjerovala. 
Najgore je zlo glad, — tiho je govorila — a sirota se ženska pomiri 
i s Bogom i sa sobom, kad se otme gladii bijedi. Zašto je inače Bog 
dao sirotinji ljepotu ? 

Starac nije znao, što da odgovori na to, pa podje do vrata i otvori 
ih. Pred vratimastajala djevojka i upre u nj pogled. Mjesto onog na- 
mještenog posmijeha i pogleda kroz raširene prste, koji je bio naučen, 
gledala je ona sad starca pogledom, koji je odavao iskreno čuvstvo straha 
i očekivanja. Starac je to zamijetio i vanredno mu godilo, gdje taj krasni 
Stvor od njega očekuje sreću i nudi sebe, za sreću, što je on može da pruži. 

— Kad bi to tako uistinu bilo ! — zaječi u dnu njegove duše. 

— Dodjite ovamo! — reče on drhtavim i uzbudjenim glasom, 
potresen jakim čuvstvima. 

— Vaša se majka vara ! — nastavi čvrsto savladavši se posvema. 
Nadjite Vi nekoga, tko je spreman dati za Vas svoj znoj i svoje tijelo, 
pa i Vi isto dajte njemu. Tako ćete biti sretni. Ja Vam mogu dati novac, 
a to bi Vas ubilo. Usrećit će Vas onaj, tko Vam dade sebe. Ja Vam ne 
mogu dati sebe, jer me nema za Vas! Zato, idite s Bogom .... 

Djevojka prileti k starcu i ljubeći mu ruke poče gorko plakati. 
On je milovao rukom i pogledom sjajnu njezinu kosu, a iz srca se poče 
prelijevati neko čuvstvo, koje on već odavno ne osjeti, koje je već u 
njemu bilo zamrlo. Bila je to ljubav prama ženi. 

No to potraja samo čas. Starac se sjeti Uskrsa, sjeti se na svojeg 
sina, koga očekuje, pa se ogleda oko sebe i bio mu cio prizor malo 
smiješan. j : 

 — Ustanite, ustanite ! Hodite s milim Bogom ! Ja morami takodjer 
izići.! — govorio starac hodajući življe po sobi. Kad su ženske izišle,. 
ogleda se on oko sebe, pa sjede za stol i zamisli se. Misli mu prekinu 
gazdarica. Njoj za volju pojede nešto jela, a onda se podiže u šetnju 
naručivši, da pošalju sina za njim. Iz dvorišta pobrza na put, što je 
uz potok vodio prema njegovu vinogradu, brižno se uklanjajući, da ga 
tko ne ustavi. Želio je biti sam.i naužiti se-mira i sreće, kakovu je već 
mnoge i mnoge godine na Uskrs doživio ili u šumi po lijepu vremenu, 
ili u svojoj klijeti po ružnu.. Nazad nekolike godine išao je s njimii 
njegov:sin, pa ga je starac.i danas očekivao. Čudan ga onaj doživljaj 
diže od kuće; pa ga ne dočeka, pobježe pred tim. doživljajem i pred 
čuvstvima, što su se uzbibala u nadi, da će se Sve smiriti-u prirodi, 
da će. on utonuti u sretni.mir, u kojem je već nekolike godine živio, 
osobito na dan. Uskrsa. Ali se nije mogao da smiri. Badava se zagleda- 
vao u blistavi potok, badava prisluškivao zvuku zvonova iz daljine, 
badava željkovao ono čuvstvo. sjete, očekivanja i čežnje za dalekim 
i nepoznatim, što.se krije izvan dosega ljudskog oka i razuma. Čežnja 
se ta ne javi, a ne javi se ni mir. Svom snagom muževnosti provalila 
u starom Evemnoviću volja za životom, za stvaranjem, za borbom, za 
radom. No kakova je borba, kakov rad je za njega starca ? Kakov ga 
uspjeh čeka ? — Pod bremenom tih misli, pitanja i odgovora, a pod- 
badan probudjenom čežnjom za životom, daih se riješi, da na njih od- 
govori sam sebi, sjede starac na neki panj pri dnu brijega i zagleda se 
preko livada i oranica prema gradiću. Lice i stas one djevojke bio 
mu pred očima, na rukama je osjećao njezine-suze, a pod rukom njezinu 
sjajnu kosu. U tu se sliku miješala spomen na pokojnu ženu, koja je 
s njim provela tešku borbu života i ostavila ga upravo u času, kad je 
život postajao mirniji, a teških briga nestalo. Ona se ne uži ploda nji- 
hova zajedničkog poštenog: rada ! Još je starac pomišljao na svoju 
ženu i njezin teški život, što ga je s njim provela u radu i pregaranju, 
kad ga sjeti na sina njegov lik na poljskom putu i starac je požalio, 
što njegova žena nije dočekala ni te sreće, što je on ima uz odrasla 
sina: Spomen na sina potisnu sve. uspomene i on zamijeti njegov široki,. 
neveliki stas i mirni korak. Starcu se sjajni obzor još bolje zasja,. 
Svježost proljetnog jutra stade još jače da ga oživljava ; a težnja za 

radom, za životom, za borbom, što ga tako mučila, zali ga svom slasti 
života, mladosti, nada i uspjeha. On tu težnju i ponovo probuktali 
život nadje u svom sinu, i to jačim, savršenijim nego je bio u prošlosti. 
U radu i u životu svog sina uživao je već on i uživat će više nego nekad 
u svojem. U svojem će sinu proživjeti on život, za kojim jeisam žudio. 
Raditi velik posao, ravnati životom i radom svojih sugradjana, voditi 
ih, da im bude svima dobro ; nikome ne učiniti krivo, a nikoga ne mo- 
liti. Ne koristit se mukom tudjom, a biti mnogima od koristi svojim 
razumom i svojom voljom i snagom. Kako li će to biti krasno. Pa još 
uz to slobodan od te slijepe mase, koju vodiš! A ne kao on, kad ga 
izabraše na neko odlično mjesto, kad mu povjeriše svoje brigei poslove, 
pa ga odnemariše na lude i zlobne riječi sebičnjaka, koji se htjede da 
okoristi narodnom snagom i povjerenjem. Tako ga odnemariše i uvrije- 
diše, da je starac odlučio već nikad ne umiješati se u kakve zajed- 
ničke poslove. Ali eto hoće sad, no na posve drugi način, ataj mu način 
omogući njegov sin. Na starčevoj zemlji, što je stekao kao lončarski 
obrtnik, osnovat će njegov sin tvornicu zemljane robe u zajednici 
sa lončarima, koji su dotad samostalno radeći badava se mučili. On 
daje zemlju, najbolju u okolici, daje zgodno mjesto, a što je glavno, 
daje sina, koji je to zamislio, sabrao lončare uz starčevu pomoć i eto 
je nade, da će stvar privesti kraju. 

Sav sretan podje on ususret svom sinu, željan sreće i mira, što će 
im donijeti taj dan. U tom je času ovladala njim cijela sreća, što će 


je dati taj dan i cio budući život, a sva ta sreća dolazila od njegova 


sina, od sreće i od života njegova. 


II. 

Stari Evemović, dok je još tjerao lončarski zanat i bio se pomogao, 
htjede da ujedini sve lončare svog mjesta oko zajedničke peći i za- 
jedničkoga skladišta, koje bi prodaju njihovih proizvoda ujednostav- 
nilo i unaprijedilo, a zajednička bi peć proizvodnju pojevtinila. Nije 
uspio ; ljudi ga još osumnjičiše. Njegov je sin naslijedio očevu snagu 
i volju za rad, pa svršivši tehničke nauke ne stupi u državnu službu, 
nego htjede da u svezi s lončarima i na očevu zemljištu podigne tvor- 
nicu glinene robe. Našao on još neke prirodne uvjete industrijalnim po- 
duzećima, pa je mislio i ostalo pokrenuti, ako ovo uspije. On sam nije 
imao glavnicu, a htio je, da osnuje poduzeće samostalno od vanjskih 
utjecaja, pa zato zamisli osnovati društvo dioničara radnika, a grad, 

bogat s kapitalima, imao je da poda glavnicu. U prvi mah je uspio 
u toliko, da je dobio porugljivi naslov ,,/fabrikant" i »Travnatelj tvor- 
nice", što mu ga prišiše njegovi sugradjani, kad su tu misao pokopali. 
Lončari su bili i nenavidni nekadanjem svom drugu u igri, da bion bio 
njihov poglavar, a bili i. sumnjičavi ; a ljudi na vlasti jedva su de- 
čekali, da se lončari otežu, pa slegnuvši znamenovno ramenima i mah- 
nuvši rukom govorili ,,naš čovjek", i stvar zakopaše. Mladi Evemović 
ode u državnu službu ponesavši sobom naslove ,,fabrikant" i ,,ravna- 
telj tvornice". Ali se stvar okrenu, kad se“ oženio nekom siromaš- 
nom djevojkom iz Ugarske, koja je imala odlična roda u Budimpešti. 
Vlastodršci i ne pitajući mnogo lončare bili su sad Evemoviću skloni, 
kad se je sa ženom povratio u njihovu sredinu; lončare otac nagovorio 
i na dan Uskrsa starac Evemović mogao je već da nasigurno snuje o toj 
tvornici i o sreći svoga radinog i poštenog sina. Nije mu bilo baš 
najpovoljnije, kad se sin ženio iz vana, ali ga umiri njegova rodjaka, 
udata u Ugarskoj, kod koje se njegov sin upoznao sa svojom ženom, 
a ito ga tješilo, što je mlada Evemovićka uistinu rodjena u njihovu 
mjestu, pa joj oca kasnije premjestilo u Ugarsku, gdje je i umr?0,:a obi- 
telj mu tamo ostala. Starčeve bojazni posvema nestade, kad je snahu 
podulje promatrao, i uvjerio se, da je ona sretna s njime, i da je sin is- 
kreno voli, a da ga nijesu na ženidbu zavele brige oko te tvornice, kako 
se je starac pobojavao. Zato je starac bio sretan, pomislivši to jutro 
na švoga sina, ni izdaleka ne sluteći, da je već sve krenulo posve dru- 
gim putem. 

Na Veliku subotu dodje u pohode mladom Evemoviću svast i pa- 
šanac. Bio je to mlad čovjek, koji se u zadnje doba isticao u javnom 
životu Ugarske žestoko pobijajući neka nastojanja svojih sunarod- 
njaka, Slovaka. U nekom malom mjestu Ugarske imao on slabu od- 
vjetničku kancelariju; ali odmah pri dolasku gospodja kaza svojoj sestri 
Evemovićki, da će se i oni preseliti u Hrvatsku, i to k njima, u njihov 


gradić. Za večere se zametnu o tom razgovor. Odvjetnik pripovjedi na 


veliko čudo Evemovićevo, da je došao u njihov gradić kao trgovački 
ravnatelj te nove tvornice. Novac su dale dvije banke u Budimpešti, 
u koje će ime on — odvjetnik — ravnati tim poduzećem. Dioničari 
će biti i grad i stari Evemović sa svojim zemljištem, a mladi Eve- 
mović će biti tehnički ravnatelj. Lončari bit će zaposleni kao radnici. 
Odvjetnik sav blažen razjašnjavao prednosti takova poduzeća oso- 
bito po njih: dva. Posao će imati sve pogodnosti, koje imaju takova 

poduzeća, kad ih osnuju korporacije i radnici; i to na račun Eve- | 


movića i grada, a bit će neovisan o masi i opskrbljen kapitalom, 
pa će se lakše izrabljivati radnik, a lakše će se provesti i druga 
poduzeća. 

Mladi Evemović se u prvi mah rasrdi, što drugi hoće njegovu 
zamisao, njegovo poduzeće da mijenjaju bez njegova dopuštenja, a onda 
poče dokazivati, da je njemu nemoguće pristati uz tu promjenu. 

— Rad je izražaj snage ljudske samosvijesti, iz rada izvire pravi 
ponos ljudski ; rad je jedini pravi plod ljudske moralne svijesti, u radu 
je sloboda i prava sreća, ali sve to uz jedan uvjet, — ako je rad slo- 
bodan, ako se radi za sebe. Naprotiv je rad prokletstvo, radi li ga rob. 
Svaka je plaća ropski lanac. Zato radnik mora da bude suvlasnik rada 
i poduzeća. Socijalno pitanje, njegova gospodarska i moralna strana, 
riješit će se jedino na toj podlozi. Svakoga malog naroda, pa i mojeg, 
spas je samo u ovakovu uredjenju velikih gospodarskih poduzeća ! — 
govorio živo mladi Evemović i poče da obrazlaže i dokazuje. A onda 
mu dodjoše na pamet njegovi rodjaci, pa sin stare gospodarice njegova 
oca, pa njegovi prijatelji iz djetinjstva i njihove porodice ! One krasne 
i ponosne djevojke, koje imaju već svoje ,,dečke?" u drugim isto tako 
samostalnim radničkim kućama, one bi se imale da pretvore u proste 
tvorničke radnice i mjesto ponosnih žena postalo bi od njih nešto drugo. 
Osiromašenje, izumiranje mjesto gospodarskog preporoda, mjesto na- 
rodnog i društvenog osvješćenja, kako ga je zamislio njegov otac i on. 
Njihovi nejaki narodni redovi bili bi i u njihovu gradiću rastrgani, a 
ta tvornica bi bila kao otvorena, široka vrata, kroz koja bi provalila 
tudjinska bujica, da potisne i uništi slabi domaći živalj, a to je njegov 
rod, njegovi prijatelji ! 

Takove misli ovlađaše Evemovićem ; neke reče glasno, a neke 
zašuti i odluči, da ne će na to pristati, da će se boriti, da će zapriječiti 
sve to, jer je bolje, da ne bude ničesa, nego da tako bude. 

— Tito prepriječiti ne možeš! — reče njegov pašanac. Ako ne ćeš 
sudjelovati ti, ako ne će lončari, hoće grad i stvar će se osnovati mimo 
vas i bez vas, pa ste postradali unaprijed. Sudjelujete li, možete se bo- 
riti ! A ti si čudan čovjek, ako vežeš sebe i svoj rad uz neke cjeline, 
više i drukčije, nego to traži tvoja korist, pa bile te družine narodne, 
ili ma koje druge. Pa moraš i to držati na pameti, da su centralizacija 
vlasti i kapitala temelj svakom napretku. Nema izrabljenih ni izrab- 
ljivača, nego jedan dio mora da radi, a radit će samo onda, ako nema. 

Mora biti ljudi s imutkom, koji vode raskošan život, jer to je poticalo 
za rad razumnima, koji radom ravnaju. 

Evemović oćuti tudju moć nad sobom, pa se poče tužiti, prigo- 
varati sili i pozivati se na pravo ! 

— Ah, mani! Već se osjećaš pobijedjenim, jer se sam uživljavaš 
u tu ulogu. Vi se Hrvati vječno tužite na nepravde i pozivate se 
na neka prava, kad ne uspijevate. A nitko vam nije kriv, sami ste 
krivi sebi. Ili bolje, krivo je to, što nemate aristokracije! Ne mo- 
žete uspjeti; jer gospode nemate. 

— Mi hoćemo da budemo svi svoji. 

— Eto uzroka vašoj propasti ! Kod vas nema tko da gospodari, 
da osigura jedinstven rad, jedinstvenu misao i jedinstven cilj. Zato 
se i ne može u vas nitko pouzdati, dok ste sami o sebi, nego vas 
mora, tko vas treba, prignječiti i zajašiti. U prošlosti ste jednom 
uspjeli, jer ste slušali Jelačića. Uspjeli bi bili i bolje, da budete slu: 
šali Strossmayera. Ali ste ga mrzili, jer je bio aristokrata duha, koji 
je htio, da vas jedinstvenom kulturom zauzda i s vama da -zagospo- 
dari. Ali vi Hrvati mislite, da je kultura cilj, da je samovolja poje- 
dinca glavno sredstvo, kojim ćete se uzdržati kao sluge toj kulturi. 
Sve ste postavili na glavu, pa se tužite, ako vam se sve lomi, mrvi 
i propada. Napokon, završi odvjetnik, zašto da ja ne upotrijebim 
sebe na svoju korist, a ne na korist drugoga ? Onaj pako, čiji ću 
posao ja iscrpsti u svoju korist, takov je, da ga iscrpsti mogu; od- 
redjen je dakle zato ! Ja mu nijesam kriv, niti ga ja promijeniti mogu ! 

Evemović nehotice svrnu pogled na svoju ženu i opazi joj na 
oku, licu i držanju, da ona to odobrava. Po svem njegovu biću 
razli se neko gorko čuvstvo i poraste do velike snage, kad opazi, 
da se njih troje.o toj novoj osnovi razgovaraju kao o nekoj gotovoj 
stvari i u tom razgovoru svaki čas zapadaju u madžarski jezik, 
kojega on nije razumio. Kad suoni počeli sve više da govore o poro- 
dičnim prilikama, pa o svojim znancima iz Ugarske, oćuti se Eve- 
mović posve suvišnim i htjede da se oprosti, jer da je umoran. 
Nijesu ga ustavljali, a pašanac mu na kraju reče, neka se sutra spremi, 
pa će njih dva u pohode načelniku i župniku, čestitati im Uskrsi pre- 
poručiti im svoju stvar. Otići će i poglavici političke oblasti. 

— To toliko, da se ne uvrijede !— završi odvjetnik nešto šaljivo, 
a nešto prezirno. Evemović oćuti taj prezir, jer je vidio, da taj čovjek i 
njega hoće da vodi samo kao figuru, a da gainepita, hoćeli ili ne će. 

“> _— Ne idem! — ogorčeno Evemović reče, kad :je bio u svojoj spa- 
vaonici ; a u duši mu bilo neugodno, gdje će morati da ne učini po 
volji svom gostu: No jedva da je zapazio to čuvstvo, zasrami se 
sam pred sobom poradi tog čuvstva, pa ljutit, što je tako slab, počne 
da sebi prigovara; što se nije življe opr'o tom prijedlogu i odmah 
i odlučno izjavio, da ne će sudjelovati, ali da će znati i zapriječiti 
Cijelu stvar. No:sva ta bojovna čuvstva i misli i nakane ne potra- 
jaše dugo. 
iron=II 

Evemović se požuri u krevet, zakrenu električnu svjetiljku i 
stade da čeka svoju ženu. Htio je njoj odmah. da obrazloži svoju 
odlučnu nakanu i zatraži, neka se i ona raskrsti s tom misli. No žen 
ne bilo dugo. Ona je vidjela njegovo stanje, pa eto, koliko izostaje ! 

Ne mari, ni što mu je, ni kako mu'je. Hoće li ona pristati na 
njegovu odluku? Što onda, ako pristane uz svaka i sestru ? A nje- 
govi sugradjani? — Evemović se silno prepade. svojih sugradjana. 
Kano da ih dobro pozna njegov pašanac. Tko će za ,,fabrikantom'", 
tko će u borbu ? Jednima nije.do borbe, nego do uživanja, a drugi, 
koji pate, i ti ne će htjeti- borbe, jee ća misliti, da: se bore za Eve- 
movića, a ne i -za sebe. ' 

Uto udje njegova žena. Po njezinu nadi. po raspremanju i cijelom 
vladanju opazi on,-da je posve zabavljena svojim mislima; pa se na 
njega ni sjetila nije. A prije bi ga ona u takovoj. zgodi s glasom 
punim žarke čežnje tiho i sramežljivo zvala milim imenima, da 
vidi, spava li, pa da ga probudi. On bi se pako pritajio za neko 
vrijeme, uživajući u sreći, da onda tim burnije i snažnije provale 
uzavrela njegova čuvstva. Danas eto niti ona zove, niti on čeka. 
Bilo bi ga pače i-strah, da čuje njezin glas pun strasti. Ne čeka 
or glasa mlade žene, nego glas smilovanja, koji će.ga upitati, što mu 
je: A kad to ne dočeka, savlada ga još jače i teže nego prije ljuta 
bol zaboravljena i odnemarena,: pa on na čas htjede prigovarati, 
psovati, svadjati- se, no teško čuvstvo i opet prevlada srdžbu, i on 
ostade mirno ležeći u krevetu. Žena njegova-pako samo čas pomisli 
na milovanje i na svog muža, a onda je i ponovo: zaokupiše misli, 
da će sestra preseliti se k njima, da ćeserazviti sjajan posao i da će se 
ona podići medju visoko društvo. Zimovat će barem neko vrijeme u 
Pešti, ljetovati čas u Opatiji, čas opet u Tatrama, pa sve ono drugo, 

što je s tim u svezi, sve to nju vanredno razveselilo i ona se po- 
maknu, da će zagrliti i poljubiti svog muža, jer će joj i on pomoći 


“do te sreće; ali se smiri. Znala je dobro, da njezin muž ne: pozna 


tu sreću. Ona je poznavala i onu sreću svojeg muža: sreću u sa- 
mom sebi i nad samim soboni. Vidjela je tu sreću iu oca njegova ; 
pa kad je bila s njima, činilo joj se, da je u nekom samostanu, gdje 
je poznavala dvije tri vesela sestre. Bilo je to lijepo, ali tiho, jedno- 
lično, i ona morade priznati, da je tu sreću samo gledala: na njim 
dvama, i sretna je bila njih gledajući, ali sama nije bila sretna nad 
sobom, kao elo oni. Tješila se, da će i to doći, i bilo joj je dosta 
lijepo medju tim ljudima, u tom tihom mjestancu, osobito kad bi 

“pomislila na brižni život, koji je dosad provodila uz udovicu majku, 
ia s malo dohodaka. No eto sad će se to promijeniti i bit će moguća 
druga sreća: jaka, velika, puna doživljaja. Sigurno će i njezin muž 
obiti u novim prilikama sretniji! A u te prilike dovest će ga njezin 
rod, pa će je on još više voljeti, nego dosad, još će je žarče milo- 
ovati,... i ona se i opet pridigne, da će dohvatiti njegovu ruku, no 


učini joj se, da njezin muž jeca i ona naglo odvrnu električnu svje- 
tiljku. 
= — Što ti je, mili moj! — ponavljala je strašivo, ljubeći ga 


* ulice, mokro od suza, i tražeći njegove ruke, da ih ovije sebi oko vrata. 


— Nijesam te ja htjela ni ražalostiti ni uvrijediti! — govorila je 


tiho jecajući, kad ga je potisla u krevet, a ona sjedeći nad njeg se 
: nadvila. Ako sam što htjela i mislila, bilo je to, da budemo skupa 
što sretniji, pa da sreću i blagostanje osiguramo i djeci našoj. Ti ne 


znaš, što je borba životna ; ja to znam ; pa zašto bi se žalostio, ako 


.uznastojimo sačuvati sebe i djecu svoju od te borbe. A djece će 


biti, ti to znaš, i bit će ih, kad ti hoćeš! — reče žena žarko, pa se 
privi još jače k njemu. Ženine riječi pomalo su stišavale u njemu onu 


., bol, nestajala su čuvstva klonulosti i kad je ona zadnje riječi rekla, 
. on je žestoko privine k sebi. Evemovića savlada nehinjeno i žarko 


čuvstvo ženino, pa zaboravi na sve, što je proživio to veče, a svijest 


.se njegova utopi u duboko čuvstvo ljubavi. 


kodu 
Kad je sutradan, na Uskrs, mlađi Evemović htio da ode k ocu 
na šetnju, držala ga žena njegova dulje vremena za obje ruke i živo 
govorila nastojeći mu gledati u oči. Nekoliko puta htjede on da ode, 
no ona nije puštala njegovih ruku. Evemović bio je nujan, slušao ženu 
i šutio. Kad je napokon pošao, uhvati mu se ona ispod ruke i pra- 
tila ga sve do pred kuću neprestano govoreći. On se pod silu smiješio 
njezinoj govorljivosti, a ona ne prestajala govoriti i pred: kućom. 
Evemović je naime pristao na prijedlog svoga pašanca. Sprijateljio 


“se sa razlozima, što ih je prošle noći iznosila žena. Bolje je, da on bude 


u tvornici glava, nego tko drugi. Može stvar udesiti prema svojoj 
misli, pa dijeliti s lončarima čisti dobitak, kano da su dioničari ; tako 
je samo žrtvovano nešto ponosa ! Pa boriti se treba, a ne odmah uz- 
maknuti, — govorila mu na polasku žena i nagovarala ga, neka ne ide 
na tu šetnju, neka ostane u gradu; valja se pomiješati medju lončare, 

obrazložiti im stvar, s njima se popravdati, ako treba, uvjeriti ih o 
koristi, koju će imati od tvornice, ako i ne budu oni neki nazovi-dio- 
ničari. No Evemović se nije dao nagovoriti. 


— Ti se pouzdaješ samo u sebe i sve si sam sebi ! — govorila mu 
još žena, nastojeći ga skloniti, da i on podje k tim malogradskim 
odličnicima, što ih njezin svak hoće da pohodi. Bilo bi dobro, dai u 
crkvu dodje, mjesto da ide u šumu. Neka se u Boga pouzda, a neka 
i ljudi vide njegovo pouzdanje u Boga, pa će ga slijediti ! Lijepo je to, 
ako čovjek svojom snagom sreću hvata, ali — ne uhvati li — klone li, 
a ne pouzdaje se ni u Boga, ne traži oslona medju ljudima, što će onda 
biti » No Evemović je šutio i ne htio ostati kod kuće. 


— Ne misli, da te nagovaram poradi sebe, reče ona uzbudjenim 
glasom. — Poradi tebe hoću ja da budem lijepa, da budem dobra. 
Živjet ću, ako ti hoćeš, umrijet ću, ako je tvoja volja i na sve ću biti 
sretna. Samo ću biti nesretna, ako ti od mene ništa ne trebaš, ništa 
ne tražiš ! Nagovaram te, jer se bojim, i eto, čini mi se, da ideš u propast 
neku, kad ne ćeš da ostaneš s nama i kad si tako tvrdokoran, pa ne ćeš 
da učiniš ono, što se učiniti može!... 

Napokon ga nagovori. On će ići k ocu, ali će se povratiti pred 
podne, pa će s njima u posjete, i sve će učiniti, da stvar uspije i u novom 
obliku, pa ostavi ženu veselu na vratima, a sam podje niz ulicu. 

— Jesam li ja takov, da ću propasti sam po sebi. Nosi li moja 
narav u sebi klicu smrti moje ? Budim li ja samilost u svoje žene ? 
Samilost mjesto ljubavi! — jeknu bolno u njemu i on se obazre, da 
će vidjeti svoju ženu. Nje nije bilo više na vratima, ni na prozoru, 
a dotad ga redovito pratila očima, dok ne bi zamakao. Danas je eto 
nema poslije svih tih doživljaja. Zamire li ljubav pod utjecajem tih 
dogadjaja 2 Je li težnja za bogastvom u nje tako jaka? Razlikuju 
li se oni tako u mišljenju ? Je li moguće uz onakova čuvstva ? 

Ta pitanja, misli i sumnje zaustaviše mu korak i on se osvijesti 
prepavši se nekog prolaznika, pa podje dalje. Htjede već da zakrene 
za ugao, no onda podje na drugu stranu ulice i svrne na neki puteljak, 
koji je vodio kraj vrtova i kroz polje do njegove roditeljske kuće. 
Obuzeo ga bio strah, da će morati razgovarati o svojim mislima i 
osnovama. Činilo mu se, da će mu taj razgovor zadavati silnu bol, 
isto kao da mu tko kopa tvrdim željezom po nutrašnjosti tijela. Samo 
ne dokazivati, tumačiti, ne dopustiti, da drugi nateže i razvlači njegove 

misli, čuvstva i želje. Neka rade i govore, što hoće, on će šve udesili 
prema svojemu, kad dodje vrijeme. 

No sve to nije bio pravi uzrok njegovu uklanjanju pred ljudima. 
Evemović je krio taj uzrok sam pred sobom, ali ga nije mogao da 
skrije. Sve više bili su mu odvratni ti ljudi, cni gladni, s ropskom 
laskom na ustima, pred svakim, tko ima novaca i vlasti, pa osobito 
ako je tudjin i drugo su nešto nego oni. A Evemović ih danas mora 
pohoditi ! Odvratni su mu bili i oni mali ljudi, koji sene brinu za sebe 

svoju sreću, nego vječno traže, za koga će se žrtvovati i uništiti sebe, 
pa se o tom svadjaju, kolju i dokazuju jedan drugomu vlastito ništavilo 
i nevrijednost. Na svakom ih koraku zovu ,,marva", s njima tako 
postupaju, a i oni sami su sretni, da tegle tudje brige, samo neka ih 
pri tom nakite, pohvale i priznadu, kako se oni dragovoljno ne brinu 
sami za sebe. Odvratan mu bio cio taj njegov svi jet, aopet nije mogao, 
da bude sretan bez njega, jer je on dio tog svijeta, pa ne može da se 
odijeli, mora da radi i živi s njima ; a oni su njegovi, jer što je njihovo 
i njegovo je. A onamo on prezire onu bit njihove svijesti, njih same ! 

Zato se on njih plaši pa k njima ne pristupa !— Evemoviću do- 
ieščaše sve te misli i čuvstva, pa je e nastojao, da ga priroda omami 
i oslobodi neugodnog stanja. Sjeti se uskrsnih šetnja s ocem u prošlim 
gođinama i svom snagom duše svoje zaželi onu sreću, koja ga ispunja- 
vala pri tim šetnjama. Sav uzdrhta s pomisli, da je to izgubio zauvijek, 
tu sreću neovisnu o svemu i o Svakomu, pa nehotice pojuri, kano 
da će uz oca naći sreću, koja ne pozna ni čežnja, ni pregaranja, ni 
uvjeta, ni uzroka, koji bi mogli izostati. Neovisan ni o komu ni o 
čemu, a pun sreće sam po sebi, u sadašnjosti i po sadašnjosti, sretan 

na čuvstvima, što su neovisna i o vanjskim uvjetima. i o samo krhkoj 
samosvijesti i snazi ljudskoj ! 


— Sreća je to živoga mrtvaca !— rekao mu je sinoć pašanac. Samo 


je mrtvac neovisan 0 svega i o'svačem, pa i o svom tijelu ! 

— Možda i pravo ima pašanac ! — pomisli Evemovići obazre se X, 
žarko obasjanoj prirodi, koja nigdje i ničim ne odavaše ni čežnje, 1 
prijegora ni straha. Mir, sveti mir, obasjan žarkim suncem. Trava Mao 
od rose, zeleno lišće voćaka mirno zirkalo kroz bijeli i rumenkasti cvijet. 
Nebo, br ežuljci i crkvice po njima, potok i ravan, kroz koju je tekao» 
sve sjalo i mirisalo u svom sjaju i sreći, kano da se sama priroda boji 
i fajmanjeg nemira i nesuglasja, kojim bi pokvarila svoju sreću. Mla- 
doga čovjeka sve više i više svladavalo čuvstvo tihe sjete ; poznavao 


. 


trom 

je on to čuvstvo i hvatalo ga u prirodi svaki put, kad je proživio što 
neugodno. Osjećao se on tada dijelom prirode, želio, da se u njoj gali 
s njom združi, da ga u njoj nestane. 
I tim čuvstvima u srcu primicao se on očinskom dide: Znao 
je, da ga otac tamo čeka, pa nastojao da se razvodni ida mune pokvari 
mir i zadovoljstvo svetoga jutra. 


IV. 


— Nije li dolazio moj sin? — upita stari Evemović došavši na us- 
krsni ponedeljak pred večer iz vinograda, gdje je i taj dan proboravio. 

— Nije! — odgovori mu gazdarica tiho. 

— Nije! — ponovio starac zamišljeno. Niti poručio. nije ništa? 

— Ne! 

— Zašto si tako kratkorjeka. Da ih nije što zadesilo ? 

— Ne će biti ! Mladi je gospodin danas s našom domaćom ZOSpO- 
dom i s nekim gospodinom iz Pešte. Bili su najprije ovdje, u vrtu uz 
potok, a onda se odvezoše na selo. 

— Jeli te vidio ? Nije ti ništa rekao ? 

— Ne! Bio je kao nujan. Ni šalio se nije. Učinilo mi se, kano da 
ne htjede ići, ali ga povukoše. Bog zna, što će biti od toga. 

— Zašto? Od čega? — upita staracu čudu, gledajući staricu snuž- 
denu. No prije nego je mogla ona da odgovori, doleti njezin sin lončar, 
pa obzirući se kao da je u velikoj neprilici, htjede nešto da kaže, ali se 
vidjelo, da mu je neugodno. 

-— Majko, zaključajte vrata, a vi — reče on glodajući u starca i 
prestade govoriti, a onda uskliknu tjeskobno : 

— Što ću ja? — pa gledaše očajno u starca. 

— Je li sin ? — upita starac tiho. 

— Vrata zaključajte!—— krikne opet mladi čovjek. == 16], 
što smo dočekali! — usklikne, poleti sam prema vratima, a onda 
naglo pripovjedi, da ide svjetina na Evemovićevu kuću. Starac 
da je prodao svoju lončarsku zemlju za silne novce, da će sagraditi 
tvornicu lutorani na njegovoj zemlji, i tako će biti sve tudje u 
Crkvi i općini! — Uto se začu vika i zviždanje. Starac podje prema 
vratima, a onda se povrati k prozoru. No stade, 

.— Što da rečem, koga da okrivim? — upita se on, a misao, da je 
sia možda skrio što pred njim, potrese cijelim starčevim bićem. Vika, 
kamenje i zvižđanje prekinuše tu misao. Starac je razabrao glas nekog 

propalog trgovca, što je svoj imutak protukao, i dodjoše mu na pamet 
njegove riječi, kad ga je pijan susreo nekom zgodom : ,,Ja te mrzim, 
jer si bolji i bogatiji od mene i jer si mi dobro učinio, pa ćutim, da bih 
ti morao biti zahvalan !'" — No jedva da mu te riječi prodjoše u svi- 
jesti, začu on s ulice ženski glas, gdje psuje i naglo zatvara kapke na 
prozorima. On pridje k prozoru i opazi pod prozorom žensko čeljađe, 
oko kojeg je padala tuča kamenja. 

— Ubit ćete je! — viknu starac na otvoren prozori opazi, da je 
pod prozorom ona djevojka, što je jučer u jutro došla k njemu s ma- 
terom. Ona je digla ruke prema prozoru i ne obzirući se na starca za- 
lupi pred njegovim licem drvene kapke. Nato se začu krik djevojčin, 
a onda trka i vika stražara. Evemović poleti iz kuće, nadje djevojku, 
gdje još leži onesviještena pod prozorom, a njezinu mater nad njom, 
gdje jauče i psuje onog propalog trgovca, da je on njezinu kćer ubio, 
kad je nije mogao zavesti. Starac pomože djevojku unijeti u svoju 
kuću, a da se nije na svjetinu ni okrenuo. 

Čas poslije tih dogadjaja vraćao se mladi Evemović u društvu 
svojem sa sela, pa ustavi kočiju, opazivši pred kućom narod. Psovke i 
žviždanje ponoviše se, oko kočija nastala stiska i u času čuo se povik 
»ljeraj !", a konji zagrabiše. Evemović se u kesa mali ote svojoj go- 
spodji, pa skoči s kola i odleti u kuću. 

Na hodniku mu stara gazdarica i njezin sin pripovjediše cijeli 
dogadjaj, a kad je htio da udje k ocu, tiho mu reče gazdarica : 

— Stari je gospodin rekao, ako dodjete, da Vam rečem, neka 
one ulazite. U sobi je djevojka, što ju je ranio kamen. Osvijestila 
se i rana nije teška. 

Mladi Evemović ne ču zadnje riječi, jer starčev nalog, da ne udje, 
kano da ga je udario po zatioku i cijelim ledjima po duljini. Kad je bol 
prošla, oćuti on slabinu neku u cijelom tijelu, a uzbudjenosti, što ga 
.je bila spopala, kad se dovezao u kuću i čuo pripovijest, nestade, te snjim 
ovlada neko tupo i nejasno stanje, koje nije dalo ni misliti, niti htjeti. 
On se nasloni na vrata sobe i tamo je ostao, kano da čeka. 

Iz sobe pako dopirao tihi razgovor. Stari je Evemović ležao na- 
uznak, a oči mu uprte u strop. Tako on leži od časa, kad je vidio, da 
djevojka nije u opasnosti, pa ju ostavio na brizi gazdarici, a on otišao 
u sobu i legao. Vani je bilo tiho i čuo se samo jednolični korak stra- 
žara, koji je stražio ispod prozora. Starac htjede da ustane i da -za- 
moli stražara, neka bi otišao, no savlada se. Korak taj naime kano 

da je ulazio u starca kao neke kaplje i dopirao u njegovu nutarnjost, 
pa kano da je u njemu topio pojedine dijelove, počevši od srca, i što se 
rastopi, kano da otječe, pa ostajala nutarnjost njegova prazna. 

— To u meni zamire život, što je izvirao iz sinovske ljubavi i 
ljubavi mojih susjeda ! — pomisli starac, a praznina je sve više rasla, 
što su više kapali koraci stražarevi u njegovu dušu. Sad već nije 
mogao da ustane i da ga otpravi ispred kuće, tako ga prevladavala 
teška praznina. Uto stupi ona djevojka u sobu, da se oprosti 
s njim, ali joj zape riječ u grlu, kad je opazila njegovo blijedo lice 
i ukočen pogled. 

— Gospodine ! — usklikne dio pa se nadvi nada nj. Starac 
se strese, a onda kano da se oslobodio neke nesvjestice, pogleda oko 
sebe. Pogled mu se ustavi na djevojci i on je dugo gledao. Napokon 
se okrene prema njoj i nasloni se na lakat, duboko odahne, kano đa 
se oslobodio teškog tereta, a one praznine u prsima nestade. 

— Dodji bliže! — reče on tiho iuze djevojku za ruku, pa je i opet 
zašutio gledajući tu ruku i na njoj modru pjegu od udarca kamenom. 

—.Ti si junakinja! — A ja sam jučer, kad si ovdje zaplakala, 
pomislio, da si ti nekakovo meko djevojče. A ti eto ideš pod tuču ka- 
menja i zaklanjaš mene ! 

— Ah, plakala sam, jer sam bila luda! — reče djevojka, da se 
ispriča. 

— Zašto ? 

— Uputila me mati, kad smo išli k Vama, da ću ja odmah sutra, 
to kao danas, od Vas u crkvu kao gospedjica. Kad se to razbilo, bilo 
mi je na plač. 

Starom se Evemoviću učini, kano da je stajao pred lijepom za- 
vjesom i da je taj čas nestalo zavjese i on ugledao zbilju, što se iza nje 
krije. Ali ne može da razabire predmeta, pa se bolje u nj zagledao. 

— I ti bi baš željela izići od mene u crkvu kao gospodjici? — upita 
starac radoznalo. A djevojče se počne umiljavati. 

— I nije te bilo strah ići pod kamenje, da se meni umiliš ? 

Ona se smiješila, a pogled i sve njezino biće je potvrdjivalo, 
da je starac pogodio njezine misli. 

— E tako, netko hoće silom, a netko milom ! Ljepše za onoga, 
tko daje i tko uzima, kad je to milom, nego kad je silom ! — govorila 
djevojka, no: starac je nije više slušao i polagano se spusti .na krevet, 
pa se opet zagleda u strop. 

— Sve, što sam izgubio tu večer, mislio sam naći u toj djevojci !— 
Sad mu bilo to jasno.! Na čas, uz tu djevojku, oslobodio se on teškog 
duševnog stanja; od njezine ljubavi počelo da struji vrelo njegova 
života i starac se počeo da krijepi tim vrelom. 

— Da se budem zadovoljio obmanom, da ne buđem tražio sreću 
jasnu i bistru, bilo bi bolje ! — pomisli on gledajući ravnodušno u dje- 
vojče. Onda se podiže, pa dohvati iz ormarića kraj sebe neku željeznu 
škrinjicu, izvadi iz nje nekoliko zlatnih komada novca i dade ih dje- 
vojci. TAB | 

— Evo ti, pa budi gospodjica barem na čas! 

A djevojka mehanički pruži ruku, pa je starac jasno čitao u nje- 
zinu svem držanju misao : Bolje i to nego ništa ! — Vidio je, da 
je djevojka i opet razočarana, da se je nadala ostati u njegovoj kući 
i da se je s tom nakanom izvrgla pogibelji. 

— Podji s Bogom ! — reče on i ustegne ruku, koju je ona htjela 
da poljubi. Kad se za djevojkom zatvoriše vrata, začuje on opet korak 
stražarev pred kućom i svaki udarac noge o zemlju osjetio je starac 
po cijelom tijelu, a u nutarnjost kapala i opet kap po kap neka van- 
redna sila, koja je topila njegovo srce i sve oko srca, pa kano da to, 
što se rastopi, otječe, ili kano da kob raznosi, ostajala njegova nu- 
tarnjost prazna. 

— Osuši se vrelo mog života ! — zamnije glas u duši starčevoj, 
a praznina bivala sve veća i teža u njegovoj nutarnjosti i on osjećao 
prazninu, a ta kano da gori tamo, gdje tuče srce. Stražarev korak bivao 
mu sve glasniji i glasniji; napokon je samo njega čuo, a ne osjećao 
ništa drugo od vanjskoga svijeta. — Kano da prestaje za mene svijet; 
sve prestaje, a ostaje samo stražarev korak, — pomisli on, i ona nu- 
tarnja praznina poče da mu nadimlje prsa, pa on oćuti bol u gru- 
dima, kano da ih hoće da raskine ta teška praznina. 

— Što nije tu, dat će Bog tamo ! — dospije još da pomisli, a tad 
nestade njegove samosvijesti, a mjesto samosvijesti, mjesto samoga 
njega, niče jedno pitanje i u njem velika težina, koja je tiskala o krevet. 

— Što se traži? — bilo je to pitanje, a za njim se povlačili neki 
dugi odgovori, koji su se zaplitali, razvlačili i nikad ne bili gotovi, nego 
Su još povećavali onu težinu pitanja. Živi se za sina i sve mu se daje 
i u davanju je života sreća; samo onaj, tko prima; nesmije da i tu sreću 
rastrga poradi sebe. Ali kad je sin sreću rastrgao, onda se javi djevojka, 
pa vraća sreću. Veli, našla je pokraj potoka. No kad ona pokaže sreću, 

a ono. komad pokvarena mesa, česa li. — I tijelo se starčevo trgne, 


strese se, nestane pitanja, pa i ona težina spane, nestane je, ali se opet 
nad krevetom javi pitanje : Što se traži, što se hoće? Pa se ponovo 
izvlače neke sluzi, ili kao neke zmije, ili kao trakovi hobotnice, što li 
A opet nijesu to, nego su odgovori nikad nedovršeni, Dok ne ištu, 
sreća je, što se daje; kad se otimlje, ili traži isto to, onda je smrt ! 1 
opet se u svijesti vrze sin, djevojka, propali trgovac, a iza njih magla 
nekih lica i nitko se ne da obuhvatiti ljubavlju, sve hoće da raskine 
nešto, pa se javlja silna bol od tog raskidanja. S te boli se strese star- 
čevo tijelo, pa nestane težine, boli, pitanja i odgovora, a nastane praz- 
nina; ali samo na časisve se opet javi, još teže i neugodnije, da ponovo 
strese staračko tijelo. Ali sad dodje starac na čas k svijesti, pa se samom 
njemu učini, da je on jučerašnji sjajni dan i u njemu njegov sin sav 
sretan upravo toga radi, jer je obasjan u tom danu. Obasjana je i 
ona djevojka i tako isto sretna, pa stara gazdarica, pa njegovi sugra- 
djani, svi obasjani, svi lica vesela, svi u njemu. ! zato, jer su u njemu, 
zato su sretni. No brzo nestade te slike i starac se osjeti velik isto kao 
i onaj sjajni dan, no sin njegov drži neki nož, pa para taj dan, taj oklop, 
u kojem je, i hoće da izide; isto i djevojka, isto i oni sugradjani, svi 
se van gruvaju i svaki otkida po komad njegova bića i nosi ga sobom, 
a od tog se trganja javlja sina bol. Od te boli trgnu se staračko tijelo. 
— Kad se tijelo smirilo, bi mu svijesna mala neka lijepa ptičica. Sa svih 
je strana dozivaju u neke sjajne cvjetove, u kaveze, što li, a to su eto 
njegov sin, ona djevojka, pa onaj stari njegov susjed. | kad je pti- 
čica počela da leti i da se naužije sreće, okrenu se sve i sve je goni iz 
sebe, pa se mora provući kroz neki uski otvor, u kojem su uokolo. šiljci 
povinuti unutra, pa ptičica, silom potiskivana kroz taj otvor, ostavlja 
komade mesa na šiljcima: Starčevo se tijelo opet strese od silne boli. 
Tako to išlo dalje neprestano; a kraj njegova kreveta stajao sin mu 
— neopažen. 

— Bi li. poslali. po liječnika? — ove riječi sinovljeve dovedoše 
starog Evempvića do svijesti samoga sebe; on se na časpovrati u se, pa 
razabra, da su to riječi njegova sina, da je on tu, u sobi, kraj njega, 
i u taj ga mah popadđe silni strah pred nečim, što će ga stići, ako on 
progovori samo jednu riječ, ili ako čuje još koju riječ svoga sina. Samo 
na jednu riječ imalo jenešto doći, što bi mu zadalo silne muke. Strah 
pred tim nečim silnim i nesavladivim rastao sve više, dok u nj posvema 
ne utonu, pa se je osjećao kao na dnu tog straha ležeći, i on mu, taj 

strah, ne da ni disati, ni krenuti sobom, ni progovoriti. Jedino što 
starac zna za sebe toliko, da može osjećati sam sebe u tom moru straha. 
A razum radi posvema jasno i samostalno. Razum je njegov kao ogle- 
dalo, kao otvorena knjiga, i Evemović čita u njoj svoj život. Vidi sebe, 
mladića jaka i brižna, željna sreće, života i samostalnoga rada. Vidi se 
mladim početnikom u poslu, vidi onu svoju ženu, koja je sirota kao 
i on, ali ga voli i slijedi. Pa oboje rade, muče se, djeca se radjaju 
i njih se dvoje otimlje najvećoj bijedi, te se počne sabirati imutak. 
Nato dolazi veliki preokret u društvu, pa svijet tura njega naprijed, 
da on misli za sve, da se brine za sve; biraju ga na neko teško i od- 
lično mjesto. On neko vrijeme žrtvuje svoju snagu i vrijeme, no onda 
se odriče svega, kad se neki polakomiše za te časti i počeše mu pod- 
valjivati. Narod ga pregori lako, jer su drugi obećavali ono, što sam 
narod nije znao da postigne, niti je imao snage, a Evemović je priznao, 
da ne može on sam ništa, ako narod ne poda snage. Pa kad je još opazio 
izrabljivanje i da se okreće ono u zlo, što se narodu činilo kao uvjet 
spasu, onda on sve te javne poslove odnemari, smiri se inapokon sva 
mu je sreća bila u sinu. 

Kad je tako dugi svoj život u mislima proživio u najtanje tančine 
i došao do sadašnjosti, do Uskrsa i pohoda one djevojke, pa do one 
kobne noći, bivao strah sve veći i veći, i starac prestade da bitiše, oka- 
meni se pod pritiskom straha. Tako okamenjen nije osjećao dane, koji 
su prolazili. Napokon taj strah popusti i on poče da razabire oko sebe 
svijet. 

— Jeste li gladni ili žedni? — čuo on riječi više sebe i razabra, 
da je to glas njegove stare gazdarice. 

— Gladan i žedan ljubavi ! — reče on tiho, pomaknu se i njegov 
život prestade posvema tiho i bez znaka ikakve boli. 


V. 


Kad je ona djevojka izišla iz sobe, udje tiho mladi Evemović i stade 
kraj kreveta. Nije mogao ništa da reče, nego je čekao, hoće li ga otac 
opaziti. No mjesto toga opazi, kako:se starac stresao, pa opet smirio, 
i to se stresanje ponavljalo. Svaki se put trznulo i lice mladoga čovjeka, 
potreslo cijelo tijelo ; no on ne prestade čekati, da ga otac pogleda, 
da mu reče koju riječ, a da i sam nije znao, zašto čeka. Prvi je to put, 
što on vidi oca nemoćna, gdje se ne bori, nego pati, pa ga to potpuno 
smelo i on cijelo vrijeme ne pomisli, da mu je dužnost pomoći. Sjeti 

gana to stara služavka. Došavši u sobu uprepasti se opazivši potamnjelo 
lice i ukočeno oko mladoga. Evemovića, a kad se streslo:i trgnulo i 
opet tijelo očevo, šapnu ona, da bi trebalo slati po liječnika. Nato upita 
mladi Evemović glasnije: ,,Bi li poslali po liječnika ?" Ali mjesto 
odgovora ukoči se i smiri starčevo tijelo. 

— Poslala je gospodja po Vas! — reče starica tiho mladom Eve- 
moviću. On se zagleda u stranu i mahnu samo glavom, da ne ide. 
Noć je većinom probdio uz oca, a sutradan dodje mu gospodja i on 
izidje k njoj u drugu sobu. Gosti promijenili osnovu i htjeli su taj 
dan da odu i gospodja izjavi želju, da bi i ona pošla, kad ne bi bilo 


te starčeve bolesti; voljela bi počekati, pa da skupa odu on i ona, kako 


su se dogovorili u prvi mah sa snahom njezinom i sestrom. 
= —1di sad! — reče on. 

— Ne smeta ti ? Ja bih otišla za koji sat. 

— Idi. Ne smeta! — I on se podiže, pruži joj ruku. Ona je dobro 
vidjela, da on jedva čeka s njom se rastati, pa je zaboli. Diže se i čvrsto 
ga ogrli, a na oči joj navriješe suze. On jedva da ovi ruke oko nje i 
kad se hladne usne dotakoše njezina lica, a da se ni pomakle nijesu, 
obuze je strah i ona klonu, pa izjavi, da ne će ići. 


— Idi! Nijeništa. Dok to prodje, eto me za tobom. —I on podiže 
mlađu ženu sa divana, pa je provede do vrata i otvori ih. Htjede da je 
ostavi na hodniku i da se vrati u sobu, gdje je otac ležao. Žena ga čvrsto 
zagrli i ne htjede ga pustiti, nego se gušila u plaču. 

— Zašto me goniš od sebe? Zašto hoćeš da nas oboje ubiješ? — 
ponavljala ona grleći ga i ljubeći, a on ostao nijem, mrtav i hladan. 


— Nijesmo sami, sjeti se, i treće bitiše! — bolno šaptala mlada 
žena privlačeći silom njegovu glavu k sebi, pa kad i na te riječi ne 
osjeti ni da bi se pomaklo kakovo čuvstvo u njemu, učini se ženi, da 
u rukama drži mrtvo tijelo, prestraši se i ruke joj klonu. Taj čas se 
on mirno okrene i podje prema starčevoj sobi. 


— Okreni se! — tiho izusti žena; ali se on ne okrenu, nego udje 
u sobu, pa oćuti neko zadovoljstvo, kano da se je riješio nečesa, 
što ga je sapinjalo i.ne dalo mu izvršiti nešto, otići nekamo, što li. 
Polagano prodje preko sobe i sjede u naslonjač. Tamo sjedi već od 
onoga časa, kako se starac smirio ; sjedi mirno i čeka. Sjedeći i čekajući 
proživi sve one dane do očeve smrti, a kad je starac uimr? O i rekavši 
one riječi, reče sin: 


= 

-— Dobro je 1 
. Posve mirno vršio on svoje dužnosti oko pogreba, a ženi javi 
smrt ravnodušnim listom i umoli je, da ostane kod sestre. Poslije 
pogreba ne ođe on u svoj stan, nego ostade u očevoj kući sjedeći inirno 
i na oko spokojno u očevoj sobi. Prva dva dana izašao jeu vrti gledao 
na groblje. Treći dan nije izilazio i ostade tako u sobi, najviše sjedeći 
u starinskom naslonjaču s visokim naslonom. Držao se neprestano 
tako, kano da nešto sluša ili čeka. Dok bi pošao Po sobi, obazirao se, 
kano da gleda, gdje će sjesti ili leći. Od žene dolazili listovi, on-otvorio 
svakoga, ali ih čitao nije. Sedmi ili osmi dan poslije očeve smrti dobi 
odžene dug i očajan brzojav, u kojemu mu javlja, da putuje k njemu 
ne čekajući-odgovora, Brzojav je pročitao i od ,onog časa još se pooštri 
njegovo čekanje. K tomu stanju se pridružila. vrućica od prehlade. 
Drugo jutro, kako je dobio brzojav, nadje stara gazdarica naslonjač 
u kutu, za nekim ormarom, a on je u njemu sjedio, kano da se sakrio 
pred nekim. U podne je imala da dodje gospodja. Starica udje pred 
podne, da pregleda , hoće li sve dočekati u redu žalosnu ženu, pa pri- 
gleda k njemu i prestraši se ukočena pogleda uprta u kut. Izleti iz 
sobe, da pošalje po liječnika, a kad se povratila, nadje ga. mrtva, 
* : 
.“— Htio je umrijeti i umr'o je! — jecala starica stojeći kra 
liječnika, koji se nadvio nad mrtvo tijelo. 
> — Pa nema tu nasilne smrti ! — reče liječnik oštro starici. 
— Nije se ni otrovao, ni objesio ni ustrijelio, ali je zvao smrt u 





srce i ona je došla. Otac mu je smrt poslao, Čudni su to bili ljudi!“ 
Živjeli po svoju, pa čudno i umriješe, kako su htjeli i kad su htjeli, 


govorila starica pružajući liječniku nedovršen list ženi. List je bio 


hapisan drhtavom rukom, starački. Nehotice svrnu liječnik pogled 


s lista na ruku, koja ga je pisala, pa onda na lice. Ruka je bila suha, 
upravo 'staračka, a lice posve propalo. 

— Nije jeo, nije pio od one nesretne noći. Htjela sam slati po Vas, 
ali nije dopustio. Dobri su to bili ljudi, otac i sin,-i umrli su zato, jer 
drugi oko njih nijesu dobri. Otrovalo ih tudje zlo ; a nijesu htjeli d 
se “brane !,.. I starica zajeca, pa prestade govoriti. - bj: 

* Liječnik pogleda još jednom mrtvo tijelo, da nadje povod smirti, 
a.onda podjey alise povrati od vrata i uze da čita list. Bio je bez naslova, 
ali se iz sadržaja razabiralo, đa ga je pisao ženi, i to poslije, kako je 
primio brzojav. ri nog Ss 

... Ja se bojim Tebe i ljubavi Tvoje. Živjeti bih mogao i morao 
samo od te ljubavi, a to ne mogu ! Smrt je u meni, ja je osjećam. Bio 
sam počeo živjeti od mržnje ; mrzio sam Tebe i narod. Bilo mi je kao 
da kidam svoje vlastito meso. Otac je umr'o žedan i gladan ljubavi. 
Nahranit će ga i napojiti tamo. Ja ne mogu eto živjeti ni od ljubavi 
ni od mržnje, ja ne žedjam i ne gladujem. Ali ima li on meni jest 
| ZOD RR “ s 

S tim nesuvislim riječima svršavao je list. 


Jure Turić. 

















Ljuba “Babić: > “< Motiv iz Travnika (0soje). ' 


uHrvatsko Kolo“ 1912, š 22 


HRANITELJ PTICA. 


I. 


U jednoj zabitnoj ulici, do koje ne dopiraše ni sunce, ni čisti 
zrak, dizala se stara, visoka kuća,a oko nje se sjatile još starije zgrade: 
kuće, kućice, potleušice, sa raspuknutim zidovima, srušenim dimnja- 
cima i s napola otkritim krovovima. Zgradu od zgrade nije dijelio ni 
dvor, ni bašta, ni ulica,ni prolaz, i sve su one, te nametnice na namet- 
nieama, skupa srasle, a u sredini poput glavnog debla dizala se ona 
stara, visoka kuća. A sjatile se amo valjda u bojazni pred zakupni- 
cima i zidarima, koji su nemilosrdno harali po čitavu gradu, pred- 
gradjima i okolišu, rušeći stare stanove i zidajući nove. 

U tim se stanovima, do kojih ne dopiraše ni sunce ni čisti zrak, 
ugnijezdila gamad, kotili se parcovi, mačke i psi, a s njima živjela je 
i radjala se puka sirotinja. Bilo je obitelji, kojima se pradjedovi rodiše 
u istoj kući. U tim zagušljivim, smradnim sobama, izmijenilo se više 
pokoljenja, a sve ih je progonila glad i uništavala prerana smrt. A kad 
bi se koji oslobodio od te robije i dopr'o do ulice, gdje je bilo Svijetla 
i zraka ,nikad se više ne bi povratio. Nestalo bi ga, ion se na svoj stari 
stan spominjao kao na grob ili na mrtvačku sobu, odakle ga nekim 


čudnim slučajem izvela i spasila Providnost. Kroz onu ulicu nije htio. 


ni proći, a vrlo se rijetko dešavalo, da je osim ukućana i koji drugi 
zaposleni gradjanin onamo zabasao. Nu ni njih nije bilo vidjeti na 
ulici, čak ni djeca se nisu igrala, i da nije bilo pasa, mačaka i parcova, 
što su se po danu i noći gonili i klali, činilo bi se kao da je čitav ovaj 
kraj izumr*o. Sve je u tem kraju bilo gladno, a njihovu je golotinju 
pokrio jedan zajednički iskrpani, gnjusni, crni plašt... 

U jednoj visokoj kući,pod samim krovom,stanovaše lihvar_ Srećko 
Tvrdić. On bijaše vlasnik čitave ulice, a ugnijezdio se tamo visoko, 
da može i po danu i po noći vrebati na svoje žrtve. I po vanjštini 
bijaše sličan gavranu. Suh, zgrbljen, taman u licu, s oštrim, grab- 
ljivim nosom i s crnim razdrtim, salonskim odijelom, kojemu su repovi 





noi 


sličili na p6 iščupanom perju, činio se, da će se sada s krova oborit, 
na ulicu, da rukama i s dugim, nečistim noktima zgrabi kojeg uku- 
ćanina, koji mu nije platio stanarinu. A čudo,kako je taj slabi i suhi 
starac imao jak glas. Govor mu bijaše, što i graktanje.A kad je vikao, 
bilo ga čuti po čitavoj ulici, kao da se na te krovove glada i smrti sleglo 
jato gavranova i sad se dozivlje, radujući se skorom plijenu. A što se 
on jače derao, to su glasovi njegovih stanara bili tiši. Svakog prvog 
u mjesecu bilo ga čuti, a onda se djeca od straha pod postelju sakri- 
vala ; ni plakati nisu smjela, a zacenjena su usta rukama zatvarala 
s bojazni, da ih jecaj ne izda. Majke u stravi, da ih Tvrdić ne čuje, 
neprestano su prijetile i strašile nejačad šibama. Ni pisnuti se nisu 
usudila, jer ih je najmanji šušanj mogao izdati, da su u sobi sakrita. 
A Tvrdić je išao od vrata do vrata i kucao mršavim, koštunjavim 
prstima, da su mu zglobovi pucali. Nu nitko se nije odazivao, i u onoj 
pauzi, što je slijedila izmedju jednog i drugog kucanja, od strave su 
žene blijedile i usred sobe su ukočene i ispravljene gledale stravičnim 
suludim pogledom, kako se tresu vrata. Onda je Tvrdić srdit, što se 
niko ne javlja, udarao o vratnice nogama i šakama,-a majke su u užasu 
očekivale, kad će popustiti ključanica i u sobu ući njihov mučitelj. 
Ni u noći ih nije ostavljao na miru ; obilazio je vrata dužnika i kucao 
je tako dugo, dok ne bi čitavu kuću probudio. Čim bi ga čuli, sve bi 
davila tjeskoba: i dužnike i one, što su već platili stanarinu. Neka 
majka umalo te nije svoje dijete zadavila, jer je ono, upravo kad je 
lihvar zakucao, od straha zaplakalo. Za Tvrdića to bijaše najveći 
užitak. 
Gotovo nije bilo dana, da se sustanari nisu dogovarali, kako će 
se slijedeće noći na početku hodnika više njih sakriti i smaknuti lihvara, 
Al one iste večeri već je Tvrdić otkrio zavjeru, jer se medju njima 
uvijek našao kakav prezaduženi zavjerenik, koji se nadao, da će ga 
kamatnik poštediti i još neko vrijeme pričekati, ako ga spasi od očite 
smrti. A i kad medju njima nije bilo dužnika i onda je Tvrdić doznao 
za zavjeru. U tom slučaju bi za prijamnika bila dobra preporuka za 
budući mjesec. Na taj tanki led obično ih je sve naveo kakav preza- 
duženi osvetnik, koji je ujedno bio i začetnik urote. Škrtac je točno 
znao i za imena pojedinih sukrivaca, i onda, jao njima, ako bi i sat 
zakasnili sa stanarinom. Za najmanje zakašnjenje morali su nado- 
platiti kamate, koji su od sata na sat toliko narasli, da se nesretniki 
koji bi zakasnio za mjesec dana, nije mogao do smrti oprostiti duga. 
e 

Iza toga su svi ti nevoljnici bili za neko vrijeme mirni, ponizni, stra- 
šeći se i lihvarove sjene. A Tvrdićev se glas još jače čuo i još je glas- 
nije ozvanjalo po čitavoj ulici njegovo graktanje. I stanove je više 
obilazio, jače je kucao na vrata dužnika i češće ih po noći budio. 

Tako jednoč, kad se s noćnog ophoda vratio u svoj stan, koji je 
sastojao od jedne prostrane, ogromne sobe, nadje na prozoru probijeni 
papir, što je od nekoliko godina pokrivao razbito staklo. Prva mu 
misao bijaše, da se u sobu uvukao neki lopov, tat ili stanar, s namje- 
rom, da ga ubije i orobi. Pogleda pod postelju, ispod stola, iza peći, 
ali nikoga ne nadje. Onda oprezno, plašljivo i ozirući se podje do 
prozora, i na svoje veliko čudo, na pragu nadje šćućurenu, na po smrz- 
nutu pticu. Već ju je htio zgrabiti i baciti kroz prozor, ali kako bijaše 
praznovjeran, prekrsti se i donijevši uljenicu stade promatrati pticu. 
To bijaše od čadje pocrnio vrabac, koji, da se skloni od zime i gladi, 
sleti amo i klonu na prag. Ali lihvaru se pričini, da on još nikada u 
životu ne vidje sličnu pticu. Tko zna, možda je duša kakova pokojnika? 

Dugo je trajalo, dok se odlučio uzeti vrapca u ruke i kad na dlanu 
oćuti, kako prestrašeno kuca ptičje srce, zakuca nekako i njegovo 
srce. Neko je vrijeme vrapca držao u rukama i onda ne znajući, što bi 
s njim počeo, stavi ga na stol. Nato ptica, držeći svedj zatvorene oči, 
otvori kljun i tako nenadano i bolno cikne, da je lihvarsav protrnuo. 
A da nije to kakva nemirna i neupokojena duša, štoluta po svijetu, 
bijena od studeni i gladi, da okaje grijehe? On svrati pogled na pro- 
pelo, što je visjelo nad njegovom posteljom i ponovo se  prekrsti, 
još pobožnije i skrušenije nego prvi put. Zatim podje do ormara, 
odsiječe komad hljeba i stade ptici drobiti kruh. Možda će je hrana 
oživjeti. A za to će njega Bog na drugom svijetu nagraditi... On 
joj je neprestano drobio, ne usudjujući se ni da je prstom dotakne. 
Ona više nije otvarala kljun, a blizu nje sve je više raslo grumenje 
mrvica. Lihvar je gotovo pola hljeba izmrvio i ponoć je davno minula, 
a on je još uvijek gomilao mrvice oko ptice. Mrveći zadrijema, a kad 
se probudio, uprepasti se: usred mrvica ležao je izvrnuti vrabac i 
ispružio nepomične i ukočene noge. ' 

Ni onda, kad je legao u postelju, nije se Tvrdić usudio ugasiti 
uljenicu, i njezin je plamen na vjetru, što je sa razbitog prozora duhao, 
sablasno podrhtavao, budeći po stijenama stravične sjene. Od straha 


zatvori oči, no opet ga nešto napastovalo, da ih samo zeru otvori, . 


pa da vidi, što se oko njega dogadja. Ispruženi vrabac još je uvijek 

ležao usred imrvica, i on pomisli, ako ga i sutra na istom mjestu nadje, 
onda ga čeka neko veselje, ako ne, onda mu prijeti ili smrt ili nesreća. 
Od jačeg zamaha vjetra gotovo da se plamen na uljenici ne ugasi, i 
na zidu, u djavolskoj spodobi sa rogovima i repom, zadrhta velika 
sjena. Onda preko cijelog stropa pruži sotonske ruke i segnu povrh 
postelje, kao da želi njega zgrabiti čampama. Škrtac se od straha 
skupi u klupko i pokrivačem pokri glavu. U polusnu ga čitav pakao 
proganjao, strašeći ga nekom ptičurinom, koju su sotone razapele 
potežući je za krila, vrat, rep i noge. Ni jedra najveće jedrilje nisu tako 
široka, a ni na najvećoj ladji ne vidje jačeg kljuna, nego u te ptice. 
Tad se uz strašnu prasku i lomnjavu sruši djavolsko kolo u ponoć : 
to je na stolu dogorijevala uljenica, praskajući prije nego što se posvema 
ugasila. U mraku se čulo, kako ispod tavana netko grize i grebe, a 
onda ponešto bliže i jače, 1 začas je nešto protrčalo po stolu. U snu 
zakašlje škrtac i opet se u sobi sleže mir, a tek se dugo poslije toga 
ponovo čula trka ispod tavana i cijuk i čeprkanje, kao da se negdje 
sakrila ptica... 


II. 


Kad se Tvrdić u jutro probudio, na stolu više nije bilo vrapca. 
Da mu je tko ukrao željezni ormar, gdje je skrivao novac, zlato i 
dragulje, bio bi valjda manje žalostan, nego sada, kad usred netaknutog 
kruga mrvica nije našao pticu. Njega će snaći teška nesreća. Kradja, 
razbojstvo, smrt ! Sve mu se najedanput zavrti u mozgu. Vani je 
već svitalo, a jutarnja su zvona dozivala pobožne kršćane na ranu 
misu. Škrtac je jutros zakasnio, san ga prevario, jer obično kad bi 
se javilo prvo zvono, on je bio pred vratima crkve. U žurbi malo 
da nije razdr'orukavsvoga i onako iznošenog salonskog odijela. U 
veliki, šareni rubac kupi mrvice, učini mu uzao na krajevima i držeći 
ga u ruci izadje na ulicu. U crkvi se nije mogao nikako sabrati. Sva- 
kojake lude i benaste misli vrzle mu se glavom. Nije li ono prošle noći 
bila sjena pravoga vraga na zidu i nije li se nečastivi sam potrudio i 
došao po dušu pokojnika, što je u tijelu one čudne ptice morao okajati 
svoje grijehe. Znak, da je bio odviše veliki grješnik i pošto nije dospio, 
da u odredjeno vrijeme okaje svoje grijehe, to je ponovo morao u 
mučilište. Bog zna, kakve je kamate od svojih dužnika zahtijevao ! 
Kakva radost za pakao, kakav pir za djavolsku četu, što se dočepala: 
izdašnoga plijena. A bit će, da ga vrte na ražnju baš u spodobi one 


. m 

ptice, a ispod njega vječna žeravica, u koju duhaju mladji vragovi. A 
stariji sa prekriženim rutavim nogama i držeći kraj repa medju zu- 
bima, posijedali oko vatre, pa čekaju, kad bude pečenka biti gotova, 
da s užasnim viljuškama raznesu plijen. Tko zna, možda bi ona čudna 
ptica bila okajala sve grijehe, da je mogla dalje živjeti i da ju nije 
studen i glad ubila. Njega Bog ne će kazniti, što ju je pustio, da od 
gladi umre. On joj je nadrobio čitavu glavu hljeba, pa nije kriv, što 
nije htjela jesti. Evo, sklopljenim rukama, skrušena srca ina koljenima 
obećava svome Bogu, svonie gospodaru, da ćeod danas svakog jutra 
razdijeliti pticama jedan pun rubac mrvica. Možda će se opet med 
njita naći duša kakova lihvara-grješnika, pa će ju tako osloboditi 
od vječnih muka. A za trošak je lako: on će svim stanarima podvo- 
stručiti kamate, pa ako i to ne bude dosta, povisit će im stanarinu. 
Bolje je, da stotina živih trpi, nego da se muči duša jednog pokojnika. 

Poslije mise izadje pred crkvu, te vrapcina i golubovima raz- 
dijeli mrvice, Kad im baci posljednju šaku, bilo mu je žao, što nije 
više kruha izmrvio, te odluči, da će im sutra _ još veći rubac donijeti. 
Djeca i žene, što su ga okružile, milostivo gledahu na dobrog, siro- 
mašnog čovjeka, koji je dijelio pticama hranu. On se na njih nije ni 
obazreo i kad jeistresao rubac, uputi se prema svojoj kući. Po običaju 
obidje sve stanove dužnika, kucajući i lupajući na vrata, i dok je čekao, 
hoće li se tko odazvati i donijeti novac, dotle se u potaji radovao, 
kako će im povisiti stanarinu. Prije nego se popeo u svoj stan, kupi 
u pekara dvije velike glave hljeba. 

Čim je ušao u sobu i dvaput zaključao vrata, otvori željezni ormar. 
Iz raznih odjeljenja povadi limene škatulje, zemljane lonce i sve ih 
poreda na stolu. Posude bijahu pune zlatnih i srebrnih novaca i sve 
ih iskrenu na jedan kup. Dugo ih je brojio, dijeleći zlato od srebra, 
a kadih sve prebroji, opet ih smiješa, milujući i roneći u novac onim 
koštunjavim, grabežljivim prstima. A novac mu se kroz prste točio, 
prelijevao, sklizao, i onaj ga zvuk kovine pomladjivao, i njegovo lice, 
što je bilo inače zločinački smrknuto, sada je titralo od zadovoljstva 
i smiješilo sć od užitka. A kad je iz škatulja iskrenuo dragulje, nje- 
gove su oči požudno i strastveno sjale i igrajući se ametistima, ru- 
binima, smaragdima, topazima i briljantima, ćutio je, kako mu u srce 
i u glavu jače navire krv i kako mu neka beskrajna klonulost i slast 
čitavo tijelo prožela. Na ruke je nadjenuo prstenje, i kad su mu prsti 
do. nokata bili puni, onda je njima milovao lice. Kolajnama je kitio 

vrat, 4 naušnice, lance, narukvice i ostale nakite držao je u šakama 
stiskajući ih, kao da će mu ih netko odnijeti. Od radosti i užitka, ne 
znajući, što čini, stade zgrtati laktima preostale nakite i novac, i sve 
je to zlato padalo na njegova koljena, a on u bojazni, da mu što na 
tle ne sklizne, sav se skupi i laktovima ogrli noge. Sav u zlatu bio 
je sličan kakovu indijskom kumiru. 

Aliutonetko zakuca na vrata, on protrnu : u njegovim žilama ne 


osta kaplja krvi. Bio bi najradije s velikim nožem, što je ležao na 


stolu, sebi odsjekao ruke, da može brže sakupiti prstenje i sakriti 
svoje blago. Sunu mu misao, da je možda zaboravio zaključati vrata 
i onda dršćućim rukama i tresući se u čitavu tijelu stade sakupljati 
zlato i ne dijeleći novac od nakita punio je posuđe. Kucanje na ulazu 
postajalo je sve jače i sve nestrpljivije, i dotičnik zakrenu ručkom 
i pokuša drmajući vratnicama nekoliko puta za redom otvoriti vrata. 
U žurbi škrtac izvrne već pun lonac, a zlato se prosu po stolu i podu, 
i on sulud od straha potrči do ulaza, da se uvjeri, jesuli vrata zaklju- 
čana. U mahnitosti gotovo se izdere na posjetitelja, da kod kuće nema 
nikoga, no škripa ga ključanice dozva k svijesti. Ali mjesto da za- 
ključa vrata, on ih otvori, i pred sobom ugleda nekakvu ženu 
u crnini. Spopade ga ponovo bijes i što je mogao jače turnu je izsobe. 
Ona pade na tle, a on za njom dvostruko zakrenu ključem, derući 
se, što ga je grlo nosilo : ,, Odmah ću otvoriti . .. odmah ću otvoriti . . .? 

Žena je još dugo čekala, dok ju je škrtac pustio, da udje u sobu. 
Bila je sama kost i koža, a od izbočenih i oštrih jabučica još joj ispa- 
ćenije bilo lice. Pogled joj je bio nekako izmoren i plašljiv, a uzduž 
jabučica tekle su do usta i podbratka dvije duboke bore, kao da su 
meso i kost izduble neprestane suze. Crna joj je kosa mrtvo padala, 
sakrivajući pola čela i povećavajući mrtvačku bljedoću obličja. 
A podbradak, usta i prozirne joj ruke svedj su podrhtavale od neke 
stalne, nesavladane nutarnje uzbudjenosti. U uzrujanosti je bez pre- 
stanka skupljala krajeve crnoga plašta, što ju poput pokajničke haljine 
pokrivaše sve do nogu. A sva ta slabost, potištenost i bijeda bijaše 
u opreci s visokim stasom i s uspravnim držanjem, što podavaše nje- 
zinoj pojavi nešto sablasno i otajstveno. 

— Što želiš ? — upita je škrtac, i ne pogledavši pridošlicu. 

— Došla sam... 

— Po što? — bojazno će Tvrdić. 

— Brate, zar me ne poznaš? 

On htjede, da se na nju razdere, ali uto im se oči sukobiše. On 
ne izdrža pogleda, obori oči i zašuti. Bio bi najradije pobjegao iz sobe, 
koliko se strašio te žene. Od nekoga bijaše čuo, da je prošle zime 
njegova sestra Marija umrla i on se zgrozi na samu misao, da je valjda 
pokojnica došla po njega. 

— Smiluj se meni i mojoj siročadi, — poče ona — muž mi je bo- 
lestan, a.nemam ni hljeba, da nahranim djecu. Ona požudnim i gladnim 
očima .pogleda na one dvije glave hljeba, što ih. je kamatnik kupio 
za ptice. Do njih je ležao velik i nabrušen kuhinjski nož. On ga, slijedeći 
njezin pogled, stavi na kraj stola. S prozora je upravo na oštrac palo 
svijetlo, i sjaj oštra ocala bijaše nekako hladan, tvrd i pun prijetnje. 
Škrtac 84 ponovo pomaknu, prateći i najmanji sestrin mig. 

— Muž mije — nastavi ona — zidajući kuću pa0 sa skele i slomio 
obje noge, pa još i sad leži u bolnici. Sve, što sam imala, prodala sam; 
bez stana smo, a djeca su gladna i napola smrznuta. Već dva dana 
nismo ništa okusili. 


— A zašto si se udala ! — pakosno će kamatnik ne usudjujući se 
pogledati sestru. — Nisi me htjela slušati, kad sam ti govorio. Mjesto, 
da sa mnom radiš i trudiš se, ti si se s mužem ljubila i djecu radjala, 
bestidnice | Ni kuja ih nije više nakotila, grješnice ! 

— Smiluj se... 

— Ni novčića ne dam. Po meni možete svi crknuti. Ne dam, pa 
ne dam ! ' 

Marija uočaju, ne znajući, što čini, objema rukama obujmi mu vrat 
i lice. Ni kliješta ga ne bi tvrdje i grčevitije držala od njezinih prstiju. 
Mrtvački led Marijinih dlanova dopr'o mu do srca. Nije se mogao ni 
maknuti, i što je više gledao u očajne joj oči, to je otpor i njegova 
snaga sve više slabila. 

— Smiluj se... smiluj se... sikćućim ga je glasom zaklinjala. 
Ona je teško disala i zubima cvokotala. Onda ponovo pogleda, kao 
utopljenik na dasku, na one dvije glave hljeba. On se opet sjeti noža 
i već ćuteći za šijom hladni i oštri vrh ocala, stade je moliti prestra- 
šenim i plačnim glasom : ' 

— Sve ću ti dati... sve... samo me poštedi, Marijo . .-. moja 
dobra Marijo... 


Njoj iznemogla ruka klonu na stol, a on opet misleći, da će ona 
iznenada ščepati nož, poče se derati, kao da su ga razbojnici napali ; 

— U pomoć !... U pomoć !... 

Marija nije smogla ni riječi i uspravivši se u dugom, crnom plaštu, 
više je sličila prikazi nego živom biću. Poslije dugog muka ispruži ona 
ruku, tražeći milostinju, a škrtac klimavim nogama podje do željeznog 
ormara i izvadivši punu posudu novaca, dade je sestri. 

— Asadidi...idi...—reče, i ne osvrćući se na nju, a govoreći 
netremice gledaše u brid noža, na komu je još uvijek titralo svijetlo 
— i nemoj se nikada više vratiti... 

Kad je Marija primila novac, ne oćuti nikakovu radost, već je 
tupo i rasijano gledala u punu posudu. Bilo joj je, da se glasno nasmije, 
pa da je netko u taj čas pružio ruku, bila bi mu dala sav novac. Brata 
nije ni pozdravila i kad je izašla iz sobe, htjela se opet vratiti. Sve joj 
se činilo, da je na nešto zaboravila. 

= Škrtac bijaše skršen i očajan, što se smilovao sestri, pa bi možda, 
da je ostala samo tren, bio skočio na stol, zgrabio nož i ubio sestru, 
da joj otme darovani novac. 


II. 


One noći nije ni oka stisnuo. Sve je do zore drobio hljeb, mrveći 
ga u sve manje komadiće, da ih bude što više. Jutros nije zakasnio; 
još se zvona nisu javila, a on se već uputio prema crkvi. U rukama 
je držao dva puna rupca, a svaki bijaše veći i puniji nego onaj 
jučerašnji. Usred ulice je, upravo kuda je on prolazio, ležala 
mrtva mačka. Valjda su je psi zadavili. Umalo nije nogom na nju stao. 
Kako je bio praznovjeran, pomisli, da će ga i danas snaći kakova 
nesreća. U crkvi se opet nije mogao sabrati. Kako bi bilo, 
pomisli, da podje do sestre i -da joj otme ono, što nije potrošila. 
Od juče do danas nije mogla puno potrošiti, najviše par kruna, da 
prehrani sebe i djecu ! A i za stan joj je trebalo novaca. 

U misli je dugo zbrajao i odbijao, računajući veličinu svote. Sve 
skupa može da iznaša dvadeset forinti, a to ne bi bio toliki gubitak. 
Samo mora odmah otići, da ne zakasni. Šteta za svaki novčić. Sjeti 
se, da ima bolesna muža i da je sve pokućtvo prodala, pa- nemogući 
više odoljeti nemiru, ne dočeka konac mise. Tek kad je izašao pred 
crkvu; spomenu se, da ne zna, gdje mu sestra stanuje. Ne mareći ni 
za to, uputi se ravno najširom ulicom prema središtu grada. On će 
je tražiti čitav dan i ne će se prije kući povratiti, dok je ne nadje. Jer 
o tome ovisi sva sreća njegova života. Ako je nadje, postat će još 

bogatiji, imat će još onaka tri ormara, puna novca, i nakita, ikad umre 
i ostavi sve to blago zadužbinama i crkvama, svi će mu grijesi biti 
oprošteni. Samo mora da je nadje, ito još danas; inače bit će kasno 
i izgubit će nesamo ono; što je sestri dao, već i sve ostalo i zlato i dra- 
gulje i kuće, i bitće gori prosjak od onih, što sada u njega stanuju, i 
grijesi mu ne će biti oprošteni, a poslije smrti raznijet će ga sotone kao 
i onu pticu, o kojoj je pretprošle noći sanjao. 

Umoran sjedne na klupu ne mareći za studen, što je snijegom, 
injem i mrazom okitila stabla. Do njegovih nogu sleti vrapče jato 
i skakutajući stade čeprkati po snijegu. On se tek sada sjeti, da danas 
nije nahranio ptice. Razveza jedan rubac i punim je šakama, kao 
da sije, bacao izdrobljeni kruh. Sa sviju strana doletješe ptice, a vrapci 
su vješto otimali golubovima mrvice i odletivši na stablo ili na drugu 
stranu mirno su jeli ukradjeni plijen. Jato je oko njega sve više i više 
raslo, lepršajući mu oko glave, oko nogu, oko klupe, i jedan se vrabac 
čak zaleti, da mu iz ruke otme hranu. Škrtac bijaše istresao i drugi 
rubac i jedva sad mu pade na um, da je poslije mise zaboravio na 
ptice pred crkvom. Poginut će od gladi, a možda je medju njima duša 
kakova pokojnika, koja je željna raja. Bog mu se ne će smilovati, 
da nadje sestru, ako prije i njih ne nahrani. Ta će ga milost jedino 
snaći, ako obidje čitav grad i sve ptice spasi od gladi. A ono, što za 
to potroši, bit će mu stostruko vraćeno. Teško njemu, ako i jedna 
pogine! Ni pokora, ni molitva, ni sve njegovo blago ne će mu po- 
moći, a ni sestre ne će više nikada vidjeti, kukavno će poginuti, a 
zlato, što je namijenio za pokoj svoje duše, razgrabit će njegovi 
stanari. Ali nagradi li ga Bog tom milosti, zadnji će im zalogaj 
oteti, da i oni oćute, što je božja kazan... 

Onog dana bilo ga je vidjeti po svim gradskim uglovima i već 
je nebrojeno puta ispraznio i napunio rupce prosom, kukuruzom i 
konopljom, ali varoš je bila velika i on je neprestano otkrivao nove 
ulice, trgove i perivoje, gdje su na njega čekala gladna jata. Ni sjesti 
se nije ufao, bojeći se, da ga ne stigne noć prije, nego što i zadnju 
pticu nahrani. Kao kakovu poljskom strašilu na vjetru lepršali su 
mu krajevi salonskog odijela, ikako je bio zguren i sličan gavranu, či- 
nilo se, da će svaki čas poskočiti i odletjeti skupa s prestrašenim jatom. 

U nekom ga dalekom vrtu stiže prvi sumrak. U ludjačkom strahu 
sijao je oko sebe zrnje i s još napola punim rupcima trčao u bližnje 
dućane, da kupi hrane. Ni na novac nije čekao; ili ga je ostavio na 

stolu, ili još prije, nego bi mu preostatak vratili, istrčao bi napolje 
i u jedan mah razbacao pune rupce. Onda je dalje bježao i ponovo 
ulazio u dućan i opet napolje i što je brže trčao, to je sve više navirala 
tama, a u njemu je rasla tjeskoba i misao, da je sve izgubljeno. Njemu 
je sudjeno propasti. Bog ga je kaznio, što je pustio da umre od gladi 
duša onog pokojnika, koja je u njegovu sobu uletjela. 

Kad je ušao u novi dućan i htio da plati, u špagu nije više imao 
ni novčića. Pokuša da pobjegne s punim rupcima, ali ga trgovac u 
dva skoka stiže i ščepavši ga za ovratnik, razdera mu pol odijela. 
Razdrti krajevi lepršali su na vjetru kao sablasna krila. Trčući stiže 
u vrt. Kad nije mogao dalje, zaustavi se, držeći se o stup fenjera._ Sad 
mu je bilo svejedno, i da ga ubija, on ne bi lanuo. Zaslužio je još i 
gore!... 

Pokušao je upravo dalje koraknuti, kad opazi, da mu nešto leži 
pred nogama. Sagnu se. Od užasa nije mogao ni disati. Na snijegu 
su ležale tri mrtve ptice. Njemu zadrhtaše noge i pade na koljena, 
Klečeći pred njima zavijao je i jecao i svom se snagom šakama udarao 
u prsa. Okolo njega zgrnula se svjetina i svak je bio uvjeren, da se 
to opet neka bitanga naljoskala, pa se sada po snijegu valja. Svjetina 
se smijala, a djeca se osobito veselila, potežući ga za skutove razdrte 
haljine. Kad su stigli stražari i vidjeli, da to nije nikakav pijanac, 
ponesoše ga u bolnicu. 

Škrtac je neprestano bulaznio, ali pojedine riječi nisu se mogle 
razabrati. On je iste noći umro. 

Kad je sutradan neka plemenita gospodja, koja je hranila jedno 
dvadeset što papiga, što opet pasa i mačaka, pročitala medju gradskim 
vijestima članak pod naslovom: ,,Umr'o prijatelj ptica", bila je du- 
boko ganuta. Poslije podne odvezla se u bolnicu, da vidi dobrog po- 
kojnika. A kad se sva rasplakana vozila kući, zapovjedi kočijašu, 
da stane pred dućan nekog klesara i sašavši s kočije, naruči kod maj- 
stora jednu nadgrobnu ploču, na kojoj je morao zlatnim slovima ukle- 
sati : ,,Ovdje počiva srce plemenitog čovjeka, koji je prosio i gladovao, 
da nahrani ptice. 

Božo Lovrić. 


DISAKORD. 


Već je bilo kasno doba noći, a Andrej Pavlović stajao je još 
uvijek kod otvorena prozora i pušeći cigaretu za cigaretom nastojao, 
da upije u sebe sav čar, kojim je odisala ta rosna, ljetna noć. 
Negdje su cvale akacije i vjetar je donosio k njemu čitavu struju 
slatkog i opojnog mirisa, a on je srčući taj miris svejednako želio, 
da se opoji njime iu omamljenosti ovoj da ubije u sebi sav onaj 
nemir i nervoznost, što ga je već cijele večeri podilazila. 

— Kako će se sutra u jutro on sastati s njome ? — pitao se već 
po stoti put, osjećajući posve jasno, da će ova ružna večer stajati 
još dugo i dugo medju njima poput zida, o koji će se razbijati: sva 
topla i dobra nastojanja njihova. 

On i njegova žena! Njegova fina, šarmantna ženica ! 

Stajali su te večeri jedan nasuprot drugomu mjereći se pogledom, 
u kojemu je drhtala gotovo mržnja. A on je još i sada drhtao -od svega 
onoga, što je čitao u tom pogledu. Kao more, koje, kad uzavrije, 
izbaci na površinu ono, što je skrivalo u dubini svojoj. 

O kako je to ružno — ružno! : 

Njegova se cijela nutrinja upravo bunila protiv toga. Te. riječi 
— te geste.! Široke, snažne, kao i čuvstva, koja su drhtala u njima. 
I sve to radi jedne nedužne šale. 

Andrej Pavlović prelazio je svaki čas rukom preko čela, kao da želi 
tamo izgladiti bore, što su mu se usjekle medju obrvama. I bude mu od 
časa do časa da se nasmije, kad pomisli na sve to, ali onda mu opet 
nešto olovno i teško sjedne na dušu i ne d4 mu da odahne. 

— I šta je tu zapravo, da se žalostim?! — pomišlja Pavlović 
u sebi. Što se takovo dogodilo? Jedan eksperimenat — ko tisuće 
drugih. A kod svakog pojedinog stavlja se nešto na kocku. I on 
je stavio — svoju vjeru — svoje veliko, neograničeno povjerenje. 
A eksperimenat je iznevjerio i povukao sa sobom njegovu vjeru. 

— No, pa što je to?! Srušila se jedna iluzija — to je sve! 
— šapnuo je sam sebi slegnuv ramenima, a pri tom mu je bilo 
kao igraču, koji je svoju najbolju kartu izigrao prerano, 

Vani se po ulicama razvukao duboki, sanen mir, Samo gdjegdje 
izdaleka čuju se koraci kasnih prolaznika, što lupaju peticama o 
pločnik. Onda najednom koraci umuknu — nečija brava zaškrinu, 
— vrata lupnu, čas — dva — i opet je mir — dubok i sanen mir. 

A Andrej Pavlović prolazi još jednom u mislima ovo nekoliko 
posljednjih ura. : 

Stajao je kod uredskog telefona i čekao, dok mu se žena javi. 
Njegov prijatelj slikar sjedio je uvaljen u jedinom naslonjaču, što 
se u sobi nalazio, i nervozno čekao, da podju zajedno. 

— Sofinko, molim, da me ne čekaš — ispričao se on, kad mu 
se žena javila. Ja ne ću moći danas poslije ureda kući. 

— Ne? Dobro! — uzvratila je ona mirno. 

— Slušaj, draga, hoćeš li kuda izaći ? 

— Moguće. 

— Daj, daj Sofinko! — požurio se on, da je nagovori. Utuci 
ovo popodne, kako znaš. Ja sam obećao Nikoli, da idem s njim u 
selo. On traži nekoliko motiva. Ne ljutiš se, je li? 

— Bože sačuvaj! — kliknula je ona čisto prestrašeno. 

— Kaži: uzeli bismo i tebe sa sobom, da znaš gaziti seoskim 
cestama, — dobacio mu prijatelj, ali on je već objesio slušalicu, za- 
ključao pisaći stol i uzeo štap i šešir, ostavio ured upravo nekim 
razdraganim osjećajem. 

On je volio ove šetnje. Nikola i on izadju iz grada, pa skrenu 
cestom kamogod. I onda se stvori pred njima kakav intimni kutić 
kao da ti se gdjegdje priroda nasmiješi osobito ljupko — koketno 
— kako li? On onda sjedne na panj ili se uvali u meku svilenu 
travu i sav raznježen prepušta se milovanju vjetrića, što mu gladi 
čelo i draška ga mirisom s. cvjetnih livada. A svud okolo njega mir 
— svečana, duboka šutnja — samo tu i tamo diskretno Ššuštanje 
trave — ljuljanje cvjetnih glavica. I tako biva ure i ure, dok Nikola 
ne spremi svoju mapu i oni se prašnom cestom vrate opet u grad. 

Tako i danas popodne. 

Sunce je baš zalazilo i tisuću raskidanih svijetlih traka oba- 
sjavalo je pusti dvorac, što je stajao na kraju široke razraštene aleje. 
Blijede se ruže penjale uz stare, pocrnjele zidove i vjetar je trunio 
baršunaste latice. njihove noseći ih pustom alejom. A svud okolo 
dvorca tiho, nečujno zamiranje i .propadanje. Zarašteni puteljci, 
porušeni mostići, rasklimane klupe. | 

— Vidiš, udes toga dvorca jest žena, — rekao je odjednom 
Nikola odloživši na čas posao. 


Andrej Pavlović nije volio nikako tih razgovora o ženama. Oni 


su se svršavali uvijek jednako — uvijek s onim omalovažavanjem 
žene, što je njega, nedugo oženjena čovjeka, upravo neugodno diralo. 

— Tja, doduše, ima ih svakojakih, — ali opet, Bože moj, čovjek 
ne smije da bude nezahvalan, — mislio je Pavlović. 

“ Koliko lijepih časova  proživljuje muškarac uz ženu. Pa i 
on sam eto! Koliko ljepote, koliko srećom bogatih ura zahvaljuje 
on svojoj ženi. ' 

Zato je i sad na tu prijateljevu primjedbu tek slegnuo rame- 
nima. A Nikola, kao da je i iza ledja osjećao tu njegovu ravnodušnost. 
— Ti to ne razumiješ, je P de? Naravski! Kad čovjek imade 


Tu se Andrej Pavlović ganuo i njegov je glas zvučio dubokim 
iskrenim uvjerenjem, kad je rekao: 

— Jest! Moja Sofinka je dobra žena i dobar drug. 

A onaj drugi šutio je časak, a onda je dubokom zbiljom i nekom 
laganom tugom rekao : 

— Drug, — velika riječ, Andrej. Sretan čovjek, koji svoju ženu 
može tako nazvati. ' 

— Jest, Sofinka je drug moj! 

I onda je slijedila opet šutnja, a iz te šutnje izvile se Nikoline riječi 
bez strasti i bez žalbe, tek prekrite nekom jedva zamjetljivom čežnjom: 

— Vidiš, Andrej, to je ono, za čim svi mi čeznemo. I najveći 
idealista i onaj najveći cinik. Svi mi bez razlike želimo, da žena 
naša bude i drug naš. Osobito u onim velikim časovima — a svaki 
ih čovjek ima. Mislim, onda, Andrej, — kad čovjek imade potrebu, 
da se sa tugom svojom, sa nesrećom svojom zakloni nekud od tudjih 
pogleda i tudjeg saučešća. Onda, vidiš, ne pomažu ni zagrljaji, ni 
poljupci, koji su te inače ushićivali — onda spasava čovjeka samo 
jedan osjećaj : sigurnost, da uz tebe stoji netko, koji s tobom jednako 
dijeli, netko, koji je pripravan sagnuti svoja ledja, da s tobom za- 
jedno vuče teret. To je ona velika žena, s kojon nas ne veže samo 
intimnost ljubavnih časova, nego i osjećaj duševne jedinstvenosti. 

Andrej Pavlović posve je jasno naslućivao, kako u prijateljevim 
riječima leži sjećanje na jedno već proživjelo razočaranje, s kojim 
je on u duši već obračunao, ali ga iz života svoga nije izbrisao. 1 

baš zato bilo mu je čisto neprilično, što je on to izazvao onom 
primjedbom o Sofinki, i od same nepriličnosti zurio je bez riječi u 
modru daljinu, griškajući vlat visoke trave, u kojoj je uvaljen sjedio. 

A kasno već, iza zapada sunca, vraćajući se kući, on je sve- 
udilj mislio na bol, koja je ležala u Nikolinim riječima. 

— Vjeruj mi, Andrej, ništa ne veže dvojicu tako, kao patnja, 
koju su zajedno propatili, — rekao je sa zbiljom, koja je nekako su- 
morno i teško padala na Pavlovićevu dušu. I zato je zakrećući u 
svoju ulicu i spazivši na otvorenu prozoru svoga doma svijetlu 
pojavu svoje žene, što ga je iščekivala, osjetio upravo, kako ga 
zalijeva neka topla zahvalnost za svu onu ljepotu i harmoniju, što 
ga je kod kuće čekala. 

Pokročio je brže, sav željan, da se iza onih tmurnih Nikolinih 
refleksija preda što prije čaru svojeg doma. I već je unapred osjećao 
čar ženina društva i njegovom je dušom odjeknuo onaj slavni po- 
klik, što mu ga oduševljenje potisnulo na usta još tamo u divljem 
i zaraštenom parku. Sofinka moja dobra je žena i dobar drug ! 

I tu mu se odjedared posve nenadano i neočekivano utisnula 
misao, koja ga nije više ostavljala, glas, koji mu je cinički došap- 
tavao: — A da život tvoj nije tako skladan i lijep, bili i onda bila 
Sofinka tvoj dobar drug? Ta ga je misao tako zahvatila, da je 
jedan čas kao uprepastiv se stao. ; 

— Ludost, — promrmljao je zatim i pošao dalje. A ipak mu 
se cijele večeri ta misao sveudilj narivavala. 

Gledao je njeno finim ružičnim dahom osuto lice, prisluškivao 
je glasu njezinu kao dalekoj, dragoj melodiji, a onaj isti cinik u 
njemu zapitkivao je i dalje :— Gdje si ti još osjetio dubljinu i snagu 
njene ljubavi > Gdje? — Tvoj život teče glatko i mirno, ti nisi još 
nigdje trebao njena osobitog razumijevanja ni njene žrtve ! 

A on se branio i otimao, govorio je na glas, samo da zagluši sam 
sebe: — Što je to ušlo u mene ? ! — a uto se već javio i Sofinkin glas: 

— Kako si ti danas rastresen ! 

On je odložio čašu, koju je već primakao ustima, i gotovo be- 
Svijesno slijedeći kao neki instinkt izusti : 

— Ja ti moram saopćiti jednu neugodnost, Sofinko. 

u Šta je? 

Rumenog je daška s njena lica nestalo, kao da ga je otpuhnuo 
vjetar, što se igrao sa pahuljastim zastorima. 

— Šta se dogodilo ? 

— Ja sam premješten. 

— Tako, sad sam rekao, — pomislio je on mrveći komadić kruha, 
što je još slučajno na stolu ostao. I taj čas nije si bio dosta svi- 
jestan, da li počinja smionost ili ludost ili oboje. 

— Kamo za Boga ? 

On je spomenuo malo neznatno mjestance u dalekoj provinciji. 
Iza toga su slijedili časovi nesnosne šutnje, dok najednom nijesu njezina 
ramena počela podrhtavatiu strastvenu plaču. Andrej Pavlović osjećao 
je, da mu krvnavire u lice, ali je pri tom nastojao, da zagleda hladno- 
krvno u situaciju. 

— To još ne znači ništa — mislio je — posve ništa! Plače, jer 
joj je žao. To je posve naravno. I prišao je. k njoj i gladeći rukom 
njezinu živu kosu pokušao je, da je utješi. Neka ne plače — govorio joj 
— neka se smiri. Svagdje se živi. Pa napokon, ona i ne zna, koliko je 
ljepote tamo čeka. Taj život vani, jednostavan i naravan, nenatrunjen 
vječnim kavanskim dimom, ni svim onim prostim i finim parfumima, 
kojima je odisala sva ta gradska atmosfera... I bude mu i samomu 
toplo kod tih riječi. Čisto se zanesao sjećajući se onog doba, kad je 
još ko djak polazio van, k svome ujaku. On i stari znali bi«do ponoći 
prosjediti u rosnoj, mjesečinom obasjanoj bašti. Šutjeli bi udišući la- 
gano miris, što je dolazio s livada. A selom prolaze ašikujući momci, 
i sad se iz jednog, sad iz drugog sokaka čuje pjesma, čas sjetna, la- 
gana, čas opet živa, obijesna do ludosti. 

'— Ne luduj, Lelo, čut će te selo! — opominje pjesma s jednoga 
. kraja, a s drugog se već javlja umiljavajući se zavodljivo : 

Šorom kreni, Lelo! — Ja ću te sresti — Pa hajde k meni! — 

Andrej Pavlović govori i dalje i sve dalje gladi žive:i opore njene 
uvojke, dok se ona najednom naglo ne odmakne. 

— Pusti me! Molim te! Tebi je lako. Vas, ako ste samo trojica, 
možete igrati preference do zore. Ali ja! Što ću ja? Za mene će sva ta 
idila sastojati u tome, da ću sama nasadjati kokoši i gojiti piliće ! 

— Sofinko ! — zvao je, opominjao njegov glas usrdno i nježno. 

— Jest, jest !. Ili ću ići u posjete. Jednu nedjelju gospodji bilježni- 
kovoj, drugu učiteljevoj. I o čem ću govoriti snjima—očem ? O kaza- 
lištu, u kojem one nikad nisu bile — o Wagneru, Chopinu — ili o Bur- 
mestru, Kubeliku — za koje one ine znadu... O da! Dat ću si tumačiti 
sve vrsti pekmeza ! — nastavljala je ona bez nastojanja đa se svlada. 

. — Za Boga, Sofinko, ta naša ljubav i sreća ne ovisi valjda o našoj 

okolini. A to ćemo ponijeti sa sobom, bacilo nas baši u Sibiriju! — 

— Ovisi, ovisi! — nastavljala je ona strastveno. Sreća jednog 
braka ovisna je o onom životu, što dolazi izvana. 

— Možda imadeš pravo! — dodao je on hladnokrvno. 

I onda je slijedila čas šutnja. Ona je lomila prstima bijeli batistni 
rupčić, kojim je brisala oči, a on je zapaliv cigaretu pošao spram pro- 
zora, Taj čas mu je pala na um jedna večer, kad su nekolicina njih sje- 
djeli kod stola slaveći, bogzna, čiji imendan. I usred one običajne de- 
bate o ženama stariji je kolega posut već sjedinama stao da viče : 

— Samo šutite svi vi! Vama prostitucija sjedi za vratom, samo 
što ju vi ne opažate. Vaši brakovi — to vam je moderna prostitucija. 
Ja tebi zagrljaje, poljupce — a ti meni lijep položaj, dobru plaću. 
Eto — za ono, što ja dajem — ti meni toliko i toliko. A kad jedanput 
ne možeš toliko, koliko si obećao — onda — orida je kraj ljubavi i 
svemu. O duševnoj zajednici ni govora! To — to vam je prostitucija, 
proti kojoj se nitko ne diže. 

On se snebivao, kako čovjek može tako grubo govoriti, a danas 
je upravo sa grozom opažao, kako je blizu osjećao njegove riječi. 

— Ta to sam ja zbilja već daleko došao! — pomisli on u sebi 
odbaciv jednom nervoznom gestom netom zapaljenu cigaretu. 

— Andrej! — uzvao ga najednom njezin glas. 

— Ti mi nisi još rekao, čijom krivnjom se to dogodilo. 

On se nije ni nadao tom pitanju, zato je i bio jedan čas smeten. 
Samo jedan čas, a to je ona krivo shvatila. 

— Ti — ti! Je de, tisam ? pitala ga pošav naglo spram njega. 

— Da, ja sam ! — odgovorio je on mirno, gledajući u nju. 

— To jest, kako se uzme. Izmedju mene i šefa bilo je uvijek ne- 
suglasica, On je od mene zahtijevao nemogućih stvari — stvari, koje 
su se protivile mom ponosu — mojim principima. I sad nedavno došlo 
je do oštrog sukoba, ja sam odonda to premještenje slutio. 

Ona je šutjela, kao da nešto promišljava, a on se borio sa po- 
sljednjom nadom. 

— Je 1 de, Sotinka, ti to razumiješ? Čovjek je odgovoran u prvom 
redu sam sebi i svojoj savjesti. — Pa napokon, ja znam, i tebe diže 
pomisao, da ćeš u tim neugodnim časovima ti stajati uz mene. Je 1? de? 

. Stao je čas, kao da očekuje od nje koju toplu riječ ili ma kakvi 
izliv nježnosti, ali njezine su misli bile očito drugdje. 


»,Hrvatsko Kolo“ 1912. 237 

Onda je najednom zabacila glavu unatrag, kao kad čovjek u mi- 
slima svojim dodje do jedne odluke. - 

— Ja ću to ispraviti! — rekla je ona odlučno, kratko. 

a id ; . .i* 

— Da! Otići ću k tvom Šefu, molit ću ga — razjasniti mu sve. 

.On me ne će pustiti praznih ruku. Nijeđan kavalir ne će dopustiti, da 
ga gospodja moli uzalud. 

— Ne! Tim više, ako je ta gospodja tako dražesna kao Ti. 

Ona nije razumjela ironiju, koja je ležala u njegovim riječima, 
zato je i bila posve iznenadjena, kad je on pristupio k njoj i zagledav 
joj se u oči izustio mirno: — Ti to ne ćeš učiniti, Sofija ! 

— Zašto ne? 

— Zato, jer ja ne ću, da itko izim mene znade, kako malo razu- 
mijevanja imade za mene moja žena. 

— Ja ću ipak, — ponovila je ona tvrdokorno zabaciv glavu iznova. 

— Ti ne ćeš! ' 

U njegovu je glasu bilo toliko grožnje, da je ona 1 nehotice za- 
šutjela, a za čas već sjedjela je stisnuta u kutu divana i plakala ne- 
moćno, gorko. : ša 

Andrej Pavlović još je časak šutio, a onda je ne mičući se sa svog 
mjesta učinio kraj toj — za njega neizrecivo neugodnoj: — sceni. 

— Ne plači .Sofija, ta ja sam se samo šalio ! 

Ona jesskinula ruke s lica, zagledala se u njega 1 uvjeriv se, da je 
to bila doista šala, pošla je spram njega — sa smiješkom na usnama 
— ista ona mila, šarmantna ženica od prije. 

— Kako si me prestrašio ! — rekla je saviv mu ruke oko vrata. 

On je onda posve lagano, ko djetetu, koje nam je sa svojim milo- 
vanjem došlo u neugodno vrijeme, skinuo njene ruke sa svog vrata : 

— Sutra, Sofija, — sutra ! 

A u duši bio je čvrsto uvjeren, da će još dugo vremena proći, a 
on se ne će više moći onim bezuvjetnim povjerenjem podavati njezinu 
milovanju. ' kani od ešića 

I kad su se vrata iza nje zatvorila, pošao je k prozoru, 1 prislu- 
škujući, kako se u dalekoj ulici gube koraci kasnih prolaznika, osje- 
tio je, kako se najednom iz duše njegove diže jaka i nesavladiva želja 

za nekadanjim momačkim životom. 
Dragica Leppće. 








D% ANTE STARČEVIĆ. 


KNJIŽEVNA STUDIJA IZ DOBA APSOLUTIZMA BACHOVA. 


I. DJAKOVANJE. 


U doba, kad je hrvatski narodni preporod s književnoga rada 
prelazio na političko područje, upravo kad je Ljudevit Gaj, nemajući 
kao neplemić riječi ni u saboru ni na skupštinama županijskim, or- 
ganizovao zagrebačko gradjanstvo i mladost, osobito djaštvo, u jak 
agitatorski politički faktor, djakovao je u Zagrebu Ante Starčević, 
potonji hrvatski politik, i pojavio se kao mlad pjesnik u velikome 
kolu preporodnih pjesničkih poletaraca. 

Starčević rodio se 23. maja 1823. od oca Jakova i majke Milice, 
žene iz pravoslavne kuće Bogdana iz Široke Kule. Rodno mu je mjesto 
Žitnik, nedaleko Gospića u Lici. Za porodice od tri brata Starčevića, 
Adama, Davida i Jakova, što su živjele u Žitniku, mnogo se starao 
njihov bratić, pop Šime Starčević (A 786—1858.), takodjer ro- 
djeni Žitničanin, u ovo doba župnik u Karlobagu, i on je odlučno utjecao 
na život, odgoju i oblikovanje značaja svoga sinovca.! 

Šime Starčević je najznatnije lice naše književnosti u doprepo- 
rodno doba u Hrvatskoj. Bio je lijepo obrazovan čovjek, umio je ta- 
lijagški, francuski i njemački. Kao mladi kapelan Pod Novim u Lici, 


.po ući perom prosvjetne težnje Napoleonove, napisao je za hr- 


vatsku vojničku omladinu na poziv francuske vlade ,Novu ričo- 
slovicu ilirsko-francesku" (1812.). Francuzi su u Hr- 
vata prvi potakli rješavanje osnovnih problema našega prosvjetnog 
i političkog života : oni su riješili pitanje jednoga narodnog imena, 





* Literatura: O Antunu Starčeviću prvi je pisao studiju Milan 


Šarić: Život i rad A. Starčevića (Hrvatska Misao, god. 1902.), ali 


je nije dovršio. U novije doba izašla je knjiga Kerubina Šegvića: Dr. 
Ante Starčević (Zagreb, 1911.). Povodom ove knjige izašao je članak 
J. Skerlića; Ante Starčević (Srpski Književni Glasnik, 1912 2., str. 56.). 
— Pojavu Šime Starčevića prikazuje moja studija ,,Po pŠšime Starčević" 
u V. i VI. svesci slovenskog časopisa ,,Veda" (1912.). 

istaknuvši od Dubrovnika do Save u svojoj Iliriji ime ilirsko; 
promicali su rješenje pitanja jednoličnoga pravopisa i jedinstvenoga 
književnog i upravnog jezika, stvorivši tako ideale budućnosti, ideje 
vodilje potonjem narodnom preporodu. Kako je dubrovački Piarist, 
rodjeni Talijanac, Fr. M. Appendini, izdao svoje djelo ,,Grammatica 
della lingua Illirica' (4808.), da nametne svima dubrovački književni 
jezik, pomolio se Šime Starčević te izdao ,Novu ričoslovicu 
iliričk u? (1842.), da odbrani pravo ostalih krajeva, gdje se govori 
najčišćim jezikom. Bio je to posve originalan duh, koji je prije Vuka 
Karadžića više cijenio govor s usta naroda od tradicija književnih i 
koji je u ovoj gramatici, i ako to u povijesti slovjenske filologije nije 
poznato, prvi odredio i posve točno obilježio četiri hrvatskaakcenta, 
dok Vuk u ,,Srpskom rječniku"? (1818.) pozna samo tri akcenta. Ovakav 
originalan duh bio je i njegov sinovac, a nema sumnje, da je upravo 
pop Šime Starčević izveo svoga najmladjeg sinovca iz ličkoga zaselka 
na vidik narodu. 

Pučku školu svršio je Ante Starčević u Klancu, sijelu općine, i 
onda ga Šime Starčević pobolijevajući preda prijatelju Josi Vlatkoviću, 
župniku u Smiljanu, koji ga spremio za prvi i drugi razred gim- 
nazije. U jesen g. 1839. došao je Starčević u Zagreb i načinio ispit 
za prva dva razreda, pa umah ušao u treći. Stanovao je u početku 
u t. zv. Ciganskoj varoši, koju je šaljivo nazivao, ,,prvi Faubourg neg- 


dašnje moje rezidencije''.t Kažu, da je u sjemeništu imao besplatan > 


stan i hranu, i tu da ga je osobito zavolio regens sjemeništa Franjo 
Milašinović (1808—18873.), posljednji naš kajkavac latinist i satirik. 
I ako je bio darovitiji od drugih, nije bio, kako svi ističu, odličan djak, 
pa nije ni jedan razred grammaticae i humanitatis svršio s sk 
uspjehom. Svi su se predmeti predavali još na latinskom je go- 
dišnji su izvještaji štampani latinski, gdje se osim općene ocjene kod 
svakoga djaka ističe posebna ocjena samo iz dva predmeta : doctrina 
religionis i lingua hungarica. Bio je običaj, da su u izvješću djaci ozna- 
čivani po mjestu, što ga zapremaju u svome napretku. U trećem raz- 
redu gramatičkom Starčević je medju učenicima I. classis deveti, 
učetvrtomtrinaesti,au prvom razredu humanitatis pače pr vi. 
Najbolja mu je svjedodžba u 2. razredu humanitatis (1842/3.). Ove 
su godine ocjenjivani u izvješću svi predmeti pojedince, i on je iz svih 
eminens, samo iz madžarskog jezika je prvi, a iz aritmetike drugi 


1 Neven, 1852. str. 397. 

prvoredaš, dakle je vrlo malo trebalo, pa bi i njegovo ime bilo debelim 
slovima štampano. 

Kao djak bio je Starčević instruktor nešto mladjemu Eugenu 
Kvaterniku, pa je posredovanjem njegova oca, Romualda Kvaternika, 
doktora filozofije, javnoga redovitog profesora opće i državne povijesti 
na filozofskom fakultetu zagrebačke akademije, dobio i stipendij. 
Saučenici njegovi bili su: Mirko Horvat, potonji politik umionist, 
Ivan Perkovac, Škender Fapković i Aleksandar Travenić, hrvatski 
dramatik, pristav c. k. kotarskog suda u Karlovcu, koji je mlad 
umro u Konščini (1854.). : 

Školskih godina 1843/44. i 1844/45. svršio je Starčević Na za- 
grebačkoj akademiji filozofiju, pa je prema tome punih šest godina 
— ito šest najburnijih godina Ilirizma — proboravio i djakovao u Za- 
grebu, o kome je rekao : ,,nisam vidio ovako veliki grad s ovoliko ma- 
lenkosti, i opet ovako malen grad s ovoliko velikosti, do Zagreba"! 
Kad je Starčević došao u humanističke razrede, razmahala se ona silna 
politička borba izmedju preporoditelja i madžarona, a zagrebački 
djaci bili su najoduševljeniji i najžilaviji elemenat u toj borbi. Bilo 
je to doba najveće političke strasti, dnevnih stranačkih tučnjava, 
noćnih čarkanja, oduševljenih davorija i budnica, prvih preporodnih 
političkih pobjeda i depresija. Svaka zagrebačka županijska kon- 
gregacija i restauracija bila je burna, dok nije ona god. 1845. krvavo 
svršila srpanjskim žrtvama. Kao obilježje ove političke borbe na ulici 
dosta je da se spomenu dvije tri crte. U tučnjavama izmedju prepo- | 
rodne narodne stranke i madžaronskih Turopoljaca osobito se odlikovao 
tada poznati zagrebački ,,šuster Tkalčić", koji je u ovakvim zgodama 
rarofiiši stvari stavio na raspolaganje svojih — dvadeset i pet kalfa, 
Kad su jednoč uhvatili mesari na ulici madžarona starca Domina, 
istukoše ga noću ,pri njegovoj hiži“. Ili, da navedemo samo još 
jednu epizodu iz Babukićeva izvještaja opatu Ivanu Krizmaniću o 
dogadjajima u Zagrebu potkraj god. 1844.: ,,U noći od 1. na 2. 
prosinca spravi se nekoliko mađžaromana kod jednog kovača u Ilici, 
gdje su pili i zdravicu madžarski, naime s ,,ćlyen" napili, što pri- 
petce nekoliko mesara i drugih Ilira, koji su mimo išli, čuje, na što 
kamenjem nesamo sve prozore polupaju, nego takodjer drva od pro- 
zora strgaju, zarad česa Lang i Herveld izidu grozeći se van, što 
skupo platiti moraše, ar obojica dobro istučeni i klečeći su na surku 


1 Neven, 1852. str. 395. 

priseći morali, da nikada ni jedne riječi više proti Ilirom govorili 
ne budu.'' Pored toga je Lang ,,kako je na surku prisigao, za sva- 
kom riječjum živio kričati.... morao", jer to je bio povik na- 
rodne stranke prema madžaronskome: ,,Vivat1!"1 Pa kad su za 
jedne političke bitke na Markovu trgu pače i klerici ostavili sje- 
menište i dotrčali s kolcevima na mezevo, možemo misliti, koliko 
su se tek djaci isticali u ovim borbama. Tučnjava bio je čar njihova 
života, pa kad nije bilo županijskih kongregacija i restauracija, tukli 
su se medjusobno od mila, ili sa šegrtima i kalfama za inat, da jačaju 
svoje mišice do veće potrebe. Starčević još prvih godina apsolutizma 
crtajući šaljivo, kako je u suton došao u Zagreb, obazire se, ne će li 
ga s koje strane udariti koji kalfa, što ga je on nekoč ,,perušao",? 

U školi gospodovala je za to — šala. Što je Starčević gdje za- 
bilježio iz doba svoga djakovanja, iz života školskoga ili izvan škole, 
sve su to male humoreske. A kao da je najviše bilo šale kod najozbilj- 
nije nauke — filozofije, koju je na zagrebačkoj akademiji predavao 
Stjepan Moyses, stari dobričina, prijatelj preporodnih naših težnja, 
potonji biskup slovački, koji je imao sto muka sa svojim darovitijim 
djacima, koji su ga intelektualno gotovo nadrasli. Imbro Tkalac nemilo 
se oborio na njegov zastarjeli kompendij, po kome je predavao svoju 
nauku.3 A Starčević u jednoj filozofskoj kozeriji podsjeća nekoga 
prijatelja svoga na ovaj slučaj iz škole : 

,Ja niti sam zaboravio, niti ću zaboraviti, da Ti našemu vele- 
učenomu učitelju nisi znao odgovoriti na pitanje glasovito: ,,Je li 
postala kokoš iz jaja, ali jaje iz kokoši?" — Ja sam na ovo pitanje 
ovako odgovorio : ,,Iz jaja postalo je pile, a iz pileta kokoš." Stoga 
sam — znaš — ME eminens. Naš pobratim O. odgovori još pa- 
metnije od mene t. j. da je Bog stvorio kokoš, pa da je iz nje došlo 


jaje. On je zbog ovoga premudroga odgovora bio prvi eminens. Ne- 


srećni X., koj se je usudio pitati : ,,Zašto nije Bog jaje stvorio, pa zašto 
se nije — kroz preobraživanje — iz njeg kokoš izlegla? — on je u 
treći red upao, iz koga se nikako nije mogao izvući. Ovo strašno 
pitanje bijaše zadaća našega razmišljanja, a napokon smo se svi u vj e- 
rili, da ga nijedan mudroslovac kao takav ne može razmrsiti, nego 


1 Iz izvještaja Stauđuarovih i Babukićevih Ivanu Krizmaniću, što se na- 
laze kod mene. 

2 Neven, 1852. str. 396, 

3 I, Tkalac: Jugenderinnerungen aus Croatien, str. 360—-361. (Leipzig, 1894.). 











359 


odnekud drugud dobismo odgovor, proti kome, ne daj, Bože, ni naj- 
manje posumnjati, dobismo odgovor kao regulativno načelo: 


“,,Ne treba se upuštati u Božja otajstva!" Ja sam se ovim odgovorom 


umirio, ali je nekoj, — ti ga dobro poznaš — moj prijatelj — bio ne- 
mirna glava, te je rekao : ,,Ima ljudi, koji o Bogu više znadu, negoli: 
isti Bog." On je zbog ovoga bio pravedno iz škola istjeran. Ali, gledaj, 
njemu je danas bolje, negoli i jednome nami, koji smo Minervine mož- 
djane ispili.?t 

Pa ipak djaci su — filozofi — kod svake zgode rado od šale 
filozofirali, kako su se i rado ni za što potukli. Jednu ovakvu zgodu 
pripovijeda Starčević o svom najboljem saučeniku : ,,On je jedini 
raspravio ono pitanje, zbog koga smo se mi ostali bili potukli. Sjeti 
se, kad nas je nekoj u Tuškancu pucao na vranu, ali je nije shvatio. 
Odmah se medju nami izleže pitanje : kako li bi ju bio shvatio? Jedan 
nas reče: da bi bio pušku morao više, drugi niže, treći: malo jače 
prama Medvedgradu, — četvrti : da prama svetoj Klari.i t. d. držati. 
Svaki dade svoje mnijenje, dok naskoro dojde do šaka, a napokon 
i do čupa, da li njega ne bude, ne bi bilo prošlo bez krvi. On se diže 
i reče, da bi ju bio mogao na dva načina pogoditi : prvo, da bude ondje 
udario, gdje je ona stala ; a drugo, da bude stala ondje, gdje je on 
shvatio. To nas je umirilo.''? 

Starčević se djakom oduševio za Ilirstvo. A kako je bio oduševljen 
i žestok, bio je dakako i u svim kreševima u prvim redovima. Ovakva 
borba mase, bezobzirna i spontana, bila mu je idealom, a ova zagrebačka 
djačka generacija kao avangarda preporodne borbe, ostala mu je 
uvijek nezaboravna. U humoreski ,, Uputa" iz djačkoga zagrebačkog 
života ovoga doba, on je izvrsno obilježio —-što i historik mora da 
prihvati — veliko značenje ove generacije djačke za narodni preporod. 

»Ali tko nije bio prije barem nekoliko godina zagrebački djak, 
i tko ne pozna negđašnja njihova otajstva, taj ne može ni pomisliti, 
kakova bijaše ta vrsta naših mladića, koji da ne budu na zlu putu, 
zaisto bili bi sjemenjaci, početnici preporodjenja našega naroda. 

Oni sačinjavaše jedan stališ za se, koji je tako složan bio, koji je 
tako za svoju stvar držao, da onaj, koji nije imao priliku o tome ob- 
svjedočiti se, ne može vjerovati, da se toliko slobodnih volja hoto- 
mice u jednu svrhu tako čvrsto i nepomično složiti uzmoglo."? 


i Neven, 1852. str. 327—328. 
2 Neven, 1852. str. 397. ' 


360 


»Onome, koji ne može dokučiti snagu vladajućega duha, za ra- 
zumiti mnoga pojavljenja u životu naroda, koja se pokazaše i do- 
vršiše bez svakoga pisanoga zakona, bez običaja kao takova, bez 
dogovora, — onome bi bilo dosta poznati život negdašnjih zagrebačkih 
djaka. 
Ovih mladića bijaše pun grad, pun svaki zakutak, puna svaka 
krčma, — oni su za sve znali, oni su sve mogli. 

Ako su koga htjeli istući, makar ga deset straža u kući čuvalo, 
oni su ga izmamili i isplatili. 

Ako im se koji krčmar zamjerio, oni su ga u vlastitoj njegovoj 
krčmi izbili i sve mu posudje potrupali, pa makar bilo ne znam koliko 
gosti, ne bijaše moguće djakom na kraj stati. 

Njih se svatko bojao kao žive vatre i ujedno svatko ih je lijepo 
gledao, svatko ih je ljubio. 

Oni bi smutnju zametnuli gdje, kad i s kime bi im se poračilo, 
ato ne iz zloće; nego samo da se iskažu, da pruže od sebe znak života? 

Starčevićeva generacija zagrebačke gimnazije prihvatila je či- 
tavu tradiciju svojih predšasnika, koji su započeli kolo narodnoga 
preporoda. U njima našao je Starčević tajnu narodnoga budjenja, 
i ako on, pišući to kasnije, kad se raskrstio s idejom Ilirizma i tražio 
nove putove, nije smatrao njihovo djelo narodnoga preporoda go- 
tovim. U ovoj sredini, što ju je Starčević sam tako plastično opisao, 
živio je i on i provodio svoje mlade dane, izvijajući se u ,,sjemenjaka? 
daljega našega narodnoga preporodjenja. Donijevši sam u tu -sre- 
dinu ovaka svoja prirodjena već nagnuća, prihvaćao je u još jačoj 
mjeri od drugih obilježja okoline, koja je živjela samo zato, da pruži 
,,0d sebe znak života", težeći za punim životom i razvijajući svoju 
energiju u svakom pravcu i u svakoj prilici, jer joj u čvrstom sklopu 
svojih strogo disciplinovanih slobodnih volja nije vidjela granice. 


II. KNJIŽEVNI PRVENCI. 


Kako svi pravi Iliri, tako je i Starčević morao biti i pjesnik, a 
propjevao je u Gajevoj ,,Danici" (1845.). Pjesnički prvenci Starčevi- 
ćevi ne odvajaju se nikako od obične naše tadašnje poezije. Indivi- 
dualne crte ovdje su zatomljene. Mladi je pjesnik sretan, da pjeva, 
kako su i drugi pjevali, i da iznosi ono, što se općeno mislilo i osjećalo. 


1 Hrvatski koledar za god. 1858. 





i 

Prvi put javio se Starčević sa pseudonimom A. V. Rastevčić, 
što je anagram njegova imena, i to s domoljubnom alegorijom »san 
iistin a", imitirajući dikciju i manire Dubrovčana (Danica, 1845.). 
Umah iza toga izašla mu je prigodnica ,Vjerni podložnici 
premilostivomu svomu kralju Ferdinandu V? 
Ovakvu bi prigodnicu za ,,Danicu'' svake godine neko spjevao, što 
je i bilo u skladu s preporodnom političkom devizom : ,,Aula est pro 
nobis", i čime su se odbijale madžarske i domaće madžaronske klevete 
o nelojalnosti Iliraca. Napokon su u istom godištu ,,Danice?, s istim 
pseudonimom, izašle i dvije ljubovne pjesme : »Dva sunca? i 
»Tužba", obje u obliku i duhu stare dubrovačke erotike. » Tužba? 
je u , Danici" (1845.) zadocnila : izašla je pod konac godine, kad je 
Starčević bio već klerik u sjemeništu. 

U ,,Danici" (1845.) ima i Starčevićeve proze. Tu je u tri. maha 
izašao njegov oveći članak ,Nešto o pirnih običajih u 
Lici". ,Danica“ je u to doba češće donosila ovakve slike iz narod- 
noga života, ali sve ove prve priloge za našu folkloristiku daleko nad- 
visuje Starčević svojim čistim narodnim jezikom i stilom — ili kako 
on kaže ,,prostim perom" — i osobitom plastikom prikazivanja, u kome 
se ističu narodne poslovice, a mjestimice probija i zdrav narodni humor. 
U Hrvatskoj do Šime Starčevića i mladoga Mate Mažuranića nije 
bilo u ovo doba nikoga, koji bi pisao ovako lijepom narodnom prozom. 

Šime Starčević prestao je suradjivati u ,,Zori Dalmatinskoj", kad 
su je 1. A. Kaznačić i Petar Preradović doveli u ilirsku preporodnu 
struju, ali zato se javio A. V. Rastevčić, te je prvi broj ,,Zore Dalma- 
tinske" (1846.) donio njegovu pjesmu ,Ličanin Zori Dalma- 
tinskoj". 1 mlađi pjesnik poput svih zagrebačkih preporoditelja 
želi, da zadarski časopis podje posve. istim pravcem, kojim ide ,,Da- 
nica“. Umah iza toga donijela je ,,Zora Dalmatinska? i njegovu elegiju 
»Podrtini Solina", kao ,ulomak iz veće pjesme". U ovoj 
elegiji, intoniranoj na narodnu, ima topline i nježnosti, jer se mladi 
pjesnik riješio dubrovačke dikcije, pa prionuo uz deseterac i dikciju 
narodnu, u kojoj je osjećaj njegov našao prirodjeniji izražaj. Posve 
u tonu narodne pjesme spjevana je najveća, a posljednja njegova 
pjesma iz ovoga doba ,Odziv od Vel ebita," u slavu bana 
Jelačića (Danica, 1848.), gdje slavi bana kao ujedinitelja hrvatskih ze- 
malja, i to je prvi književni rad Starčevićev, što ga je izdao pod svojim 
imenom. 

Mladi je Starčević od prve pjesme u ,,Danici“ do ,,Odziva od Vele- 
bita" proživio vrlo odlučne dane svoga života, koji su nam na žalost 
slabo poznati. Svršivši filozofiju ode u jesen god. 1845. u sjemenište 
u Senj, gdje je svojom knjižnicom udario temelj sjemenišnoj knjiž- 
nici. Biskup Ožegović poslao ga kao vrlo dalovita djaka u sjeme- 
nište u Budimpeštu, gdje je uz bogosloviju učio filozofiju i ,,slobodne 
znanosti“, te je promoviran na čast doktora filozofije (1846.). Star- 
čević bijaše u Budimpešti u trećem tečaju bogoslovije, kad se spremala 
revolucija madžarska, pa je i on pohitio preko Drave, poput ostalih 
naših dlaka i bogoslova. Vele, da se Starčević vratio u Senj, gdje da 
je nastavio bogosloviju, ali ovdje dozrije njegova odluka, te svrgne 
mantiju, dok druga verzija kaže, da je bio bačen iz sjemeništa, i to 
u Budimpešti, pa je došao u Zagreb, i tu nastojao, da dobije stolicu. 
filozofije na zagrebačkoj akademiji. 

Starčević došao je u Zagreb god. 1848. u februaru, uoči revolu- 
cije. Stjepan Moyses, profesor filozofije na zagrebačkoj: akademiji, 
postao je doista god. 1847. kanonikom zagrebačkim, ali je čitave škol- 
ske godine još predavao!. God. 1848. bila je ova stolica ispražnjena, 
te je upravo negdje kad je Starčević došao u Zagreb, raspisan natječaj. 
On se natjecao za ovo mjesto, pa je — kako kažu — po tadašnjem 
običaju načinio pismeni i usmeni ispit. Starčević nije stekao ovo 
mjesto, a neosnovana je vijest, da je mjesto njega postao profesorom 
filozofije neki Čeh, koji nije imao kvalifikacije“. Škol:ke godine 1848./49. 
ova stolica još uvijek nije popunjena, već kao suplent predaje filožo- 
fiju Stjepan Muzler, inače gimnazijski katiheta i akademijski propo- 


vjednik. Pače i školske god. 1849:/50. ona je još ispražnjena“, a nije 


više ni trebalo, da se popunjuje, jer je srušen dosadašnji školski sistem 


1 U ,,Općem zagrebačkom koledaru za god. 4847." Moyses još nije kanonik, 
već profesor filozofije (str. 121.), a u istom koledaru za god. 1848. on je medju ka 
nonicima (str. 62.) ; na njegovu mjestu kod akademije označeno je, da je stolica 
,umo- i znanoslovja i nauka ćudorednosti"' ispražnjena (str. 162.). Ovako je dakle 
bilo krajem god. 1847., kad je ovaj koledar za slijedeću godinu izišao. 

2 Ova verzija možda je nastala povodom jednoga potonjega dogadjaja. Kad 
je Starčević god 1853. besplatno vršio tajničke poslove ,,Matice Ilirske" i wredjivao 
nekoliko mjeseci ,, Neven", a za slijedeću godinu odredila je ,,Matica?? tajniku i ujedno 
uredniku ,,Nevena'? stalnu plaću, bio je mjesto njega izabran tajnikom i urednikom 
Josip Praus, koji je došao iz Češke. e 

3 VI. Vežić : Opći zagrebački koledar za god. 1849. 1. dio str. 82. 

£ Ib. za god. 1850. I. dio str. 240. 

(1850.), te je nestala stara filozofija na akademiji, a gimnazija je mjesto 
šest razreda dobila osam. Profesorom filozofije nije dakle mogao po- 
stati na akademiji ni Starčević ni tko drugi. Ali da je potrajala stara 
filozofija na akademiji i da je ovu stolicu dobio Starčević, bio bi nje- 
gov rad jamačno krenuo drugim pravcem, i on bi se bio razvio, budući 
da je u njega — kako ćemo vidjeti — bilo mnogo sklonosti k filozo- 
fiji, kao prvi filozof naše preporodjene književnosti. 

Starčević djakovao je ovako od god. 1839.—1848, u svijetu, da- 
leko od svoga ličkoga Žitnika. Odbio se kao dijete od rodne. kuće, ali 
ona ga privlačila. Svakih školskih praznika on jamačno nije bio u 
Žitniku, ali nije uvijek ostao ni u Zagrebu. Svršavajući svoju fol- 
klorističku radnju ,,Nešto o pirnih običajih u Lici", što ju je napisao 
svršivši gimnaziju, kaže o Ličanima ,,Oni bolje mogu znati, jer kroz 
cijeli život gledaju običaje narodne, a meni rijetko ta sreća 
priskoči! Pripovijeda se, da je Starčević i nakon prve godine 
bogoslovije (1846.) došao u Žitnik o praznicima i da je doživio prizor, 
što ga nije mogao nigda zaboraviti. O Velikoj Gospojini, na proštenju 
kod župne crkve u Klancu, sijelu općine, sabralo se mnoštvo naroda. 
Kad je sa župnikom mladi Starčević išao u crkvu, opazi čovjeka, 
krepka i zdrava, kome su bile obje ruke odsječene. Bijaše to Filip Ba- 


ričević, podčasnik i vješt pisar krajišnički. Kad je u Baričevićevu domu 
poumirala muška odrasla čeljad, moradoše ga pustiti iz vojništva, 


i on je kao pismen čovjek čitavoj okolici dobro došao. Kako su kra- 
jišnici mnogo patili od nasilja i samovolje krajiških časnika, mnogi 
bi, kad je nastradao, došao k Baričeviću, da mu sastavi tužbu na glavno 
zapovjedništvo. Takovih tužba bilo je mnogo, pa se Baričević omrazio 
časnicima, koji su imali i neprilika radi njegove pisarije. Da mu se 
osvete, dadu mu odsjeći lijevu ruku. Kad on ni poslije toga nije prestao 
da piše tužbe seljacima, odsjekoše mu i desnicu ruku, i branič pravde 
postade bogalj na proštenju pred crkvenim vratima. 

Starčević bio je u Žitniku — koliko možemo utvrditi — u jesen 
god. 1848., odakle se prvi put javio kao publicist. U ,,Slavenskom ' 
Jugu" od 22. oktobra 1848. izašao je dopis njegov ,[z Like", 
koji je bez sumnje poglasica bijedne p iče o sakatom krajišniku Fi- 
lipu Baričeviću, što je duboko potresla dušom mladoga Starčevića.- 
Crtajući prilike u Krajini kaže on: ,,Dok sam u Granici živio, imao * 


! Danica, 1845. str. 147. 

sam često priliku viditi, gdje ova gospoda dva tri sata neprestano 
viču i ljeskovačom graničaru argumentiraju, pa gdje je bila sabljica, 
tu je bio autos efa; ali sam već devet godina izvan nje, te 
sam mislio, da je to prestalo, barem sada, kad je i turskoj raji zraka 
s'obode dopala, i da je novo podijeljena sloboda i u Granicu doprla, 
makar samo toliko, da je čovjeku dopušćeno prositi pravicu 
i pritužiti se poradi krivice učinjene, što je prije bilo crimen laesae 
majestatis." U Krajini nijesu se prilike nikako promijenile, pa zato 
Starčević ističe, da se znameniti hrvatski sabor od god. 1848. nije 
dosta zabavio pitanjem Krajine. Uredništvo je u opasci umolilo Star- 
čevića, da mu i nadalje ne uskrati svoje ,,vješto pero, a osobito mu 
stavilo na srce, da piše za pučki list ,,Prijatelj Puka“, koji je na- 
mijenjen i krajišnicima. Medjutim Kušlanov ,,Prijatelj Puka“, prvi 
pučki politički hrvatski list, koji je počeo izlaziti 9. augusta 1848., 
prestao je s pe naestim brojem 29. novembra iste godine, dakle malo 
iza Starčevićeva dopisa. Kad se Starčević vratio u Zagreb, to nam 
nije poznato, jer se poslije ovoga dopisa duže vremena ne javlja, ali 
kadno se javio, svakako nije više bio klerik. Što je utjecalo na 
Starčevića, da je ostavio odabrano zvanje, gotovo na izmaku bogo- 
slovnih studija, teško je reći. Verzija, da je bačen iz sjemeništa, 
jer da je dokazivao; da nema Boga!, čini se nevjerojatna, jer 
on nije bio ateista nikada. Ali u drugu ruku ne smijemo zatajiti, 
da je Starčević i u svojoj mladosti bio upravo veoma liberalan čovjek, 
te je naročito prvih godina, otkako je izašao iz sjemeništa, često 
govorio podrugljivo o kleru, na pr. u drami Porinu? (1851.), pa u 
iumaču istarskoga razvoda u Kukuljevićevu ,Arkivu“  (1852.) i 
drugdje. On u žestini nije birao riječi; protivili su mu se gdjekoji 
oblici, u kojima je vjera našla svoj izražaj u historiji čovječanstva, 
ali valja priznati, da si jeon o bivstvu vjere izgradio dublje, filo- 
zofske pojmove, i u tu svetinju nije nigda dirao, pače— u jednoj ko- 
zeriji — napisao je ozbiljne riječi: ,, Otkada se stade Cicero s Katonom 
ismjehivati iz vjere otaca svojih, odonda okrenu Rim od ruke.“? 
Starčević je — nema sumnje — već u mladosti svojoj bio na čistu, 
da će stupiti u prvi red narodne borbe, pa i ako još nije znao niti je 
u onim prilikama znati mogao, kojim će pravcem udariti, ipak je bio 


1 Dr. F. Iveković: Dr. Ante Starčević. Zagreb, 1905. str. 16. 
2 Neven, 1852. str. 397. 

svijestan, da će njegovu radu trebati potpuna sloboda i neovisnost.! 
Sačuvano je više anegdota iz života mladoga Starčevića kao klerika, 
i sve nam govore, da se neobuzdani zagrebački djak nije smirio ni u 
sjemeništu. Njegova osebujna ćud sinut će nam još jače u njegovim 
književnim borbama prvih godina apsolutizma, i rad ove ćudi, nema 
sumnje, da je bio u vječnoj borbi i u sjemeništu. Prirodjenu svo/u ćud 
žrtvovati značilo je Starčeviću žrtvovati sebe. U dubrovačkom pjes- 
niku Isusovcu Ignjatu Gjordjiću dobro je on opazio istu veliku 
borbu, što ju je sam bio vodio, pa zato o njemu kaže : ,,Sav pjesmarski 
život ovoga velikoga muža nije drugo, nego jasno ogledalo, u kome se 
vidi borba prirodjeneipo odgojenju prinudjene 
n arave i ćudi. U ovoj borbi Gjordjić je slavno vojevao i dovo- 
jevao. Jest, kad se govori, da je Montesquieu prvi vlastelin, koji se 
k dostojanstvu čovjeka najbliže primaknuo, mi smo primorani istim 
pravom reći, da je Gjordjić prvi muž, koji jesvoju čistu pri- 
rodjenost proti svima izvanskima navalam i 
predsudam obranio"? 1 Starčević je ovako obranio ,,svoju 
čistu prirodjenost" protiv svih spoljašnjih utjecaja, i to time, da je 


1 Meni se čini, da pripada Starčeviću pjesma ,Odgovor" (Danica, 1845. 
str. 169.), veoma lijepa i neobično iskrena, pa baš za to potpisao se pjesnik samo 
slovom X. Izašla je u isto doba, kad su izlazile u ,,Danici" ostali Starčevićevi pr- 
venci, upravo kad je otišao u sjemenište, te je u neku ruku pjesnikova ispovijest 
»,jednom od mojih drugova*, a isprepliću se u njoj elementi utjecaja iz dubrovačke 
i narodne poezije kao i u ostalim njegovim stihovima. Pjesnik odgovara svome drugu, 
Koji njegovo srce poredjuje ,,s izgorjelim vulkanom", jer je prestao ljubiti, pa 
priča o svojoj mrtvoj ljubavi i zahvaljuje joj usrdno, premda nije htjela, da do 
groba u njemu vlada ono, što mu je u srcu probudila. 


O hvala Ti na pogledu Tvome ! O hvala Ti na Tvom razgovoru, 
Koj kristalnom sijaše vedrinom, Kad me sveta drhtat ćut učini, 
Na cjelovu hvala Ti prvome, I na noći, koju na prozoru 

Koj me stvori inog svieta sinom. Sprovodismo, dvoreć' mjesečini | 


Ali mladi pjesnik našao je novi ideal, idol, ,,biće sveto"? : 


N i odje moj, koj od Slave ime Narod je moj, koj čovječnost brani, 
Nosi slavno, al ipak u tmini Koj slobodu traži čistu, rednu. 
Bludi tužan ; — narod je, s kojime U tom ti je sve, što ćut mii hrani, 


Želim past ja, il bit u visini. To je, što još grud mi grije lednu. 


2 Ante Starčević: Ignacije Gjordjića ,,Razlike pjesni". Nar. Novine, 1855 
str. 222. 

nakon teške borbe izašao iz sjemeništa ili mu poglavari nijesu dali, 
da ovakav ondje ostane. 

Starčević je u svemu ostao dijete svoje rodjene grude, koja je 
ostala čista i narodna, i akose na nju najviše tudjinstva sleglo, i 
gdje je ostao narodni jezik čist kao suza i bogat, i ako nije njem- 
ština bila nigdje tako silovita kao u Krajini. Osobita je značajka 
Ličanina, — naročito se to vidi u književnosti kod Sime Starčevića, 
Antuna Starčevića, Frana Kurelca i drugih — da odgoj, pa ma i najsve- 
stranija i najdublja naobrazba, nigda njegov značaj ne mogu sebi asi- 
milirati, već ih on preobraća, usvaja i asimilira prema obilježjima svoga 
značaja. Starčević je mogao boriti se za svoje ideje — a borba bila je 
jedina njegova strast — samo ako sačuva netaknutu čitavu svoju indi- 
viđualnost, odbivši sve utjecaje, i potpunu slobodu svojih misli, neve- 
zanost svoje ćudi i svoga jakoga temperamenta, pa za nj uopće nije 
moglo biti nikakva službenoga zvanja. 

U književnim prvencima u doba preporoda nije Starčević odavao 
još nikakvih individualnih crta: zanos općeni za dubrovačke pjes- 
nike i ugledavanje u narodnu poeziju učiniše ga mladim imitatsrom, 
kakovi su bili i drugi pjesnici ovoga doba. Jedino stil prve njegove 
proze odaje, da u našu književnost ulazi snažan i osebujan talenat. 
Kadno se u nas u početku apsolutizma sve odvraćalo ili se moralo od- 
vraćati od politike, činilo se i Starčeviću, da nastaju osobito povoljne 
prilike za književni rad, pa je i on poput svojih drugova iz mladje 
preporodne generacije prešao od pjesničkih pokušaja u književniko- 
vanje na široj osnovi. Ali sada svuda izbijaju sve biljege njegove indi- 
vidualnosti, jer ne osjeća nikakvih spona i prepreka : žestoka ćud, 
sarkazam i ironija. Mladi pisac, ako pohvali nekoga, time je drugoga 
uvrijedio ; ničim nije zadovoljan, sve hoće da prevrne, svuda traži 
svoje putove. Pripisivati ovome književnome radu veće značenje, bilo 
bi pretjerano, osobito kadno su najznatniji radovi Starčevićevi iz 
ovoga doba ostali u rukopisu, od čega se vrlo malo sačuvalo. Ali sav 


je ovaj rad vanredno vrijedan, da se podrobno prouči: u njemu - 


se odrazuju gotovo sve značajne crte doba Bachova apsolutizma u 
Hrvatskoj, a u drugu ruku Starčevićev bogat književni rad u doba 
apsolutizma, u književnoj povijesti slabo ili nikako poznat, jedini je 
izvor za proučavanje postanja njegovih ideja i prvoga razvitka tako 
izrazitih crta njegova značaja. 

III. FILOZOFSKE KOZERIJE. 


Medju mladim preporoditeljima isticao se Ljudevit Gaj kao doktor 
filozofije. Ova čast još je i kasnije bila dosta rijetka u Hrvatskoj. U 
mladjoj preporodnoj generaciji, što se javila posljednjih godina Ili- 
rizma, uoči revolucije, istakao se ovako kao doktor filozofije Ante Star- 
čević, ali on se u Hrvatskoj uistinu prvi doista i bavio filozofijom u 
svom književnom radu. 

Starčević se poveo za najdubljim svojim duševnim nagnućima, 
ako se natjecao, ma i bez uspjeha, za stolicu filozofije. Ova mu je nauka 
tako omiljela, te nije nigda tražio druge kvalifikacije. Filozofija naj- 
ljepše je dolikovala njegovu dragovoljnom siromaštvu, što ga je već 
sada zavolio, pa je sam o sebi u pola šale, a pola istine govorio : ,,da je 
filozofirati najlakše; jer za druge znanosti hoće se knjiga, a za knjige 
hoće se novaca, a za novce dobiti hoće se — — ja ne znam, šta bi ti 
rekao, još bo ovome pitanju nisam na kraj stao."t Starčević nije filo- 
zof naučenjak, ali se istakao u svemu — opet posve na svoj način — 
kao originalni mislilac, a o svemu, čimegod se bavio, imao je u osnovi 
filozofsko shvatanje. U našoj mladoj književnosti u ovo doba uopće 
niti se osjećala potreba filozofije kao nauke, niti smo mogli, imati filozofa 
naučenjaka, već su nam dostajali mislioci, koji su filozofske teme 
obradjivali u različitim književnim vrstama, a ne u naučnoj formi. 
Starčević zašao je u tom pravcu ipak od svih najbliže k filozofiji, 
i ako je filozofiji najbliža njegova radnja upravo putopis u obliku — 
humoreske. 

U Vežićevu ,,Općem zagrebačkom koledaru za god. 1850." izašla 
su dva članka: ,Djetinstvo, muževnost, mladost, 
starost" te osebni članak ,Starost" kao nastavak prvoga. 
Oba su članka od istoga pisca, pa i ako on nije nikako označen, nema 


“nikakve sumnje, da potječu od Starčevića. U ovo doba mi i nemamo 


drugoga pisca, koji bi ove teme umio ovako obraditi. Jezik, stil, shva- 
tanje historije, simpatije za odredjena lica iz historije, ironija, silni 
aforizmi, liberalizam, što prelazi u satiru, potpuno omalovažavanje 
žene, sve su to obilježja ovih članaka, što odaju pero Starčevićevo. 

Oba su Starčevićeva članka jedna kulturno-psihološka studija, 
u kojoj pisac crta različite dobi ljudske, njihovu psihologiju i zna- 


čenje u historiji, u političkom, socijalnom i općeno kulturnom životu 


IA. S.: Poslanica pobratimu. Neven, 1852. str. 141. 

čovječanstva. Starčeviću je život jedna linija sa dva pravca: jedan 
je napredan, drugi natražan. Svaka dob ima na ovoj crti svoje od- 
redjeno mjesto, i ako crtusavijemo u kružnicu, kako i teče ljudski život, 
onda se točke, koje na crti označuju djetinjstvo i starost, spajaju u 
jednu točku. U životu vezan je sa starošću ,,vjerozakonski, politični 
i znanstveni historizam, sa mladošću radikalizam, a s muževnošću 
liberalizam?! 

Starčević razvija ovu osnovnu misao u oba članka. Njegova je 
simpatija mladost, ali i ako je još u cvijetu mladosti, njegov je 
uzor muževnost. ,Mladić izradjuje u sebi — kaže on — nekakovi 
pomisao, a muž siplje za sobom nekakvu zrelost misli. Obadva, dajuć? 
pribit se na križ za svetu stvar, odbacuju bez uslovja barem očiti 
upliv žena, dječaka i staraca. To navlastito odaljuje ih od rečenoga 
društva i odlikuje značajem muževnim." U historiji izgledi su mu oni 
velikani, a vrlo rijetki, koji su vječno sačuvali muževnost svoga zna- 
čaja. Takovi su ,muževi pravi": Sokrat, Epaminonda, Cezar, Na- 
poleon i Vladislav IV. A kako je s pojedinim ljudima, tako je i sa sta- 
ležima i pojedinim narodima. ,Duhovništvo radi zvanja i dužnosti 
svoje, a plemstvo opet radi roda i ispraznosti svoje, jesu rodjeni starci, 
žene pak po prirodi djeca ; stališ srednji dava mnoštvo mladića, a 
katkada i muževa, stališ pak seljački, navlastito kod nas, u vjeko- 
vitom je djetinstvu." Ovako je Azija zemlja vjekovite djece, kojom 
upravljaju starci, Afrika je sjedište djetinjstva, Amerika mladosti, a 
Evropa muževnosti. Ova razmišljanja vrlo su obilježna za Starčevića, 
jer se upravo ovdje, gdje je u njega još sve u zametku, najjasnije 
vidi njegov duševni razvitak : on ide za stvaranjem muževnosti svoga 
značaja, odbijajući od sebe sve zapreke, svaki utjecaj djece, žene 
i staraca, koračajući samostalno u borbu života, riješivši se svih pred- 
suda, a cijeneći, sam još vrlo mlad, više liberalizam muževnosti od 
radikalizma mladosti. 

Starčević, osjećajući u sebi mladost, a težeći za muževnošću, sklon 
uvijek isticanju opreka, osobiti je članak posvetio.starosti, te izrekao 
o starcu mnoštvo duhovitih i dubokih karakteristika i aforizama : 

Ne poznaje on odnosnih (relativnih) istina. Svaka njegova riječ 
istina mu je neodnosna, sva mudrost apsolutna. 

Zaboravio je puteve i sredstva, kojimi se je mudrosti dokopao, 
i samo pamti posljednje rezultate, koje drži kao neoprovrzive istine. 


! VI. Vežić : Opći zagrebački koledar za god. 1850. II. dio, str. 44. 





| 
| 

Sama su to zastarjela pravila, na koja se sili nov život da nategne, 
zato je mudrost njegova puki formalizam. 

»I zaista formalizam taj mudrosti staračke nije ni najmanje umni, 
ne osniva bo on se na spekulaciji i njenoj kategori, već na historičkih 
predsudah, na pisanih ustavih, na liturgiji, birokraciji, etiketi i na 
ostalih samo spoljašnjih razmjerjih.? ' 

»Starcu mila je aritmetika i sva matematika, on miluje grama- 
tiku i logiku, jer su to nauke, kao duša njegova, pune samih forma 
i pravila, nepromijenjene i nepogrješive.? 

»Na polju vjere starac gubi duha i slijepo se drži pismena. Ne pita 
on za bitnost, za nutarnji duh religije, već samo za izvanjske obrede. 
Crkva mu više znači, nego ona velika misao, koja ju je u život uvela.? 

»Mole se Kristu, a u isti taj mah zapovjedili bi ga, kao Husa, 
metnuti na oganj, da se, povrativši se na zemlju, usudi čistiti vlastito 
svoje djelo od zemnih i historičkih pridataka.? 

Ovaki starac, kako ga je Starčević ocrtao, ne može dakako biti 
elemenat napretka, naročito u političkom životu. Starac poima sve samo 
izvanjski, , mne videći bitnost prava i božanstvenost njegovu, kojom 
čovjek valja da odiše; on ne poznaje pravde, već se drži samo slova 
zakona. Starci su sačinili diplomaciju, a ,,diplomacija staraca razdaje 
patente genijske". Starci su utjelovljeni historicizam, a o njemu van- 
redno dobro Starčević kaže: ,,Sistem historicizma osniva se ne na 
nerazumljenju svoga vremena, već na nehtjenju razumjeti ga. S tuda 
se radja tiranija legalizma, sto puta nesnosnija od tiranije rađika- 
lizma." Starčević je i poslije kao politik ostao dosljedno kod ovoga 
mišljenja. ' 

Starčević, koji se sim već u ovo doba od šale nazivao ,,starac 
Sigmoviću", jer je pisao pod šifrom grčkoga slova ž (sigma), a 
poslije je dobio nadimak Stari, nije u starcu našao gotovo ništa 
simpatično i korisno. Njegovi nazori posve su oprečni nazorima 
Ciceronovim u djelu ,,Cato maior sive de senectute?. Tek na kraju 
Starčević je donekle svoje misli ublažio, kad veli : ,,Starac je neophodno 
potrebit za čovječanstvo. (On je, kao Atila, bič božji, za bijesni radi- 
kalizam, uzdržava nenaravno napredovanje i ne dopušta demago- 
gičku anarhiju i nadzira poredak? — ali to vrijedi za one starce, koji 
su ,,prijatelji napretka, a takovi su, kako se iz čitava njegova članka 
vidi, vrlo rijetki. 


»Hrvatsko Kolo“ 1912, 24 

Starčevićeva oba članku u Vežićevu Koledaru dirala su osjetljivost 
na sve strane : naši starci, koji su toliko učinili za naš narodni pre- 
porod, naš rodoljubni kler, naše žene i djevojke, pa naše plemstvo, 
sve je to moglo biti uvrijedjeno. 

U ,,Nevenu' (1852.) priopćio je Starčević nekoliko svojih filo- 
zofskih pisama u obliku putopisne humoreske s naslovom ,,Pos1a- 
nica pobratimu D.M. u B.'! Starčević piše prijatelju Dragiji 
o svome putu iz Like preko Karlovca u Zagreb i o dojmovima u pre- 
obličenu Zagrebu prvih godina apsolutizma. Ali o samome putu malo 
je tu govora, jer on se svuda susreće sa samim filozofskim pitanjima, 
u svezi sa suvremenim našim životom, i kao Sokrata njega nikako ne 
zanimaju krajevi, već samo — ljudi. U ovim filozofskim čavrljanjima 
više nego igdje drugdje izbijaju iz humora — to je za nj vrlo obilježno 
— misli njegove o preozbiljnim stvarima, i tu je on jasnije nego igdje 
u ono doba ocrtao svoje nazore o životu i ljudima, a po tomu i sa- 
moga sebe. 

Prvih godina apsolutizma, kad se reorganizovala čitava naša 
uprava i sav službeni život, bilo je bezbrojno mnogo služba prema 
primitivnom službenom životu iz jedva minulih varmedjijskih dana, 
pa i ako su u Hrvatsku nagrnuli tudjinci, nastala je i u nas jagma za 
što boljim mjestima, i svuda je izbila i prevladavala sebičnost sa svim 
svojim posljedicama. Starčević, koji je već sada živio posve drugim, 
neovisnim životom, sjajnom je ironijom zahvatio ovu osnovnu crtu 
života svoga vremena., 

Sokrat — kaže on — koji je na zemlju donio božanstveni nauk, 
da bude znao za krepost gradjansku, vojničku, sudačku it.d., ne bi bio 
rekao: najnužnija je stvar naučiti ljude, kako imaju živjeti, ,.nego 
da je bio u našoj koži, bio bi rekao: najnužnija je stvar naučiti 
ljude, kako se mogu novca dočepati." S velikom dijalektikom i 
s jednako velikim humorom raspravlja on poput modernoga Sokrata 
modernu ovu temu. On crta različite putove, koji do novca vođe, ali 
najsigurniji, što ga proglašuje matematičkom istinom , jest ,isto- 
mišljenost? t. j. misli onako, kako drugi hoće. 

Dakle, ako kaniš koju stvar dobiti, vladaj se polag onoga, koji 
ju ima ; ako je on nazebao, i ti kašlji ; 'ako je on šepav, iti hramlji; 
ako je on ćorav, iti jedno oko stisni ; ako je on slaba viđa, i ti zažmiri, 


1 Neven, god, 1852, str, 140, 155, 327, 342, 395 

it. d., svu njegovu nesreću š njime podnašaj, pa budi siguran, da će te 
on učiniti djelnikom i sreće svoje.?t 

Starčević je time osobito istakao osamljenost svoga uvjerenja, 

svoje misli; on kao silan indiviđualist ne bi nikad i ni za što pošao 
stazom drugoga. On je u ovoj okolini, što se goni za krajcarom 
tudjom, a gubi sebe, osamljen filozof, koji razmišljajući o novcu, do- 
lazi do uvjerenja, da je novac spoljašnja stvar, to jest takova, koju on 
ne može nazvati svojom. ,Mi mudroslovci zovemo nenašim sve 
ono, štogod nije u duhu našem : u tome smo medju svim drugim lju- 
dima najpametniji." Ali ipak on se boji, kad je tako vješto raspravio 
pitanje, kako se sigurno može do novaca doći, da mu prijatelj ne po- 
šalje praznu mošnju s pismom : ,,Kad imaš novaca, eto ti mošnja, za 
da ih uzmogneš kamo spravljati." Zato i prijatelju savjetuje, čega se 
i sam drži: ,,Ostani kod staroga kaoi ja: novca ćeš imati time 
više, čim ćeš ga manje trebovati, a trebati ćeš ga time manje, čim 
ćeš biti zadovoljniji. Zadovoljan ćeš biti, ako ne budeš više iskao, 
negoli ti je treba za moći kreposno živjeti.?? 

“ Filozofija Starčevićeva je praktična filozofija ; etika, koja odre- 
djuje pravac životu kreposnika, područje je njegova razmišljanja. 
On u čitavoj smiješnosti prikazuje etiku prosječne svoje okoline, u 
čemu se još jače ističe kao stoik u svojoj etici, koji radi ovoga 
kontrasta rado prelazi u cinizam. Filozof njemu jeisto, što i ,,učitelj 
života". Zato se i narugao — duhovitije nego iko — sredovječnoj 
skolastici kao beskorisnoj nauci: ,,Ovdje će ti pasti na um 0oso- 
bito: doktor invicibilis, doctor angelicus, doctor seraficus, doctor 
profundissimus, i Albertus Magnus. Bože moj, koliko su ovi muževi 
čovječanstvu pokoristili! — Sam Albertusnapisao je u svojima Memo- 
rabilia takove stvari, koje, da bi valjale, više bi danas koristile, negoli 
djela svih dosadašnjih muževa." Starčević veli: ,,ja samo znanost 
života štujem, a za drugo sve skupa ne marim, A ova je filozofija 
najbolje i pristajala njegovu značaju : ona stvara neprijatelje, protiv 
kojih treba mudrac svoj značaj očeličiti, da ih pobijedi. 

Starčević je pristao uz ovu filozofiju, jer je za pristašu najopasnija, 
aonjetoiznao, te je divno prikazao udes učitelja života: ,,Znamenito 
je pojavljenje u dogodjajnici naroda, da su oni muževi vazda bili pro- 
gonjeni, koji su ovu znanost učili onako, kako valja. Dok su se mu- 


1 Neven, 1852. str. 156. 
% Neven, 1852, str. 157, 

draci zabavljali ženidbom i radjanjem bogova; dok su ispitivali, je li 
postala zemlja iz kamena, ali kamen iz zemlje; dok su se mučili doka- 
zivajući, da je svijet onda i onda stvoren, da je tada i tada ovu sliku 
dobio i t. d. Dok su punili uši naroda takovim stvarima, koje niti ko- 
risti znati, niti ne znati škodi, doonda nisu znali za neprijateljstvo izvan 
kod svojih drugova; a dok Sokrates taj put ostavi, pa stade govo- 
riti o uredjivanju čina, što se dogodi? — To mi nije treba tebi napomi- 
njati, jer ti znaš, samo ću ti kazati, što je kod mene u toj stvari naj- 
znamenitije. Kad starac reče : ,, Ja se čudim, što onaj čoban ne će da 
prizna, da nije dobar, da nije za blago, pod kim je blaga svaki dan 
manje, a iono malo, što ostaje, postaje mršavije!" Kad ovo starac reče, 
zabrani mu Kritija i Karikle o čobanima govoriti. — Kad starac reče: 
,Ja se čudim, da onaj poglavar ne prizna svoju nevaljanost, pod ko- 
jime se narod zatire i kvari !'? — zabraniše mu divaniti o državnim 
poslovima. Kad se starac upusti u kućni život, zabraniše mu divaniti 
o čizmarima, kovačima i drvodjelcima, t. j. zabraniše mu govoriti o 
svim rukotvorcima, — a napokon mu zabraniše divaniti s mladićima. 
Kad ih starac stisnu, — onda tekar kazaše, što hoće: ,,Ako ti je što 
stalo do glave, Sokrate, ne divani s nikim o ničem? — t.j. ne divani o 
stvarima, koje imaju ikakvo utočje u ži vot. Ovako je bilo u Ateni, 
a drugdje je i danas ovako.?! 

. Starčević, i ako mlad, govori već iz iskustva : on je već sada znao, 
što znači dirati u stvari, koje postoje, u stvari života, ili kako sam kaže: 
,upušćati se u istraživanje razboritosti onih stvari, koje već opstoje? 
— pa idući ipak dosljedno ovim pravcem, on je u našoj sredini u doba 
apsolutizma doista ubrzo došao do toga, da nije više smio ni mogao 
ni o čemu govoriti. 

Starčević, i ako je tako strastveno volio ,,znanost života! i za- 
dirao u javni život svom žestinom svoga tvrdoga uvjerenja, ipak je 
— što se tiče više njegova privatnog života — uza to u isto vrijeme 
razvio u sebi posve prirodno jednako izrazitu, a oprečnu jednu crtu 
značaja: tražeći sreću u samome sebi i znajući, da po svojoj misli 
može jedino on sam živjeti, zavolio je inokosan život i samoću, u kojoj 
već sada, u cvijetu mladosti, ima i cinizma. ,Ja sam čovjek — veli 
— koji je prije živiou samoći, a sada žive u pustinji.?"* U ovoj samoći 
on nije osjećao nikakvih potreba ni nedostataka, pače postao je odrje- 


" Neven, 1852. str. 343—344. 
ž Neven, 1852. str. 155 

šiti misogin, koji i ako nije upravo mrzio ženu, imao je za nju samo 
jedan izražaj — ironiju. On kao da je poput Aristotela svaki dan hvalio 
Bogu, što se rodio muškarac, a ne žena. Najiskrenije je govorio o 
tome, kad je prvi put zaveo razgovor o psihologiji žene, u članku 
»Djetinstvo, muževnost, mladost, starost", gdje je jasno rečeno, 
zašto se uvijek uklanjao ženi: on je težio, da u sebi izradi idealni 
muževni značaj, čistu aktivnost ustaljenih već filozofskih načela, a 
ovakav muž treba da odbacuje ,,bez uslovja barem očiti upliv žena, 
dječaka i staraca."! Psihologija žene Starčeviću je u glavnim crtama 
istovetna psihologiji starca. Starac i žena imadu ista obilježja: ćutlji- 
vost duše, studenu krv u poduzeću, težnju k dostoj anstvu, umijeće, da 
se uzdrže u dostojanstvu ; njihovu nemoć označuje: himba, varka, opor- 
nost, osvetoljublje, želja za spletkama, proračunanje. »Žena i starac 
hoće vladat, premda nisu k tomu sposobni. Ako se odreknu vlade, 
tim većma teže za gospodovanjem. Osvajaju ljude samom pojavom. 
Njihova je mudrost u osvjedočivanju. Njihov je savjet uvijek bez po- 
misli, ali je koristan i istinit, kadgod se tiče poznavanja pojedine: osobe 
ili kakve sitnice. ,,Za bajke, pletke i anegdote tu je posvećeni gaj.'? 

Starčević govoreći o psihologiji žene, pa povukavšiiznje dosljedne 
konsekvencije za praktičan život, dopušta još ovdje ženidhu, ali pre- 
poruča, da se uzima odrasla djevojka ili zrela žena, jer uz mlado dje- 
vojče mora muž biti boj kroz koju godinu, a uz staru babu — vječno. 
Za dvije godine on je kao protivnik krasnoga spola napredovao: u 
,»Poslanici pobratimu" o ženidbi podrugljivo govori: ,Jaine sanjam, 
da ću se kada ženiti ; ja sam radio kao i Tale: on je mudrac veliki bio, 
ai ja se za takovoga držim ; on je do 30. godine govorio, da je 
premlad, a od 30., da je prestar za ženidbu. Ja ih ravno još ne 
imam trideset, ali sada ljudi ne živu onako dugo, pa se mogu za 
prestara držati."3 Starčević bioje s ovim svojim nazorima svakako 
osebna pojava u zagrebačkom društvu, a njemu je ova osebnost 
upravo prijala, jer ga je utvrdjivala u samoći. Jamačno su već sada 
i ove misli poput svih njegovih nazora u našoj sredini izazivale neki 
otpor, a kad je on kasnije kao feljtonist ,, Nevena" (1853.) stao izravno 
šale zbijati sa Zagrepkinjama, one su protiv njegova pisanja, kako 
ćemo vidjeti, povele javnu akciju. 

! Opći zagrebački koledar za god. 1850. II, dio, str. 45. 


Ž Ib. str. 45. 
Š Neven; 1852. stti 397. 

Starčevićeva ,,Poslanica pobratimu? prva je filozofska kozerija 
u našoj: književnosti, a zanimljivo je, da su se i poslije toga, kad se 
i u nas počelo nastojati oko filozofije, i to upravo iz područja prak- 
tične filozofije, pitanja pretresala u obliku pisama. Ova je ,,Posla- 
nica? izvrsna satira i na suvremeni život, koji je u nas skretao stran- 
puticama i rasputicama, jer u osnovi nije imao stalnoga naziranja o 
svijetu i životu. Mudrac, stoik i cinik, podruguje se svima, koji traže 
i uživaju sreću u jagmi za relativnim vrijednostima, a on im otkriva 
bezvrijednost njihove sreće i sreću svoju u — svome zadovoljstvu. 
Pišući i raščinjavajući Starčević prvi filozofske pojmove, prvi je u 
nas nagazio na potrebu, da stvara hrvatsku filozofsku terminologiju. 
Praktična filozofija njemu je ,,znanost života". On razlikuje značenje 
riječi ,,znanost" i nauka", Njegovi su termini u Vežićevu koledaru : 
»Zbiljnost ili realnost", ,,uzor ili idealnost", pomisao, razmisao, od- 
nosni (relativni), bitnost, ćutljivost ; a u ,,Poslanici* : učenost, porek 
(contradictio), istomišljenost, usebnost, izvansebnost. 


Starčević nijese ni poslije odrekao filozofije. U ,,Hrvatskom ka- . 


lendaru za god. 1858." priopćio je kao urednik oko četiri stotine afo- 
rizama, jamačno originalnih, koji su plod njegovih razmišljanja i nje- 
gove etike. Kako je gotovo svaka njegova misao bila aforizam, tako 
je osnov svega njegova rada i života bila filozofija, i ako nije imao 
ni poslije prilike, da je ovradjuje kao nauku. Historijom nije se Star- 
čević mnogo bavio, alii ona mu je više nego obična knjiga nagomilanih 
iskustva, ona mu je bila—knjiga filozofije. U polemicis A. T. Brlićem 
kaže: ,,Historija je meni tako plemenita stvar, da za stalno držim — 
moguće u mojoj zanešenosti — da nje još ni jedan narod nij e- 
dan listić ne ima.'+ Starčević dakle shvaća historiju kao duboki 
engleski essayist Macaulay, koji jednako u essay-u ,,O povijesti?? veli, 
da je uistinu biti velik historik možda najrjedje duševno svojstvo, 
i zato, dok ima djela različite vrste sasvim savršenih, mi,,ne znamo 
ni za jedno povjesničko djelo, koje bi bar donekle priličilo našoj ideji, 
kakova bi povijest morala biti; ne znamo ni za jedno povjesničko 
djelo, koje nije daleko, na jednu ili drugu stranu, zašlo s pravoga 
puta.2 

Starčević je u ,,Poslanici pobratimu', ma i kroz smijeh, izrekao 
one maksime, kojih se čitav život držao. On nije pisao naučna filo- 


1 2.: Nekoje historičke neistine. Nar. Nov. 1851. str. 732. i 744. 
* Th, B. Macaulay : Odabrani essay-i. (Zagreb, 1896.) str. 3 

zofska djela, ali opsežna filozofska naobrazba i prirodjeno nagnuće 
k ovoj nauci dalo mu je, gdje još nije dohvatio ni tridesetu, nešto, 
čega nije tada imao valjada ni jedan naš književnik : potpuno iz- 
radjeno već naziranje o svijetui životu. Starčević je to odavao 
svuda i u svemu : u polemici, u feljtonu, u svojim dramama, u svojim 
mislima o nauci, naročito o historiji i lingvistici, u humoreskama, u 
filozofskom humorističnom čavrljanju, pa i u zbilji svoga života, 
koji već sada teče odredjenim svojim utrenikom. Filozofija je dala 
Starčeviću dublje shvatanje pojmova, koji su osnov književnog i po- 
litičkog rada, i dala mu je originalnu dijalektiku, kojom se služio sad 
kao književnik, a poslije kao politik i govornik. Filozofija je uistinu 
osnov njegove pojave: on je ostavio sjemenište kao doktor filozofije, 
možda i radi svojefilozofije, i snjomese javio u književnosti..Ona, iako 
nije njegovu značaju udarila novih crta, ustalila je njegova prirodjena 
nagnuća, po čemu je i bio u svemu originalan i samonikao; podala 
im jaki izražaj, a upravo po ovoj izrazitosti postao je on u doba 
apsolutizma najzanimljivija pojava medju književnicima u mladjoj 
generaciji, a u doba konstitucije u politici. 


IV. KNJIŽEVNA KRITIKA I POLEMIKA. 


Starčević bio je prvih godina apsolutizma najagilniji pokretač 
mladje generacije, što se u književnosti pojavila posljednjih godina 
preporoda narodnoga, uoči revolucije. Kad se na glavnoj skupštini 
27. februara god. 1854. Matica Ilirska konstituirala kao samostalno 
prosvjetno društvo te izabrala prvi svoj odbor, pobijedjen je Gaj, 
koji je kandidirao za predsjednika, sa svojim pristašama. Preporo- 
ditelji odbijali su se od njega s političkih povoda, nastojeći dai u pro- 
svjetnom životu njegova riječ izgubi značenje. Zato je Gaj skupljao 
oko sebe mladju generaciju i nastojao, da se ona organizira kao grupa 
protiv Matičara. Ante Starčević pristao je uz Gaja i bio je od g. 1854. 
do 1852. stalni suradnik ,,Narodnih.Novina". Već g. 1854. osnovano 
je u Zagrebu ,Društvo zaknjiževnuradnju, o kome 
veoma malo znamo, ali zacijelo bio je Starčević duša društva.,,Članovi 
društva tog — većom stranom od mladjeg naraštaja — preduzeli su si 
za svrhu, da knjištvo naše, koje od nekog vremena gotovo u najvećoj 
letargiji čami, dignu, te ljubav i prvobitno ono revnovanje za knjištvo, 
koje je s početka preporodjene naše narodnosti uz najveće oduševe» 

ljenje domorodaca njegovano, iznova tako kod spisateljstva kao i kod 
pučanstva probude." Medjulim mjeseca novembra god. 1851. zabra- 
nilo je c. kr. satništvo dalji opstanak društvu, jer nije bilo na vrijeme 
prijavljeno redarstvenoj oblasti, niti je imalo kakvu dozvolu. No u 
,,Narodnim Novinama"' 23. jula god. 1852. javlja se: ,,Radost 
nas obuzima, što sad javiti možemo, da je visoka c. k. banska vlada 
društvo ovo odobrila i opstanak njegov dozvolila" — te se pozivlju 
članovi i prijatelji za sjutradan na sastanak, da se društvo preustroji 
i da se stvore pravila. 

Upravo ove dvije godine, što je ,,Društvo za književnu radnju! 
bilo u zametku (1851.—1852.), radio je Ante Starčević kao feljtonist 
,Narodnih Novina" izrazito u pravcu, da se podigne nekadašnje 
zanimanje za književnost, ali njegovi nazori, odlučno stanovišie 
protiv Maličara, pa njegova salirička žica, što je nigdje nije mogao 
zatajiti, — sve je to izvrnulo njegovu književnu kritiku u polemiku, 
koja je malo koristila razviiku hrvaiske književnosti, a mnogo je 
škodila Starčeviću, da se u prilikama, što ih je sam oko sebe stvorio, 
nije mogao razvijali u svom književnom radu. 

Prvi njegov feljton: ,Gusle, serbische National- 
lieder", ocjena prijevoda narodnih pjesama Ludwiga Augusta 
Frankla, što je uto izašao u Beču, prošao je mirno.! Umah 
poslije toga priopćio je oveći članak: ,Kolo. Knjiga VIII", 
prikaz najnovije sveske Matičina ,,Kola", što ju je uredio An- 
drija Torkvato Brlić.2 Starčevićeve karakteristike naših književnih 
prilika vrlo su točne, pa ih je vrijedno i zabilježili. O ,,Kolu? 
on kaže: ,Prvi svezak razgrabismo na jagmu, tako da ga mnogi 
nije ni dobio ; za drugi se svezak već nismo toliko otimali, premda 
nije nimalo bio gori, ako ne bolji od prvoga, a to stoga, što je i 
on bio ,,Kolo? ; za treću smo knjigu još manje marili, samo zato, 
što je i ona bila ,,Kolo'. — Pa dalje: ,,Drugi narodi na toliko se 
običavaju u jedno ime zaljubiti, da se ne pušćaju od njega nikako 
odbiti, — a kod nas je sasvim drugačije ; naše ,,Kolo'' premda napre- 
dovaše, koliko bijaše moguće, itako svaki je dan gubilo to većma 
cijenu i ljubav kod naroda. Nije ni čudo: ,,Kolo' i Vraz — toliko 
puta !" Iz ,,Matice'' baciše Vraza — kaže Starčević — radi nerada, 

1 Narodne Novine, 18514. str. 645. — Starčević se nije potpisao, ali poslije 


se pozvao na ovaj svoj članak. 
2; Narodne Novine, 1854., str. 653i j 

a niko nije u ono doba revolucije književno radio. ,»»Vraz, odbačen, 
dovrši i izdade VII. knjigu ,,Kola", koju već prije bijaše sastavio, 
i, da je na njegovu bilo, bila bi već davno i izišla; zalim umre 
— muž, koji je svoju osobnu sreću sreći svoga naroda žrtvovao, 
i kome danas najveći prvašnji ogovaratelji i mrzitelji zasluženi 
vijenac pletu. Šta ćemo, ovako je i kod starih Židova bilo, pa su 
došli onamo, kamo ćemo i mi ovim putem doći.? 

Kako je izišla osma knjiga ,,Kola", bilo je ljudi, koji ,,strašno 
viču" protiv časopisa. Starčević nastojao je urednika odbraniti već 
samim crtanjem književnih prilika, a slabiju sadržinu ,,Kola?? ispri- 
čava izrijekom i tijem, što više nije slobodno predožujsko doba, 
pa je i cenzura utjecala na sadržinu osme sveske ,,Kola". Star- 
čević pače, što je bilo i posve nezgodno, kaže, da je Brlić Sposob- 
niji pisac i da će biti bolji urednik od Vraza. Ali Starčević je malo 
zadr'o u Brlićevu raspravu ,Životopis Krešimira Veli- 
koga? i u pravopis, što ga je Matica upravo prihvatila, i to je bio 
početak golemih polemika. 

U Beču sastali su se 28. marta god. 1850. hrvatski i Srpski knji- 
ževnici: Kukuljević, Demeter, Ivan Mažuranić, Vinko Pacel, Vuk 
Karadžić, Gjuro Daničić i Stjepan Pejaković te Slovenac Franjo 
Miklošić, da uglave neka pravila za jezik i pravopis, držeći*se načela, 
»da jedan narod treba jednu književnost da ima, a videći, 
da je ona sada raskomadana nesamo po bukvici, nego i po jeziku i 
pravopisu. Na ovome prvom sastanku hrvatskih i srpskih knji- 
ževnika oni : 

1. jednoglasice priznaju, da ne valja miješajući narječja graditi 


. narječje novo, kojega u narodu nema, nego je bolje od narodnih 


narječja izabrali jedno, da bude književni jezik. 

2 jednoglasice priznaju, da je najpravije i najbolje primiti 
južno narječje, da bude književno, a Vuka su zamolili, da napiše glavna 
pravila za južno narječje, što je on i učinio, da svaki nauči, gdje treba 
mjesto staroslovjenskoga j at pisati -ije, -je, -e ili si. 

3. drže dobrim i potrebnim, da i Srbi pišu -h svuda, gdje 
mu je po etimologiji mjesto, kao što ga i narod obadva vjerozakona 
na mnogo mjesta u južnim krajevima govori. 

4. jednoglasice priznaju, da -h u imenica na kraju genetiva 
Plurala ne treba pisati, jer mu ondje ni po etimologiji, ni po općenome 
narodnom govoru, ni po staroslovjenskom jeziku, ni po ostalim slo- 

vjenskim jezicima nije mjesta. Samo, gdje se nikako ne bi moglo 
razumjeli, da je genetiv, treba upotrijebili akcenat. 

5. zaključuju, da se ispred vokalnoga -r. ne meće ni -a ni -& 
muklo. 

Ova načela, posve zdrava, stvorena u duhu preporodnih težnja 
za narodnim jedinstvom, s naučnom motivacijom i s Vukovim člankom 
,»Glavna pravila za južno narječje", priopćena su javnosti s molbom, 
da književnici uznjih pristanu.t Ovim pravcem u radu oko narodnoga 
jedinstva mislilo se i dalje ići. 

U doba Ilirizma nije u nas bilo velikih simpatija za Vuka Ka- 
radžića, i ako su se mnogo cijenile njegove narodne pjesme. On 

je bio pače i otvoren protivnik Ilirizma. Njegov posjet u Zagrebu 
(1838.) prošao je za ono oduševljeno doba vrlo hladno. Opreke su 
bivale sve veće. U ,,Kovčežiću' (1849.) izašao je napokon Vukov 
članak: ,Srbisviisvuda', gdje je izrijekom protiv ilirske 
ideje uz potpuno degradiranje hrvatskog imena postavljena sve- 
srpska ideja. Prvaci hrvatskoga preporoda, radeći uvijek oko narodnoga 
jedinstva, ipak su se upravo iza ovoga članka sakupili oko Vuka u 
Beču, a i Matica Ilirska pristala je umah uz uglavljena načela, što 
se opazilo već u-osmoj svesci ,,Kola", ali mladi Starčević opr*o im 
se svom žestinom; jamačno baš zato, jer su dolazila od Vuka. Star- 
čević je prvi otvoren protivnik Vukov u Hrvatskoj, i to u doba, kad 
je Vuk svoje srpske protivnike već svladao i potukao do nogu. Star- 
čević hoće da od Hrvata odbije utjecaj Vukov radi njegove svesrpske 
ideje i zato traži ma kakvu ogradu, a onda obrnuto Vuku protiv 
svesrpske ideje postavlja velikohrvatsku ideju. 


Bečkom konferencijom nije u hrvatskom pravopisu ni izdaleka. 


još pobijedila fonetika, već su učinjeni tek počeci, a Starčević se 
protiv njih borio. za strogu etimologiju. On je to shvatio kao utjecanje 
Srpstva protiv Hrvatstva, te je u nas započeo boj protiv Vukove 
,govedarštine", a najžešće je udarao na vokalno -r. Već je Vraz 
uvidio, kako nema smisla pisanje ,,sčrdce? ili ,,sardce", te je u svojoj 
bilježnici zabilježio, da će o tome pisati u ,,Kolu", ali kao da ipak 
nije imao smjelosti dirnuti u ovo pitanje. Bečka konterencija odlučno 
svoje smrti priznao pravo. ,,Tu se kuju glasovi, koji se čuju jedva 
kod najglupljega gdjekojega govedara." ,,Ja ne znam, bi li glas 


1 Narodne Novine, 1851., str. 244. i 216, 

arapskog gaina, madžarskog 8, ii tako nakazio miloglasje talijan- 
skoga jezika, kako ova blejanja, štekćanja i hčrcanja nagardjuju lje- 
potu jezika našega." Velika je irorija udesa u tome, što je Starčev ć 
Vukovu ijekavštinu nazivao ,,blejanjem'", Pa ju pobijao, sam prista- 
jući uz čistu ekavštinu i za nju se boreći, a danas je ekavština pre- 
vladalau književnosti srpskoj, a ijekavština je književni jezik hrvatski. 
Da je Starčević pobijedio u Hrvatskoj — šteta, što nije — postigao 
bi baš protivno, nego što je hiio: imali bismo danas doista išto 
narječje u hrvatsko-srpskoj književnosti, ali na žalost Starčević je 
iznio pobjedu kod Srba, a Vuk Karadžić kod Hrvata. 

Protiv preporodnih tradicija ovdje je prvi put izneseno hrvatsko 
stanovište protiv srpskoga. Svoje mišljenje, kojemu je ostao jednako 
vjeran, iznio je Slarčević najpreciznije već sada, u ovoj ocjeni 
»»Kola", što jesvršava riječima: ,,Neka zna, da će onaj nakon mnogih 
maškarada bez haljina ostati, koji ju po drugima kroji ; da se s onim 
nikada nije moguće sastati i složiti, koji se tim dalje od mene od- 
miče, čim se ja bliže njega primaknem, — napokon da sloga može 
biti samo u dobroj, nesebičnoj svrhi.? 

jAnte Starčević nastavio je svoj rad kao književni kritik, posve 
mirno, kao i ne sluteći, da je iznio nove misli, oko kojih će teći 
borba više decenija. U feljtonu ,,Narodnih Novina? prikazao je iza 
toga almanah Matije Bana ,Dubrovnik za g. 1854." On je odlučio 
ovako ,,gdjekoju knjigu s nekoliko riječi u narod otplaviti'', opazivši 
mrtvilo i vazadak u hrvatskoj književnosti.2 I bilo je to doista po- 
trebno. Starčević je predjašnji i ovaj feljton potpisao grčkim slovom 
X. Nato izadje u ,Narodnim Novinama“ Brlićeva »Poslanica 
gospodinu Sigmi", a iza toga je ,,starac Sigmoviću?' — kako 
se Starčević sam naziva — tjerao polemiku do skrajnosti i zabavljao 
se, kako kaže, šišajući ćelava.+ 
: Ovo je već odlučna borba protiv hrvatskih Vukovaca. Starčević 
piše: ,Oni vele: piši, kako i govoriš. Rabbi scholae veli, 
da se treba jezik učiti od govedara i svinjara. Neka niko g. Brliću ne 
zamjeri, što mu se ne dopada moj predikat : jezik govedarski; — on 


3 Narodne Novine, god. 1851., str. 664. 

2 [b. str. 686. 

š Ib. str. 670. 

4 2: Odgovor -na Poslanicu g. A. T. Brlića. Narodne Novine, 1851., str. 
686. i 694. 

još ne pozna placita svoje škole. Naravska je stvar, da uz ovo načelo 
ne može biti sloga. I zbilja u cijeloj školi ni dva ne pišu jednako, pače 
ni jedan. Tako mora bili. — Oni, koji ga krpaju i vele: piši, kako 
pravo govoriš, idu s konja na magarca, jer se baš to pita : ko govori 
pravo? — Rabbi veli, da najbolje govore svinjari i njihovi drugovi 
kozari i t. d. Nego po sreći ali nesreći, ne znam, što bi rekao, i njih 
ima puno, pa su i oni nesložni. Dakle svaki učenik piše polag svoga 
najbližega svinjara ... 

Starčević proliv fonetike iznosi različite razloge, kojima se odu- 
vijek služe pristaše etimološkoga pravopisa. Pored toga važna su tri 
njegova načela: 1. on se protivi šaranju za staroslovjensko j at, da se 
zamjenjuje sa -e, -ije, -je, -i, već neka bude svuda samo -e. On je 
rodjeni ikavac — a sinovac posljednjega pisca ikavca, Šime Starčevića, 
— pa se odriče svoga i odlučuje se za ekavštinu ; 2. neka se vokalno -r 
piše -er, ali i neka se pristojno, potpuno izgovara, kako se i piše; 3. on 
se protivi ,.hakanju? t. j. izgovaranju glasa -h, kad on u genelivu 
plurala označuje samo duljinu vokala, ali sam ipak upotrebljava to 
slovo, što ga je bečka konferencija u ovome padežu posve zabacila. 
Kurelac je proliv ovakvih ,,ahavaca' čitav decenij dizao vojsku, i 
napokon je to slovo maknuto s ovoga mjesta, ali Starčević je ostao 
»ahavac'"? do smrti. 

»,Neka naši knjižnici — veli naponon — puste već jednom koje- 
kakve muhe iz glave, neka ne pomažu naš narod još u veću glupost 
srušiti, kad mu govore jezikom nerazumljivim, — neka uvijek imaju 
pred očima one narodiće, koji, dok stadoše medju se govoriti : Ex nobis 
Judaeis, ex nobis Samaritanis salus, — stadoše se po Sionu i po Sari- 
zimu tudji orli leći, a malo za ovim pasle su se i koze tudje po ovim nji- 
hovim svetim mjestima. 

Polemika izmedju Brlića i Starčevića prometnula se ovako neoče- 
kivano u borbu protiv Vukovaca, ali ni ona sama sobom nije još bila 
dovršena. Brlić je iza svega toga.izašao sa člankom ,Nekoje hi- 
storičke istine", ponovnom raspravom o Petru Krešimiru. 
On je očito nastojao, da obrani svoju radnju, alii da se ukloni polemici 
s teškim neprijateljem, pa i nije ime Starčevićevo nigdje spomenuo. 
Ali Starčević uzvratio mu je velikim člankom ,Nekoje histo- 
ričke neistine", idok jejošnedavno ponovo isticao, da je Brlić 


1 Narodne Novine, 1854., str. 716. 
2 Narodne Novine, 1851, str. 732. i 244; 

veći talenat od Vraza, sad piše o svom protivniku, da je duševno po- 
kvaren i da ne zna misliti. i 

Starčević je i dalje kao književni kritik u feljtonu ,,Narodnih No- 
vina“ pratio najnoviju hrvatsku književnost, i to u istom pravcu 
idući strastveno za istim ciljem, pa se opet i uz lijepe, važne i dlatješiva 
za ovo doba njegove misli sve izvrće u sve žešću polemiku. 

o ŽFeljton ,,Domaće knjižestvo", gdje ocjenjuje najnovija hrvatska 
književna izdanja,! počima ovako: ,,Čim većma gine kod nas politički 
život, tim se većma diže književni. Tako valja : radimo što, kakoi koliko 
možemo na ovome polju, koje se nikada ne mijenja, a time ćemo i ono 
polag mogućnosti obraditi, koga se narav S vremenom mi jenja. Da bu- 
demo i dosad ovako radili, bolje bi bilo, ali je opet dobro, što smo se 
počeli osvješćivati, a narod, dokgod može reći : kasno je, dotle nije 
zakasnio!" I Starčevića je nakon razočaranja političkih začaravao rad 
oko narodne prosvjete. 

Starčevića se od svih suvremenih književnih pojava najviše dojmio 
Jukićev naučno-beletristički zbornik ,Bosanski prijatelj", pa 
tu hvali, ističući čist narodni jezik, znatnost poezije fra Grge Mar- 
tića, i osobito značenje Bosne za naš narodni život. On je poslije kao 
politik rado ponavljao, što je sada kao mladi romantik, osudjujući 
truhlež zapadne civilizacije, o Bosni rekao: ,U Bosni žive strana 
našeg najčistijega, najnepokvarenijega naroda, koji lakše može biti 
bez nas, negoli mi bez njega. Za nas je njegov život znamenitiji, 
negoli pariških proletera i njemačkih mudraca; njegovo je naravno 
stanje za nas korisnije i potrebitije, negoli zapadna civilizacija, koja 
smućuje pamet, truje srce i ubija nam život." On postaje sve izra- 
zitiji romantički nacionalist. Kod Nemčića, prikazujući njegove 
pjesme, hvali uznositost misli i jednostavnost dikcije, ali kudi metar 
po izgledima dubrovačkim, dok je još nedavno sam imitirao Du- 
brovčane, pa traži proučavanje narodne poezije, a najveći mu je 
pjesnik Kačić. 

Matica Hrvatska odlučila se ponovo na izdavanje ,,dubrovačkih 
klasika", jer originalnih valjanih novih djela nije bilo, a zanos za ove 
stare ,,klasike“ bio je još uvijek tako velik, te su pojedinci — na pri- 
mjer Antun Mažuranić — znali Gundulićeva .,Osmana“, pa i Gjor- 

" Jukićeva ,,Bosanskog prijatelja", II. sv. ; Vukotinovićevo ,,Prirodoslovje', 
Bogovićevo izdanje ,,Pjesama" A. Nemčića, Matičino izdanje Palmotićeve ,,Kristi- 
jade" te almanah ,,Zora" Radoslava Razlaga i Ivana Vinkovića. 

djićeve piesme na izust. Mladež otimala se germanizaciji u školama 
učeći na izust ,,dubrovačke klasike? Tako dodje red ina Palmotićevu 
,Kristijadu“. Odbor Matice i za nju je odlučio, da se izda po ugjav- 
ljenim načelima, da se ne piše ni čr ni ar, a mjesto rogatoga &, da se 
upotrebljava — ie.! Starčevića je vokalno -r uzrujalo, te kao da je ob- 
nevidio : on je u toj sitnici vidio tudjinsku propagandu. ,.Da nas ne bi 
jedna stvar vezala — kaže — morali bi općinstvo od ove knjige svim 
mogućim načinom odgovarati ; ona bo je zbilja nakaza u našem knji- 
štvu. Dosta, da je izišla ispod šaka sadanjega upraviteljstva Matice, 
ispod šaka onih ljudi, koji su se zakleli sve kvariti i nastojati. da istim 
domorocim naš jezik čim većma ogade. Mi smo prisiljeni vjerovati, 
da oni to ne rade svojevoljno, nego da su samo tudje orudje, i stoga 
na čin neslobodan ne ćemo niti možemo vikati.“ — Na vokalno -r 
mjesto Palmotićeva -ar svalio je Starčević svu svoju mržnju i strast. 
,.Općinstvu će biti znano — kaže — da je -r najdivljiji, najneugodniji 
glas, da je glas njegov u jezikoslovju i u pjevanju poznan pod imenom 
glasa pasjega, te da ga ikoliko prosvijetljeni govornici i pjesmari 
upotrebljavaju — koliko im je moguće — samo kod divljih, nečistih 
strasti, a drugačije svi nastoje, da mu se uklone. Polag ovoga glasa 
razdjeljuju se jezici na umiliate i na neugodne“. ,,Akoli k ovome slovu 
dojđu još nekolika poluglasca neugodna, onda se čovjeku čini, da se 
razgovara sa baritonistom iz koca, a ne s čovjekom.“ 

Starčević smatrao je Matičare — a u to doba bili su u odboru sami 
najodličniji hrvatski književnici — radi cigloga vokalnog -r orudjem 
Vukovim, odnosno propagande srpske. Ovim svojim mišljenjem o našim 
ljudima, koji su radili oko unapredjenja hrvatskoga književnog jezika i 
pravopisa na osnovi naučnoj, podsjeća nas Starčević na srpske protiv- 
nike Vukove, koji su govorili, da jeon orudje Kopitarevo, odnosno kato- 
ličke propagande, i da će slovom -j, što ga je u ćirilicu uzeo iz lati- 
nice, Srbe pošokčiti. 

Bilo je jasno, da će odbor Matice Ilirske jednodušno odbiti Star- 
čevićeva objedjivanja. U Matičinu ,Očitovanju“ opravdava 
odbor pravopis ,,Kristijade“, a naročito vokalno -r. Ispred vokalnoga 
-r ne upotrebljava Matica ni & ni A radi književne sloge južnih Slo- 
vjena, ali ovako rade i Česi, tako se ono piše u ćirilici i glagolici hrvat- 
skoj, a mukli vokal ispred -r i onako se ne'izgovara. Matica i nije prva 

1 Izvještaj odborske sjednice književnog odjela 26. rujna 1851. Nar. Novinel 
1851., tr. 675. i 677. 

počela ovako pisati, a niti je u tome osamljena. Na bečkoj konferenciji 
odlučilo je više naših pisaca, da će ovako pisati. Ovo je pisanje pri- 
hvatilo od svoga postanja ,,Društvo za jugoslavensku povjesnicu“, 
pa i drugi pisci, a onda je i Matica udarila istim pravcem. Vjernost Ma- 
tičina izdanja ,,Kristijade" ne gubi ništa, ako je štampano prvi mj. 
parvi, kao što ne gubi, što je štampano višnji mj. visegni. 
Da se znade, kako je Palmotić pisao, priopćen je u predgovoru primje- 
rak njegova pravopisa. ,,Ovo se može uzeti — nadovezuje » Očito- 
vanje“ na Starčevićev članak — i za odgovor na članke proti sadaš- 
njemu ravnateljstvu Matice upravljene u 299. br. g. 1854. i 4 br. £. 
1852. ovih novina, na koliko se tamo što govori o književnoj stvari, 
a što se neuljudnih izraza i netemeljitih sumnjičenja tiče, to ravna- 
teljstvo Matice drži za sebe nedostojno na njih u javnih listovih štogod 
Kn... već je ono proti sličnim napadanjam učinilo shodne ko- 
rake“, 
, Kako je Starčević bio u redakciji ,,Narodnih Novina'', mogao 
Je umah ovome ,,Očitovanju'' u opasci uredništva primetnuti dodatak, 
da će Sigma — to mu je bio pseudonim i ovdje — odgovoriti, a već sada : 
prosvjeduje protiv ,,shodnih koraka". [ zamalo priopćio je svoj 
»Od go vor na očitovanje", gdje se svom ironijom ustrmio 
na svoje protivnike. Oni su mu ,,božjaci"", što preinačuju klasike, a 
nijesu vrijedni ni da ih ,,nakon trideset godina kroz deveterostruko 
staklo pogledaju; oni drže, da su ,,društvo Apolovo, a nisu ni za četu 
Satirovu""; oni su ,,djeca bradata i ćelava?", što se izdaju ,,za gatalo del- 
fičko." »Sovakvim ljudima nije moguće znanstveno polemizirati, nego 
je najbolje, kad za razloge ne mare, psovati ih i grditi, jer se samo toga 
boje, i za 10 ikoliko izobražen čovjek nimalo ne mari. Psovanja se samo 
onaj boji, koji zna, da je kriv, a hoće, da je prav." ,,A_ što su se proti 
mojim razlozima gg. protivnici latili zaštite i shodnih koraka, to se 
sasvim slaže s njihovim dostojanstvom." Da protivnici ne moraju 
»u maglu puškati", javio se ovdje Sigma punim svojim imenom : 
Dr. Anto Starčević.? 

Polemika došla je tako daleko, da nije ni mogla dalje. Matica se 
PO Svoj prilici obratila na bana ili na gradskog načelnika, pa je urednik 
»Narodnih Novina" bio jamačno opomenut radi Starčevićeva pisanja. 
Ovakve ukore dobivao je Gaj kao urednik službenoga lista dosta 





1 Očitovanje. Narodne Novine, 1852., str. 47. 
? Dr, Ante Starčević: Odgovor na očitovanje, Nar. Novine, 1852., sir, 64, 

često. Njemu jamačno nijesu smetale ove, ma i grube polemike, jer 
su se u ,,Matici" kupili sami njegovi protivnici; one su mu pače možda 
i ugadjale. Ali Gaj je bio odlučan protivnik Starčevićeva stanovišta 
prema Srbima. Starčević nije se s Gajem raskrstio. Ostao je dalje u 
uredništvu ,,Narodnih Novina“, ali polemika je posve umukla, pače 
nema ni njegovih književnih feljtona. 

Starčevićeva nada bila je ,,Društvo za književnu radnju", pa 
je zato u ,,Narodnim Novinama“ tako veselo javljena vijest, kad je 
vlada u julu 1852. odobrila društvo. Ovo je društvo, kome je bez 
sumnje Starčević bio glavni pokretač, upravo nekako započelo, kadno 
je Starčević za odsuća Gajeva u ,,Narodnim Novinama započeo ve- 
liku svoju polemiku izravno sa samim Srbima, gdje je došao prvi put 
do negacije Srpstva. Radi ove polemike raskrstio se Starčević sa Gajem, 
a povodom toga bit će da se i raspalo ,,Društvo za književnu radnju. 
Starčević je nastojao, da se s mladom generacijom stvori nov 
književni pokret i da se probudi opće zanimanje za književnost, ali 
on to nije mogao izvesti radi svoje žestine. Organizacija, što ju 
je u teškim prilikama stvarao, da dodje do svoga cilja. bit će da 
se s njega raspala. 


V. STARČEVIĆ KAO DRAMATIK. 


Prvih godina apsolutizma, inicijativom samoga bana Jelačića, 
mnogo se radilo oko narodnoga kazališta i razvitka domaće drame. 
Kad je u ,,Jugoslavenskim Novinama?" od 44. oktobra god. 1850. 
privremeni odbor za upravu narodnoga kazališta, sastavljen po na- 
logu bana, raspisao ,,Natječaj za dramatična djela narodnog teatra“: 
sa četiri nagrade iz zemaljskih sredstava, okušao je i Starčević svoju 
snagu u dramatskoj vrsti. 

Predano je pet originalnih drama, sve anonimno, i to: ,Car 
Muratll.ivlastopćena dubrovnička“ od Gjure Špo- 
rera, Ivani Janko“odLj. Vukotinovića, ,Frankopan“od 
Mirka Bogovića ,,Veronika Desinićeva“ od Dragojle Jarnevi- 
ćeve, , Osveta“ od nepoznata pisca, te ,Porin“ od Antuna Star- 
čevića, koji je u obliku historijske drame obradio temu Demetrova 
libreta za operu Lisinskoga, koja je u to doba bila već gotova. 

Predsjednik jurye, koja je imala ocijeniti stigle drame i predložiti 
ih za nagradu, bio je Franjo Žigrović, a članovi Ivan Kukuljević, 

Ivan Mažuranić, Demeter i Rakovac. Jury izdala je u ,,Narodnim > 
Novinama“ izvještaj, iz kojega razbiramo, da ni jedna drama nije 
predložena za nagradu, a posve se otklanjaju kao najslabije ,,Vero- 
nika Desinićeva“ i ,Porin'“ O Starčeviću ,Porin u“ 
kaže izvještaj ovo: ,,U njem niti je razredjenje dramatično, niti je 
govor dolazećih u njem osoba dostojan, ni za predstavu javnu spo- 
soban. Prekomjerna prostota izraza, razgovor rastegnut i bez zanimi- 
vosti opširan, i besjeda bez kratkoće, bez snage ; k tomu očevidna i 
suvišna strast porugivanja svemu, što je kršćansko, što je izobra- 
ženo, što je od oblasti: to su poglavite vlastitosti toga komada, koje 
ga čine mnogo više bezukusnom satirom, negoli dramom. Uostalom 
vlada u njem jezik od početka do kraja pravilan i narodan.?! 

Kako pisci nijesu bili zadovoljni s ocjenama jurye, odgovaralo 
se na njeno ,,Javno izvješće", i po tome nam je sačuvana još 
jedna vijest o nesačuvanoj Starčevićevoj drami. U članku ,Dvije 
riječi odboru rasudjujućemu djela dramatična“? 
koji uostalom ne potječe od Starčevića, odbijaju se opaske jurye 
o nedostacima ,Frankopana“i ,Porina“. Anonimni pisac 
iznio je svoje misli ,,o pravom narodnom značaju, koji mora imati 
drama jugoslavjanska?, te vrlo lijepo obrazlaže bivstvo dramskoga 
pjesništva, dok je jury više ocjenjivala oblik. O ,,Porinu' kaže 
pisac: ,Porin drama je, koja predstavlja borbu kršćanstva, obra- 
zovanja zapadnoga i oblasti uredjene starim poganstvom, sa na- 
ravnošću običaja i životom patriarkalnim negdašnjih Hrvata. Na- 
mjera spisatelja duboka je, filozofična i dostojna slavjanske drame ; 

ali škoda, velika škoda, što je u takoantislavjansku formu Sjajan 
kao što odbor izvještava. 

I rodoljubni Ambroz Vranicani, predsjednik ,,Matice Lirske", 
raspisao je god. 1854. nagradu od 200 for. sr., i to za najbolji igrokaz 
iz narodnoga života, pa i tu vidimo Starčevića medju natjecateljima. 
Kako se razbira iz Prausova ,Javnog izvješća gos p o- 
dinu Ambrozu Vranicaniju o raspisanoj lani 
nagradi za dobar narodni igrokaz“ (Neven, 1852. 
str. 363.) predane su tri drame: ,Omer i Merima“, ,Pro- 
šasno i sađanje“i ,Prorok“. ,Proroka“ napisao je 


Starčević. ,,Izmeđju tri igrokaza — kaže Praus — što su se za 


1 Nar. Nov. 1851., str. 693. 
2 Nar. Nov. 1851., str. 757. 

nagradu natjecala, najbolji je onaj, kojemu je naslov ,Prorok“. 
U njem se naravi shodno i vjerno, jezikom čistim i vrlo isprav- 
nim, slika domaći život prostoga naroda u gornjoj Krajini..." 
,Predmet je ,Proroka“ vadjen iz svagdanjega seoskoga ži- 
vota, jer se u njem, bez poezije i bez jakih nutarnjih motiva, 
opisuju sasvim prosto, akoprem inače vjerno i vješto, samo ne- 
koji pučki pojavi i dogadjaji gornje Krajine, nu ne ima ovdje ni- 
kakovih viših uzroka i poticala (motiva), koja bi opću pozornost 
probuditi i napeti mogla." Praus, koji je imao predložiti Vranicaniju 
jednu dramu za nagradu, kaže, da bi ,Prorok“ zaslužio drugu na- 
gradu, ali te nema, a za prvu nagradu ga ne predlaže, jer nema op- 
ćeno značenje i jačih dramatskih efekata, a pored toga stigao je 
»Prorok“ nakon propisanoga roka, pisac nije sačuvao anonimnost 
i napokon uzeo je već rukopis. Praus ipak preporuča ovaj igrokaz 
upravi Narodnoga kazališta, da ga iznese na pozornicu. Starčevićev 
»Prorok“ bez ikakve sumnje identično je djelo sa ,Selskim pro- 
rokom“, pučkim igrokazom iz narodnoga života u Lici u 3 čina, što 
ga je napisao, kako je na rukopisu zabilježeno, u maju god. 1852. 
U sačuvanome rukopisu drama je tek nabačena u prvotnom svom 
obliku, i to je jedina dočuvana Starčevićeva drama. Ono, što je 
Praus o ,,Proroku“ rekao, doista stoji:.nema tu izražene jače ideje, 
zato nema dramatske cjeline ni jakih momenata, već su to samo 
dobri i vjerni prizori iz narodnoga života, ali u njima nema poezije. 

Starčevića oba ova neuspjeha nijesu odvratila od daljega rada 
oko drame. On je, kako sam kaže, god. 1852. napisao ,,tri izvorna 
igrckaza', a dva je namoljen preveo (Neven, 1854. str. XXXV.). 
Mi smo dosele spomenuli samo ,,Proroka“, koji pada u ovu godinu, 
ali pored njega Starčević je doista napisao još dvije drame. Drugi 
je od pomenutih igrokaza ,Ljubomir“. Neven, god. 1853. na str. 
348. donosi vijest, da je kazališni odbor zaključio, da se kupi izvorni 
igrokaz ,Ljubomir“ iz pučkoga života od A. S. Ovaj je zaključak 
svakako i izvršen. Ali ma da je kazališni odbor u istoj sjednici, o kojoj 
izvješćuje ,,Neven““, zaključio, da će se tiskati izvorne drame, što ih je 
odbor kupio ili ih kupi, Starčevićev ,Ljubomir“ niti je štampan 
ni prikazivan. Napokon Starčević u ,, Nevenu" god. 1854. (str. XXXVI.) 


pominje nekoga književnika, ,,kod koga mi blizu dvije godine 


jedan igrokaz leži, bez da je rasudjen““ — a to će biti njegov treći 
igrokaz, napisan god. 1852., ali nedočuvan, te mu ne znamo ni naslova. 

Starčević je god. 1851. počeo pisati igrokaze, potaknut općenim 
zanimanjem za kazalište, koje je probilo god. 1850., održalo se još 
donekle god. 1851., ali je naglo palo god. 1852. I ovu akciju oko na- 
rodnoga kazališta i unapredjenja izvorne hrvatske drame podgri- 
zavao je crv, koji je rastakao svaku prosvjetnu našu organizaciju 
i svaku našu zajedničku akciju. U sezoni 1852.-53. nije se za hr- 
vatsko prikazivanje više moglo učiniti ni ono malo, što je učinjeno 
minule sezone. Sad se ni forme radi nije moglo učiniti ništa, već 
je posve prevladala talijanska opera, da se domala pojavi njemačka 
drama. I dok u to doba prikazuju hrvatski diletanti na Rijeci, u Kar- 
lovcu, Križevcima, pače i u malenome Virju, Zagreb ne može dati 
ni ono, što je Ferdo Rusan sa svojim dobrovoljcima stvorio u Virju. 

Starčević napisao je svoje četiri drame god. 1854. i 1852. Poslije 
toga nije pisao ništa više ove ruke, jer se čitava akcija oko narodnoga 
pozorišta u Zagrebu izjalovila, a i neuspjesi njegovih igrokaza nijesu 
ga mogli poticati na rad. Starčevićevi igrokazi zaslužili su u ono doba 
svakako daleko veću pažnju. U Zagrebu, u koliko se uopće početkom 
apsolutizma prikazivalo na hrvatskom jeziku, dolazile su na pozor- 
nicu i gore prevedene drame. A kad je ubrzo zamrla hrvatska drama 
u Zagrebu, mogao je odbor ,,Narodnoga kazališta“, koji je i dalje 
postojao, Starčevićev koji igrokaz uzajmiti pokrajinskim našim dile- 
tantskim družinama, što su se s ovakvim molbama naročito obraćale 
na odbor u Zagrebu. Jamačno je i ovdje žestina i temperamenat Star- 
čevićev bio bar jednim povodom, da uz najveću oskudicu hrvatskog 
kazališnog repertoira nije ni jedna njegova drama iznesena na pozor- 
nicu. Ali i ako se gotovo i ne zna, da je Starčević bio dramatik, i ako 
je sve nestalo od ovoga njegova rada do koncepta ,Proroka“, ipak 
po svemu onome, što smo mogli iznijeti, Starčeviću u povijesti razvitka 
hrvatske nove drame pripada osobito mjesto: on je prvi započeo 0so- 
biti genre, igrokaz iz narodnoga života, i on je bez sumnje bio izgledom 
Josipu Freudenreichu, koji je iza toga napisao iz krajišničkog života 
svoje ,,Graničare“, trajnu tekovinu našega pučkoga repertoira. 


VI. ANTE STARČEVIĆ I MATICA ILIRSKA. 


Starčević, istaknuvši se prvih godina apsolutizma kao knji- 
ževni kritik i polemik, došao je u opreku s nekim književnicima ; 
bofeći se protiv naših Vukovaca, njihovih jezičnih i pravopisnih na- 

. * 

čela, što ih je prihvatila i ,,Matica Ilirska“, došao je u najoštriji sukob 
s njezinim odborom ; a zametnuvši u ,,Narodnim Novinama“ za 
vrijeme Gajeva izbivanja raspru o imenu srpskom, raskrstio se i sa 
Gajem. Starčević nije u to doba imao u Hrvatskoj časopisa ni novina, 
gdje bi mogao suradjivati; sve mu je bilo zatvoreno. Ali ipak nije 
on time za duže potisnut s književnoga područja. Njegov talenat, 
duhovitost, radinost, jedar i originalan jezik, široku naobrazovanost, 
uopće jaku, izrazitu književnu individualnost morao je svako pri- 
znavati. A kako je u Zagrebu bilo malo ovakvih ljudi, pored toga 
i požrtvovnih, a svagdje ih je trebalo, to je Starčević uza sve netom 
minule polemike protiv Matice postao domala odbornik njezin i 
tajnik, pače i urednik ,,Nevena““. 

Starčevićev dolazak u Maticu vrlo je simpatičan: on dolazi, kad 
je ova najljepša naša preporodna institucija upravo na rubu pro- 
pasti, da je otme rasulu. ' E 

Na glavnoj skupštini Matice Ilirske, održanoj 2. februara g. 1853., 
ustanovila se žalosna činjenica, da Matičina glavnica odbacuje 900 
forinti kamata na godinu, a od toga da se troši 700 for. za upravne 
troškove. Predsjednik Matice Ambroz Vranicani otvorivši skupštinu 
istaknuo je ovu činjenicu, pa je zamolio prisutne članove zaklad- 
nike, da vijećaju o tome, kako bi se ovi pretjerani upravni troškovi, 


ako ne sasvim ukinuli, a ono bar znatno obalili, da se uzmogne Ma- 


tičin dohodak upotrijebiti za njezinu pravu svrhu. 


Jedan od najstarijih zakladnika predložio je, da se ukine plaćano 
tajništvo, a s druge strane pao je još radikalniji prijedlog: da se 
Matica kao osebno društvo ukine i da se stopi sa drugim prosvjetnim 
društvima u ,,Narodnom Domu,“ i:to tako, te bi polovica ka- 
mata zapala ,,Gospodarsko Društvo“, a polovica ,,Društvo za po- 


vjesnicu jugoslavjansku“, za izdavanje poučnih knjiga, pa bi se time- 


postigla svrha Matice. Malone svi zakladnici protivili su se ovome 
dijeljenju Matičina imetka, pa je pretežitom većinom glasova za- 
ključeno, da Matica i dalje postoji kao osebno društvo, ali da se 
ukine plaćano tajništvo, a upravi Matice ostavlja se zadaća, da nadje 
način, kako bi se obalili i drugi upravni troškovi.! 


4 Izvještaj Matičine skupštine. Narodne Novine, 1853., str. 69. — Za ovo po- 
glavlje upotrijebio sam ,,Zapisnike sjednica Matičinih'", što su sačuvani u arhivu 
Matice Hrvatske. 


-——-— 

Na skupštini izabran je u književni odbor Matice mjesto Ivana 
Mažuranića Adolfo Veber, mjesto Bogoslava Šuleka Ante Starčević, 
a u gospodarski odbor Eduardo Vrbančić i Ante Jakić. Umah, kako 
je Starčević ušao u odbor, i ako boležljiv i slab, primio je besplatno 
vodjenje tajničkih posala, što ih je dosele obavljao uz plaću bivši 
tajnik Perkovac, a pored toga je u isto vrijeme obavljao i u ,,Dru- 
štvu za povjesnicu jugoslavjansku““ poslove mjesto svoga pobratima, 
koji bijaše još težeod njega bolestan. Radi pobolijevanja nije se Star- 
čević mogao dulje održati, ali iza kratko vrijeme on je u obamrlu 
Maticu uveo malo života. ,,Koliko sam kroz dva mjeseca kod Matice, a 
kod Historičkoga društva i duglje, vremena potrošio, to zna onaj muž, 
koji je skupa sa mnom svako jutro, a drugda i popodne, u istoj sobi 


radio; znadui oni vrijedni mladići, koji su nas kod posla pomagali.“1 


U Matici Ilirskoj pravoga: tajnika nema (1853.). Starčević kao 


«odbornik vrši tajničke poslove i piše zapisnike, ne odričući se da- 


kako ni ovdje svoga pravopisa. Već zapisnik pomenute glavne skup- 


.štine on je napisao. On je obavljao sve tajničke poslove i uz pred- 
«sjednika potpisivao društvena pisma. Ali to ne potraja dugo. Po- 


sljednjega juna god. 1853. ostavio je Starčević Zagreb, da na ladanju 
ozdravi. Bio_.je grozničav. Oporavljajući se proučavao je rimsku 
povijest do Oktavijana za neko djelo, što ga je ,,od djetinstva želio 


spisati", a pored toga preveo je 38 Anakreontovih pjesama, sedam 


od toga ,u postelji, olovkom na koljenu." Starčević je prividno 
ozdravio, ali u Zagreb vratio se 24. septembra ipak grozničav i ovdje 
nastavio prevoditi Anakreonta. Ove su pjesme počele uto izlaziti u 
Nevenu? (1853.), i to s naslovom ,Anakreonove začink e". 
Uredništvo umah je posebice istaklo vrijednost njihovu radi či- 
stoće i slasti jezika te lakoće u versifikaciji.š A i Gajeva ,,Danica“, 
kojoj Starčević nije bio suradnikom, izjavila se o prijevodu ovako: 
»IZ priopćenih začinaka uvjerili smo se potpunoma, da je klasičan 
posao došao u ruke mužu, koji ondje, gdje mora, umije takodjer 
biti klasičnim. A koliko je nama poznato, g. St. pisao je takodjer 
iu prozi vrlo mnogo, nu žalibože dosada malo štampao. On 
je duh, kome će biti lahka staza do slave literarne.?“ 


1 Neven, 1854., str. XXXVI. 
2 Neven, 1854., str. XXXVI. 
-3 Neven, 1853., str. 703. 

4 Danica, 1853., str. 176. 

Starčević, kako se vratio u Zagreb, ma i bez pravoga zdravlja, 
morao se latiti uredništva ,,Nevena*", koji je upravo ove godine pro- 
življavao najveće promjene i malo da nije prestao izlaziti. Početkom 
god. 1853. urednik mu je u ime književnog odbora ,,Matice Ilirske? 
tajnik Perkovac, onda je predan posve u vlasništvo Perkovčevo. Ali 
već koncem juna vratio je urednik časopis Matici, a uredništvo je 
sada prihvatio Vojko. Sabljić besplatno, i časopis je opet izlazio o 
trošku Matice. Sabljić, prijatelj Starčevićev, bio je u isto doba 
urednikom ,,Nevena' i Gajeve ,,Danice', pa kraj svoga zvanja nije 
nikako mogao izvršivati ovih dužnosti. Osobito ,,Neven' trebalo 
je nesamo uredjivati, već bi urednik kraj slaba odziva književnika 
morao za nj i najviše suradjivati. Sabljić izjavio je Starčeviću, da 
će ,,Neven'", časopis Matice Ilirske, svršetkom treće četvrti godine 
morati propasti, ,jer nema rukopisa." Starčević prihvati se umah 
urednikovanja, da uzdrži časopis, a iza toga morao je ponovo pri- 
miti i Matičine poslove tajničke, te ih vodio do glavne skupštine. 

Starčević je, kako sam kaže, kroz tri mjeseca » Neven“ ,,napu- 
njavao“, ali danas je teško odrediti točno opseg njegova rada. Izišlo 
je mnogo prijevoda bez ikakve oznake prevodioca, a oni bit će ja- 
mačno od najveće česti njegovi. Naročito bit će njegovo djelo čitav 
listak, koji je izlazio u ,,Nevenu“ pod naslovom ,,Tobolac“, u kome 
pored različitih, osobito književnih vijesti, dolaze dvije rubrike : 
»Iz Zagreba“ i ,,Svašta“, i ako ne nove po naslovu, ali nove sadr- 
žajem : to su duhovite kozerije, bez ikakve sumnje Starčevićeve, 
obično dobre karakteristike suvremenog našeg književnog i društve- 
nog života. 

U ovo doba sve je u nas jadikovalo, kako se književnost nikako 
ne razvija, samo Starčević, koji se isticao svojom humorističnom 
žicom kao feljtonist i polemik, govorio je o tome u pola šale, pola 
istine. ,,To će duga, duga i dosadna zima biti, a od nikoje strane 
ni samo koledaru da se nadaš. Gdje nam je barem jedan almanak ? 
Nije li se. samo jednomu jedinomu onakvom glasu nadati, ko što 
bijaše ,Smrt Čengićaage“? Bogi duša! Braćo književnici, taj 
nam poso ne valja. Koju ćemo jabuku božićnu mladeži na dar do- 
nijeti > Čemu će se ljepotice naše na novu godinu nadati. Šoštaru 
kolendaru. I šoštara samo tko salati, bit će mu za dušu, bit će 
ljuđina — laurea donandus Apollinari.“1 I Starčevićevo je osobito 


! Neven, 1853., str. 670. 

isticanje ,,Smrti Smailage Čengijića“ dokaz, kako se visoko cijenilo 
ovo djelo preporodne književnosti oduvijek, i ako je on kasnije, kad 
je ova cijena bila i općeno priznata, posve osudjivao Mažuranićev 
ep i rekao, da mu on ,,bijaše i ostade sablazan.“! 

Malu je buru izazvao Starčevićev feljton o Zagrepkinjama,? koji 
je umah izašao u ,,Lumiru" (1853.) u češkom prijevodu; značajan 
mu je feljton o ,,Katoličkom Listu", gdje govori o odnošaju izmedju 
klera i literature u nas, nekoč i danas,? pa feljton ,,[z Zagreba na Ni- 
kolje.“ Kad se napokon njegovo urednikovanje koncem godine pri- 
maklo kraju, napisao je i feljton o hrvatskom nehaju prema narodnim 
časopisima, gdje obilježuje suvremene Hrvate kao ljude, ,koji živu 
dan za danom bez obzira na prošlost, bez pogleda na sadašnjost, bez 
nazira u budućnost, riječju, koji živu bez svrhe, i zato nikako.?5 Pored 
ovih feljtona i kozerija priopćio je Starčević za svoga urednikovanja 
u ,,Nevenu" dalji niz Anakreontovih pjesama i crticu ,,Prizor iz 
života'. 

U Matici došlo se konačno do uvjerenja, da provizorna besplatna 
uprava jednako ne vodi do cilja, jer iz same rodoljubne požrtvovnosti 
ne može izaći trajniji pozitivni rad. Sabljić i Starčević za uredniko- 
vanje ,, Nevena" nijesu dobivali ni pare ,,bilo u ime plaće, bilo za na- 
grade", pa je trebalo da urednik sam bez honorara i piše ili da steče 
radnje od drugih pisaca bez ikakva, honorara. Starčević je i tajničke 
dužnosti vršio vrlo savjesno. Kad je obolio i otišao iz Zagreba, pa su 
se izmjenjivali drugi odbornici, redoviti je rad zapeo ; iza 14. augusta 
pa do 24. novembra 1853. nije bilo sjednice. Odbor se napokon uvjerio, 
da treba ponovo uvesti plaćano tajništvo, te je odlučio ovo pitanje 
iznijeti na glavnoj skupštini, a dotle je opet prihvatio tajničke po- 
slove Starčević. Kako je on pored toga uredjivao besplatno i ,,Neven' 
i uzdržao listu najtežoj godini njegova života, očekivalo bi se, da će 
i sada biti Starčeviću povjereni ovi poslovi. No kad je 15. decembra 
1853. održana glavna skupština, na koju dodje ciglih osamnaest čla- 
nova, gdje je uredniku ,,Nevena" odredjena plaća od 400 for. sr., 


1 Ante Starčević: Djela, III. 318. 
. 2 Neven, 1853., str. 750. 

3 Neven, 1853., str. 767. 

4 Neven, 1853., str. 782. 

5 Neven, 1853., str. 799. 

5 Neven, 1853., str. 814. 

besplatan stan, podvorba i polovica čiste dobiti, dok je druga polovica 
odredjena za nagradjivanje suradnika, a pored toga bude odlučeno, 
da će urednik biti i tajnikom Matice s posebnom nagradom od 200 for. 
sr. na godinu, — onda je mjesto Starčevića, kome bi time bila osi- 
gurana egzistencija, izabran tajnikom i urednikom Josip Praus. 
Uistinu bilo je i povoda, te je bilo gotovo nemoguće u ovo doba 

velike rascjepkanosti povjeriti Starčeviću ,,Neven" i tajništvo Ma- 
tice Ilirske. On je bio savjestan, radin; darovit, imao je još dosta knji- 
ževne ambicije, i ako ne toliko, koliko predjašnjih godina, ali njegova 
«je strast bila boriti se, imati drugo mišljenje od ostalih. Što je bivalo 
u sjednicama Matice, to se ne vidi iz oskudnih zapisnika. Ali u ,,Ne- 
venu" pod njegovom redakcijom opet se javiše raspre, pa da je on 
i dalje ostao urednikom, sve bi opet bilo u znaku najbješnje polemike. 
Svojim ,,Očitovanjem" u ime uredništva ,,Nevena' potakao je opet 
borbu oko svoga vokalnoga -čr, što ga jei u ,,Nevenu" svuda do- 
sljedno proveo." U tom bio je Starčević apsolutno netolerantan. Kad 
mu je Šulek poslao odgovor na ,,Očitovanje", obrazlažući kako je 
vokal ispred -r posve zališan, «Starčević mu taj članak odbija, neka 
ga štampa, ,,gdje mu je volja", a on je pripravan na nj vazda odgovo- 
riti2 Šulek je na to poslao članak Matici, vlasnici »Nevena'', da ona 
odredi, da izadje, pa je odbor doista zaključio, da se članak preda 
uredniku ,,Nevena", da ga priopći, ako hoće i s opaskama, a svakako 
neka izjavi, da se tijem ova raspra svršava. Starčević se medjutim 
tome protivio, te je u slijedećoj sjednici odbor svoj zaključak morao 
povući. Starčević bio je tu tako tvrd, te je radi toga odbio pjesme, 
što mu ih je iz Beograda poslao Matija Ban.3 

> U oprekama i neraspoloženju, što ih je izazvalo Starčevićevo 
urednikovanje, biio je i nešto komike. Starčevićev feljton o Zagrepki- 
njama uzvitlao je buru u čaši vode. Ovaj mlad čovjek, što je spre- 
majući se u sjemenište pjevao u ,,Danici" ljubavne pjesme, povratio 
se iz sjemeništa kao svrzimantija i izraziti misogin, dok kod običnijih 
duša biva upravo obratno. I ako je prije malo dana u bolesti prevodio 
Anakreontovu poeziju slasti i ljubavi, njegovo je srce uistinu bilo za- 
tvoreno prema krasnome spolu. 


1 Neven, 1853., str. 704. 
2 Neven, 1853., str. 736. 
š Neven, 1853., str. 768. Lisnica uredništva. 

Bio je to mladi stoik, koji je cinički uživao u muškoj vrlini, klo- 
neći se izdaleka čarima ženskih slaboća. Psihologija žene njega je 
zanimala, pa je o tome i pisao, ali i ako su njegovi pogledi bili du- 
boki, bili su jednostrani, jer je hvatao samo negativne crte ženskoga 


značaja. A u feljtonu ,,Nevena" govoreći o Zagrepkinjama dirnuo je 


upravo najosjetljiviju točku ženske taštine, udaju. Minulo je — kaže 
Starčević — doadventsko svatovsko doba, a on je vidio malo sva- 
tova. Zagrepčani su se doduše ženili, ali Zagrepkinje nijesu se uda- 
vale, već se za njih udavaju Madžarice, Njemice, Talijanke i Polj- 
kinje. ,,A Zagrepkinje sjede kod kuće, i bi reći, da im se jako dopada 
ona izreka Ciceronova : nullus locus domestica sede jucundior.? Jedan 
prijatelj odgovorio. mu je — kaže — na pitanje, zašto ne uzimlje Za- 
grepkinje, ovako : ,,Ja sam čovjek od malo riječi, ali Zagrepkinje se 
nauče sedamnaest riječi hrvatskih za divaniti sa sluškinjami, pedeset 
njemačkih, trideset franceskih, jedanaest talijanskih, pa im je to sve. 
Ja se plašim žena, koje ne znadu divaniti, van očima govore.? 

U zagrebačkoj ,,Luni" izašao je na to članak »Der Neven 
dber die Agramer Midch en", što ga je napisao S—r, ja- 
mačno Stauduar, dok je Starčević ovu oznaku tumačio riječju Scribler 
t.j. ,čerčkar“, odgovarajući mu feljtonom ,,[z Zag reba na Ni 
kolje". ,Luna“ je požalila i Maticu, što je ,,Neven' morala predati 
ljudima, koji se odlikuju samo trivijalnostima. Kad je Starčević napokon 
dočuo, da Zagrepkinje same spremaju odgovor na njegovo pisanje, is- 


.mijao je i ovu akciju. Ovaj njihov članak, veli, nije još izišao, ,,što ga 


vazda glade i popravljaju", a neki nagadjaju, da otežu s njime do na go- 


. dinu, kad više ne bude ,,Neven“ u njegovim rukama, jer bi im posvetio 


bar jednu stranicu. No on im odgovara, ma im i morao neko vrijeme 
dugovati, da ćeim se ,,makar gdje i makar kada, kako valja, odužiti"".+ 

»Neven'* sa svojom zabavnom lektirom bio je u prvom redu na- 
mijenjen hrvatskoj porodici, da je otme zamahu germanizacije, pa 
je bilo nedelikatno pisati satire o Zagrepkinjama, no literarni historik 
ne može baciti ipak nikakve krivnje na Starčevića, što je bio rodjeni 
satirik, a ovo njegovo doba nije nikako podnosilo satire. A u drugu 
ruku ,,Matica Ilirska", koja nije htjela ni književnih raspra ni ne- 
zadovoljstva u publici, morala je isticati, da će ,,Neven'? poći ,,novim 
pravcem*,* pa je zato i trebalo tražiti novoga čovjeka. Starčević je 


1 Neven, 1853., str. 815. 
2 Neven, 1853., str. 816. 

i u ,,Nevenu? istakao omiljelo svoje ličko geslo : ,,i naša je od junaka 
majka'',! jer je bio čovjek borbe, a ovo doba apsolutizma uz sve trza- 
vice uklanjalo se borbi. Starčević nije se nikako mogao prilagoditi 
prilikama i ljudima, i on je svaki dan bivao većma osamljen, pa nije 
čudo, da je počimao sam osjećati, kako biva sve hladniji prema knji- 
ževnosti, i njegov se književni rad doista polako primicao kraju. 
Prevodeći dalje Anakreonta početkom god. 1854. preveo je i 
Appianovu ,,Iliriju?, pa je htjede izdati s komentarom kao temelj 
,najstarije dogodjajnice ovih zemalja, koje danas Hrvati drže"? 
Ali Starčeviću ne podje za rukom ni da izda Anakreonta. U sjednici 
odbora Matice Ilirske 17. marta 1854. ponudio je svoj prijevod sa 
životopisom pjesnikovim tražeći honorar od 80 for. sr., sa dodatkom, 
kako bi bilo korisno opširnije tumačenje Anakreonta, osobito što se 
tiče vjere i običaja starih Grka. Odbor je zaključio, da Demeter, Ivan 
Mažuranić“ i -Adolfo Veber-Tkalčević isporede prijevod s originalom 
i drugim prijevodima, pa da odboru ,,čim skorije" saopće mnijenje 
o valjanosti prijevoda i vrijednosti samoga originala. Rukopis predan 
je dr. Demetru. Starčević je čekao šest nedjelja. Kad u to vrijeme 
još ni jedan od recenzenata nije rukopis ocijenio, a kod jednoga od 
njih ležao mu ,,blizu dvije godine jedan igrokaz", a da nije ocijenjenš — 
onda je Starčević u odborskoj sjednici 29. aprila 1854. zatražio naj- 
energičnije, da mu se rukopis vrati, što je i učinjeno. To je posljednja 
odborska sjednica, u kojoj još vidimo Starčevića, a onda se posve 
povukao i ostavio odbor, pa je slijedeća glavna skupština, održana 
9. jula 1854., birala na njegovo mjesto u odbor Vojka Sabljića. ,,Od toga 
vremena — kaže — sve mi je onemililo, te sada ništa ne radim... 


VII. STARČEVIĆEVA ,REČOSLOVICA“. 


Pomenute dosad crte Starčevićeve književne fizionomije ne bi 


bile tako izvanredno izrazite, da on pored svega ovoga književnoga | 


rada nije bio i gramatik. On je i u ovome području, i ako ni tu nije 
stvorio ništa veliko i trajno, pokazao lijepu spremu, neobičnu samo- 
niklosti mnogo shvatanja. Prvi mu je rad overuke prijepis i komentar 


1 Neven, 1853., str. 750. 

2 Neven, 1854., str. XXXVI. 
3 Neven, 1854., str. XXXVI. 
4 Neven, 1854., str. XX XVI. 

istarskoga razvoda, glagolskog rukopisa od god. 1625. 


(Arkiv, 1852.). U njegovim jezičnim tumačenjima imai neispravnosti, 


ali on je glagolicu dobro čitao, a ni Babukić i A. Mažuranić, prepo- 
rodni lingvisti od zanata, ne bi ovaj vrijedni spomenik mogli izdati 
kritičnije i sa boljim komentarom. Starčević je potpuno shvaćao zna- 
čenje ovakova naučnoga rada u mladoj hrvatskoj književnosti. Ovaj 
je spomenik, kako u predgovoru kaže, važan, jer se iz njega razbira, 
da je ,,kod otaca naših jezik hrvatski bio sasvim služben, a nesamo 
služben, nego i diplomatički, još onda, kad mnogi zapadni narodi nisu 
ni mislili, da bi svoj na to veličanstveno mjesto iznijeli.* Velika je i 
jezična vrijednost starih spomenika, jer im je čistiji jezik nego u mno- 
gih današnjih književnika. ,,Naši oci nisu znali za razliku medju jezikom 
učenimi pučkim; ovu smo tamnu svijetlost mi iznašli." Već je Vraz 
u ,,Kolu? označio važnost i potrebu izdavanja starih spomenika kao 
svjedoka, da smo već davno imali narodni službeni jezik, i upozorio 
na njihovo značenje za proučavanje jezika, a Starčević je pošao nje- 
govim stopama, kao njegov posljednik. 

Kad je Starčević zašao u borbu protiv hrvatskih pristalica Vuka 
Karadžića i oborio se na ,,govedarštinu', javila se u njemu potreba, 
da uz polemike stvori i djelo, gdje bi se odrazili svi njegovi nazori 
o jeziku, i tako je naumio i započeo pisati gramatiku. U ,,Narodnim 
Novinama? od 8. decembra god. 1851. izašao je Starčevićev ,,Po zi v 
k pretplati na Hrvatsku rečoslovicu', a sadržaj 
ovoga poziva je dokaz, kako je on duboko shvaćao studij jezika. Poziv 
glasi : 

»»Naš jezik u novije je vrijeme znamenito napredovao; ali još nije 
postao prikladnim sredstvom za onu svrhu, za kojom naš narod teži. 
S vremenom se mijenjaju potrebe, a s njima i težnje naroda. 

Dosad su se pojedine osobe smatrale za cijele narode; a danas na- 
rodi nastoje, da postanu jedinom — osobom. 

Ne ima društva bez ljubavi, a za ljubav se hoće jednakost istinitih 
misli i čistih ćućenja. 

Dakle nam je za spomenutu svrhu najpotrebitije sredstvo jezik, 
budi on živ, budi zaznamenovan. 

Svaka strana nas na jugu živućih Slavjana ima ponešto knjiga 
polag svoga mjesnoga govora spisanih; ali svi, svi ne imamo ni jednu. 

Mi svi nastojimo, da se sjedinimo zasad barem u jeziku knji- 
ževnom; ali se baš u tome dan na dan jače rastajemo, 

Nemalo svaki pisac služi se jezikom svogarodnoga mjesta i drži, 
da je samo on na pravome putu. 

Stoga, i za volju mnogih prijatelja, nakanio sam sastaviti rječo- 
slovicu našega jezika. 

Da se ne bi ko poslije kajao, moram naprvo kazati, čemu se ima 
od ove knjige nadati : 

Govori i piši razumljivo, a uz to, koliko je moguće, 
uhu ugodno — to je moje rječoslovno načelo. 

Po'ag ovoga načela urediti ću sve stranke govorenja, a osobito 
ću govoriti o glasilu (accentus), oizvadjanju, vladanju, 
znamenovanju i upotrebljavanju riječi." 

Starčević gradio je i svoju gramatiku na filozofskoj osnovi. On 
iznosi vrlo originalnu jezičnu teoriju, dok se u nas dosad isticala samo 
prosvjetiteljska i romantička teorija o jeziku : prva obazirala se na 
općenost, pa je tražila narodni jezik u književnosti kao sredstvo za 
popularizovanje znanosti u najširim slojevima; druga obazira se 
samo na pojedinca, pa je tražila narodni jezik u književnosti kao jedini 
mogući pravi izražaj duševnosti pojedinca kao člana naroda. Starčević 
nakon promjenjenih potreba i težnja naroda ide dalje, pa hoće, da ono, 
što je bilo općeno, postane jedinica: narod treba da postane ,,jedinom 
— osobom", a za ovo treba jednakost istinitih misli i čistih osjećaja, 
a da se ovaj cilj postigne, potreban je načelno nesamo narodni jezik, 
već jedan, jedinstveni jezik, i to tako gradjen, da uzmogne biti prvim 
povodom i konačnim izražajem naroda kao psihološke jedinice. S ovim 
osnovnim Starčevićevim načelom posve je u skladu, što on — kako se 
iz poziva jasno vidi — ne polaže glavnu važnost u morfologiju, već 
upravo u sintaksu. 

Ovakva Starčevićeva gramatika bila bi svakako daleko viša 
od primitivne gramatike Babukićeve, koja gotovo i nije došla dalje 
od paradigama, pače bila bi znatnija i originalnija od inače dobrih 
»Iemelja ilirskoga i latinskoga jezika" (I. izd. 
1839., II. izd. 1842.), te gotovo klasične ,Slovnice hrvatske" 
(1859.), što ih je napisao Antun Mažuranić. 

Starčević je bez sumnje intenzivno radio oko svoje gramatike. 
Upravo krajem god. 1851. bio je u odlučnoj borbi protiv naših Vuko- 
vaca, koju više nije mogao nastavljati u obliku polemika, pa je preg- 
nuo svim silama, da stvori gramatiku na novim principima, i da njome 
pobijedi. Oko p6 godine radio je intenzivno, i u maju god. 1852. do- 

nosi već ,, Neven" (str. 303.) vijest, da je ,, Rečoslovica" Starčevićeva 
»gotova sasvim'“, pa da će se skoro tiskati, samo što pisac još čeka, 
dok mu še jave sabirači pretplatnika iz daljih strana, da uzmogne odre- 
diti nakladu. Minule su ipak dvije i po godine, a da se Starčević pret- 
platnicima nije ni javio. 

Mjeseca juna god. 1854. pomolio se u » Nevenu? napokon jedan 
nestrpljiv i nezadovoljan pretplatnik i upitao Starčevića, što je sa 
»Rečoslovicom" ? (str. 368.). Kao odgovor na ovaj upit izašlo je u 


; »Nevenu? (1854. str. XXXIV.) Starčevićevo »Izjavljenje. 


Njegova gramatika: bila je već god. 1854. »Nesamo osnovana na no- 
vome temelju", nego bijaše i napisano ,,devet punih ostrižaka?. Ali 
poslije posao je zapinjao. Starčević dajeovdje račun o čitavu svome 
književnom i javnom radu od g. 1851.—1854., što ga je sprečavao, 
da nije mogao dovršiti svoje djelo, a pored toga zaista velikog rada 
on je uto mnogo i pobolijevao. U njega u to doba, gdje je upravo 
bio već prestao književno raditi, i nije bilo više volje, da djelo izvede 
kraju, ali ga boljelo, što se njegovo obećanje prekinulo, i da ga ponovo 
utvrdi kaže: ,,Obećao sam rečoslovicu izdati, i ne već radi kakova 
napretka književnoga, ali rad šta drugoga, van jer niti sam kada moju 
riječ pogazio, niti ću ju pogaziti : ona će izići, a to, ako mi zdravlje na 
gorje ne okrene, još ove godine.? 

Starčević je obećao nešto posve nemoguće, pa se i ovo obećanje 
pokvarilo, i upravo za to se ne može reći, da je on uopće svoju riječ 
pogazio. Pošto je već bio svuda potisnut i posve osamljen, nije čudo,. 
da je u njemu — kako u ,,Izjavljenju"? sam veli — ,zlamenito ohla- 


dila" i ljubav prema književnom radu, i on nije mogao završiti djelo, . 


zamišljeno i započeto u oduševljenju i u žestini borbe .za svoja knji- 
ževna načela. On je doduše htio, da sada izgradi svoju gramatiku, ali 
izrijekom ni radi kakova književnog napretka ili čega drugoga, jer 
prema svemu je postao hladan, već samo da iskupi svoje obećanje, a 
to nije bilo moguće. Bez prave volje i ljubavi nije se moglo ovo djelo 
izvesti, naročito ne onako, kako ga je on zamislio, a u drugu ruku sa 
nabačenim samo skicama nije mogao Starčević izaći ni rad sebe, ni 
rad svojih protivnika. On se nije ugledavao, kako kaže, ni u jednu 
dotadašnju hrvatsku gramatiku, već je gradio s temelja ; svu termi- 
nologiju gramatičku je novu stvarao, ne htijući pridržati nijedan 
dotadašnji naziv ; a sintaksa, koju smatra glavnim dijelom svoje gra- 
matike, i nije bila do njega gotovo nikako obradjena, pa je trebalo 

posve samostalnoga proučavanja. Starčević je posve dobro znao, što 
hoće, ali uza sav njegov talenat bit će da je u njega ipak bilo premalo 
sistematičke, naučne spreme za djelo ove ruke, a najmanje bi to bio 
mogao izvesti u ovo doba, kad su se na njegovu dušu slegle najteže 
depresije, što mu ih je donio upravo književni rad. Diletanti velikoga 
talenta stvaraju i velika djela, ali u doba spontanosti, oduševljenja, 
a nikada u doba svoje i općene depresije. 


* 
* * 


Starčević se povukao sa područja, gdje je dosad sa toliko žestine 
i sposobnosti vodio borbu, a njegov značaj nije bio takav, te bi on 
mogao u osami, zaokupljen sam sobom, stvoriti kakovo književno 
djelo. Sve, što je on stvorio, izašlo je iz borbe i bilo je namijenjeno 
borbi, a sada, bez borbe, bio je polomljenih krila, i njegov je glas ma- 
lone posve iščeznuo u drugoj polovici apsolutizma. Ipak valja spo- 
menuti, da je u ,,Narodnim Novinama" (4855.) izašla oveća njegova 
ocjena ,)Ignacije Gjordjića Razlike pjesni", prvi naš 
pravi književni essay iz stare dubrovačke književnosti, gdje Starčević 
stoji daleko više od potonjih historika književnih: on crta poeziju 
Gjordjićevu, koji je pjevao — kako kaže — ,,ore rotundo??, a u njoj 
traži naraviživot pjesnikov. Bit će, da je njegova i pripovijest 
»Bespuće strasti", što ju je napisao, kako je označeno, ,,A. 
S-6" (Neven, 1855.). Poslije toga izdao je ,Hrvatskikalendar 
za god. 1858.“ Vežićev, a poslije Filipovićev koledar bili su alma- 
naci, gdje je suradjivalo više književnika, a Starčevićev je koledar 
čitav djelo njegovo : svi književni prilozi su njegovi, a medju njima 
ističe se pomenuta već lijepa humoreska ,Uputa'", prikaz života 
i nauke Muhamedove, nekolike historijske crtice, pa oveća rukovet 
filozofskih aforizama. Bit će, da je on napisao dobru humoresku ,,Pr i- 
zor iz godišnjeg ispita na nekom posebničkom 
obrazovalištu za gospodične" (Narodne Novine, 1858. 
str. 513.), jer je to poznata njegova tema, a možda i drugu koju sitnicu, 
ali se nije nikako potpisivao, a sve su to bile samo mrvice iz tišine nje- 
gova života ovoga doba! 


1 Njegova djela ipak su se i dalje očekivala: i Anakreontove pjesme i Appi- 
anova ,,llirija? i njegova », Rečoslovica"'. Neki Mr. pozivao je u člancima pod naslo- 
vom ,,Naša književnost"? (,,Narodne Novine" 1857. str. 199—205.) Starčevića, 
da ova djela izda, naročito obećanu ,,Rečoslovicu?. Ali on je uzalud pisao : ,,Rečo- 








1 

U prvim godinama apsolutizma ni jedan od mladjih književnika 
nije bio tako impulzivan kao Starčević, i on je već sada, i ako nepot- 
puno, razvio sve svoje osnovne misli. Njegovi feljtoni, koji su imali 
probuditi živo zanimanje za književnost, izvrnuli su se umah u pole- 
miku, a ova je polemika bila povodom, da je zašao i u borbu za jezik 
i pravopis. Ali i ako se on borio svom žestinom, nije bio ustrajan do 
skrajnosti i svojih poticaja nije izvodio do kraja. Njegova ,,Rečoslo- 
vica" ipak nije nigda izašla, a rasprava ,,Ime Srb", što ju je takodjer 
u ovo doba navijestio usred prve borbe protiv imena srpskoga, da 
historički obrazloži svoje stanovište, izašla je daleko poznije (1868.), 
kad je ime hrvatsko već steklo svoja prava. U Starčevića bio je bez 
sumnje jak i samonikao književni talenat, pa je on radi svoje origi- 
nalnosti i pobudjivao općenu pažnju, ali u njoj bio je i jedan crv: 
težnja za ekstremom. Zato uza svu pronicavost nije mogao strogo 
naučno rješavati pitanja, što ih je vrlo mlad potakao, i nije mogao 
naći odredjeno područje, na kome bi se njegov književni talenat va- 
ljano i sustavno razvio: on je sad kritik, sad historik, onda feljtonist, 
pjesnik prevodilac, pa dramatik, i tako se njegov talenat u doba apso- 
lutizma prije prosuo, nego si je mogao naći prirodni pravac razvitka. 

Starčević je već u ovo doba ipak posve ustalio svoje naziranje o 
svijetu, udario pravac svome životu, kako je on tekao do posljednjih 
dana njegovih u starosti, stvorio je svoj jezik, pravopis i stil, sve to 
osebujno, kakav je i sam bio, i u svemu je tome ostao dosljedan do 
smrti i manje je popuštao u tome od Frana Kurelca. A stil Starčevićev 
svakako je nešto klasično u hrvatskoj književnosti. Njemu se ne može 
nikako prebaciti, da je u doba apsolutizma prevodio raspojase pjesme 
Anakreontove, zamišljao ,,Rečoslovicu", a nije pokazivao osobite 
gradjanske hrabrosti. U doba apsolutizma nije u nas bilo prilike, da 
se razvije Starčevićevo političko djelovanje, jer uopće nije bilo poli- 
tičkog života, pače nije se meglo ni raspravljati o političkim pitanjima, 
pa uza sve to Starčević je već u to doba stvorio osnov svoga političkog 
sistema. Koliko se moglo, on je govorio i jasno i medju recima. O na- 
rodnoj preporodnoj politici rekao je svoje mišljenje u satiri ,, Uputi? ; 


slovice, koju toli željno u ovom pomanjkanju kritične slovnice izgledamo, ipak ne 
ima te ne ima." Anonimni Mr. izredao je čitav niz ovakvih književnih obećanja i 
htio potaknuti pisce, da se maknu s mrtve točke, ali u ovo doba feljtonist ,,cesarsko- 
kraljevskih" službenih ,,Narodnih Novina" nije mogao više utjecati na stvaranje 
u hrvatskoj književnosti. 

u Vežićevu ,,Općem koledaru za 1850." pod naslovom ,,Nešto iz pri- 
rodoslovja", pisao je o životinjici burnjaku ili ,,mađžaronu", i tako je 
u doba stroge cenzure prokriomčario vanredno oštru satiru protiv 
preporodnih madžarona. U ,,Poslanici pobratimu" rekao je za nas 
dosta jasno, što je mislio o apsolutizmu i germanizaciji. On je već u 
ovo doba odao, da mrzi Nijemstvo i Austriju, da se ni čemu ne nada 
od Ugarske, hladan je bio prema Slovjenstvu. Starčević je već u to 
doba vanredno đobro shvatio budućnost Bosne, koju je toliko cijenio, 
i želeći joj bolju budućnost došao je u opreku s franjevcem Jukićem, 
kad je ovaj iza svojih teških progonstva kao mučenik došao u Zagreb 
(1854.), tvrdeći, da ne valja dizati raju protiv aga i begova, već treba 
raditi s ovim feudalnim bosanskim plemstvom, da se uzdigne raja. 
Već u ovo doba lako se opaža iz Starčevićevih izjava, da će on u dr- 
žavopravnom pogledu biti nastavljač, a u nacionalističkom najveći 
protivnik preporodne politike. Naš čitav preporod, njegov nepobitan 
politički uspjeh i razvijanje svijesti narodnoga jedinstva izmedju ras- 
cjepkanih hrvatskih krajeva, osniva se na duboko uvriježenoj činjenici, 
da je mala gradjanska Hrvatska kroz stotine godina kroz stotinu po- 
gibija jedina od naših zemalja umjela sačuvati konstituciju, i da smo 
mi osnovali i uzdržali najstarije kraljevstvo u austrougarskoj mo- 
narkiji. Historijsko hrvatsko državno pravo, ne kao utopija, već kao 
samosvijest naše ustavnosti iz posve realne preporodne politike, ušlo 
je u politički sistem Starčevićev. U doba apsolutizma izveo je Starčević 
kao književnik političko djelo hrvatskoga nacionalizma, razvivši prvi 
borbu za hrvatsko ime i riješivši pitanje našega nacionalizma velik o- 
hrvatskom idejom kao protivutežom velikosrpskoj i ilirskoj ideji. 
A naročito valja istaknuti, da je i on težio za narodnim jedinstvom na 


slovjenskom jugu, što osobito jasno izbija iz njegovih načela o knji-: 


ževnom jeziku i njegova poziva na pretplatu ,»Rečoslovice'', ali kako 


je Vuk zamišljao ovo jedinstvo pod imenim srpskim, Gaj pod imenom | 


ilirskim, tako je Starčević mislio, da će ovaj ideal oživotvoriti pod ime- 
nom hrvatskim. Starčević je otac Hrvatstva, kako je Gaj otac Ilirstva, 
a to, što je u ovo doba bila već posve razvijena velikosrpska ideja, bilo 
je povodom, da je Starčević morao doći do negacije Srpstva. On je 
stao prema Srbima na ono stanovište, na kome su oni bili prema Hr- 
vatstvu, a bilo je to tjesnogrudno stanovište medjusobne negacije. 
Vukov članak ,,Srbi svi i svuda", gdje je ime hrvatsko steg- 
nuto na ostatke čakavaca, kajkavci su pribrojeni Slovencima, a što- 


u 

kavci sva tri vjerozakona, svi i svuda, proglašeni Srbima, izašao je 
i latinicom u Vežićevu ,,Općem zagrebačkom koledaru za god, 1850. 
Bio je to programatičan članak sa geslom velikosrpske ideje. Nekako 
u isto vrijeme izbila je kod Srba težnja, da se Slavonija odcijepi od 
Hrvatske i pripoji srpskoj Vojvodini, koja je provizorno bila osnovana 
kao prirodna protivuteža madžarskih separatističkih tendencija, po 
čemu bi bili razrušeni osnovi stare hrvatske konstitucije za potonja 
vremena. A neposredni povod, da je Starčević započeo borbu, bio je 
zaključak Matice Ilirske, objavljen u novinama, da se povjerava Anti 
Kuzmaniću, da prevede na hrvatski Schedlerovo djelo »,Das Buch 
der Natur", na što se oborio ,,Srpski Dnevnik? (br. 12. god. 1852.) 
tvrdeći, da Hrvati i nemaju književnoga jezika, već da je to jezik srpski. 

Srpski listovi vodili su polemiku jednako žestoko, kako ju je 
Starčević započeo.t On se oborio na Šafafika, Vuka i Miklošića, te je 
oprovrgao njihove teorije o hrvatskom imenu, i mogao je to učiniti 
bez negacije Srpstva, ali on je uzvraćao punom mjerom, pa je Srbima 
rekao sve, pače i više, nego što su oni rekli o Hrvatima. Medjutim 
ilirska ideja još uvijek nije bila u nas pokopana, a osobito se čuvala 
kao svetinja svijest potrebe narodnoga jedinstva, i Starčević je tako 
ostao u Hrvatskoj osamljen, pače i pokudjen.? Naročito je Starčevića 
svečano osudio Ljudevit Gaj, koji je posve pristao uz srpske polemike 
protiv Hrvatstva, i njegovo je ,,Izjavljenje?s najbolji dokaz, da on 
kao otac Ilirstva nije stvorio Hrvatstvo. Starčević i Gaj stoje na ras- 
kršću dviju epoka našega narodnoga života, jedan prema drugome 
kao protivnici : jedan je svoje djelo dovršio, drugi ga počima. 

U doba Ilirizma lako su se širili krivi pojmovi o Hrvatstvu, jer 
niko nije bio, da ih ispravlja, dok se u nas sve nadalo, da će pobijediti 
ideja ilirska. U Šafafikovu »slovanskom narodopisu? 
(1842.) kaže se, da ima Srba 5,294.000, a Hrvata 801.000. Vraz je to 
opazio, ali nije htio da prigovara. Pače ,Opći zagrebački 

1 Ovo su Starčevićevi članci u toj polemici: ,Iz Zagreba 18. kolo- 
voza", Nar. Novine, 1852. str. 541. — ,Od govor Srpsko me Dnev- 
niku i Beogradskim Novina m', Nar. Novine, 1852. str. 602. 

2? Bogoslav Šulek ističući, da Hrvati svoga imena Srbima ne nameću, 
što se o Srbima ne može reći, kaže o Starčeviću : ,,Jedini hrvatski pisac, koji je u 
prežestokoj obrani Hrvata podaleko zabrazdio, bio je radi toga od samoga hrvat- 
skoga općinstva kudjen." — Isp.,,Srbii Hrvat i", historijska rasprava, Neven, 


1856. str. 234. 
3 Narodne Novine, 4. novembra god. 1852. 


pllrvatsko Kolo“ 1912. 26 

koledar za god. 1851. preštampava u početku apsolutizma 


ovu statistiku u članku ,,Pregled naroda slavjanskih". 


bez ikakve opaske. Suvremeni javni radnici, živući u tradicijama 
Ilirizma, nijesu dakle bili ni pripravni na tako opsežnu Starčevićevu 
afirmaciju Hrvatstva, i u času svi su bili preneraženi, ali onda su se 
počeli sabirati, pa je pitanje hrvatskoga nacionalizma za književnike 
bilo riješeno još u doba apsolutizma i hrvatskom su imenu osigurane 
njegove prirodne i historijske medje. Od hrvatskih književnika prvi 
je objektivno ovo pitanje shvatio Mirko Bogović u člancima ,N e- 
koliko iskrenih riječi? (Neven, 1852.) i ,Kratki pre- 
gled naše književnosti?" (Kolo, 1853.), a rasprava Bo- 
goslava Šuleka ,Srbi i Hrvati" (Neven, 1856.) tako je temeljita, 
da joj ni danas Srbi ni Hrvati ne bi mogli mnogo dodati ni oduzeti. 
Objektivan bio je i srpski ,,Svetovid". Važan bijaše momenat, kad 
je već u sjednici od 16. decembra god. 1853. Matica Ilirska zaključila, 
da urednik ,,Nevena" : ,ima svigdje i svagda, gdje se o imenu našega 
naroda i jezika govori, upotrijebiti ime hrvatsko! A onda je 
nastao potpun preokret, te su se redom javljali pisci, govoreći u prilog 
hrvatskom imenu. ,,Narodne Novine" donosile su ovakve tendenciozne 
članke, kako je urednik Dr. Demeter sam izjavio, jer se ova ,,književna 
raspra" o genetičkom imenu hrvatskom i srpskom već tako razmahala, 
da je ,javni listovi jugoslavenski" ne mogu obaći, ali on je sam svojim 
opaskama uredništva stišavao strasti i ekstreme, navraćajući na slogu 
hrvatsko-srpsku.2 Ante Mažuranić lijepi svoj ,Kratak pregled 
stare literature hrvatske" svršava ističući prvenstvo 
hrvatskoga književnog jezika, što su ga tek kasnije prihvatili Srbi, 
nastojanjem Dositija Obradovića i Vuka Karadžića. Neki G. M. u 
članku ,Hrvatski jezik" ističe, da se hrvatsko ime proteže 
na Hrvatsku, Slavoniju, Dalmaciju, Istru i zapadnu stranu Bosne 
i Hercegovine. Ime ilirsko bilo je uvedeno, da se stvori jedinstvo svih 
južnih Slovjena. ,,Ali kad Srbi, a niti Slovenci u to se kolo književno 
pridružiti ne htjedoše, to bi ostalo ovo ime samim Hrvatom ; 
nu Hrvatom tudjim se imenom služiti ne bi prilično ; zato, gdjegod 
je bilo pisano dosad ilirsko ime, razumijevat ćemo hrvatsko, a 
neka se to ime ilirsko baci u zaboravnost, pak zađovoljimo se 


1 Matice Ilirske Zapisnik sjednica literarnih, knj. III. 
ž . Narodne Novine, 1859. str. 152. 
j x Gospodarski list, 1857. str. 200. 

S hrvatskim imenom."' Gjuro Daničić napisao je uto svoju, 
raspravu ,Razlike izmedju jezika srpskoga i hr- 
vatskog a", pa je jasno dokazao, da nema inedje izmedju hrvatskog 
i srpskog jezika, a sve razlike jesu samo provincijalizmi, i on je hr- 
vatskom imenu odredio njegovo šire značenje.?* ,,Narodne Novine? 
radosno su objavile ovu raspravu,3 ali naši nacionaliste još nijesu 
bili zadovoljni s pojedinostima, naročito ih je dirnula izjava Dani- 
čićeva, da je hrvatski narod vrlo nepoznat, i da u istoj književnosti, 
koja se najviše zove hrvatska, rasprava je, koje su Hrvati. Na to od- 
govara neki X — držim, sam Ante Starčević, — ovako: ,,Ako od neko 
doba neki filolozi srpski i slavenski ne poznadu narod hrvatski, mi ih 
sažaljujemo ; ta ima još kojekakvih stvari, što ovi filolozi još prije 
deset godina znali nisu. Nu mi. uvjeravamo g. D., da će mu svaki 
seljak, počam od Mure sve dole do Arbanije, kuda je kod naroda živo 
ime hrvatsko sačuvano, takodjer znati kazati, što je narod hrvatski.?4 
Pitanje hrvatskcga imena postalo je uto za nas još važnije, jer 
su se počeli javljati i Slovenci, pristajući uz Vukove teorije, da su 
samo ostaci čakavaca Hrvati, pa su tražili, da Hrvati kajkavci budu 
Slovenci. Na to odgovara“ Mr. u članku ,Svibanjske misli" 
i kaže : ,,Ne znam doista, k čemu nas opet neki slovenski nadrihistorici 
dušovoljno vrijedjaju razdirajuć nam Hrvatstvo i narodnost našu, a 
namečuć nam Hrvatom u gradjanskoj Hrvatskoj ime slovensko, a 
jezik naš hrvatski slovenskim."* Pa kad je uto Slovenac Matija Va- 
ljavec izdao ,,Narodne pripovijetke", sabrane u Varaždinu i oko njega, 
već se opaža i prebacuje, što nema u naslovu hrvatskog imena. ,,Imenu 
hrvatskomu, premda se ga neki pisci boje i plaše kao vrag tamjana, 
prodrijeti je ma i kašnje, jer je časno, lijepo, pošteno i narodnje 
ime." Ovako se borilo oko hrvatskoga imena i god. 1859. uoči konsti- 
tucije. Vuk Karadžić još je uvijek ostajao u cijelosti uz svoju teoriju, 
pače je u tom pravcu neposredno nastojao utjecati na Slovence,7 


Narodne Novine, 1857. str. 241. 
Glasnik Društva Srpske Slovesnosti, Beograd, 1857. sv. IX. 

Narodne Novine, 1858. str. 130. 
X: Knjištvo. Narodne Novine, 1858. str. 235. 

Narodne Novine, 1858. str. 317. 1 : 
V. M.: Književne vijesti. Narodne Novine, 1858. str. 668. 
Dr. Kljun, profesor u bečkoj trgovačkoj školi, poslao je uredniku ,,Novica" 
u svoje i u ime Vuka Karadžića pitanja etnografsko-jezičnoga sadržaja, na koja 
se u ,,Novičama" javno odgovaralo, a pitanja osnivaju se na Vukovoj teoriji o hr- 
šk 

pa se u nas umah kao reakcija javila negacija slovenskog narodnog 
imena. Bilo je to posve prirodno. Vuk i Miklošić stajali su na je- 
zičnom stanovištu, pa su dijelili prema narječjima narodna imena: 
štokavac bio je Srbin, čakavac Hrvat, a kajkavac (i Slovenci govore 
,»Kaj'') Slovenac. Naši nacionaliste lako su dokazali, da se i štokavci 
nazivaju Hrvatima, a kajkavci jednako, i da to i po historiji jesu, 
pa su ostali na Vukovu jezičnom stanovištu i rekli, da su svi što- 
kavci i kajkavci Hrvati. Umni i razboriti Daničić — mi moramo cije- 
niti njegovu pronicavost — prvi je od Srba naučno obrazložio hr- 
vatsko-srpsko ježično jedinstvo i bio nepristran, a tek kasnije, kad je 
novo mišljenje o hrvatskom imenu pobijedilo, javio se i Vuk Karadžić, 
te je javno porekao tendenciju svoje rasprave ,,Srbi svi i svuda?! 
. Ante Starčević učinio je za hrvatsko ime ono, što je Vuk učinio 
za ime srpsko : oba su se narodna imena ustalila u svojim historijskim 
medjama, a prirodna evolucija provesti će lagano ono, 'što su nepri- 
rodno, u jedan mah, htjeli postići naši Iliri. Vukovo djelo bilo je u 
neku ruku lakše, naročito jer on se ranije javio, u doba napona 
romanticizma, a Starčević se pomolio, kad je romantika svuda ocvala, 
kad se za hrvatski nacionalizam nije moglo roditi oduševljenje, u 
kome je nastao Ilirizam, pače protivno, on je u prvi čas bio posve 
osamljen, Doba apsolutizma Bachova samo sobom bilo je neprikladno 
i protivno svakom nacionalnom pokretu, pa se u prvi mah čitav taj 
proces razvijao posve teoretski, a i službene ,,Narodne Novine? ovoga 
doba bile su jedino, ali i vrlo nezgodno mjesto za raspravljanje ovoga 
pitanja, jer vlada je u školi još uvijek podržavala za narodni jezik 
ime ,,illyrisch"'. Hrvatski nacionalizam nije se razvijao na osjećaju i 
oduševljenju, u rano doba, već u poodmaklo vrijeme, na prijekoj po- 
trebi i razumu, a najbolji mu je pomagač bio: neuspjeh Ilirizma. 
Starčević je izrazit i velik inđividualist. Riječ sloboda nije 
ni u jednoga Hrvata XIX. stoljeća imala toliko sadržaja, koliko u 
* njega. On je bio velik negator, a sistem, što ga je stvorio, dogmatičan 
je do skrajnosti. Mrzost, kojom je on mrzio, bila je puna, gotovo bez 
kraja, a ljubav njegova bila je hladnija, odmjerena ; za mržnjom 
vatskom imenu. — To je bio povod, te se opet razvila polemika. Isp. G. M. : Knji- 
ževne crte, Nar. Nov. 1859. str. 114. — L.: Književne crte, Nar. Nov. 
1859. str. 134. — L.: Književna crta, Nar. Nov. 1859. str. 243. — D. G.: 
Filipovićeva Narodna knjiga, Nar. Nov. 1859. str. 783. 
! Pismo Vuka Karadžića. Pozor, 1863. br. 71. 

povodilo mu se srce, a ljubav mu je upravljao razum. Jedino hrvatski 
narod bio mu je alfa i omega, ali za nj pomoći ni simpatija nije tražio 
ni u koga. Kako je Starčević kao čovjek sam sebi bio dosta, neovisan 
ni o kome, tako je zamišljao i neovisnost narodnu, i narodna ideja, 
što se do njega u nas razvijala tako neodredjeno, maglovito, dobila 
je sada odredjene, posve izrazite crte njegova individualizma, ili da 
na njegovu kažemo : do njega bile su hrvatski narod različite osobe, 
a od njega postaje naš narod jedna osoba. 

Starčević je nacionalni ekskluzivist, ali nije bio, kako se općeno 
misli, sanjar i fantasta. To se posve protivilo najbitnijim prirodjenim 
crtama njegova značaja. U njega je sve razumno, promišljeno, trijezno, 
bez mnogo osjećanja, zbijeno. Katkad je zašao, naročito u historiji, 
Posve na područje fantazije, ali je sve to podao tako trijezno, nauče- 
njačkom suhošću, te se opaža, da on nije ni osjetio, kamo je zašao. 
Starčević i Kvaternik ušli su u kolo mladih ljudi oko Gaja na početku 
apsolutizma, i to je bila prva njihova politička škola. Oholi, samo- 
svijesni, u svem mišljenju i radu fantazi ji sklon otac našega preporoda? 
naginjući dosta i mistici, upravo je uto počeo sanjariti i o kraljevskoj 
kruni, ističući pred mladim ljudima svoje veze s okrunjenim gla- 
vama, radi čega su ga žigosali sa demagoštva njegovi bivši drugovi, 
a onda je odveden u Beč i bačen u zatvor kao veleizdajnik. Kvaternik 
pošao je Gajevim stopama, ali budući kao. sanjar konsekventniji, 
doživio je potpunu katastrofu kod Rakovice. Starčević je iznio iz 
ovoga kola, koje mora da je u to doba spuštanja sumraka apsolutizma 
bilo osobito privlačivo, čitavu, netaknutu svoju nesanjarsku, tvrdu 
individualnost. Sanjar može biti čovjek, koji ne zna pravo, što hoće, 
a Starčević bio je još vrlo mlad posve na čistu sa svim svojim cilje- 
vima. Kvaternik je krenuo poput Gaja na čudno putovanje u Rusiju. 
U jednu ruku rusko-turski rat (1854-55.), 4 u drugu poraz svih pre- 
porodnih iđeala gradio je u nas osobite simpatije za Rusiju. Kad smo 
bili ,železnimi šibami poviti i verugom okovani'', i kad je Kurelac 
mogao reći: ,,Je li ikada mrak i sotonstvo tako se žurilo i naprezalo, 
da nas pozoblje i pohrsta kao danas 2?" — počeo je i taj Ličanin 
»rodom iz Bruvna, starinom Ogulinac' čeznuti, ma i uzalud, za 
Rusijom, ne bi li ,na Moskovskoj zemlji prilike i krušca dotekao", 
da uzmogne raditi oko svoga rječnika.l A Starčević je ostao uvijek 


1 Fran Kurelac u pismu V. Hanki iz Rijeke 29. januara 1859. — B. A. 
PpanneBt: Mucima xe Bauecnasy Xamrt, Bapiraa, 1905, str. 566. 

tvrda srca prema Rusiji, uvijek hladan prema Slovjenstvu i slo- 
vjenskoj iđeji. ? 

U. hrvatskoj književnosti istaklo se nekoliko Ličana, 4 vežu ih 
nekolike istovetne crte značaja. U njih je u prvom redu jaka, izrazita 
individualnost; koja se osniva na prirodjenim ošebujnostima, pa se 
dade samo razviti, a nikako zatomiti. Od svih je osobito Ante Star- 
čević izradio svoju ličnost do potpune duševne ujedinjenosti. Već 
je Milan Marjanović, crtajući osobine pripovjedača Jure Turića, vrlo 
točno opazio : ,Lički je karakter tvrd, dosta suh, izrazito racionalan, 
bez većih poetskih i: romantičnih nagnuća; bez zere misticizma ili 
sentimentalnosti.'t Otale, u pripovjedača uopće nešto neobično, 
gotovo potpuni nedostatak erotike u novelama Jure Turića, što je 
još u većoj mjeri jednako obilježje Antuna Starčevića još u naponu 
njegove mladosti. Oni svi pristaju uz nove struje: Vid Došen, 
slavonski pjesnik XVIII. stoljeća, rodjeni Ličanin, priključio se suvre- 
menom prosvjetiteljstvu i stao u obranu Reljkovića protiv konser- 
%ativaca; Šime Starčević u ranoj mladosti pristaje uz francuske 
prosvjetne težnje; Fran Kurelaciističe se kao djak zagrebačke 
gimnazije medju prvim mladim preporoditeljima u osvit Ilirizma ; 
Ante Starčević iza rasula i poraza ilirske ideje prvi traži nove 
putove za naš narodni razvitak te iznosi velikohrvatsku ideju. Oni 
su dakle progresivni, ali ako vrijeme prijedje preko njihovih ideja, 
ako se one prežive, oni se promeću u najveće konservativce i čitavom 
svojom žestinom brane svoje nazore kao dio svoje individualnosti. 
Kurelac je sam o sebi rekao, opravdavajući svoju žestinu protiv knji- 
ževnika ,,zagrebačke škole": ,,Nu im treba na um uzeti, da smo mi 
Ličani rutavi i sirovi ljudi — koje čudo, ako smo žestoki * Naša kola 
još i danas škriplju, a na tromedji svašta biva. Ja sam doduše nešto 
svijeta i prošao, i koji grad ogledao: nu sebe nitko ne preskoči.?? 
A Šime Starčević kaže, da je u njega ,,ruka teška, pero tvrdo, rič debela 
i govor neugladjen?')š dok njegov sinovac nije to trebao ni isticati. 

Pojave Šime Starčevića, Frana Kurelca i Ante Starčevića i u 
životu jesu osebne, originalne i tipične, a posve je prirodno, da su 
oni kao izrazite ličnosti bili i prvi naši stilisti, ali tu ima medju njima 
i nekih razlika. Kako u svemu, tako su oni i u stilu originalni, osebujni, 

1 Milan Marjanović: Dr Gjuro Turić. Savremenik, 1907. str. 143. 


Žž Fran Kurelac: Recimo koju, str. IV. 
3 Šime Starčević ; Poslanice ličke pastirice, II, Zora Dalmatinska, 1846. 

ali oba Starčevića ostaju uvijek tvrđi, lapidarni, uvijek im je ,,ruka 
teška, pero tvrdo, rič debela", ni u čemu ne susprežu svoju žestinu, 
vole sarkazam, dok u Kurelca ima dosta i neke ženske ćudi i mnogo 
čisto umjetničkih težnja, i to je naročitu u stilu njegovu prikrivalo 
žestinu njegove naravi, i on je volio govoriti općeno nego ući u ličnu 
polemiku. Kurelčevi protivnici razmahali su se upravo zato, jer še 
on nije rado obarao na pojedince i bio je ,,srca milostiva? u književnom 
radu. Kurelčev stil je djelo umjetnika. U njegovu rječniku malone 
svaka riječ ima svoj sinonim i svoj deminutiv, a sve to dolazi od nje- 
gove topline. U njega sastale su se dvije opreke, kojih u nijednoga 
Starčevića nema. I Kurelac bio je žestok, ali uz ,Tuku tešku, pero 
tvrdo, rič debelu" uporedo druga ruka, mekša od pamuka, vođi zlatno 
i tanko pero, i sipa se riječ slatka kao med, što iz saća kaplje. 
Njihova narav sklona je borbi. Oni su predstavnici prve naše 
književne polemike. Težnja za originalnošću radja u njih sklonostima 
k eksotičnostima. Oni donose nove i bistre ideje: Šime Starčević prije 
Vuka iznosi principe čistoga narodnoga govora i nauku o četiri akcenta ; 
Kurelac donosi posve na svoju izradjenu ideju književnoga jezika 
za sve južne Slovjene; Ante Starčević protiv Ilirizma utvrdjuje 


. hrvatsku ideju. Ali u njih uz nove ideje izbija obilježna velika sklo- 


nost k arhaiziranju. Šime Starčević bori se. p6 stoljeća za svoj u do- 
preporodno doba doista najbolji i najdotjeraniji, ali sada zastarjeli 
pravopis i za ikavštinu, koja je do XVIII. stoljeća prevladavala u 
hrvatskom književnom: jeziku ; Kurelac poskorupio je sve jezične 
arhaizme, pa je na njihovu osnovu stvarao novi književni jezik ; Ante 
Starčević borio se za svoje pravopisne starine i ostao im jednako vjeran 
kao i svojoj glavnoj ideji. 

Oni su filolozi, jer je u ono doba to bilo jedino- područje, gdje se 
moglo boriti. Prvo originalno djelo Šime Starčevića polemika je protiv 
Appendini-a, a zadnja sitna knjižica, što ju je štampao svojim starim 
pravopisom, kad je već svuda davno prevladao organički pravopis, 
još je posljednji njegov ,,nego". Kurelac, u doba Ilirizma, kad je svatko 
pisao, šuti, i ako bi umio bolje pisati od svih drugih. Bilo je to doba 
sklada, neprikladno za njegove borilačke sklonosti. Ante Starčević, 
književno vrlo ambiciozan, počeo je još kao djak suradjivati u ,,Da- 
nici?', ali u njegovim prvencima nema ni jedne njegove značajne crte. 
Tek početkom apsolutizma, kad javne radnike nije više vezala nikakva 
nutarnja disciplina, javio se on sa čitavim svojim temperamentom, 

sa svojim vlastitim nazorima, sa svojim osječenim obilježjima, i na- 
stavlja književnu polemiku ondje, gdje ju je stari Šime Starčević 
upravo bio dočeo. 

= Šime Starčević borio se protiv književnoga jezika, kakav se u 
doba preporoda stvarao u Hrvatskoj, upravo u Zagrebu, jer to nije 
bio izrazito narodan jezik, već mu je naročito sintaksa bila izobličena 
tudjim utjecajima ; Kurelac osnovao je ,riječku školu? i borio se 


S istih razloga protiv ,,zagrebačke škole", a Ante Starčević oborio : 


se na pristalice Vukove u Hrvatskoj i s političkih razloga, da sagradi 
čisto, netaknuto Hrvatstvo. Oni su ostali glavnim svojim idejama, 
pa i neznatnim formalnostima, jednako vjerni do smrti. Nepopustlji- 
vost njihova postaje često tvrdoglavošću, pače biva i smiješna. Borba 
Šime Starčevića protiv ilirskog ,,čepurastog pravopisa"? i ,,osedlanoga 
&", pa Kurelčeva borba za kratki genitiv plurala, i polemike Antuna 
Starčevića za ,serdce" mj. srce, — to su prave humoreske. Šime 
Starčević je izjavio, da bi volio, da mu svi rukopisi izgore — a imao 
je vrijednih djela gotovih, koja su doista propala — nego da mu izadju 
na svijetlo ,,rogatim' slovima. Postojanost i u osamljenosti, u velikim 
stvarima i u sitnicama, bila je u njih više potreba značaja negoli uvje- 
renja, u koliko se ovo jedno od drugoga razilazi, i tako je umr?o Šime 
Starčević kao posljednji hrvatski pisac ikavac, Fran Kurelac kao 
posljednji pristaša svoje ,,riječke škole'', a Ante Starčević kao posljednji 
hrvatski pisac ekavac. Kako je Kurelac rekao, da je tvrda gora ispod 
Kleka, i ne dA se lomiti, tako je Starčevićima tvrdi kamen ispod Ve- 
lebita. Ovakovi značajevi u književnosti nijesu mogli mnogo stvoriti 
i postići, ali Antunu Starčeviću bio je upravo ovaj značaj jedini jamac 
njegovu uspjehu u hrvatskoj politici, gdje se iza književne šutnje 
pomolio umah na pomolu novoga ustavnoga života. 


Dr. Branko Drechsler. 

PREKASNO. 


Pjesnik: Tko kuca ? 

Ljubav: Ja. 

Pjesnik: Zašto dolaziš tako kasno i nenadano u času odlaska ? 

Ljubav: Oprosti mi, zakasnih. Ah, putem svud je mirisalo 
cvijeće po poljanama sretnim i šumorila je bistra voda pod cjelovom 
sunca i svoju je pjesmu pjevalo mlado stablo. Sve me zadrža, i pro- 
ljeće lagodno i ljeto plameno. Da nije bilo proljetnog osmijeha i ljet- 
noga čara, ja stigoh prije... 

Pjesnik: 1 sad dolaziš već na ukopu jeseni... 

Ljubav: Što sanjaš? Kud gledaš? Tvoj je pogled tužan i 
daleko se nekud gubi, daleko... Što gledaš ? 

Pjesnik: Prošlost gledam, prošlost, gdje odlazi sumorna, iz- 
nemogla i sustala kroka... 

Ljubav: Ali ja sam budućnost, nada, snaga... 

Pjesnik: Staro stablo ne zna više da odoli oluji... Ostavi me 
u mom miru, u mom pokoju, u osami mojoj. Kasno je. Ajde ! Zatvori 
tiho vrata za sobom, ublaži korake na stazi... tiho... samo tiho. 
Ja ću još moći vjerovati, da nijesi nikad ni došla. ... | 


UMRLA JE RIBARICA MALA... 


Umrla je u proljeće. Kad cvate cvijeće, umrla je ribarica mala, 
I more je bilo mirno onoga dana, kad su je nosili na groblje; more je bilo 
mirno, a vjetar je plakao medju granjem, gorski vjetar. I za lijesom 


idjahu svi ribari, garavi i smagljeni od sunca, svi ribari, koji su u ri- 


barice male kupovali mreže migavice i tražili poglede slatke. Išao je 
i jedan mladi mornar milovita lica i rastužena gleda. Ion je u djevoj- 
čice kupovao i mreže i povraze i tražio poglede slatke, a o Markovu 
danu, kad more gori, ukrao joj cjelov sa rujnih sa usana... Zadnja 
nevera sa vjetrinom i kišom našla ih je u uvalici pod ,,Tamnim 
Vrhom', a da ne pokisne ribarica mala, bježala je u selo ko vila: po- 
morkinja. | višćaod nevere ujela je ribaricu malu i kad je pro- 

cvalo prvo cvijeće, došla je po djevojčicu, vedru i veselu, smrt sa 
»TamnogaVrha"... A mladi je ribar išao za lijesom tužan ko 
jesenji suton i proklinjao ljubomornu višću od vevere, što mu 
je odnijela najljepši sanak i sreću života... 

....]I svi su za sprovodom zaveslali, pjevajući poadetu starom, 
na noćnu ribnju u ladjama svjećaricama, samo je mladi ribar; i bolan 
i tužan, odjedrio u grad u veliki, da traži ukrcaja na velike brodove, 
što sijeku preko okeana, da i njega odnese višća od nevere u 
dvorove zlatne, kud je odletjela ribarica lijepa imlada ko proljetna zora. 


Rikard Katalinić=Jeretov, 





Ljuba Babić: 


. Momir i Grozdana. 
(Iz ,,Slavenskih Legenda“ Vi. Nazora.) 

IMA TOMU STO GODINA ... 


U Opatičkoj ulici, nedaleko stare varmegje, stajala je kuća stare 
grofice Antonije Jozefine Sermage. Tu je bilo stjecište svega plemeni- 
toga zagrebačkoga svijeta. Mnogo je bilo ljudi, kojisu smatrali 0so- 
bitom časti, da dodju u grofičin salon. Svak gospodje grofice, Josip 
Sermage, bio je kanonik i arhidjakon dubički — desna ruka biskupa 
Vrhovca ; Ludovik Sermage, znameniti jurist, pa njegov sin Henrik, 
bili su stalni gosti grofičini, a njezin sin Mauricije dočekivao bi te u 
druge goste lijepo, ali ponosno, kako je već zahtijevala etiketa onoga 
vremena. Pod njegovim krovom nije se zato nigda čula nijedna riječ, 
što bi vrijedjala ma čije uvjerenje, ali ni riječ, što bi mirisala — ili 
kako su oni rekli ,,vonjala" — po idejama, što su zavladale u ža- 
losnoj Francuskoj od ovo posljednih dvadeset godina. 

Bilo je uistinu teško. Tek što se po Evropi raznijela vijest o sil- 
nom, nečuvenom, bezbožnom prevratu u Francuskoj, jedva što su se 
duhovi mogli pravo snaći, eto najednom iz iste Francuske sila, koja je 
mogla po mnijenju mjerodavnih ljudi više škoditi nego sve revolucije, 
— Napoleon Bonaparte. Najprije ništa, onda revolucionarni general, a 
napokon revolucionarni car. Vele, da je advokatov sin, ali je velemožni i 
presvijetli gospodin Ludovik Sermage mislio, a to je i svakome rekao, 
da je Napoleonov otac postao advokat tek onda, kad mu je sin zasio na 
prijest&. Tako je mislio gospodin assessor judiciarius, a to je bilo dosta. 

Bilo, kako mu drago, Napoleon je koračao prema Beču, a sve, 
poglavito aristokraciju svih zemalja nove carevine, spopala strava 
i strah. Ogorčenje obuzelo sve, što je bilo staro, ali i mladi aristo- 
krati, odgojeni po staroj tradiciji, digoše se. Diže se med prvima i 
mladi Mauricije. Mati je mislila, kako da ga od toga odbije, mozgala, 
plakala, ali nije našla nigda ništa, što bi govorilo za materinju lju- 
bav, a ne u prilog mladoga Mauricija. Tako se dogodi, da mladi grof 
ode na sjever, a mati osta sama na domu. 

Jednoga jutra početkom mjeseca juna dobije grofica pismo. 
Bilo je pisano mješavinom poštovanja, kakim se pisalo u ,,ancien 
regime, i prave sinovljeve ljubavi: 


Presvijetla gospodjo, mila majko moja ! Prije svega pozdravljam 
vašu milost i nadam se čvrsto, da vam zdravlje služi, kao i meni. 
Ja sam sretno prispio k regimenti gospodina grofa Kevenhililera, 
koji me je postavio za svoga adjutanta u svojstvu obristlieutnanta, 
pa smo tjedan dana poslije moga dolaska pošli prema  Esslingu. 
Ovdje smo pod komandom njegove carske visosti Erzherzoga Karla 
stajali gotovo tri tjedna; bilo je dosta neugodnih časova za me, jer 
dolaze mnogi, koji nisu zvani, sa ponašanjem ,,de nouveau temps.?? 
To je napokon prestalo, kad smo avancirali do mosta, koji ide preko 
jedne vode prema Aspernu. Čuli smo, da je onaj (sada valjda ne će 
ovo pismo doći u njegove ruke) »incroyable"' ondje. Ne ću da raz- 
vijem čitav ,,Bewegungsplan" vašoj milosti, draga majko, samo ve- 
lim, da je onaj dan bio odlučan za čitavu carevinu — a možda, 
ne ću opet da stvaram historiju, za čitavu Evropu. Veselje je ne- 
izrecivo, jer se gospodin Francuz povukao sa svojim  ,,sansculo- 
tima", oprostite mi tešku riječ — tako zovu njihove soldate — 
daleko od Asperna prema sjeveroistoku. Znam, da imam vašoj mi- 
losti, predraga majko, zahvaliti, što sam od grofa Thuna i grofa Col- 
loreda tako lijepo primljen. Sada sam u Beču, pa ću vam slijedećom 
poštom opet pisati ; ostajem dva tjedna ovdje. Nadam se od Boga, 
da će vašu milost, draga majko, i moje drugo pismo naći tako 
zdravu i ,,bien distinguće", kako i ovo prvo pismo. Ne zaboravljajući 
nigda vaše milosti, draga majko, ostajem vaš ponizni sin, 

Comes Mauritius Sermage de Szomszedvar, 
C. kr. obristlieutenant R. 4. 


P. S. Ako mi pišete, predajte pismo za ekspeditora gospodina 
grofa Erd&da u Varaždinu, koji će mi pismo dostaviti preko Kor- 
menda. 


Grofica proštije pismo, namjestivši zlatni lornjon, pa se zamisli. 
. Visoka je, blijeda; sijeda, crno odjevena. Odijeva se crno sve od 
smrti svoga muža, a tome je već dobrano godina. Lagan smiješak 
preleti joj preko lica, kad je vidjela Potpis svoga sina. Dva puta je 
spomenuo u pismu ,,obristlieutnant." Smiješeći se pokroči do velikih 
bijelih vrata, uz koja je visjela široka vezena vrpca za zvonce. Kad 
je pozvonila, javi se stari kamerdiner, pa zapita dubokim staračkim 
glasom : 


— Vaša milost je zvonila. Što izvoli vaša milost ? 

Onda stane starac kašljati, da mu se ono malo kose pomiješalo, 
što je sa šije tjemenu u pomoć zvao. 

— Neka mi donesu citrone, — progovori starica. 

— Njegova milost, gospodin Bartol Patačić pitaju, bi li njihova 
milost ... 

— Bi, bi. Reci, neka dodje, neka dostoji... 

Za čas bila je na malom stoliću sa lijepim mozaikom čaša sa citro- 
novim sokom, velik krčak vode i lijepa brušena bočica sa slatkim 
Aracom. Uz taj stolić sjedila je grofica, a pred njom stajao illustris- 
simus Patačić. U sobi je bilo pridušeno svijetlo, jer su dugi bijeli za- 
stori zaklanjali visoke uske prozore. Uz prvi prozor podigao se časno 
stari fotelj sa dvostrukim naslonom za glavu, 4 pred njim mali kineski 
stolić. To je bilo redovno mjesto stare grofice. Male sitne stolice od 
bijela brokata sa sivo-crvenim ružama stajale su ondje još od vremena 
pokojnoga grofa Troila. Slične t“ pete prekrivahu stijene, a četiri stara 
bakroreza našla se na tim stijenama u tananim zlatnim okvirima. 
Posred dvorane visio sa stropa omašan lustre sa stotinom sitnih“ pri- 
zama od stakla, ali preodjeven žutim tilom. Baš nasuprot prozoru 
postaviše uza stijenu veliko sastavljeno venecijansko zrcalo, kojega 
su pojedini komadi bili vezani zlatnim broševima. Veliki zlatni okvir 
okružio je to dragocjeno zrcalo, a oko vrha bila je spletena girlanda od 
bijeloga cvijeća, da sakrije mjesto, gdje je zrcalo počelo pucati. Ono 
malo poda, što se vidjelo, bilo je glatko i sjajno, a sastavljeno od starih, 
vrlo umjetno složenih hrastovih parketa. Od toga samktuarija gospodje - 
grofice vodila su visoka staklena vrata u čitav niz soba, u kojima se 
moglo tek slabo što raspoznati, jer su zastori bili sasma spušteni. 

— Quid novi, illustrissime et egregie domine comes supremus, 
— upita grofica staroga Patačića, kad je primila dugi i široki po- 
zdrav kavalirov. 

— Neka mi vaša milost dopusti, ali otkle meni novae res — pa 
u moju, sa dopuštenjem, Požegu ? 

— Pa ipak, gospodine požeški župane, znate, kakve su danas 
dispozicije, — reče grofica, pogledavši Patačića slavodobitno. 

Vidjelo se, da ona danas zna nešta nova,.o čem gospodin comes 
supremus i ne sanja. 

Patačić bio je poznat kao sveznadar prvoga reda. On je još 
negdje god. 1786. bio kod kralja Louisa u Versaillesu ; godine 1799. 
bio je u Rusiji vrlo dobro primljen, a onda je bio u kraljevini Siciliji 

godinu dana, baš kad su Francuzi zauzeli Napulj. Zato su ga svi po- 
štivali i cijenili, ali on bi rijetko kome pokazivao svoju sklonost. Nije 
u njega bilo toliko aristokratskoga ponosa, koliko je mrzio malogra- 
djanski život: ondašnji život bio je ideal takova života sa svim svojim 
brbljarijama, sa neslanim epigramima i paprenim skandaloznim pripo- 
vijestima, pa je razumljivo, da je Patačić rijetko pokazao svoje modre 
oči u zagrebačkom zraku. Iznimka je dakako bila stara grofica Ser- 
mage; njoj je kazivao Patačić mnogo toga, mnogi ugodni časak kod 
nje proveo uz čašicu Araca, — ali i pobožno slušao, dok je ona govorila. 

— Ja ne znam ni mrve novoga, ništa. 

— Ja ću vam dakle pripovijedati novosti, važnih novosti, poli- 
tičkih novosti . hi 

— Vraga, — pardon, vaša milosti, excuser, sto puta molim, 
da mi oprosti, ali oni moji Požežani . 

— Znam, znam, gospodine veliki župane. Nego znate li, daje 1 em- 
pereur des Francais otišao nanovo nokte brusiti, jer su mu ih ljudski 
odbili kod Beča ? ' ' 

Veliki je župan požeški sjedio mirno, njegovo je lice pokazivalo 
stalnu metodu zapadnih diplomata — držanje posve mirno, ma baš i 
vlastitu osudu čuo. Njegove su modre oči spokojno gledale, njegove su se 
fine usne samo smiješile. Lagano prijedje dugom uskom rukom preko 
visokoga čela, a onda se nenadano primi za bradu, koju je valjda čas 
prije precizno obrijao, pa će sasma mirno grofici : 

> — Znam, vaša milosti; znam i mrvicu više. 

— Vraga... neka mi oprosti vaše gospodstvo, zaleti se starica. 

— Najprije kod Esslinga, pa onda kod Asperna izgledalo je i zbilja, 
da će carski ljudi nešto postići, a onda se pokaza, da 1? empereur des 
Francais nije uzalud uzmaknuo. Pitalo se, tko će prvi biti, tko će prije 
doći, napuljski kralj ili Erzherzog Johann. 

— Pa. 

— Još nisu ni jedan ni drugi imali vremena, da prispiju na mjesto, 
gdje ih trebaju. 

Grofica se malo zamisli, lice joj se smrknu. 

— Vi znate, madame la comte, da sam ja ultimus suorum, zadnji 
od svoga roda. Poslije mene nema više Patačića, nastavi smiješeći se 
starac, pa za koga da štedim moj imetak, velik imetak ? Zato plaćam 
dobro, ali zato i znam mnoge stvari, kojih drugi ne znaju, znam 
mnogo toga već onda, dok drugi o tom i ne sanjaju. 

— Pa što kažu vaše vijesti? 

— Kažu, da je valjda napuljski kralj došao u pomoć svome . 
što je on- Napoleonu, pastorak ? : 

— Ne, toga ne znam. 

Starica ustane pa poče nestrpljivo koračati po debelim sagovima. 
Patačić opazi njezinu zlovolju pa brzo zapita: 

— Vaš je sin, gospodin Mauricije, pisao ? 

— Da. Medjutim vi govorite, kao da bi Vam drago bilo, kad bi. 

— Ne, ne. Vaše se gospodstvo vara. Nije mi stalo ni do Gratiniska 
slave, a ni do slave naših junaka. Ali napokon, vaš sin. 

— Moj sin, žalibože, ne zna, što je. 

Grofica obori: glavu, osjetivši mali prigovor požeškoga župana, 
jer je na svoju odgojila Mauricija. Sin je njezin bio pravi francuski 
kavalir: nošnja, kretnje, sloboda govora i mišljenja, sve je to bilo 
francuski, pače i jezik, a to je bila grofičina krivnja ; svom je dušom 
pratio, ali i-mrzio iz sve duše pokret u Francuskoj. Staroj se grofici 
činilo, da to mora učiniti radi tradicije obitleji, koja je od francuskih 
kraljeva dobila mnogo dobra. 

Patačić oćuti, da je groficu i opet sdskuđna dirnuo, pa skrenu 
razgovor na drugu stranu. 

— Zanimat će vašu milost, što mi pripovijeda carske komore 
praeceptor, gospodin Lentulaj. 

— Oh, onaj. Bog bi znao, je li to istina. 

— Istina je, istina. On doduše sve krivo pripovijeda, ali ja sam 
prema drugim vijestima ispravio njegovo pripovijedanje. 

— Čast, illustrissime ; pa što pripovijeda ? 

— Imenovan je za Zagreb novi ratni komesar, i to gospodin Ernest 
von Annaker ; on dolazi u Zagreb, a s njime dolazi — recimo — nje- 
gova žena. 3 

— A zašto velite ,,recimo" ? — upita stara grofica izvjedljivo. 

— Dakle, recimo, sada njegova žena. Vaša milost valjda ne zna, 
tko je gospodja von Annaker ? 

Grofica učini gestu rukama, da nema pojma. 

— Lentulaj je dobio kartu gospodina ratnoga komesara i nje- 
gove gospodje, a ta karta glasi: Madame Justine de Annaker nće 
Delivuk. 
— Oh, ona! — začudi se grofica, ali inn mahne rukom, kao 
da nije vrijedno o tome govoriti. : 

— Glavno sam malone zaboravio, zašto sam došao. Eto me, 
da molim vašu milost, bi li smio ovih dana dovesti amo moju 
nećaku, gospodjicu Vojkovićevu, ili kako je u novije doba, zovu 
Vojkfy... 

— Ma da, iliustrissime, to se razumije. Čudno pitanje. Gospo- 
djica je već toliko puta bila kod mene, a ja sam joj nebrojeno puta 
rekla, da će uvijek... 

— Merci bien, vaša milosti! Lijepa hvala vašoj susretljivosti. 
Ali još jednu molbu u savezu s prvom. Može li moja nećaka dovesti 
sa sobom svoju prijateljicu, vicomtessu Margot Le Brun Gordon ? 

Grofica se začudi, ali se za čas snadje, pa će mirno: 

— Svakako, vaše gospodstvo. Neka dostoji doći. Tko je primljen 
pod vašim krovom, može i bez prijave pod moj doći. 

— Lijepa hvala, gospodjo grofice ! Gospodjica Margot upoznala 
se s mojom nećakom u Gracu. Otac joj je u Gracu interniran. 

— Kako, interniran ? — upita starica s očitim interesom. 

— Kod Abensbetga, početkom travnja, gdje su naši tako ljute 
batine dobili, on je uhvaćen. 

* — U službi revolucionarnoga cara, pa vicomte, čudno. 

— Da, vicomte, i to stari plemić. Jedan od njegovih pradjedova 
bojevao je pod Gastonom de Foix pred trista ljeta. 

— A gospodjica ? — zapita grofica živo. 

— Došla je sama samcata amo. Hoće da bude uz oca, i kako pri- 
povijeda, naši su vrlo kulantni sa zarobljenicima, začudo, — doda 
ijetko gospodin župan. 

— Molim. Ako dopusti vaša milost, bi li jednu partiju ? 

— Ako vas je volja, illustrissime. 

Dvoje staraca sjede za stol pred prozorom, starica u svoj veliki 
naslonjač, a Patačić na fini stolac. Već je bilo blizu podneva, jer sun- 
čane zrake nisu više ulazile u sobu. Kroz prozor vidjeli se izdaleka 
vinogradi na donjem Bukovcu i samo vršci krovova novoveških ku- 
rija i kaptolskih vrata. ša # 

— Trois, cinq... s 

— Evo, trois. A molim vas, Kako je on, vicomte, došao u službu 
Napoleonu ? To je... 

— Blanche, blanche... 

— Nemam. A tu je! Bit će, da mu je ponesta'o novaca. 

— Ne vjerujem. Živjeli su u Engleskoj, a kad je Napoleon počeo 
dobivati prve pobjede, došli.su u Francusku... Molim un, blanche... 
i onda je on pošao u vojsku. 

— Čudno, — odvrati grofica, pa naravna naočare, gledajući, što 
će kupiti. 

sk 

Jedva četrnaest dana poslije toga primio je vicomte Charles Ma- 
xime Le Brun Gordon otvoreno pismo. Sjedio je u Gracu u tvrdji, 
ali bijaše dosta slobodan. Dopuštali su mu, da piše i prima pisma, 
ali carski komandant tvrdjave morao ih je prije pročitati. Zato je i to 
pismo na finom modrom papiru bilo otvoreno. ' 


Ljubljeni oče moj ! 


Otkad sam otišla od vas, čuvao me Bog upravo kao da je vaše 
molbe uslišao. Tri dana dosadne vožnje u jedno mjesto nepoznatih 
krajeva, medju narod, koji tek zna, kao neku priču iz svetoga pisma, 
da su Francuzi na svijetu. Našla sam moju sentimentalnu comtessu 
Vojkty. Sirotica, vrlo mi se svidja. Ima nešto slična mojoj staroj 
odgojiteljici Mile. Goutdai; plaha, bestemperamentna, a korektna 
do ekcesa. U kući gospodjice Jeanne tiho je i mirno ; ta je kuća u 
tvrdji na brdu gdje stoji i čitav grad. Ljudi su imućni, ali ih nije vi- 
djeti, ja bar nisam nikoga vidjela. Živimo gotovo kao u samostanu 
— aline jedan me čovjek vrlo zanima. To je stari ujak moje preplave 
Jeanne, gospodin Bartolomej Patačić; zovu ga supremus comes 
nekoga mjesta, komu nisam zapamtila ime. Prekrasan starac. Pri- 
povijeda, kako je bio u pratnji kralja Louisa, kako su u St. Cloud 
lov lovili; kako je u Napulj došao baš u vrijeme najvećih nemira, prije 
nego što su naši onamo došli; pače, kako je bio, ne znam, da li u Moskvi 
ili St. Peterburgu, kad su ubili cara Pavla. Čovjek je bogat, putuje 
mnogo ; ako katkad govori neistinu, svejedno, svako je sklon, da mu 
vjeruje. Nego nisam vam htjela o tom pisati, već o nečem sasma drugom. 
Mile. Vojkfy dovela me na preporuku svoga ujaka nedavno gospodji 
grofici Sermage. Velim vam, ljubljeni oče, da za ancien regimea niste 
mogli naći u kraljevskoj pratnji časnije i vrednije gospodje od Mme. 
Sermage. Starica ta nosi za svojim pokojnim mužem crninu baš tako, 
kako su meni pripovijedali, da su moje babe i prababe nosile. Us- 
prkos svoje starosti ona je lijepa, ne još uvijek lijepa, nego naprosto 
lijepa. U njezinu sam salonu vidjela sliku, dok je bila još mlada ma 

foi, sada je sto puta ljepša. Pa kad vam govori tako birano, nikad ne 
ćete ni vidjeti ni ćutjeti, da radi to samo zato, da se vidi, kako to radi 
— pas d alfectation. Ali opet nije onako nesretno prostođušna, kako 
imam često prilike vidjeti ovdje dame, koje pripadaju najvišem. ste- 
penu. Bila je kod grofice gospodja d'un commissair genćral de ba- 
taille, dakle une dame de sang; ta se čudno vladala i vrlo je čudna 
bila. Toalete vas ne zanimaju, dakle ne ću o njima ni pisati, samo velim, 
ona je dama protivno od grofice. Možda je moje zanimanje za groficu 
baš otuda toliko poraslo. Kad sam pripovijedala gospodinu Patačiću, 
da je bila kod grofice ona dama, nasmijao se pa je rekao, da je pozna, 
da izgleda kao dame de coeur na starim fratarskim kartama. Ne znam, 
kako izgleda ta dame de coeur, ali ne vjerujem, da je lijepa. Naša 
grofica, — čudno, kako mi to ,,naša" ide od srca, — ima sina Mau- 
ricija. On je lieutnant-colonćl u vojsci, koja stoji negdje kod Beča. 

Više nemam zasad da vam javim, a javit ću se opet do šest 

dana. Ostajte mi zdrav! Ljubi vas vaša Marguerite. 
*k 

Mjesec je lipanj prošao. Zagrepčani su sa strahom čekali vijesti 
iz Beča ; govorkalo se tiho, onda se opet oprovrgavalo, pa se i opet 
šaputalo, da je carska vojska čudno prošla. Da je nadvojvoda Johann 
zakasnio, to se znalo, ali kuda je zakasnio, zašto je zakasnio, toga 
nitko nije htio, ani smio reći, kad najednom dodje iznenada vijest, 
da je divizija generala Marmonta zauzela dva glavna klanca na Vele- 
bitu i da se francusko brodovlje primaknulo Rijeci. 

Stari je Patačić šutio, dolazio grofici Sermage, ali je slabo što 
govorio. Vidjelo se, da čeka, da ne će prije reda da nešto spomene, 
što bi rastužilo staru gospodju. Napokon 20. srpnja dodje pismo -od 
Mauricija, koji javlja u kratko, da će za koji dan u Zagreb. Grofica se 
sva tresla od uzrujanosti. Nisu je više veselili pohodi gospodjice Margot, 
a staroga je Patačića gledala nepovjerljivo, jer je vidjela, da nešto 
zna, što ne će da kaže. 

Napokon jednoga od zadnjih dana mjeseca srpnja osvanu pred 
kućom grofičinom velika prekrita kola sa dva omašna kovčega straga, 
a sa kočijaškoga sjedala skoči Juro, desna ruka grofa Mauricija. 

Još prije nego što je mogao da raskopči platno, koje je branilo 
putnika od prašine, stvori se na vratima stari kamerdiner, a malo 
za njim grofica. Teškom mukom izvuče Juro grofa Mauricija iz kola. 
Grofova je desnica bila povezana. 

— Maurice, moj Maurice, što je, reci, govori, stane pitati starica. 

Mauricij, čovjek visok, plećat, crn, obrijana lica, živih tamnih 
očiju, široka čela, koje je prelazilo pravcem u fini nos, nasmiješio 
se, pa progovorio mirno : 

— Ništa, majko, ništa. Vama je dobro, majčice, pa ćemo odsad 
zajedno ostati ovdje. Je li tako pravo? 

Ogrli ljevicom staricu i primi cjelov na čelo. 

— Pravo je, pravo, mon petit, ostaj ovdje. Ali što je s tvojom 
rukom? 

— Evo ću vam sve pripovijedati, dok se malo uredim. Jure, 
daj moje stvari u veliku sobu gore, a ja ću se svući i okupati. Vi 
dopuštate, majko, je li? Nagutao sam se prašine. 

— Ajde, ajde, sinko, govorila starica, primivši Mauricija pod 
rukom, pa ga odvede u prvi kat. 

Tek što je grofa nestalo u njegovim sobama, prijavi se stari 
Patačić i Margot. Moguće da je vidio starac velika kola iz svoje 
kuće, koja je stajala na kraju Opatičke, a nasuprot Blatne ulice. 
Ali opet je moglo i slučajno biti, jer je ovo dvoje dolazilo svako 
poslije podne grofici. 

Dugo vremena, valjda čitav mjesec dana nije bila grofica tako 
dobre volje, kao danas. 
gra Evo, dodjite, mademoiselle, vidjet ćete ga, došao je; ranjen 
je u desnicu, čut ćete, što pripovijeda. 

Stara je grofica posve zaboravila na titul vicomtesse, a Margot 
se samo naklonila. Djevojka je bila tanana uzrasta, gipka, nikada 
nije nijedne salonske geste pretjerivala. Činila se svima za svoje godine 
dosta ozbiljna. Znala se od časa do časa razveseliti, ali bi uvijek 
imala u pameti, da joj je otac sužanj. Ovalno lice prikrivala je djelo- 
mice tamnoplava kosa, uredno složena od tjemena preko sljepočica ; 
oči modre, mirne, imale su nešto patničko u sebi, a jake obrve či: 
nile su je vrlo zanimljivom. Mrvičak uzvinuti nosić i rujne usne 
upotpuniše sliku, za koju su mnogi nezadovoljnici morali priznati, 
da je zanimljiva, a većina ljudi, da je lijepa. Bijelo, sasma uz tijelo 
pristalo odijelo sa visokim pasom ispod grudiju, vrlo kratki, naroj- 
tani rukavi, sitne cipele s visokim peticama, vezane unakrst i pletene 
rukavice bez prsta, pa sasma svijetlozeleni rubac od kašmira, koji 
se povlačio na obje ruke, a spao niz ledja, upotpuniše tu novu zna- 
Nicu stare grofice. 

— Bit će mi vrlo drago, mađame la comte. 

Starica postala je nenadano gipka. Časovita sreća stvori od nje 
lasicu, tako se gibala i letjela iz jednoga kuta u drugi, priredjivala 
sve moguće, a napokon i žrtvovala svoj stari fotelj, priredila ga za 
Mauricija, pa nakrenula ga prema onoj strani, gdje će biti slušateljstvo. 

I eto zamalo Mauricija. Začudi se, što je u sobi svoje majke našao 
društvo, ali se brzo snadje, a kad ga majka predstavi, progovori : 

— Osobita mi je čast, što mogu pod krovom moje majke po- 
zdraviti lijepu vicomtessu, samo žalim, što joj ne mogu dati desnice, 
ali će ljevica ispuniti zadaću ove ranjenice. 

— Iskrenu misao iskreno odzdravljam. 

Mauricije se izrukuje sa starim Patačićem, a onda pod silu sjedne 
u majčin fotelj. Desnica mu je visjela u širokom crnom rupcu. 

— Boli te sinko? — upita ga zabrinuto starica. 

— Ni najmanje. Rana je zacijelila. Isprva je bila teška, ali tome 
je već gotovo mjesec dana. rai 

— A molim te, kako je to bilo, gdje si to dobio, opet će majka. 

— Ha, 6. jula kod Glinzendorfa. Udarili smo jako. Mislili smo, 
sve će propasti pred nama, a kad tamo, oni bjesovi — pardon — 
ispravi se, pogledavši Margoi. 

— Monsieur le comte, izvolite pripovijedati, kako vam je na 
srcu i na jeziku, jer znate, kad vi ne biste sve iskreno ispripovijedali, 
oduzeli biste mi pravo, da se veselim vašem pripovijedanju. 

— Žalibože, mi stojimo kao ljuti protivnici, mademoiselle, jer 
što će mene veseliti, vama će dovesti suze na oko, a moja tuga bit 
će vama veselje. Ali vi želite, vi zapovijedate, a ja ću pripovijedati 
istinu. 

— Ne će li ti to škoditi? — zapita zabrinuto majka. 

— Ne, nipošto, Bože moj, ja gotovo osam dana šutim, 4 vi naj- 
bolje znate, illusirissime, da nisam šutljivac. 

Patačić se pokloni, a Mauricij poče. 

— Dne 3. jula dodje mi zapovijed od nadvojvode Karla, da se 
premjestim od Kevenhiillera k felimaršallajtnantu Rosenbergu. Nije 

mi to bilo nedrago, jer se u regimenti Kevenhiillerovoj bilo nakrcalo 
kojekake čeljadi. Podjem dakle i opet u svojstvu adjutanta spomenu- 
tom generalu. Mi nismo više sjedjeli u Beču, nego blizu staroga Jeden- 
* spengena, na Moravskom polju. Moj novi general, noviji plemić, na- 
glokrv brzo se odluči, ali i brzo smalaksa. Čini mi se, da mu je otac 

ili djed bio druge vjere. Gotova stvar, prije nego što smo se nadali, 
već 6. jula, stajali smo nasuprot corpsu maršala Davonta. Mi smo 
bili sasma nalijevo. Već u rano jutro dodje zapovijed njegove carske 
visosti, da skrajnje lijevo i skrajnje desno krilo navale svom silom 
na neprijatelja. Tako smo mi pošli, pa smo tri sata gotovo bježeći 
marširali, onda se tek pokažu francuske predstraže. U svezanom redu 
podjosmo za njima. Najednom se prosu na nas kiša kartača tako, 
da smo imali već dosta mrtvih i ranjenih, a još nismo ispalili ni puške. 
Neprijatelj je sjedio na dva humka pred nama. Moj general razriješi 
svoju kolonu na troje, pa zapovijedi juriš. Još nisu trubljači ni pravo 
zatrubili, kad s onih visina zagrmješe dvije salve, a kao bujica spusti 
se nizbrdo francuska momčad, Nije bilo ni vremena. pucati, jer su za 
čas bili Francuzi ondje kao talas morski... 

— Parbleu, oglasi se Margot, a oči joj izgubiše onaj mirni pogled, 
zjenice igrahu od radosti. 

Mauricij stane, nešto mu se zlovoljno javi na licu, ali se_ brzo 
ispravi, pa stane dalje pripovijedati. 

— Badava komanda. Uzalud smo general i ja pošli u prve re- 
dove. Strah obuzeo vojnike, i oni stanu bježati. Rumen mi obli lice, 
suze mi se skupiše u očima, kad sam vidio, da je i moj general okrenuo 
ledja. Htio sam pod živu glavu, da se tučem. Nije dugo trebalo, kad 
me zaskoči jedan sa visokim četverouglastim kalpakom i sa tri zlatne 
vrvce od vrha kalpaka... 

— Carski lancier, progovori Margot mirno. 

— Bit će tako, odvrati Mauricij, ne pogledavši je, on me zaskoči, 
njegova je ravna sablja letjela zrakom poput munje. Branio sam se. 
Moja je teška kavalerijska posjeklica teško padala na njega, ali on 
spretno uzmaknu ili se ugnu. Napokon osjetim jaku bol u ramenu, 
a sablja mi padne iz ruke. Juro je došao u zadnji čas i prebio onom 
sansculoteu sablju... 

— Oh, javi se Margot tiho. 

— Pardon, reče Mauricij hladno, ali udvorno, pa nastavi : 

— Prebije mu sablju, pa uhvati moga konja i onda se dadosmo 
i mi u divlji bijeg. Tri smo sata bježali tako, da su nam bili konji ma- 
laksali ; onda se zaustavismo u jednom selu na Dunavu. Tu mi Juro 
poveže ruku, preveze me preko Dunava, pa uzme kola. Muka je bila 
ugibati se Francuzima ; jednom su nas kod Hainburga gotovo ulovili. 
Četiri smo dana putovali kolima, posljednja dva dana bio sam u 

jednoj groznici. Dodjosmo do Veszprema i dalje nikuda. 'Metnuše 
me u privremenu bolnicu ; ondje sam ležao preko dva tjedna. Juro 
je zlata vrijedan; koliko je brige, koliko nevolje pretrpio, to samo 
on zna, aopet,kako je došao do mojih kovčega, otkle dobio tu staru 
kočiju, to. sam Bog zna. 

— A što je bilo dalje od Beča, upita naglo Margot, ne mogavši 
zatajiti svoga interesa. 

— Što, nadvojvoda Karl mudro je uzmaknuo... 

— Nije baš tako, nije, dragi moj grofe. Vi ste dugo ležali, da vam 
nisu doprli glasi sa bojišta, progovori ozbiljno Patačić ; njegova visost 
nadvojvoda Karl prekinuo je, — tako vele Austrijanci — bitku sjeverno 
od Beča, premda je vaš corps i sredina bila kod Deutsch-Wagrama 
razbijena... 

— Tako, zapita Mauricij zabrinuto. 

— Da Ali vele, prekinuo je borbu, skupivši svoje čete, pa je 
zakrenuo na sjever u Moravsku. 

— Zato nismo Francuza vidjeli na putu, progovori mirno 
Mauricij. 

— Sastali se kod Znojma Napoleon i nadvojvoda Karl, tako 
javlja ,,Moniteur", pa je nakon kratkoga vrlo žestokoga kreševa 
nadvojvoda Karl sasma razbit. 

— Je li moguće, brzo će Mauricij. 

— Ah, ozove se veseli glas Margueritin. 

Nasta šutnja, a samo su oči govorile. Mauricije poniknuo nikom, 
tužno gledajući laštene parkete. Margot crvenila se u licu, a oči joj se 
smijahu. Osjećala je, đa nije pravo, što ona ovdje iskazuje svoje ve- 
selje ; znala je, da ne spada medju te ljude, koji ćute od rane mladosti 
. posve drukčije, nego ona, koji obaraju suze, kad se ona smije ; pa orida, 
sjetila se Mauricija. Pogleda ga, pa vidje, kako je upiljio svoje oči 
u zemlju, kako se sve ono, što mu je majka prikazivala kao najveću 
svetinju, ruši u propast, kako se ono, što ga je dvadeset godina učila 
prezirati, diže. 

Stara je grofica u svojim mislima bila na raspuću. U jednu se ruku 
radovala, što je sve to tako izašlo, da je njezin sin ranjen, pa ne može 
dalje na vojnu. A u drugu ruku boljelo je, što je vidjela, kako se ruše 
«ideali, što ih je usadila u srcu sina. Gledala je oko sebe i opazila tužne 
poglede Mauricijeve, a opazila i onaj sažalni pogled Margueritin. Tu 

.joj nešto sinu pameću kao munja. 

Stari Patačić izvadi jedan broj ,,Moniteura'', pa ga pokaže, držeći 
lornjon na nosu. 
— Eto, tu vam je šve -natanko, reče. 


* 


Mauricije je teško zaspao one noći. Boljelo ga nešto, peklo ga, 
a sam nije znao, čemu sva ta bol. Razmišljao je o ratištu, pitao se, 
kuda su mogli Francuzi doći tako naglo, da su ih pretekli na svim 
linijama, ali uvijek, uvijek stajao je pred njim onaj usklik: parblen. 
Što je to, pitao se sam, kaka je ta djevojka? Mati mu je pripovijedala 
kod večere, da je kći jednoga francuskoga sužnja, koji je vicomte, 
a ipak ide pod zastavu revolucionarnoga cara. Pa bez obzira na to, 
ta je djevojka nešto osobito. Bog bi znao, ali on je tako pomišljao 


. starinske djevojke iz vremena Louisa XII., kad je bilo drugo doba 


trubadura, kad je svaka vidjela svoj ponos u veličini Francuske. I 
nehotice isporedi sam sebe vremenu, u kojem je živio, sa narodom, 
s kojim živi, sa državom, kojoj pripada, zaplete se onda u tolike oprečne 
misli, da nije više ni znao početak svoga razmišljanja. Ipak mu dodje 
ponovo na pamet Margot. I onda se opet smrkne. Znao je, da osjeća 
nešto teško i neprilično, kad pomisli na tu djevojku. Zašto je ona 
Francuskinja, zašto nije što drugo * Razmišljajući tako napokon 
se zapita, čemu sve to, čemu sve fantazije : zar bi ona bila. drukčija, 
kad ne bi bila Francuskinja, ili zar bi mu se svidjala više, i bi li mu 
se uopće svidjala, da nije onako čudno, onako blaženo istisnula svoj : 
parbleu 2 Napokon se uhvati za vlastitu misao: svidjela. Ona mu 


se svidja, to je nepobitno. Smete se. Htjede da protjera tu misao 


drugim mislima. Svom silom stade misliti na Napoleona, na svoje voj- 
nike ; stane računati, koliko će trebati, da se skupi nova armada, ali 


.se napokon sam ulovi kod pomisli, da mu je sve to dosadno, da ga 


se to ništa ne tiče. Začudio se, kad je pomislio, da je ranjen. Pa sad 
je sklopljeno primirje, a možda će doći do mira. Onda mu pane na 
pamet, ako dodje do mira, zarobljenici bit će pušteni na slobodu. 
I on će biti pušten na slobodu, njezin otac. Ova kombinacija obraduje 
s nova Mauricija, ali ga i opet rastuži: kad bude slobodan, odvesti 
će je u Paris, u Francusku, i on je nigda ne će više vidjeti. I opet ona! 

Take su mu se misli vrzle po pameti, ne dale mu zaspati, a napokon 
ga i ruka stane boljeti. Ili je to bilo tek nezadovoljstvo, ili od čega 
drugoga ; ne, nije htio, da to istražuje. A opet mu se svaka misao 


424 


osvršavala jednim, te jednim imenom ; ma što mislio, sve se vraćalo 
na jednu jedinu misao, na nju. 

Margot je pošla lagano kući sa starim Patačićem. Ali prodju kraj 
Patačićeve kuće, pa zadjoše pod Nova vrata. Bilo je negdje sedam 
sati. Šutjeli su. Svako je od njih imalo pune moždane misli. Stari je 
Patačić kombinovao, pa onda je izvadio iz džepa ,,Moniteura" ; malo 
.je stao, udafio visokom palicom, pa skinuo veliku kapu, složio je, 
i metnuo pod pazuho. 

— Pardon, gospodjice. 

Oboje je muče koračalo. Čudno je 40, pomisli Patačić, ,,Moniteur"? 
donosi, da je nadvojvoda Karl učinio s Napoleonom primirje, pa da 
mu je odstupio, ili bio prisiljen, da mu odstupi četiri hiljade kvadratnih 
milja, a to je trećina carstva. Svakako je to bila interesantna vijest, 


ali nepotpuna. Nije rečeno, koji dio carstva hoće taj novi car. To je. 


srdilo Patačića, pa nije o tome htio ni govoriti. 

Margot je stupala uza nj, pa je Bogu hvalila, što starac šuti. Ona 
je bila sva u mislima. Radovala se, što su Francuzi pobijedili, od srca 
se radovala, ali opet ju je ljutio onaj bezobrazni carskilancier. Čudo, 
.da je Mauricije tako prošao, a drago joj je bilo, što je Mauricije lako 
.ranjen. Sada ne može više u vojsku. Zahvalna je bila od srca onomu, 
koga su zvali Juro. 

— A što je to, Juro, upita Patačića sasma bezazleno. 

— George, odvrati stari, pogledavši je u čudu. 

— Meryi bien. 

Margot se zacrveni, ugrize se za jezik, pa se otkrene. Kaka je 
to ludorija bila. On će možda doći na njezine misli. Tvrdo odluči, da 
ne će više misliti na toga ,,nesretnoga Mauricija". Ali napokon, što 


je on kriv. On nema pojma o njezinu mišljenju. Pa kako je rekla, da | 


.ne će više misliti na nj, tako je sada neprestano na nj mislila. Najednom 
se začuje iz Patačićeva džepa ura, gdje sitno zvoni. Patačić izvadi uru. 
.Imalo je podobu male emajlirane patke. Pritiskom na glavu jedno se 
.krilo otvorilo, a pod njim je bila kazaljka. 
— Osam je sati; vratimo se, mademoiselle, progovori uljudno 
stari kavalir, naša Jeanne bit će u sto briga. 
— Comment vous plait, reče. Margot, pa se okrenu i oboje 
.podju prema građu, iz kog je baš u taj čas Markovo zvono na- 
viještalo ,,Ave". 1 











Mirko Rački: 


(Iz Danteova : 


Pakla.) 





Licutmjeri. 

Od kuće grofice Sermage do Kipne ulice, a upravo nasuprot 
staroj pošti, protezao se vrt, idući dosta strmo, sa dosta širokim 


. ravnjakom na vrhu. Oko cijeloga vrta dizala se drvena ograda, po 


kojoj se uzvila ljubičasta glicinija i žuti citisus, a medju niskim 
grmljem podizale svoje rujne glave omašne malve. Ravnjak je bio 
osipan pijeskom. Tu su bila dva velika stola sa čitavim nizom sto- 
lica, a pokraj toga u kući bila je mala smočnica. Tu je stara grofica 
davala svoje ,,garden party." 

Početkom augusta, oko šest sati poslije podne, već je bilo sve 
na okupu. Tri svirača našla se ovdje, pa su sa svojim kapelnikom, koji 
je igrao violinu, izvodili mali, sasma nedužni ,,quatuor', kako su oni 
i sebe zvali, premda je mjesto violoncella fungirala flauta. 

Baš su bili završili veliki finale prvoga čina iz Spontinijeve ,,Ve- 
staline", a stari kamerdiner javi promuklim glasom : 

— Madame et monsieur gćnćral d'Annaker. 

Mauricije, koji je s praeceptorom carske kurije, Lentulajem, op- 
širno razglabao političko stanje, pobrza do vratiju, kojima se izlazilo 
u vrt, da pozdravi nove goste. Na vratima se pokaza visoka, dosta 
korpulentna statura gospodje Annaker, silno crvene kose, jakih mišica, 


cc kao Rubensova žena, a te je mišice gospodja pokazivala, jer ono, 


što drugi zovu toaletom,kod nje je b.lo tek da prikrijenajpotrebnije. 


2 Tanana modra suknja, sasma prilegla bujnim bokovima, pokazivala 


je jasno obrise bedara, jer je gospodja Annaker navlaš tako sjela. 
Nad visokim pasom širile se jake grudi ; pravilne je crte lica prekrivala 
samo donja usnica, koja je stršila i ispod gornje. U ušima i oko 
vrata je imala safire, okovane srebrom. Za njom je išao starac, sav 
odjeven u bijelo i zlato, s visokim čakom i crveno podstavljenom man- 
tijom. Uz njega njegov adjutant. 

Lentulaj pobrza, da Mauricija predstavi generalu. 

— Maurice, zdrave! Dugo se već nismo vidjeli, nasmiješi se go- 
spodja Annaker, pružajući Mauriciju ruku, koji je prihvati, ali ne poljubi. 

— Ekscelencija, ovo je Mauricije, sin naše vrijedne grofice, poče 
Lentulaj. 

— Lijepa hvala; vrlo mi je drago. Znate, ja sam bio s Alvinzijem 
kod Arcole; strašno su udarali topovi, a to je meni jako škodilo. Znate, 
ne čujem dobro na: đesno i na lijevo uho... 

Predstaviše onda pridošlice Antunu Amadeu Varkanju, velikom 
županu zagrebačkom, koji je. imao lijepu malu staricu za ženu, a ta je 

starica znala uvijek čitavo čislo kojekakih recepata za jela. Nadalje se 
pozdraviše veoma ljubezno gospodin grof Ludovik Sermage, zname- 
niti jurista, koji je bio s Annakerom jednom u Beču. Pa tako se izredaše, 
ali svima i svima pripovijedala je njegova ekscelencija, kako je bio 
s Alvinzijem kod Arcole, kako su strašno udarali topovi... 

Napokon dodjoše do stare grofice. Grofica primi gospodju Annaker 
lijepo, ali hladno, a s generalom izrukova se iskreno, kad je ispripovije- 
dao svoju historiju. Mauricije je stajao blizu svoje majke, a sad ga primi 
gospodja Annaker, pa podje s njime, da se prošeće. 

— Vi ste ostali jednaki, Maurice, — pardon, gospodine grofe, poče 
ona čekajući, kako će je zamoliti, neka mu kaže Maurice, kao i prije. 

— Da, možda izvana; izmedju dvadesete i tridesete čovjek se naj- 
manje mijenja, progovori mladi grof, pa u isti časpomisli, kaku je ne- 
istinu rekao. Sjetio se, ima tome devet godina, kako je ta gospodja 
bila strojna tanana djevojka, kako je bila plava, a sada —; ona je 
onda imala dvadeset i jednu, a sada trideset. Bože, kolika razlika! . 

— Mislite? A je li kaka pomjena unutra, recimo, u srcu... 

— Ne baš u srcu, milostiva gospodjo, nego inače. Čovjek postaje 
trezniji, ne misli više onako, kako da kažem, recimo, budalas'o... 

— Slatko... 

— Dakle slatko budalasto. Čovjek pomišlja nesamo na momenat, 
koji je tu, nego i na ono, što će doći. 

— Sasma dobro. Ja sam vašega mnijenja. I baš to, što sam uvijek 
gledala unaprijed, učinilo je, da sam pošla za staroga generala i ostavila 
mladića... 

— Koji je sada postao mužem, što uz ozbiljnost života nema ni 
vole ni vremena, da i pomisli na prošle, recimo, slatke ludorije. 

Mauricije posta nestrpljiv. Njega je mučila misao, kako će se 
sastati s tom gospodjom, koja je ostavila u njem toliko lijepih i tužnih ' 
uspomena, i sađa je ovdje, i udarila je u najgore strune. 

— Maurice , ti se više ne sjećaš onih. . 

Bili su došti do kraja terase, gdje se snaštao put nizbrdo. Ovim 
putem htjede gospodja Justinne, ali Mauricije okrenu. 

— Ne mogu dalje, gospodjo, čekam goste. 

— Čuj me, znaš ti, kako sam te... 

— Pustite, da se vratimo. Trebaju me. 

Oboje krenu prema stolovima, Gospodja je Annaker bila ljuta kao 
guja. Njoj se to još nije dogodilo. Na vrata unidjoše gospodin Patačić, 

njegova nećakinja, djevojče sitno, malo, tek nešto veselo. Došla dakako 
Margot. Pozdraviše groficu i predstaviše ih novim gostima; Mauricije 
se izrukova s Patačićem, pozdravi comtessu Vojkfy, a onda se okrenu 
k Margot: 

— Ne pozdravljam vas posljednju, jer vas najmanje cijenim. 

Kad mu ona poda ruku, htjede je prinesti usnama, ali ona uz- 
makne. 

— Samo majci i onima, koji su nam srcu dragi, — produlji on 
u po glasa, ali ipak tako glasno, da je gospodja Annaker mogla čuti. 

— Alors, pruži ruku Margot, a Mauricije lagano je poljubi. — 

.Mi se već poznamo, mademoiselle. 

— Sjećam se, milostiva gospodjo, — odvrati Margot na ijetki 
pozdrav gospodje Annaker. 

U taj se čas nadje medju gostima još jedna figura. Visok, oble 
glave, vrlo crvena lica, odjeven na hrvatsku, ima uske hlače i surku g 
kratka je kosa na sljepočicama već pobijelila, a pod nosom mu izrasli 
gusti podrezani sijedi brci. To je Zaharija pl. Delivuk de Vukojevetz, 
administrator ,,regiae camerae", ali ga je rijetko bilo vidjeti u ko- 
morskoj kancelariji na ćošku ,,Blatne? i ,,Pivarske ulice'. Taj je starac 
bio otac gospodje Justinne Annaker, velik branitelj njezin, kad je nema, 
gotovo zaljubljen u nju, ali u njezinoj prisutnosti uvijek bi izlazio 
s kojekakvim pričicama, koje su gospodju znale kadšto i za srce ujesti. 

— Servus humillimus, gospodjo grofice, sluga preponizan slavnom 
društvu! Kako zdravlje, milostivice 2 Ha, stari smo, stari, sam to 
Bog zna. Senescimus et calvescimus. Ja, tako je. Već bi djeca od naše 
djece mogla primiti nekoliko šiba, kad bi ih bilo, djece naime... 

Gospodin Delivuk stade svakoga pozdravljati, svakomu reče 
po riječ, dvije, laskave ili ujedljive, a sve starinskom mješavinom 
hrvatskoga i latinskoga jezika. Pozdravi Mauricija, predstavi se Mar- 
gueriti, pa je upozori, neka se previše ne druži s Mauricijem, da je 


on još posljednji ostatak d* Enghiena i Cadoudala, pa da će joj slabo . 


biti kao prijateljici Napoleona. 

Gospodja se Justinne kod tih riječi gorko nasmiješi, a Delivuk 
poče: dalje pozdravljati i rasipavati svoje dosjetke. 

Lagano krenuše, gotovo nevidjeni, Mauricije i Margot duljinom 
kuće, pa zamaknuše prema ddnjoj strani medju guste malve. 

Gore na terasi postali glasovi življi. Staro kraljevačko vino raz- 
vezalo jezike; pa se stvoriše pojedine grupe. Glavnu je riječ vodio 

Delivuk, koji je sjedio uz Lentulaja, Patačića, grofa Ludovika i Var- 
kanja; adjutant, gospodin ritmajstor Oswald von Wimpfen, kor- 
pulentni, plavi visoki Austrijanac, sasuo je čitavo čislo komplimenata 
svojoj generalici, dok je ona nestrpljivo gledala na kraj terase i u vrt, 
gdje je nestalo Mauricija. Treća je grupa bila najinteresantnija. Tu 
je stara grofica slušala neke beskrajne recepte gospodje Varkanji, 
comtessa Vojkfy se potajno smijala, dok je njegova ekscelencija samo 
tu i tamo dodala: 

— A da, da, to su bila lijepa vremena. 

— Eto vidite, tako vam rastu djeca, kao drač, poče opet Delivuk. 
Vidite, exempli gratia, moju kćer. Jučer, rekao bi, bila je još žuta 
gušćica, nije pravo ni znala gaknuti, a danas, bogami, žena od glave 
do pete. 

— Ito kakova, prišapnu Lentulaj. 

— A što vi, oče, o meni govorite, zapita Justinne svoga oca, 
jer joj je bilo dosadno slušati neprestane komplimente adjutantove. 
Ona je doduše oca ,,tikala", ali sad joj se pričinilo otmjenije, da mu 
govori ,,vi*. 

Starac diže kalež zlatnoga vina do ustiju, potegnu čvrsto, 
a zatim vesela lica brišući brkove odvrati ujedljivo : 

— Gledam, kako vrijeme sve mijenja, draga moja. Nema još 
deset godina, što si bila sva frigana i pečena za mladoga gospodina 
grofa, a sada... 

— Ali, oče! — progovori Justinne brzo; medjutim se starac ne dade 
smesti. 

— A sada ni brige te za njega, ili možda ni brige njega za te. 

Svi su bili zamuknuli. Grofica je tražila neki drugi razgovor, Ju- 
stinne se crvenila, a stari Annaker, ne čuvši ni jedne riječi, doda mirno : 

— Zaista, vrlo interesantno. “ 

Patačić se nasmiješi tek na čas, Varkanji poče kašljati, Lentulaj 
nabrzo nadje drugu temu, pa poče Delivuku dokazivati, koliko su 
napredovali kmetovi vrbovački; Wimpfen nije ništa razumio, jer 
nije bio ni najmanje vješt jeziku, pa poče i opet svojim komplimentima, 
ali gospodja generalica, crvena kao rak, okrene se k njemu, pa mu 
u po glasa promrska : 

— Kanite se gluposti. 

Onda se okrenu k svome mužu, pa mu reče mirno, ali jasnim 
glasom 

— Sunce sjeda, bit će hladno, a to nije dobro za vaše uši 

Stari je gospodin Annaker dobro: razumio, što mu veli žena, a 
jedan oštri pogled Justinnin pouči staroga Delivuka, da će on pratiti 
feldmaršallajtnanta, Bio bi on koješta dodao, bio bi se protivio svojoj 
kćeri, ali se sjeti, kako bezbrižno živi, otkako je Justinne u Zagrebu, 
i kako mu je teško bilo, dok nje još nije bilo, pa skupi dušu u se, pre- 
poručio se, i ode, da prati staroga vojnika, znajući da će starac još 
uz put ući u krčmu na uglu ,,Opatičke" i ,,Varmegjijske ulice." 

Društvo je ostalo isto, tek što se gospodja Justina vrlo dobro 
zabavljala sa svojim ritmajstorom. 

Posljednje se sunčane zrake oštro upirahu u katedralni toranj, 
u vršiće i kleti oko Zelenoga brijega, a ono dvoje sjedi, tiho razgovarajući 
na jednoj klupi, koju odasvuda zastriješe visoke malve. 

— Ja bih vama za volju, mademoiselle, mogao postati prijateljem 
onoga, koga vi zovete carem Francuza. 

— To je velika žrtva, gospodine grofe, koju može samo onaj 
razumjeti, koji vas je čuo pripovijedati o Wagramu, tko je razumio, 
kolikim ste se interesom spremali, da uništite onoga, recimo, velikoga 
patuljka. 

— Istina, pa zato se mogu valjda nadati bar kakoj revanche 

Margot pogleda Mauricija ispod oka; vidjelo se, da pogadja, kud 
ovaj šiba, ali 1 pogadja, od kolikoga bi zamašaja bila taka prividna 
revanche. Odluči se: 

— A ja sam spremna, da vam dadem... 

— Vidite, kod muškaraca to je vrlo rijetko, beskarakterno, da 
mijenja narodnost, kod žena je drukčije... 

— Pa, upita djevojka, osjećajući kako joj Mauricije pomaže. 

— Eto, biste li vi htjeli kome za volju da promijenite svoju na- 
rodnost. * 

— Pod nekim uvjetima. . 

— Recimo. da postanete str jatkceo. 

— Ne, ne, ne, nasmije se iz svega grla Margot, ne Austrijanka. 
Tražite od mene, što vas volja; tražite od mene, da postanem Njemica, 
Talijanka, Madžarica, ali ne Austrijanka! To je nemoćna narodnost, 
koja je uvedena carskim patentom. I zbilja, vi ste Austrijanac? A što 
ste bili prije, nego što se znalo za ovo ime? 

Čudom je pogleda Mauricije. Što je on bio do godine osam stotina 
i četvrte? Sila misli proleti njegovom glavom. Zar Francuz ili Madžar? 

Ni jedno, ni drugo. Prvo je davno prestao biti, specijalno otkad je sva 
Francuska krenula onim čudnovatim, njemu odvratnim pravcem. 
A drugo nije mogao da bude, ta on nije razumio ni riječi madžarske. 
Malo pomalo sjeti se svoje mladosti, sjeti se svoga strica kanonika, 
svoga oca, sjeti se svega, što je oko njega bilo, svega, što je u najranijoj - 
mladosti vidio i ćutio, pa ga spopade neki stid pred samim sobom, 
što je on sve to nekako s voljom zaboravio. 

— Recimo, da postanete Hrvaticom, jer mi smo ovdje na hrvat- | 
skomi tlu 

Margot se začudi, ali odmah prihvati ruku Mauricijevu, koja je otvo- 
rena bila prema njoj, pa reče: 

— Bi, odmah, uz uvjet... 

— Da je meni za volju... 

— Da, promuca tiho Margot, a Mauricije je obuhvati, jedva je 
dirajući, pa je lagano ogrli. 

Kad su navečer ostavljali gosti dvor grofice Sermage, užarena 
Margot nije se mogla načuditi ljubežljivosti gospodje Annaker, kojom 
ju je bila obasula, praštajući se s njome. 

* 


Margot nije spomenula nikome ni riječi o onoj večeri kod grofice. 
Sanjala je danju i noću. Više je mislila na Mauricija, nego na jadnoga 
oca, koji je još uvijek sjedio u Gracu. Ali misao na Mauricija radovala ju, 
i ako joj on ne reče ništa osobito, samo je ogrli, tiho ogrli. 

Jedno poslije podne, bilo je jedno pet, šest dana poslije one sretne 
večeri, donese sluga debelo pismo, pa ga preda Margueriti. Misleći 
da je pismo od oca, ona ga brzo otvori, ali se začudi posve nepoznatom 
rukopisu. Eto kako je glasilo pismo: 

Chčre comtesse ! 

Čovjek, koji žali, što ćete vi postati žrtvom poznatoga bonvivanta, 
grofa Mauricija, koji izrabljuje i političko naše stanje sebi u prilog, 
opominje vas, te šalje za dokaz pismo iz nedavne grofove prošlosti. 

Vaš prijatelj. 

Priloženo je bilo sasma smotano pismo, koje Margot brzo preleti 

očima, pa udari u plač. Rukopis pisma bio joj je vrlo poznat. 
Zlatokosi andjele moj! 

Vratio sam se, ima tome već dulje vremena u Zagreb, a od Tebe 

nigdje ni glasa. Smiluj mi se, dodji u šumu pod naš vrt. Bit ću ondje. 

Čekat ću raskriljenih ruku moje zlato, ljubit ću te, kako sam te prolje- 
tos ljubio. Sjutra usmeno više. 


Zagreb, 2. VIII. 1809. Mauricije. 


Okamenjena je gledala Margot ovo pismo. Pročitala je oba pisma 
još jednom. Udarac bio je strašan. Promišljala je, nije li to možda kaka 
mistifikacija, ali sve u svemu, to je bilo pismo Mauricijevo, s njegovim 
potpisom, a upravljeno na zlatokosog andjela, koga je ljubio već u 
proljeće. 

Možda i nije njegovo pismo, pomisli, pa odluči starom Patačiću 
priznati sve. Podje do njega, pa ga nadje u biblioteci, kako prevrće 
stare neke knjižurine, držeći ljevicom na nosu naočare. Starac se po- 
kloni pa upita smiješeći se : 

— Kome sretnom slučaju, chčre vicomtesse, imam... 

Videći očajno lice njeno stane čas, a onda zapita zabrinuto: 

— Što je, Margot? 

Ona pogleda zabrinuta starca, sjede na veliki starinski naslonjač, 
pa pokrije lice rukama. 

— Što je, Bože moj, govorite! Pomoći ću vam, ma stajalo me 
štogod. 

Margot podignu glavu, dva puta pokuša da govori, ali ni slovca 
nije mogla da pronese preko usana. Stari joj se grof lagano približi, 
uhvati je za ruku, pa prisloni njezinu glavu na svoje grudi. 

— Hajde, da čujemo. Ne plačite, umirite se. Dakle ovdje su dva 
pisma, otkle — iz Zagreba. To je vrlo dobro. Dalje — smijem li? 

— Da, dahnu Margot sasma resignirano. ' 

— Prvo je pismo anonimno. To je pisala žena, i to ona ista, — starac 
stane čas, onda baci pogled na drugo pismo, — kojoj Ingano Mauri- 
cije, dakle jedna zlatokosa žena. 

Margot ga pogleda svojim velikim očima, a starac joj se nasmije. 

— Draga moja, to je svakomu jasno. Medjutim, produlji uozbiljivši 
se, nekako nije jasno, zašto je Mauricije pisao to pismo. A da je pisao, 
o tom nema sumnje. ' 

Patačić ode do starinskoga sekretera, pa iz jedne ladice favliče 
svežanj pisama. 

— Eto vidite; jednako fino pismo, jednaki papir, pače i običaj, 
da piše datum u lijevom kutu u svim pismima, a i na ovom našem. 

Starac uze šetati i najednom se zaustavi. 


KF 
| 

— Draga Margot. Mi ćemo podvečer na šetnju, možda mi donle 
sine što pametno. Hoćete li? 

— Da, šapnu tiho Margot, pa se odvuče put svoje sobe. 

Oko šeste našlo se ovo dvoje opet na svom starom putu. Margot je 
išla muče kraj starca, aon jesvoju tananu visoku palicu naslonio na rame, 
pa se u sebi smijao. Napokon stavi palicu pod pazuho, pa protare ruke: 

— Permettez-moi, chčre vicomtesse. Mauricije je pisao ono pismo. 

— Zbilja, pita prestravljena Margot. 

— Zbilja. Ali ima nešto ugodno po srijedi. Ne obazirući se na to, 
da će grofovsko crnilo biti finije, ustrajnije i t. d., treba da znate, da iza 
stalnoga broja godina crnilo ne može da pušta boje. A tako vam jei u 
ovom pismu. Eto vidite; ja sam čitavo pismo metnuo u vođu i, ni na 
slovcu nije ostalo mrlje. Ali... 

Grof potegnu vlažno pismo iz džepa, i tu je na datumu bila velika 
mrlja. 

.Ali vidite, ma chčre, ovdje je mrlja sasma svježega crnila. 
Razumljivo je, da je grof to pismo pisao godine 1800., a netko je drugi, 
bit će zlatokosa dama, zadnjoj ništici primetnula sasma mali repić, 
pa je izašao broj 1809. 

— Ah, razveseli se Margot, pa se stane smijati. 

— Iz svega dakle slijedi, da zlatokosa dama još uvijek, nakon 
devet godina, ljubi Mauricija; ali iz svega slijedi i to, da ga vi, chčre 
vicomtesse, mnogo više ljubite od nje, je li? 

Margot se zarumeni, ponikne očima, a napokon se baci staromu 
grofu na prsa, pa plačući prizna : 

— Da, da, ja ga ljubim, ljubim ga. 

Patačić pogleda djevojku silnim zadovoljstvom : 

— Pa je pravo, da ga ljubite. Pravo je. 

Onda mahne glavom, kao da sadašnjost hoće da otjera, pa stane 
mirnim glasom pripovijedati : 

— Dugo je tome, već je prošlo dvadeset godina. Bilo mi je gotovo 
četrdeset godina, kad dodjoh u Pariz, a godina i po prije prevrata. 
Neko poslije podne bijah na Place Louis XV. s jednim prijateljem, 
mladim i bogatim Jankom Draškovićem. On je živio u Parizu gospodski. 
Imao je mnogo poznanstva, pa se i ono poslije podne pridružismo 


rupi, što se šetala Tuillerijskim prolazom. Drašković me predstavi. 


Bilo je dosta; jedno mi se lice usjeklo u pamet, lice posve slično vašemu. 
Bila je to mlada marquise de ChAteau-Breuil... o 

— Moja majka, ote se Margueriti u čudu. 

— Vidio sam je, i valja priznati, zaljubio sam se do ludila u nju. 
Nije prošao dan, a da nisam s kakova god povoda došao do markize 
i njezine majke, donosio knjiga, kupovao slika, darivao je cvijećem. 
Jedno me ljutilo. Uvijek, dok sam bio kod Breuilovih, našao se ondje i 
vicomte Le. Brun-Gordon. du 

— Moj otac, opet će djevojka u čudu. 


— Da. I čim smo dalje bivali i.jeđan i drugi uz markizu, tim je _ 


više rasla mržnja izmedju nas, pa jednog dana došlo radi sitnice, puste 
izlike, do oštrih riječi, tako oštrih, da smo ih mogli samo.krvlju oprati. 
Sve je bilo spremno, a večer prije nego što ćemo se tući, dodje k meni 
stari naš podvornik, pa mi donese malo pisamce : 

Plemenit čovjek ne razara sreće dvoga, koji se ljube. . 

Marquise Chateau-Breuil. 

Nisam znao, što da učinim. Velika, neizreciva bol mi pritisla dušu, 
ali u slijedećem času odlučih biti kukavicom, onoj za volju, koju sam 
više ljubio od svega. Drugi dan nije našao vaš otac, vicomtesse, svoga 
protivnika na biljezi, a pol godine poslije toga dobio sam kartu s vlasto- 
ručnim potpisima vicomtesse i vicomtea Le Brun-Gordon i malo p. r. u 
lijevom kutu. Radovalo me to vrlo, ali se zakleh, da ne ću nikad više 
nikoga ljubiti. Vremena su nastala grozna. Vaš je otac izgubio ženu kod 
vašega poroda; oprostite, što tako direktno te stvari spominjem. Odu- 
zeše mu i njegov i vaš posjed, a on gotovo siromah, pobježe u Englesku. 
Pokušao sam više puta, da mu pomognem, ali nigda ne-primi moje po- 
moći. Tek sada, kad je u Gracu sjedio, zamoli me, .da vas uzmem pod 
svoju zaštitu. To sam vam zato pripovijedao, da znate, u koga možete 
tražiti povjerenje, i u koga vam se valja pouzdati. 

Margot stisne bez riječi ruku Patačićevu. Nakon časka hoda upita 
je starac: , 

— A znate li, tko je ona zlatokosa dama? 

— Ne, nemam pojma. 

— Ne znam ni ja; Mauriciju ne treba ništa. govoriti o tim pismima. 

— Ne ću. 

Sunce je zalazilo za prekriške vršiće, kad se ovo dvoje otputi kći. 

šk 

Gospodja je Annaker uzalud čekala, kako će djelovati njezin otrov. 
Dva dana iza onoga razgovora Patačića i Marguerite nadje se ona kod 
stare grofice, a nadje ondje i Margot i Mauricija. Veselo igrahu šah, ali 

tu su figure bile samo izlika, pa su tiho šaputali, kadikad se od srca smi- 
jali. Gospodja ode ljuta, razbijajući glavu, je li Margot dohila ona 
pisma. 

Medjutim dodjoše mrki dani novembarski. Govorilo se o pri- 
mirju i miru u Požunu i Beču. Car je napokon učinio mir pod pri- 
tiskom francuskog oružja, i prvih dana mjeseca decembra zapade 
Francuze sva zemlja na jug Savi. Porazno je to djelovalo po svim 
.krajevima, ali najjače u Zagrebu. Francuzi bili su na to spremni već 
od polovine jula, pa čim je mir bio ratificiran, preuzeše upravu nove 
kraljevine Ilirije. Zarobljenike pustiše na slobodu. Ocu Marguerite 
povjerena je uprava departementa, u kome je glavno mjesto bio 
Gospić. Na polasku svom podje kroz Zagreb, a stara ga grofica Sermage 
pozove na ples, koji je negdje poslije Božića priredila u svom domu. 

Stara je grofica učinila sve, samo da pokaže sebe što otmjenijom. 
Bila je otvorena sala, koja se inače vrlo rijetko otvarala, a bila je.ure- 
djena po starom običaju bijelom i zlatnom bojom. Opažalo se doduše 
tu i tamo, kako je to sve staro, ali brižne ruke gospodaričine i njezinih 
službenika znali su to prikriti. Visoki prozori sa mnogo malih sta- 
kalaca, pomljivo očišćeni, bijeli prozirni fini zastori ruše se sa zlatnih 
urešenih karnisa. Medju prozorima dižu se visoka zrcala, složena od 
mnogo malih ploča. U jednom kutu koči se tamni, dugi clavicino, 
a uza stijene do njega visoki uski gobelini, koji pokazuju pasturele 
na nihaljci. Velika bordira od ruža na jednoj je strani izgrizena ili 
se od starine izgubila ; ondje namjestiše lijep paravent, da to sakrije. 
Dva velika staklena lustra sa mnego svijeća i staklenih prizama kočila 
se posred čudno oslikanoga stropa. Mnogo malenih stolaca savinutih 
nogu skupilo se pod prozorima, zrcalima i uz vrata, a samo u jednom 
kutu stajao je mali bijeli divan sa zlatnim stolićem. 

Tako je bilo uredjeno na treći dan Božića ; svijeće su već gorjele, 
onaj quatuor stisnuo se bio uz clavicino, a već su počeli dolaziti gosti. 
Vani je pritisnula ljuta zima, pa se sve zamatalo u šubare i bunde. 
Bilo je mnogo gosti, sve dobri znanci grofovske kuće. Prvi dodje Pa- 
tačić i javi gospodji grofici, da je gospodin vicomte Le Brun-Gordon 
došao tek prije dva sata, pa da će se ispričati gospodji grofici, što nije 
prije vizite učinio: Grofica primi tu vijest sa blagonaklonošću. 

— Mnogo mi je draže, chčr comte, kad ovaki prijatelj dodje 
nenajavljen, nego kad dodje stotinu haut-voulant-voler sa svim mo- 
gućim cartes de visite i najavljivanjima. 

Dodje i stari kanonik Sermage, desna ruka biskupa Vrhovca, 
fina glava, a osobito versiran u klasičkoj poeziji. Pratio ga njegov 
sekretar Bartol Vučetić, mlad zanosan svećenik, živi prijatelj Na- 
poleonov, nadajući se uvijek, da će Napoleon podignuti kraljevstvo 
ilirsko, a sada strašno uzrujan, što Napoleon nije uzeo Dravu za medju. 
On i mladi grof Oršić natiho_.politizirahu u jednom kutu. Sva se sila 
mladoga svijeta vrzla po salonu i susjednim sobama. Dame odje- 


vene fino, lagano, rekao bi, da je nasred ljeta, bacaju koketne poglede . 


na kavalire, koji stisnuše vratove u uzane visoke ogrlice, noseći pod 
rukom velike cilindre nejednakoga oboda. U sobi grofa Mauricija 
sjedi Patačić, koji se onamo potegnuo, pa raspravlja s Lentulajem 
o promjenama u Evropi, pušeći uza to dugu bijelu lulu, koju je sam 
donio iz Monsa. Mauricije prigleda čas ovamo, čas onamo, svagdje 
ga ima, dobre je volje, jer će se danas valjda proglasiti njegove zaruke 
za gospodjicu Margueritu. Gospodin general Annaker pripovijeda 
dvojici vojnika, kako je s Aloinzijem kod Arcole vojevao, kako su 
topovi bučili i kako otada slabo čuje. Njegova gospodja došla en plein 
parade, u ružičnom odijelu sa vrlo kratkom korsažom, koju su'držala 
samo dva zlatna lančića povrh ruku. Kraj nje koračao u potpunoj 
uniformi ritmajstor Wimpfen. Otimal€ su mu se oči svaki čas za nje- 
govom lijepom komanđantkinjom. Ona je bila prema njemu danas 
vrlo blaga. 

— Znate, Wimpfen, govorila mu nervozno, bit ću vaša, kako 
rekoh, sasma vaša, ako učinite nešto, da oni ne budu svoji. Pomislite, 
sasma i čitava vaša. 

— Hoću, milostiva gospodjo, hoću, -— promumljao Wimpfen, 
pa se primaknuo jače ženi. 


Dodjoše onda Le Brun-Gordon i Margot ; ona odjevena sasma : 


bijelo, sa bijelom ružom na prsima, a on sijedi gospodin u velikoj 
dvorskoj uniformi; grenadir, što je uza nj išao, nosio je veliki crni 
kalpak od samura ; sama uniforma bila je zlatom izvezena, fine čizme 
i veliki porte-feuille od crvene svile sjajno pristajahu starcu, dok je 
široka crvena vrvca oko pasa označivala njegov civilni položaj. Pred- 
staviše ga; s Patačićem gotovo da se izljubi, vrlo srdačno pozdraviše 
se grofica i Mauricije $ njim, dok se Wimpfen i gospodja Annaker 
samo hladno nakloniše starom kavaliru. 

Zabava počinje. Ples se započe s gavotom. Mladi je svijet ple- 
šući graciozno pratio glasove tihe muzike, dok su starci sjedeći uza 


437 


stijene gledali, kritizirali i podsmijevali se mladosti, sjećajući se svojih 
mladih dana. Ludvik Seermage pravdao se s mladim Oršićem, da 
punktacije požunskoga mira ne mogu biti takve, kako ih po Zagrebu 
raznose. Varkanji je nešto čudno pripovijedao Lentulaju o promjeni 
osobe ratnoga komesara, a stari prepošt dubički mahao glavom pa 
pripovijedao Le Brun-Gordonu lijepe pričice iz vremena carice, koja 
je poslala svoju posjetnicu mađami Pompadour. . 

Dva se reda plesača polagano pomicahu sredinom dvorane, držeći 
ruke visoko, graciozno. Mladi Henrik Sermage vodio je red sa gospodjom 
de Goricia, onda dodje brat Petra Oršića, Mihajlo, sa gospodjicom 
Vojkfy, pa kršni Wimpfen, blaženo gledajući gospodju Annaker ; 
stari barun Balbi vodio je mladjahnu štajarsku groficu Attems, koja je 
nadaleko slovila radi svoje zlatne kose, pa je Margot, koja je s Mau- 
ricijem išla za njom, kadikad nepovjerljivo pogledala Mauricija. Či- 
tavi niz gospodja, gospodjica i gospode nastavljao je red. Bilo je tu 
svega, što je moda novo donijela za ovu zimu: sasma mali suncobrani, 
koji su imali na srijedi drška koljence, pa se za čas pretvarahu u lijepe 
lepeze; tanana krzna, što se nošahu više za nakit negoli radi zime, 
tanane ramenice od šarene svile ili od lančića sa draguljima, lijepi 
diademi, složeni od ruža ili od dragulja. A kad bi koja krasotića ko- 
ketno podignula uzanu suknju, vidjela se cipelica od svile s unakr- 
štenim podvezicama od tanane svilene vrvce, a ponad njih hlačice 
do gležanja, urešene dragocjenim čipkama. 

— Chaine anglaise, ozove se glas mladoga Henrika. 

Parovi se rastave, dame krenuše na jednu stranu, gospoda na drugu, 
tako, da je bio svaki sa svakom jedan čas. Kad su opet bili u pre- 
djašnjem redu, oglasi se opet aranžer: — Polonaise. u 

U dva se reda gospoda i gospodje svrstaju, pokroče lagano naprijed, 
pazeći da sve bude skladno, svaki kret, svaki naklon, a onda se svrši 
prvi ples. 

Rasplete se živ razgovor. Delivuk je dokazivao Lentulaju, da 
nema takve žene na svijetu, kakva je njegova Tina, kako su je kod 
kuće zvali. Mauricije je vodio Margot ispod ruke, pa je tiho pitao : 

— Hoću li danas proglasiti, Margot ? 

— Kako želite. Meni će milo biti, da što prije budemo svoji, 
odvrati djevojka stidljivo. I 

Grofica Attems približi se reverendissimusu, pa kako je bila vrlo 
elegantna i svjetska dama, tako je strašna štajarska njemština na- 

grdjivala njezinu eleganciju. Kad je prečasni Sermage u razgovoru 
upita nešto francuski, odvrati mu sasma neumjesno : 

— Brežice nisu u francuskoj carevini. 

Gospodja Annaker, okružena od dva, tri kavalira, primakne se 
Wimpfenu, pa ga bocnu riječima : 

— Nemate snage ? Kukavice! Sjetite se moga obećanja. 

— Sjećam se, odvrati ritmajstor mirno, pa koa gospodju 
slavodobitnim očima. 

“Glazba zasvira bagatelu od Bacha. Sada se starija gospoda, a na 
čelu im Delivuk i Annaker, počeše povlačiti u susjednu sobu, gdje je 
bio priredjen velik buffet. 

— Lancier, zaori glas mladoga Henrika, i začas se redalo veselo 
kolo, dašto prema tempu onoga vremena. 

Čim se svršio ples, poče glazba opet svirati onaj finale iz ,,Ve- 
staline?* od Spontinija. Dvorana je bila gotovo prazna. Tek Mauricije, 
stari Le Brun-Gordon i još dvojica stajali su na srijedi i razgovarali. 
Wimpfen, koji je bio razjedjen, što je gospodja Annaker odbila nje- 
govu prošnju, da s njom igra lancier, pristupi nenadano kapelniku, 
štrgnu note sa stalaka, baci ih na zemlju, pa reče: 

= Dok sam ja ovdje, dotle se ne će igrati kompozicija miljenika 
šarlatanskoga nazovi-cara. 

Mauricije, koji je najbliže bio, osupne se, pa progovori : 

— Ali dopustite, gospodine, vi niste sami ovdje... 

— Ja sam rekao, da ne ću glazbe šarlatanskoga miljenika... 

— Vi ćete dopustiti, velim ja, da vas opomenem na goste, kojima 
ta vaša izjava ne će biti nimalo s voljom, progovori opet Mauricije, 
svladavši se, kad je opazio, da je Spontini samo izlika ratobornome 
ritmajstoru. : 

— Sramota je za vas i za vašu kuću, što u tako tužno doba Pošive = 
ljete take goste .. 

— Čini mi se, gospodin da vi imate razloga... 

— Ja bih bio kukavica, ništarija i podli lažac, da ne branim 
svoga cara, kako je kukavica, ništarija i podli lažac onaj, koji ga 
vrijedja, — reče trganom njemštinom slon Le Brun-Gordon, zacr- 
venivši se od jarosti i bijesa. 

“— Ja s vama ne govorim, gospodine, touija: ami 

— Ali ja svama, i to tako, progovori starac i udari Wimpfena 

lako rukavicom u obraz. 

Sve se to dogodilo tako brzo, a dosta tiho, pa je za veliki dio 
društva ostalo neopaženo. 

Wimpfen ostavi dvoranu i društvo, ne govoreći nikomu ni riječi, 
a Mauricije i Le Brun-Gordon zabavljahu se dalje. Gospodja Annaker 
čudno je gledala ovu dvojicu i badava čekala, hoće li se javiti Wimpfen. 
Tek dvije riječi progovori Mauricije Le Brunu: — Zašto ste... 

Društvo se razigralo, bilo šale, bilo veselja, kad najednom zavlada 
mir, a Mauricije stane, pa će ozbiljno ovo reći: 

'— Velecijenjene i visokoblagorodne gospodje i gospodjice i pre- 
časna, presvijetla i poglavita gospodo. Sa znanjem moje majke, bla- 
gorodne grofice Sermage, i sa znanjem visokocijenjenoga gospodina 
Charlesa Maximea vicomte Le Brun-Gordona čast mi je javiti vama 
svima, da sam, raspitavši pamet i srce i ogledavši se po svijetu opazio 
da sam sim, da će mi trebati netko u kući i dvoru, da zapovijeda, da drži 
tri ugla kući, azekla mi je pamet, da za mene nema ljepše i doličnije 
žene od blagorodne gospodjice vicomtesse Margot Le Brun-Gordon... 
“X —A, — začudiše se svi. 

. Reklo mi je srce, pa sam pošao do nje i zapitao je, hoće li 
moja biti, a ona mi je rekla... 

— Da, dahne Margot, privinuvši se užarenom Mauriciju u na- 
ručaj, a crvena lica i suze u očima pokazivahu, da joj je duša blažena, 
srce veselo . : 

Sve se razigralo. Čestitke letjele sa svih stani Stara je grofica 
plakala od uzbudjenosti ; stari je Patačić Margot ogrlio pa prišanuo : 

— Da je netko na životu, taj bi me blagosiljao. 

Dugo su jošte zveketale čaše, dugo se čuo glas staroga Delivuka, 
koji je burnim glasom pjevao : 

— Vivat rex, vivat grex, vivat summus pear 

A onda se počeše ljudi razilaziti. 

Gospodja je Annaker pratila, kakogod je ljuta zima bila, Margot 
do njezina stana, pa kad joj je još jednom čestitala, doda : 

— Koja šteta, da se sjutra Mauricije mora tući s ritmajstorom 
Wimpfenom ! 

Iza tih riječi brzo se preporuči i ode. Sirotu Margot kao da je grom 
ošinuo. Uzbunjena i uzrujana upita svoga oca i Patačića, ali. se otac 
nasmija njezinim riječima, pa progovori sasma mirno : 

— Da se Mauricije tuče, ne bi u zadnji čas objavio svoje žali 
s tobom. 

Jadnici pane onda na pamet, kako se njezina mati obratila na 
Patačića pismom, pa će i ona da to učini. Još istoga jutra posla malo 
pisamce ritmajstoru Wimpfenu, gdje ga zaklinje, neka ne oduzima 
života Mauriciju baš u taj čas, u koji je ona došla do svoga cilja, do 
svoje sreće. Moli ga, neka ne misli, da ona što nečasno prosi, ali da ona 
zna slučajeva, gdje su ljudi od gvozdena poštenja taki dvoboj ostavili. 

Cijelo je prije podne čekala odgovor; bila se već i spremila, da 
podje sama do gospodina Wimpfena, kad joj napokon oko podne do- 
nese sluga posjetnicu od Wimpfena, gdje je lijepo napisano: — 
Žalibože ne mogu odgovoriti, jer ne čitam francuski. 

Odma poslije podne otpravi se Margot k svome zaručniku. 


— Stara grofica spava, a mladi je gospodin oko podne s konjem 


otišao, reče stari kamerdiner mladoj vicomtessi, lomeći teško francuski 
jezik u svojim zagorskim usnama. 
*k : 

Sve se zamotalo u duboki snijeg. Svaka grančica, svaki suhi list 
nosi na sebi debelu naslagu snijega. Vedro je, ali hladno. Oko tri sata 
sastalo se u blizoj šumi, što se pruža Zagrebu na istok, šest ljudi. Ta 
je šuma dobila baš u ono doba ime Maksimir po biskupu Vrhovcu, 
koji je počeo ondje uredjivati veliki perivoj. 

> Ona šestorica stavila se u dvije grupe, a obje pod otvorenu sušu, 
gdje je na četiri stupa stajao krov. Tu je bila čistina nepokrita snijegom. 
Inače se snijeg prostirao dalekim poljem do Zagreba, pa je na popo- 
dnevnom suncu bacao ljubičaste sjene, iz kojih se podizahu tamne kule 
biskupskoga grada i mrki zvonik Kraljeve crkve. i 

Vicomte Le Brun-Gordon imao je kao svjedoke Patačića i Mau- 
ricija, dok je ritmajstor Wimpfen imao grofa Mihajla Oršića i jednoga 
od svojih drugova iz vojništva. Svi pregovori glede izmirenja Taz- 
biše se već u početku. Stajali su spremni. 

— Znate, reče vicomte, David, briljantni znameniti slikar nje- 
gova veličanstva, cara Napoleona, običaje svagda, kad se sprema, 
da ovjekovječi slavu svoga gospodara na platnu, popiti čašicu Char- 
treusea, da dobije spirita, i da mu djelo što bol je uspije. Illustrissime 
Patačić, budite tako dobri, pa mi iz one Škrinjice dodajte jednu čašicu. 
Možda i meni pošluži sreća, te oštrim perom napišem nekoliko riječi 
u slavu moga gospodara na onoj rabijatnoj koži. U zdravlje moga 
cara i vladara Napoleona, diže vicomte čašicu, ispije je, pa tresne n jome 
o najbliži hrast, 

— Gospodo, gotovi smo, idemo, ako izvolite. 

Pozdraviše se. Unakrstiše mačeve. Wimpfen udara, stari se vi- 
comte brani. Ritmajstor je bijesan. On je prije podne bio kod gospodje 
Annaker, pa joj pripovijedao, kako se iskrenula njegova ataka, kako 
se mora sada tući sa starim vicomteom, a gospodja Annaker otkresala 
mu je u lice, da je luda, i neka gleda, da što prije ode. To, pa nonša- 
lansa, kojom je išao stari vicomte u borbu, još je podjarila ritmajstora. | 

Poče udarati nesmiljeno po starcu, ali starac stoji kao hrast, ne 
uzmiče, a samo se brani. Što dalje, ritmajstor se sve više užiže, kuša 
na svaki način, kako bi došao do kože svoga protivnika, ali ni truna 
ne može shvatiti. Oznojio se, smalaksao; zasinu SADa: starčeva kao 
zmija, navali jedanput: 

— Touche, mon chčr. 

Drugi put ga pogodi samo malo u ruku. 

— Touche, mon chšr. 

Onda zasiječe strašno, a krv brizne ritmajstoru po obrazu, pr- 
sima i lijevoj ruci. Spusti sablju pa se podupre na nju. Udarac je bio 
silan, jer ritmajstor malo da nije izgubio svijesti. Prerezao mu du- 
boko kožu na čelu, ozlijedio oko i nos, zasjekao donju usnu, pa dalje 
ramenom i lijevom rukom. 

— Nema ništa za vas, Mauricije, progovori vicomte aola. okrenu 
se, obuče svoj zobun, pa se otpravi kolima, kojima je došao. 

sk 

Prošla je bila Septuagesima, ali još uvijek zima ljuto pritiskala 
sav kraj, snijeg je po treći put ljudski zapao, a stara je grofica sjedjela 
uza svoj stol, čitajući lornjonom pismo od Mauricija, koji je sa svojom 
ženom otputoyao u Paris. Lice joj se smiješilo, a oči prijazno gledale. 

Najednom se javi na vratima stari kamerdiner. ; 

— Njegova milost, gospodin Bartol Patačić pitaju, bi li hjihova 
milost . 

— Bi, bi. Reci, neka udje, neka dostoji. 

Začas je na malom stoliću osvanula čaša sa citronom i Batesa 
kristalna bočica sa Aracom, 

— Servus humillimus, pozdravi Patačić, je li vaše gospodstvo 
dobilo vijesti od naših mladenaca? 

— Jesam, illustrissime, jesam. Dobro im je. 

— Madame la comtesse, prije nego počnemo čitati, što ovo dvoje 
piše, čujte jednu novost. Kako je Zagreb na medji carstva, treba oz- 

biljnu glavu za ratnoga komesara. Dolazi amo gener ši Knežević, koji 
je stajao dosad na kordunu. 

— A Annaker? — upita starica. 

— Ide za komandanta staroga grada. Hohen-Salzburga. 

— Hvala Bogu. Dakle čujte. Izvolite uzeti čašicu Araca, danas 


je vani vrlo hladno. KULTURNI PREGLED. 


Starica stane čitati dugo pismo svoga sina, a Patačić je pozorno 
slušao staričino čitanje, pijuckajući pomalo. I. HRVATSKA KULTURNA DRUŠTVA.* 


Milan Šenoa. : MATICA HRVATSKA. K 3.190, a god. 1944. — više nego ikoje 
godine prije toga — K 10.026. Ali najveći 
je uspjeh postigla Matica, što je prošlo- 
godišnja redovita izdanja, štampana u 
10.000 primjeraka, -za tri mjeseca pot- 
puno raspačala, te danas nema ni jednoga 
primjerka, a to je bio poticaj, te su 
redovita izdanja za god. 1912. 
štampana u 41.000 primjeraka. 


Matica Hrvatska, osnovana god. 1842. 
pod imenom ilirskim, navršila je minule 
godine sedamdesetgodišnjicu svoga ži- 

q vota, pa se u ovome razmaku — ma 
' u početku tako slaba, da prvih dvadeset 
godina nije mogla izdati redovito godi- 

| mice ni po jednu knjigu — razvila kao 
| jedna od najvećih i najbogatijih hrvatskih 
| prosvjetnih institucija. U bilanci koncem Kod izvanrednih izdanja ne može 
| god. 1911. označen je Matičin imetak Matica zabilježiti ovakav uspjeh. Matica 
sa K 779.953:81, dakle je prevalio tri je izdala ,Strossmayerov ko- 

četvrtine milijuna. Kako je u bilanci ledar za god. 1912." odazvavši 

koncem god. 1908. iznosio sav: Matičin Se molbi Odbora gospoja za podignuće 

imetak K 715.102, to je on u tri godine spomenika J. Strossmayeru, koji nije 

narastao za K 6I.85I. više mogao izdavati ovoga koledara 

Nova uprava Matice Hrvatske sa 0 svom trošku. Matica je htjela ,,S tros s- 

mayerov koledar* učiniti stalnom 





svojim odborom postigla je u ove tri 
godine, što je najpreče imala u programu: > svojom edicijom, jer osjeća veliku po- 
sredila je prilike gospodarske u društvu,  trebu koledara, koji bi bio književni 
stavila na novi osnov čitavo svoje poslo-  almanak, a ujedno bi donosio pregled 
vanje, uredila je i pročistila pitanje našega prosvjetnoga života. Ali i ako je 
članova zakladnika i svojih povjerenika, ovo godište koledara bilo najbolje, ipak 
, koji su duša Matičine organizacije, pa Se naklada od 4.000 nije ni izdaleka 
tako, i ako štampa nije Maticu podupi- > mogla raspačati, pa se Matica radi Pre 
rala, kako je nekoč bilo, ipak je uspjeh velikog deficita morala odreći daljega 
njezin bio osiguran. Ovo se jasno razbira izdavanja. : 
iz nekoliko stavaka u bilanci; prodja »Katon Utički", historijska dra- 
starih izdanja uredjena je tako, da sada ma dr. A. Tresića Pavičića, raspačana 
odbacuje osmerostruko više negoli pre- = je malone posvema. Minule godine osno- 
djašnjih godina, ili na pr. prinosi čla- = vala je Matica u izvanrednim izdanjima 
nova zakladnika god. 1908. iznosili su  ,,Omladinsku Knjižnicu", te je kao prvu 











: zi : "* U ovome pregledu dolaze amo ona kulturna društva, koja su rosa Matici 
Ljuba Babić : Gornja Mahala (Jajce), podatke O svome radu. 

knjigu izdala ,Narodne P tipo- 
vijetke", s ilustracijama Ljube Ba- 
bića ml. Poznato je, da se ovoj vrsti knji- 
ževnosti posvećuje velika pažnja kod 
svih prosvijetljenih naroda i da se oko 
nje trude i najveći književni velikani. 
Hrvatska omladinska književnost ni sa- 
držajem ni opremom nije još na ova- 
kovoj visini. Stoga se Matica Hrvatska 
odlučila, da izda niz uzornih omladinskih 
djela s originalnim umjetničkim ilustra- 
cijama, na umjetno-tiskovnom papiru, 
u lijepoj opremi. ,Narodne Pri 
povijetk e" stoje u originalnom uvezu 
u platnu K 3.—, a u poluplatnenom uvezu 
sa originalnom naslovnom slikom samo 
K 2— Knjiga je toplo primljena, te je 
umah .raspačano više od 2000 primje- 
raka, a i stručnjaci pedagozi povoljno 
su o njoj pisali. Matica se obratila umah 
i na kr. zemaljsku vladu, da knjigu 
preporuči pučkim školama, jer bi se 
onda moglo u tom pravcu i dalje raditi, 
ali njezina molba još nije riješena. 

Matica Hrvatska izdala je ža god. 
1912. u redovitim izdanjima sedam 
knjiga, i to: ' 

1. Dr. A, Bazala: Povijest filo- 
zofije, knj. III. Povijest filozofije najno- 
vijega doba. 

2. DanteKršnjavi: Božanstvena 
Komedija, dio II. Čistilište. 

3. Hrvatsko Kolo. Zabavno- 
poučni književni i umjetnički almanak, 
knj. VII. : 

4. Vladimir Nazor: Hrvatski 
Kraljevi. Pjesme. : 

5. Adela Milčinović: Bez sreće. 
Drama u 3 čina. 

6. Branislav Nušić: Priče, 

7. D. Merežkovski: Petar _Ve- 
liki. Roman. S ruskoga preveo Josip 
Pasari *. 

U ,,Hrvatskom Kolu" sastalo se ove 
godine više pripovjedača, pjesnika, na- 


učenjaka i umjetnika negoli ikoje pre- 
djašnje godine, te se opaža, da se hr- 
vatski književnici upravo natječu, da 
budu suradnici Matice Hrvatske, što 
je znak, da će ona moći odsad sve jače 
utjecati na hrvatsku književnost, pa da 
će i njezina književna izdanja biti sve 
vrednija. Od ovogodišnjih redovitih iz- 
danja dvije su knjige izdane u povodu 
Matičinih književno-prosvjetnih obveza. 
»Priče" Branislava Nušića, najboljega 
srpskoga humoriste i komediografa, iz- 
dala je Matica Hrvatska u sporazumu 
sa Srpskom  Književnom Zadrugom u 
Beogradu, koja sada redom svake godine 
izdaje po jednu hrvatsku knjigu; ove 
godine izaći će prva knjiga »Antologije 
hrvatskih novijih pripovjedača" u re- 
dakciji i s predgovorom dr. Branka 
Drechslera. A pjesme Vladimira Nazora : 
»Hrvatski Kraljevi" izdane su 
kao izdanje Matice Dalmatinske prema 
uglavljenom ugovoru izmedju ove dvije 
naše prosvjetne institucije. Matica Dal- 
matinska daje Matici Hrvatskoj godi- 
mice svotu od K 1500, a zato dobivaju 
njezini članovi utemeljitelji besplatno sva 
redovita izdanja Matice Hrvaiske, a 
članovi  prinosnici dobivaju besplatno 
»,Hrvatske Kraljeve. 

Kao izvanredna izdanja izdala je 
Matica za godinu 1912. tri knjige, što 
ih članovi dobivaju uz sniženu cijenu, ito: 
. Lo đesip. Kose: Požar strasti 
Drama. 

2. Ivo Vojnović: Gospodja sa 
suncokretom. Drama. 

3. T. Maretić: Homerova Ilijada. 
Treće (Matičino drugo) izdanje. Sa pred- 
govorom Dr. Gjure Kčrblera. 

Pored toga doštampava se kao izvan- 
redno izdanje, te će se doskoro moći 
raspačavati : 

4. Dr. F. Šišić: Hrvatska Povijest, 
knj. III. i 


Kako je Matica Hrvatska minule go- 
dine raspačala čitavu nakladu, a vjero- 
jatno je, da će i ove godine raspačati 
još veću nakladu od 11.000 primjeraka, 
pa obzirom na princs Matice Dalma- 
tinske, odlučila se ona, da u ovim po- 
voljnijim materijalnim prilikama dade 
svojim članovima više od minule godine, 
pa dok je redovito izdanje za god. 1911. 
imalo 120 štampanih tabaka, ove godine 
ima 130 tabaka. Prema tome Matica je 
kao najveće hrvatsko nakladno društvo 
bacila u narod za god. 1912. samo svojih 
redovitih izdanja 1,430.000 štampanih 
tabaka. 

Kako su danas uredjene gospodarske, 
a naročito administrativne prilike u Ma- 
tici, i kako je ona ponovo okupila oko 
sebe veliko kolo hrvatskih naučenjaka, 
pripovjedača i pjesnika, može se reći, 


“sve, što je u nas dobro i ponajbolje, to 


će sada moći odbor podati izdanjima 
Matičinim neki odredjeniji pravac i neku 
sistematičnost, koja je naročito potrebna 
za poučna djela. Jedan dio osnove već 
je gotov, i odredjen je već čitav niz ve- 
likih djela iz pojedinih nauka, koja su 
nam prijeko potrebna, pa će se odmah i 
izvoditi, a doskora bit će gotova čitava 
osnova, za sve nauke, i to će biti knji- 
ževni program Matice za jedan ili dva de 
cenija. Dosljednim postepenim izvadja- 
njem ove osnove dočekat će Matica 
sedamdesetipetgodišnjicu svoga opstanka, 
koja pada iste godine, kao i pedesetgo- 
dišnjica Jugoslavenske Akademije (1917.). 


JUGOSLAVENSKA AKADEMIJA. 


- Jugoslavenska — Akademija, osnovana 
god. 1867., najbogatija je naša prosvjetna 
institucija. Prihodi njezini za god. 1911. 
odbacili su svotu od 70.225:00 K, a po- 
red toga i vlada je Akademiji za god. 1911. 
doznačila otporu od 25.000 .K za bano- 

vanja“ hrvatskog naučenjaka dra. Nikole 
pl. Tomašića. Ovo je na oko velika svota, 
ali uistinu je to još uvijek premalo, da se 
hrvatska nauka jače razvije, i da iznese 
našu golemu naučnu gradju, pa da riješi 
velika naučna pitanja, što smo dužni da 
ih riješimo i sami sebi i evropskoj nauci. 
Naša akademija je siromašna prema osta- 
lim akademijama u monarkiji, koje imadu 
neizmjerno veće glavnice i goleme fon- 
dove, a pored toga dobivaju od vlade ve- 
liku i stalnu subvenciju. Srpska Kraljev- 
ska Akademija u Beogradu štampa sva 
svoja izdanja besplatno u državnoj ti- 
skari. Samo ovakve osobite pogodnosti, 
naročito u malih naroda, mogu pokrenuti 
živo nastojanje oko nauke, koja ima i u 
nas da riješi velike zadatke. 

Jugoslavenska Akademija i uz svoja 
čednija sredstva daje mnogo. Ona je u 
god. 1911. izdala u dvije serije ova djela: , 
1. , Rad", knjiga 185., 186., 187., 188. 
i 189. j 

2. ,,Zbornik za narodni život i običaje 
južn'h Slavena", uredjuje dr. Dragu- 
tinBoranić, knjiga 16., svezak 1. i 2. 

3. ,Statuti primorskih gradova i op- 
ćina. Bibliografički nacrt." Napisao dr. 
IvanStrohal. 

4. ,,Ljetopis" Jugoslavenske akademije 
znanosti i umjetnosti za godinu 1910. 
(Svezak 25.). 

5. ,Rječnik hrvatskoga ili srpskoga 
jezika", obradjuje dr. TomoMaretić. 
Svezak 30. (14. svezak sedmoga dijela), 
ukojem su riječi od moračić do naći. 

6. ,,Codex diplomaticus regni Croatiae, 
Dalmatiae et Slavoniae", sabrao i uredio 
T. Smičiklas, svezak 9. (koji sa- 
drži listine godina 1321.—1331.). 

7. ,,Starine'', knjigu 33. (u kojoj je bi- 
bliografija glagolskih rukopisa, napisao, 
ju Ivan Milčetić, sa dva priloga 
dr. Karla pl. Horvata i s jednim 
prilogom Josipa Vajsa). 

8. ,Djela Jugoslavenske akađemije? 
knjigu 19. : ,,Ninski spomenici iz doba 
narodnih hrvatskih vladara, dio I. : Dvor- 
ska kapela sv. Križa u Ninu", napisao 
dr. Luka Jelić. 

9. , Znanstvena djela za opću naobraz- 
bu", knjiga 5. (,,Pogledi na biologičke i 
bionomičke odnose u Jadranskome moru?, 
napisao dr. Krunoslav Babić); 
knjiga 6. (,,Grvi nametnici, s osobitim 
obzirom na čovjeka"; napisao dr. A u- 
gušt Langhoffer). : 

Akademija dobiva toliko naučnih ras- 
prava iz različitih područja, da više ne 
dostaju četiri sveske ,,Rada". Stare, 
veoma važne i velike edicije, ,,Codex 
diplomaticus" i historijski .,, Rječnik" 
odmiču postojano naprijed, a osnovno je 
djelo za povijest hrvatske književnosti 
Milčetićeva ,,Bibliografija glagolskih ru- 
kopisa'. Ovo je djelo došlo nauci u sto 
dobrih časa, upravo kad se u nas javljaju 
razne naivne diletantske teorije o gla- 
golskoj književnosti, gradjene bez ikakva 
poznavanja crkvene sredovječne književ- 
nosti, pa tako Milčetićeva ,, Bibliografija"? 
svojim bogatstvom i kritičkim shvaća- 
njem postaje ugalnim kamenom za dalje 
proučavanje glagolske knjige. 

Jugoslavenska Akademija, kako je 
navijestio njezin predsjednik Tadija 
Smičiklas u Svečanoj sjednici dne 
20. aprila ov. g, slavit će god. 1917. 
pedesetgodišnjicu svoga opstanka, a ne 
bi se ova historijska zgoda mogla dolič- 
nije proslaviti, nego što je on to potakao, 
naime izdanjem novih velikih djela uoči 
proslave. Jugoslavenska Akademija upra- 
vo će započeti s izdavanjem ,Dalm a- 
tinskih statuta"; u redakciji Dr. 
Ferde Šišića sprema se neizmjerno važna 
edicija sHrvatski saborski 
Spisi" od god. 1526. dalje, a pripravni 
rad oko ,Jugoslavenskoga enci- 
klopedijskoga rječnika" tako 


je pokročio, da će se ne zadugo moći 
prijeći na izradjivanje članaka. 

Od dogadjaja Akademije minule go- 
dine treba spomenuti dva veoma važna 
predavanja: Vj ekoslav Klaić či- 
tao je svoju raspravu ,Statut 
grada Zagreba od god. 1609.", 
a Vladimir Mažuranić studiju 
»Hrvatski pravno-povjesni 
izvori i naša lijepa književ- 
nost" Obje ove radnje bile bi riznica 
za hrvatske pripovjedače, da se u nas 
nije već posve zatr?o smisao za historijski 
roman i novelu Šenoinih vremena, ali 
one bi mogle ili bar morale biti poticajem, 
da se stvori nova, moderna naša histc- 
rijska pripovijetka. 


DRUŠTVO HRVATSKIH  KNJIŽEV- 
NIKA. 


Prema bilanci od 34. marta 1912. is- 
kazana su aktiva imovine D. H. K. sa 
K 86.756.61 fil., ali tu ima za književna 
poduzeća nekoliko mrtvih stavka, na pr. 
našastar, označen sa K 11.192., knjižnica 
sa K 5.953:62 fil Broj članova u po- 
sljednjoj poslovnoj godini bio'je : pravih 
članova u Zagrebu 149, pravih izvanjskih 
članova 72, a izvanrednih 23. Pravi i 
izvanredni članovi uplatili su K 2.908:90 
fil. članarine, a morali bi uplatiti K 4.616. 
Molba D. H. K., upravljena prije više 
godina na Kr. zemaljsku vladu, za go- 
dišnju subvenciju, kakovu 'madu ostala 
hrvatska prosvjetna društva, još uvijek 
nije nikako riješena. Materijalne pri- 
like D. H. K., osobito ako se uzme u 
obzir nehaj naše publike za književnost 
i sto drugih neprilika, nijesu dakle ta- 
kove, da bi se iz njih mogao razviti in- 
tenzivniji i uspješniji književni rad. 

D. H.K. izdalo je ipak razmjerno mno- 
go. Šesto godište ,Savremeniku? 
odbacilo je primitak od K 16.379.99 fil. 





s 


a izdano je K 15.322.54 £.1., dakle je to 
prvo godište, koje je svršilo sa suficitom. 
Za književnost bio bi vanredno povoljan 
znak, da taj višak potječe od pretplatnika, 
ali na žalost valja priznati, da on potječe : 
od oglasa, koji su za ovo godište ,,Savre- 
menika" odbacili lijepu svotu. od K 
4.626.33 fil. Porastao: je doduše i broj 
pretplatnika, ali tu se kakav brži na- 
predak ne može očekivati, jer naša se 
čitaća publika razvija neizmjerno sporo. 

Pored ,,Savremenika'' izdalo je D. H. 
K. za god. 1911. novo godište ,,Savre- 
menih hrvatskih pisaca" i to ovih šest 
knjiga: Mari n Be gO: ,,S mora? ; 
Milo Mistra: ,Dvije komedije" ; 
Vjenceslav Novak: ,Teški ži- 
voti"; Josip Kozarac: ,,Male pri- 
povijesti", knj. IL; Niko Andrija 
Ššević: ,,Pripovijesti! i Milan Be- 
gović:,,Vrelo". 

Upravni je odbor i u minuloj godini 
zadržao društvenu čitaonicu, koja unatoč 
lijepog broja časopisa (oko 100) nije po- 
sjećivana, kako bi se očekivalo. Da se po- 
digne društvenost, odhor je odlučio pri- 
rediti zabavnu večer u zasebno u tu svrhu 
najmljenim prostorijama. Da zabava 
bude što raznolikija i bogatija, pozvao 
jena sudjelovanje hrvatske umjetnike, čla- 
nove hrvatskog kazališta i još nekoje kor- 
poracije. Budući da bi veći dio pripravnih 
radnja za tu zabavu otpao na umjetnike, 
a oni se izjaviše, da su preopterećeni ne- 
odgodivim poslovima, tako tene bi mogli 
na vrijeme posvršavati sve poslove, to 
se moralo odustati od nauma, da se ta za- 
bava priredi onda, kada se to htjelo. 
Ipak je odbor u minuloj godini učinio 
nešto za podignuće društvenosti prihva- 
tivši ponudu prijatelja poljske. književ- 
nosti, da od svojih prostorija dade 
jednu za sastanke ,Poljskog Og- 
njišta". Članovi ,,P. O." njeguju uče- 
nje poljskog jezika i upoznavanje poljske 

književnosti, a čine to na sastancima, koji 
su slični posijelima, na kojima se čitaju 
i prevode odlomci iz novije i starije polj- 
ske književnosti. Kako u ,,P. O,'' imade 
velik broj članica, gospodja .i gospodjica 
iz odličnih gradjanskih-.i činovničkih 
krugova, to se ova posijela razvijaju u in- - 
timne kućne zabave. Jedno od tih posijela 
priredjeno je u. počast poljskom književ- 
niku profesoru Marijanu Zdziechowskomu, , 
kada je boravio nekoliko dana u Zagrebu. 
Osim Marijana Zdziechowskoga pozdra- 
vilo je Društvo hrv. književnika prigodom. 
boravka u Zagrebu i drugog velikog štova- .. 
telja hrvatske knjige, dra Alfreda Jensena. 

Društvo hrvatskih književnika bilo je 
zastupano i na nekim vanjskim prosla- 
vama, tako ga je zastupao predsjednik 
Ljuba  Babić-Gjalski na novinarskom 
kongresu u Beogradu, a pravi član Zdenka 
Marković na proslavi Slowackoga u Kra- 
kovu. Društvo je stupilo u veze s Druš- 
tvom srpskih književnika u Beogradu, 
koje je izabralo našega predsjednika za- 
časnim članom, i sa Klubom hrvatskih 
književnika u Osijeku. 

U minuloj se godini zatvorila knjiga 
života nad više javnih radnika, : od 
kojih su neki uvelike zadužili naše druš- 
tvo; umriješe nam: Tomislav Ivkanec, 
August Harambašić, Andrija Fijan, Franjo 
Ciraki, Robert Pintar i dr. Josip Frank. 

Odborske sjednice upravnoga odbora 
nijesu se mogle obdržavati u minuloj go- 
dini onako često kao u predidućoj, budući 
da je odziv često puta bio tako malen, 
da se nijesu mogli stvarati pravovaljani 
zaključci. Odbor je stoga predložio glavnoj 
skupštini sistem odborskih zamjenika, 
prema kojemu bi odbor mogao u slučaju 
potrebe imenovati. odborske  zamjenike, 
ali kako radi toga treba da se promijene 
pravila, glavna je skupština  zaključila,. 
da se sazove izvanredna skupština, da to 
. pitanje riješi. 

Na glavnoj skupštini iznio je Milan 
Marjanović prijedlog na temelju 
razgovora s predstavnicima ',, Društva 
Srpskih Književnika" i ,,Srpske Knji- 
ževne Zadruge" te grupe oko ,,Stpskog 
Književnog Glasnika" u Beogradu, o iz- 
davanju hrvatsko-srpskog zajedničkog 
književnog časopisa. Prijedlog Milana 
Marjanovića glasi :.,,Redovita godišnja 
glavna skupština D. H. K., obdržavana u 
Zagrebu dne 27. IV. 1911., upućuje odbor, 
da uzme u pretres pitanje o predradnjama 
za organizovanje zajedničkog središnjeg 
književnog lista, koji bi obuhvatio po 
mogućnosti čitavu hrvatsku i srpsku knji- 
ževnost i bio namijenjen publici i hrvat- 
skoj i srpskoj, pak da te pređradnje do 
iduće skupštine izvede i skupštini stavi 
konkretne prijedloge." Skupština je pri- 
jedlog prihvatila. 

Upravni odbor  konstituirao se iza 
skupštine ovako : predsjednik : Ljuba 
Babić-Gjalski, prvi potpredsjed- 
nik: Dr. Gjuro Šurmin; drugi 
potpredsjednik: Dr. Miliv oj Dež- 
man; blagajnik: Oton Bošnjak; 
tajnik: Julije Benešić. — Odbor- 
nici: Dr. Milutin Cihlar, Dr. 
Dragutin Domjanić, Dr. Vla 
dimir Gudel, Zofka Kveder 
Jelovšek, Andrija Milčino- 
vić, Josip Pasarić, Dr. Branko 
ViznerLivadić, Dr Milorad 
Stražnicky. 


KR. HRVATSKO ZEMALJSKO. KAZA- 
LIŠTE. 


Prema programu nove kazališne uprave 
— da naime daje malo, a dobro — radilo 
Se i prošle sezone. I ako je kraj velikog 
evropskog kazališnog tržišta napast ve- 
lika, da se segne za mnogim sjajnim, 
bliještavim i efektnim stvarima, .ipak je 
kazališna uprava držala, da joj ne valja 


ići za efemernim uspjesima, koji živu 
bučno a kratko, jer nije svrha nešto tek 
dati, nego i uzdržati za pozniji na- 
raštaj kao trajnu svojinu. Toga se kaza- 
lišna uprava po mogućnosti držala već 
i zbog toga, što ima na umu, da Kr. 
hrv. zemaljsko kazalište nije privatni 
pothvat, nego umjetnički zavod, koji 
mora ići za tim, da odgaja i da profinjuje 
ukus. : 

Inače o radu u prošloj sezoni najbolje 
govori, da je predstava bilo više negoli 
dana u ovo deset mjeseci — to jest 334, 
što se može protumačiti popodnevnim i 
djačkim predstavama, pa rijetkim prazni- 
cima i ,,zatvorenima'; radilo se dakle 
bez prekida. Djela se dalo toliko, da na 
svake tri predstave otpada poprečno 
jedno. Noviteta i novo uvježbanih djela 
(za koje treba raditi više puta sasvim 
isto tako kao i za novitete) bilo je gotovo 
polovicu toliko, koliko repriza iz pri- 
jašnjih dana, ili svaki tjedan nova stvar 
bilo u drami, bilo u operi. 

Drama je imala najviše noviteta i 
najviše predstava. Slavenski je repertoar 
brojnije zastupan, a hrvatski najbrojnije. 
Domaće drame (Miletić, Tucić, Kosor, 
Ogrizović), imale su narodni karakter 
sujetima i obradbom; jedna je drama 
(Milo Mistra) bila iz socijalnog našeg 
Života, dok je Ivo Vojnović obradio 
internacionalni sujet. Najveći je broj 
predstava dosegao Grund sa svojom 
lakrđijom. Stpske i bugarske premijere 
imale su takodjer narodnu boju. Slo- 
venska drama nije se nažalost ni jedna 
dala. Ruski je repertoar iznio dva gOTO- 
stasa, Dostojevskoga (i ako  drama- 
tizovana) i Tolstoja. Ostali evropski 
dramski repertoar kretao se ponajviše 
oko klasika. Ibsen je kao dosad svake 
godine imao svoju premijeru. Moličre-ov 
repertoar obogatio se za dvije nove ko- 
medije, Goethe-a smo opet jednom vi- 


djeli, pače i Lassinga, dok je od Talijana 
bio zastupan jedan od prvaka, Bracco, 
kao i od Engleza moderni i markantni 
Shaw, te obligatna francuska vesela 
igra. Reprize kao i one ,,novo naučene? 
drame uzimale su se u jednakom  raz- 
mjerju, pa valja osobito kod hrvatskoga 
repertoara naglasiti, da su se od starijih 
autora iznijeli Demeter, Marković, Freu- 
denreich i Miletić; pače Šenoina ,,Lju- 
bica", koja je nakon 44 godine došla do 
reprize, uspjela je lijepo unatoč svomu 
nekadanjem padu kod premijere. Od 
stranih autora osvježile su se mnoge 
drame  Shakespeare-ove i Moličre-ove, 
a osobiti je uspjeh imala Pailleronova ko- 
medija ,,U carstvu dosade". 

Opera je imala samo četiri noviteta, 
ali sva četiri su uspjela. Kod publike 
je najviše uspjela ,,Tosca'', a kod kri- 
tike ,,Rusalka"; ,,Lakme" kod obiju, 
a jedini hrvatski novitet najstarijeg našeg 
glazbotvorca  ,,Oče naš" općenito se 
svidio. Od novo uvježbanih odnijela je 
pobjedu ,,Traviata"' s g&djom. Majom 
Strozzi i ,,Hoffmannove priče", a za 
njima ,,Krabuljni ples", ,,Afričanka"? i 
,,Lohengrin". I reprize su privlačile, 
naročito ,,Madame Butterfly", ,,Aida", 
,,Carmen", ,,Mignon" i ,,Rigoletto"', pa 
i ,,Zrinski". Opereta je svoje učinila 
,Jesenjim manevrima", ,,Evom" i — 
,,Verom  Violettom'. 

U kazališnom koledaru bilo je prošle 
sezone i svečanih spomen-dana. Slavila 
se stota godišnjica rodjenja Demetrova, 
a osim toga 30-godišnjica smrti Freuden- 
reichove i 30-godišnjica Šenoine smrti. 
Ti veliki ljudi slave zapravo sami svoje 
spomen-dane, svojim djelima; treba samo 
da se izabere koja njihova drama i da se 
iznese na pozornicu, pa da čujemo istinski 
glas njihova duha i njihova vremena. 
Osim ovih proslava bilo je još dana, 
koji bi se mogli u koledaru označiti crve- 

nima; to su gostovanja francuskih družba 
Suzanne Dčspres-ove i Le Bargy-a, pa 
sabratskih kazališta, beogradskog (Sava 
Todorović) i ljubljanskog (Hinko Nučić). 

No ima taj koleđar i jedan crni dan. 
Nije se prikazivalo ništa, ali hrvatski je 
svijet hrlio od jutra do mraka u dugim 
povorkama put kazališta, put vestibula, 
da ga još jednom vidi — velikoga i onda, 
kad je u kasnu jesen, medju svijećama, 
vijencima i cvijećem, ležao mrtav s ham- 
letskim mrakom na izmučenom licu. 
Dale mu se najveće časti, što idu umjet- 
ničkog prvaka i dugogodišnjeg vladara 
naše pozornice, otpratilo ga se s tužaljkom, 
sa govorima i sa suzama do darovane mu 
od grada arkade, postavilo mu se poprsje 
u: vestibul, ali Fijanovoj se spomeni 
nikada ne ćemo dovoljno odužiti za nje- 
govo veliko umijeće. 


KNJIŽEVNO DRUŠTVO SV. JERONIMA 
U ZAGREBU. 


Vrlo marni i ravni predsjednik društva 
Sv. Jeronima, Pavao Leber, zagreb. 
kanonik, opat i t. d. zahvalio se na pred- 
sjedničkoj časti dne 1. studenoga 1911. 
Njegova briga oko promicanja društvenih 
interesa bila je vrlo blagoslovna i ostaje 
u društvenim analima zapisana zlatnim 
slovima. Za vrijeme od šest godina nje- 
gova predsjednikovanja poskočio je broi 
izdanih knjiga od 105.000 na 200.000. 
Prije njega moglo se ,Da nice" kole- 
dara raspačati jedva 47.000, a sada se taj 
broj povećao na 60.000. Broj društvenih 
članova je prije polagano rastao, dok je 
za njegova predsjedništva upisano 6.139 
doživotnih članova, a otvoreno je preko 
200 novih povjereništva, i to ponajviše 
na ponuku i nagovorom njegovim. Imenik 
doživotnih članova je točno sastavljen, te 
društvo broji što utemeljitelja, što članova 
Prvoga, drugoga i trećega reda preko20.000. 

Pavla Lebera naslijedi Ljudevit 
Knežić, kanonik i t. d. On ide stopama 
svoga marnoga predšasnika. 

Glavna društvena skupština održana 
je dne 8. veljače 1912.,u kojoj je potvrdjen 
i ponovo izabran predsjednikom L j u- 
devit Knežić, a društveni odbornici 
izabrani su i opet ,,per acclamationem'", 
prema 8 31. društvenih pravila. Prema 
tomu izboru je potpredsjednik Dr. Ivan 
Hoić, bilježnik Monsr. dr. Valen- 
tin Čebušnik, blagajnik Stjepan 
Bićanić, urednik Ferdo Rožić, 
otpravnik Miroslav Galović, te 
članovi odbora bez posebnih funkcija : 
Antun Kotlarski, Franjo An- 
drlići Stjepan Širola. 

Koledar ,,Danica'' tiskan je za g. 1912. 
u 60.000, a ostale 4 knjige, svaka u 35.000 
primjeraka, te budući da su gotovo sve 
raspačane, to je otišlo medju naš narod 
blizu 200.000 knjiga. Višak ,,Danica!?" od: 
25.000 komada: prodan je trgovcima, 
koji su opet dalje preprodavali. U samom 
Zagrebu je raspačano ,,Danice" koledara 
4.945 komada. 

Osim redovitih članova, koji dosmrtno 
dobivaju društvene edicije, zavedeno je 
pred desetak godina — samo da narod 
lakše dodje do knjige — da se cijeli go- 
dišnji književni dar, koji dobiju doživotni 
članovi, dade i nečlanovima uz cijenu od 
jedne krune, te se zovu godišnji 
članovi ili krunaši. Ovakovih 
je bilo u god. 1914. okruglo oko 14.000. 

Pučkim i narodnim knjižnicama i 
čitaonicama, te raznim omladinskim i 
prosvjetnim društvima darovano :je u 
god. 1914. 2072 komada knjiga, izdanih 
prijašnjih godina. 

U god. 1914. otvorena su 34 nova 
povjereništva. Medju osobite  revnike, 
koji nastoje pučku prosvjetu da šire po 
knjigama  svetojeronimskim, spadaju u 
zadnje doba Istrani i Dalmatinci. 


Ukupni društveni priliod: bio je konceni 
godine 19114. — zajedno s ostatkom iz 
god. 1910. — 96.806 kruna i 51 filir, 
a izdatak iznosio je 95.467 kruna i 53 
filira. Tako je koncem godine bio saldo 
u gotovom od 1338 kruna i 98 filira. 

K postojećim društvenim  zakladama 
pridošle su u god. 1944. još tri, i to: 
generala Gjure Čanića (20.000 kruna), 
kanonika Nikole Horvata (1000 kruna) 
i. nadbiskupa  koadjutora_ dra. Ante 
Bauera (za svaku župu, u kojoj će dijeliti 
sv. potvrdu 100 kruna, da se koncem 
godine nadijeli petoro seljačke djece 
krunaškim . knjigama društva _ sv. Je- 
ronima). 

Društvo imade sada 22. zaklade, koje 
iznose svotu od 73.100 kruna, a prema 
željama nekih zakladatelja upisano je 
55 doživotnih i 155 krunaških članova 
iz kamatnog prihoda dotične zaklade. 


HRVATSKO NARODNO KAZALIŠTE U 


OSIJEKU. 
(Osvrt na sezonu 1911./1912.) 


TNade, koje je osječko kazalište gojilo 
uoči svoje pete sezone, u mnogom se 
pogleđu nijesu ispunile. Nepovoljan omen 
bio je već u prvom početku posvemašnji 
neuspjeh u Beogradu, koji su prouzročile 
tri pogrješke: prvo, što se naša stagiona 
nije mogla obdržavati u Kraljevskom na- 
rodnom pozorištu, koje se baš popravljalo. 
Povodom toga nije preostalo drugo, nego 
priredjivanje predstava u novoj dvorani 
Hotela Kasino, koja nije bila prikladna 
za kazališne predstave. Druga je važna 
zapreka bila velika vrućina; vidjeniji 
i imućniji ljudi izbivali su u kupalištima 
i na putovanju, dok je većina općinstva, 
koja bi inače dala kontingenat posjeti- 
telja, bila zbunjena vilo različitim i 
oprečnim izvješćivanjem beogradskih no- 
vina, od kojih su se neke oborile na go- 





stovanje osječkog = kazališta, prigovara 
jući kvaliteti i umjetničkoj vrijednosti 
njegovoj. Naprotiv su nas mnogi drugi 
listovi doduše poduprli simpatičnom pre- 
porukom, objektivnom i nepristranom 
ocjenom, ali nijesu bili kadri da uspostave 
potpuno povjerenje općinstva i da kaza- 
lištu pribave onu uvaženost, .kakvu mu 
je jednoglasno iste godine podala štampa 
grada Zagreba, Rijeke i Opatije. Na- 
pokon mora se priznati, da su beograd- 
skom neuspjehu. mnogo doprinijele ne- 
praktične dispozicije naše uprave, koja 
nije znala ni umjela, da u reklamu, u od- 
nose naprama žurnalima i inim mjerodav- 
nim faktorima dovede neki sklad i red. 
Naravna stvar, da ovih utisaka nijesu 
mogli niti mnogi lijepi zaključni članci 
beogradskih listova izbrisati. Tek jedno 
novo gostovanje u samom narodnom po- 
zorištu, do kojeg će valjda prilikom i 
doći, moći će da nas rehabilitira kako za 
moralno poniženje, tako i za materijalni 
veliki gubitak u glavnom gradu Srbije. 

Makar da je sa tako lošim auspicijama 
započet rad u Beogradu, osječka se se- 
zona domala ipak lijepo razvila, tako da 
je radna bilanca sveukupne te sezone 
bila posve povoljna. 

Glumilo se 208 puta, i to: na dramu 
dolazi 106 predstava, a na operetu 102. 
Od drama je najbolje uspio  Sha- 
kespearov ,,Hamlet", zatim ,,Romeo i 
Julija". Ove su predstave uz vrsnu re- 
žiju Vitomira Bogića, koji se bavio stu- 
dijem režije pod nadzorom Joce Savića u 
Miinchenu, iznesene doista dostojnim na- 
činom i u korektnoj inscenaciji, kojom se 
ovaj vrsni redatelj uopće odlikovao. 
,»Bezdušna šala",  ,,Propast Sodome", 
», Opasna igra? i t. d. odavale su sasvjesnu 
i sa razumijevanjem provedenu inscena- 
ciju i režiju, što — kad se uzmu u obzir 
mizerne prilike naše pozornice i kazališne 
zgrade — vrlo mnogo znači. 

Uprava nije najavljeni program do- 
sljedno provadjala, nego je na žalost se- 
zala za vrlo antikviranim kazališnim ko- 
madima. Poradi toga nije mogla drama 
da zadovolji onako kaoprijašnjih godina; 
iako.je u Zori Vuksan-Barlović dobila vrlo 
mnogostranu i inteligentnu .interpretkinju 
za sve jače salonske i sentimentalne uloge. 

Iz hrvatske književnosti prikazivale su 
se ove drame: J. Freudenreich: 
»,Graničari"; H. Dragošić: ,,Po- 
sljednji Zrinski"; A. Grund: ,,Alaj su 
nas nasamarili"; S. Tucić: ,,Kroz ži- 
vot" ; J. E. Tomić: ,,Pastorak". Iz 
književnosti srpske drame B.. Nušića:: 
,Protekcija" i ,Svijet", a iz poljske 
drama St. Pršebyszewskoga: 
,, Gosti". Prevlađavao je dakle strani 
repertoar, ie člAfrancuskih drama devet, 
englesk“drusje,. talijanske četiri, danska i 
švaćika po jedna, madžarske dvije i 
njemačkih šest. I 

Kod operete su gotovo svi noviteti pro- 
pali, tako da su ,,Ciganska ljubav", ,,Grof 
Luksemburški", ,,Barun ciganin'' davani 
češće i pred bolje posjećenom kućom, 
nego noviteti kao ,,Romantična žena, 


.»Škola ljubavi", ,,Neumrli lola". 


Utješljiva je pojava, što su se ove zime 
u operetu uključile. i 22 operne večeri, 
i to: Offenbachove ,,Hoffmannove priče" 
8 puta, Zajčev ,,Zrinski'" 8 puta i Smeta- 
nina ,,Prodana nevjesta" 6 puta. Operu 
dirigirao je intendant Faller poznatom 
vještinom, te je zasluga njegove sigurne 
ruke, da je sa našim orkestrom uspjelo 
izvadjati ovako harmonične i glazbeno 
korektne operne predstave. 

Sve operne predstave bile su daleko 
bolje posjećivane nego operetne, što je 
valjda potaklo upravu, da ove godine is- 
takne jače laganiju operu. Sa umjetničkog 
gledišta i u interesu muzikalnog odgoja 
osječke publike ova se odluka mora naj- 
iskrenije pohvaliti. 

Nakon = svršetka prošlogodišnje  se- 
zone članovi su osječkoga kazališta upri- 
ličili turneju u provinciji, te su gostovali 
u Vinkovcima, Djakovu, Novoj Gradiški, 
Sisku, Gospiću, Brodu i Mitrovici. Većina 
članova angažovana je i za novu sezonu, 
koja je započela 1. listopada 0. g. u Va- 
raždinu. Opera i opereta izgubila je u 
novoj sezoni g. Nikolu Fallera, bivšega 
intendanta, koji se povukao, što će se teško 
osjećati, ali drama je dobila mnogo, jer 
su angažovani nekoliki vrlo daroviti čla- 
novi bivšega ,,Hrvatskog > pokrajinskog 
kazališta? 

Prema Knjiž. Prilogu, 1912. br. 6. 


KLUB HRVATSKIH KNJIŽEVNIKA 
U OSIJEKU (4, 


, 

Poticaj za Klub hrvatskih KOtO\vnika 
u Osijeku pao je god. 1909., a društvuje 
potvrdjeno god. 1910. Prema pravilima 
svrha je Klubu: ,promicati interese hr- 
vatske knjige i hrvatskoga jezika, izdavati 
zabavna i poučna djela literarne vrijed- 
nosti i priredjivati zabavno-literarna po- 
sijela''. Kako K. H. K. nije samo zadaća, 


da stvara, izdaje i širi književna djela,. 


već da što više poradi i oko toga, da se 
narodna svijest bez zastoja po- 
budjuje i budnom drži, odlučio se odbor 
već prve godine svoga rada na dužnost 
skrbi oko proslave narodnoga 
blagdana u Osijeku. Ovogo- 
dišnju proslavu narodnoga blagdana (5. 
srpnja 1912.) spojio je K. H. K. s otkrićem 
Kuhačeve spomen-ploče, književničkim 
sastankom i svečanim sijelom u korist 
osnutka javne pučke knjižnice i ciljeva 
Hrvatske narodne straže, a nastojanje 
K. H. K. poduprlo je i gradsko poglavar- 
stvo svojom potporom. 

Samo otkriće Kuhačeve  pomen-ploče 
obavilo se skromno, u prisutnosti izasla- 
nika ,,Matice Hrvatske" u Zagrebu, 


predsjednika dra. Otona Kučere i 
tajnika dra. Alberta Bazale, vanj- 
Skih književnika dra. Milana Ogri- 
zovićaidr, članova osječkoga K. H. K. 
i izaslanika svih mjesnih društva i korpo- 
racija, gradjanstva i drugih. U ime 
»K. H. K." govorio je predsjednik L j u- 
boje Dlustuš, u ime ,M. H." dr. 
Oton Kučera, a uime grada Osijeka 
vijećnik dr. Antun Hraball. 

Poslije otkrića spomen-ploče Kuhačeve 
bio je u klupskoj dvorani sastanak knji- 
ževnika, na kojem je klupski tajnik R. F. 
Magjer obrazložio svoj referat o knji- 
ževnoj uzajamnosti i povodom toga 
raspravljanja predložio primljene po ,,K. 
H. K."? u sjednici književno-umjetničkoga 
odbora ove rezolucije: 

Sva hrvatska književna društva treba : 

1. da se u roku od 2—4 god. sastanu na 
zajednički sastanak, pri čemu bi se moglo 
ići za tim, da se formalno uglavi savez 
hrvatskih književnih društava. Ti bi sa- 
stanci radili u sekcijama. U tim bi se sek- 
cijama vršile ove zadaće: 

a) pretresanje prijepornih pitanja knji- 
ževnika ; 

b) ispravljanje netočnih vijesti o hr- 
vatskoj književnosti u stranom svijetu i 
popunjavanje nedostatnih uz suradnju 
književnika na temelju javnog poziva ; 

c) javno osudjivanje onih listova i no- 
vina i sastavaka, u kojima se primljena 
knjiga ne oglašuje, odnosno gdje se ten- 
denciozno recenzira s nakanom, da se 
nekoga izvrgne ruglu, a rad omalovaži. 

2. izdavanje zajedničkog godišnjeg alma- 
naha ili književnog lista uz suradnju svih 
hrvatskih književnika, gdje svaki pot- 
punim imenom odgovara za svoj duševni 
proizvod ; 

3. nastojanje kako oko uzajamnosti hr- 
vatskih i srpskih tako i ostalih slovjenskih 
književnika na isti način. 


Glede tih rezolucija razvila se odulja 
debata, te je konačno jednoglasno prihva- 
ćena ova modificirana rezolucija : 

Sva hrvatska književna 
društva neka izmedju sebe 
osnuju savez kao viši fo- 
rum za uredjivanje knji 
ževnih prilika Taj bi sa 
vez imao naročito nasto- 
jati oko izdavanja zajed 
ničkog almanaka i književ- 
nog lista uz suradnju svih 
hrvatskih književnih dru 
štava, te poraditi oko uza 
jamnosti kako hrvatskih i 
srpskih, tako i ostalih slo- 
vjenskih književnika. 

Nadalje je zaključeno, da 
se zamoli ,MaticaHrvatska? 
uZagrebu, da tu rezoluciju 
usvoji i da se pobrine oko 
njezine provedbe. 

Prvom ovom književnom sastanku hr- 
vatskih književnika predsjedao je dr. 
Oton Kučera sa potpredsjednikom drom. 
Milanom Ogrizovićem i perovodjom Jo- 
sipom pl. Glembayevom. 

Na večernjem svečanom sijelu istoga 
dana, gdje su sudjelovala sva osječka 
pjevačka društva (,,Lipa", ,.Zrinski" i 
,, Kuhač"), član beogradskog kazališta 
Gošić i osječkoga Frčbica, predavao je dr. 
Milan Ogrizović o našoj narodnoj pjesmi 
i kazališnoj umjetnosti. 


> 


Literarno-zabavna posijela održavala se 
redovito svakoga mjeseca u klupskoj dvo- 
rani. Tu se čitali izvorni radovi (pjesme, 
pripovijesti, dramski proizvodi), predavalo 
(iz područja književnosti, povijesti, zna- 
nosti), deklamovalo, recitovalo, pjevalo i 
sviralo. Osobita pomoć kod tih posijela 
jesu članovi osječkoga kazališta i članovi 
MK. H. EJ 

Pored ovih književnih posijela ,,K. 

H. K.? izdaje dvomjesečnu književno- 
umjetničku smotru ,,Književni Prilog", 
koja je 1. prosincem 1912. stupila u treću 
godinu izlaženja. 
Gi Svi klupski članovi dobivaju sve klupske 
publikacije besplatno i imaju besplatni 
pristup na sva posijela, kulturne proslave 
i knjižnicu i čitaonicu ,,K. H. K.? 

Osim napomenutoga ,,K. H. K.? vršio 
je vrlo važnu zadaću, nastojeći u sva- 
kom pogledu oko zbliženja i književne 
uzajamnosti hrvatskih i slovjenskih knji- 
ževnika i medjusobnoga potpomaganja 
svojih članova. Tako je odgovarao bes- 
platno na razna pitanja, posredovao u 
književnim, umjetničkim i nakladničkim 
pitanjima, pribavljao i redovito opskr- 
bljivao neke članove i nečlanove, književ- 
nike i druge knjigama i novinama, do- 
maćim i stranim, redovito razdjeljivao 
književne letake = ,,Matice Hrvatske", 
»Društva Hrvatskih Književnika" u Za- 
grebu i vrijednih novijih hrvatskih knjiga 
it. d. Jednom riječju : išao na ruku sva- 
komu, tko se god, ma i ne bio član, obratio 
na,K. H. K:", a to će i u buduće najpri- 
pravnije i rado činiti u interesu hrvatske 
knjige. 


HRVATSKI PEDAGOŠKO-KNJŽIEVNI 
ZBOR. 


»Hrv. pedagoško-književni zbor" osno- 
vali su g. 1871. učiteljilvan Filipović, 
Stjepan Basariček, Sebald Cihlar, 
Franjo Stjepanek, Mijat Stoja- 
nović, Janko Tomić, Ante Tru- 
heljka, Tomislav Ivkanec, Bartol 
Francelj, Škender Fabković, Lju- 
devit Modeci Mijat Vrbanec. Toj 
literarnoj instituciji zadaća je, da širi 
medju pučkim učiteljstvom stručnu pe 
dagoškuknjiguidaizdajeomla- 
dinske spise. 

U godini 19141. izdao je ,,Hrv. peda- 
goško-književni zbor? četiri knjige iz 
područja pedagogije i pomoćnih nauka, 
dvije kao književni dar za članove, a 
dvije izvan ciklusa. A za omladinu izdao 
je dvije knjige ; jednu za članove, a jednu 
kao nagradnu knjigu. 

Kao pedagoška knjiga za članove izdan 
jel. dio djela ,Uzgojna ideja u 
kulturnoj povijesti čovje- 
čanstva", što ga je napisao priznati 
naš stručni pisac profesor Ljudevit 
Dvorniković. U prvom dijelu pri- 
kazao je razvitak uzgojne ideje u kul- 
turnoj povijesti istočnih naroda, pa Grka 
i Rimljana. Uz to djelo, koje će znatno 
utjecati na razvitak shvaćanja o uzga- 
janju, primili su članovi ,Filozofij- 
ske probleme" od danskoga pisca 
Haralda Ho&ffdinga, što ih je preveo 
dr. Milan Šević. Djelo nije sušti prije- 
vod, jer je dr. Šević napisao prikaz o 
životu i radu Hčffdingovu, koji zaprema 
gotovo jednu trećinu knjige. U tom pri- 
kazu uzeto je naročito u obzir Hoffdingovo 
mišljenje o uzgajanju prema njegovim 
izjavama, štono se nalaze u različnim nje- 
govim naučnim radovima, naročito u 
Psihologiji i Etici. Kako se u posljednje 
doba pojavio velik interes za književnost 
nordijskih naroda uopće, a i kod nas, 
poseći će za tom knjigom i oni, koji se ne 
bave samo pedagogijom. 

Izvan ciklusa izdao je ,,Hrv. peda- 
goško-književni zbor? g. 1914. ,,Kratku 
logiku" od profesora Stjepana Basa 
ričkai njegovu ,Psihologijuna 
fiziološkoj podlozi". Profesor 
Basariček uživa glas stručnoga pisca, koji 
umije jasno i pregledno raspravljati pi- 
tanje svoje struke, pa će ta njegova naj- 
novija djela poput predjašnjih biti vrlo 
prikladni udžbenici za sve one, kojima je 
potreban dobar i siguran temelj iz psiho- 
logije i logike. A naročito će ta djela 


dobro doći kao udžbenici učiteljskim pri- 
pravnicima. 

U ,,Omladinskoj knjižnici" primili su 
članovi za god. 1911. zbirku slika iz ži- 
vota od Davorina Trstenjaka, u ko- 
jima će naći naša mladež dovoljno za- 
bave, a pored toga izobrazit će smisao za 
lijepo i steći pobuda za ono, što je dobro 
i plemenito. Zbirci je natpis ,Ispod 
brda Djeda". Kao nagradna knjiga 
izašla je u nakladi ,,Zborovoj" zbirka 
priča i pripovijedaka od različnih naših i 
stranih pisaca pod natpisom ,Ivan- 
čice". Obje su knjige ilustrovane. 

Uza to je zbor nastojao, da unapre- 
djuje pedagošku i omladinsku literaturu 
svojim listovima. Kao čisto stručni peda- 
goški list izlazi ,Napredak", što ga 
uredjuje prof. Stjepan Basariček, 
a koji je u godini 1914. donio lijep .broj 
originalnih članaka iz područja teorijske 
i praktične pedagogije, zatim vrlo mnogo 
iscrpljivih izvještaja iz područja peda- 
goške nauke i školskoga života različnih 
kulturnih naroda. ,, Napredak"? je takodjer 
objavljivao i ocjenjivao pedagoške ra- 
dove Hrvata i Srba. Uz neznatnu cijenu 
od 10 K godišnje dobivali su pretplatnici 
,Napretka?* i ,Hrv. učiteljski 
dom". Taj list uredjuje prof. Stjepan 
Šmid, a svrha mu je zastupati interese 
naše pučke škole, a naročito raspravljati 
pitanja, koja se odnose na spoljašnju 
organizaciju njezinu. Osim takvih pitanja 
raspravljao je ,,Hrv. učit. dom" osobito 
staleška pitanja, priklanjajući pažnju pi- 
tanjima staleške organizacije, a donio je 
i obilje vijesti o školstvu sviju kulturnih 
naroda. 

Za omladinu izdavao je ,,Zbor" list 
»Smilje", u kojem se pribiralo sve, 
što je najprikladnije za djecu. . 

Nadalje je ,,Zbor" nastojao, da utječe 
na razvitak shvaćanja uzgojne nauke-i 
javnim predavanjima, pa su 


održana dva takva predavanja u čitaonici 
»Zborovoj". Predavaoje Josip Škavić o 
uzgojnoj i obrazovnoj vrijednosti tjelesnoga 
rada, a prof. Sigismund Čajkovac o 
logičnim i psihološkim momentima u obuci. 

Ukupni prihod ,,Hrv. pedagoško-knji- 
ževnoga zbora": iznosio je u god. 1911. 
31.837 K i 20 fil., jer je primljeno člana- 
rine i za knjige 15.632 K 13 £f., ,,Hrv. 
školski muzej" 2892 K 55 fil, pretplate 
za ,, Napredak" 11.892 K 05 fil., i pret- 
plate za ,,Smilje'" 1.420 K 47 1. 

Izdano je te godine u svemu 31.786 K 
96f.,i to za upravu, knjige, stanarinu i t. d. 
20.163 K_54 f., za muzej 3440 K 331, 
za ,,Napredak'' 7.453 K_ 50 f. i za ,,Smi- 
lje? 4.059 K._ 51 f.— U godini 1910. pri- 
mljeno je 28.983 K 18 f., dakle je god. 
1914. primljeno više za 2.854 K 02 f. 

Dašto, da ovaj kratki izvještaj tek 
izdaleka pokazuje rad te naše stručno 
literarne institucije, koja već preko 40 
godina. ustrajno djeluje oko napretka 
.naše prosvjete. No i iz ovoga izvještaja 
može svatko razabrati, da je to društvo 
u god. 1914. prema našim prilikama uči- 
nilo vrlo mnogo, pa da je radilo za 
čisto stručnu obrazovanost pučkoga uči: 
teljstva i za njegovu opću obrazovanost 
i staleški napredak. A pored toga posvećena 
je osobita. pažnja i omladinskoj - knjizi. 

Trebalo bi, da se naša javnost sto većma 
zainteresuje zalijepi rad te naše literarne 

institucije, pa da je u nj enim nastojanjima 
pomogne, kako bi mogla što bolje i mnogo- 
.stranije zadovoljavati svojim zadacima 
i što većma utjecati na napredak naroda 


ARHEOLOŠKI ODIO NARODNOGA 


MUZEJA I HRVATSKO ARHEOLOŠKO 


DRUŠTVO. 


Smisao za promicanje interesa arheo- 
lo«koga muzeja i time arheološke znanosti 
-raste .u nas od godine do godine. Sa 

tendencijom, da se taj porast pospješi, 
učinjeno je naročito u prošloj godini 
veoma mnogo. Na prijedlog = pred- 
sjednika arheološkoga društva dra. Josipa 
Brunšmida zaključeno je; da se sve 
društvene publikacije (Arkiv za povjesnicu 


jugoslavensku, Codex diplomaticus I. i 


II. sveska, Vjesnik hrv. arheol. društva, 
stare i nove serije) podijele nižim školama 
naše domovine, u koliko ih još nemaju. 
U tu svrhu budu pozvane sve ove škole, 
da se za vremena jave, ako žele te publi- 
kacije. Odziv bio je veoma velik tako, 
da je sva društvena suvišna zaliha .is- 
crpljena, a mnoge su škole na žalost 


mogle dobiti tek pojedine komade, od 


kojih je bila zaliha veća. Za čim se išlo, 
to se i postiglo, ako i ne u onolikoj mjeri, 


.kako se.to očekivalo. No- dosta česti 


na muzej upravljeni dopisi i vijesti 
pučkih.učitelja o nalazu starina svjedoče, 
da: je ipak zrno palo na plodno tlo. 


Za pridizanje: ljubavi prema spome- 


:nicima prošlih vijekova, a time indi- 


rektno iza promicanje interesa arheo- 


-loškoga muzeja, već je mnogo privrije- 


dilo tek nedavno osnovano ,Povj e 
tenstvo za očuvanje histo- 
ričkih i umjetnih spomenika 
u kraljevinama Hrvatskoj i 
Slavoniji". Upravnici i članovi toga 
povjerenstva, baš kao i upravnici i či- 
novnici arheološkoga muzeja, dolaze ne- 
prestano u kontakt sa narodom cijele 
domovine; pa svagdje šireći moderna 


“načela o sačuvanju. svjedoka prošlih 


vijekova, bude u narodu interes i ljubav 
za njih, a u isto doba i za mjesto, u kojem 
se čuvaju oni stari pokretni spomenici, 
koji više nisu ili više ne mogu ostati 
na mjestu svoga prvobitnoga odredjenja, 
— za muzej. Tako ima arheol. muzej 
ponajviše tomu povjerenstvu zahvaliti, 
što je svoju historičku zbirku obogatio 
jednom od najboljih: akvizicija zadnjih 

godina. To je u kasno-gotskom slogu 
nadjen srednji dio drvenoga bogato pla- 
stikom urešenoga oltara iz crkve u Re- 
metincu. Taj će oltar valjda biti unicum 
u cijeloj Hrvatskoj i Slavoniji. Nasto- 
janjem istoga povjerenstva obogaćen je 
muzejski lapidarij vanredno zanimljivim 
rano-gotskim kapitelima iz ,,restaurirane" 
crikve u Iloku. Osim toga privrijedilo 
je povjerenstvo muzeju i druge predmete, 
a opravdana je nada, da će Arheološki 
muzej od njega još mnogo i mnogo 
koristi imati. To je posve naravno, jer 
ciljevi se povjerenstva i muzeja medju- 
sobno podudaraju. 


Prošla je godina bila za muzej 


uopće neobično povoljna. To se ponajviše. 


tiče zbirke rimskih starina iz Siska. 
Na molbu muzeja, a posredovanjem kralj. 
zemaljske vlade dozvolio je zajednički 
ministar za poljodjelstvo, da se po drugi 
put jaruža korito Kupe u Sisku u arheo- 
loške svrhe. Trošak samoga  jaružanja 
namirilo je dijelom ministarstvo, a dijelom 
muzej, dok je prekapanje i pretraživanje 
izjaružanoga materijala izvodjeno isklju- 
čivo na trošak muzeja. Taj put polučen 
je upravo fenomenalan uspjeh, kojemu 
je kulminacija jedna bronsana statueta 
Heraklova zajedno sa postamentom, djelo 
prvoga reda u Lisipovu stilu. No taj 
Heraklo nije sam, već on samo predvodi 
legije raznolikih predmeta, koji svojim 
brojem, svojom ljepotom, svojom rijet- 
košću i svojom znanstvenom vrijednošću 
upravo zapanjuju. Sad će Sisak, šta se 
rimskih starina tiče, još kud i kamo 
doličnije biti reprezentovan u našem 
muzeju, nego prije što je bio. 

Ali i iz drugih krajeva Hrvatske i 
Slavonije pritekli su rimskoj zbirci kao 
(i ostalim muzejskim zbirkama mnogi 
predmeti bilo kupnjom, bilo kao rezultat 
poduzetih iskapanja ili pak kao dar. 
Numizmatička zbirka povećana je kup- 


njom zbirke g. Oskara Frimla-Antuno- 
vića, veleposjednika u Osijeku. Broj 
komada novaca iznosi 879, a medju 
njima ima 34 zlatna. Po vrsti su grčki 
i rimski, a ima i nekoliko jugoslavenskih. 

Na jednoj aukciji u Beču kupljen je 
jedan veoma rijedak u Sisku kovani 
novac protucara_ Vetranija. Velik broj 
novaca nadjen je i prigodom jaružanja 
u Sisku, pa je numizmatička zbirka i 
tim putem sa mnogo dobrih komada 
obogaćena. 

Poduzeta iskapanja, osim već spo- 
menutoga jaružanja u Sisku, bila su kao 
Svake godine u čednijem stilu. Ona su 
imala većinom karakter samo pokusnih 
iskapanja sa čednim uspjehom. Takovu 
je slabijem uspjehu ponajviše glavni 
razlog taj, što se je kod nas u prijašnja 
vremena kopalo — i to baš na glavnijim 
mjestima — obično sa skroz praktičkom 


“neznanstvenom tendencijom t. j. da se 


dobije jevtin gradjevni materijal, a bilo 
je naravno i takova svijeta, koji se 
nadao, da će na stanovitu mjestu bez 
velike muke naći zakopano blago. Ako 
li se išlo za idealnim, znanstvenim 
ciljevima, to se zbog nedostatka ili 
znanstvene spreme ili nužnih sredstava, ko- 
palo posve nesistematično. Povodom svega 
toga mnogo je mjesta prerovano, a što 
je vrednijega bilo, odneseno, pa je 
dosta teško ili tek slučajem moguće naići 
na netaknuta mjesta. S iskapanjem u 
Dalju, kao najvažnijim uz sisačko,nastavilo 
se iskapanje predjašnjih 2 godina, pa je 
prehistorička zbirka opet znatnim brojem 
interesantnih predmeta povećana. Za- 
nimljivim otkrićem nekolikih grobova iz 
ranoga srednjega vijeka na Krugama u 
Zagrebu, kao i rezultatima ostalih iska- 
panja, doneseno je više lijepih priloga bo- 
ljem poznavanju prošlosti naših zemalja. 

Knjižnica zavodska povećana je lijepim 
brojem novih stručnih djela, nabavlje- 


nima iz zavodske dotacije, no najveći 
prirast knjižnici čini, kao svake godine, 
velik broj znanstvenih časopisa i djela, 
što ih ,,Hrvatsko arheološko društvo? 
dobiva sa svih strana svijeta u zamjenu 
za svoj ,,Vjesnik" i daruje muzeju. 

Napretku arheološkoga muzeja u prošloj 
godini dana doprinijela je takodjer lijepim 
dijelom patriotska nesebičnost  pojedi- 
naca. Muzej doduše ni od koga ne traži, 
da mu što daruje, jer on sa svojom do- 
tacijom uvijek može za predmete platiti 
primjerenu cijenu. Dapače kod nas gotovo 
općenito rašireni nazor, kao da je dužnost 
svakoga muzeju predmete darovati, in- 
teresima muzeja više škodi, negoli 
koristi. 

Mnogi, koji bi htio predmete pro- 
dati, pod pritiskom tog nazora stidi 
se zahtijevati novac od našega muzeja, 
pa često voli stvari prodati kamo dru- 
gamo. Nona dragovoljnu požrtvov- 
nost i pomoć pojedinca muzej uvijek 
apeluje, i to tim više, što se mora još 
sa mnogo poteškoća boriti i što je njegov 
rad uvijek u smislu devize: Iz naroda 
za narod. 

Još valja istaknuti novo izdanje zna- 
menitoga etruščanskoga rukopisa u zbirci 
egipatskih starina. 

Medju najvažnije spomenike, što ih 
ima muzej, spadaju bez sumnje oni po- 
voji sa etruščanskim rukopisom. Kako je 
od doba (g. 1892.), kad je taj na svijetu 
dosad jedini etruščanski rukopis prvi 
put objelodanjen po pokojnom profesoru 


bečkoga sveučilišta dru. J. Krallu, etru- | 


skologija znatno napredovala, to se u 
znanstvenom svijetu oćutila potreba, da 
se isti ponovo publicira. Toga radi je 
kr. bavarska akademija znanosti izaslala 
u' Zagreb bavarskoga dvorskoga bibliote- 
kara etruskologa dra. Gustava Herbiga, 
da ponovo prouči taj rukopis, i povjerila 
mu, da priredi novo izdanje za 

,,Corpus inscriptionum etruscarum''. Tekst 


jeponovo pročitan, a povoji su ponovo fo- 
tografirani. Po fotografskim snimkama uči- 
njeno je deset veoma uspjelih fototipijskih 
tabla kao prilog za spomenuti ,,Corpus". 
O samom pak rukopisu napisao je dr. 
Herbig raspravu u: Abhandlungen der 
konigl. bayer. Akademie der  Wissen- 
schaften. XXV. Band. Mimchen 1911. 
Tako je sad taj rukopis publiciran prema 
najmodernijim zahtjevima, a  publika- 
cija služi na čast kako bavarskoj akade- 
miji tako i našemu muzeju. 


Muzej ima još veoma mnogo raznih 
spomenika, koji bi zavrijedili; da se prema 
svim modernim tehničkim zahtjevima 
znanstvenoga objelodanjivanja izdadu ili 
bar da se izlože pogledu muzejskoga po- 
sjetioca tako, da bi im se mogla čitava 
njihova vrijednost istaknuti. To je na 
žalost za većinu njih nemoguće kraj 
sadašnjih skučenih financijalnih prilika 
muzeja i arheološkoga društva, odnosno 
kraj skučenosti prostornih prilika, u ko- 
jima se muzej nalazi. 


Potreba nove muzejske zgrade već se 
davno osjeća. Naš je muzej danas više neke 
vrsti skladište, negoli muzej u modernom 
smislu. To uostalom vrijedi za sve odjele 
našega narodnoga muzeja: kako za ar- 
heološki tako i za geološko-paleontološki, 
zoološki te petrografsko-mineraloški. 


Doklegod ne bude muzej imao prosto- 
rije, kakve mu dolikuju, ne će moći razviti 
— narzočito ne na polju odgojnom — onu 
djelatnost, kakova se od muzeja, toga emi- 
nentno odgojno-prosvjetnoga zavoda da- 
nas sve više traži. No kako se sa kompe- 
tentne strane znanstvenim aspiracijama 
u našoj domovini danas ide sve više na 
ruku, to je nade, da će se takodjer ovoj 
životnoj potrebi našega muzeja u do- 
gledno vrijeme udovoljiti. 


Vladimir ThRalčić. 

HRV. ZEMALJSKI ZOOLOŠKI MUZEJ. 


Kupnjom ,,Narodnoga doma" godine 
1846. pada zajedno osnutak ,,Narodnoga 
muzeja". God. 1866. postaje ,,Narodni 
muzej" po sankcioniranim pravilima 
»zemaljskim zavodom kraljevina Hr- 
vatske, Slavonije i Dalmacije", pod za- 
štitom sabora, a pod upravom  Jugosla- 
venske akademije. 29. studenoga 1867. 
bi imenovan Spiro Brusina ,,pristavom 
prirodoslovnoga muzeja?* tako, da od to 
doba upravlja on tim cjelokupnim  odje- 
lom Narodnoga muzeja. 26. jula 1870. 
bude dr. Gjuro Pilar imenovan drugim 
pristavom prirodopisnoga odjela, pa tim 
povodom preuze upravu  zooloških i 
botaničkih zbirka S. Brusina, a geološ- 
ko-mineraloških Gj. Pilar. Povodom ime- 
novanja (god. 1876.) dra. B. Jiruša profe- 
sorom botanike na kr. sveučilištu  zadr- 
žao je prof. Brusina samo upravu zoolo- 
gičkih zbirka. 2 Mo 


Zakonom od 14. rujna 1878. potpada 
»Narodni muzej? pod vrhovnu upravu 


bogoštovno-nastavnoga odjela kr. ze-. 


maljske vlade, a zavod se dijeli na tri 
neovisna odjela: zoološki, mineraloški i 
arheološki. Tim povodom postade ravna- 
teljem zoološkoga odjela Narodnoga mu- 
zeja S. Brusina, javni redoviti profesor 
zoologije na kr. sveučilištu. 

Od tog doba postaje zoološki odio 
Narodnoga muzeja sve neovisniji o 
ostalim odjelima, prelazi pomalo, što 
je i prirodno, u sve  samostalniju 
kolotečinu, razvivši se danas, kao i ostali 
odjeli ,,Narodnoga muzeja?', već. do 
samostalna muzeja na posve doličnoj" kul- 
turnoj visini. 

Već za Brusinine uprave, pa do nje- 
gova umirovljenja (1904.) razvijao se 
zoološki muzej, u koliko je dostajalo i 
spreme i sila njegovu ravnatelju, pri- 
lično lijepo ; on ga je zapravo iz ničega 


stvorio, a neke mu zbirke, kao na primjer 
malakološku i ornitološku, ostavio je vrlo 
bogate i dobro sačuvane. 

Tako je zbirka jadranskih spužava 
prilično bogata, i ako joj i danas pored 
marnog nastojanja sadanjeg muzealnog 
osoblja još fali dosta poznatih oblika iz 
Jadranskoga mora. 

Zbirka drugih mješinaca (hidroidi, 
cjevnjaci, režnjaci, rebraši) tek jeu no- 
vije vrijeme zapravo stvorena, dok su od 
koralja bili i prije neki jadranski oblici 
suho preparirani, medju kojima je saču- 
vano i oko 100 komada inozemnih, trop- 
skih madrepora. 


Zbirka crva tek je u novije doba po 
nametničkim oblicima, a osobito po 
morskima znatno porasla. 


Zbirka matovnjaka, rijetkih ra- 
menonožaca i plaštenjaka 
već je i otprije imala dosta zastupnika 
u našoj zbirci. 

U zbirci bodljikaša valjalo je u 
novije doba pribaviti na naučnim ekskur- 
zijama mnoge tipove, koji nam pored 
svega u nekim skupinama još posve 
fale. U zadnje je doba baš ova zbirka 
obogaćena nekim novim nalazima, koji 
će poslužiti znanstvenim publikacijama. 

Zbirka raka je od morskih životinja 
(izuzevši ribe) najpotpunija, a predstavlja 
slatkovodnu i morsku našu faunu. — 
Obradjivana je bila po pokojnome Drag. 
Šoštariću i dru. L. Caru, bivšem muzeal- 
nom čuvaru. ' 

Zbirka stonoga nije bogata, ali se 
povodom naučnih putovanja muzealnih 
stručnjaka sve to vise povećava. 


Zbirka se pauka kupnjom zbirke 
iza pokojnoga profesora N. Damina, u 
kojoj leži mnogogodišnji trud i nastojanje 
njegovo, znatno obogatila, a zastupana 
je osobito po oblicima iz Hrv. Primorja 
i Dalmacije. U e 


Zbirke kukaca obuhvataju valjda 
trećinu muzeja, a povećane su pod da- 
našnjom upravom kupnjom velike Kočine 
zbirke kornjaša i leptira uz prijašnju 
zbirku prof: Korievića. Ta je zbirka ku- 
kaca dopunjena onom od Onsea te pot- 
porom A. Grunda, A. Malčevića, D. 
Taborskoga, Weingirntnera, samoga rav- 
natelja muzeja prof. Langhoffera, i 
ostalih muzejalnih namještenika. U tim 
zbirkama su zastupani nalazi i primjerci 
sa najviše točaka trojedne kraljevine. 

Zbirke su mekušaca najsjajnije, 
jer predstavljaju upravo neizmjeran broj 
vrsta iz naše domaće kopnene, slatkovodne 
i morske faune. Ta je zbirka najbogatija i 
najznamenitija po opsegu, savršenstvu i 
po rijetkim primjercima. Za tu zbirku, 
koja je trud i muka pokojnoga ravna- 
telja zool. muzeja prof. Brusine, kaže 
on sam, da ,,takve zbirke (Jadranskoga 
mora) nema nijedna evropska država 
iz svoga mora.?? 

Zbirka je riba pod današnjom upra- 
vom uredjena i narasla sa primjercima 
iz Jadrana tako, da će malo koji tip 
manjkati. Oblici se čuvaju u alkoholu, 
formolu ili su suho preparirani. 

Isto su tako domaći vodozemci, 
osobito iz Dalmacije i njenih otoka kao 
Visa, Biševa, Brusnika, Hvara,: Mljeta i 
Polagruže. 

Zbirka ptica spada svakako medju 
najpotpunije i najljepše u čitavome 
muzeju, a zastupano je u njoj oko 300 
domaćih oblika sa vrlo mnogo primje- 
raka (preko 5.000), što montiranih, a 
što u svlakovima ili kožama (Balg). 
Trećina te ukupne zbirke potječe od 
neutrudivog riječkog Hrvata kr.savjetnika 
M. Barača. Nastojanjem toga rodoljuba 
kroz dugi niz godina dobili smo za našu 
avifaunu rijetkih i dragocjenih primjeraka, 
osobito sa tri polarne ptice (sjeverni 
tupik), što su ubiti oko Rijeke i da- 

rovani našemu: muzeju. Pored  pokoj- 
noga prof. Brusine zaslužni su za tu 
zbirku Diković i Wormastini, te pok. P. 
Baraga, preparator, koji je te ptice umjet- 
nički priredio, a. u novije vrijeme Dr. 
Rossler i dr. Hircz. Ornitološka zbirka 
obuhvata danas tri najveće dvorane čita- 
voga zoološkoga muzeja. 

Zbirka sisavaca je poradi prostora 
smještena u jednoj maloj dvorani muzeja, 
a imala bi se još nadopuniti mnogim 
primjercima manjih sisavaca. 

Poradi potrebnih prostorija u muzeju 
sakrita je oku posjetilaca osobito lijepa 
i poučna zbirka sisavačkih ko- 
stura, koji predstavljaju veliku nov- 
čanu vrijednost, a zapremila bi. najmanje 
dvije veće dvorane, kad bi ih bilo. 
Sama okosnica ulješure obične 
iz Lastove, kad bi se montirala, bila bi 
duga 9 metara, a gdje su krasno - pre- 
parirani kosturi pliskavice gla 
vate, ostalih pliskavica i drugih si- 


savaca. 
*k 


Utvrdjeno je, da je biblioteka 
žoološkoga muzeja povodom njegova 
osnutka (1868.) imala ,,samo tri knjige"? 
(Brusina), a danas ona obuhvata go- 
tovo četiri prostorije sa tisuće djela i 
rasprava, te mnogobrojnih znanstvenih 
časopisa. Današnja je bogata biblioteka 
zoološkoga muzeja nesumnjiva zasluga 
prof. Brusine, koji je osobito nastojao oko 
nabavljanja malakološke,  ornitološke i 
ihtiološke knjige tako, da za te odjele 
životinjske imađemo gotovo sve priručne 
monografije i publikacije, što su struč- 
njaku potrebne. Brusinina je zasluga, 
što je zavodska biblioteka = dobila na 
dar skupocjena djela ruskih i američkih 
zavoda, opsežne publikacije austrijske 
ekspedicije ,,Novare". oko svijeta, zatim 
norveške sjevero - atlanske = ekspedicije, 
te spomena vrijedna velika djela ,,Challen. 

gerove" ekspedicije u 50 knjiga u 40% 
formatu sa oko 3.000 tablica, itd. God. 
1909. je biblioteka zoološkoga muzeja 
kupnjom knjižnice iza pok. prof. Brusine 
(za 11.000 kruna) narasla za tisuće novih 


djela i rasprava. 
* 


I ako su velike zasluge predjašnje 
uprave (prof. Brusina) za zoološki muzej, 
za njegovo stvaranje gotovo iz ničega, 
ako je današnja uprava zoološkoga mu- 
zeja (prof. Langhoffera od g. 1901.) 
i primila kao baštinu već bogate neke 
zbirke kao mekušaca, ptica, riba, spu- 
žava, te lijepu biblioteku, ipak je valjalo 
još puno toga zamijeniti, nadoknaditi, 
upotpuniti kod nadjenih skupina, a 
stvoriti kod nedostatnih odjela. 

Današnje se nastojanje oko muzejalnih 
zbirka ne ograničuje samo na nabavljanje 
novih objekata i na odredjivanje nji- 

.hova mjesta u zbirci, nego se predmeti i 
proučavaju, te se zato današnja uprava 
svojski stara i svakoga, tko je voljan u 
tome poslu sudjelovati, brižno  podu- 
pire. U te svrhe poduzimlju svake godine 
muzejalni stručnjaci pojedince i u skupi- 
nama naučna putovanja u razne kra- 
jeve hrvatskih zemalja, a putuje se i s nau- 
tičkim parobrodom u Bakru širokim Ja- 
dranom, sve to zato, da se unaprijede 
interesi zoološkoga muzeja, a pridonese 
po koji novi podatak i u znanstvene 
svrhe. Ovo je zasluga baš današnje 
uprave, kao što je hvalevrijedno, da 
ravnateljstvo zoološkoga muzeja umije sa- 
kupljati oko sebe u naučne svrhe ne- 
samo mnoge stručnjake, nego i sokoliti 
mladje, te ih sve skupa, samo kako 
zna, podupire, da posluže nauci i zavodu 
samome. Na taj se eto način razvija zoolo- 
ški muzej upravo od dana do dana, 
zbirke mu bivaju bogatije i vrednije 
brojem primjeraka i novih oblika. Nešto 
darom, nešto kupnjom, ponajviše čestim 


putovanjem muzejalnog osoblja kopnom i 
morem, diljem Hrvatske, Slavonije i 
Dalmacije, pribire i probire 
se toliko naučnoga materijala i novih 
podataka, da su se neke zbirke podvo- 
stručile, a neke posve nanovo stvorile. 
Muzejalna je dotacija još uvijek prečedna, 
da zadovolji skromne zahtjeve, a iznaša 
danas 6.800 kruna na godinu. Budući 
da ta dotacija služi i u svrhe zoološkog 
sveučilišnog zavoda, za nabavu djela i 
časopisa biblioteke  zool. muzeja, za 
koju se troši trećina dotacije, ne dotječe 
ona danas već za mnoge potrebe muzeja, 
osobito ne za naučna putovanja po zemlji, 
no valja se nadati, da će se povišenjem 
dotacije i toj potrebi udovoljiti. Ukupna 
vrijednost imovine. zoološkoga muzeja 
iznosi preko 300.000 kruna, a od toga 
otpada na knjižnicu preko 90.000 kruna. 
Hrvatski narod može biti ponosan 
tom svojom kulturnom institucijom, pa 
ako Bog da, te dodje do gradnje nove muze- 
jalne zgrade, zauzimat će zoološki 
odio časno i dično mjesto u muzeju 
»regni Croatiae. Dr. K. Babić. 


POVJERENSTVO ZA_ ČUVANJE SPO- 
MENIKA I NJEGOVA ZADAĆA. 


Još će mnogo vremena proći, dok ovo 
povjerenstvo bar blizu do svog cilja dopre. 
Još nije velik broj onih, koji suse dovi- 
nuli do one kulturne visine, te zapazili, 
kako je sadašnji život tijesno vezan 
sa prošlošću, koja zapravo jedina po- 
stoji. Nije baš premnogo onih, koji su 
Svijesni, da su spomenici prošlosti 
važni biljezi u čitavu razvitku naroda, 
da je ono kamenje, da su oni ostaci, 
oni požutjeli papiri, elasnici, koji jedini 
sežu iz dalekih dana, pa glase sadašnjosti, 
da je tek po njima i preko niih moglo po- 
stati ono, što jest. Nije to ni začudno: 
tek visoko naobraženi ljudi, tek napredni 


narodi mogu osjetiti taj vez, mogu oćutiti 
pietet i slušati one glase iz daljine vre- 
mena, do kojih nikaki drugi zvuci ne 
dopiru. Vreva i nemir života odalečuju 
nas od prošlosti, gubimo sadašnjost 
strepeći od budućnosti. Tek kad se vri- 
jeme primiri, osjećaju i cijeli narodi, što 
je velikan pjesnik na kraju svog života 
osjetio : sadašnjost mu postala tudja, 
a prošlost se ukazala kao zbilja. 

Was ich besitze, seh ich wie im Weiten, 


Und was verschwand, ward mir zu 


Wirklichkeiten. 

(Goethe ,,Faust'. Prolog.) 
Što je napredniji narod, to više ima 
spomenika iz svih faza svog razvitka. 
Nije tek slučajno, da i Američanin, 
prototip praktičnosti, čezne za spome- 
nima svoje prošlosti, pa nabravši go- 
lemo blago u novoj domovini, odnosi 
ih iz prave svoje domovine Evrope 


tamo, ne žaleći nikakova troška |! 


A mi, boraveći ovdje na pragu istoka, 

u zemlji, kojom su brojni narodi prola- 
zili, u zemlji,u kojoj mi od dalekih sto- 
ljeća boravimo, snoseći i dobro i zlo, 
mi, koji smo od naših otaca preuzeli 
dosta znatan broj spomenika, primili 
smo i dužnost, da ih barem nekako pre- 
damo drugim rodovima,kao svjedočanstvo, 
da smo i mi tek radom i borbom naših 
predaka došli do sadanjeg stepena u 
kulturnom razvoju. 
! To je zadatak ove institucije, takav 
zadatak, koji se nikad sasvim ne _ispunja ! 
Taj zadatak jest: pobuditi u najširim 
krugovima pietet i poštovanje prema 
onim, tobože nijemim svjedocima proš- 
losti, i to tako, da se proširi samo pozna- 
vanje spomenika. Ne ima tih zakona, 
koji bi naše spomenike zaštitili, dok ih 
svijet sam od sebe ne zavoli, ne zapazi 
i ne počne ili štediti. 

Iz davnih vremena kamenog doba 
rasijani su brojni ostaci po svoj zemlji. 

Rimljanin je silnom svojom vlašću i 
amo segnuo, velike gradove posagradio 
— i nestalo ga. Ali je ostavio tragove 
te svoje velike kulture. Još su brojniji 
ostaci iz srednjeg vijeka: još stoje gra- 
dovi i Zrinskih i Frankopana i drugih 
silnih rodova, još su pred nama hramovi 
moćnih redova, koji su si spomen u po- 
vijest uklesali : templara, ivanovaca, pa 
gospodskog reda pavlinskog. Još su tu 
dvorovi plemstva našeg iz bližih vijekova, 
ubrzo ih nestaje, kad je i njihovih gospo- 
dara nestalo; druge životne prilike, drugo 
doba učinilo. ih suvišnim. 

Da se ti spomenici upoznaju, treba 
poći u zabitne i daleke krajeve, pa je po- 
vjerenstvo započelo pribiranjem tog teško 
pristupačnog materijala, da gau zgodnom 
obliku poda cijelom narodu. Mi ne imamo 


ogromnih svota, nužnih za uzdržavanje 


i najmilijih spomenika, mi nijesmo tu, 
da zidjemo i opravljamo stare gradje- 
vine, kako to i naivna štampa misli, mi 
smo tu, da pokažemo način, kako 
će se što najbolje sačuvati. Mi nismo tu, 
da štiteći prošlost zaustavljamo razvitak 
u sadašnjost; ta mi znademo, da je svaki 
napredak samo tako moguć, da se na 
mjesto staroga stvori nešto bolje novo. 
Ne možeš li to — ostavi ono, što imadeš, 
dok dodje bolje i sretnije doba. 

Prve je godine dalo povjerenstvo 
pretražiti dva kotara županije varaždinske, 
klanječki i pregradski. Dalo je snimiti 
ostatke velikih sredovječnih gradova, pa 
će prikazati, kako ih je vrijeme mijenjalo, 
te tim pružiti historiku sredstvo, da po- 
kaže, kakove su životne prilike zahtije- 
vale te gradjevine, i primorale da ih tako 
dalje gradeiizgradjuju, dok nije došlo vri- 
jeme, koje je zatražilo, da ih vlasnici za- 
uvijek ostave. Mi, istina, ne možemo saču-« 
vati ogromnih ruševina Cesargrada, teško 
ćemo i one manje Kostelgradske ostatke 
spasiti, teško lijepi Veliki Tabor; Mali 

Tabor i onako je već sasvim izmijenio 
svoje lice, a od Vrbovca grada ostali su 
tek slabi tragovi, ali će povjerenstvo 
prikazati sastav i razvoj tih gradjevina, 
značenje: njihovih uredjaja, da ih boljim 
poznavanjem učini sadašnjosti bližima i 
zanimljivijima. 

Dvorova će možda plemićkih još 
prije nestati: demokratizacija vremena 
ne podnosi tih suvišnih spomenika u 
rasparceliranim posjedima. Eto: Er- 
do&dski Novi dvori ruše se sami, njih će 
nestati i prije nego predja njihovih, ru- 
ševina Cesargrada. A te dvorove onako 
od mjesta udaljene, sasvim prema svom 
vremenu i samo za to vrijeme 
sazdane, ne može sadašnjost ni za što 
upotrijebiti, pa će im spomen sačuvati 
tek nacrti, slike i opisi,što ih povjerenstvo 
učiniti dade. A na žalost baš je takovih 
spomenika mnogo: sjajni  Lobor-grad 
umire, Klenovnik je opustio, Radakovo 
Erd&dsko već je iščezlo —a drugi će redom. 

Nepoznavanje vrijednosti spomenika 
opustilo je naše crkve, koje bi tradicio- 
nalnom konservativnošću imale iz dav- 
nine spasti ponajveći broj uspomena. To 
je nepoznavanje olakšalo posao onim ne- 
zvanim trgovcima, koji su naše crkve 
za jevtin novac oplijenili gotovo gore od 
Turčina. Šiljući svoje izaslanike, kani po- 
vjerenstvo pomoću najviših crkvenih 
oblasti i tu zborom i tvorom poraditi, 
da se smisao za vrijednost starine pobudi 
da se ne bacaju vrijedne stvari prije, nego 
se uzmognu boljim novima zamijeniti. 
Nastojat će, da nam ne ponestane i ono 
vrlo malo lijepih oltara i drugog namje- 
štaja, pa se amo dovuče do zla boga su- 
rova sajamska roba zlosretnog Tirola, 
za koju je nevjerojatno velik novac 
ostavio našu zemlju. To je jedini mogući 
način, da se spasu spomenici te vrsti; 
bez sudjelovanja svećenstva, koje se u 
prošlosti isticalo, vršeći kulturnu misiju, 


taj se cilj ne može postići. Tako je povje 
renstvo izradilo, da se uklonjeni oltar 
iz Remetinca kod N. Marofa smjestio 
u zagrebački muzej: neka si svatko, 
komu se da prilika, da vidi oba oltara, 
prosudi, ne bi li bilo bolje, da se opet 
prijašnji postavi na svoje mjesto ! 
Povjerenstvo će se zauzeti, da se 
istinski restauriraju spomenici, koji: 
se mogu restaurirati. Svako vrijeme ima 
o načinu restauracije svoje mišljenje, 


pa je dužnost, da se to mišljenje ispita | 


i ako se pokaže valjanim, upotrijebi. A 
svaka je restauracija teška stvar: i uz 
najbolju volju može se nešto uništiti, 
što se nikako naknaditi ne da: onaj 
biljeg, što ga je vrijeme udarilo spomeniku, 
ne smije se izbrisati, kao što se starim 
kovnim predmetima ne smije patina 
uzeti. A graditelji su od prirode protivnici 
konserviranja, jer je želja za stvaranjem 
novog u njima uvijek jača. Nu samo uz 


malo uvidjavnostii poštovanja starine dat 


će se u svakom slučaju. valjano cilj 
postići, tek umišljena arogantna  veli- 
čina uništit će ono, što ima da spase. 
Pa kako je graditelj čovjek vezan tako 
tijesno uz sadašnjost, da će se jedva 
moći zabaviti prošlošću, to je povje- 
renstvu zadatak, da ono preuzme 
brigu štitnika starine, a umjetniku je 
dužnost, da se obazre na te zahtjeve, 
koji mu rad olakšavaju, a stvaranje 
novog ne oteščavaju. Prošle je godine 
obnovljena crkva u Remetincu, obnavlja 
se i ona u Križevcima, a imala se spasti 
i ona u Prozorju kod Dugog sela, koja 
još na davno doba templara upućuje, 
da nije tamošnji vlastelin smeo opravak 
ove nesretne crkve, koja je samo hiru 
jednog čovjeka za volju proglašena tobož 
ruševnom, što ni danas nikako nije. Po- 
vjerenstvo će s tim spomenicima upo- 
znati hrvatsko općinstvo, da ono samo 
sudi i presudi. 


Desi li se slučaj, da se tko nakani 
opraviti koji spomenik, recimo spasiti 
koju ruševinu od propasti, povjerenstvo 
će se pobrinuti, da se to izvede, kako 
naše doba traži. U Samoboru su 
nekolicina mladjih Svoj lijepi grad pokušali 
opraviti. Doslije uradiše dobro. Jer svaka 
ruševina ima ostati ono, što 
jest, ruševina; nitko ne može 
više nikakoi nikada sagraditi nešto onako, 
kako je bilo, već može tek iz istinskih 
ostataka učiniti lažnu novotariju. Oprav- 
ljaj ono, što imaš, podzidji slobodno 
trošno, pa tom novom zidju podaj ka- 
rakter novosti, ne gradi ništa suvišno — 
to je evandjelje modernog shvatanja 
konserviranja ruševina. Sigurno je mislio 
nekad maršal Nugent, kad je restaurirao 
Bosiljevo i Trsat, da je tek ponovo sazdao 
grad onako, kaki je bio, a kad tamo, 
danas su te novogradnje smiješne igra- 
rije, koje ne imaju sa istinskom starom 
gradjevinom ništa zajedničko. 


Povjerenstvo je naumilo pribrati sve 
vijesti o spomenicima, o nahodjajima, 
o histor. lokalitetima, pa sastaviti veliku 
historijsku kartu naše domovine. Nu ma 
da je bilo i na tom polju odličnih rade- 
nika, kako je ipak malo još doslije ura- 
djeno, koliko tog imade, što tek okolni 
svijet pozna, a za cjelinu je izgubljeno! 
Treba stvoriti taki arhiv, u kom bi i 
historik i geograf i umjetnik našao sve 
podatke o spomenicima i o krajevima, 
u kojima se nalaze. To bi bio zadatak 
našem učiteljstvu, svećenstvu i naročito 
šumarima, koje je njihov poziv upoznao 
S takim spomenicima; oni bi mogli lako 
javljati, gdje se nalazi koji ostatak: iz 
prošlosti, koje gradište, koja gradina, crkva 
i t.d. -A ma da su možda za sad ti 
podaci manje važni, mogu nenadano po- 
Stati važni, kad se o kojem velikom 
pitanju poradi. Nu žalibože vrijeme nije 
povoljno za ovake zadatke, prošla su 

vremena, kad je pokojni Kukuljević do- 
bivao opširne izvještaje sa sviju strana. 
No povjerenstvo će ponovo pokušati, 
da i tu uspjeh poluči. 

Ovi veliki zadaci traže život ne poje- 
dinih ljudi već cijelih generacija. Ali 
cilj se povjerenstva mora dokučiti | Jer 
ponestane li spomenika i spomena na 
njih, moći će nam se kazati, da ne imajući 
svjedoka svoje prošlosti, ne imamo ni 
prava na budućnost. G. Sz. 


RAZVITAK HRVATSKOGA ZADRU- 
GARSTVA. 


Nedavno je ugledala svijetlo veoma 
zanimljiva i poučna ,,Spomen-knjiga 
središnje sveze hrvatskih seljačkih za- 
druga", u kojoj se medju inim obilnim 
gradivom nalazi i statistika svih hrvai- 
Skih seljačkih zadruga, koje su — kao i 
Središnja sveza — pod okriljem Hrvatske 
poljodjelske banke u Zagrebu. 


Statistika hrvatskih seljačkih zadruga 
sastavljena je prema podacima i stanju 
koncem godine 1910., jedino je uvršteno 
radi bolje evidencije pet zadruga sa 333 
člana, koje su osnovane u godini“ 1911. 
Budući su pak prigodom reforme zadružne 
organizacije sve hrvatske zadruge u Hr- 
vatskoj i Slavoniji razdijeljene na 4 sku- 
pine, to je takovo razdjeljenje provedeno 
i u statistici, pa su prema tomu zadruge 
po skupinama navedene ovim redom: 

I. Zagrebačko-varaždinska s kupina, 

II. Ličko-riječka skupina, 

II. Bjelovarsko-križevačka i požeška 

skupina i 

IV. Virovitičko-srijemska skupina. 

U prvom redu mora nas zanimati broj 
zadruga, kao i broj članova tih zadruga. 
Iz statistike razabiremo, da je koncem go- 
dine 1910. bilo u svemu 238 zadruga sa 
36.231 članom. Kako je u prvoj statistici 

hrvatskih seljačkih zadruga, koju je iz- 
dala Hrvatska poljodjeljska banka u 
»Hrvatskom udrugaru"? od 31. listopada 
1908., vidljivo stanje zadruga koncem 
godine 1907., to opažamo, da se u te tri 
godine broj zadruga povećao za 25, 4 
broj članova za 1816, jer je koncem go- 
dine 1907. bilo 213 zadruga sa 34.415 
članova. 


Zanimljivo je, da je koncem godine 
1907. na zadrugu otpao 161 član, dok 
su koncem g. 1910. na jednu zadrugu 
otpala 152 člana, što je svakako povoljan 
znak, jer prevelik broj članova smeta 
poželjnom razvitku pojedine zadruge, a 
po tome i cijelog zadrugarstva. 


Od iskazanih 238 zadruga sa 36.231 
članom bilo je koncem g. 1910. u zagre- 
bačko-varaždinskoj skupini 66 zadruga 
sa 14.541 članom, te je na jednu zadrugu 
otpalo 220 članova; u ličko-riječkoj sku- 
pini bilo je 45 zadruga sa 6.565 članova, 
a na jednu zadrugu otpalo je 146 članova; 
u bjelovarsko-križevačkoj i požeškoj sku- 
pini bilo je 89 zadruga sa 11.869 članova, 
a na jednu zadrugu otpala su 133 člana; 
napokon je u virovitičko-srijemskoj sku- 
pini bilo 38 zadruga sa 3. 256 članova, te 
je na jednu zadrugu otpalo 86 članova. 
Vidimo dakle, da je brojem zadruga bila 
najjača bjelovarsko-križevačka i požeška 
skupina, a brojem članova zagrebačko- 
varaždinska, u kojoj jeina jednu zadrugu 
otpalo najviše članova. Prema tomu 
bi valjalo da se u zagrebačko-varaždinskoj 
skupini broj članova smanji, i to tako, 
da se velike zadruge razdijele na dvije-tri 
manje. Time bi se umanjila i područja 
pojedinih zadruga, što bi takodjer po- 
voljno utjecalo na njihov razvitak. 


Promotrimo li i godine, kako se osnivane 
pojedine zadruge, tad dolazimo do veoma 
zanimljivih podataka, koje nam jasno 
predočuju ova skrižaljka : 





God. Skupina 

osnutka 1. II. II. IV. Svega 
1901. 3 4 42 16 
1902. 5 14 be 32 
1903' 22 44 28 22 83 
1904. 12 6 14" 8 40 
1905. 4 4 6 4 15 
1906. 1 2 4 1 8 
1907. 1 3 5 a 9 
1908. — 2 1 1 4 
1909. 1 5 7 — 13 
1910. 3 7 6 2 18 

Svega: 66 45 89 38 238 


Prema tomu razabiremo, da je osnivanje 
zadruga od g. 1901. do 1903. postepeno i 
naglo raslo, dok je već u godini 1904. 
palo na manje od polovine, a slijedećih 
godina pada sve više, tako da su godine 
1908. osnovane samo 4 zadruge. Godine 
1909. i 1910. opet je nastalo življe djelo- 
vanje, te je u tim godinama osnovano 13, 
dotično 18 zadruga. A to življe djelovanje 
protegnulo se posebno naILilll. skupinu 
hrv. seljačkih zadruga, dok je u I. skupini 
bilo znatno slabije, a u IV. najslabije. 


Time smo se ukratko pozabavili brojem 
zadruga i njihovim članovima, a sad ćemo 
promotriti redom sve naslove ,Imo- 
vine", zatim,,Dugovine" i napokon 
»Troškove". 

Kod imovine iskazana je u prvom redu 
gotovina koncem g. 1910., i to u iz- 
nosu od K 1714. 556.81, dok je koncem g, 
1907. bilo u zadružnim blagajnama go- 
tovine u iznosu od K 177.611.83, dakle 
£. 1907. više za K 6.055.02. Akoli stavimo 
u razmjer broj zadruga prema gotovini, 
tad nam se pokazuje, da je koncem g. 
1907. otpalo na jednu zadrugu gotovine 
K 834.— a g. 1910. samo K 721.—, pa je 
prema tomu rezultat u g. 1910. bolji, jer 
što manje imade gotovine u zadružnim 
blagajnama, tim je bolje, budući ne leže 
velike svote beskamatno. 





Vrijednosni papiri iskazani 
su koncem g.1910.u iznosu od K 131.073.209, 
pa budući su koncem g. 1907. iznosili 
K 117.620.—, to se pokazuje višak od 
K 13.453.29. e 

Kao daljna imovina zadrug4 iskazani 
suizdani zajmovi. Koncem godine 
1907. izdalo je 213 zadruga zajmova 
svojim članovima u ukupnom iznosu od 
K 9.205.194.95, dok je koncem godine 
1910. izdalo 238 zadruga zajmova u 
ukupnom iznosu od K 10,293.796.47, pa 
je prema tomu porast u zajmovima za 
K 1,088.601.52. Zanimljivo je, da je kon- 
cem godine 1907. na jednu zadrugu otpalo 
poprečno zajma u iznosu od K 43.216.—, 
a na jednog člana K 267.—, dočim je kon- 
cem g. 1910. otpalo na jednu zadrugu 
poprečno K 43.293.—, a na jednog člana 
K 299.— Iz toga razabiremo, da se vi- 
sina zajmova obzirom na broj zadruga 
veoma neznatno promijenila, dok se ob- 
zirom na broj članova iznos zajmova 
do konca g. 1910. povisio za K 32 po 
članu. Ovu činjenicu možemo time pro- 
tumačiti, što je u novije doba sve posku 
pilo, naročito nekretnine (zemljišta), u koju 
svrhu je dignuto najviše zajmova. 


Ovo općeno nepovoljno stanje nesum- 
njivo je djelovalo i na otplatu zajmova 
po pojedinim članovima, koje prema 
tomu — moramo iskreno priznati — nijesu 
zadovoljavale. Ali kako zadrugari svaki 
dan sve više shvaćaju svoje dužnosti pre- 


ma zadruzi, a i kako će to nepovoljno 


Stanje morati jednom prestati, to možemo 
S nekim pouzdanjem očekivati, da će u 
tome u buduće krenuti znatno na bolje. 

Glede kamatnjaka za zajmove zadru- 
gara valja spomenuti, da je najmanji bio 
5%%,a najviši 8%, dok je poprečni ka- 
matnjak iznosio 7.65%, što je još uvijek 
dosta povoljno. 

Kod prometa s nekretninama 
opažamo, da se koncem g. 1907. bavilo 


»Irvatsko Kolo“ 1912. 

takovim poslovanjem 30 zadruga u ukup- 
nom iznosu od K 435.261.53, dok se kon- 
cem g. 1910. bavilo tim poslovanjem 
samo 27 zadruga u ukupnom iznosu od 
K 449.473.15, pa je prema tomu taj pro- 
met u posljednje tri godine za 3 zadruge 
spao, ali je u iznosu porastao za kruna 
14.241.62. Obje ove činjenice dokazuju, 
da se i na tom polju počelo intenzivnije 
raditi, te da su neke zadruge svoje po- 
slovanje u tom pravcu konačno zaklju- 
čile, i to većinom s povoljnim uspjehom. 
F Kod naslova zaliha rob e opažamo, 
da je koncem g. 1907. bila kod 60 zadruga 
zaliha u vrijednosti od K 136.073.58, 
dok je koncem g. 1910. kod 85 zadrugi 
bila zaliha samo K 125.336.69. Iz tih 
podataka jasno izlazi, da se poslovanje 
s robom do konca g. 1910. znatno proši- 
rilo, što je veoma utješljiva činjenica, a 
u drugu ruku opet vidimo, da se zaliha 
robe, premda je bio znatno veći promet, 
smanjila u god. 1910. za K 10.736.89, što 
je takodjer povoljan: znak, jer se time 
dokazuje, da zadruga, dotično članovi, 
nesamo naručuju raznu robu, već i na« 
stoje, da se ona raspačava i upotrebljava. 


Porast imovine na naslovu ,Naša= 
star" bio je posve normalan u ovo po- 
sljednje tri godine. Koncem g. 1910. is- 
kazan je našastar sa svotom od K 
91.353.04, dok je koncem g. 1907. iskazan 
sa K 87.113.18. Našastar se dakle povi- 
sio u ovo posljednje tri godine za K 
4.239.86, što je — ako se uzmu u obzir 
redoviti 10% otpisi — uistinu normalni 
porast. Ali moramo istaknuti, da se opaža 
kod mnogih zadruga živa volja za nabavu 
zajedničkih zadružnih strojeva, pa se 
stoga opravdano nadamo, da će budućih 
godina nadoći jači porast u ovom na- 
slovu, 4 to sve na korist daljnjega razvitka 
našeg naroda na gospodarskom području. 

Napokon imađemo još u imovini pro- 
motriti naslov ,Razni dužnici, 

Ova stavka iskazana je u statistici za g. 
1907. sa K _906.807.56, a za g. 1910. sa 
K 754.765.87, pa se prema tome vidi, da 
se taj naslov znatno smanjio, i to za 
kruna 152.041.69, štoje takodjer povoljna 
činjenica. 

Ovako smo prošli sve naslove ,,Imo- 
vine", pa sad prelazimo na naslove ,,Du- 
govine. 

U prvom redu treba da se pozabavimo 
sa naslovom ,Zadružni dijelovi. 
U statistici za g. 1910. iskazana je ova 
stavka sa K 373.249, a za g. 1907. sa 
K 348.833, dakle je u ove posljednje tri 
godine na zadružnim dijelovima uplaćeno 
K 24.416. A kako je broj članova narastao 
u to isto vrijeme za 1816 osoba, od kojih 
bi svaka morala u ime zadružnog dijela 
uplatiti K 10, to vidimo, da je u ime 
zaostalih  zadružnih dijelova  uplaćeno 
najmanje K 6256, pa je prema tomu 
i u tom naslovu krenulo na bolje. 

Veoma povoljan rezultat opažamo kod 
naslova ,Pričuvna glavnica. 
Koncem g. 1910. iskazana je pričuvna 
glavnica kod svih naših zadruga u iznosu 
od K 571.340.35, a koncem g. 1907. iz- 
nosila je samo K _ 370.899.56, pa se prema 
tomu pričuvna glavnica povećala za 
lijepu svotu od K 200.440.79. Ova činje- 
nica najbolje dokazuje, kako je poslo- 
vanje naših zadruga osnovano na si- 
gurnom temelju, pa ako se bude tako 
i dalje radilo, moći će se naskoro zadruge 
podičiti veoma lijepom pričuvnom glav- 
nicom. Ovaj se rezultat mora smatrati 
tim povoljnijim, jer je kamatnjak za 
zajmove zadrugara — kako smo prije 
vidjeli — bio posve umjeren, pa js to 
opet dokaz, da zadrugama nije bilo do 
toga, da skupljaju što veće pričuve, već 
da svojim članovima  pripomognu u 
svakom pogledu. 

Dolazimo do veoma važnog naslova, 
koji jasno pokazuje jakost i znamenitost 


zadružne organizacije, a to su ulošci. 
Ako gdje, to je osobito nužno kod zadružne 
organizacije, da se budno prati napredak 
i porast uložaka, jer je prava i zdrava 
štednja temelj i nesumnjiv početak 
narodnog blagostanja. U statistici za g. 
1910. iskazani su ulošci sa K 3,228.547.95, 
a u statistici za g. 1907. sa K 2,247.763.71, 
pa stoga opažamo radosnu činjenicu, da 
su ulošci u ove“tri posljednje godine 
narasli za K 980.784.24, dakle gotovo za 
jednu trećinu, što je svakako očiti dokaz, 
da su naše zadruge znale svojim so- 
lidnim radom i djelovanjem steći veliko 
povjerenje u narodu. Valjalo bi samo, 
da se što više poradi na području 
štednje, pa kako znamo, da se o tom 
ozbiljno razmišlja u samoj centrali, 
nadamo se, da će naskoro tu krenuti 
znatno na bolje, pa da ćemo u budućoj 
statistici moći vidjeti barem podvostručene 
uloške. — Nu kod toga naslova moramo 
istaknuti još jednu važnu okolnost. 
Najmanji kamatnjak za uloške bio je 
4%, a najviši 6%, dok je poprečni ka- 
matnjak iznosio 4.92%, dakle gotovo 
5% čistih, pa i u ovoj činjenici vidimo 
jasno, da su zadruge radile i za dobro 
Svojih ulagatelja. — Napokon moramo 
istaknuti, da je po statistici za g. 1910. 
na jednog člana otpalo K 115 od svih 
uložaka, a po statistici za g. 1907. samo 
K 65, dakle je i u tom pogledu krenulo 
znatno na bolje. 


Kod naslova ,Centrala'" opažamo 
sa zadovoljstvom povoljan napredak, 
jer se mjenbeni dug — unatoč osnutku 
novih 25 zadruga — u ove tri posljednje 
gođine prilično smanjio. Prema statistici 
za g. 1907. dugovale su sve zadruge 
centrali — Hrvatskoj poljodjelskoj banci 
u Zagrebu — ukupno K 7,380.369, a 
koncem godine 1910. samo K 7,201.715, 
pa se prema tomu ova dugovina smanjila 
za K 178.654. 








Još imademo da kao dugovinu pro- 
motrimo naslov sRezni vjerove 
nici", pa nam je milo, što možemo i 
ovdje istaknuti, da se i tu opaža napredak. 
Koncem naime godine 1907. iskazani su 
razni vjerovnici sa svotom od K 725.440.26, 
a koncem godine 1910. sa K_ 693.859.96, 
pa se prema tomu pokazuje sniženje ove 
stavke za K 31.580.30. To nije doduše 
velika razlika, ali je ipak dokaz, da su 
vjerovnici primili od naših zadruga znatne 
otplate, jer se povećanjem broja zadruga 
nije taj račun — kako bi se moglo očeki- 
vati — povisio, već upravo smanjio. 

U trećem dijelu zadružne statistike 
govori se o troškovima. U prvome 
je redu naslov ,Beriva'. U godini 
1907. izdano je za beriva zadružnim 
blagajnicama ukupno K 48.184, dok je 
1910. izdano K 62.609.54, pa su prema 
tomu beriva porasla za K 14.425.54, 
Ovo je na oko dosta velik porast, ali 
kad se uzme u obzir velik razvitak naših 
zadruga i povećani njihov broj, tad se 
vidi, da je i taj porast posve normalan. 
G. 1907. otpalo je na jednu zadrugu 
od beriva K 226, a €. 1910. K 263, dakle 
za K 37 više, što posve odgovara razvitku 
i opsežnom djelovanju naših zadruga. 

Dolazimo do naslova ,,Stanarina''. G. 
1907. plaćeno je za stanarinu kod 63 
zadruge ukupno K 5765, a &. 1910. kod 
73 zadruge K 7.931, dakle za K 2166 
više. Na jednu zadrugu otpalo je g. 
1907. stanarine K 91, a g. 1910. K 108, 
dakle više za K 17, što obzirom na sadašnje 
prilike nije preveliki porast. 

Veoma je zanimljiv i povoljan uspjeh 
kod naslova ,,Poslovni i kamatni porez. 
G. 1907. platile su naše zadruge u ime 
poslovnog i kamatnog poreza svotu od 
K 40.578.52, dok su g. 1910, kad je poslo- 
vanje zadruga bilo mnogo razvijenije, 
platile samo K 29.933.39, dakle za K 
10.645.413 manje, a toje— premda je 

u plaćenom porezu g. 1907. sadržan n 
nekom dijelu i porez prijašnjih godina 
— uistinu povoljan rezultat. Da se mogao 
postići tako zamjeran uspjeh, mora se 
u prvom redu pripisati okolnosti, što 
se prigodom odobravanja bilanca poje- 
dinih zadruga odmah kod centrale po 
samim  nadzornicima sastavljaju svim 
propisima odgovarajuće valovnice. 
Dakako, da bi bilo najbolje, kad ovaj 
porez uopće zadruge ne bi plaćale, kao 
što su od toga oproštene vjeresijske 
udruge. — Od sveukupnog uplaćenog 
poreza otpalo je na jednu zadrugu g. 
1907. K 190.50, a g. 19140. K_ 4125.60, 
dakle za K 64.90 manje, a to je nešto 
jače od jedne trećine svega poreza. 
Dakle, kako vidimo, i kod ovog naslova 
polučile su naše zadruge posve povoljan 
rezultat. 

Napokon dolazimo do naslova,,Razni 
troškovi", pai tu možemo istaknuti, 
da opažamo okret na bolje. U godini 
1907. iznosili su razni troškovi kod svih 
zadruga K 64.795.28, a g. 1910. samo K 
63.661.52, dakle za K 1.133.76 manje, 
a to je povoljan rezultat, jer se moglo 
nekim pravom očekivati, da će razni 
troškovi porasti, dok je i broj zadruga 
porastao za 25. Od sveukupnih raznih 
troškova otpalo je g. 1907. na jednu 
zadrugu K 304, a . 1910. K 267, dakle 
za K 37 po zadruzi manje. 

Tako smo eto ukratko promotrili 
cijelu statistiku Hrvatskih seljačkih za- 
druga, te moramo iskreno priznati, da 
je uspjeh na svim linijama posve povoljan, 
pa ostaje samo želja, da se duh zadrugarski 
sve više i više širi u slojevima našega 
naroda. A da će tako uistinu biti, jamči 
nam najbolje g. 1910. provedena reforma 
zadružne organizacije, kojom je našim 
zadrugama dan pravi smjer njihova 
blagotvornog djelovanja. Dakako da taj 
uspjeh ovisi mnogo i o onima, u rukama 

kojih se nalazi uprava Središnje sveze 
i uprava centrale i svake od pojedinih 
zadruga, pa stoga živo želimo, da svi 
marni trudbenici na zadrugarskom polju 
ustraju u svom plemenitom nastojanju, 
kako bi nam prva buduća statistika, 
koju već sad željno očekujemo, prikazala 
još u sjajnijem svijetlu razvitak hr- 
vatskog zadrugarstva. 
Julije Gollner. 


DRUŠTVO HRVATSKIH SVEUČI- 
LIŠNIH GRADJANA ZA POUKU 
ANALFABETA. 


Prema samoj zadaći društva najviše 
se radilo oko toga, da se broj nepismenih 
što više smanji. U tu svrhu održalo se 
više analfabetskih tečaja, i to u god. 
1911./12. 46 na broju, od kojih na sam 
Zagreb otpada 10, a ostalo na druga hr- 
vatska mjesta i zemlje. U tih 46 tečaja 
naučilo je čitati i pisati 438 muških i 
274 ženske osobe — dakle ukupno 712. 
Aito nije tačan broj, jer se održalo preko 
40 tečaja, o kojima učitelji još nisu poslali 
izvještaja. Ipak se može okruglo uzeti, 
da je ove godine naučilo 2000 ljuđi iznad 
15 godina čitati i pisati, jer je samih 
»,Abecedarki"' raspačano 8000 komada. 

Društvo je nadalje nastojalo, da i 
drugim načinom širi prosvjetu medju 
našim pukom, te se na pr. održalo više 
pučkih predavanja, što uz skioptikon, 
što bez njega. Osim toga nastoji se i 
oko edicija pučkog sadržaja. Tako se 
izdala nova ,,Abecedarka", koju su pri- 
ređili kol. Peulić, pravnik, i kol. Herceg, 
pravnik, a iskustvo je dokazalo, da je 
mriogo zgodnija od prijašnje Andrlićeve. 
Radilo se oko izdanja koledara za puk, 
ali kako se odveć kasno počelo, ne bi na 
vrijeme izišao iz tiska, te se radi toga 
moralo odgoditi za slijedeću godinu. Sada 
se radi oko proširenja Abecedarke t. j. 


to bi bio kao neki nastavak njezin, da 
se oni, koji su nešto naučili čitati i pisati, 
dalje vježbaju, te da ono ne zaborave, 
što su naučili. Sad se pokrenula veća ak- 
cija oko osnivanja pučkih knjižnica, a 
u savezu s tim su narodni koncerti. 
Imađe naime u nekim selima pučkih uči- 
telja, koji su oko sebe sakupili za pje- 
vanje sposobne seljake i tako sastavili 
lijepe pjevačke zborove. U dogovoru sa 
učiteljem, koji ravna takvim zborom, 
priredjuju se narodni koncerti, a uz to se 
sakupljenom narodu drži po koje preda- 
vanje. Kako su ovaki pjevački zborovi, 
kao neka seljačka organizacija, dosta 
disciplinirani, to je već sasvim pripravljen 
teren, da se osnuje pučka knjižnica. Tu 
će se dakle u prvom redu angažovati 
pučki učitelji, da po mogućnosti urede 
spomenute seljačke pjevačke zborove, a 
tada je uspjeh knjižnice osiguran. 


PUČKA SVEUČILIŠNA PREDAVANJA. 


Ove jeseni stupit će u život nova in- 
stitucija: pučka sveučilišna pre- 
davanja. Takovu instituciju imadu 
danas gotovo svi gradovi, gdje ima sve- 
učilišta, naročito u Austriji Beč, Grac i 
Prag (njemački i češki tečaji). Početak 
takovih institucija valja tražiti u En- 
gleskoj, gdje je još 1873. James Mill, 
tada docent u sveučilištu u Cambrigdeu, 
potakao.misao, da bi sveučilišta preuzela 
brigu oko pučkih predavanja. Može se 
reći, gotovo sav obrazovani svijet, bez 
razlike staleža, zatim razne korporacije 
i gradovi zauzeše se za tu instituciju. 
Sveučilište u Cambrigdeu je na pred- 
stavku Millovu, u kojoj se isticalo, da bi 
sveučilišta morala pučka predavanja ne- 
samo uvrstiti u svoj program, nego i 
smatrati ih bitnim dijelom svoje zadaće, 
— pokusa radi započelo s takovim pre- 
davanjima. Uspjesi potakoše skoro London 





i Oxford, da se povedu za primjerom 
Cambrigdea. Pokret oko ,,sveučilišnih 
ekstenzija", kako su prozvane u Engleskoj, 
zahvatio je domala i kontinent, te mu se 
redom odazivlju sveučilišta u Belgiji i 
Francuskoj, Njemačkoj i Austriji. Bečka 
pučka sveučilišna predavanja počela su 
god. 1895., gdje je dao poticaj za njih 
dr. L. Hartmann, koji i danas u od- 
boru djeluje tako, te bečka institucija 
razvija upravo zamjernu i uspješnu 
djelatnost. 

Od motiva, koji su odlučni za uvedenje 
takove institucije, istakao je neke već 
Mill, naglašujući, kako sveučilišta moraju 
svoju djelatnost proširiti i izvan sve- 
učilišta i stupiti u dodir s najširim vrstama 
naroda. Ta je misao našla potkrepu i u 
naučanju nekih sociologa, da korijen 
socijalnome pitanju leži u razlici obrazo- 
vanja, i da tu razliku mora ukloniti, tko 
želi suradjivati oko rješavanja socijalnoga 
problema. Isticalo se napokon i-to, da 
sve veći zahtjevi širokih vrsta za utje- 
cajem u državi traže, da uporedo s tim 
ide i sve veće prosvjećivanje tih vrsta 
bez obzira na to, da je obrazovanost 
sama po sebi zahtjev, kojemu se ne može 
oteti niko, tko hoće da nosi časno ime 
čovjeka. Idealno kulturni, praktično po- 
litički, narodni i drugi motivi podali su 
već isprva toj ustanovi črst osnov, te 
se ona tako živo razvila. 


U nas se oko osnutka pučkih sveuči- 
lišnih predavanja radi već od godine 
1907., u isto vrijeme, kad su Braća hrv. 
Zmaja prvi put u našoj javnosti pozvala 
naše stručnjake, da urede javna preda- 
vanja za širu publiku. Onda se već u 
profesorskom zboru filozofijskoga fakul- 
teta raspravljao nacrt i prijedlog dra. A. 
Bazale o uredbi pučkih sveučilišnih pre- 
davanja. ,,Braća hrv. Zmaja" provela su 
doista nekoliko javnih predavanja, a isto 
tako su neki profesori srednjih škola ra- 

dili oko njih, ali say taj posao nije bio 
sistematičan, i tako se nije mogao ni 
dugo održati, a i utjecaj bio je takav. 
To sve govori u prilog uvjerenju, da ova- 
kova predavanja imadu čvrstu podlogu 
samo ako se prislone uz sveučilište. Pošto 
je sveučilište prihvatilo i uredilo osnovu, 
te ju putem akademičkoga senata pod- 
nijelo vis. vladi na odobrenje, čekalo se 
na rješenje, koje:je doista i došlo. Kad su 
bila i pravila odobrena, a bilo je to god. 
1910., moglo se bilo i započeti ; no razne 
prilike, ili bolje reći neprilike, bile su uz- 
rokom, da se provedba osnove odgadjala. 
Danas su nesamo uklonjene sve zapreke, 
nego jei vis. vlada doznačila za ovu insti- 
tuciju svotu od K 2.500.—, i ujedno obe- 
ćala, da će uvrstiti u proračun svotu od 
K 5.000.—, te se može reći, da je tim in- 
stituciji osigurana  eksistencija. Drugi 
uvjeti života i napretka njezina ovise o 
publici, a možemo se nadati, da će joj 
ona posvetiti pažnju i naklonost, koju 
zaslužuje i koja joj se svuda vani posve- 
ćuje. Tko se za samu instituciju zanima, 
naći će o njoj svu potrebnu uputu u bro- 
šuri dra. A. Bazale: Pučka sveučilišna 
predavanja (Zagreb 1907, Knjižara Ćirilo- 
Metodskih zidara). 

Prema pravilima svrha je te institucije 
podati prilike za naučno obrazivanje i 
onima, kojima je akademički studij nepri- 
stupačan. Ta se svrha polučuje predava- 
njima i publikacijama. Predavanja su po- 
najviše u Beču i drugim nekim ekstenzi- 
jama pače principijelno i samo tečajevi 
od po šest predavanja, svakoga tjedna u 
isti dan. Slušačem može biti svaki bez 
razlike zvanja -i spola, bez obzira na 
prethodnu obrazovanost. 

Oko predavanja se brine posebni odbor, 
biran iz sredine sveučilišnih profesora i 
docenata, a drže se u sveučilištu ili drugim 
podesnim javnim prostorijama. Osim sve- 
učilišnih docenata mogu u toj instituciji 

predavati i drugi stručnjaci, koje odbor 
pozove i ovlasti. E 

Izvještaji bečke ekstenzije, osobito pr- 
vašnjih godina, redovito su donosili opa- 
žanja predavača o radu i uspjehu i držanju 
slušača, te ne mogu dosta nahvaliti pažnju, 
mar i povoljne rezultate. Može se oče- 
kivati, da se ove nade ne će ni kod nas 
izjaloviti, pa da će ova institucija i u 
našem narodu ispuniti jedan dio velike 
pučko-prosvjetne zadaće, te tim doprinijeti 
k moralnom i materijalnom napretku na- 


roda. Uspiju li ova predavanja kod 
nas, bit će to s jedne strane znak, da 
se u nas shvaća važnost gesla: pro- 
Svjetom k slobodi, a sa druge strane bit će 
znak, da je naše sveučilište znalo i umjelo 
stupiti u dodir snarodom, sa životnim po- 
trebama njegovim i postati živim članom 
narodnoga tijela. Na početku rada mo- 
žemo toj instituciji samo željeti, da se 
što prije razvije do moćnoga faktora u 
našoj narodnoj prosvjeti. 


ll. PREGLED HRVATSKE KNJIŽEVNOSTI. 


HRVATSKA DRAMA. 


Ma da dramska književnost uživa kod 
nas sve povoljnosti protekcionizma, mi 
još nemamo prave savremene društvene 
drame i komedije. Dramatičar je u nas 
jedini pisac, što može, relativno, nešto 
zaslužiti svojim radom. Istodobno ga 
može nagraditi Matica, Kazalište i zemlja 
svojom godišnjom nagradom. On je naj- 
sigurniji za uspjeh u Jugoslavenstvu i u 
inozemstvu. Najpoznatiji je publici. Jav- 
nost, kritika, novinarstvo se najviše 
s njime bavi. Pa ipak, naša. dramska 
produkcija je relativno siromašna. Jedini 
I. Vojnović je medju novijima drama- 
tičar, što se kao pisac može mjeriti s osta- 
lim našim većim autorima nedramatiča- 
rima, no i on vrlo rijetko, možda tek u 
Trilogiji, ima snagu jednog Mažuranića, 
Preradovića i Kranjčevića. Mi nemamo 
još prave drame, jer nemamo pravoga, 
razvijenog društvenog života, nemamo 
društva, ,,svijeta'', društvene selekcije i 
aristokracije, pa, nije čudo, što baš Voj- 
nović posiže za Dubrovnikom, gdje je 
svega toga bilo ili gdje mi te dramske 
društvene povoljnosti barem suponiramo. 
Mi nemamo danas sredine, koja bi imala 
.mjerilo za sve vrijednosti, neki društveni 


ideal, kakav bijaše u Atenama, pa u 
aristokraciji Calderonova ili Moličreova 
kazališta. Mi nemamo toga visokog 
društvenog sudišta, u ime kojega bi 
dramatičar sudio i prikazivao savreme- 


. nost, a da ga i imamo, nemamo slobodnog 


javnog mnijenja, jer imamo i kazališnu 
cenzuru, koja bi jamačno smetala piscu, 
koji bi — kao toliki moderni dramatičari 
— govorio u svoje ime, neu ime neke elite, 
koji bi govorio u ime budućnosti, kri- 
tikujući kao Ibsen, Becque ili B. Shaw. 
Nemamo pravog savremenog kazališta, 
jer nemamo ni one kazališne slobode, 
koju davahu i apsolutizmi jednom Lope 
de Vegi, Racineu i Gogolju. Nemamo 
prave savremene drame, jer nemamo 
pravog savremenog društva i mjerodavnog 
društvenog stožera. Kao Hrvatstvo, hr- 
vatsko društvo je decentralisano. Kao 
Hrvatska, hrvatska pozornica se cenzurira. 


Prošle sezone  imadjasmo relativno 
dosta hrvatskih premijera. Ogrizovićev 
Banović Strahinja nije uspio 
kao Hasanaginica, jer značaj ju- 
nakinje u drami nije tako jasno moti- 
visan. Tucićev. Kroz Život učinio 
se kritici odviše varijacija, upravo po- 
navljanje predjašnjih radova. Publika je 


komad svakako manje zarezivala no što 
je zaslužio, pa se autor žaliou Obzoru 
i napisao je nekakav vaudeville u stilu 
Kassowitz-Cvijićeve, kojim se Zagrepča- 
nima krvavo narugao. Medju mladjima 
je Tucić usuprot posljednjim neuspjesima 
najjači dramski dar. Truli Dom je 
prva pobjeda naturalizma na našoj 
pozornici. Tucić ima osjećanja za ele- 
mentarne ljude i konflikte, brutalno je 
dramatičan kao proletarski život i zna 
izbiti iz  svakidašnjosti veliki patos 
tragike i neobičnosti, bez Kosorove re- 
torike i silom — efektnosti. Čini se, (da 
je taj rodjeni dramatski talenat odviše 
sputan birokratizmom svog života, pa 
tako dolazi premalo u doticaj sa pukom, 
te je sasvim prirodno, da je ponovio 
dojmove svoje mladosti u najnovijim 
radnjama. 

Grundova lakrdija: Alaj su nas 
nasamarili je zabavna, drugo naš 
najbolji lakrdijaš nije ni htio, pa bi bila 
lakrdija ozbiljno kritikovati tu lakrdiju 
za našu nedjeljnu popodnevnu publiku, 
što se u operetama divi mnogo slabijim 
šalama. 

Ogrizović je prije svega slikar žene i 
kako zna historijske ženske značajeve 
prikazati u razumljivoj dramskoj perspek- 
tivi ,,vječnog ženskoga'', nadamo se novoj 
kreaciji poput Hasanaginice. Tucić bi 
mogao ostaviti svoj dojakošnji uobi- 
čajeni milieu, seoski proletarijat i radni- 
štvo, pa nam prikazati drugi — recimo 
gradjanski život, bogat tragičnim doga- 
djajima kao i ovaj, a Grund se već javio 
s novom lakrdijom, koja mu kao Čehu 
na čast služi zbog simpatije, koja iz tih 
šala izbija, i zbog čudnovate asimilacije 
našim malogradskim prilikama, što se 
može protumačiti tek atavističkom srod- 
nošću slavenskog temperamenta. 

Najviše uspjeha imadjahu Kosor i 
Vojnović, a za taj uspjeh ne duguju 

toliko vrijednosti svojih drama, ne du- 
guju toliko kritici, koliko reklami, koja 
prevladjuje i kod nas, pa je treba svim 
silama suzbijati kao kvariteljicu ukusa. 
Literarni industrijalizam, što škodi so- 
lidnoj literaturi i u velikim kulturnim 
narodima, uvlači se i u naše skromne 
književne običaje na korist književnicima, 
ali svakako na štetu publici i — što je 
najvažnije — književnosti. Kod ovakvih 
prilika nije ni čudo, što se koče prazna 
djela i veličine, dok se zavedena javnost 
i ne obzire na skromne i tihe radnike 
kao Pavle Krstinić, koji kod tolikih 
poraznih kazališnih eksperimenata nije 
doživio ni to, da ga prikazuju barem 
jedared (Bratski Inat). 

Kosor nam jedonioPožarStrasti 
sa preporukom H. Bahra i Przybyszew- 
skoga. Ta Nijemčeva i Poljakova prepo- 
ruka je medjutim privatne naravi, pa mi 
se čini više činom uljudnosti no ocjene. 
I naš kritičar, g. dr.  Vizner-Livadić, 
bijaše tom prilikom više uljudan no 
kritičan. Kosorovu dramsku umjetnost 
smatra primitivnom i usporedjuje je sa 
životinjskim  Poterovim slikama, koje 
ne bijahu primitivne i nove zbog toga, 
što već stari Heleni, nakon svojih pret- 
hodnika, slikahu i klesahu goveda (ču- 
vena Krava Mironova). 

Ne varam li se, Vizner-Livadić smatra 
umjetničkim  primitivizmom nastojanje, 
da se stvori djelo onako, kako ga stva- 
rahu prvi umjetnici: bez obzira na 
predjašnje,: obično konvencionalne oblike 
i načela, bez obzira na umjetnički tra- 
dicionalizam. Princip takve umjetnosti 
bio bi famozni ,,povratak k prirodi, 
odbacivanje svake  dojakošnje ,,litera- 
ture", 

Kod Kosora je u tom slučaju baš 
obratno. Sve je tu literatura, a ,,prirode?? 
ima tek onoliko, koliko treba piscu za 
taj konvencionalni literarni kalup. 

Poznata je stara borba izmedju ego- 
ističnog i altruističnog morala, koja je 
u posljednje vrijeme našla u Tolstoju i 
Nietzscheu dva glavna — jer najpara- 
doksalnija — predstavnika. Taj problem, 
svijestan tek u najintelixentnijim dušama, 
poznat je danas svim čitaocima novina, 
poznat je i Kosoru, koji ga je bacio u 
Slavoniju, u seljačku Slavoniju. Požar 
Strasti je konflikat izmedju nietz- 
scheizma i tolstojizma — kako to dobro 
opazi i g. Vizner-Livadić — a budući 
da nietzscheizam i tolstojizam nisu nikako 
primitivne i neknjiške ideje, već naprotiv 1 
— Požar Strasti nije primitivna 
drama. 3 

Nije potrebno dokazivati, da možda 
nema na svijetu mjesta nezgodnijeg za 
boj izmedju ,,gospodskog"' i kršćanskog 
morala od slavonskog sela, jer su svi 
naši, pa i slavonski seljaci, ljudi mnogo 
manje diferencirani od nas, pa razlikuju 
li se u moralu (kao Kosorova lica), ne 
razlikuju se u načelima moralnim kao 
ni u običajima. Poznato je, da naši 
hajduci poste na posne dane. Kosor je 
i ovdje imitirao literaturu, naime Gorkoga, 
koji je ruske skitalice prikazao kao 
nekakve instinktivne i proletarske nietz- 
scheovce... Nisu mi poznata ta ruska 
gospoda sa ,,herrenmoralom'', ali toliko 
poznam slavonsko selo, te znam, da tamo 
nema izrazitije opreke u osnovnim mo- 
ralnim načelima, jer se ti konflikti ne 
mogu ni zamisliti u nekulturnim dušama, 
to manje, što moralni problem, jamačno 
najvažniji u ruskom mentalitetu, kod 
južnjaka, a naročito kod nas, pa još 
u Slavoniji, igra sporednu ulogu. 

U Požaru Strastije kršćanin, 
moralista, čiča Ilarija i (u manjoj mjeri) 
njegov sin Ilja, a ,,amoralist?, instinktivni 
nietzscheovac Guša Rigalin (strašno ime 1) 
i njegov sin Ada. Toga Gušu Rigalina i 
sina crta Kosor ,sa porivima (nago- 


nima) pračovjeka", to jest čovjeka 
silnih nagona, što ga kultura sa svojim 
kršćanskim  krotilačkim metodama nije 
ni dirnula. I taj ,, pračovjek? (,, Urmensch?) 
je literatura, kao ona dva seoska Kosorova 
morala, apstraktna ideja kao ,,priroda" 
sentimentalnih enciklopedijskih raciona- 
lista. Rousseau je tvrdio, da je taj pra- 
čovjek bio duša od čovjeka, jer ga još 
nije pokvarila varoš, kultura, civilizacija. 
Josip Kosor tvrdi, da je taj pračovjek 
pustahija. Sad tko ima pravo ? Ne ulazeći 
u to pitanje izvan moje slabe kompee 
tencije, nema sumnje, da su ta dva 
Rigalina bijednici, ono što Francuzi zovu 
,,socijalno degenerisani'*. Oni su bolesnici, 
ma da ,,pračovjek"* jamačno nije bolestan 
i degenerisan. Kosor je dakle nevješto 
izabrao nosioce svog nietzscheizma, ili 
nije razumio Nietzschea, jer Nietzscheov 
ideal nije pračovjek, čovjek prošlosti, 
već nadčovjek, čovjek budućnosti; nije 
»»pPa0r"", već aristokrat, nije intelektualni 
bogalj, već genij, nije bolesnik, već sušto 
zdravlje, nije čovjek slijepog instinkta, 
već čovjek volje i razuma, nije fukara 
već gospodin. 

Kosor jednostavno je prenio ruski 
tolstojevski sujet u slavonsko selo bez 
obzira na njegovu vjerovatnost. Rigalin 
je Ilariju Šaliću oteo nekoliko brazda 
zemlje, a njegov sin Ada je izbo nožem 
i odvukao u pojatu djevojku sina mu 
Ilje. Sud vrati Šaliću oteto, pošalje Adu 
na robiju, a kasnije, kad je zapalio Ša- 
lićev mal, i starog Rigalina. Ilja Šalić 
uzima svoju Ružu, ali starac Ilarija 
ne može odoljeti, zove dušmane Rigaline 
u svatove, ponudivši im spornu zemlju i 
mnoge darove. Oni odista dolaze, ali 
ne na izmirenje, već začikavaju Šalića, 
te se porodi tučnjava i gužva, u kojoj 
se medjusobno zaguše llja i Ada. (Ne 
znamo, ostade li živ savladani Guša 
Rigalin.) i 


Moai 


Glavno u radnji — vraćanje parnicom 
dobivene zemlje — nikako nije u drami 
motivisano. Čiča Ilarija, velika tvrdica, 
parniči se za zemlju i iznenada je vraća, 
ponižavajući se pred lopovom, koji mu 
je i kuću zapalio. Ako to sve Ilarija čini 
kao kršćanin, čemu se prije parbio ? 
Ako kao kukavica, kako to, da u borbi 
savladjuje ,,pračovjeka'"? Tolstojev Neh- 
ljudov, duša izabrana i gospodska, ot- 
kupljuje bludnicu, ali samo zbog toga, 
što je on njoj krivo učinio, a Kosor, 
tolstojskiji od Tolstoja, crta nam sla- 
vonskog paorskog škrtog bogomoljca, što 
nagradjuje bandita, koji je njemu krivo 
učinio,. za srce i za zemlju ga ujeo. Sve 
su to nevjerovatnosti, pa ta«drama ne 
djeluje kao stvarnost, već kao izmišljo- 
tina, nije nimalo ,,primitivna??, već sasvim 
literarna. 

Ne, ovo nisu Slavonci, pravi Slavonci, 
ovo su literarni, nekakvi ruski i njemački 
Šokci. Oni i ne govore šokački. Oni be- 
sjede retorički. Kosorova drama nema 
naivnosti pravog umjetničkog djela. Sve 
je to — štobi rekli Nijemci — ,,nachem- 
pfunden *', Retorika, fraza i ovdjekao kod 
svih  neoriginalnih umjetnina,  markira 
stvarnost i istinu. 

Teza, konflikat izmedju nietzsćheizma 
i tolstojizma, svakako je najveća mana 
Požara Strasti. Kosoru je kao knji- 


* ževniku škodio odlazak iz domovine : 


to se jasno vidi i iz ovoga komada. Tu- 
djina mu otima ono, u čemu je najjači : 
njegovu naivnost i prvobitnost, ne za- 
mjenjujući je pravom umjetničkom i 
kritičnom kulturom, te danas Kosor nije 
pravi naivni, ni pravi promišljeni, nije 
pravi narodni ni pravi umjetnički pisac. 
Izgubivši u tudjini dodir sa našom zem- 
ljom i narodom, sve manje i manje po- 
znaje taj narod i tu zemlju, prikazujući 
je već sada vrlo netačno i slikajući 
Slavoniju lažnim i senzacionalnim bojama 

Rode-Rođe. Požar Strasti ima i 
lijepih vrlina : prostotu akcije, snažnu, 
kratku karakteristiku i osjećanje ele- 
mentarnosti u prostim dušama. Ova 
dramska fantazija brekće nekom čudnom 
snagom, ukratko — svim onim, što je 
kao pripovjedača činilo Kosora Kosorom, 
panemasumnje, dabiPožar Strasti 
bio mnogo uspjeliji, da u ovoj: Slavoniji 
već ne osjećate tudjinu i ,,literaturu?, 
koja je na pisca vrlo štetno djelovala. 
Ima i autora, koji su kao seljaci, u kon- 
taktu sa svojom sredinom sve, a bez 
toga — ništa. Oni su kao oni naši seljani, 
što prekasno dolaze u grad, navuku do- 
duše varoške dronjke, ali ostaju i tu 
seljaci, dok su ih novi običaji toliko 
pokvarili, da ih već onesposobiše za 
seoski život. Taj tip, na žalost već vrlo 
raširen kod nas, nije ni patriarhalan ni 
moderan, nije kulturan ni sasvim ne- 
kulturan, pati od svih žigova socijalne 
i duševne nesredjenosti, a obilježje mu 
je, što nema nikakova pravog obilježja. 
Mnogi naši ,,Amerikanci"" su takvi. I 
literarni noviji Kosor je takav. Ni naš 
narod, ni Evropa. Nekakva blijeda sre- 
dina, u kojoj taj rodjeni talenat može 
samo zahirivati i lutati. 

Vojnovićeva Gospodja sa Sun- 
cokretom je najveći noviji naš dram- 
ski uspjeh, koji se postignuo više nelite- 
rarnim, .reklamskim, no literarnim sred- 
stvima. Ta je drama znamenita kao 
prvo djelo običnog literarnog industrializ- 
ma u nas, kao prva prava naša velika 
književnička spekulacija. Već prije pre- 
mijere čitao je pisac za novac djelo u 
Dalmaciji, na Rijeci, u Zagrebu, u Srbiji. 
Komad je hrvatski tek jezikom. Sadržaj 
mu je internacionalan s očitom tenden- 
cijom, da se uzmogne davati na nehrvat- 
skim pozornicama. Današnja većina ka- 
zališne publike dijeli se u snobove i u 
umnu fukaru. Nova drama  trebaše 

zadovoljiti ta dva ukusa — pardon — 
neukusa. Snobizmu pisac servira Monstre- 
hotel, fatalnu ženu sa pokvarenostima 
Salome, turističnu i opjevanu Veneciju, 
medjunarodni aristokratski  Kosmopolis, 
rafiniranost u zločinu, a sve to u retorici 
famoznih autora kao D? Annunzio i Barrčs. 
Galeriji je serviran skandal i varijacija 
savremenih detektivskih romana, rafi- 
nirani kinematograf, krvav i perverzan, 
varijacija modernog ženskog vampira 
poput grofice Tarnovske i gdje. Steinlen, 
pustolovne kraljice kao signora Toselli, 
mješavina od zločina, pustolovlja, per- 
verznosti, kriminalnog romana i simbo- 
listične prenatrpane retorike. Sve se to 
zove ,,San ljetne noći". Pjesnik ljeti, 
noću, sanja o Veneciji. Venecija se pre- 
tvara u Nju, u fatalnu zločinku i ljubav- 
nicu, a Ona, žena bez imena, jer žena od 
prošlosti, pretvara se u Wildeov estetski 
cvijet suncokret. Suncokret je dakle 
simbol zločina, što se vazda kreće za 
svijetlom, za suncem! Venecija — zlo- 
činka — suncokret. San svakako neobičan. 

Majka Jugovića nema pravih 
dramskih, a Gospodja saSunco- 
kretom pravih pjesničkih elemenata. 
Prvi čin nema prave veze sa drugim, a 
tu oskudicu prekasno nadomještava epsko 
pričanje Gospodjino, kvareći efekat trećeg 
čina. Drugi je čin, pantomimskog obilježja, 
drama, podsjećajući na razne  ,,Grand- 
Guignole'' i kazališta od lutaka. Silne 
epizodske osobe su doduše vrlo zabavne 
i slikovite, ali epizodskim dužinama 
umanjuju radnju i njen dramatski tempo. 
Vojnović uopće nije osobit komponista, 
pa su njegovi dramski dijelovi obično 
,,Slike"', ne organski činovi. Kod detalja 
zaboravlja na cjelinu. Vojnović je obično 
pretovaren. I ova drama je sastavljena 
od najheterogenijih motiva i, što je još 
gore, od najheterogenijih stilova. Reminis- 
cencija svih lektira, od najodabranijih 


pa do kriminalističnih novinarskih ru- 
brika. Ona, tudjinka, simbol je Venecije, 
i ta Venecija se samoubilački i vrlo ne- 
pietetski vjenča sa Jadranom. Simbo- 
listika, lirski patos i estetizam miješa se 
tu u neukusne začine sa reminiscencijama 
velikih dnevnih skandala i s realizmom 
surove reporterske senzacije. Stil, upravo 
konglomerat svih stilova, ove drame, 
stil je mletačke palače, pretvorene u 
hotel, poezija Venecije u perspektivama 
jevtine panorame. Drugi čin je drama- 
tisana londonska krvava novela nekog 
novinara kod Neue Freue Presse, nekog 
Sil-Vare, koju je :,,Obzor'" preveo kao 
kuriozitet... Motive za taj ,,san"* skupio 
je dakle Vojnović s brda i s dola, pa za- 
panjuju brzinom promjene kao Fregoli. 

Ovo djelo odnosi se prema pravoj 
drami kao operski potpourri prema operi. 
Od svega i svačega po nešto, pravi dra- 
matski ,bric a brac''. Samo majstor 
mogaše od tih heterogenosti napraviti 
cjelinu. Najčudniji, najnevjerovatniji ka- 
rakteri tu su vjerovatni. Drugi čin sav 
puca od efektne dramske napetosti. 
Jevtinih banalnosti ne opažamo u otmje- 
nom, superiornom tonu cjeline. Iz naj- 
različitijih poderanih garderopskih cunja 
ipak je piscu uspjelo kao vještom kaza- 
lišnom krojaču skrpati malo pancramski, 
ali dosta sugestivan i zanimljiv dramski 
komad. 

Komad se davaše dosele iu Beogradu, 
Pešti i Osijeku. Od svih djela donio je 
piscu najviše novaca. Prije je radio samo 
za umjetnost, sad piše samo za pare, i to 
je najžalosnija pojava kod te drame. 

 Dosele je hrvatskog pisca karakterisao 
idealizam, to jest rad za ideju. Postane 
li slučaj Vojnović tipski, odsele će hr- 
vatski pisac raditi samo za novac, prestat 
će biti idealista i postat ća trgovac, 
industrialac. Desi li se to odista, hrvatskoj 
knjizi, hrvatskoj kulturi je odzvonilo. 








Tješimo se, da ostali hrvatski pisci 
ne će poput Iva conte Vojnovića fabri- 
kovati nehrvatske komade za izvoz u 
inozemstvo i da će ići tragom pisaca, 
što nisu bili industrijalci i što poput 
Kranjčevića, Franje Markovića i Gjal- 
skoga ne nadjoše ,,uspjeha'" u Budimpešti, 
već ovdje, u siromašnom i zakutnom 


našem Zagrebu... A.G. M. 


LIRIKA. 


OPjesmama Milke Pogačić ne bih 
govorio, da ih ne izda Društvo hrv. 
književnika. 

Svaka, pa i lirska poezija, svaki, pa 
i lirski stil, ima svoju konvencionalnost, 
svoje običaje u izrazu, koji se mogu 
naučiti kao kazališni patos. Danas svaki 
obrazovani čovjek može napisati nešto, 
što će po svom kalupu biti pjesma, pa 
se nekad tako medju njemačkim ,,meister- 
singerima' mislilo, da se poezija može 
naučiti kao svaki drugi posao, jer se 
odista može naučiti versifikatorska teh- 
nika, kao što se može naučiti guslanje i 
glasoviranje. Medjutim virtuoz može Ssvi- 
rati i obično svira tek tudje kompozicije, 
a liričar svira i pjeva sam sebe, jer je 
komponista, a to se ne da naučiti. 

I Milka Pogučić umije tako imitovati 
lirski žargon, naučila je nešto od lirske 
tehnike, ali Sve to nije još poezija, jer nam 
nije umjela ništa svoga, ništa nova i 
originalna kazati. 

Tu je rječnik naše starije lirike: vaj, 
jadno srce, izranjeno srce, oko 


goruće, pa pjesma — česma. 
Milka Pogačić sriče sasvim nepravilno : 
nosim — prkosim, kriva — po- 





čiva, oblijeva — pjeva, grudi 
—probudi, znao—smalaksao, 
ne da — izgleda, razlijega 
bjega, duši — poruših, jaki — 
jednaki, svaka — prosjaka, 


m 
>| 

odgovara — pretvara... Ta 
zbirčica puna je sušte fraze, koja po- 


kadšto ama baš ništa ne kazuje: 


A onda... Ah, onda trgam si 
To srce iz njedara, 
Za čas — i već je planulo 


Na vrhu mog oltara(?) 


*e 





aokol božji dršće svijet 
U ovcu vuk se kroti, 
Visoko glavu diže cvijet 
Ko žrtven plam divoti. 
* 


Ah, mladosti, ja gledam za tobom, 
Daleko si — gdje nebo zemlju ljubi, 
A moje vedro ne će ludilo, 

Da kao ti se u daljinu gubi... It. d. 


Milka Pogačić pročula se kod nas kao 
emancipovana dama, no ništa u tim 
Pjesmama od ,emancipovanosti'" osim 
goleme, u našoj literaturi nečuvene umiš- 
ljenesnage i nadljudskog samopouzdanja. 
Očajni Kranjčević, ,,zaturen iz kuta", 
bijaše siroče prama toj orgiji titanske 
energije ! 


Ko div iz doba pradavnih 
Kraj svoga stojim oltara! 


Na krmi stojim i prkosim, 
Otimam bezdnu brodić moj... 


Ja ne ću, da me itko od vas žali, 
Kad na svom putu 

Zasvojim ciljem razbijem si glavu 
O stijenu krutu. 


Jahoću mrijeti — ko stablo puno ploda, 
U jedan čas pod strijelom što se sruši... 


Gle, kako se moja uzdiže duša, 
Ponosna, jaka. 


Sve ću nadijelit, i još ću ostat 
Bogata, jaka... 

Poezija je Milke Pogačić strašno marki- 
ranje energije, one energije, koje nemamo. 

U tim Pjesmama ima dvije vrste pje- 
sama : u jednima slavi Milka Pogačić svoju 
prometejsku energiju, svoj, titanskii oslo- 
bodjeni Ja, a ostale su ljubavne, jamačno 
starijeg datuma. U pjesmama prvim 
nema, naravno, patriotskih pjesama. Tako 
štonijeviše u modi.Ima tu tek jedna pjesma 
domovinska, atoje Na Molu, o našim 
iseljenicima. Milka Pogačić ih na koncu 
zove kukavicama, kao da je veći 
kukavičluk život na strani, no život u 
Hrvatskoj. Aleksa Šantić, zaklinjući svoje 
zemljake, da se ne sele, nije ih zvao 
kukavicama, jer nema sumnje, da naš 
Svijet tjera u bijeli svijet sve prije no 
kukavština, a tjera li ih kukavština, 
to je svakako tudja kukavština. 

Iza svega toga nema nikakve sumnje, 
da te pjesme zavrijediše izdanja tek 
kao primjer naše starije feminističke 
literature. Ta poezija je lirska poza 
fingirane muške energije. 

Slike gospodje Ivane Brlić- 
Mažuranić,“ kako iz njezina pred- 
govora doznajemo, imaju esoteričan ka- 
rakter; ovi stihovi nisu štampani za 
širu javnost, već su namijenjeni tek 
uzanom krugu prijatelja, a unutrašnji 
uzroci njihova postanka sasvim su pla- 
stične naravi. ,,Predmeti ovih mojih 
pjesama prikazuju mi se kao prave slike 
u boji i gibanju. Ne posjedujući umijeća 
kista, koji bi ih jedini mogao živo pre- 
dočiti, bilo mi je nastojanje, da riječima 
i oblicima izvedem po mogućnosti učinke 
kista i boja, te da tako od nekih pjesama 
ipak učinim vrst slikarskih radnja." Ako 
i znamo, da je svaka prava lirika slika, 
što zvuči melodijom riječi, i melodija, 
pretvorena u sliku, znali bismo i bez 
tog priznanja, da je inspiracija tih Slika 

* Pjesme. 1911. Tiskara i litografija 
Karla Albrechta. Zagreb. 


više plastična i slikarska no muzikalna. 
Neke su pisane alegorijski i jezikom djeda 
autoričina, velikog Ivana Mažuranića. 
Nisu direktne impresije i manje se svi- 
djaju. U onim drugima, originalnijima, 
opjevane su ljepote našeg pejzaža, kra- 
sote naše Domovine, opominjući svojom 
svježinom na Mašićeve slike i svojom pro- 
stotom na Vidrićeve domaće pejzaže. Dok 
mnogi pjesnici postupaju kao slikari, 
opisujući prirodne slike kao nepomičnosti, 
gdja. Brlić-Mažuranić ne nastoji u! vititi 
tek jedan tren prirodne pojave, slikarsku 
sliku, koja de facto u vječnoj promjen- 
ljivosti svega ne postoji ili postoji tek 
u momentanoj viziji plastičnog umjet- 
nika, već nam pruža sliku, kakva je 
uistinu u prirodi, naime kao sukcesivnu 
varijaciju jednog te istog motiva, kao 
redanje slika u istoj slici. Evo, kako je 
u Jutru opisano  radjanje svijetla 
oko vizije trulog čamca: 


... Igra, titra voda mlada 
I nemiran dah je njen, 
Vidim : riekom svietlo teče, 
Uz obalu tone sjen. 


Trune čamac. — Veslo crno 
Bije uza vlažni krdj — 
Trza čamac : trulim rubom 
Ovija se zlatan sjaj. 


Sivi dan se uzdignuo, 

Izgorio sveti plam, 

I već mirno struje vode 

— — Trune čamac, crn i sam. 


Šteta, što su te pjesme, upravo taj 
mali lirski stručak tek pjesnički pokušaj, 
sasvim diletantski, u kojemu se još vidi 
borba izmedju manire starijeg mažura- 
nićevskog alegorisanja i direktnog lirskog 
impresionizma, izvrsnog, nekonvencional- 
nog i vrlo originalnog. 

Gospodja Ivana Brlić-Mažuranić dosele 
je sasvim nepoznata širim literarnim 








našim krugovima, ma da je dosele na- 
pisala jamačno najbolje pripovijetke za 
djecu: Školu i Praznike, nakla- 
dom Hrv. pedag. knjiž. zbora, pa priče, 


. pričice, pjesmice ,,za dječake? — Va- 


ljani i Nevaljani. Ove pjesmice 
i priče pisala je najprije za svoju, a 
zatijem za svu hrvatsku dječicu fino 
izobražena hrvatska mati, pa tu ima 
biserja, dostojnog posebne studije, krasnog 
kao Zmajeva dječija poezija. Poezija 
gospodje Brlić-Mažuranić je dakle poezija 
ljubavi u najsvetijim njenim oblicima : 
ljubavi prema svojoj djeci i ljubavi prema 
domovini. 

»To slovinska polja tiha 

»K suncu dižu drevni pjev 1? 


Ivana Brlić-Mažuranić ljubi djecu kao 
prava mati, a Domovinu kao pravo dijete. 
Otud velika naivnost, toplina i izvornost 
njene poezije, stvarane za najuži krug, 
za porodicu i prijatelje. Ova fina hr- 
vatska dama šarmira svojom gospodskom 
aristokratskom prostotom i skromnošću. 
Dok Milka Pogačić zna samo za ljubav 


erotičnu, ova otmjena hrvatska gospoja. 


zna samo za ljubav materinsku i domo- 
vinsku. Dok Milka Pogačić pjeva kao 
muškarac i pozira, gospodja Ivana Brlić- 
Mažuranić pjeva bez poze kao prava 
žena, rekavši nam mnogo, dok nam 
Milka Pogačić u stvari ne veli ništa. 

a bu 

I Vrelo, pjesme Milana Begovića 
(1896.—1911.), ostadoše dugo bez kritike. 
Tek nedavno se o njima (u Srp. Knjiž. 
Glasniku) vrlo nepovoljno izrazio Milan 
Marjanović, ali ne toliko zbog njih samih, 
koliko zbog ,,estetizma u lirici", što ga 
tobože reprezentiraju. 

U Vrelu ima više ciklusa. Tu je 
poznata i treći put štampana Knjiga 
Boccadoro, pa Mali Svijet, 
Život za Cara, U Sjeni Čem- 

presa, Knjiga SuncaSjeverni 
Soneti, Romance  vedroga 
Ljeta i Les Passagčres. Milan 
Marjanović je u pravu: Begović kao 
lirik je nazadovao. Prva zbirka — Knjiga 
Boccadoro — jest najbolja i najori- 
ginalnija. Ostalo je ili nastavak i imitacija . 
te manire ili sečentistička orgija u frazama 
parafrazastih orgija u prozi posljednjih 
nevezanih, ,slobodnih stihova''. Od toga 
odvaja se tek po koja uspjelija pijeca, 
pa dvije pjesničke pripovijesti u idilskom 
Malom Svijetu, u kojima Mlinar 
Sima i odviše podsjeća na nezgode 
Kralja Leara 

Knjiga Boccadoro bijaše usu- 
prot svojoj marinističkoj retorici odu- 
ševljeno primljena, jer je u našu liriku, 
situ pesimizma, unijela vedrine, jer je 
u našu poeziju donijela životnu radost, 
probudjeno poganstvo renesanse i prvog 
baroka. I danas je Begovićeva lozinka 
poput D*Annunzieve: In voluptate 
ars. Taj epikurejski hedonizam, nalazeći 
u ljepoti oblik najvišeg uživanja, vrlo 
se svidjaše u času, kada je sveopći naš 
književni, a naročito Kranjčevićev pesi- . 
mizam širio duh istovrstan sa duhom 
antivitalne kršćanske askeze, pa Begović 
skeptično odgovara Kranjčeviću : 

A sviet se smieši, živi i ne pita. 

U pesimističnom očaju došlo se do nihi- 
lizma, pa je kult bolne refleksije ubijao 
kult energije, kult bola — kult ljepote, 
a osjećaj propadanja i smrti uništavaše 
osjećaj života, osjećaj snage, mladosti i 
radosti. Kult ljepote spasao nas je od pesi- 
mizma, probudio je energije mladosti i 
života, pa se osjećaše“ dah proljeća i 
preporoda, kada nam dodje Begović 
s tim imitacijama renesanskih stihova i 
sa filozofijom renesanskih novoplatonika : 


Ljepost je vječna — kako bi je strli 
Varvari ljudi, il nevrieme divlje ? 

Zbog te renesanske, novopoganske ten- 
dencije praštaše se pjesniku sve. Zabo- 
ravljalo se, da su ti soneti, balatei tercine 
vrlo slabe tehničke strukture, da je Be- 
gović platonik tek na površini i da je u 
jezgri hedonist i libertinac; smetnulo 
se s uma, da ta imitacija nije imitacija 
velike, prave renesanse, već literarne 
renesanse u opadanju, renesanse, pretvo- 
rene u frazu i užasnu retoriku, kojoj će 
se narugati Moličre u Smiješnim Precio- 
zama i u čuvenom svom  Trissotinu. 
Begović nam nije donio renesansu Michel- 
Angela i Botticellia, već renesansu Eu- 
phuesa, Gongore, viteza Marinia, gdjice 
Scudćry i kacćiperačkog dvorca Ram- 
bouilleta ; ukratko renesansu baroka i se- 
čentizma, koja je zamijenila jednostav 
nost afektacijom, misao i osjećaj frazom, 
poeziju deklamacijom, iskrenost pozom, 
tena koncu ostadoše tek Hamletove riječi 
— riječi — riječi — ali bezikakva sadržaja, 
poezija, koju će iz evropske književnosti 
istrijebiti tek reakcija romantik4. Uzaman 
citira Begović Buonarrotia i Joakima du 
Bellaya, zvijezdu Plejade, afektirajući 
platonizam Policijana ili Medicisa. Nje- 
gova mekoputna poezija podsjeća svojim 
alegorijskim, često beskonačnim parafra- 
zama na  zloglasnu Kartu  Nježnosti 
(Carte du Tendre), na Teofila de Viau-a, 
što prerušen u pastira luta kao Arka 
dijom svojim vrtom, pjevajući kao naš 
Xeres pokladne čobanske pjesme sa 
pastiricama-markizama ; podsjeća na ma- 
skeradske Tircise i Klorinde, pa na afekti- 
rane kaćiperke, koje kod krasne Julije 
D'Angennes zovu čašu vode ,,unutrašnja 
kupelj'', mozag — ,,uzvišeno"', ruke — 
»kretalice", gornju suknju — ,,skromnica"', 
donju suknju — ,,bekrija'", govoreći 
umjesto : — Izvolite sjesti, gospodine ! — 
,, Uzmite oblik, gospodine, ako želite !'' — 
a umjesto: — Podjimo ručati! — ,,Po- 
djimo uzeti podnevne potrebe !" ,,Učiniti 


da progovori nijemi" značilo je kucati 
na vrata, budući da je alka na vratima 
nijema i t. d. Ne podsjećaju li na tu 
smiješnu retoriku preciozni Begovićevi 
stihovi : 


U utrobama ladja svojih 
Ja nosim ogromno blago 
Iz zemlje iskopano, 

Iz mora izvadjeno : 
Bisernih školjaka srca, 
Beriljne oči zmajeva, 
Koraljna, vatrena krvca (krvcu?) ; 
Ahatne čelenke svietle, 
mliečni opala uzdah, 
ametisteni pogled, 

slatki rubinov posmijeh, 
čuvstva i osjećaja 

nada i uzdrhtaja!... 


nono 


* 


I tu su nove odaje : 
Vrata su oiprta širom, 
Sve nakićeno, 
Sve osjajeno, 
Sve olašteno. 

* 
Po prašnim leže oltarim 
Slomljani idoli niemi, 
A posvld zavjetna srca, 
Uvele želje i cvieće, 
I mrtvi osjećaji, 
I prazni uzdisaji 
I niemog sjećanja dar 
I utrnuli žar... 


(Nije li to Karta Nježnosti, svakako je 
statistička arhitektura osjećaja !) 


Nad bučnom pučinom 

Te širi pohlepno zjalo 
Dubokih pono a modrih 

Nad bučnom pučinom, 

Te šumnom srditom pjenom 
Hridin4 temelje ruje 

I čelo hrapavo plju ka 
Talasnim žviždećim dlanom — 











Nad bučnom pučinom 

Sa mrkim kulama svojim 
I izbočenim tornjima, 

Te kitna kruništa rese, 
Diže se visok i smion 
Kaštio mog života. 


I sada dolazi preopširan opis tog 
dvora. Kule i tornji nekad zlatni — 
pjesnikovi su ideali. Bršljan — nada. 
Pučina pod prozorima — sudbina. U 
kaštio ulazi iza silnih alegorija arhitek- 
tonskog obilježja Ljubav. Karijatide — 
pečal života. Stupovi su ,spleteni 
od mojih snova i moje radosti", Fontan 
— ,ko srce moje". Stube — ,,puste, 
prošle godine". I tako to sve preko četiri 
štampane stranice sve do konca, pa do- 
znajemo, da su misli pjesnikove — 
ćukovi: 

A kad se noćne sjene nadviju 
Oko nje* letom nestalnim 

I izgubljenim očima, 
Tumarujući kroz mrak 
Pijano, besvijesno, zaludno 
Prhaju plahi ćukovi. 


I to su moje misli. 
sk 


Istom, samo još strašnijom alegorijskom 


zamornom retorikom napisana je Le-, 


genda plavih Očiju. 

Begović i nepravilno piše, a što je još 
gore, tako rdjavo rimuje, te zbog nepra- 
vilnog iitma i rime ne valja struktura go- 
tovo nijedne od tih devedesetak pjesama. 
U toj zbirci ima jedno pet lijepih pje- 
sama (Romanca str. 43, sonet na 
str. 63, KćerkiBoženi, U Lov), 
ali sasvim pravilne ritamske strukture 
nadjoh tek jednu jedinu pjesmu, ovaj 
krasni sonet : 


* Oko ,,ukamenjene" pjesnikove duše ! 

Dunja. 


Pred starim domom mojijeh otaca 
ponosna dunja svoju krošnju širi, 

kroz njeno granje sunce zrake baca, 
a zlatni plod joj oštrim dahom miri. 


Iz dalji bleje čopori ovaca, 

i plandujući pjevaju pastiri, 

i ječi zvečaj konjskih praporaca. 
Iz svog kućerka garov mudro viri 


i žmirka na me. Al u meni gine 
od čežnje srce, trudna miso bludi 
kroz sjajne dane, kojih nije više — 


a onaj zadah dunje, pun miline, 
u duši mojoj spominjanje budi, 
da i grud tvoja dahom tim miriše. 


Jedan jedini uspio, perfektan sonet u 
tolikoj lirskoj zbirci je premalo, a da se 
smatra Vrelo uspjelom knjigom. To je 
utvrdio u svojoj kritici i Milan Marjanović, 
ali ne toliko zbog same te knjige, već zbog 
,,estetizma''. Medjutim estetizam, ta este- 
tička tendencija je baš jedina lijepa strana 
te knjige, ma da nije Milan Begović pravi 
,,estet"?, već više epikurovac i hedonista. 
Praktični je literarni ,,estetizam“ načelo,da 
književno djelo mora prij e svega biti lijepo, 
bez obzira na svaku drugu tendenciju. 
Begović je estet u teoriji, ali nije estet u 
praksi, jer je Vrelo vrlo daleko od one 
perfektnosti i savršenosti, za kojom su te- 
žili svi ,esteti" od Fidije do Tiziana, 
od Ronsarda i Petrarke pa do Goethea i 
Parnasovaca. Po Milanu Marjanoviću Be- 
govićeve pjesme su samo zato neuspjele, 
jer je on ,,estet", dok je baš obratno 
istina. Begović, estet u teoriji, nije uspio 
kao pjesnik, jer nije znao biti ,,estet" i 
na djelu. Optuživati ,,estetizam' zbog 
neuspjeha kakva ,,estete" isto je, što 
optuživati kritičarska načela zbog ne- 
uspjeha kakva kritičara. Zašto ne valja 
Vrelo? — pita Milan Marjanović, i od- 

govara: — Zbog estetizma. — A zašto 
ne valja estetizam? — pita Marjanović, i 
sasvim mirno odgovara : — Estetizam je 
poguban zbog Milana Begovića. 

Kada je većriječo estetizmu ulirici, taj 
problem je u novije vrijeme kod nas sveden 
u skromni opseg pitanja sasvim tehničkog. 
Begović, kao najbolji naši pjesnici, 
griješi većinom u ritmu i rimi, nema 
pravilne shematske muzike. Antologija 
novije srpske lirike, koju sastavi 
g. B. Popović, kritičar smatran prvakom 
srpskog književnog ukusa, i koja je danas 
već hrvatska knjiga, pokazuje, kako ni 
savremeni najbolji srpski liričari, inače u 
teoriji literarni esteti kao J. Dučić, ne paze 
na to ritamsko strogo pravilo, pa nas 
najkrasnije njihove pjesme vrijedjaju od- 
više velikim pjesničkim  licencijama i 
kakofonijom u melodijama ritma i sroka. 
Svi,i Rakić, i Dučić, i Pandurović, griješe 
kao naš Begović proti tom tehničkom 
pravilu, pa ima li kod nas lirskog este- 
tizma, taj estetizam je momentano u 
traženju i ostvarivanju pravilnog stiha 
hrvatskog i srpskog, strofe mnogo pravil- 
nije, harmonijskije i melodioznije od 
nepravilnih strofa prvih i najboljih doja- 
košnjih naših lirika. 

Naš lirski estetizam je momentano usa- 
vršavanje ritamske melodije, stvaranje 
prave artistične strofe i oslobodjavanje 
naše najnovije umjetničke lirske versifi- 
kacije od nepravilne, po uzoru narodne 
pjesme i Dubrovčana dosele praktikovane 
neartistične tehnike. A.G. M. 


HRVATSKA PRIPOVIJETKA I ROMAN. 


Često se čuju tužbe, da nam je novija 
pripovjedačka literatura slaba, i po broju 
djela i po njihovoj valjanosti. To je samo 
djelomično opravdano. Ne može se po- 
reći, da su tu neka velika mjesta ostala 
»ispražnjena'"', da nemamo pripovjedača 


poput pokojnoga Novaka i Kozarca, da 
se veoma osjeća šutnja Gjalskoga i Lesko- 
vara, ali bi stoga bilo ipak nepravedno 
govoriti o zastoju ili nazadovanju hrvatske 
pripovijetke. Mi doista nemamo pripo- 
vjedača, koji bi nam svake godine dali 
po jednu deblju knjigu, roman ili pri- 
povijetku, ali imamo nekoliko mladjih 
i mladih, koji nijesu ostavili samo po- 
sjetnicu i utihnuli, nego rade i dalje, 
a ne izdaju li svake godine knjigu, ne 
znači, da su sustali. Još jedan momenat 
treba uvažiti. Do prije nekoliko godina 
bila je Matica Hrvatska najvažniji iz- 
davač lijepe naše književnosti. Za nju se 
pisalo i njoj se slalo najbolje. Po onome, 
što je ona izdala, moglo se dosta točno 
suditi o prilikama. Onda je došlo doba, 
u koje su stupovi naše novije pripovje- 
dačke knjige popustili, radi toga, što ih 
je dirnula šutnja duga i vječna ili tek 
privremena, i Matica je posegnula za 
starim rukopisima i različitim obvezama, 
a u ovo isto doba stadoše nicati novi 
nakladnici i izdavači, koji su posao 
nakladništva shvatili posvema ozbiljno. 
Ti se nakladnici nijesu zadovoljili po- 
jedinačnim, slučajnim izdanjima, nego su 
zasnovali nizove izdanja (Savremeni hr- 
vatski pisci, Moderni noveliste). Prijelaz 
bio je nagao, prilike još nijesu bile pri- 
redjene i nije se moglo naći i dovoljno 
kupaca za sva ta na veliko zasnovana 
izdanja i dovoljno pisaca, i tako se moralo 
posegnuti za preštampavanjem i izda- 
vanjem u razmjerno malenom broju 
primjeraka. Odatle je došlo, da se počelo 
govoriti o zastoju. U stvari zastoj ne 
postoji, nego su samo prilike izmjenjene. 

Mi i danas imademo nekoliko jačih 
pripovjedačkih talenata, samo što nijesu 
na polovici ili na koncu svojega literarnoga 
rada, nego su zapravo tek počeli osvajati 
sebi mjesta.Izdavši jednu ili dvije knjige, 
oni su zapravo tek zasvjedočili, da s njima 








valja računati, ali njihov rad se stoga 
ne smije već sada omjeriti o rad onih, 
koji su radili petnaest i dvadeset godina. 
Najbolje se to vidi po nekim izdanjima 
iz posljednjega vremena. Mi tek danas 
možemo govoriti potpuno o radu Josipa 
Kozarca, ma da je on već odavna dao 
posljednju svoju radnju. Izdavši Društvo 
hrvatskih književnika u dvije knjige 
njegove Male pripovijesti,koje 
bijahu donle rasute po raznim  časo- 
pisima, pružilo je svojim pretplatnicima 
nesamo dvije dobre zbirke pripovijedaka 
icrtica, nego i dva djela, koja su potrebna 
za upoznanje Kozarčeve literarne fiziono- 
mije. Prije toga Kozarac je bio poznat po 
dvjema, najviše trima Svojim većim rad- 
njama (Mrtvi kapitali, Tena, Medju svijet- 
lom i tminom) i samo rijetko pravo oci- 
jenjen. U većini slučajeva uzimalo se 
Kozarca jednostrano i on je često iza- 
šao radi toga kao jednostran pisac 
i pripovjedač. Pogotovo otkako ga je 
jedna politička grupa, sklona trijeznom 
i praktičnom: (sitni rad) shvaćanju, sta- 


vila na svoj cimer... Drugom je knji-, 


.gom (Tenom) jamačno sve i nehotice 
osnovao školu slavonskih pripovjedača, 
koji uzeše Slavoniju prikazivati kao 
zemlju, .u kojoj cvate prostitucija, a 
treća je knjiga (Medju svijetlom i tminom) 
za mnoge ostala odista medju svijetlom 
i tminom, jer Kozarac:u njoj nije iznio 
problema, kao u ,,Mrtvim kapitalima"? 
i u ,,Teni?.' i 
»Mira — Kodolićeva"?, ,,Tri ljubavi? i 
,, Oprava'' ostadoše gotovo posvema neo- 
pažene, ma da su izašle u posebnim iz- 
danjima i ma da je ,,Oprava"? upravo 
vrhunac Kozarčeva književnog rađa. 
Danas, kada možemo jednim pogledom 
obuhvatiti nesamo one njegove radove, 
koji izbiše jače, nego i ostale, one manje, 
kojima su, kako kaže Kozarac u auto- 
biografiji, ispunjene praznine i prividne 


»Hrvatsko Kolo“ 1912. 

pauze izmedju pojedinih značajnih ra- 
dova, danas ne ćemo Kozarca više vrstati 
medju tendenciozne pisce, niti ćemo 
mu smjeti poricati umjetničku stranu. U 
»,Malim pripovijestima," napose u drugoj 
knjizi, izdanoj medju prošlogodišnjim 
redovitim izdanjima Društva hrvatskih 
književnika, imađe nekoliko takovih, 
koje mogu služiti kao uzori umjetnički 
pisanih crtica. U njima nam se Ko- 
zarac razotkriva u novom i veoma sim- 
patičnom svijetlu. x 

Bilo je dakle posve opravdano; što 
se počelo s Kozarcem pri izdavanju 
razasutog  pripovjedačkog rada naših 
najboljih "pripovjedača. 

U minuloj je godini izdana još jedna 
takova knjiga. , Teški životi“ Vjen- 
ceslava Novaka bit će po svoj prilici 
prva knjiga u nizu izdanja, u kojima 
će se sakupiti Novakovi po časopisima 
rasuti radovi. i 
* Šteta, što knjiga nije bolje sastavljena. 
Kod  Kozarčevih ,,Malih pripovijesti? 
odabran je pri izboru radova sistem 
milieua. Ovo je očito radi toga, da knjiga 
bude što jedinstvenija, medjutim bi bilo 
moguće pravednije, da je odabran sisteni 
kronološkog reda. Ali kako je Kozarac 
bio u glavnom pripovjedač jednoga kraja 
(ne u zlom smislu ove fraze), nije smetalo 
mnogo, što je odabran sistem milieua. 
Pri izboru Novakovih radova i sastavu 
knjige ;,Teški životi" nije odabran ni 
jedan sistem i očito stoga nalazimo u 
istoj knjizi uz pripovijetku s historičkim 
sadržajem (Na mrtvoj uri), kojoj se 
radnja odigrava u Senju, nekoliko crtica 
iz savremenog zagrebačkog života, uz 
njih jednu od najsnažnijih Novakovih 
radnja (Crtica o Božiću) s autobiograf- 
skim sadržajem. Uza svu intimnost, 
kojom su mnoge Novakove kraće radnje 
zadahnute, samo rijetko se nalazi koja, 
te bi u njoj bilo takove autobiografske 

gradje kao u Crtici o Božiću. Isto tako 
rijetko se Novak upuštao u obradjivanje 
historije. Jedan dramski pokušaj, što 
ga je iznijelo prije nekoliko godina naše 
kazalište, nije nipošto odlučan. Pa ipak 
se to sastalo u jednoj knjižici uz već 
spomenute crtice iz zagrebačkog i pri- 
morskog života. Novakova bi knjiga 
mnogo jače djelovala, da su odabrane 
radnje, u kojima je prikazan zagrebački 
savremeni život ili opet primorski (senjski), 
koji je Novaku bio toliko drag. Knjiga 
bi bila jedinstvena, a moguće da bi 
se mogla sastaviti i bez velikoga nasilja 
obzirom na kronološki red. Medjutim, 
što nije učinjeno u prvoj knjizi, moglo 
bi se učiniti u drugoj. Od Novakovih 
kraćih radova dalo bi se sastaviti nekoliko 
knjiga. A onda bi bila upotpunjena i 
slika Novakova pripovjedačkog rada. 

Sa svrhom, da se dobije što potpunija 
slika književnoga rada jednoga od naših 
književnika, o kojemu se posljednje 
vrijeine najviše govorilo, izdana je ne- 
davno ,Pjesnička proza? Silvija 
Strahimira Kranjčevića. 

Društvo hrvatskih književnika izdalo 
je u divot-izdanju njegove Pjesme, kako 
ih je izabrao sam Kranjčević, a sada je 
izdalo njegovu zabavnu prozu, dočim 
su prije toga izdane već tri zbirke (Bu- 
garkinje, Izabrane pjesme, Trzaji) nje- 
govih pjesama. i 

Kritika je zbirku ,,Pjesničke proze" 
pozdravila s poštovanjem, koje dugujemo 
Kranjčevićevoj ušpomeni, ali o samoj 
knjizi pisalo se dosta malo. Neki su 
kritičari naglasili veliku srodnost tih 
radova s Kranjčevićevim pjesmama, ali 
samo ih je malo naglašilo činjenicu, da 
je većina tih radova napisana veoma 
davno i u prilikama, koje su bile posvema 
drugačije, nego što su današnje. Kada je 
Kranjčević pisao većinu tih crtića, vladali 
su drugi pojinovi o riaravi ovakovih radnja. 


Simbolika, kako je nalazimo u ovim 
crticama, sjeća na starinske alegoričke 
Slike, u kojima se mnogo više pazilo 
na lijepu formu, nego na snagu i nepo- 
srednost izražaja. Sve one misli, što ih 
je Kranjčević podao u tim simboličkim 
crticama, doimale bi se bez sumnje mnogo 
snažnije, da su iznesene u svakidanjem 
i manje biranom svijetu i životu. Naj- 
bolji je tomu dokaz posljednja crtica 
(Pogled). i 

,Pjesnička proza" Kranjčevićeva odaje 
bez sumnje pjesnika, ali ne onakova, 
kako ga poznajemo iz njegovih pjesama. 
Bit će, da je upravo stoga Marjanović 
u opsežnom. predgovoru ovoj knjizi go- 
vorio gotovo isključivo o Kranjčevićevim 
pjesmama, i to je potpuni prikaz Kranj- 
čevićevih pjesama, osvijetljen sa svih 
strana i napisan s velikom ljubavi i 
dobrim poznavanjem. ž 

Poput Kranjčevićeve proze zakasnio je 
i Kovačićev roman U registraturi, 
što ga je izdala Matica Hrvatska za 
minulu godinu. Reći ća tkogod : kako 
može dobra knjiga zakasniti ? Može, ako 
je vezana o neko vrijeme i neke odredjene 
prilike. I ,,Pjesnička proza“ i ,,U regi- 
straturi'"' zanimljivi su i vrijedni doku- 
menti za studij onih: prilika, za prilike 
u jednom odredjenom vremenu, a po- 
najpače za studij samih ovih pisaca, 
ali kao i sve aktuelne knjige imaju samo 
prolaznu vrijednost. 

Ne bi imalo pravoga smisla ocjenjivati 
ove knjige u ovom prikazu, gdje treba 
podati općenu sliku o prilikama, tek 
toliko treba istaknuti, da su obje knjige 
zakasnile ili su barem deplasirane. ,,Pjes- 
nička proza" lijepo bi pristala u sve- 
ukupna djela Silvija Kranjčevića, a 
roman ,,U registraturi" u sveukupnim 
djelima Antuna Kovačića. Ali budimo 
zadovoljni, da smo te dvije knjige dobili 


i ovako, jer tko zna, kad ćemo i hoćemo 





li kada uopće vidjeti sveukupna. djela 
Kranjčevićeva ili. Kovačićeva. 

S  Kozarčevom, Novakovom, Kranj- 
čevićevom i Kovačićevom knjigom . is- 
punjene su, nema sumnje, praznine, što 
su ih često zamjećivali mnogi naši .kri- 
tičari, ali ovim knjigama ipak nije udaren 
biljeg našoj novijoj pripovijeci, niti one 
mogu inače biti odlučne u prosudjivanju 
stanja naše pripovijetke. One su zna- 
čajne za nastojanje i mišljenje nekih iz- 
davača i urednika, ali za ukus publike, 
a što je još važnije, za mišljenje i nasto- 
janje živih naših pripovjedača nisu te 
knjige nikako značajne. 

Ovi su pisci mrtvi i koliko god ih mi 
voljeli, moramo živima ostaviti, da oni 
budu -kazalo.na vagi, koja će nam po- 
kazati, kako stojimo. 


U ove nepotpuno dvije godine (god. 
1911. pa do oktobra 1912.) bačeno je kod 
nas u svijet nekih deset do dvanaest knji- 
ga pripovijedaka, crtica i novela živih pi- 
saca (izuzevši Izabrane pripovi- 
jesti Ivana Kozarca, koje su izdane 
kratko vrijeme iza njegove smrti, i to: 
Nika : Andrijaševića: Pripovijesti 
(izdanje D. H. K:); Marina Bega novele 
S mora (izd. D.'H. K.), R. S. Danev- 
skoga: Pripovijesti; Rikarda Ka- 
talinića-Jeretova crtice: Našim mo- 
remi našim krajem (izdanje R. 
Bačića), doktora M. Kovačevića roman 
Polomljena krila, A. Kešuca 
zbirka: U Kalu, Ivana Kozarca Iza- 
brane pripovijesti (izd. Ivakićeve 
Male Biblioteke), Dinka Šimunovića T u- 
djinac (izd. M. H.), Milana Šenoe 
Kvarnerske pripovijesti (izd. 
D. H. K.), Srgjana Tucića zbirka: Pod 
bičem života (izd. R. Bačića) i 
Nikole Vukojevića: Sabrane pri- 
povijesti. Spomenut ću još nekoliko 
knjiga i knjižica, o kojima ovdje ne mislim 
govoriti, ali su takodjer u tom razdoblju 

izdane:  Bjeljevac (Sličice i profili), 
Dračevac (Pobjeda ljubavi), Janjetović 
(Iz mojega sela), Rakošev (U slobodnim 
časovima), Knežević (Moderne romance). 

Kako se iz ovoga popisa vidi, ne. 
može se. govoriti o zastoju savremene 
pripovjedačke proze, nego naprotiv o bo- 
gatstvu, što se tiče broja pripovjedačkih 
izdanja. : 

Uzmemo li od ovih šesnaest izdanja 
samo. deset njih kao ozbiljne radove, 
moramo priznati, da je to u nepotpune 
dvije godine mnogo. 

Istina je, sve ove knjige hijesu napisane 
u to vrijeme,i u mnogima je sakupljen 
rad od tri i četiri godine unazad, ali 
su im autori živi: (osim 1. Kozarca) i 
rade dalje. 

U koliko su u svojim zbirkama sakupili 
radove iz prijašnjih godina, činili su to 
u većini slučajeva prema svojem ukusu, 
pa onda i u tome treba: vidjeti njihovo 
mišljenje. Nekoji su medju njima izdali 
u kratko vrijeme već i dvije knjige tako, 
da se njihov rad ne može nikako uzeti 
kao početnički u običnom smislu te 
riječi. Većina ih je prevalila dob, u kojoj 
se izdaju knjige radi zabave i uopće 
s neozbiljnom namjerom, tako da se 
njihov rad ne bi morao ozbiljno shvatiti. 
Tako je Marin Bego izdao nedavno 
već drugu knjigu i ako ta druga knjiga 
nijesu pripovijetke nego putopis (Niz 
našu obalu); Andrijaševićeva knjiga ,,Pri- 
povijesti'! druga je već knjiga njegovih 
pripovijedaka; Šimunović, Šenoa, Tucić, 
Katalinić, sve su to autori, koje poznajemo 
već duljei možemo ustvrditi, da knjigama;.. 
što sam ih malo prije nabrojio, pripada 
pravo, da ih se smatra kao pouzdane 
putokaze u razvoju naše pripovijetke, 
Od onih najprije nabrojenih jedanaest, 
ja ću prikazati ponajprije posve nove 


naše pripovjedače. 
šk 

Marin Bego je takav u mnogom pogledu 
posvema nov pripovjedač. Javljao se 
prije no što je izdana zbirka ,,S mora" 
u nekim primorskim i dalmatinskim 


novinania (Riječkom Novom Listu, Našoj. 


Slozi, Balkahu, Slobodi) i u Savremeniku. 
U koledaru ,,Jadran" 1909. izašao mu 
je ,Život u Trstu", koji je sada 
preštampao u zbirku putopisa ,,Niz 
našu obalu"; a godine 1905. napisao je 
za Baračevu poučnu knjižnicu raspravu 
, Uzori prave radinosti i čovještva". 
Tko je pozorno pročitao ,,Život u Trstu", 
mogao je opaziti osebine Begova pera. 
Slike su iznesene kinematografskom teh- 
nikom. To nije opisivanje na široko i 
daleko, nego snimke u momentu, poredane 
jedna uz drugu, bez veze, ali s jakom 
zajedničkom  značajkom. Zapažanja su 
puna duha i često začinjena humorom. 
Kod nas je znao tako crtati život u 
nekojim talijanskini i šparijolskim  gra- 
dovima (u podliscima jednog zagrebačkog 
dnevnika) pokojni Polić Kamov. Samo 
što je kod Polića umjesto humora: znao 
izbiti sarkazam; ali duhovitosti i oštrine 
bilo je i u Polića veoma mnogo. Ove 
osebine daju biljeg i Begovim novelama, 
sakupljenim u knjizi ,,S' mora". Kada 
je ta zbirka izašla, nastala je mala zabuna. 
U zbirci je pet radnja. Prva i posljednja 
(S mora i Napokon) imadu ozbiljnu 
pozadinu, a ostale tri ne računaju ni- 
malo na to, da se u njima traže rješenja 
kakovih teških problema. Mnogi su stoga 
bili u neprilici, kuda da svrstaju Bega. 
Jer koliko su ga posljednje prikazivale 
kao vješta i. zabavna pripovjedača više 
veselih zgoda, prve su dvije (S mora i 
Napokon) pokazivale, da Bego umije 
pisati 1. drugačije, recimo, ozbiljne 
(Napokon). ili tužne zgode (S mora). 
Previdjelo se medjutim, da i u tim rađ- 
njama govori isti onaj vedri ili barem 
nezabrinuti čovjek, koji je napisao Udo- 


vicu, Circulus i Quadrille. U tim je rad- 
njama velegradski život prikazan nesamo 
s nasmješljive strane, nego i s namjerom, 
da nad životom ne valja plaho zastajkivati 
(Udovica), da ga ne valja shvaćati teško 
ni onda, kada i jest takav, nego upravo što 
je više- moguće s lake i vedre strane 
(Circulus i Quadrille). ,, Quadrille'* je u 
tome vrhunac. Vidi se, da su situacije tu i 
tamo malo namještene, da sjećaju na 
pričice iz ,,Secta", ali uza sve to iz svega 
izlazi u većoj mjeri zdravlje i obijest 
mlada čovjeka, negoli želja za lasciv- 
nostima. Tko hoće, da se otome uvjeri, 
neka pročita gonjanje u odlomku, ,Šibenik?* 
(Niz našu obalu). Nakon knjižice ,,Niz 
našu obalu" jasno je, da smo s Begom 
dobili pripovjedača, koji unosi mnogo 
nova i zanimljiva. Bego bi nam mogao 
vratiti jedan veliki i vrijedni dio čitaće 
publike, koja ne voli tmurnih i teških 
pripovijedaka tvrdeći, da je život već 
po sebi dosta težak i gorak. Bego priča, 
da život nije onako tužan, pusti čemeran, 
kako ga mnogi vide, pa kliče na koncu 
jedne slike (Trst) u svojem putopisu 
, Uznašu obalu*:,,Hoho Ti, stara zemljo, 
zaista još je.u tebi života'"-— i pomišlja 
pod tim životom život, u kojem ,,sve 
vri. i gori". j : 

“Drugi mladi pripovjedač iz Dalmacije 
(Bego je rodom Splićanin), Niko Andrija- 
šević,u,,Pripovijestima“ ne gleda 
takodjer onako sentimentalno ljude i život, 
kako je to u prvoj njegovoj knjizi (Slike 
i priče iz.neretvanske krajine), što ju je 
izdala prije nekoliko godina M. H. — 
Priba Zlatokrila, Dojilja i Klement po- 
kazuju Andrijaševića doduše kao pje- 
snika seoskog života, ali ne više onako 
spremna : zabugariti, kako je to bilo u 
prvoj knjizi. Sada.su njegovi seljaci ljudi 
zemlje, i što on kod njih opaža, snažne su 
i zdrave zemaljske stvari (nagnuća, po- 
rivi, boli), ali je ipak sve u lijepom, pje- 





sničkom ruhu izneseno. 1 on se redovito 
ne bavi rješavanjem problema, ali ih 
umije naći i vješto glosirati. Kada podje 
dalje, a slučaj hoće, da je to učinio u naj- 
većoj mjeri u jednoj pripovijesti iz grad- 
skoga života (Misterij ljepote), onda 
izadje smiješan. Već u,,Božiću starog ne- 
ženje“ jedva mu je uspielo umaknuti 
smiješnosti. : 

Uza svu valjanost, što ih imadu pri- 
povijesti Dojilja, Priba Zlatokrila i Kle- 
ment, knjiga  Andrijaševićeva ne čini 


jedinstvenoga dojma. Nakon čitanja biva 


jasno, da imamo posla s talentiranim pri- 
povjedačem, ali da mu uspjesi. nijesu 
vazda na istoj visini. Nekoji rađovi (Gr- 
bavac, Čudna budala, Sakajo) mogli bi 
pristati dobro kao podlisci, ali ovako sa- 
kupljeni umanjuju samo vrijednost cijeloj 
knjizi. Andrijaševića treba suditi po naj- 
boljoj njegovoj  realističkoj. pripovijesti 
»Dojilji" ili po lijepim, gotovo pjesničkim 
pripovijestima : Pribi Zlatokriloj, Kle- 
mentu i Kauri drvu. Oveposljednje kao da 
su najkarakterističnije za Andrijaševića 
kao pripovjedača. U ovim se radnjama 
Andrijašević očituje kao pristaša jedrog, 
zdravog, ali ne suhog realističkog prikazi- 
vanja seoskog života. Takova vrsta seoske 
crtice slabo je kod nas poznata i dolazi 
kao naručena nakon seoske pripovijesti i 
crtice, koja se već preživjela i u kojoj su 
seljaci bili preobučena gospoda. 

U pogledu cjelovitosti i jedinstvenosti 
dojma idu medju najuspjelije pripovje- 
dačke zbirke posljednjega vremena Še- 
noine ,Kvarnerske pripovije 
sti" Osim ,Katastrofe", s vanrednim 
opisom tonućega broda, gotovo su sve 
pripovijesti kao od jedne gradje. U ne- 
kima je Šenoa bolji pripovjedač, zasno- 
vavši valjda najprije samu fabulu ili 
radnju (Roman Kalafata, Historija kape- 
tana, Izgubljeni), a u drugima je bolji 
crtač i slikar, zadovoljivši se s malenom 

ili nikakovom radnjom (Pjer, Tone i Luka, 
Karonja). Medjutim i ,,Katastrofa'' veoma 
pristaje.u samu zbirku, jer je kao neka 
pozadina ostalim radnjama. Iz nje istom 
jasno izlazi neobičnost. karaktera mnogih 
Primoraca. Tko doživi ili je barem bio 
u prilici, da doživi ovakovu ili sličnu 
katastrofu, mora da dobije karakter, kao 
što ga imadu mnoga lica tih pripovijedaka. 
Šenoine pripovijesti u većini slučajeva 
(valja izuzeti » Roman Silvestra Kalafata"', 
pa već spomenutu ,,Katastrofu" i još 
jednu ili dvije) imaju značenje lokalne na- 
ravi. Ljudi u tim pripovijestima nijesu 
predstavnici .nekih opće ljudskih misli, 
pa ih se i ne smije s toga stajališta po- 
smatrati. ; ali posmatrani kao predstavnici 
jednog našeg kraja, upravo jednog kutića 
(Kraljevica 1) i jedne generacije, koja 
iščezava, uspjelo su izneseni, sa svim 
svojim obilježjima, i ako autor nije ro- 
djeni Primorac. Šenoa se ovom knjigom 
pokazao kao simpatični miniaturist, kao 
slikar. medaljona i sličica, što ih uzim- 
ljemo, kad ostavljamo kraj, u kojem smo 
proveli lijepih dana. ; 

Po miniaturističkom načinu, a još 


više po okolini, iz koje iznosi ljude i zgode, 
srodna je Šenoinoj knjizi zbirka Katali- 


nićevih priča ,Našim morem ina- 
šim krajem". To su sličice s ulice, 
s obale, iz pastirskog i gradskog. života 
nekih naših (bit će ponajviše Zadar) pri- 
morskih gradova i mjesta. 

Najveća je razlika u formi, a mnogo 
manja u samoj naravi. Šenoa i Katalinić 
zapazili su mnogo sličnih ljudi i zgoda, 
samo što je Šenoa bolje birao i jače is- 
taknuo specijalni karakter svojih ljudi, 
dok Katalinić iznosi više općene crte i 
bira često jednostrano. p 

Katalinić je u svojim miniaturama i 
pet, šest i više puta obradio isti pred- 
met, sličnu zgodu, a Šenoa je brižno na- 
stojao iznijeti uvijek po koji novi za- 

nimljivi detalj. Kao pripovjedač Šenoa 
je mogao posvetiti. mnogo pažnje izradbi 
takovih pojedinosti, mogao je istaknuti 
i kod onih momenata, koji su slični Kata- 
linićevim, sve one sitnice, po kojima iz- 
laze i slični momenti novima, dok je kod 
Katalinića, koji se najviše trudio da bude 
sve zbijeno i u nekoliko redaka rečeno, 
ponavljanje postalo neizbježivim. 

Priče poput  Katalinićevih, kad su 
osamljene, čitaju se, nema sumnje, ugodno, 
ali složene u zbirku pritištu i smetaju 
jedne drugima. Konačno to i nijesu priče, 
nego od veće česti istinske slike i zgode 
iz života, napisane kako ih u prvi mo- 
menat vidimo.  Katalinićeve priče sa 
Šenoinim i Begovim zajedno lijepo is- 
punjaju onaj dio u našoj pripovijeci, 
gdje se obradjuje more i primorje. 

-U posve novi svijet, u svijet i život 
radnika, vode nas pripovijesti trojice, 
moglo bi se reći, novih pripovjedača, jer 
se javiše prvim svojim knjigama: V u- 
kojević, Danevski i Kešuc. 
Taj je svijet za našu pripovijetku u toliko 
nov, što nijesmo imali dosada pripovje- 
dača ni zbirke pripovijedaka, koja bi se 
gotovo 'isključivo bavila tim svijetom. 
Bilo je pripovjedača (na pr. Novak), 
koji su znali ući i medju radnike, bilo je 
pripovijedaka, koje su crtale radničku bi- 
jedu, ali je sve to bilo ponajviše sporadično 
i slučajno. Nije to nikakovo čudo. Naša 
je zemlja, zemlja seljačka ili činovnička, pa 
uza sve nastojanje, da postane što drugo, 
do danas jedva možemo govoriti o dru- 
“omu čemu, osim o pokušajima. Kušalo 
se, tek uspjesi su tako maleni, da ih se 
jedva opaža. Zagreb imade veliki broj 
radnika i tvornica, ali je još daleko, da 
bude industrijalni grad. Kako je sa Za- 
grebom, tako je i s pokrajinom. Imade, 
istina, krajeva (pojedini dijelovi Slavo- 
nije), pojedinih gradova i mjesta, gdje 
je broj radništva veći, ali ipako razvijenu 


radničkom životu jedva može igdje biti 


“ govora. Nije dakle. čudo, što naš radnički 


život nije još dosad pravo ušao u našu 
lijepu knjigu. Svijet, što nam ga razotkriše 
ova trojica, za našu je pripovjedačku lite- 
raturui zato nov, što je jedan (S. R. Da- 
nevski) odabrao odista novi radnički svijet 
(naše radnike u Americi), drugi, kod nas 
nimalo poznati rudarski radnički svijet, 
a treći (Vukojević) radnički proletarijat 


cijeloga svijeta. 


I Bego (prva pripovijest u zbirci 
»S mora") i Šenoa: (Socijalist, u: zbirci 
»Kvamerske pripovijesti) i Katalinić 
(više priča u zbirci ,,Našim krajem") 
zabaviše se radnicima, ali to su više kao 
neke ekskurzije u te krajeve, što je me- 
djutim i posve prirodno, kad se zna, da 
je za njih od daleko većega interesa život, 
kako ga uopće radja more. Radnički ži- 
vot našega primorja nije i ne može biti 
onako jedinstven i stalan, kao onaj kon- 
tinentalni uopće, pa i kod nas. U koliko 
u lučkim i primorskim gradovima nema 
tvornica, lučki su radnici bez osobito 
izrazitog značenja, pa se ne ističu tako 
kao ostali. Razumljivo je stoga, što se 


ni Bego ni Šenoa ni Katalinić nijesu u 


većoj mjeri tim svijetom zabavili, nego 
su tek kao mimogred uhvatili po koju za- 
nimljivu crtu. Ali kod ove trojice opaža 
se veće i intenzivnije zanimanje, a što je 
najvažnije: poznavanje toga života iz 
neposredne blizine. 

Što se tiče poznavanja i zanimanja, ide 
medju ovom trojicom prvenstvo Nikolu 
Vukojevića. On je zanimanjem slagar. 
Sudjelovao je u nekim našim radničkim 
pokretima (u Bosni). Mnogo je putovao 
po Njemačkoj, Francuskoj, Švicarskoj i 
drugim zemljama, upoznavši na tim 
putovanjima evropski radnički proleta- 
rijat, koji je vani dosta često opisan, ali 
naša ga pripovijetka ne pozna nikako. 
Vukojević je umio zanimljivo ispričati 





«doživljaje sa tih putovanja, ali kako ima 


u knjizi i drugačijih pripovijedaka, to 
čine ,Sabrane pripovijesti" 
dosta neujednačen dojam. Osim toga 
smeta često upadanje s poukama i neka 
zasebna stranačka, upravo staleška ogor- 
čenost spram ostaloga svijeta. 

Ogorčenost je, moglo bi se reći, zna- 
čajka cijele knjige, te je očito, da su mnoge 
ove stvari pisane za stranačka i staleška 
izdanja. Sada, gdje su te radnje sakupljene 
u knjizi, ta je ogorčenost neprilična i samo 
smeta cijeni knjige, označujući je kao 
djelo manje umjetničke vrijednosti. Vu- 
kojevićeva ogorčenost nije proračuinana, 
nije ishitrena. Ispaćen teškim životom i 
još težom bolesti trebao je samo uzeti 
pero u ruke, pa da iznese najtamnije, 
najtužnije slike, što ih je vidio u životu 
i svijetu, kojemu pripada; on jamačno 
nije mogao pisati inače. Ako je umjetnička 
strana knjige radi toga morala, strađati, 
autobiografska joj diže cijenu. Mnogo je za- 
htijevati od čovjeka kao što je Vukojević 
lijepo i umjetnički zaokružene, svagdje 
jednako dotjerane i uopće umjetnički jed- 
nako vrijedne pripovijesti. 

Kada se piše vlastitom krvi, teško je 
sačuvati pravu mjeru. Medjutim sve Vu- 
kojevićeve pripovijesti nijesu  autobio- 
grafskoga karaktera, i u onima, koje to 
nijesu, Vukojeviću je bolje uspjelo napi- 
sati pripovij est. Tako su ,, Golinja i Gole- 
njani" (štampano prvi put u ,,Savreme- 
niku?) najuspjelija pripovijest, moguće 
ponešto i stoga, što tu nije prikazan 
tvornički radnički svijet, nego amerika- 
nizovano naše selo. Medju uspjelije valja 
brojiti i dvije pripovijesti iz našeg rad- 
ničkog života, od kojih u jednoj crta po- 


ostanak našeg radničkog proletarijata u 


Slavoniji (1z života), a u drugoj postanak 
radničkog štrajka u Sarajevu (Na ulici). 
Ostale (Na putovanju, U Afriku, Na vi- 
sini medju bolesnicima, Promašen cilj, 

Neuspjela namjera i Pokraj mora) auto- 
biografske su naravi. Tu je on nesamo 
ljubitelj Gorkoga, nego upravo naš Gorki, 
ito u većoj mjeri i mnogo bolje, nego 
što se to moglo nekada reći za Kosora. 
Vukojevićeva knjiga zaslužuje veću paž- 
nju, nego što ju je doživjela, radi iskrenosti 
i zasebnosti, ako već ne radi velike knji- 
ževne vrijednosti. 

Od Vukojevića još je manje pažnje 
u nas pobudio S. R. Danevski s knjigom 
»Pripovijedaka", štampanom u 
Chicagu 1911. To je, koliko mi je po- 
znato, prva knjiga pripovijedaka, što ju 
je napisao i izdao naš čovjek u Americi. 
O S. R. Danevskomu malo je što poznato. 
U tome valja tražiti po svoj prilici ta- 
kodjer jedan razlog, što se o knjizi kod 
nas nije pisalo gotovo ništa. 1z nekojih 
se pripovijedaka razbira, da je autor bio 
u Hrvatskoj učitelj, i da već dulje vre- 
mena boravi u Americi. 

Pripovijesti S. R. Danevskoga 
imadu u glavnome značaj iseljeničke li- 
terature, pričajući nam o životu naših 
iseljenika, dok borave u novom svijetu 
(Štrajkolomac, Zadnji dan)i nakon po- 
vratka u staru domovinu (Prekasno, 
Svagdanje priče), ali i u ovima igra važnu 
ulogu Amerika. Gotovo u svim pripovij e- 
stima radi se ponajviše o iseljenicima, 
koji su radnici ili su bili radnici za boravka 
u novom svijetu. Samo jedna je pripovi- 
jest u toj zbirci (Dva značaja), u kojoj se 
ne radi o radnicima, nego o američkim 
bogatašima. Poput Vukojevića i Danevski 
ističe socijalno - demokratsko mišljenje, 
samo što se kod Danevskoga osjeća, 
da je to mišljenje plod čitanja ili u naj- 
boljem slučaju plod promatranja, a kod 
Vukojevića je to stvar iskustva. Da- 
nevski je socijalni demokrat stoga, što je 
vidio radničku bijedu, a Vukojević stoga, 
što ju je okusio na sebi. Vukojević stoga 
istupa u pripovijeći ogorčeno, buntovno 

i malo mari za formu, u kojoj će se očito“ 
vati, a Danevški vazda nastoji, da nadje 
zgodnu formu, fabulu, radnju. Kadikad 
mu to ušpije više, kadikad manje, tek vidi 
se vazda, da misli na široku publiku i 
da si ne postavi ja gotovo nikakovih umjet- 
ničkih ciljeva i zadaća, I u tehnici je Da- 
nevski slabiji od Vukojevića. Ako se kod 
posljednjega vidi suradnik  stranačko- 
staleškog glasnika, kod Danevskoga izbija 
često staromodni (uza sve napredne 
ideje!) pisac pripovijedaka za najširu pu- 
bliku. Pun je utrtih staza ili kako bi neki 
rekli, starih klišea. U tome mu je donekle 
srodan autor treće knjige, zbirke crtica 
iz rudarskog života ,,U kalu'". I Kešuc 
je učitelj, a potaknuo ga na pisanje tih 
crtica boravak u posjetima kod prijatelja 
namještenika nekog našeg  rudokopa. 
One se stoga i doimlju više kao bilješke 
i zapisci pisca, koji je došao, da se upozna 
sa životom, koji mu se učinio zanimljiv. 
Kešuc nije uspio podati markantnu sliku 
rudara za vrijeme njihova rada, dok živu 
u rudniku (samo u jednoj je crtici pri- 
kazan rudnik, ali onako, kako se doimlje 
posjetnika kod prvog posjeta), nego se 
ograničio na opise rudara u baraki, kan- 
tini, za vrijeme dok piju i planduju (u 
nedjelju), dakle u časovima, kad su ti 
ljudi prilično slični radnicima, recimo, šum- 
skim ili ciglarima. Autor je nastojao, da 
iznese i nekoliko zanimljivih lica, tek to 
nijesu rudari (Profesor Leo),.a u koliko 
jesu. (Petrek i Mrkonja, Čvrtnik), pri- 
kazao ih je kao obične stradalnike i bi- 
jednike, kakovi bi mogli biti i u kojem 
. drugom poslu. Općena opažanja ne mogu 
se nikako smatrati karakteristikom ru- 
dara, jer bijede, zapuštenosti i pijanstva 
imade i drugdje. Uza sve to valja i tu 
knjigu pozdraviti kao dokaz zanimanja 
za naš radnički svijet, a u isto doba i kao 
ilustraciju za upoznavanje radničkih pri- 
lika, radničkog života, razbudjenosti (kod 


Danevskoga) ili nerazbudjenosti . (kod 
Kešuca) radničke svijesti. Kešuc nije so- 
cijalni demokrat, nije buntovan poput 
Vukojevića, niti napredan poput Danev- 
skoga, nego misli i osjeća više u duhu 
pučkih pisaca. Po tehnici bliži je Vuko- 
jeviću, iznašajući svježe dojmove i po- 
svećujući malo pažnje tomu, da smisli 
zanimljivu radnju. 

Gotovo isključivo seoskim svijetom bavi 
se zbirka Izabranih pripovije- 
daka pokojnog Ivana Kozarca, što ih 
je izdao drug njegov Joza Ivakić, u Maloj 
pučkoj biblioteci. U toj su zbirci u svemu 
četiri pripovijetke (Prelac, Sudoperka, Go- 
spojica od ,,Zelenog drveta", Kukavac) i 
uspomena iz Kozarčeva  pisarničkog ži- 
vota pod natpisom $ 496. Najuspjeliji je 
»,Kukavac' kao slika slavonskog seljaka, 
koji je rob svoga želuca. : 

U ,,Prelcu? i ,,Sudoperki" iznosi po 
jednu sliku Slavonke, zapravo  histo- 
rijat njihova djevojaštva. Žena je, ra- 
zumije se, glavno lice i u pripoviješti o 
konobarici ,,Kod zelenog drveta", a 
važnu ulogu igra: žena i u udesu ,,Ku- 
kavca ", što se resignirano podao svojoj 
sudbini za volju zdjele rezanaca s makom. 
Uopće cijela se knjižica vrti oko žene. 
Nema sumnje, Kozarac je mnogo toga 
oštro zapazio, često se potrudio da mnogo 
toga psihološki motivira, da ocrta na- 
gonske porive do u tančine, ali konačno 
nije ine može to biti sve i jedino vrijedno 
opažanje u seoskom životu, pa ni u sla- 
vonskom. Vidjeti vazda žene prostitutke, 
Muškarce slabiće, mlitavce ,,prelce" i,,ku- 
kavce" — znači vidjeti jednostrano, pa 
ma to bilo i interesantno ispričano. Prava 
je protivština Ivana Kozarca u pogledima 
na seoski svijet, na život seljaka i napose 
na ulogu, što ju igra nagon u životu sla- 
vonskog seljaka Srgjan Tucić u 
pripovijestima iz seoskog života, sabranim 
u zbirci ,»Pod bičem ži vota". Tu- 





cić crta arkadijske pastire i pastirice (Kad 
se život budi), slomljeno djevojačko srce 
(Dora), koje ne zna, što je grad, vojnik, 
kasarna, i ljuđe sa sela, koji kao da uopće 
ne poznaju strasti ni po imenu, netaknuti, 
nenatrunjeni gradskim otrovom; a Ko 
zarac prikazuje selo, kao da je to neko 
bunište, neki rezervoar svih nagonskih 
strasti. Ne treba mnogo dokazivati, da je 
Tucić jednako daleko od istine kao i Ko- 
zarac, Ali su ipak obadvojica upravo radi 
svojih nastranosti zanimljivi, Tucić kao 
jedan od posljednjih predstavnika one 
struje, koja je htjela upozoriti na naše 
selo kao na neku cvjetnu oazu, alvan Ko- 
zarac kao predstavnik struje, koja kao 
za prkos upire prstom na selo kao na nešto 
prljavo. 

U Tucićevoj knjizi imade osim drama 
te seoskih pripovijedaka i nekoliko ra- 
dova, kojima nije predmet uzet iz seo- 
skog života, nego su to radnje na način 
pjesničkih zapisaka, gdje autor priča o 
svojim dojmovima (Na domu, Himna) 
ili pjesničke črtice (Narcis i Tisuću i druga 
noć) ikonačno dvije novele iz gradskog 
života ,,Finale" i ,,Ivan Lukinić". Po- 
sljednja je, čini se, najbolja radnja u 
zbirci, a ujedno najuspjelija slika zagre- 
bačkog života, napose studentskog, što 
je u nas napisana posljednjih deset, 
petnaest godina. Iz istog je života na- 
pisao i Vjenceslav Novak oveću pripo- 
vijest ,,U glibu". Ali je Novak prikazao 
život i stradanje siromašnoga studenta, 
dok Tucić u Lukiniću crta život dobro 
situiranih studenata. Prava je šteta, što 
Tucić nije napisao barem još koju ova- 
kovu novelu, mjesto pjesničkih i drugih 
crtica i novela, koje su zanimljivije po 
tome, što su karakteristične za autorovu 
lektiru, nego. što bi bile karakteristične za 
naše prilike. Uza sve to Tucićeva je knjiga 
zanimljiva i vrijedna onako, kao što 
Kranjčevićeva (Pjesnička proza) ili Ko- 

vačićeva (U registraturi), kao dokumenat 
načina pisanja, mišljenja i osjećanja za 
jedno odredjeno vrijeme. 
Karakterističnom, knjigom za naše pri- 
like i u mnogom pogledu posve savreme- 
nom našom knjigom, čini mi se Šimuno- 
vićev , Tudjina c". Šimunović je 1909. 
izdao zbirku pripovijedaka, većinom iz 
seoskog života, pod natpisom ,,Mrkodol", 
i bilo je odmah jasno, da je sa Šimuno- 
vićem ušao ozbiljan i spreman pripovjedač 
u našu literaturu. Po nekojim mjestima 
u prvoj pripovijeci ,,Mrkodol? i ,,Duga'? 
vidjelo se, da se Šimunović ne će zadovo- 
ljiti iznašanjem zanimljivih i lijepo na- 
pisanih pripovijesti iz seoskog života. U 
»Tudjincu" kušao je Šimunović podati 


povijest našeg čovjeka, koji je, kako bi 


se. reklo, izgubio tlo pod nogama ; čo- 
vjeka, koji se pukim slučajem otkinuo od 
sela, koji se na selu osjeća veoma voljko 
(badnjak u Sabljarima), ali ga strastvena 
čežnja mori za gosparskim . tradicijama 
(sanje o dvorcu, boravak u Dubrovniku) ; 
čovjeka slaba, nestalna i do bolesti čez- 
nutljiva i osjetljiva. Ja ne znam, što je 
Šimunovića navelo na odluku, da prikaže 
povijest takova čovjeka, ali mi se činje- 


.nica, da je upravo to odabrao, čini zna- 


čajnom. Za naše je dane značajno, da se 
našao mlad, novi pisac, koji je savio pri- 
povijest oko lica, .koje nije junak (kao što 
to nije ni glavno lice u Nehajevljevu 
»Bijegu"), koje se osjeća do u dno duše 
nesretnim, ne stoga, što ne može radi 
kakvih vanjskih prilika naprijed, nego 
stoga, što osjeća, da nema doma, da je 
uza sve povoljne materijalne prilike bes- 
kućnik i tudjinac, kojega nitko ne treba 
i koji ne može upravo ništa, jer nema ni- 
čega iza sebe. Ovaj uzdah za prošlošću, ova 
bolesna čežnja za tradicijom, za nečim li- 
jepim, što je bilo, grižnja radi toga i nemoć, 
koja se odatle radja, glavne su i temeljne 
note Šimunovićeve knjige. Šimunović nije 

svagdje jednako obradio oye temeljne note, 
ali ona ipak jasno izlazi iz cijele knjige. 
Poslije Kozarčevih rezonovanja o čovjeku, 
koji se iznevjerio hraniteljici zemlji, poslije 
Novakove.. tragedije u ,,Titu Dorčiću", 
gdje. je prikazao čovjeka istrgnuta iz 
milieua, u kojem su živjeli njegovi 
ocevi i djedovi, poslije Nehajevljeva 
»Bijega", meni se ,,Tudjinac" čini samo 
jedan korak dalje u razvoju. povijesti na- 
šega čovjeka. Ja ne znam, da li je Šimu- 
nović tako zamislio ,»Tudjinca"', ali u tom 
slučaju, ako nije, za mene. je to tim zna- 
čajnije. Knjiga imade nedostataka (ne- 
dosljednosti u obradbi pojedinih lica i 
psiholoških momenata, pa razvučenosti 
i suvišne scene i suvišna lica), ali i uz 
te nedostatke, koji sunastali jamačno radi 
žurbe u stvaranju, ne može se smatrati to 
djelo neuspjelim. U ,, Tudjincu?' imade osim 
veoma simpatične temeljne note, temelj- 
noga raspoloženja, i veoma uspjelih po- 
jedinosti. Veliko suosjećanje s prirodom, 
nove slike iz seoskog i ,,gosparskog" ži- 
vota (u Dubrovniku), pa neka nada sve 
uspjela crtanja duševnih raspoloženja 
kod Stanka i po.neki put kod Made, sva- 
kako su odlike ove knjige, koja ide više 
u red tihih, ali uistinu duboko proćućenih 
knjiga. ,,Tudjinac" je uopće osjećajno, 
a ne misaono djelo, i odatle razne one 
nedosljednosti, oni nedostaci u koncepciji, 
i ona neujednačenost u izradbi, 
Šimunovićev Tudjinac bježi konačno 
u Ameriku, kao što je i posve prirodno. 
Ostavlja djevojku, koju ljubi bolesnom 
ljubavi preosjetljivog, i do dna duše 
nesretnog čovjeka, i nada se ondje naći 
novi život, u kojem su svi jednaki, u 
kojem tradicije ne čine nikakvih razlika. 
Šimunović nigdje _ništa,ne govori o tome, 
kako zamišlja taj novi život i novi svijet. 
Isto tako vidimo. mi i u svakidašnjem 
životu mase ljudi, kojima poput Šimuno- 
vićeva Tudjinca ova zemlja nije više 


pravo njihova, te su u.njoj, i ako»s drugih 
razloga, nego kod. Šimunovićeva Tudjinca, 
ne osjećaju voljko i kreću u novi svijet, 
a da ni oni, a ni mi ne znamo, kako je 


u tom novom svijetu. Kako je u tom 


novom svijetu našem čovjeku, o tome 
nam je malo poznato. Iz ,,Pripovije- 
daka"! Danevskoga mogli bismo to. tek 
naslutiti, u koliko se tiče radnika, ali 
kako živu oni ostali naši iseljenici, nije 
poznato upravo ništa. 

Dr. Milan. Kovačević izdao je nedavno 
roman ,Polomljena. krila", gdje 
crta život upravo tih naših obrazovanih 
iseljenika u Americi.. 

Dr. Milan Kovačević je liječnik na 
Rijeci, a boravio je više godina u Americi 
u Pittsburgu. Roman, što ga je izdao 
pod natpisom ,,Polomljena krila", crta 
povijest jednog našeg mladog iseljenika 
inžinira, koji je pošao u Ameriku, da u njoj 
steče sredstava (materijalnih, iskustva i 
poznanstva), pa da njima iscrpe bogat- 
stva, što ih krije naša zemlja. Uz uspjehe 
i nedaće, što ga u tom pothvatu stiza- 
vaju, ocrtan je život, što ga provode 
još nekoji naši inteligentni iseljenici, 
liječnik dr. Kolić, župnik. Bojnarić, bankar 
Raslić, ,novinar" Petrović, a velika je 
pažnja posvećena i prikazivanju pravog 
amerikanskog  (urodjeničkog) poslovnog 
Svijeta (tvomičari, bankari i dioničari 
velikih poslovnih poduzeća), napose borbi 
izmedju trusta i jedne tvornice, te po- 
litičkoj borbi kao pozadini mnogih za- 
mašnih akcija. Sve je ovo prikazivanje 


ovijeno oko ljubavi, planule izmedju | 


našega inžinira i Amerikanke Miss Ka- 
therine Petersohn. Mnoge su zgode uspjelo 
prikazane i mi doista dobivamo dojam, 
da čitamo amerikanski roman nesamo 
radi toga, što se radnja ondje odigrava, 
nego što je pisan više razborom nego 
srcem. Glavno je lice, upravo junak u 
smislu starinskih romana, praktični -idea- 








lista, ali je ipak u većoj mjeri idealista 
nego praktičar, i radi toga, razumije se, 
propada. Poslije čitanja čovjek ipak 
ne dobiva dojam, kao da bi autor htio 
odvratiti ljude od Amerike, i ako je njegov 
junak tako svršio, nego mu je bilo na 
umu pokazati, kako on zamišlja rad 
našeg inteligentnog iseljenika u novom 
svijetu za domovinu. Roman dakle imade 
izričitu socijalnu tendenciju osim što je 
u isto doba oštra kritika nekih pojava 
(bankar Raslić, ,mnovinar" Petrović) u 
životu naših iseljenika u Americi. Ipak 
imade i umjetnički napisanih stranica 
(opisi grada, života, tvornica), iz kojih 
se vidi nesamo vješt promatrač i dobar 
poznavač onamošnjih prilika, nego i 

pripovjedač umjetničkog ukusa. Kova- 
čevićev je roman stoga zanimljiv i dobar, 
pa ga valja brojiti medju uspjele knjige. 

Kako se iz ovog pregleda razbira, nije 
naša pripovjedačka literatura u posljednje 
dvije godine nazadovala, nije pače ni 
oslabila kvantitavno ni inače, jer je 
iznijela nekoliko novih ljudi i novih 
svijetova. Ako i jest pretežni dio njene 
produkcije sakupljačke naravi, iznijela 
je dvije tri mlade sile, koje nesamo 
obećavaju mnogo, nego su i dovoljno 
dale za početak. Treba pričekati, treba 
pružiti priliku, da se razviju ida rađe, 
pak će jamačno dati i više i boljih 
stvari. 

Andrija Milčinović. 


SLIKE. 


Ovogodišnje ,,Kolo'' donosi dvadesetak 
slika. Od slikara zastupani su Rački 
sa dvije slike iz ciklusa njegovih radova, 
zasnovanih na temelju Danteova ,,Pakla? 
(Dis i ,Licumjeri") i jednom 
slobodnom radnjom ,Pred vratima 
smrti", koja je malo poznata, i ako 
je već poodavno izradjena. Rački u svojim 
radnjama iz Dantea nije ilustrator u 
običnom smislu riječi, kako je to već 
primijetila naša i strana kritika (pri- 
godom nedavne rimske izložbe), nego se 
tek inspirira Danteovim tekstom, pre- 
puštajući se ponajviše vlastitoj mašti, 
da ga vodi pri zamišljanju i izvadjanju 
slike. Triptih ,,Pred vratima smrti", 
koji je jedna od njegovih najkarakte- 
rističnijih slika, i ako još odaje u izvedbi 
tragove utjecaja učitelja mu Bukovca, 
rječito tumači mogućnost njegova zanosa 
za Danteom i sposobnost, da se u Dantea 
uživi. Račkomu je u toj slici uspjelo 
izraziti mistiku smrti, pred kojom sta- 
jemo kao pred teškim vratima, pred 
bezdanim ponorom. 

Krizmanje zastupan s dva portreta, 
koji povrh vjernosti imadu odliku, da 
izrazuju individualnost lica, i sa četiri 
bakroreza (,Čekanje" je skica za 
bakrorez). Bakrorez ,U aleji', pri- 
kazujući dalmatinsku pastiricu, najbolje 
mu je uspio radi mekanih i toplih tonova, 
što ih je umio unijeti u tu radnju. ,,S a 
Save",,Fra Grga Martić" svaki 
je za sebe zanimljiv i izradjen lijepo i 
pomljivo. Krizman je stekao priznanje 
kao bakrorezac nesamo u Hrvatskoj, nego 


i u vanjskom svijetu, a počeo je učiti 
tu tehniku kod Crnčića, od kojega 
donosi ,,K o1lo" dvije radnje. One pri- 
kazuju partije iz staroga Zagreba, za 
koje se Crnčić mnogo oduševljava. Ka- 
menita vrata su uz još neke partije iz 
Duge i Demetrove ulice najljepši dijelovi 
staroga Zagreba, pak odista zaslužuju 
i više umjetnika, da ih sačuvaju potom- 
stvu. Crnčić je prikazao »Kamenita 
vrata" pokrivćna snijegom, što podaje 
radnji ineki zasebni čar, dok je partija 
Pod zidom (premija članovima Dru- 
štva Umjetnosti) prikazana u svijetlu 
ljetnjega sunca. 

Od slikara donosi ovo ,,Kolo*, osim već 
pomenute trojice, četiri radnje mladoga 
Ljube Babića. Babić se prvi put 
jače istaknuo prigodom izradbe pano- 
rame ,,Naše more", što su je izradili 
Crnčić, Babić i Krušlin. Poslije toga 
izložio je veliku kompoziciju ,,Kraljević 
Marko u svatovima" u izložbi, što su je 
prije nekoliko godina priredili članovi 
,,Medđulića" u Zagrebu. Babić je poslije 
toga pošao u Miinchen, da nastavi i 
dovrši nauke, ali je ostao vjeran putu i 
cilju, što ga je odabrao, pridruživši se 
glavnim pokretačima u društvu ,,Medu- 
lića" (Račkom, Meštroviću, Krizmanu). 
Ovi nijesu bili zadovoljni s pravcem, što 
ga zastupaju nekoji hrvatski umjetnici, 
te istakoše potrebu hrvatske umjetnosti 
S izričito nacionalnim karakterom. Kako 
je Meštrović radi nacionalnoga karaktera 
svojih radova doživio u tudjini lijepih 
uspjeha, samo se po sebi razumije, da 

su njegovi radovi morali utjecati na 
radove njegovih drugova. Ovo utjecanje 
nema se shvatiti kao nasljedovanje, nego 
kao primjena načela istaknutih u Meštro- 
vićevu radu, prema shvaćanju pojedinoga 
umjetnika. U  Babićevim ilustracijama 
,Narodnih pripovijedaka" vide se ta 
nastojanja već u velikoj mjeri, a u naj- 


novijim radnjama pogotovo. Ovamo ide, 


i,Jug Bogdan". Plohe su tu mirne, 
kompozicija jednostavna, tako da izgleda, 
kao. da je slikar hotomice izbjegavao 
sve vanjske efekte, koji bi mogli odvratiti 
pažnju od glavnoga, psihološkoga momenta. 
Sama ličnost Jug Bogdana doima se kao 
svetački neki i proročki lik, izradjen 
grubo .i teško, od prilike onako, kako 
izlazi i iz same pjesme. Dvacrteža iz 
Bosne lijepi su. dokazi  Babićevih 
risarskih sposobnosti i dara za zapažanje 
finih razlika u bojama. Oba su crteža 
izradjena bojadisanim kredama, dok je 
treći ,Grozdana i Momir" za 
mišljen kao naslovni list za Nazorovu 
zbirku pjesama ,,Slavenske legende". 
Grupi mladjih hrvatskih umjetnika, koji 
naglasuju nacionalni karakter u umjetno- 


sti, pripada i kipar Ivan Kerdić, 
drug Meštrovićev i jedan od najboljih 
djaka bečke medaljerske Škole profesora 
Marschalla. Kerdić je u posljednje vrijeme 
izradio više medalja i plaketa, medju 
koje idu i medalja grada Zagreba i pla- 
keta, što ju je grad Zagreb darovao 
prigodonr praškoga svesokolskoga sleta. 
Ovim je radnjama Kerdić zasvjedočio, 
da ga s pravom pripadaju hvale, što ih. 


je već stekao za radove te vrste vani,. 


a donekle i kod kuće. ; 

Izradjivanjem plaketa bavi se u nas 
i Hermina pl. Ferić, koja će kao 
samouk našem umjetničkom svijetu slabo. 
biti poznata. Ona najvoli . obradjivati 
tipove iz naroda i našeg višeg društva, 
pa obilježja ovih tipova podaje vjerno, 
a postigla je i znatnu vještinu u samom 
modelovanju, tako da joj uspijeva iznijeti 
mnogo fino zapaženih detalja. Ona se 
prislanja uz starije shvaćanje izradjivanja 
plaketa, ali nadahnjuje svoje radove 
nekom zasebnom, za žensku ruku karakte- 
rističnom blagošću, što se najbolje opaža 
u portretu barunice _H., 

Andrija Milčinović. 

